Concepută în gen mo- 
nografic, lucrarea re- 
prezintă o contribuție 
la cunoașterea amănun- 
tită a vieţii și îndeosebi 
a activității publicistice 
a scriitorului militant de 
la 1848 și implicit a 
epocii sale. Bazat pe o 
documentație foarte bo- 
gată, autorul aduce date 
noi, inedite, referitoare 
la atmosfera culturală, 
politică și economică a 
uneia dintre cele mai 
agitate și interesante 
perioade din istoria po- 
porului nostru. 

Lucrarea pune la lu- 
mină cu multă concre- 
tețe locul și rolul pe 
care l-a avut în epoca 
sa Cezar Boliac, unul 
dintre cei mai activi 
participanți la eveni- 
mentele timpului. 

Cezar Boliac şi posteritatea lui 


Spre sfîrşitul celui de-al 4-lea deceniu al secolului trecut, poezia 
îşi făcea o intrare impresionantă în Țara Românească prin treimea de 
scriitori : Grigore Alexandrescu, Cezar Boliac şi mai tinărul Dimitrie 
Bolintineanu. Prin ei, poezia munteană ajungea în consonanţă cu spi- 
ritul modern al epocii, cu lumea tematică și stilistică a liricii europene, 
dominată pe atunci de marii poeţi romantici ai Franţei : Lamartine și 
Hugo, ca și de gloriile atît de zgomotoase în contemporaneitatea lor : 
Lamennais și Béranger, atît de atrăgători pe atunci prin conţinutul 
social al operei lor. Poezia va rămîne mai în urmă în Moldova aproape 
încă un deceniu, pînă cînd V. Alecsandri, găsind o cale mult mai 
rodnică : aceea de a porni de la izvoarele vii și puternice ale poeziei 
populare, va acoperi cu succesul său întreaga suprafața a pămîntului 
unde se vorbea românește. Eliade se dovedise un mult mai bine orien- 
tat, mai îndrăzneț şi mai larg deschizător de drumuri în literatură 
decît Asachi, care se închistase timpuriu în canoanele esteticii acade- 
mizante din Italia peregrinărilor din adolescenţă. 

C. Boliac era cam de aceeași vîrstă cu Gr. Alexandrescu, anul 
nașterii celui de-al doilea fiind încă nesigur, putînd fi stabilit între 
1810 şi 1814. Debutînd în literatură cam în acelaşi timp, Boliac îşi 
va desfășura cariera publicistică într-un paralelism surprinzător cu 
cea a lui Alexandrescu, după cum a observat de altfel la timp 
P. V. Haneş!. Ei se întîlnesc aproape în toate domeniile scrisului, de 
la lirică pînă la gazetărie, la început chiar în arheologie, Gr. Alexan- 
drescu întreprinzînd şi el, în vara anului 1842, împreună cu Ion 
Ghica, o călătorie spre trecutul depărtat, prin mănăstirile din Oltenia, 
și publicîndu-și însemnările de drum în același timp cu Boliac, în 
1845, în „Vestitorul românesc“. Şi Gr. Alexandrescu, ca și Boliac, 
se luptă din greu cu dificultăţile limbii literare a vremii și sucombă 


1 În Prefaţa la Cezar Boliac. Meditaţii şi poezii, Bucureşti, 1915, p. X—XIIL. 

adesea poeticeşte sub povara prozaică a „muntenismelor“, a unor tră- 
sături dizgraţioase ale graiului vorbit în Muntenia. 


Sub aspectul valorii, carierele lor literare se compensează aproape. 
Poet incomparabil mai profund şi mai complex decît Boliac, gazetarul 
Gr. Alexandrescu e în schimb neasemănat mai palid, neavînd sucu- 
lenţa, vioiciunea și orizontul ideologic al ziaristicii lui Boliac, care 
rămîne pe departe. alături de C. A. Rosetti — acesta pierdut însă în 
nebulozităţile lui de gîndire şi în frazeologia exaltată care le cores- 
pundea — cel mai de seamă gazetar al epocii, între Eliade, care a 
pus temeliile acestei arte specifice a scrisului cotidian, şi Eminescu, 
care a ridicat la cea mai înaltă treaptă a gîndirii și a expresiei acest 
scris în al XIX-lea secol la noi. Boliac a izbutit să îmbine, în gaze- 
tăria sa, verva pamfletară neobosită a lui Eliade, corosivitatea extremă 
a atacurilor lui ad personam, fără însă a egala fantezia diabolică a 
acestuia în deformarea caricaturală a ideilor adversarului, pentru a-l 
nimici, şi mai ales nici grandoarea acestei fantezii, mergînd pînă la 
tonuri şi viziuni apocaliptice, cu însușirea specifica a gazetarului mo- 
dern : aceea de a fi larg deschis tuturor ideilor care frămîntă o epocă, 
de a avea acea curiozitate iscoditoare, acea sete de a şti care-l 
îndreaptă spre cele mai diverse domenii ale activităţii umane. Aici 
e superior lui Eliade, care — tocmai în epoca de întemeiere a presei 
cotidiane româneşti, adică aceea a luptei pentru Unirea Principatelor, 
a luptelor politice care au urmat Unirii şi a constituirii partidelor 
politice la noi —, desfăşurîndu-şi cu cea mai mare vehemenţă cali- 
tățile de pamfletar, şi-a pierdut mult din limpezimea spiritului, apărînd 
cu o strălucire stilistică impresionantă o cauză pierdută : aceea a reac- 
țiunii împotriva ideologiei revoluţionare a anului 1848, împotriva 
urmărilor acestei revoluţii înseși. În această privinţă, Boliac i-a fost 
net superior și lui C. A. Rosetti, fiind sprijinitorul cel mai entuziast 
și mai puternic, în presă, al domniei lui Alexandru loan Cuza și mai 
ales al încercărilor lui generoase de reformă, între care primul loc 
îl ocupă începutul luptei pentru împroprietărirea ţăranilor, a foştilor 
clăcași, — pe cînd directorul ziarului „Românul“ îl combătea pe 
Al. I. Cuza și pînă la urmă a contribuit hotăritor la răsturnarea lui. 
După căderea domnitorului, Boliac a fost luptătorul cel mai de seamă 
şi cel mai neclintit împotriva „monstruoasei coaliţii“ între liberali şi 
conservatori, căreia Boliac i-a dat acest nume stigmatizator, în timp 
ce Rosetti a fost părintele spiritual al acestei coaliții. Paradoxul istoric 
face ca Boliac să fie unul dintre marii animatori ai presei moderne 
în România tocmai alături de C. A. Rosetti, desăvirșind începuturile 
acesteia din timpul revoluţiei de la 1848. Unii cercetători ai secolului 

al XIX-lea ar putea fi ispitiţi — și au şi fost de fapt ispitiţi în ulti- 
mul timp, deși nu şi-au argumentat public această convingere — să 
considere ca primul nostru cotidian periodicul intitulat atît de frumos 
„România“, apărut la Bucureşti în 1838. Acesta a apărut într-adevăr 
zilnic, cu excepţia duminicii. Dar, în afară de aceasta, nu avea nimic 
din specificul cotidianelor moderne : nici ca format — foarte aproape 
de cel al unei cărţi în 4 pagini —, nici ca cuprins şi organizare a lui. 
Întreprindere mai mult comercială a librarului-tipograf Fr. Walbaum, 
cu toate intenţiile generoase ale profesorilor FI. Aaron şi G. Hill, pe 
care acesta îi angajase ca „redactori, publicaţia era inferioară 
„Curierului românesc“ al lui Eliade, pe care-l copia palid. Se deschi- 
dea cu o rubrică intitulată stereotip Țara Românească sau Bucureşti, 
în care se comunicau ştiri interne, de cele mai multe ori de sursă ofi- 
cială, se consemnau mai pe larg ceremoniile oficiale, de cele mai multe 
ori cu elogii excesive şi niciodată cu accente critice. Continua apoi 
cu rubrici intitulate tot atît de stereotip Franța, Marea Britanie, 
Rusia etc., ce cuprindeau felurite știri referitoare la ţările respective, 
știri extrase din gazetele străine care veneau în București. Se încheia 
apoi cu felurite anunţuri şi reclame. O singură dată s-a strecurat în 
rubrica București un articol de idei, şi anume împotriva fanatismului 
religios. Literatura e reprezentată doar prin cîteva poezii de Gr. Ale- 
xandrescu, iar la rubrica Varietăţi întîlnim trei proze semnate de 
căpitanul Șt. Stoica, în realitate traduceri sau imitații. 


În această privinţă, Boliac nu a fost un inovator, ci un norocos 
realizator al unor necontenite străduințe — începînd din anul 1855, 
cînd Kogălniceanu a scos în Moldova gazeta „Steaua Dunării“ — de 
a realiza o presă pe măsura grandioaselor țeluri care se urmăreau în 
epocă : pregătirea Unirii Principatelor, cu toate reformele politice și 
sociale care se așteptau de la înfăptuirea ei, şi apoi apărarea acestei 
uniri şi a încercărilor lui Alexandru loan Cuza şi ale oamenilor de 
bine din preajma lui de a transforma în realitate aceste așteptări. 
Ca unul care contribuie hotărîtor la alegerea lui Cuza și apoi ca unul 
care avea amici vechi printre miniștrii cei mai influenţi din guvernele 
primului domnitor al ţărilor unite, Boliac a putut avea de la început 
fondurile necesare pentru a crea o gazetă modernă de mare strălucire 
In „Buciumul “ (1862), căruia i-a urmat, în 1865, „Lrompetta Carpa- 
țiloru „ durînd pînă la îmbolnăvirea lui, în 1877. Periodicul iniţiat de 
Boliac a fost o foaie politică în adevăratul sens al cuvîntului, un perio- 
dic în care gazetăria de idei predomină hotărît faţă de cea informa- 
tiva. De gazete moderne în acest sens nu a dus lipsă această epocă. 
Însăși foaia care i-a făcut începutul : „Steaua Dunării“, întemeiată de 

Kogălniceanu în 1855, a însemnat o strălucită tranziție de la tradi- 
ționalele modeste gazete informative cu caracter mai mult sau mai 
puțin enciclopedic — pe linia „Curierului românesc“ al lui Eliade şi 
a „„Albinei româneşti“ a lui Asachi — la foile de atitudine liberă, 
consacrate în primul rînd dezbaterilor de principii, în politică, dar și 
în diversele domenii ale vieții sociale şi culturale din epocă. Tot în 
1855 a apărut, la Bucureşti, „Timpul“, urmat în 1857 de „Secolul“, 
foi redactate de Bossueceanu, dar sprijinite financiarmente „de casele 
cele mari de negoţ din București“, după cum le caracteriza Kogaălni- 
ceanu, gazete de format modern, dar timide şi şterse ca atitudine, 
ceea ce le-a adus în curind stingerea, fără să lase mari regrete. În 
1858 ia fiinţă „„Dimboviţa“, gazeta poetului D. Bolintineanu, pornită 
cu cele mai frumoase intenţii, avîndu-şi rolul ei binefăcător în pre- 
gătirea Unirii, dar palidă ca realizare jurnalistică, ceea ce iarăși i-a 
scurtat brusc durata existenţei. Toate aceste gazete — chiar dacă şi-au 
mărit treptat formatul, chiar dacă și-au îmbogăţit şi și-au diversificat 
cuprinsul, pînă aproape de echivalenţa cu gazetele de mare tiraj din 
ţările Occidentului — n-au putut depăși însă periodicitatea de două 
cel mult de trei ori pe săptămînă. E adevărat că în 1858 a apărut în 
Moldova „Zimbrul şi vulturul“, zilnic, în formatul maxim şi cu o 
frumoasă ţinută tipografică şi de idei. Dar orientarea şi cuprinsul lui 
erau axate aproape exclusiv pe ideea pregătirii și apărării Unirii, ast- 
fel că a pălit, pînă la încetarea apariţiei, cînd această faptă istorica 
a părut cît de cît consolidata. Să nu mai vorbim de „Dioa'“, cotidianul 
inițiat de poeţii G. Sion și G. Baronzi, care a avut o existenţă, desigur, 
mai lungă decît i-o sugera titlul, dar totuși efemeră, nedurind decit 
o lună. 

Primul nostru cotidian de factură modernă l-a realizat C. A. 


Rosetti prin „Românul“, care — începînd în 1557 cu o apariţie de 
două şi apoi de trei ori pe săptămînă — a trecut la apariția zilnică 
in 1859. 


Fără a depăși periodicitatea de 3 ori pe săptămînă, foile lui Boliac 
se caracterizează prin cea mai frumoasă ţinută grafică și organizare 
tehnică. Folosind experiența căpătată la Paris, prin redactarea în 1857 
a unei foi româneşti cu acelaşi titlu, Boliac a ştiut să-i dea „.Buciu- 
mului“ de la început o somptuoasă prezentare în ceea ce priveşte 
tehnica tipografică, superioară tuturor gazetelor noastre de pînă la 
el, precum şi o vie mişcare interioară nu numai în ceea ce priveşte 
ideile și informaţiile, dar chiar şi în structurarea grafică a fiecărei 
pagini. Paginile imprimate cu cerneluri speciale, imiiînd aurul, bron- 
zul — din numerele consacrate marilor evenimente politice, izbînzii 

reformelor iniţiate de domnitorul Cuza — au rămas celebre în istoria 
presei noastre din secolul al XIX-lea. Pe de altă parte, în aceste 
periodice, el a continuat tradiția eliadistă a interesului larg pentru 
manifestările artistice şi ştiinţifice ale timpului. Dar partea ştiinţifică 
nu mai consta din naiva informare a cititorilor, mai mult a curiozi- 
tăţii lor, despre minunile ştiinţei moderne sau despre stranii fenomene 
ale naturii, ca în periodicele anterioare, cu caracter enciclopedic. Con- 
tinuînd pasiunea arhivistică ce a animat „Arhiva românească“ a lui 
Kogălniceanu, „Magazinul istoric pentru Dacia” al lui N. Bălcescu 
şi A. Tr. Laurian, ca și revistele scoase de tînărul B. P. Hasdeu, 
Boliac tratează partea ştiinţifică a gazetelor sale în stilul sobru al 
acestor reviste, orientînd-o mai ales spre cercetarea trecutului patriei. 
În „Buciumul“ și în „,Trompetta Carpaţiloru“ s-au publicat texte de 
vechi hrisoave, de cronici — dintre care cronicile în versuri, precum 
vestita Plingore a mănăstirii Silvaşului, sau Facerea de stihuri pentru 
moartea lui Grigore Ghica au deschis interesul nu numai al istoricilor, 
ci şi al publicului larg pentru acest tip de documente ale secolului 
al XVIll-lea, pînă atunci trecute cu vederea, prin comparatia strivi- 
toare cu operele în proză ale marilor noştri cronicari —, apoi relatări 
istorice în proză referitoare la trecutul mai apropiat, precum faimoasa 
Genealogie a Cantacuzinilor sau Chronica revoluțiuniu din 1821 de 
loan Diîrzeanu?. Tot aici se publică cronici străine sau fragmente din 
ele referitoare la români. Nu lipsesc nici studiile de istorie, între care 
strălucesc cele semnate de B. P. Hasdeu. Arheologia se află de ase- 
menea în mare cinste, în primul rînd prin relatarea amănunţită a 
călătoriilor și descoperirilor lui Boliac, care preia, într-o formă supe- 
rioară, amatorismul entuziast al inginerului W. de Blaramberg, al 
profesorului Gh. Seulescu, al inspectorului general al carantinelor de 
pe Dunăre, generalul Mavru, socrul lui Ion Ghica. al maiorului 
D. Papazoglu, care făceau „descoperiri“ la întîmplare şi mai ales își 
alcătuiau colecţiile cumpărînd obiecte antice de la negustori. Boliac, 
cu toate că nu avea o pregătire de specialitate — ceea ce l-a făcut 
să greșească uneori pînă la ridicol în identificările și ipotezele lui —, 
are marele merit de a fi iniţiat şi săpături arheologice în serie după 
un anumit plan, înscris în itinerarul unei călătorii. Cu toate ironiile 


| ? De notat că marea majoritate a acestor documente istorice proveneau din co- 
lecţia personală de manuscrise a lui Boliac, care era un vechi pasionat în această 
privinţă. Mai tirziu, manuscrisele au fost vîndute lui Dim. A. Sturdza şi de la el au 
intrat în posesiunea Bibliotecii Academiei, fiind descrise în Catalogul manuscriptelor 
românești de Il. Bianu, Gh. Cardaş și G. Nicolaiasa. Cf. Dan Simonescu, Cezar 
Boliac traducător din Ariosto, în „Studii italiene“, VII (1940). p. 25—34. 

cu care l-a tratat Odobescu, fără de această activitate a lui, consem- 
nată mai ales în paginile ziarelor sale, începuturile arheologiei ştiin- 
țifice la noi ar fi fost și mai dificile. La fel, Boliac deschide coloanele 
gazetelor sale și cercetărilor numismatice, bazate aici în primul rînd 
tot pe o frumoasă colecţie personală a lui. În filele acestor gazete s-a 
risipit Boliac ca memorialist și critic de artă, a discutat despre lite- 
ratură, muzică, teatru. 

Dar mai presus de toate, Boliac a fost aici gazetar politic, cu 
foarte mare priză în publicul epocii lui. În amintirile sale, Gh. Panu? 
vorbeşte de el şi de C. A. Rosetti ca despre marii ziariști ai vremii, iar 
N. Petrașcu povestește că tatăl său, om de la ţară, fără învățătură, 
văzînd că-i place să citească, îl abonă prin 1870, pe cînd era în clasa 
a II-a primară, la „„Lrompetta Carpaţiloru“ €. lar la moartea lui, 
ziarul „Timpul“ de sub redacţia lui Eminescu scria: „Boliac a fost 
un prozator energic, un publicist din cei mai citiţi și mai preţuiţi. 
Pana sa a fost în slujba intereselor naţionale astfel cum le înţelegea 
şi le-a rezolvat Vodă Cuza. (...) Atit „Buciumulu“, cît şi .„Lompetta 
Carpaţiloru“ au fost la vremea lor ziare foarte mult citite, scrise în 
graiul viu al poporului, cu acel bun simţ și cu acea bogăţie de locu- 
tiuni și figuri care ele abia dau un caracter curat şi naţional limbii 
noastre“ 5. 

Într-adevăr, Boliac ca gazetar al cotidianului e un scriitor matur 
și perfect limpezit din punct de vedere stilistic, cu totul deosebit de 
poetul Boliac şi de stîngăciile lui enorme de limbaj. Nu trebuie să 
uităm că activitatea poetică a lui Boliac — cu oscilaţiile stridente 
între abuzul de neologisme franceze și de neaoșisme muntenești — 
încetează în anii exilului său la Paris, după înăbuşirea revoluției din 
1848. În gazetele sale, el nu face altceva decît să-și retipărească poe- 
ziile mai vechi. Prozatorul e acum deplin stăpîn pe meșteșugul său şi 
mai ales pe resursele atît de complexe ale graiului popular și ale 
folclorului. iată-l înfăţişînd cu o ironie bonomă frecușurile nesfîrșite 
dintre Adunarea deputaţilor și domnitorul Cuza: „Dară astea sînt 
toate numai glume. Camera şi guvernul or să facă foarte bun menagiu 
şi or să trăiască împreună pînă la adînci bătrinețe. El o să se mai 
lase de cheltuieli ; ea o să se mai lase de economii și n-o să mai fie 
gîr-mîr între dînșii. Numai hopul ăsta d-ar trece, căci se zice c-ar 
mai fi ş-altă cauză de netrai în casă: el este temător; și pe dînsa 


3 Amintiri de la Junimea, vol. I, Bucureşti, 1908—1910, p. 296. 

4 N. Petraşcu, Biografia mea, în I. E. Torouţiu, Studii şi documente literare, 
vol. VI, p. CXIII. 

5 „Timpul“, VI (1881), nr. 45, p. l. 

se zice c-o cam doare măseaua cam de mult pentru alți feţi-logofeţi, 
care i-ar fi viind pe drum de seară : 


Pe o lună gărgăună, 
Pe bidivii de alună, 
Cu tichie de frînghie 
Cu pene de ciocîrlie 
Și la git cu sangulie, 


s-ar fi lăsînd zburători noaptea pe coș și s-ar fi dînd cu libov. Lucru 


curat nu e ; şi cum am zice, casa stă astăzi cam în doi păreţi €. 


Nu e aici numai plăcerea pe care i-o procură gazetarului folosirea 
pastei grase a hazului popular, ci şi o subtilă tehnică de a spune 
lucrurilor pe nume şi de a evita în acelaşi timp rigorile legii presei. 


Dar cînd vorbeşte de cei care înconjurau și linguşeau domnitorii, 
pe timpul aceluia care îi urmase lui Cuza-Vodă, hazul expresiei dis- 
pare, şi Boliac ştie să apese vîrful gros al unui creion satiric dur pînă 
aproape de trivialitate : „Aceştia se întîlnesc neprevestiţi, prin sur- 
priză, în salonul lui Vodă, pre scara din dosul palatului, la ușa ieta- 
cului ; se izbesc în faţă, unul ieșind cu ceva puturos în mînă şi altul 
intrînd cu ceva mirositor ; se izbesc în piept, se roşesc oleacă unul de 
altul, și-și motivează situațiunea : — Am auzit că nu i-a fost bine! 
— Da, frate, așa ; d-aseară. — Da ce-a avut ? — S-a supărat se vede, 
de verio biîrfire de prin gazete ; ori, cine ştie, că nu știu cine-i tot 
aduce fleacuri de astea, că am băgat de seamă pre la finitul mesei 
că nu prea mînca cu poftă. După masă, ştii că-i place să vorbească, 
şi aseară a vorbit prea puţin, apoi a intrat să se culce. Întrebai slu- 
gele deaca s-a culcat, şi nicidecum ; ascultam la ușă, şi tot tuşa din 
cînd în cînd ; pînă la trei, uite am stat aici pre scaunul acesta şi abia 
atunci a dat Dumnezeu de a adormit. — N-am ştiut, săracul de mine, 
că veneam şi eu. Eu de la masă n-am observat ce-ai văzut d-ta şi 
m-am dus colo ! mă chiămase o geloasă de n-are margini. Are un văr, 
va să-l facă directore și mi-a zis să aduc vorba de el și să-l laud lui 
Vodă. Da de ce nu m-ai chemat, că veneam oricum. Acum îi e mai 
bine ? — A cam avut colică despre ziuă. — Ce om, ce geniu, ce bună- 
tate!“ Totul — servilismul şi aroganţa, sinceritatea cinică şi ipo- 
crizia cea mai lașă — e prins în mişcare, fără nici o calificare directă, 
ŞI portretul curteanului abject se încheagă firesc și exemplar. 


$ Revista interioară, în „Buciumulu“, 1863, p. 13. 
: Camarilla, în »Trompetta Carpaţiloru“, 1869, nr. 779, p. I. 

În polemica directă, personală, Boliac ştie să amestece abil şi 
expresiv pateticul cu sarcasmul: „Pigmei mormoloci! ce faptă aţi 
îndemnat pină acum pe domnitoriu să facă de cînd aveţi fericirea să 
încungiuraţi tronul ţărei ? De stricat, le-aţi stricat toate; deară de 
făcut, făcut-aţi ceva ? Voi care aţi cîntat pre toţi domnii, voi care 
v-aţi tîrît la picioarele totor domnilor — buni' şi răi — pe cînd noi 
gemeam în temnite și internat pe la monastiri pentru că ceream de 
la dînşii să facă ce-a făcut Cuza: să dea libertate poporului, să dea 
libertate ţiganilor, să dea împroprietărirea, să dea votul universale, 
să dea instrucţiunea, să facă unirea, să ridice tortura. să zdrobească 
privilegiul (...) voi care, pe atunci galonați, ţineați mantalele la per- 
delele domnilor, ce făceaţi ? Ce idee produceaţi ? (...) Cîntaţi la per- 
dea, ca să facă haz Vodă şi boierii: „„Lu-m; ziceai odată“... 

Altă. dată tonul polemic e grav, aproape trist, cu un fel de fior 
prevestitor a rău, ca atunci cînd se adresează primului ministru : „Nu 
ti-e frig, domnule Catargi, în mijlocul deşertului în care ai rămas? 
Nu vezi dumneata că n-a mai rămas nimeni în juru-ţi care să te 
adăpostească ? Nu simţi că nu se mai dirige spre dumneata nici o 
suflare caldă şi că toate cîte-ți vin sînt reci ca crivățul ?“? 

După moartea lui, timp de două decenii, poetul a intrat în umbră 
cu totul. În 1895 „Adevărul ilustrat“ — care pe atunci era foarte 
apropiat de mişcarea socialistă —, împodobindu-şi pagina întîi cu un 
frumos portret în gravură al lui Boliac, îi recunoaște din plin meritele 
de gazetar: „Însemnătatea cea mai mare a lui Cezar Boliac este ca 
ziarist, în care calitate a contribuit mult la stabilirea unui stil gaze- 
tăresc viguros și curat românesc“. În privinţa poeziei lui, judecata 
posterităţii imediate e severă, dar nu lipsită de dreptate: „Dintre 
numeroasele poezii pe care le-a scris în tinereţe, deşi multe pătrunse 
de o arzătoare și nobilă compătimire pentru suferinţele claselor apă- 
sate, una singură a rămas, fiind şi în privința formei mai aproape de 
înălțimea sentimentelor ce exprimă. Este cunoscuta Sila“ ”. 

În acei ani în care amintirea lui Eminescu era încă atit de cople- 
șitor vie — după lecţia magistrală de poezie politică și socială pe care 
o dăduse el începînd cu Împărat și proletar şi culminind cu Scrisorile 
— era greu să se entuziasmeze cineva de versurile lui Boliac. 

În cursul său de istorie a literaturii românești, ţinut la Facultatea 
de litere din București în anii 1899—1901, Ovid Densusianu releva și 
el în poetul Boliac mai mult luptătorul, punîndu-l, alături de N. 


3 „Trompetta Carpaţiloru“, 1867, nr. 445, p. 1777. 
e „Trompetta Carpaţiloru“, 1876, nr. 1236, p. 1. 
10 Cezar Boliac. în „.Adevtrul ilustrat“, VIII (1895), nr. 2153, p. 3. 

Bălcescu, în galeria celor mai combativi scriitori de pe la jumătatea 
secolului al XIX-lea". 

Mai tîrziu, cînd expansiunea simbolismului ameninţa să anemieze 
poezia, lipsind-o tocmai de tonicul accentelor viguroase ale protestu- 
lui social direct, poetul Boliac revine în actualitate, și anume tocmai 
prin poezia lui socială. 

Nicolae Iorga este entuziasmat de ea şi de personalitatea poetică 
a lui Boliac, dîndu-i celebra definiţie: „poetul libertăţii, duşmanul 
privilegiilor, osînditorul boierilor“, comparîndu-l cu Béranger”? şi 
declarînd că .„vor rămîne nemuritoare“ versuri ca acestea, de evocare 
a lumii ţărăneşti : 


Cu furcile în brîne, cu feţele voioase, 
Întind cât pot cu fusul din caiere stufoase... 


Cu estetica lui profund conţinutistă, [orga nu se putea simți jenat 
artistic de un vers ca acesta în care Boliac condamna mania titlurilor 
de boierie : „Să-nceteze astă boală de păharnic şi pitar“. În entuzias- 
mul său pentru ceea ce aducea într-adevăr nou ca poet social în lite- 
ratura anului 1540, adică înainte ca Alecsandri să fi dat acel presti- 
gios exemplu a! apropierii poeziei de viaţa maselor prin intermediul 
folclorului, N. Iorga observă totuși cît de aproape era de proza lui 
Lamennais o poezie ca Muncitorul, mergînd pînă la decalcul lingvis- 
tic în celebrele versuri de atît de puţină reușită artistică : 


Noi n-avem decît braţul, și braţul este-al nostru ; 
Noi nu putem să-l spargem în veci în lucrul vostru : 
Sä mai scădeţi ceva.... 


unde verbul a sparge nu e decît o stingace transplantare a verbului 
francez briser. De altfel, nu de mult poezia Muncitorul a fost iden- 
tificată ca „o simplă versificaţie a cunoscutului poem în proză Une 
voix de prison“ de Lamennais *. Fără a fi atit de categoric, N. Iorga 


H De fapt, aşa cum observă cu justeţe D. Popovici în pertinenta analiză pe 
care a consacrat-o poeziei lui Boliac în 1929, Ovid Densusianu e departe de a fi 
fost aici un admirator al acestei poezii. Singura poezie realizată i se pare Sila, și 
vocaţia literară a lui Boliac i se pare a fi de căutat în proza politică, adică în 
ziaristica. 

„12 N. Iorga, Istoria literaturii românești în veacul al XIX-lea. vol. II, Bucu- 
rești, 1908, p. 178—186. 

19 G. Zane, Mişcarea revoluționară de la 1840 din Țara Românească, în 

Studii şi materiale de istorie modernă, Bucureşti, 1963, p. 229, nota 2. 

totuși nu cade victimă a entuziasmului. Reproducîndu-se adesea, în 
vremile noastre, faimoasa caracterizare elogioasă a lui Boliac, pe care 
am amintit-o și noi mai sus, se uită sau se tace aproape întotdeauna 
că N. Iorga — în concluziile capitolului pe care l-a consacrat poetului 
Silei — e foarte măsurat, și pe bună dreptate : ...„,dacă nu s-ar pierde 
în declamaţii retorice şi în valurile cuvintelor abstracte, de pare c-ai 
ceti un articol de ziar versificat ; dacă ar fi mai:cu alegere în cuvin- 
tele ce întrebuinţează — îl vezi scriind curent : „concherani“, „mugari“ 
(mouchards), „parfet“, „belă“, „belică“, „catişism“ ; dacă în sfîrşit ar 
avea mai puţină ambiţie de a cuprinde toată filozofia și întreaga 
istorie universală în versurile sale — ca Hugo, care avea însă uriașa 
lui fantezie şi geniul retoricii maiestoase — Boliac, aşa de bogat, de 
nou, de creator în poezia noastră, şi-ar lua locul nu între romanticii 
interesanţi, ci mai sus și mai sigur, între clasicii literaturii românești, 


căreia i-a dat, aşa cum este el, versuri ce nu se vor uita“ !f. 


Așa cum îl definise aici N. Iorga — poet de antologie, în poezii 
și mai ales în versuri izolate —, așa cum îl rînduise aici, printre 
romanticii epocii, şi nu printre clasicii literaturii noastre, Cezar Boliac 
a fost privit apoi cu tot respectul cuvenit pentru luptătorul social, 
pentru avintatul om politic, pentru gazetarul care i-a reunit în scrisul 
său destinat ciocnirilor de idei ale vremii sale. În 1913, Asociaţia 
generala a presei organizează comemorarea centenarului naşterii lui 

rintr-un festival în care Victor Eftimiu recita o avântată Odă lui 
Boliac, se evoca în cuvîntări Omul şi opera şi Ce a fost „Trompetta 
Carpațiloru“. Gazeta lui Boliac reapare festiv într-un număr unic, 
1 066, cu cîteva luni mai înainte, anunţînd festivalul care a avut loc 
în ziua de 13 decembrie. În pioase Însemnări pe marginea acestei 
aniversări, redacţia revistei „Luceafărul“ îl definește pe Boliac în 
ceea ce avea el mai bun: „În 1913 s-au împlinit 100 de ani de la 
naşterea acestui spirit avansat în vremea lui. A fost un democrat 
convins și un apărător al celor mici şi năpăstuiţi, al muncitorilor în 
opinci“. Rezervele faţă de carenţele artistice ale poetului se simt însă 
şi aici: ,Boleac e cel dintîi poet care a zugrăvit viaţa reală, suferin- 
tele celor săraci și slabi. Forma poeziilor e însă slabă. Abia Sila s-a 
putut menţine și în zilele noastre“ P. Conferinţa care a constituit cen- 
trul festivalului a fost publicată mai tîrziu, în revista „Ramuri“ *, 
fiind reprodusă de aici în gazeta „Bucovina“. În 1915, Petre V. Haneş 


14 N. Iorga, op. cit, vol. II, p. 185. 
15 Însemnări, în „Luceafărul“, XIII (1914), p. 30. 
16 Ion Dragu, Cezar Boliac, în „Ramuri“, XII (1919), p. 6—11. 

dă la lumină întiia ediţie completă a poeziei lui Boliac, precedată de 
o prefaţă plină de entuziasm pentru poetul social ”. 

În perioada dintre cele două războaie mondiale prețuirea lui 
Boliac se dezvoltă pe aceleaşi linii de judecată. În 1920, în două 
lecţii ţinute la Universitatea din Cluj *, G. Bogdan-Duică constată 
cu regret că, „deși activitatea lui a fost prodigioasă, nici o monografie 
nu i-a cercetat-o“, iar referitor la Boliac cel din 1847 subliniază lär- 
gimea de orizont și diversitatea ideologiei lui: „Este evident, poetul 
lui Boliac devine un organ al tuturor curentelor, un microcosm con- 
centrat al naţiunii sale“. Cît priveşte însă valoarea estetică a litera- 
turii lui Boliac, G. Bogdan-Duică nu se deosebeşte de predecesori în 
judecarea ei, accentuîndu-i numa: frumuseţea ideologiei și însemnă- 
tatea ei istorică în epocă : „C. Boliac nu a fost un poet pe care poste- 
ritatea să-l mai caute setoasă de plăcere. Nimeni nu-l va mai răscoli, 
afară de istoricul epocii lui. Pentru epoca sa, el a fost însă un tip 
caracteristic, util epocii, pe care, împreună cu alții, o împingea: în 
cultură, spre lumină ; în politică, spre egalitate; în arta, spre un 
realism pătruns de idei nobile“. 

Sinteza reclamată de G. Bogdan-Duică a realizat-o nu mult 
după aceea — cel puţin în ceea ce privește bazele poeziei şi ideolo- 
giei lui Boliac — D. Popovici”. Cu inegalabila sa cunoaștere a lite- 
raturii secolului al XVIII-lea şi a primei jumătăţi a secolului al 
XIX-lea în occidentul Europei, D. Popovici a identificat cu precizie 
mai toate sursele literaturii lui Boliac, îndeosebi în gîndirea şi în 
opera marilor romantici francezi, Lamartine și mai ales Victor Hugo, 
cărora le adaugă influența prodigioasă în epocă a lui Lamennais și 
Béranger, cu a căror tematică şi ideologie poetul român s-a hrănit 
uneori pînă la simpla rezonanţă a unui puternic ecou. 


Încheierea studiului său întărește opiniile formulate înaintea lui : 
„Dar dacă valoarea artistică a operei e contestabilă, istoriceşte ea se 
prezintă alifel. Interesul ce se fixează asupra ei e stirnit de varietatea 
temelor tratate și îndeosebi de natura unora dintre ele. Dezvoltind 
subiecte sociale, el transpunea la noi, din poezia franceză, preocu- 
pari ce caracterizau intelectualitatea apuseană. Și, fixat în timp la 
începutul literaturii noastre moderne, interesul se accentuează prin 
timpuria încetăţenire a acestui gen în poezia română. În vremea lui 


17 Cezar Boliac, Meditaţii şi poezii, Bucureşti, „Minerva“, 1915. 


„18 G. Bogdan-Duică, Istoria literaturii române moderne. Întiii poeți munteni, 
Cluj, 1923, p. 291—301. 


197 D Popovici, Poezia lui Cezar Boliac, în „Viaţa românească“, XX (1929), 
nr. 11—12, p. 128—161. 

şi după el s-a trecut cu mult peste nivelul poetic al operei sale ; dar 
fondul ei a fost un puternic generator de idealuri, care au luminat 
multora zarea viitorului. Ea a însemnat unul din punctele cele mai 
ridicate din istoria socialismului român și, în același timp, deschide 
larg perspectiva asupra unor ţinuturi neexploatate încă decît în mod 
incidental. Mulţi scriitori se vor îndrepta, în urma 'lui, în direcția 
aceasta. În mijlocul lor se fixează Eminescu: cu dimensiuni de artă 
superioară, dar şi cu temeinice restricțiuni. Și prin aceasta Boliac 
e un precursor“ %. 

După aceste mişcări largi de simpatie reţinută, de subliniere 
mai ales a generoasei gîndiri sociale a lui Boliac — simpatie expli- 
cabilă prin ecoul profund, deşi nu întotdeauna direct sesizabil în anii 
ce au urmat primului război mondial, al Revoluţiei din Octombrie 
şi apoi al înființării Partidului Comunist Român —, în perioada 
următoare, se aşterne asupra poetului un răstimp de tăcere. 

În 1941, în plin război, G. Călinescu se ridică împotriva acestei 
tăceri î : „O uitare nedreaptă s-a întins asupra lui Cezar Boliac, per- 
sonalitate interesantă din toate punctele de vedere“. După ce accen- 
tuează energic patriotismul scriitorului — printr-una din acele miş- 
cări suprinzătoare care îi erau caracteristice, în sensul diferențierii 
nete, uneori chiar voit paradoxale, de opiniile curente —, G. Căli- 
nescu elogiază tocmai poetul : „Numai abundența a stricat lui Boliac, 
care de altfel face dovada unei mari imaginaţiuni și a une: ampli- 
tudini lirice excepţionale“. În slujba acestei demonstraţii inedite, 
G. Călinescu foloseşte inimitabilul său dar de a selecta și a pune în 
lumină citatele necesare, alegînd cu un gust infailibil întreg putinul 
ce se poate salva artistic din poezia lui Boliac. În sprijinul demonstra- 
tiei aduce și procedeul, iarăși caracteristic, al alăturărilor neaşteptate : 
feeria desenelor lui Johannot, arta decorativă a lui Th. Gautier, 
somptuozitatea exotică a parnasienilor francezi. Cu aceasta nu face 
decît să întărească, cu marele său prestigiu personal, ceea ce spusese 
și mai înainte: că Boliac e doar un poet de antologie, un realizator 
de rare versuri frumoase, şi aici e latura inedită a viziunii lui Cali- 
nescu: un poet ale cărui posibilități de realizare a frumosului sînt 


20 În 1944, D. Popovici reia dezbaterea asupra izvoarelor ideologiei lui C. Bo- 
liac, insistînd de astă dată asupra legăturii gîndirii poetului cu realităţile de la 
noi, mai ales în ceea ce priveşte ecourile mișcărilor socialiste din Occident, în studiul 
Cezar Boliac. Romantism şi socialism în definiția poeziei, Bucureşti, 1944, extras 
din volumul omagial C. Giurescu, p. 391—411. 

21 G. Călinescu, Istoria literaturii române de la origini pînă în prezent, Bucu- 
reşti, 1941, p. 233—236. 

limitate la evocarea colosalului arhaic în natură și a interioarelor 
luxuriante. Tot ca evocator, şi anume ca memorialist, G. Călinescu 
pune în lumină — prin citate din articolul Mozaicul social — „exce- 
lenta artă de gravor istoric“ a gazetarului Boliac. Este pentru prima 
dată cînd se apreciază arta literară a ziaristicii lui Boliac. 

În anii revoluţiei socialiste, Boliac a ajuns în mod firesc în cen- 
trul atenţiei istoricilor literari şi alcătuitorilor de ediţii. Institutul de 
istorie și teorie literară iniţiază cercetări asupra lui, al căror rezultat 
este un mic studiu monografic 2. Înaintea unor reeditări ale operelor 
lui Fliade, Alecsandri, Hasdeu, Macedonski, se tipăresc ediţii ample, 
incluzînd și selecţiun: din proza politică a lui C. Boliac, însoţite de 
studii introductive, apoi volume în „Biblioteca pentru toţi“, în „Biblio- 
teca școlarului“ %, În aceste studii introductive, poezia lui C. Boliac 
a fost analizată în toate laturile ei şi cu toate implicaţiile istorice, 
folosindu-se toate contribuţiile istoricilor literari de pînă acum. Era, 
în definitiv, momentul lui Boliac, în noua perspectivă a împrejură- 
rilor sociale. Tot ceea ce se putea spune bun despre poetul social a 
fost spus, și încă cu un prisos de entuziasm — de exagerare a valorii 
lui artistice chiar — inerent acestui moment favorabil. În privinţa 
aceasta. ceva nou ar fi foarte greu de adăugat. 

Astăzi, în faza de maturizare a noii noastre istoriografii literare, 
este vremea ca aprecierea lui C. Boliac să fie echilibrată. Și aceasta 
credem că nu se poate realiza eficient decît situîndu-l cît mai amplu 
pe Boliac în perspectiva epocii sale. În această epocă, activitatea atît 
de întinsă a scriitorului a acoperit aproape toate momentele impor- 
tante ale secolului al XIX-lea la noi: renașterea sentimentului 
naţional în 1830, momentul revoluţionar de la 1840, revoluţia de la 
1848, Unirea Principatelor, domnia lui Alexandru loan Cuza, apa- 
riţia junimismului, războiul pentru independenţă, pînă în pragul apa- 
riţiei „Contemporanului . 

În această perspectivă istorică, însemnătatea ziaristului Boliac 
— a puternicului animator și răspînditor al ideilor celor mai înain- 
tate în preajma anului 1848 — creşte enorm în pondere în opera lui. 
Însuşi poetul se justifică şi rămîne tot în această perspectivă. Pentru 


22 * * * Cezar Boliac, luptător revoluționar şi progresist, în „Studii şi cerce- 
tări de istorie literară şi folclor“, II (1953), p. 141—174. 

23 Cezar Boliac, Opere alese. Studiu introductiv de Victor Adrian, Bucureşti, 
1950 ; Cezar Boliac, Opere. Ediţie, note şi bibliografie de Andrei Rusu, cu o intro- 
ducere de George Munteanu, Bucureşti, 1956. vol. I—II ; Cezar Boliac, Pagini alese, 
ediţie de acelaşi autori, Biblioteca pentru toţi, 1959; Cezar Boliac, Pagini alese. 
aaa ut lea de Andrei Rusu, prefaţă şi note de Viorica Huber, Biblioteca şco- 
arului, À 

a omagia acest rol istoric al lui Boliac, ne-am gîndit la studiul de 
faţa, consacrat în primul rînd ziaristului Boliac şi epocii lui. «Aici 
putem aduce încă informaţii, date și judecăţi noi, care credem că 
sînt în măsură să contribuie la conturarea cît mai exactă a persona- 
lităţii scriitorului, a rolului său istoric și a împrejurărilor în care s-a 
format şi în care şi-a desfășurat activitatea. E adevărat că ultimii 
ani ai gazetarului Boliac au fost trişti, întunecat de grave inconsec- 
venţe politice. Dar chiar atunci el n-a trădat linia fundamentală a 
personalităţii lui literare : mila și dragostea pentru oamenii din popor, 
pentru cei săraci şi asupriţi și mai ales pentru aceia care pe atunci 
— prin numărul lor de milioane — deveniseră simbolul acestei imense 
suferinţe : ţăranii, foştii clăcași. Aceasta, şi meritele activităţii lui 
anterioare, sînt suficiente ca să-l răscumpere pe ziaristul Bolac în 
faţa istoriei. 


Familia şi copilăria 


După propria sa mărturisire, Cezar Boliac e bucureştean : „Sum 
născut şi crescut în Bucureşti şi n-am părăsit Bucureştii și închisorile 
din București decît 9 lune, cît am fost internat la Poiana Mărului, 
şi 10 ani, cît am fost exilat la căderea revoluţiunii din 1848“. Bine- 
înţeles, în această afirmaţie e o bună doză de exagerare datorită fap- 
tului că această mărturisire se adresa bucureştenilor înaintea cărora 
candida Boliac!. 

Cu toată volubilitatea în scris a lui Boliac şi cu toată aparenta 
lui tendinţă de a se confesa prin presă, nu ne-a rămas nimic de la 
el despre familia şi copilăria sa. 

Nici mărturiile contemporanilor vieţii sale nu sînt prea bogate. 

În 1875 apare, în revista ardeleană „Familia“, o biografie a lui 
Boliac, însoţită de un frumos portret al său în gravură?. Se pare că 
la baza acestei schiţe biografice stau mărturisiri sau, poate, chiar o 
notiţă a lui Boliac. Într-adevăr, el facuse în vara acestui an o excursie 
arheologică prin Transilvania, despre care vorbește pe larg în „Trom- 
petta Carpaţiloru“ *. Fusese la Sibiu, Ocna Sibiului, Alba-Iulia şi se 
intilnise cu fruntaşi ai vieţii ardelene. În această biografie întîlnim 
singura datare mai precisă a nașterii lui Boliac: „25 marţişor, anul 
1813, în Bucureşti, de părinţi cu bună stare materială“. Aceştia l-ar 
fi dat la şcoală, la Colegiul national „Sfîntul Sava“, unde ajunse 
învățăcel al lui Eliade. „Familia“ vorbeşte şi de profesorul elen 
Neofit Duca, cel care dezvoltă în tînărul Boliac predilecţia pentru 
istorie și scriitorii clasici şi care l-a învăţat înainte de Eliade. 

Cu un an înainte de a muri Boliac, poetul Gr. H. Grandea 
publică și el o schiţă biografică despre bătrînul ziarist“, schiţă pe care 


„Profesie de credință, în „Trompetta Carpaţiloru“, 1866, nr. 414, p. 77. 
* „Familia“, XI (1875), p. 369—371 și 373. 


3 An. XIII (1875), nr. 1216, din 12 septembrie, p. 1, şi nr. 1218 din 28 sep- 
tembrie, p. 1. 


+ „Resboiul roman“, III (1880), nr. 24 din 17 aprilie, p. 1. 

o reproduce apoi în necrologul publicat în același ziar”. Grandea 
indică anul 1812 ca an al naşterii lui Boliac, împotriva tuturor celor- 
lalte mărturii anterioare şi ulterioare. Despre părinţii și copilăria lui 
Boliac, Grandea e şi mai deosebit de redactorul „Familiei“ : „Tatăl 
său, originar din Salonic, îl lăsă orfan de timpuriu ; el își făcu studiile 
la Colegiul «Sfîntul Sava», prin multă cetire, venindu-și singur în 
ajutor m a completa instrucția ce primea“. ÎntÎlnim deci imaginea 
unui orfan cu posibilități materiale modeste, în opoziție cu cea din 
„Familia“, a unui copil de părinţi avuți. 

Tabloul pe care-l schițează Vioreanu, prieten bun al lui Boliac 
şi colaborator credincios, deşi sporadic, al gazetelor sale, se apropie 
de cel din „Familia“ : „Fiul unui italian distins, care s-a căsătorit 
în ţara noastră, Boliac, născut în anul 1813, primi educaţiunea după 
obiceiul de atunci, adică în casă, de la dascăli greci“ €. 

Necrologul făcut de Scipione Bădescu, deşi se prezintă drept 
„fost colaborator și secretar intim al regretatului“ şi deşi afirmă că 
schiţa lui biografică era alcătuită „dupe date culese de-a dreptul 
de la reposatul“, nu aduce totuşi nimic în plus: Boliac s-ar fi născut 
la București „din părinţi de bună condiţie socială, după vremile de 
atunci“, și a învăţat carte de la vestitul dascăl Neofit Duca”. Nici 
necrologul făcut de N. Bassarabescu, fostul redactor la ,„Trompetta 
Carpaţiloru“ cîtva timp, necrolog publicat în aceeaşi pagină a zia- 
rului, nu aduce nici un element nou în această chestiune. 

Dintre schiţele biografice ulterioare, cea a lui D. Rosetti? nu 
conţine nici ea nimic deosebit. 

Interesantă e, în schimb, schiţa din dicționarul biografic al lui 
Th. Cornel?. E interesantă, pentru că aduce unele precizări și pentru 
că se bazează pe o sursă sigură: „Extragem aceste note biografice 
dintr-un manuscris semnat Gr. Peretz și comunicat nouă de d. pro- 
fesor univensitar I. Peretz“. Grigorie Peretz era fratele vitreg al lui 
Boliac, tovarășul lui credincios în revoluţia de la 1848, în toate peri- 
pețiile exilului de 10 ani, și care, după cum vom vedea, l-a urmat 
și în viața politică de după întoarcerea lui în ţară. În această schiță 
întîlnim singura mărturie despre numele întreg al mamei lui Boliac: 
Zinca Kalamogdartis. Tatăl său ar fi fost doctorul Bolliaco, „care în 
urmă plecă din ţară, reîntorcîndu-se la Florenţa”. După această notă 

5 „Resboiul roman“, III (1881), nr. 286 din 27 februarie, p. 1—2. 

6 Cuvint la înmormântarea lui C. Boliac, în „Presa“, XIV (1881), nr. 50, 

. 2—3. 
i 3” Timpul“, VI (1881), nr. 46 din 28 februarie, p. 1—2. 
8 D. Rosetti, Dicționarul contemporanilor, 1898 p. 33. 
° Th. Cornel, Figuri contemporane din România, Bucureşti, 1909, p. 361—363. 

biografică, plecarea în Italia a doctorului Bolliaco s-a întîmplat în 
primii ani ai vieţii lui Cezar Boliac, înainte de a-şi începe acesta 
prima învăţătură : „Boliac şi-a început primele studii cu Neofit Duca, 
în familia tatalui său vitreg, marele stolnic Petrache Peretz, apoi 
absolvi Colegiul «Sf. Sava». Petrache Peretz, deși cu moşia în jud. 
Vlaşca, avea casă în București, ca atiţia alţi moşieri, locuind aici o 
bună parte a anului. Avem despre aceasta mărturii mai tîrziu. 

Cine să fie misteriosul doctor, tatăl lu: Boliac ? Într-o cercetare 
fugară enciclopedică, n-am întîlnit în Italia numele acesta sau ceva 
asemănător Y. 

E interesant de știut că, după cum semnalează G. Călinescu, 
numele Boliac nu e chiar singular în epocă. În dosarul de căsătorii 
nr. 192 din 1885, Bucureşti apare un Radu Boliac, sublocotenent. 
În tinereţe, scriitorul semna Bolzac şi adesea Boleac, numai spre bătrî- 
nete îl întîlnim iscălind Bolliac. 

Despre părinţii lui Boliac avem o singură mărturie contempo- 
rană, dar aceasta ne dă mult de gîndit. Ea se află în jurnalul de 
campanie al unui militar şi diplomat rus, Langeron, care a cunoscut 
societatea bucureşteană în urma unei șederi în capitala Țării Româ- 
nești de atunci, în cursul ostilităților din ultima fază a lungului război 
ruso-turc ”. 

În acest jurnal al său, Langeron vorbeşte de „un italian numit 
Bogliako, medic și antreprenor de club“. Mai departe insinuează că 
ar fi venit din „arhipelagul“ levantin, unde ar fi fost „bancher“, ar 
fi dat faliment şi s-ar fi ales apoi cu o pedeapsă foarte severă, de care 
a scăpat. Caracterizarea aceasta, extrem de aspră, ar putea să apară 
plauzibilă ? Ne-ar da de gîndit dispariţia misterioasă a doctorului 
Bogliako de pe scena vieţii sociale româneşti. Mai mult decit atît: 


10 Vocabolario de la lingua italiana, 1942. Am aflat doar o Bogliasco, comună 
în Liguria, provincia Genova, aşezată la mare. În dicţionarul lui Zingarelli am dat 
de cuvintele: boglio cu sensul de „panetta”, „tavolletta di cioccolata“ şi bogl:olo, 
definit ca „nuovo stantio e guasto“. Termenii aceștia trebuie să fie puşi în legătură 
cu verbul bollire cu sensul de „a fierbe“, „a clocoti“. iar în subsidiar și cu înţe- 
lesul de „a se agita“, ca şi „a mocni“, bogliente însemnînd „fierbinte“, iar bogliolo 
„ou vechi“. Deci numele sună italieneşte, fără să aibă o certă circulaţie în Italia. 

„1 G. Călinescu, Material documentar..., în „Studii şi cercetări de istorie lite- 
rară şi folclor“, II (1953), p. 212. În actul de deces, publicat tot aici. tatăl scriitorului 
e numit Anton Boleac, iar scriitorul decedat e denumit Cezar Boleac; la fel, în 
actul de căsătorie „numele mirelui“ e Chesar Boleacu ; iar în testamentul soţiei lui, 
Aristiţa, îl aflăm ca Cezar Bolleacu. 

12 Jurnalul generalului Conte de Langeron asupra campaniei ruşilor contra 


Turciei la 1812, în Hurmuzachi, Documente..., supl. 1, vol. III, fasc. 1 (1709— 
1812), p. 377—390. 

se poate vorbi Sigur de inexistenţa lui ca medic practician în Bucu- 
reşti şi chiar în Ţara Românească. Într-adevăr, numărul medicilor 
practicieni, cu sau fără diplome, era destul de redus la noi la înce- 
putul secolului al XIX-lea ; se cunoşteau pe degete. În plus, medicii 
aveau nevoie de o autorizaţie de liberă practică, autorizaţie care se 
dădea nominal, de către o comisie doftoricească. Pentru Țara Româ- 
nească această comisie îşi avea sediul în București. Am consultat două 
lucrări fundamentale în această privință”. În ambele nu am găsit 
nici o pomenire despre vreun medic Bogliako. Se poate deci afirma 
aproape cu certitudine că el n-a practicat la Bucureşti. Cuvintele aspre 
ale lui Langeron ar părea deci îndreptăţite. Însă cînd aceeaşi mali- 
țiozitate o foloseşte Langeron şi cu privire la soția lui Bogliako, insi- 
nuînd că și-ar avea originea „în clasa cea mai de jos a locuitorilor 
din Bucureşti“ şi că ar fi fost „întreţinuta“ unuia dintre adjutanții 
generalului Kutuzov, lucrurile încep să ne dea de gîndit. Mama lui 
Boliac a trăit încă multă vreme în Muntenia, pînă la 1848 în mod 
sigur, posibil şi mai tîrziu, deoarece nu-i știm data morţii. Ea a vie- 
tuit mai cu seamă în sînul familiei foarte onorabile a  stolnicului 
Petrache Peretz, cu care s-a căsătorit mai tirziu. A cunoscut-o Eliade 
încă din 1833, au cunoscut-o complotiştii politici de la 1840; au 
cunoscut-o revoluționarii de la 1848; au cunoscut-o, desigur, cetă- 
țenii marcanţi din Vlaşca, prieteni sau adversari politici ai familiei 
Peretz, care făcea politică ferventă, care dăduse deputaţi, prefecți, 
prezidenţi ai consiliului judeţean. Ei bine, nici Eliade, în focul pole- 
micii sale neiertătoare cu Boliac, nici adversarii politici crinceni ai 
lui Boliac şi ai familiei Peretz, care iuptau mînă-n mînă, nimeni nu 
a rostit vreodată vreun cuvînt de insinuare la adresa „coanei Zinca“, 
cum o numeau cunoscuţii. Dimpotrivă, Eliade îi impută aspru lui 
Boliac lipsa de respect faţă de maica lui * 

Toate acestea ne îndeamnă să cercetăm mai atent întregul con- 
text al mărturiei lui Langeron despre doctorul Bogliako. Ea face 
parte dintr-o violentă caracterizare a cercului intim din București 
al generalului Kutuzov, pe care-l înfățișa în culorile cele mai negre 
posibile, pentru a insinua că marele comandant ar fi fost prizonierul 


13 Dr. V. Gomoiu. Din istoria medicinei şi a învățăminiului medical în Romă- 
nia (înainte de 1870), Bucureşti, 1923; Ioan C. Filitti, O pagină din istoria medi- 
cinii în Muntenia (1774—1828), Bucureşti, 1929. 

14 Eliade, Equilibru între antitesi, sau Spiritul şi materia. broşuri tipărite 
între anii 1859 și 1869, ediție completă în Opere complete, vol. 1, Bucureşti, 1915, 
p. 152. 

unor prieteni meschini *. Pagina de caracterizări din care face parte 
şi cea a doctorului Bogliako nu e decît demonstrarea acestei acuze 
pe care Langeron o întreprinde cu ironia dispreţuitoare, cu morga 
aristocratică şi violenţa de limbaj care îi erau proverbiale, tot aşa 
ca și inimiciția crincenă pe care o purta gloriosului general Kutuzov. 
Toţi intimii lui Kutuzov, în consecinţă, sînt trataţi de Langeron în 
această pagină cu aceeași lipsă de  menajamente ca și doctorul 
Bogliako. Langeron îi mai consideră pe aceşti presupuşi intimi ai lui 
Kutuzov prin prisma fanaticei sale uri de clasă față de tot ceea ce i 
se părea a avea spirit revoluţionar. Despre un polonez, Chodkiewich, 
vorbește în termenii cei mai drastici, afirmînd că a „urmat drapelele 
Republicii Franceze“, ar fi luat parte la „ororile“ comise de iacobini 
şi ar fi „torturat şi executat el însuși nobilii și clericii la Neapole“. 
De altfel, în inimiciţia lui faţă de Kutuzov, Langeron nu se opreşte 
aici. El caută să critice însăşi acţiunea militară a gloriosului general, 
micșorindu-i victoriile, negîndu-i capacitatea de diplomat. Prin 
urmare, tot ceea ce spune Langeron despre soţii Bogliako nu numai 
că nu pare just, dar e ceva pornit dintr-un sentiment cu totul altul 
decît al adevărului. 

Ceea ce trebuie să mai reținem e că acest doctor apare într-un 
anumit cerc din preajma generalului Kutuzov, cerc format din oameni 
din sud-estul Europei, dintre care unul acuzat de Langeron ca revo- 
luționar sîngeros, într-un moment în care Rusia se găsea angajată 
într-o mare acţiune militară, în urma căreia popoarele balcanice 
așteptau să se elibereze de sub stăpînirea turcească, acţiune care ar 
fi mers, probabil, mult mai departe dacă ameninţarea iminentei cam- 
panii a lui Napoleon nu i-ar fi pus capăt prin pacea de la Bucureşti 
(1812), urmată foarte curînd de reîntoarcerea lui Kutuzov în Rusia. 
S-ar putea ca, prin acest cerc, Kutuzov să fi ţesut anumite legături 
secrete cu mișcările subterane revoluţionare din Bulgaria, Serbia şi 
Grecia, care ar fi putut să-l ajute în campania împotriva turcilor. 
Fiul doctorului Bogliako, scriitorul Cezar Boliac, a manifestat un 
deosebit interes și o caldă simpatie pentru naţionalităţile din Balcani 
șI pentru mișcările lor de propășire, mai ales în prima perioadă a acti- 
vităţii sale ziaristice de după unirea ţărilor românești. Astfel, la apa- 
riția ziarului bulgaro-român ;, BuayYmraocrei —,,.Viitorulu, reprodu- 
cîndu-i programul, Cezar Boliac îl salută cu simpatie : „Sîntem con- 


vinși că d. Rakovski va face cel mai mare serviciu cauzei române, 
ca şi celei bulgare“ 16, 


13 Hurmuzachi, Documente... supl. 1, vol. III, p. 381—382. 
10 „Buciumulu“, I (1863), nr. 143 din 7 noiembrie, p. 570. 

Asupra aceleiaşi gazete revine mai tirziu ”. 

Imediat după această notă, Boliac consacră publicaţiei lui Rakov- 
sk: un articol de fond", iar B. P. Hasdeu reproduce şi comentează 
un articol din ea”. 


Cu aceasta am încheiat tot ceea ce putem spune despre tatăl lu: 
Boliac. S-ar putea ca plecarea lui din ţară să fi avut loc la scurtă 
vreme după reîntoarcerea lui Kutuzov în patrie, deci o dată cu sfir- 
şitul misiunii militare şi politice a acestuia. În cazul acesta, Cezar 
Boliac, născut în 25 martie 1813, ar fi rămas cvasiorfan încă de la 
începutul existenţei sale. S-ar putea ca doctorul Bogliako să fi dispă- 
rut mai tîrziu. Nu importă, fiindcă cel pe care Boliac l-a considerat 
totdeauna ca pe adevăratul său părinte este stolnicul Petrache Peretz. 
În casa lui şi-a făcut primele studii cu Neofit Duca, precum am văzut; 
în casa lui a locuit și mama lui Boliac. 


Pînă la cercetările întreprinse de noi în cadrul Institutului: de 
istorie și teorie literară %, nu se știa precis ce fel de legături au existat 
între Zinca Bogliako — „doamna Kalamogdartis“ — şi familia Peretz. 
Prima menţiune contemporană despre ea o întîlnim la Eliade, in 
amintirile lui despre Societatea filarmonică. Vorbind despre condi- 
tiile în care s-a dizolvat această societate spre sfîrşitul anului 1836, 
caută să-l prezinte pe Boliac ca pe unul dintre vinovaţi. Ca să-l dimi- 
nueze, începe prin a-l ridiculiza. Neputînd să procedeze ca lon Cîm- 


pineanu, care îşi eliberase robii ţigani, Boliac — după naraţia 
răutăcioasă a lu Eliade de mai tirziu, din timpul violentelor polemici 
de după întoarcerea exilaţilor paşoptişti în ţară — şi-ar fi bruscat 


mama fiindcă aceasta certase o ţigancă ”. Eliade nu precizează dacă 
scena aceasta, care s-ar fi petrecut cam în 1836, a avut loc la Bucu- 
reşti sau la Giurgiu. Familia Peretz avea case în ambele oraşe, locuind 
pe rînd în ele. Poezia lui Boliac Vaca văduvei e datată: Stoeneşti, 
1834, mai 52. În orice caz, în toamna anului 1840, Boliac şi Zinca 
erau la Giurgiu, în casele stolnicului Petrache Peretz. Boliac publi- 
case mai înainte în „Pămînteanul“ o poezie datată: Giurgiu, mai ”. 


17 „Buciumulu“, II (1864), nr. 203 din 7 martie, p. 817, col. V. 

18 Ibidem, nr. 208 din 19 martie, p. 841. 

19% Professiorulu B. P. Hajdeu, Da séu Nu ?, „Buciumulu“, II (1864), nr. 229 
din 12 mai, p. 915—916. 

2 Comunicate în „Studii şi cercetări de istorie literară şi folclor“, II (1953), 
p. 142—174. 

2t Eliade, Equilibru între antitesi..., în Opere complete, p. 152—153. 


22 La Stoeneşti era moşia lui Petrache Peretz. 
23 La numele D-li***, în nr 20, an. I (1839), p. 4. 

În urma descoperirii conjuraţiei împotriva domnitorului Ghica, desco- 
perire care se face în ziua de 24 octombrie 1840, la Giurgiu are loc 
o descindere la casele stolnicului Petrache Peretz, unde era găzduit 
C. Boliac. Aici se afla şi maică-sa%. Alex. Christofi din Craiova, 
participant la revoluţia din 1848, exilat apoi și el, relatează de ase- 
menea despre sălășluirea „coanei Zinca“ în casa familiei Peretz în 
1848 : „Între alte fapte măreţe, din acei timpi de renaştere şi de băr- 
băţie a poporului daco-român, Cezar Boliac, acel eminent poet şi scrii- 
tor, într-o seară la Giurgiu unde locuia cu familia lui, stolnicu 
Petrache Peretz care avea casă deschisă, a strîns pe toți țiganii fami- 
liei, bucătari, logofeţi, zimblari și femeile din casă, le-au dat bani de 
cheltuială, i-au băgat într-un caic şi i-au trecut Dunărea în Turcia, 
dîndu-le libertate. Își poate închipui oricine vaietele și tipetele ce a 
trebuit să fi fost a doua zi la cucoana Zinca, mama lui Boliac !“ > 
Din confuzia ce domnește în acest pasaj, confuzie care nu e numai 
de domeniul punctuaţiei, faţă de care Christofi nu prea e respectuos 
în multele variante tipărite ale amintirilor sale, reiese că Zinca făcea 
parte integrantă din familia lui Petrache Peretz. S-ar putea formula 
ipoteza, toarte probabilă, că ea devenise soția lui Petrache Peretz. 
Astfel s-ar explica faptul că, în toate mărturiile contemporane, 
Petrache Peretz e numit totdeauna „tatăl vitreg“ al lui Boliac și nici- 
cînd „tatăl adoptiv“. 

Amintirile împrăștiate de Boliac prin publicistica lui nu spun 
nimic de  maică-sa. O dată, vorbind de milostenia pe care o prac- 
ticau de zile mari băneasa Ana Dudeasca și alte femei din marea 
boierime în trecut, Boliac spune : „Babă-mea, Săftica Chesăroaia, ştia 
aceasta de la mumă-sa, Floarea Becereasa“ %. Nu ştim dacă această 
bunică şi această străbunică erau dinspre mamă sau dinspre Petrache 
Peretz. Cert este că pe familia acestuia Boliac o considera drept pro- 
pria sa familie. În exil, pe cînd era foarte strimtorat moralmente și 
Eliade îl acuza că a căutat să vîre intrigi între el și soţia sa, Boliac 
găseşte — în eforturile sale de a se disculpa — această formulare 
patetică : „Te rog, domnul meu, dă o desluşire nu mie, ci d-nei Eliad. 
Familia Eliad și Tell îmi sunt scumpe ca și familia Peretz și le doresc 
tot ce pot dori celei din urmă“ 7”. 


24 Arhivele statului, dosar nr. 2612, fila 99. Apud I. C. Filitti, Zaurburări 
revoluționare în Țara Românească (1840—1848), p. 216. 
25 aa Christofi] Biografia domnului Alex. Christofi, Craiova, 1896, p. 9. 
26 În revista politică intitulată „Bucuresci 8/20 aprilie 1872*, din „„Trompetta 
Carpaţiloru“, 1872, nr. 983, p. 1, col. I. 

1 C. Bolliac către Eliade, scrisoare din Constantinopole, 1849, în Ion Ghica, 
Amintiri din pribegia după 1848, București, 1880, p. 814. 

Să căutăm să descifrăm acum cîte ceva despre această familie 
Peretz. Ion Peretz, născut în Giurgiu la 1876 — cel care îi dăduse 
lui Th. Cornel manuscrisul despre viaţa lui Boliac —, nu vorbeşte, 
din păcate, nimic despre părinţii și familia sa în scurta biografie care 
îi precedă culegerea antologică de opere ”. 

Informaţiile cele mai complete şi mai precise cu privire la des- 
cendenţii lui Petrache Peretz şi ai Zincăi, mama lui Cezar Boliac, 
le-am aflat într-o notiţă rătăcită printre manuscrisele rămase de la 
[on Bianu în Biblioteca Academiei. Pregătind, în 1917, o comunicare 
despre C. Boliac, în degătură cu polemicele literare care au urmat 
conflictului din sînul Societăţii filarmonice în 1837, Ion Bianu a obţi- 
nut aceste date de la Ștefan Sihleanu, nepot de soră al poetului. Cu 
privire la tatăl lui Boliac, notițele cuprind cîteva informaţii, mai mult 
afirmaţii : S-ar fi numit Bolliacco şi ar fi venit sau ar fi fost „adus“ 
din Orient; ajuns în Țara Românească, „a speriat Bucureştii cu 
luxul“ său. S-a căsătorit cu Zinca. Numele ei de familie indicat în 
aceste notițe nu mai e cel de Kalamogdartis, ca în mărturiile citate, 
ci acela de Economu?. Doctorul ar fi dispărut în anii 1815—1816, 
părăsindu-și nevasta şi copilul, care se născuse în 1813. Notiţele con- 
(in apoi o afirmaţie categorică, cu un aer autentic de amintiri de 
familie : „Al doilea bărbat al soţiei Bolliacco a fost Peretz (mult mai 
tînăr decît ea)“. Din căsătoria Zincăi cu Peretz au rămas 7 copii, trei 
fete și patru băieţi, care sînt însemnați în ordinea nașterii %. 


Gr. H. Grandea, căruia Boliac, la baâtrînețe, i-a arătat destulă 


prietenie, confirmă : „Mumă-sa se căsători din nou cu Pereţ, cu care 


avu mai mulţi copii“ %. 


28 [on Peretz. Teatru. Bucureşti. 1922 (Scriitorii români contemporani. Pa- 
gini alese). 

2 În actul de deces al lui Cezar Boliac, act de care am mai vorbit, e de- 
numită Zoiţa. 

30 I. Petre, a cărui descendență inregistrează un băiat, „maiorul Peretz“, o 
fată căsătorită Dinescu şi alta căsătorită Danielopolu; 2. Profira, căsătorită Po- 
rumbaru ; 3. Grigorie, fără copii; 4. Eliza, căsătorită Pleşoianu, avind o fată, 
Mariţica ; 5. Alexandru, de asemenea militar, ajungind la gradul de colonel, nu a 
avut copii; 6. Pavel, al cărui fiu e Ion Peretz, scriitorul de care am vorbit; 
al doilea fiu, Petre, a devenit inginer: o fiică s-a căsătorit cu Virgil Arion; 
7. Matilda, născută în 1836, căsătorită Sihleanu, al cărui fiu, Ștefan, i-a comu- 
nicat lui Bianu toate aceste informaţii. Ele se verifică punct cu punct prin toate 
ştirile pe care le avem din alte surse cu privire la fraţii şi surorile vitrege ale 
lui Boliac. Putem deschide, prin urmare, tot creditul şi informaţiei referitoare la 
căsătoria mamei lui Boliac cu stolnicul Petrache Peretz. 


31 Gr. H. Grandea, Cesar Boliac, în colecţia „Noua bibliotecă populară“, I 
(1889—1890), nr. 11, p. 3—13. 

Un Petrache Peretz prelucrează în „Curierul românesc“ nuvela 
istorică Napoleon şi Lucian de Al. Dumas *. 


Un P. Peretz traduce și publică, în 1855, cartea de mare actua- 
litate : Ecoul resboiului, Baltica—Dunărea— Marea Neagră de Leou- 
zon le Duc. S-ar putea să fie tot stolnicul Petrache Peretz, tatăl adop- 
tiv al lui C. Boliac, după cum s-ar putea să fie unul dintre fiii lui, 
deci fraţii vitregi ai lui Boliac: Petre sau Pavel. În orice caz, unul 
din fiii stolnicului, anume Grigorie Peretz, ştim sigur că se ocupa cu 
literatura. El traduce operele Dorei d'Istria, urmînd a publica această 
tălmăcire în gazeta fratelui său, în 1874 *. 


În lucrarea lui Antonescu-Remușşi cu privire la judeţul Vlașca 
văsim următoarele știri despre proprietăţile familiei Peretz în judeţul 
ei de baştină: „„lalpa-Ogrăzile sau Peretz, cu mahalaoa Dovleceşti, 
cătun, pendinte de comuna Talpa-Ogrăzeni din plasa Glavacioc, pro- 
prietate a d-lui Petre Peretz, are o suprafață de 1 300 hectare, esti- 
mată de Creditul funciar rural din București la suma de 340 000 lei. 
Arenda anuală este de 20 000 lei“ %. Aceasta e situaţia din 1890. Se 
pare că mai înainte proprietăţile Peretzilor erau mai întinse, judecînd 
după relatările aceluiaşi: „Stoeneştii de Sus, cătun pendinte de 
comuna Stoeneşti, este situat pe coasta dreaptă a Călniştei, la extre- 
mitatea vestică a comunei, lîngă Tangărul, fostă proprietate a fami- 
liei Peretz, azi aparţine d-lui Tabacovici“ $. Din alte relatări ale 
acestui dicționar geografic s-ar părea că și comuna Stoeneştii de Jos 
ar fi fost proprietatea familiei Peretz. Boierimea din această regiune 
nu era prea veche. Pînă la 1826, ţinutul fusese raià turcească. Moşiile 
mari erau ale turcilor : un Trestenicolu la moşia Irestenicu, un beșliu 
turc la moșia Turbatu. După 1826, ţinutul trecînd în stăpînirea Ţării 
Româneşti, turcii şi-au lichidat proprietăţile. Mai veche era proprie- 
tatea moșnenilor. De exemplu, alături de Stoeneștii de Sus — fosta 
proprietate a familiei Peretz —, se afla în 1890 cătunul Stoenești- 
Moşteni, unde locuiau ţărani liberi. Odinioară, după spusele lui Anto- 
nescu-Remuşi, aceşti moșneni stăpîniseră întregul corp de moşie al 
Stoeneșştilor, loc unde tradiția populară vorbește despre unele ruine 
care ar fi curţile Oprișanului, eroul cunoscutei balade populare, care 


32 „Curierul românesc“, XVIII (1846), p. 390—392. 

33 „Trompetta Carpaţiloru“, XI (1873), nr. 1095, p. 1, col. I : Aviz important. 
Într-adevăr, în 1876—1877 apar Operile Domnei Dora d'Istria. Traducţiune de Gri- 
gorie P. Peretz, vol. I—II ; introducerea la vol. I e tradusă de Ştefan S. Sichleanu. 

34 Antonescu-Remuşi, Dicţionar geografic al jud. Ulașca, Bucureşti, 1890, 
p. 272—273. 

35 Ibidem, p. 270. 

ar fi fost ucis de Mihnea cel Rău pentru avuţia lui *. În 1844, domni- 
torul G. Bibescu trimite în cercetarea Curţii de Revizie procesul unui 
oarecare „supus britanicesc“” cu moşnenii de la Talpa şi cu stolnicul 
P. Peretz, pentru 169% stînjeni de moşie ”. 

În orice caz, cu toată întinderea ei de 1 300 de hectare, moşia 
Peretzilor nu era socotită printre marile proprietăţi. În genealogia 
familiilor boiereşti vechi, Peretzii nu sînt trecuți nici chiar în listele 
cu familii boierești de origine străină *. 

Peretzii deci, după toate probabilitățile, făceau parte, după cum 
indică rangul de stolnic al lui Petrache Peretz, dintre „oamenii noi“, 
abia ridicaţi la ranguri, din mica boierime, care în prima jumătate 
a secolului al XIX-lea cuprindea din ce în ce mai multe elemente 
din mica burghezie, rangurile boiereşti inferioare fiind acordate de 
domnitori cu destulă ușurință. În 1838, P. Peretz era „cilen al jude- 
cătoriei“ în Bucureşti, fiind pedepsit de domnitor cu 24 de ceasuri 
de arest la tribunal, fiindcă își părăsise postul fără concediu, „ducîn- 
du-se la o moșie a sa“. Apoi este iertat ”. 

Pentru înţelegerea liniei politice a lui Boliac după 1859, să mai 
notăm că în judeţul Vlașca se mai aflau și moșiile familiilor Gher- 
mani, Cretzuleștii, Grădiştenii, Paapa, Brăiloiu, Vernescu, Bolinti- 
neanu, prieteni politici ai publicistului. 

Prin adoptarea lui de către Petrache Peretz, Boliac dobîndeşte 
sprijinul şi căldura sufletească a unei numeroase şi destul de influ- 
ente familii. Ea este enumerată în anunţul funerar publicat la moar- 
tea lui: „,Jalnicele surori Profiriţa Porumbaru, Eliza Pleşoianu şi 
Matilda Sihleanu și fraţii Petre, Grigorie, Pavel şi Alexandru Peretz 
au durerea a vă face cunoscută încetarea din viață...“ ®. 

Matiida Sihleanu plecase de timpuriu din ţară, împreună cu soţul 
ei, Ştefan Sihleanu, stabilindu-se la Neapole, ca să vegheze mai de 
aproape asupra studenţiei unicului lor copil, numit tot Ștefan, pe care 
Boliac şi-l revendică cu mîndrie ca nepot: „Ştim de mai de mult 
prodigioasele dezvoltări intelectuale ale d-lui Ştefan Sihleanu și urmă- 
rim cu satisfacţiune și cu mult interes progresele acestui june precoce, 
mai vîrtos că el este fiul surorii d-lui Boliac“ “. Sentimentul de soli- 


36 Boldescu, Judeţul Ulaşca istoric și economic, 1885, p. 10. 

31 Buletin Gazetă Oficială“, XIII (1844), p. 279. 

38 Octav George Lecca, Familiile boiereşti române — istoric şi genealogie 
(după izvoare autentice), Bucureşti, 1899. 

s Buletin...“, VII (1838), p. 301—304. 

4 Românul“, XXV (1881), nr. din 27 februarie, p. 3, col. V. 

41 Domnul Ştefan S. Sihleanu, în ,„Trompetta Carpaţiloru“, XIV (1876), nr. 
1 234, p. 3, col. IV—VI, Diverse. 

daritate familială între Peretzi și Boliac se manifestă vizibil în tot 
cursul vieţii lui, cu o intensitate care depăşeşte chiar comportările 
obişnuite ale rudeniilor de sînge. Bătrînul Petre, Boliac, fraţii lui, 
se sprijină unul pe altul, merg în bloc în orice mare iniţiativă poli- 
tică sau economică, trec prin foc şi prin apă ca să se ajute unul pe 
altul. În revoluţia de la 1848 e amestecată aproape întreaga familie. 
Într-un extras din amintirile lui Alex. Christofi despre 11 iunie se 
povestește : „Mulțimea poporului, veselă și entuziastă cu cocarde în 
piept şi stindardele fîlfiind care se aruncau de pe ferestrele vornicului 
Petrache Peretz, de către gentila şi frumoasa Eliza, care în urmă a 
devenit soția lui Pleşoianu, a mers la palat... ?. Eliza era fiica lui 
Petrache Peretz, greşit menţionat aici ca vornic în loc de stolnic, și 
soția revoluționarului Grigore Pleșoianu. Cu acesta s-a cununat „în 
exil“, unde Eliza — care „işi număra anii pe 16 roze“ în 1848 — își 
însoțise fraţii, pe C. Boliac și fraţii Peretz ®. 

Din casa lui Peretz din București se trag focuri asupra maiorului 
Lăcusteanu, om de încredere al colonelului Odobescu, în ziua ares- 
tării guvernului revoluționar, la 19 iunie. Printre cei trei tineri care, 
la 9 iunie 1848, încearcă să-l asasineze pe domnitorul Bibescu se afla 
şi Grigorie Peretz“. Glonţul pornit din pistolul lui Grigorie Peretz 
nu l-a atins pe domnitor: „,...O birje cu trei oameni trecea alăturea 
cu droşca Maăriei-Sale ce era lăsată pe spate, şi slobod fiecare cîte 
un pistol drept în pieptul Măriei-Sale. (...) Un glonț numai l-a nime- 
rit în partea de sus a umărului stîng și a rămas amorțit în epolet“ ®. 
Dar l-a intimidat, contribuind la primul succes al revoluției, la abdi- 
carea domnitorului. 

În urma înăbușirii revoluţiei, printre fruntașii ei arestaţi de Fuad, 
comandantul oștilor otomane, sînt Boliac şi fraţii Peretz, dintre care 
unul ştim sigur că era Grigorie “. Cu acești fraţi Peretz şi cu D. Bolin- 
tineanu şi-a întreprins Boliac prima sa călătorie arheologică %. Scă- 
pînd din ghimia turcească ce îi transporta pe Dunăre în sus, revolu- 


42 Revoluția de la 1848, în ziarul „Războiul“ din 5 iunie 1898. Reprodus în 
amintirile lui Al. Christofi, p. 106. 

43 Cf. Ion Polescu, Jlustriei Domna Ida Melisurgo-Vegezzi Ruscalla, în „Fră- 
tia romana-italiana“, IV (1884), nr. 4, p. 5—6. 

44 Amintirile colonelului Lăcusteanu, publicate și adnotate de Radu Crutzescu, 
Bucureşti, 1935, p. 111—112. 

45 „Vestitorul românesc“, XII (1848), p. 181, Știri din năuntru (nr. 46 din 
12 iunie). 

46 I, Ghica, Amintiri..., p. 237—238. 

41 Valea Negrului, Pitești, Cimpulungul, Jidova. Cetătua lui Negru Vodă, 
Dimbovicioara, Nămăeştii, în „Curierul românesc“, XVII (1845), nr. 85, p. 339—340. 

ționarii arestaţi se răspîndesc. Pe unul din cei doi Peretz îl găsim, 
la scurt timp după aceea, în lagărul lui Magheru de la Rîmnic, ultima 
rezistenţă revoluţionară în [ara Românească %, 

Grigorie Peretz a împărtășit cu Boliac și exilul revoluţionar. El 
a iucrat în Transilvania, în strînsă solidaritate cu Boliac, sprijinindu-i 
politica de împăciuire a revoluţionarilor români și maghiari. Apoi, 
nu știm din ce motive, drumurile lor s-au despărțit. Dintr-o scrisoare 
a lui Boliac către Ion Ghica, intercalată în corespondenţa din 14 iulie 
1849 a lui Nicolae Bălcescu către Ghica, se vede cît îi era de necesar 
Grigorie Peretz lui Boliac : „Cred că mi-ai văzut jurnalul. M-am stre- 
curat prin toate și n-am părăsit graniţa, lucrînd cînd pe ascuns cînd 
pe faţa. Am dobîndit confienţa multor oameni trebuincioşi și de cînd 
m-am întîlnit cu Bălcescu la Debreczin, unde venisem pentru același 
scop, lucrăm împreună la toate. Scrie lui Grigorie Peretz că şi dacă 
nu va voi să vie aici tovarășul lui, care ar fi de mare trebuinţă, el 
să nu piardă o zi, să vină singur, căci el e foarte trebuincios ®. În 
1857, Petrache Peretz este candidatul „partidei naţionale” pentru 
Divanul ad-hoc în judeţul Vlașca, în numele marilor proprietari: 
„Cunoscut în ţară de mai mulţi ani, face un contrast cu virsta și obi- 
ceiurile cele vechi...“ %. Dimpotrivă, fiul său Pavel P. Peretz va pleda 
în 1862 pentru lărgirea drepturilor politice ale celor cu averi mai 
modeste : „Partea aceea de oameni cari, prin poziţiunea lor infe- 
rioară, prin mica lor avere, au trecut nebăgaţi în seamă, au fost feriți 
de atmosfera otrăvitoare a boierilor, cangrenele societăţii noastre, 
aceia sînt singurii care ne pot mîntui. Recunoască-se lor drepturile 
politice de la cari sînt cu neomenie respinşi și ţeara va triumfa. 
Această diatribă împotriva acelora „a căror avere, la unii, le-a venit 
de moştianire, iar la alţii nu este decit rezultatul despuierii”, această 
pledoarie pentru aceia care și-au făcut averea „cu sudoarea frunţii 
lor“ apare în ziarul lui C. A. Rosetti Y, ziarul partidei liberale de mai 
tîrziu, la care acum colaborau şi Boliac şi B. P. Hasdeu. 

După întoarcerea din exil, familia e mai solidară ca oricînd. Fa 
sprijină în bloc iniţiativele economice ale lui Boliac și ale prietenilor 
săi politici, care militau pentru înjghebarea de societăţi anonime cu 
capital românesc, ducînd o luptă cu cele mai neaşteptate implicaţii 


48 C, Bălcescu către I. Voinescu și I. Brătianu, în C. D. Aricescu, Corespou- 
dinca secretă a capilor revoluțiunii din 1848, Bucureşti, 1874, p. 54 și 64. 

49 I. Ghica, Amintiri..., p. 368. 

5 Stolnicu Petrache Pereţu, în „Secolulu“, I (1857). nr. 68, p. 3. 

51 Pavel Pereţ. Uo lege electorale întinsă. ear nu soluțiunea cestiunii propric- 
tății, este singura mîntuire a perei, în „Românul“, VI (1862), p. 6—7. 4 

politice, împotriva capitalului străim 7. Solidaritatea familiei e desă- 
vîrşită pe plan politic. Fără familia Peretz nici nu e de conceput 
cariera politică a lui Boliac, alegerea sa permanentă ca deputat de 
Vlașca. În acest judeţ, bătrânul Petrache Peretz se bucura de un mare 
ascendent politic. Datorită lui, în împrejurări normale, Boliac se putea 
alege cu ușurință deputat al Colegiului IV al țăranilor. În alegerile 
din decembrie 1867, preşedinte al biroului electoral provizoriu din 
Giurgiu e Petrache Peretz 5 „ iar Bolhac se alege deputat. De aceea, 
ca să-l poată dărima pe Boliac, adversarii lui politici caută mai întâi 
să neutralizeze în Vlaşca familia Peretz. Astfel, în 1868, înaintea 
noilor alegeri, prin ordinul prefectului de Vlașca nr. 1 228, P. Peretz 
este suspendat din postul de primar al comunei Stoeneşti. Acest 
P. Peretz nu e altul decît „Petre Peretz, tatăl lui Cezar Boliac, acela 
care a preşedat biuroul legale în alegerea Colegiului IV din Vlașca“, 
după cum precizează însuși ziarul lui Boliac, comentînd cu indignare 
actul %. Aceeasi manevră în 1869, la alte alegeri, după cum aflăm 
dintr-o scrisoare către Boliac, publicată tot în ziarul lui, în care i se 
face cunoscut că subprefectul Paplica „a ordonat primarului din 
comuna Stoeneşti ca, cu orice preț, Peretz, tatăl și fiul, să nu fie între 
delegaţi, ca nu cumva să te alegi dumneata deputat“ 55, „Peretz fiul“ 
trebuie să fie Pavel P. Peretz, care duce şi el o activitate politică 
susţinută. Astfel, printre membrii consiliului municipal din „Bucureşti 
aleşi în mai 1869 este și Pavel Peretz*. Din 2 ianuarie pînă în 12 
octombrie 1860, Grigorie Peretz este director al „Monitorului Oficial 
al Țerii Româneşti“. 

În 1870, Pavel P. Peretz este prefect al județului Vlaşca. Aflăm 
aceasta dintr-o scrisoare deschisă către ziarul „Românul“ ”, în care 
fusese acuzat că făcuse presiuni la alegerile de delegaţi care aveau, 
la rîndul lor, să aleagă consiliul judeţean în Vlaşca, al cărui preşe- 
dinte a fost multă vreme Boliac. Tot ca prefect, în noile alegeri de 
deputaţi care au urmat iarăși, Pavel Peretz intervine cu mină forte 
în sprijinul candidaturii lui Niţă Gogoaşă, prietenul și companionul 


s2 „Trompetta Carpaţiloru“, 1865, p. 281. — Astfel, la înjghebarea cu 

mare zgomot de presă, creat de Boline z a DE pentru monopolul tutunului, 
Boliac subscrie 20 de acțiuni (2 000 de lei). Petrache Peretz tot 20. Pavel Peretz 10, 
Gr. Peretz 5, Eliza Pleşoianu 2 şi maior Gr. Porumbaru — probabil soțul Profiriței 
Porumbaru, sora lui Boliac — 10 actiuni. 

53 „Trompetta Carpaţiloru“, 1867, nr. 584. p. 2233. 

5 Ibidem, 1868, nr. 604, p. 2 307. 

55 Ibidem, 1869, nr. 712, p. 1. 

56 Ibidem, 1869, nr. 724, p. 1l. 

57 Ibidem. 1870, nr. 815, p. 2. 

politic al lui Boliac, împotriva candidatului liberal, istoricul Al. Papiu 
Ilarian. Prefectul Pavel Peretz merge pînă într-acolo încît intră cu 
armata în localul de vot al colegiului III electoral și arestează mai 
mulţi adversari politici, între care şi pe A. Lăzărescu, candidatul opo- 
ziționist, care reuşise în ajun la colegiul II. O dată cu el intră şi fra- 
tele său, Grigorie Peretz, ca să-l ajute. În scrisoarea sa de apărare, 
Pavel Peretz vorbeşte ca frate al lui C. Boliac*%. 

Forţa electorală a familiei Peretz e recunoscută în Adunarea 
deputaților, în dezbaterile din 29 iulie 1870, asupra alegerii lui Boliac 
la Vlașca. N. Bosie, deputat din Moldova, se pronunţă astfel: „Eu, 
care nu cunosc rudele d-lui Boliac, am căutat să mă informez întru 
aceasta de la fraţii mei din capitala lui Bucur; şi m-am încredinţat 
d-lor că d. Boliac este frate vitreg cu prefectul de la Vlaşca. A doua 
bănuială gravă este că bătrînul tată vitreg al d-lui Boliac a luat parte 
la alegere... Deaca părintele d-lui Boliac a fost ales delegat și pre- 
şedinte al biurourilor provizorii și definitive, aceasta d-lor se poate 
esplica într-un mod foarte natural ; căci, dupe cum m-am încredinţat 
cu deplinătate, părintele d-lui Boliac are o mare înrîurire în acest 
judeţ, unde trăieşte de mult timp împreună cu familia sa“ *. Cuvîn- 
tarea lui Boliac la aceeași dezbatere confirmă această popularitate a 
lui P. Peretz şi ne mărturisește, mai mult, că și redacţia ,,Trompettei 
Carpaţiloru“ era compusă tot din vlăşceni: „S-a zis că a fost tatăl 
meu președinte ; ei bine! Totdeauna, de șeapte ani, stolnicul Petrache 
Peretz, care este iubit în judeţ, este ales preşedinte de către delegaţi 
și niciodată nu s-a întîmplat altmintrelea. S-a zis că tot personalul 
redacţiunii jurnalului «Trompetta» am fost delegaţi ; ei bine! nu este 
adevărat : numai doi am fost delegaţi și numai d-lor sînt cunoscuţi 
în Vlașca pentru că au rude acolo şi au fost de mai multe ori la 
moșşiele tamiliei mele ; administratorul Polescu şi redactorul cap al 
«Trompettei», care este alegător aici în capitală, nu au votat aici, 
fiindcă au voit să voteze la Giurgiu pentru mine, și eu nu am permis 
nici unui amic al meu să voteze şi aici, ş-acolo“. 

În 1871, Pavel Peretz e deputat al colegiului II“. În 1872 Pavel 
Peretz e iarăși puternic la Giurgiu: „În cîteva numere, jurnalul 
«Românul» ocupă primele sale coloane cu numirea d-lui Pavel Peretz 
prefect în Vlașca. Puţini, negreșit, din cetitorii «Românului» pot înţe- 


58 Adevărulu în privința allegeriloru, în „Trompetta Carpaţiloru“, 1870, 
nr. 827, p. 1—2. FIR 

59 Adunarea Deputaţiloru. Şedinţa de la 29 iuliu 1870. Desbaterea asupra 
allegerii d-lui Bolliac. în „Lrompetta Carpaţiloru“, 1870, nr. 840, p. 2—5. 

e Deputaţii aleşi, în „Trompetta Carpaţiloru“, 1871, nr. 910, p. 2. 

lege preocupaţiunea și  desperarea  «Românului» pentru această 
numire“ 5 

Căsătoria i-a adus lui Cezar Boliac, pe lîngă avere, un plus de 
relații familiale și politice. După acte, știm cînd s-a căsătorit: în 
24 noiembrie 1846, cu Aristia, fata paharnicului Izvoranu, nun fiind 
generalul Mavru, socrul lui Ion Ghica. Documentul cel mai dez- 
voltat despre soţia lui Boliac, cuvîintarea lui C. A. Rosetti la mor- 
mîntul ei, nu-i menţionează decit numele de botez: Aristia. Rosetti 
vorbeşte numai de purtarea ei ca soţie credincioasă și amică plină 
de curaj a revoluţionarilor în timpul exilului, la Paris. Subliniază 
durerea ei de a nu mai fi avut alt copil după fata care le-a murit *. 
Prin urmare, soţii Boliac au avut un singur copil, care a murit de 
timpuriu. Într-adevăr, Aristia Boliac şi-a însoțit curajoasă soţul în 
toate întreprinderile exilului său. A venit cu el în Transilvania, în 
toamna anului 1848—1849. În zilele prăbușirii revoluţiei maghiare a 
fost izolată de Boliac, care se refugiase în Turcia. Boliac îi cere, des- 
perat, ştiri despre ea lui Ion Ghica, în Brussa, la 20 noiembrie 1849 “. 


La 24 decembrie același an însă, ea era la Constantinopol alături 
de soţul ei. Aflăm aceasta din scrisoarea lui Boliac către Ghica, după 
ce acesta îl scosese din închisoarea turcească pe garanţia lui. Pro- 
babil venise întîi în Țara Românească, ea nefiind pe lista exilaților 
politici. Deducem aceasta dintr-o frază din scrisoarea lui Boliac, din 
25 decembrie 1849, către Nicolae Alexandrescu %. Bucuria de a fi 
împreună şi-o exprimă Boliac în scrisoarea citată către Eliade: „Eu 
aş fi norocit aici, căci mi-am putut vedea nevasta, despre care patru 
luni de zile n-am ştiut nici de mai trăiește...“ %. 


Din notele biografice publicate de Th. Cornel după manuscrisul 
lui Gr. Peretz, aflăm că soţia lui Boliac era din familia Izvoranu, 
familie veche boierească, cu întinse înrudiri printre oamenii politici 
şi de finanţe ai vremii, recrutaţi din moşierime : „Boliac a fost căsă- 
torit cu Aristiţa Izvoranu, sora mai mare a d-nelor Rioșanu, Marshi- 
loman, Giani, Bagdat și Gănescu şi a d-nilor Alexandru, Ion și Gon- 


e „Trompetta Carpaţiloru“, 1872, nr. 988, p. 1—2. 

s G. Călinescu, Material documentar, în „Studii şi cercetări de istorie literară 
şi folclor“, VIII (1959), nr. 1—2, p. 377. 

63 Cuwvint funebru rostit de d. Rosetti la înmormintarea d-nei Bolliac, în 
„Românul“, IV (1860), nr. din 15—17 aprilie, p. 314—315. 

04 I. Ghica, Amintiri..., p. 633. 

65 Ibidem, p. 628. 

6 Ibidem, p. 633. 

67 Ibidem, p. 815. 

stantin Izvoranu“ ®. La rîndul ei, Aristiţa Izvoranu era înrudită, prin 
maică-sa, Elena Butculescu, cu numeroasa şi vechea familie a But- 
culeștilor ®. 

Din actele oficiale ale unui proces de familie aflăm cîte ceva 
despre raporturile de familie dintre Boliac și toate aceste numeroase 
rubedenii din boierimea românească. În 1860, C. Boliac dă în jude- 
cată pe socrul său, Alexandru Izvoranu — deși acesta răposase — şi 
pe unchiul soţiei sale, Costache Butculescu, pentru ,„manopere fraudu- 
loase““ prin care aceștia au căutat „să-i răpească o parte din avere“, 
speculînd un „înscris“ al lui Boliac pentru suma de 600 de galbeni, 
sumă apreciabilă pentru acea vreme ”. În declaraţia sa, Boliac vor- 
beşte de „tatăl meu, stolnicul Petrache“ [Peretz] şi accentuează con- 
trastul de avere dintre el și C. Butculescu : „...caută să mă păgubească 
pe mine cu 600 galbeni... pe mine soţul nepoatei d-lui, ce trăia în 
sărăcie, d-lui om bogat...“. Tot din acest proces aflăm şi despre împre- 
iurările în care a trăit Boliac la Paris, în exil, în anii 1851—1857. 
laseia de 600 de galbeni fusese trimis lui C. Butculescu prin stol- 
nicul Peretz, la Paris, în 1855, deoarece Boliac avea „trebuinţă de 
bani“. Însă C. Butculescu n-a onorat poliţa și n-a trimis nici un ban. 
În ce constă „manopera frauduloasă“ a ambilor acuzaţi? În faptul 
că C. Butculescu trecuse acest „zapis“, pentru o sumă ce nu fusese 
de loc împrumutată, „cumnatului său“, Alex. Izvoranu, socrul lui 
Boliac. Tribunalul, constatînd că Boliac nu fusese păgubit în reali- 
tate cu nici un galben, îi achită pe ambii acuzaţi. Dar, la rîndul său, 
acum C. Butculescu îl dă pe „nepotul său“ în judecată pentru „pre- 
punere şi calomnie“ și cîștigă procesul. Boliac e condamnat la o lună 
şi jumătate „închisoare corecțională“ plus 100 de lei amendă “|. Boierii 
nu glumeau nici cu rubedeniile cind era vorba de bani sau de intere- 
sele lor. De altfel, Alex. Izvoreanu a fost ucis de un fost arendaș al 
său, împotriva căruia ciştigase pe nedrept un proces”. Purtîndu-se 
rău cu ţăranii, moartea sa a produs acestora o mare bucurie, dînd 
naştere unei balade populare ”. 


s Th. Cornel, Figuri contemporane..., p. 363. 

49 i di ologul Elenei Izvoranu, în ,„Trompetta Carpatiloru”, XI (1873), nr. 1 079, 
p. 3, col. III. 

0 Justiția criminală. Tribunalul corecţional de Ilfov. Secţiunea a Il-a, în 
„Gazeta tribunalelor“, I (1860—1861), nr. 6, p. 53—55. 

71 Justiția criminală. Tribunalul corecțional. Secţiunea a Il-a, în „Gazeta tri- 
bunalelor“, I (1860—1861), nr. 32 din 3 octombrie 1861, p. 275—276. 

12 Gr. H. Grandea, Cezar Boliac, în „Noua bibliotecă populară“, I (1889— 
1890), nr. 11, p. 11. 

p G. Dem. Teodorescu, Noțtiuni despre colindele romane, Bucureşti, 1879, 
p. 5—7. 

Pe de altă parte, o fină și nepoată de soră a Aristiţei se căsă- 
torise cu C. Boierescu, fratele lui B. Boierescu, influentul om politic 
de după 1859 şi prietenul politic credincios al lui Boliac. Aflăm 
aceasta din Necrologul scris chiar de Cezar Boliac la moartea ei. 
Astfel, Boliac menţionează cu o secretă mîndrie : „Numeroasa familie 
a Boiereștilor, a lIzvorenilor, a Butculeştilor și a Porumbarilor au 
condus sicriul pe jos, bătrîni şi tineri, cu capul gol şi în absorbire“ %. 
Cu familia Porumbaru era Boliac înrudit şi prin căsătoria surorii 
sale, Profiriţa. 

Boliac avea simţul de familie foarte dezvoltat. El dovedeşte un 
mare ataşament faţă de familia soţiei sale, chiar la mai bine de un 
deceniu după moartea Aristiţei. Astfel, în 1872 face toate eforturile 
de a aplana conflictul dintre familiile Eliade şi Izvoranu, iscat din 
faptul că Eliade-fiul, voind să facă tatălui său un somptuos monument 
în grădina bisericii Mavrogheni, avea nevoie de o parte din spaţiul 
înconjurat de grilaj al mormîntului familiei Izvoranu ”. Şi mai ener- 
gic intervine Boliac într-o afacere de mare scandal a vremii, în care 
— între cei 6 juni din societatea înaltă a Bucureştilor — fusese impli- 
cat şi Ionel Izvoranu, cumnatul scriitorului. Fiindcă fluieraseră o 
artistă mediocră, care se afla însă în grațiile unui demnitar al zilei, 
cei șase tineri sînt arestaţi în sala Teatrului Naţional, bătuţi pe drum 
și la poliţie, apoi închiși la Văcăreşti %. Din aceasta, Boliac face un 
imens scandal public: consiliu de familie la Izvorani, unde Boliac 
propune să se aleagă o deputăţie dintre cei mai bătrîni ai familiei 
care să meargă în audienţă la vodă, să protesteze; intervenţia lui 
Boliac, ca deputat, la închisoarea Văcărești ; discuţii la Camera depu- 
taţilor, unde G. Vernescu propune, prin moţiune parlamentară, o 
anchetă a „torturelor ce se fac la instrucţiunea preveniţilor“ 7. „Trom- 
petta Carpaţiloru“ însă dezminte, ca „minciună sfruntată“, zvonul că 
„d. Boliac s-ar fi dus cu soacra d-lui la vodă ; că vodă ar fi imputat 
lui d. Boliac că se amestecă în așa afacere ; că ar fi imputat bătrînei 
mume creșterea copilului său etc. etc.“ £. Insistăm asupra acestor legă- 
turi de rudenie nu dim plăcerea anecdoticii, ci pentru că ele explică 
o trăsătură din evoluţia politică și publicistică a lui Cezar Boliac 
după 1859. Prin căsătorie, Aristiţa Izvoranu i-a adus ca zestre lui 


1+ „Trompetta Carpaţiloru“, XII (1874), nr. 1, col. I—IV. 


15 În nenorocitul conflictu iscatu între familia Heliade şi Izvoranu. în „Trom- 
petta Carpaţiloru“, 1872, nr. 1011, p. 2—3. 


6 Terrorismul în theatru, în „Trompetta Carpaţiloru“, 1872, nr. 1 027, p. 1—2. 
11 „Trompetta Carpaţiloru“, 1872, nr. 1029, p. 1, col. VI. 
738 Ibidem, nr. 1027, p. 1, col. VI. 

Boliac o moşie. Din dosarul 175 din 1850 de la Ministerul de Externe 
(masa franceză), se vede că, la cererea lui Ali-pașa, ministrul de 
externe otoman, către domnitorul Știrbei, în urma afacerii cu diaman- 
tele contelui Zichy, s-a pus în acel an sechestru pe moșia dotală a 
lui Boliac?. În adevăr, Aristia primise din partea părinţilor ei — 
paharnicul Alexandru Izvoranu şi soţia lui, Elena — moşia Glina %, 
în jud. Ilfov, ca zestref!. Prin urmare, Boliac nu avea personal avere 
imobilă. În 1861, la un an după moartea Aristiţei, Boliac vinde moșia 
Glina. În 1874, el trecea printre cei fără proprietăţi funciare : „Gre- 
oiul d. Brăiloiu, care, prin bonomia sa, lamurește multe cestiuni pe 
care nu le-ar putea lămuri inteligenţa şi elocinţa, a deslușit foarte 
bine și acum situaţiunea, apostrofînd pe d. Boliac pentru propunerea 
sa şi cerîndu-i să arate deaca are și d-lui vreun petic de moşie, ca 
să poată vorbi în această Cameră“ €. 

În concluzie deci, fiul misteriosului Bogliako intră de mic, prin 
recăsătorirea mamei sale cu stolnicul Petrache Peretz, în sînul micii 
boierimi. Ca atare e considerat și la intrarea sa în armata pămin- 
tenească. La înfiinţarea ei, în 1830, nu i se dă grad ofițeresc ca celor 
din marea boierime, ci e primit ca „juncăr“, situaţie tipică pentru cei 
din mica boierime, denumiți „nobili“, după obiceiul rusesc. Să nu 
uităm însă că această „mică boierime“ era compusă din „oameni noi, 
ca P. Peretz, ridicaţi din mica burghezie. 

După 1859, cînd privilegiile feudale ale marii boierimi se fărîmă, 
cînd ea însăşi renunţă a le mai revendica pe faţă și caută să-și sal- 
veze puterea prin compromis, fie acceptind în mijlocul ei, ca aristo- 
craţie a pămîntului, pe noii moșieri îmbogăţiţi, fie intrînd ea în lagă- 


7 C. D. Aricescu, Corespundinga secreta..., p. 87. La sfîrșitul lunii octombrie 
a aceluiaşi an se ridică „secfestrul înfiinţat de Mihalache Teodoru pe arenda moşii 
d-lui serdarului Chesar Boleac pentru datorie de bani...” (.„Buletin“, XX, 1850, 
p. 380). 

8 Moşia Glina, proprietate a fraților Barbu și Istrate Izvoranu, fiii medel- 
nicerului Pîrvu, fusese vîndută de ci lui Ștefan Zaraf în 1760. La rindul său, 
acesta a dat-o ca zestre fiicei sale Ecaterina, soţia lui fiind Păuna, născută Izvo- 
ranu. Cf. Din scrierile inedite ale lui Ștefan Grecianu. Genealogiile documentare 
ale familiilor boiereşti. Publicate de Paul Șt. Grecianu, Bucureşti, 1913, vol. I, p. 25. 

si G. Călinescu, Material documentar, în „Studii şi cercetări de istorie lite- 
rară și folclor“, II (1953), p. 211. 

82 „Trompetta Carpaţiloru“, XII (1874), nr. 1166, p. 1, col. IV. 

83 Prin „porunca domnească“ nr. 413 a domnitorului G. Bibescu. „d-lui pitarul 
Chesar Boleac“ se orînduiește „procuror la Tribunalul Ilfovului, secsia I-iu” (.„Bu- 
letin“, XIII, 1844, p. 434). Prin „ofiţul“ nr. 108 al aceluiași domnitor, „praporcicul 
Chesar Boliac, procurorul Tribunalului Ilfov, secsia I-iu“, e înălțat la rangul de 
serdar („Buletin”, XVI, 1846, p. 107). 

rul advers pînă mai ieri al burgheziei — prin participarea cu capital 
la întreprinderile bancare şi industriale care se încercau pe atunci 
sub lozinca încă timidă a luptei împotriva capitalismului străin —, 
Boliac ia parte la acest fenomen. Prin ascensiunea economică şi poli- 
tică a familiei Peretz, prin înrudirea ei şi a lui Boliac cu familii din 
vechea boierime, publicistul Boliac se apropie din ce în ce mai accen- 
tuat, mai alies după complotul din 11 februarie, de stilul de viaţă al 
burgheziei. 

Lipsit de avere funciară, apreciind dibăcia speculaţiei financiare, 
ceea ce se vede din necontenitul comerţ cu colecţiile sale de medalii 
şi tablouri, Boliac înclină către acea parte a oamenilor cu avere care 
işi încercau norocul în lupta pentru crearea unui capitalism românesc, 
pe bază de monopoluri şi piotecţionism vamal. De la progresismul 
larg şi generos al lui Boliac dinainte de 1849 pînă la naționalismul 
lui cu accente şovine și prețuirea melancolică a trecutului din ultimii 
ani ai pubiicisticii sale, calea e ciudată, e plină de sinuozităţi și sur- 
prize, dar e explicabilă. Însă, pînă cînd a putut ţine condeiul în mină, 
Boliac s-a diferențiat net prin continuarea atitudinii lu; ferme de 
luptător pentru emanciparea economică şi politică a țărănimii, pentru 
ştergerea oricăror urme ale clăcășiei feudale. Condamnind cu neos- 
toită energie şi vehemenţă „monstruoasa coaliţie” a burgheziei cu 
moşierimea — formula de înfierare fiind găsită de însuși gazetarul 
Boliac —, cel care vorbea atît de generos despre „muncitorul ţăran“ 
înainte de 1848 n-a ajuns să-l afle pe muncitorul proletar de mai 
tîrziu. Paralizia pune capăt activităţii sale ziaristice și politice încă 
din 1877, cu patru ani înainte de moartea lui. 


Anii de formație 


Anii de formație ai lui Boliac sînt tot atît de înneguraţi ca şi 
cei ai copilăriei. În biografia publicată în „Familia“, care, aşa cum 
am mai arătat, ni se pare a fi fost alcătuită direct după spusele lui 
Boliac, se afirmă că, după învăţătura grecească primită de la Neofit 
Duca în casa stolnicului Petrache Peretz, „ajunse şi învățăcel al lui 
Eliade, carele avu cea mai mare înrîurire asupra sorții sale“. Aron 
Pumnul e și mai categoric, notînd că Boliac a studiat la Sf. Sava!. 
Acelaşi lucru îl afirmă şi Gr. H. Grandea?. Să vedem cît adevăr pot 
conţine toate aceste afirmații. 

Într-un articol de mai tirziu, în care ironiza pe bună dreptate 
instituția „girantelui responsabil“ al fiecărei gazete, Boliac afirmă 
că altcineva decît Neofit Duca l-ar fi învățat carte grecească : „Cind 
ceram copil, şi d-atunci sînt mai bine de patruzeci de anı, născut şi 
crescut în mahalaoa Brezoeanului, mă dase babă-mea la carte în 
curtea bisericii Măgureanu, la un dascăl Matei. Dascălul era un dascăl 
înalt, uscat, cu giubea verde și cu căciulă cazacliască. El învăţa pe 
copiii românilor din acea mahala carte grecească“ 3. Revine aici ace- 
eaşi „babă-mea'“, care de astă dată nu mai este numită Săftica Che- 
săroaia, ca în amintirile pe care le-am citat mai înainte, dînd impre- 


1 „Lepturariu românesc, cules din scribtorii români, Viena, 1862—1865, 
vol. 4. p. 291. 

2 „Resboiul roman“, III (1831), nr. 286, p. 1—2. 

3 Dascălul Matei sau inventatorulu girantelui resbonsabilu, în „Buciumul“, I 
(1863), p. 10—11. E interesantă evocarea barbarelor metode pedagogice de care se 
folosea acesta : „Dascălul Matei avea un arsenal de instrumente și de unelte pen- 
tru diferite torture după gradul culpei și după cualitatea culpabilului. Unele din 
articolele acestui regulament erau acestea: Cînd un copil merita falanga, era liber 
unui amic al său să vie să-i ceară iertarea de la dascăl; însă acel amic devotat 
trebuia să se supună el însuși, pentru acest devotament amical al său. a minca pe 
o palmă sau pe amîndouă — după gradul de culpabilitate a amicului său — cîte 
o lopățică. Lopăţica era o mașină rotundă de lemn de stejar cît fundul unei farfu- 
rioare de ceașcă de cafea, cu găuri pe dînsa și cu o coadă lungă. Cind primiai una 
de acelea pe palmă, îţi sărea stele verzi din ochi şi îți îmbla furnici prin palmă 
toată ziua“. 

sia că Boliac ar fi fost crescut, în anii copilăriei, de o bunică sau 
mătnșă a lui. Dacă scădam 40 de ani din 1863, ţinînd seama că arti- 
colul a apărut la începutul anului 1863, ajungem prin preajma anului 
1821, anul revoluţionar în virtejurile căruia şcolile din Bucureşti 
s-au cam risipit. Precizarea cronologică făcută aici de Boliac fiind 
foarte aproximativă, ajungem la anii care au precedat Eteria şi revo- 
luţia lui Tudor Vladimirescu. Născut, după cum se crede, în 1813, 
Boliac ar fi avut pe atunci cel mult 7—8 ani. Dar în acei ani, la 
Schitu Măgureanu știm că exista o şcoală grecească superioară, în 
care nu preda un alde dascălu Matei, ci erudiţi cu renume, ca: 
Neofit Duca, Veniamin din Mitilene, mai înainte un Lambru Fotiade 
din Ianina. Ştim că învățase acolo şi Eliade. și e curios că 
acesta, deşi a avut adesea ocazia să scrie, fie în bine fie în rău, 
despre Boliac, nu a pomenit niciodată să fi fost coleg cu el pe aici. 
După refugierea lui la Brașov, pe vremea revoluției lui Tudor Vla- 
dimirescu, Neofit Duca s-a reîntors la București și ar mai fi stat 
aici vreo 6 ani, trăind din lecţiunile particulare, pe care le preda 
copiilor acasă la părinţii lor. Deci e posibil ca, în aceşti șase ani, să 
fi ajuns şi prin casele stolnicului Petrache Peretz. Între 1823 şi 1828 
Boliac ar fi avut virsta între 10 și 15 ani, vîrstă la care se poate 
concepe încă, în acea epocă, o învățătură acasă. 


Admiţind că amintirile despre dascălul Matei n-ar fi decit o 
poveste cu tîlc, modelata ad-hoc de dragul demonstrației ironice a 
absurdităţii funcţiunii girantului responsabil — care făcea adesea 
închisoare pentru articole despre care nu știa cine le scrisese —, ar 
rămîne că primul dascăl al lui Boliac a fost Neofit Duca, așa cum se 
afirmă în toate schiţele de biografie a sa, scrise de contemporani. 
Deoarece toți aceştia sînt unanimi în a afirma că Neofit Duca îi 
dăduse învățături în casele stolniculu: Peretz, aceasta nu se putea 
întîmpla decît după 1822, cînd eruditul elenist nu mai era profesor 
la şcoala din Măgureanu. Dar atunci se naşte întrebarea: cînd a 
studiat Boliac la școala românească de la Sf. Sava, astfel ca să-l aibă 
acolo dascăl pe Eliade? Acesta a fost profesor acolo doar pînă în 
1527, cînd s-a refugiat la Golești de teama epidemiei de ciumă, ca 
apoi să plece, în primăvara anului 1828, la Sibiu, pentru ca să se 
îngrijească acolo de tipărirea gramaticii sale. În aceeași primăvară 
izbucnise războiul ruso-turc și școlile din București s-au închis toate, 
inclusiv cea de la Sf. Sava, ca să nu se redeschidă decît în toamna 


1 G. Bogdan-Duică. Istoria literaturii române moderne. Întiii poeți munteni. 
Cluj, 1923, p. 47—48. 

anului 18315. Între anu 1822 și 1827, Boliac — copil fraged încă 


între 9 și 14 ani — nu putea ca să parcurgă şi să încheie studiile 
superioare ale şcolii de la Sf. Sava. Pe de altă parte, iarăși, Eliade 
n-a pomenit niciodată — așa cum ar fi fost firesc — că Boliac i-a 


fost învățăcel. 

În consecinţă, nu mai rămîne în picioare altă ipoteză decît aceea 
că C. Boliac ar fi urmat cursurile de la Sf. Sava după ieşirea sa din 
armata naţională, adică după 1831. Din cercetările de arhivă făcute 
de Ştefan Pop, care a fost timp îndelungat directorul Colegiului 
național „Si. Sava“, reiese că cele mai vechi matricole existente din 
trecutul acestui colegiu sînt cele din 1832. Adică, de la reînfiinţarea 
lui şi organizarea modernă dată de Petrache Poenaru, noul director 
al şcoalelor din Țara Românească, în urma retragerii din acest post 
a bătrînului Eufrosin Poteca. Vorbind de anul 1832 — an hotărîtor 
pentru noua viaţă a acestei şcoli româneşti, care pînă atunci se năs- 
cuse și trăise mai mult prin entuziasmul de iluminaţi al unor Gheor- 
ghe Lazăr şi Eliade Rădulescu și care de abia acum căpăta o consti- 
tuție fermă și o organizare modernă —, Șt. Pop cercetează foarte 
atent matricolele din acest an, făcînd spicuiri din cataloagele celor 
șapte clase cîte le avea atunci colegiul 6. Menţionează printre elevi pe 
Ion Ghica, N. Papadonatu, care nu era altul decît N. Filimon, N. Băl- 
cescu și C. Bălcescu, Alecu Bassarabescu, Iancu Zalomit, Gr. Filipescu, 
lancu Florescu, viitorul general şi prieten statornic al lui Boliac, dar 
nu pomeneşte niciodată de acesta, deși e foarte atent faţă de orice 
nume care mai tîrziu a însemnat cît de cît în istoria patriei noastre. 
Cu amabilitatea care îi e caracteristică, Șerban Cioculescu ne-a comu- 
nicat acum cîțiva ani că, într-un Catalog de școlari ce urmează în 
clasul al Ul-lea şi al UIl-lea în Șc. centrală din Bucureşti a d-lui 
Valenştain, pe care-l posedă în copie, printre cei 63 de înscriși și 
59 prezenţi la cursul de desen, la n-rele 28—29 se află, intercalat, 
Chesar Boleac alături de Alecu Bassarabescu, Ion Ghica, N. şi C. Băl- 
cescu, lancu Florescu, Costache Cîmpineanu ş. a. La 14 iulie 1832 
a avut loc examenul de fine de an la desen. Informaţiile pe care ni 
le procură acest catalog concordă pînă la un punct întru totul cu 
ceea ce ne relatează Şt. Pop despre matricola anului 1832 la Cole- 
giul „Sf. Sava“. Şi acolo îi întîlnim pe Ghica, Bassarabescu, fraţii 
Bălcescu, Iancu Florescu etc. Denumirea de „Școala centrală“ pare 
însă a arăta că e vorba de alt aşezămînt școlar. În realitate e vorba 


5 Ştefan Pop, Colegiul naţional „Sf. Sava“, în „Boabe de grîu“, IV (1932), 
p. 395. 
ê Ibidem, p. 396. 

de unul şi același : „În 1831, cînd s-au înfiinţat şi alte școale în ţară, 
cea de la București devine Școala centrală, numită aşa în anii 1831— 
1832, pe scurt timp'“7. Astfel se explică cum acelaşi catalog figu- 
rează și în matricolele Colegiului „Sf. Sava“ pe 1832, din care reiese 
că „deseniul“ se preda „în clasul al 5-lea, al 6-lea şi al 7-lea subt 
Valenștain“, cu un total de 63 elevi, între care însă Şt. Pop nu-l 
menționează decit pe Ion Ghica, iar printre premianţi pe Iancu 
Florescu °. 

Biogratia din „Familia“ ne arată că la 17 ani, deci în 1830, 
Boliac intră în miliția pămîntenească, cu gradul pe care i-l îngăduia 
starea lui socială, ca iuncăr. A intrat, prin urmare, chiar la înfiin- 
{area ei. Documentele vremii ne confirmă aceasta. În lista publicată 
sub titlul : Numele boierilor, nobililor și alți ce au intrat în slujbele 
miliții pămînteneşti şi ce datorie au a împlini? vedem că „statul- 
major“ al noii armate era compus în întregime din personalități cu 
vederi progresiste, cu entuziasm pentru lumină și cultură, viitori prie- 
teni literari și ocrotitori puternici ai lui Boliac, sprijinindu-l în îndrăz- 
nețele lui activități literare : Ion Cîmpineanul și C. Filipescu, aghio- 
tanţi la comandament ; Ion Voinescu I şi Ion Voinescu II, aghio- 
tanţi de secţie ; Nicolae Golescu, aghiotant pe lingă spătar. De ase- 
menea, printre „cei de-al doilea comandanți de pluton“ : Costache şi 
Scarlat Crețulescu, Ion Izvoranu, Christian Tell, Emanoil Pleșoianu. 
Lista uncărilor (cadeţilor) cuprinde 16 persoane. Cezar Boliac e la 
nr. 11. Aici, în mod firesc, fiind vorba de inși din mica boierime și 
mica burghezie, întîlnim nume mai puţin sunătoare. Reţinem pe Const. 
Alexandrescu, cumnatul lui Eliade, şi Const. Telegescu, care maj 
tîrziu va fi implicat în mișcarea revoluţionară din 1840, în legătură 
cu care va fi arestat şi Boliac. 

Ideea creării armatei naţionale stîrni o mare bucurie. Un articol 
de fond din „Curierul românesc“! o exprimă în termeni emfatici, 
care ne-ar putea ispiti să-l presupunem ca autor pe însuși tînărul 
Boliac : „Mare mişcare şi bucurie au pricinuit în toată capitala noas- 
tră uniforma rumânească și organizația oştirii ce se gătește. Tot 
românul pare că-şi vede naţia sa renăscîndu-se din însuși înfrun- 
tata moleșire şi degeneraţie în care o adusese intrigile streine; ȘI se 
strămută de plăcere, sare, se-mbrăţișează cu alt frate al său cu care 


7 Ştefan Pop, Colegiul național „Sf. Sava“, în „Boabe de rîu“, IV (1932), 
nr. 7, p. 396. 
8 Ibidem, p. 398—399. 
? „Curierul românesc“, II (1830), nr. 24, p. 105 bis. 
10 Ibidem, din 19 iunie, p. 109. 

vorbeşte, lăcrămează, ride, nu ştie ce face. La o astfel de simţitoare 
scenă m-am aflat martur. (...) D-l marele logofăt I. Văcărescul și cu 
acest prilej își arată simţimenturile ce hrănește pentru draga sa 
Patrie ; cu covirşire este strămutarea sa în care toată lumea îl vede 
înflăcărat şi mistuit de un foc sfînt ce numai torța patriotismului îl 
aprinde în inimile cele nobile ; și verva sa cea poetică, deodată cu 
ivirea uniformii rumânești, într-o clipă, fără cugetare, dintr-o inimă 
arzîndă, dintr-un condei tremurînd, a produs următorul marş“ ". 
Înfiinţarea primei armate naţionale moderne se săvirși în mijlocul 
acestui mare entuziasm. O sumă de personalităţi, mai ales din marea 
şi mica boierime, se înrolează în rîndurile ei. Printre aceştia e și 
Ion Cimpineanu, pentru care Boliac a păstrat un adevărat cult în 
toată viaţa lui, şi e posibil ca rădăcinile acestei admiraţii să se afle 
chiar în timpul petrecut de tînărul entuziast în armata în care Cim- 
pineanu intrase cu gradul de căpitan, după cum îi dădea dreptul 
rangul său de paharnic. În curind, Cîmpineanu ajunge maior şi i se 
dă comanda unui batalion din regimentul cu garnizoana în Ploiești. 
Aici avea în subordine oameni de litere și ai faptei politice, ca loan 
Voinescu II, Nicolae Golescu și N. Teologu ?, dintre care unii vor 
fi în viitor prieteni ai lui Boliac. 

În necrologul făcut în 1875 unui alt promotor al acestei miliții, 
Boliac povestește frumos o sumă de amintiri personale despre acel 
moment istoric la care participase şi el: „În faţa theatrului de acum, 
pe tot locul de la unghiul pe care-l ocupă Grand Hotel pină la unghiul 
ce face Strada Nouă, era o piaţă mare, pe care se aşezase Obabhtul 
rusesc. Pe acea piaţă am văzut pe Constantin Herăscu în uniforma sa 
din Prince Oranski Polk, comandînd regimentul ce i se dase de către 
Vodă Ghica. Era frumos la faţă, în uniformă strălucită, călare pe un 
cal negru. Constantin Herăscu a făcut mult bine în armata românească 
la începutul ei, pe care armată toată o comanda atunci colonelul Odo- 
bescu, cu uniforma sa de husar din garda imperială din Polkul Eka- 
terinobulsky, fiind spätar Costache Ghica, fratele domnului. Ce entu- 
ziasm era pe atunci! Toți junii societăţii române intrau pe capete în 
liniile streajei păminteneşti“ ”. 

Cît a servit Boliac în această miliţie pămintenească nu ştim. Pro- 
babil nu prea mult. Biografia din „Familia“ ne spune aceasta, însă 


11 În continuare, se publică, fără titlu, poezia cunoscută din ediţia 1848$ sub 
titlul Marşu Românesc. , 

12 I, Ghica, Scrisori către U. Alecsandri, editia 1887, p. 628—629. 

13 Cezar Boliac, Banul Năsturel Herăscu. în ,„Trompetta Carpaţiloru“, XIII 
(1875), nr. 1173, p. 1, col. IV. 

fără precizări de date : „Viața militară nu convenea maturalului său 
melancolic și poetic, pe care succesele literarie ale lui Eliade-l cuce- 
riră cu totul. Deci părăsi cariera aceasta și merse la Paris a-și com- 
pleta studiile, unde apoi petrecu tot timpul în studiul istoriei și al 
arheologiei. Din acest timp datează şi primele sale lucrări poetice şi 
la 1833 publica mai multe poezii prin puţinele ziare române de 
atunci. Reîntorcîndu-se în patrie peste 3 ani, din cînd în cînd publica 
cite o colecţiune din operele sale, așa Operele lui Cesaru Boliacu, 
1835...“ 


A. Pumnul, în schiţa biografică citată, afirmă și el că în 1833 
Boliac colabora la ziare în Țara Românească. G. Bogdan-Duică îşi 
însuşește această afirmaţie ”, încredinţat fiind că „Pumnul s-a infor- 
mat exact despre autorii săi“ '$. Putem însă afirma categoric că de 
astădată Arune Pumnul n-a fost bine infomnat ; nici biografia din 
„Familia“ nu spune adevărul. Între 1829 şi 1833 n-au apărut la noi 
decît „Curierul românesc“, „Albina românească“ şi cele două ,Bule- 
tine“ oficiale care nu aveau nici o parte jurnalistică, nicidecum lite- 
rară. În cele două dintîi nu s-a publicat nimic sub semnătura lui 
C. Boliac, nici sub iniţiale care ar putea fi socotite ca ale sale. Nici 
între cele cîteva poezii anonime, publicate în acest răstimp, nu este 
vreuna care să poată fi atribuită lui Boliac ”. 


A fost Boliac la Paris, ca „student“, între 1831 și 1833, după 
cum ar reieşi din schiţa biografică apărută în „Familia“ ? Nu avem 
nici o altă știre sigură despre aceasta. Scipione Bădescu! afirmă că 
Boliac ar fi plecat la Paris pe cînd avea 17 ani, deci prin 1830, dar 
atunci ştim sigur că el a intrat în armată. Pe de altă parte, am văzut 
că e mai mult decît probabil că, în 1832 cel puţin, Boliac frecventa 


14 Familia“, XI (1875), p. 370. 

15 G. Bogdan-Duică, Istoria literaturii române moderne. Ìntîiii poep mun- 
teni, Cluj, 1923, p. 292. 

16 Ibidem, p. 291, nota 5. Cît de exact era informat Pumnul se poate vedea 
din ceea ce scrie, în această privinţă, despre Boliac: „Primele lui versur: s-au 
publicat pe la 1833 în ziarele române. De-n cînd în cînd a dat la lumină în Bucu- 
eşti: Operele lui Cesar Boliac, 1835, ode. satire și legende, din care unele s-au 
tradus în frînceşte de Vaillant şi s-au publicat în ziarul „La Romanie“, [sic] (...) 
Matilda 1836 (...) Meditaciuni 1842“. Lepturariu, Vieanna, 1864, tom. I, partea |, 
p. 291—292. 

17 Calamburg-Şaradă. în. „Curierul românesc“, II (1830), p. 248: Epigrame, 
în „Curierul românesc“, II (1830), p. 93; Anul nou al Moldavo-Romänilor. în „Al- 
bina românească“, I (1830), p. 251; Versuri rostite la serbarea onomasticei gene- 
ralului Kisselef, în „Curierul românesc“, IV (1832). p. 169—170 : Glasul Țării Rumă- 
neşti, în ..Curierul românesc*, IV (1832), p. 170—171. 

18 „Timpul“, VI (1881), nr. 46 din 928 februarie, p. 1, col. V. 

măcar unele dintre cursurile Colegiului „Sf. Sava“. În afară de clasa 
de desen a lui Valenştain ”, tot din catalogul cercetat de Şerban Cio- 
culescu ar reieși că făcea parte și din clasa lui Simeon Marcovici, 
care preda limba franceză. 

Pare deci aproape cert că în anii 1831—1833 Boliac se afla în 
ţară. Cea mai timpurie dintre poeziile lui — după datarea însemnată 
de el mai tirziu, în volum — ar sugera că el se afla în Ţara Româ- 
nească și în anul 1834. Această poezie este Vaca văduvei — cunos- 
cuta sa pledoarie împotriva impozitului pentru „ierbărit* —, avînd 
insemnarea : „Stoeneşti, mai 1834“. La Stoeneşti era conacul moșiei 
tatălui său adoptiv, Petrache Peretz, deci Boliac ar fi putut s-o scrie 
atunci sub impresia realităţilor vieţii ţăranilor, văzută la faţa locului. 
E drept, Boliac o publică întiia oară — cu datarea pe care am men- 
ționat-o — foarte tîrziu %, în 1857, pe cînd era în exil, astfel că o 
eroare de datare era posibilă. Putea chiar s-o antedateze, spre a 
demonstra că preocupările lui sociale existau foarte de timpuriu. Se 
mai ridică întrebarea de ce nu a inclus-o în primul său volum de 
poezii 71, care cuprinde și balada Maria din Bezdat, inspirată din tra- 
gediile iscate de superstițiile care predominau atunci în viaţa rurală, 
după cum cuprinde şi poezii cu acut caracter social, ca Fata de boier 
şi fata de țigan, Țiganul vindut ş.a.? Vaca văduvei nu figurează 
nici în volumul publicat în preajma anului 18482, deşi ea și-ar fi 
avut locul cu prisosinţă acolo. Pe de altă parte, în volumul din 1857, 
tot restul poeziilor” au o altă tematică, în care predomină problema 
naționala, strîns legată de aceea a Unirii Principatelor şi a piedicilor 
care stăteau în calea ei; Vaca văduvei dă astfel impresia unui corp 
eterogen, între celelalte, care erau de strictă actualitate. Aceasta ar 
pleda totuşi pentru vechimea ei “. 

În orice caz, chiar dacă admitem datarea făcută de Boliac ca 
autentică, poezia Vaca văduvei ar fi singura producţie literară a lui 
Boliac dinainte de Meditaţii şi ar contrasta puternic nu numai cu 


19 Cu privire la Walenstein, Șt. Pop. în articolul citat (p. 398—399), observă 
că — deși în catalogul alcătuit de secretarul şcolii numele său e scris Valenştain — 
în registrele de prezenţă acesta semna consecvent Valştain. 

20 Poezii. Renaşterea României, Paris, 1857. 

21 Din poeziile lui Chesar Boliac, partea întîi, București. 1843. 

22 Poesii nuoe, Bucureşti, 1847. 

233 La România, Acvila străbună, Ţeara Romancască către Moldova, Patria, 
Răsunet la Hora Unirei de D. U. Alecsandri. Prince strein, Apostrofă. Invasiile. 

4 În publicaţiile oficiale ale ambelor ţări româneşti, în anii 1833—1835, nu 
găsim nici o referire la o eventuală înfiinţare, sporire sau desființare, sau o accen- 
tuare a operaţiilor de strîngere sau de scutire a „ierbăritului“, care să fi prilejuit 
atunci cu necesitate scrierea acestei poezii. 

acestea, dar şi cu întreaga atmosferă literară din Țara Românească, 
dinainte de 1835. Departe de a fi sumbră şi protestatară, ea era, 
dimpotrivă, plină de elan patriotic, de entuziasm și de optimism. Nu 
numai înfiinţarea armatei naţionale dusese la poezii vibrante și lumi- 
noas6;'ca marșurile cunoscute ale lui Iancu Văcărescu şi Vasile Cîr- 
lova. Pe toate planurile vieţii noastre culturale se poate constata 
același ton. Chiar cînd e vorba de goluri adînc simţite în această 
viaţă şi de necesitatea de a le împlini urgent, semnalările sînt făcute 
cu încredere în viitor, ca, de exemplu, în articolul cu privire la pla- 
nurile de a se clădi „un teatru naţional“ în Bucureşti”. Articolul 
deschide de la început o perspectivă plină de mîndrie patriotică: 
„Orașul nostru liniștit d-odată simţi trebuinţa teatrului (...) ca să se 
zidească un teatru după chipul celor europeneşti“. E aici un fel de 
fierbere, ca după o trezire în plin soare, la capătul unei nopţi grele. 
Se subliniază că, pentru a se aduna fondurile necesare, oamenii mai 
cu dare de mînă „au început să se prenumere% de la cel mai mare 
boier pînă la cel mai de jos negustor”. La adunarea şi garantarea 
subscrierilor participau înalţi demnitari. Banii se vor aduna la „baro- 
nul Meitani“, iar „îngrijitori asupra zidirii“ se anunţă că vor fi 
marele logofăt C. Golescu, marele logofăt Iancu Văcărescu — 
patrioţi memorabili în istoria primei jumătăţi a secolului al XIX-lea 
la noi —, aga și cavalerul C. Cantacuzino. De reușită, autorul ano- 
nim al articolului nici nu se îndoiește, afirmînd că „se va alcatui o 
companie [teatrală] rumânească și vom dobindi un teatru național, 
școala cea dintîi a gustului, a moralului și a formării obiceiurilor“. 

Tonul acesta cald se menţine chiar şi în dările de seamă apă- 
rute în buletinul oficial, bunăoară într-o relatare asupra solemnităţii 
examenului final şi a împărţirii premiilor la Colegiul „Sf. Sava“ ”: 
„Nu poate cineva povesti bucuria şi lacrimile cele fericite ale acești 
pline de rivnă adunări. Vorbele nu ajung ca să dea a înţelege această 
șenă simţitoare %. Cine este părinte și dorește luminarea fiilor săi și 
o vede în faptă, cine este patriot şi arde de focul acela ceresc spre a 
vedea în patria lui amiaza filozofiei și a adevărului dintr-un întine- 


25 „Curierul românesc“, II (1830), p. 149. 


26 „A se prenumera“ avea în epocă sensul de „a se abona“, a subscrie dinainte 
suma necesară apariţiei unei cărţi, a unui periodic etc. 

27 „Buletin, gazetă oficială“, II (1833). nr. 43, p. 221—223 : București. 10 sep- 
tembrie,. 


28 În înţelesul de „scenă emoţionantă”. 

rec de veacuri şi de o dată i se arată o dimineaţă veselă și străluci- 
toare în toată slava ei, acela poate a-și închipui strămutările de bucu- 
rie ale aceștii adunări care cu vederea, cu auzul însătoşat, nesăţios sta 
aţintită la răspunsurile cele potrivite ale tinerilor. (...) Adevărurile 
istoriei, pricinile înălțării și căderii naţiilor, virtuțile și greşale[le] 
lor le auzeam din gura pruncilor, noi cei care ne-am pierdut toată a 
noastră tinereţe a învăţa numai vorbe“... 


Inceputurile literare 


În această atmosferă, cum se explică apariția Meditaţiilor lui 
Boliac în 1835 ? În istoria noastră literară de pînă acum, ea a fost 
pusă pe seama influenţei Nopților lui Young, încă de la studiul lui 
P. Grimm !, care afirmă categoric că acest prim volum? al lui Boliac 
cuprinde texte „ce nu sînt în cea mai mare parte decit imitaţiuni ale 
Nopţilor lui Young, apărute în a doua ediție chiar în același an“. 
Pineînţeles, P. Grimm se referă la a doua ediţie a traducerii selec- 
tive făcute de Simeon Marcovici’. D. Popovici vede în meditaţiile lui 
Boliac tot umbra imensă a lui Young, adăugindu-i-o și pe cea a lui 
Lamartine î. G. Călinescu descifrează în ele altceva: impresia că 
Boliac citise Les paroles d'un croyant de Lamennais (1833) „aproape 
numaidecît după apariţie“ 5. În Introducerea sa la ediţia îngrijită de 
Andrei Rusu acum un deceniu, George Munteanu reeditează aproape 
cuvînt cu cuvînt opinia lui P. Grimm: „„Meditaţiile denotă o certă 
influenţă a preromanticului englez Young, din ale cărui Nopți Simion 
Marcovici oferise o primă traducere incompletă în 1831 (prin inter- 
mediul versiunii franceze a lui Letourneur), iar în 1835 — anul de 
apariţie al operei lui Boliac — scotea o a doua ediţie“. E adevărat 
că Boliac, așa cum constată cu justeţe Ion Breazu , „a fost acela care 
a ieșit în public la români cu o simpatie hotărită pentru Lamennais“, 
dar tot el arată că aceasta se întîmplă de abia în 1842, cind una 


1 P. Grimm, Traduceri și imitațiuni româneşti după literatura engleză, în 
„Dacoromania“, III (1922—1923), p. 284—317. 
2 Operile lui Cesar Boliac. Meditaţii, Bucureşti, 1835. 
3 Culegere din cele mai frumoase nopți ale lui Young. A doa ediție îndrep- 
tată şi adăugată cu un cuvînt al lui Young asupra a doa veniri, Bucureşti, 1835. 
4 D. Popovici, Poezia lui Cezar Boliac, în „Viaţa românească“, XXI (1929), 
p- 128—129. 
_5 G. Călinescu, Istoria literaturii române de la origini pinä în prezent, Bucu- 
reşti, 1941, p. 233. 
2 Cezar Boliac, Opere, vol. I—II, București, 1956. 
I. Breazu, Lamennais la românii din Transilvania, în „Studii literare“, IV 


(1948), p. 183. 

dintre poeziile publicate în „Foaia pentru minte“, şi anume Cugetare, 
se deschide cu un motto din Lamennais. În 1835 însă Boliac era încă 
departe de acesta. 

Mai ispititoare și mai persistentă se dovedește ipoteza că medi- 
taţiile lui Boliac şi-ar avea sursa în celebrele Nopți ale lui Young. 
Să vedem dacă lucrurile stau într-adevăr așa. 

Este evident că Nopțile lui Young, cît și Meditaţiile lui Boliac 
se integrează în tradiţia foarte veche a meditaţiei în proză. E tot atît 
de adevărat că noţiunea de meditaţie însăşi e creștină. Specia s-a 
constituit poetic o dată cu irupţia creștinismului în viaţa socială, o 
dată cu accentul grav pus pe labilitatea existenţei omenești, pe con- 
știința apăsătoare a păcatului, care genera chinuitoarele întrebări asu- 
pra existenţei după moarte a fiecăruia. Meditaţia absoarbe acum tot 
ceea ce părea că o anticipă din literatura anticilor, din gîndirea 
greacă şi latină. Astfel, versuri din Pontica II din cartea IV a Pon- 
licelor lui Ovidiu generează una din temele favorite ale liricii latine 
a evului mediu. 


Alexander ubi rex maximus, 

Ub: Hector Trojae fortissimus... 

Ubi Helena Parisque roseus ? 
Cociderunt in profundum ut lapides... 


Termenul apare încă de la sfîrşitul evului mediu. La mijlocul 
secolului al XIII-lea, Bonaventura scrie Meditaţii asupra vieții lui 
Christos. Meditaţia poetică s-a împletit permanent cu formele ei 
orale, în predicile de amvon, din care un Bossuet a știut totuşi să 
facă operă de artă literară în Méditations sur l'Evangile. Pînă și un 
filozof ca Descartes a fost ispitit de tonul grav al meditaţiei, ca în 
cunoscutele sale Meditaţii atingînd prima filozofie. Young, cu Nop- 
țile sale, se integrează într-o lungă tradiţie a genului, numai că el 
rupe linia cartesiană și întoarce meditaţia spre sursele e: medievale, 
spre fiorul în faţa necunoscutului, spre neliniștile luptei rațiunii cu 
tenebrele, spre iluzia chietudinii prin religie. Dind impresia îndrep- 
tării poeziei pe un drum nou, el o readucea de fapt la unul foarte 
vechi, și amîndouă aceste finalităţi contradictori s-au conjugat într-o 
rezultantă copleșitoare : succesul lui european. Cînd Lamartine publica, 
în 1820, celebrele lui Meditaţii poetice şi religioase, nu călca numai 
pe urmele lui Young, ci se întorcea într-un fel mult mai departe: la 
tradiţia tonurilor și temelor solemne ale îndelungii meditații fran- 
ceze a oratoriei clericale. 

De asemenea, şi la noi, Boliac — ca să scrie Meditaţiile sale — 
nu trebuia neapărat să-l fi citit pe Young în traducerea lui Letour- 
neur. Exista și la noi o asemenea tradiție — e drept, mai săracă — 
începînd cu Didahiile lui Antim Ivireanul, tălmăcirile şi cuvântările 
date la lumină de Vartolomei Măzăreanul. În secolul al XVIII-lea se 
inregistrează la noi chiar o înflorire în limba greacă a oratoriei de 
amvon de acest tip, dînd oratori ca ieromonahul Macarie Miridakis, 
sub domnia lui Constantin Mavrocordat în Ţara Românească ; iar în 
Moldova, sub acelaşi domnitor, diaconul Antim și călugărul Nicolae 
Mauroeides ; sau sub loan Mavrocordat, Silvestru de Antiohia, erudit 
și pictor totdată€. 

În epoca în care apar Meditaţiule lui Boliac — şi încă mulţi ani 
după acest moment — tradiţia aceasta e continuată, de astădată în 
limba română, nu numai din amvon, ci şi în periodicele care apăreau 
pe atunci. Se traduce astfel din Bossuet’, Massillon * și mai ales din 
predicatorul grec Ilie Miniat, din care tălmăcește însuşi Eliade patru 
cuvîntări, pe care le rostește în biserica Colegiului „Sf. Sava“ și apoi 
le publică în „Curierul românesc“, anul X (1839)!!. Asemenea cuvîn- 
tări — de astă dată însă originale — rostesc şi publică și Eufrosin 
Poteca, pe atunci arhim. Efrosin Motrean!? şi alții”. Şi mai mult 
încă se cultivă genul meditaţiei evlavioase sau profane sub forma 
poemului în proză. În „Muzeul naţional“ — revistă destinată în primul 
rînd propagării cunoștințelor de agronomie și de ştiinţe naturale „cele 
mai potrivite pămîntului românesc“ —, Gavriil Munteanu publică o 
serie întreagă de traduceri şi prelucrări „din meditaţiile religioase”, 
în anii 1836 şi 1837. Însuși Eliade semnează Tînărul (Meditaţii 


e N. Iorga, Istoria literaturii romănești, ed. a Il-a revăzută și larg întregită, 
Bucureşti. 1928. vol. II, p. 479—480. 

° Repeziciunea vietei, în „Vestitorul românesc“, IX (1845), p. 25—26. 

10 Cuvînt la sărbătoarea întîmpinării Domnului nostru. Asupra celor mari. 
în „Curierul românesc“, IX (1838), supl. nr. 9, p. 1—5. 

11 Cuvînt la a doa Duminică din post, nr. 23, p. 85 bis — 92 bis: Cuwviut 
pentru dragoste, zis la 6 Dechem.. nr. 27, p. 101—102, 103 bis—104 bis; Cuvint la 
sfinta şi marea Vineri. La Patima de mântuire, nr. 37, p. 189—142, supl. nr. 37, 
p. 143—146. 

12 Cuvint zis... asupra faptelor sfinților şi părinților în 50 Av. 1839 la zioa 
sfintului Alexandru, în „Vestitorul besericesc“, I (1839). p. 135—137. 

13 Cuvîntul sf. sale părintelui Dionisic rostit în zioa sărbării Pogoririi sf. Duh, 
în oastea Radului-Uodă. în ..Curierul românesc“, XV (1843), supl. nr. 46, 
p- ==}; 

14 Mulțumirea cu soarta în care ne aflăm, II (1836—37). p. 138—140 ; Primă- 
vara, II (1837—38). p. 17—19 ; Căsătoria, II (1837—38), p. S0—84: Tatăl familii, 
II (1837—1938), p. 92 și 93—97. 

religioase) P. Gh. Asachi scrie de asemenea în acest gen “. Exemplul 
lor e urmat şi de tineri. Nicu Deşliu — care semnează „şcolar din Simi- 
n[ar]” — publică tipice meditații religioase ”, alături de altele în care 
priveliştile vieţii naturii şi a omului duc la concluzii de morală creş- 
tină *. Tot Nicu Deşșliu traduce din Fénelon meditații cu concluzii 
religioase în faţa priveliştii cerului şi a succesiunii anotimpurilor *. 
Chiar Boliac continuă această tradiţie, la aproape un deceniu după 
Meditaţiile sale, îndemnînd de astă dată tineretul să nu se lase luat 
de vîrtejul petrecerilor şi să se îndrepte mai bine spre practica milo- 
steniei %. Aceste scrieri semnate răsar dintr-o mulțime de proze ano- 
nime de acest gen, asupra cărora socotim inutil să insistăm. Să notăm 
numai că — alături de termenul „meditaţie religioasă“ circulă și acela 
de „meditaţie evlavioasă“, în subtitlurile acestor texte?i. Și să mai 
observăm că toate periodicele de seamă ale epocii — ale lui Eliade, 
Asachi și Bariț, oameni laici în totul, — cultivă genul cu asiduitate. 


De la această foarte veche tradiţie, scriitorii noştri se îndreptau 
firesc spre meditaţia în proză de tipul preromantic și romantic, în 
care accentele elegiace predomină asupra reflexiunilor morale. Medi- 
cul Pavel Vasici compară astfel viaţa cu teatrul și ospăţul ? sau con- 
templă în paralelă virstele inimii omenești şi succesiunea anotimpu- 
rilor ”. Tot el înfățișează „virtuțile“ ca pe nişte „îngeri“ *. Iosef Mâny 
meditează asupra oscilaţiilor destinului şi ecoul lor în sufletul ome- 
nesc 5, iar entuziastul C. Aristia — amicul lui Boliac şi omul de la 
ale cărui păreri asupra scrierilor teatrale ale lu: Boliac a pornit cearta 
dintre acesta şi Eliade, în cadrul Societăţii filarmonice — semnează 
o meditaţie în care un bătrîn ţăran cugetă asupra soartei omului pri- 


15 „Curier de ambe sexele“, period II (1836—38), p. 192—202 ; reproduse în 
„Muzeul naţional“, II (1837—38), p. 64—68, 69. 

16 Gh. A., Meditaţie pentru ziua Sf. Paşti, în „Albina românească“, X (1839), 
p. 97—98. 

17 Deşertăciunea lumii aceştia, în „Vestitorul besericesc“, II (1840), p. 120— 
124, 125—128, 129—131. 

18 Toamna. în „Vestitorul besericesc“, II (1840), p. 136, 139. 

19 Cerul, în „Vestitorul besericesc“, II (1840), p. 134—135. 

2 C. B., Începerea postului, în „Vestitorul românesc”. VIII (1844), p. 41—44. 

21 Primăvara. în „Gazeta de Moldavia“. XXII (1850), p. 113, 117, 129—131, 
Epoca în „Vestitorul românesc“, XIV (1850), p. 135—136, 145, 153—155, 157— 

22 Dr. V., Viacza ! (O rapsodie), în „Foaie pentru minte“. II (1839), p. 177—180. 

23 Dr. V., Timpurile omeneşti, în „Foaie pentru minte“, II (1839), p. 34. 

24 Dr. Vasici, Credinţa, nădejdea şi iubirea. în „Foaie pentru minte“, Il] 
(1840), p. 301—302. 

25 Fericirea şi nefericirea, V (1842), p. 174—175. 

vind apele Oltului %. În timp ce toate aceste proze abia marchează 
tranziţia de la tipul clasic, tradiţional al meditaţiei, spre cel romantic, 
— paginile semnate de un cvasianonim atestă orientarea meditaţiei 
în proză spre tonurile romantice, spre contemplaţia elegiacă a vieţii 7. 
El porneşte de la faptul că viaţa omului începe din prima clipă cu 
plins, scîncetul copilului cînd se naște prevestind că toată va fi un 
șir neîntrerupt de momente îndurerate, punctate doar arareori de ilu- 
zia fericirii ; la vîrsta de 25 de ani, poetul crede că şi-a consumat toată 
puterea de a fi fericit. Faptul de a fi fost reprodusă în revista lui 
G. Bariț, denotă că meditaţia aceasta în ton nou era în gustul epocii %. 

Tot o formă de tranziţie o constituia și meditaţia în proză la 
căpătiiul anului care se încheia și în preziua anului care urma să 
vină. În sensul acesta, celebra meditaţie în versuri a lu: Gr. Alexan- 
drescu, intitulată Anul 1840, se integrează și ea nu numai în litera- 
tura noastră de epocă, ci şi în tradiţia de care vorbeam. Astfel, 
G. Asachi întîmpină Anul nou 1838? cu îndemnuri de natura aces- 
tora : „Acela căruia îi este scumpă casnica sa fericire, să adaoge toate 
puterile sale spre întemeierea armoniei sale, căci înţelepciunea indi- 
viduală alcătuiește înţelepciunea naţiei și de la fericirea patriei 
depinde fericirea fiecăruia“. În genere, foaia lui Asachi întimpină 
aproape fiecare an nou cu o asemenea meditaţie. Întîmpinarea anului 
1840 % nu poartă nici o semnătură, dar ar putea să fie tot a bătrî- 
nului poet moldovean. Obişnuinţa nu e specifică numai pentru foaia 
lui Asachi. În cea a lui G. Barit întîlnim meditații asemaânătoare. Aici 
medicul Vasici întîmpină anul 1840 cu imaginea și gîndurile unui 
poet care-l aștepta în odaia sa fără foc”. Alţi colaboratori, mai 
obscuri, semnează și ei astfel de bilanţuri morale *. 

Încă din primul an de apariţie a revistei lui Bariț îşi face loc 
aici şi meditaţia în faţa morţii, pe marginea mormîntului, o temă 
străveche a „„meditației evlavioase“, căreia preromanticii doar i-au 
reînnoit viabilitatea, încărcînd-o cu accente umane mai patetice. 
Vasici se cutremură la priveliștea mormîntului și caută consolare în 

20 Gloriea (Slava) omului, în „Învățătorul satului“, III (1845—46). p. 70—71. 

271 Gh. Vilcu, Un minut, în „Albina românească“, XII (1841), p. 191—194. 

28 „Foaie pentru minte“, V (1842), p. 113—116, 121—123. 


pu sula românească“, supl. la nr. 102 al „Albinei româneşti“, VII (1837), 
p. —414. 
i ae pentru ziua anului nou, în „Albina românească“, X (1839), 
p. —418. 
ta 1840. Gratulaţia unui poct, în „Foaie pentru minte“, III (1840), p. 2—3 
2 J. J. Many, La inceputul anului nou. în „Foaie pentru minte“, VIII (1845), 


A ata PA gal a Meditaţie la capetul anului, în „Foaie pentru minte“, IX 

iluzia unei vieţi dincolo de ţărină *. Un maior, lancu Crupenschi, 
semnează elogiul funerar al unei femei, Maria Rosett, în stilul unei 
meditații la mormîntul ei *. În gazeta lui Asachi, tînărul poet Dim. 
Gusti meditează asupra morţii, luînd poza celebră a preromanticului, 
în lumea sumbră a cimitirului, și totuși vorbind calm despre o săr- 
bătoare tradiţională *. Amestecul de elemente tradiţionale, unele 
medievale chiar, în aceste meditații e frapant. În timp ce N. Istrate 
— cunoscutul unionist și apoi antiunionist de mai tîrziu — însem- 
nează gînduri vechi asupra puterii universale a morţii, asupra labi- 
Jităţii vieţii, extrăgînd îndemnul pios pentru oameni de a folosi cît 
mai bine clipa prezentă *, același doctor Vasici tratează tema la modul 
modern pentru epoca lui, evocînd cimitirul în maniera unei lecţii 
de geografie, ca pe o ţară cu locuitorii ei”. Apare și meditaţia în 
proză în preajma ruinelor, în spiritul lui Volney, dar și în formele 
tipice, de plîngere a trecului eroic, pe care le-a luat această specie 
lirică la noi. Nu lipsesc nici „nocturnele“* — meditaţiile în întune- 
ricul nopţii sau la lumina rece a lunii — poeme în proză cu accente 
elegiace. Excelează și aici Pavel Vasici ?. Dar şi însuşi G. Bariț își 
exersează condeiul în această specie a prozei lirice “. 


În acest climat fertil şi divers, să vedem cum se situează cele 
12 meditații publicate de Boliac în 1835. Prima verificare ce se im- 
pune este aceea a raporturilor dintre ele și faimoasele nopți ale lui 
Young. Preot anglican, teolog și filozof totodată, Young și-a conceput 
Plingerea, sau Ginduri nocturne despre Viaţă, Moarte şi Nemurire — 
căci acesta e titlul iniţial al primului poem, al cărui succes imediat 
l-a obligat pe Young nu numai să-l reimprime sub titlul Noaptea 
întâia, dar să-l şi continue cu alte „nopți“ — ca o melancolică ple- 
doarie pentru creştinism, pentru credinţa în „lumea cealaltă”, care 
constituie una dintre pietrele unghiulare ale oricărei religii. Demon- 


33 Dr. Vasici, Tînguirea și mângiierea, în „Foaie pentru minte“, I (1838), 
sem. II, p. 171—172; La mormîntul iubitei meale Corneliei, IV (1841). p. 214— 
215; La năpraz:nica moarte a scumpei mele fetiţe, IV (1841), p. 62—63. 

34 „Foaie pentru minte“, X (1845), p. 216. 

35 D. G., Simbăta moşilor, în „Albina românească“, XIX (1841), p. 149—150. 

3 N. Istrate, Moarte, în „Albina românească“, XII (1841), p. 313—316. 

37 Dr. Vasici, Geografia țintirimului, în „Foaie pentru minte“, III (1840), p. 72. 

% [Anonim] Ruinele Palmirei, în „Mozaicul“, 1835—39 p. 239—240 ; G. Vilcu, 
Ruinele Baei, în „Foaie pentru minte“, V (1842), p. 131—132 ; Meditaţie pe ruinele 
Cetăţei Neamtul, în „Foaie pentru minte“, VI (1843), p. 385—389. 

3 Dr. V., Floricica (Ô fantesie), în „Foaie literară“, I (1838), p. 137—138. 

4 G. B.-t, O noapte la lună în Brashov, în „Foaie pentru minte“, H (1839), 
p- 134; O primblare de rămas bun la Brashov 153..., în „Foaie pentru minte“, M 
(1839), p. 143—144. 

straţia se face prin înfăţişarea pămîntului ca o vale a plingerii, a 
vieţii ca un lung prilej de lacrimi şi melancolie, a nopţii ca o lume 
de întuneric în care fragilitatea vieţii pămîntești apare și mai evi- 
dentă, a morţii ca un prag înfricoşetor către viaţa „de dincolo de ea“, 
considerată ca singura adevărată, singura nesfîrșită, singura lumi- 
noasă şi fericită. Poetul se înfăţişează tulburat de insomnii tocmai 
pentru a-și reliefa mai bine neliniştile sale de creștin chinuit de între- 
bări asupra destinului său după moarte: „Dulce somn! Tu, al cărui 
balsam mîntuitor ușurează natura suferitoare, unde fugi !... Ah, el mă 
lasă. Asemenea cu fiinţele cele desfrînate, el se depărtează de neno- 
rociţi ! Statornic a fi de faţa unde zîmbeşte norocul, fuge nemilosti- 
vul de lăcașurile suspinurilor şi îşi alină clipele cu ochii cei fără de 
lacrimi î!. Ca atîţia dintre autorii de meditații religioase dinaintea 
lui, poetul Young caută soluţii morale pentru viaţă în liniștea nopții 
cît mai apropiată de moarte: „Täcere !... Întunerec!... păreche mä- 
reaţă, fii ai veșnicei nopţi! Voi a căror înfățișare întărește sufletul ; 
voi care îndreptaţi gîndurile omului spre înţelepciune ; voi a cărora 
nevăzută putere rădică toată ființa obosită de sarcina nenorocirilor 
şi o statornicează pe lumina cuvîntului, ajutaţi-mă şi pe mine, vă 
voi mulțumi în mormînt ; acolo voi împaraţiţi, acolo şi trupul meu, 
prefăcîndu-se în ţărînă, vă va slāvi!“ Dar clericul Young trece din- 
colo de elegia laică a nefericirii umane și își ancorează ferm nava 
poetică la ţărmul soluţiei creştine prin cîteva întrebări şi exclamațţii 
din recuzita retoricii de amvon : „Dar ce fac, ticălosul, chemînd spre 
ajutor zadarnica voastră putere ? Ce sînteți voi înaintea celui ce a 
sfărimat vecinica tăcere a haosului și a trimis stelele dimineţii să 
înceapă veselul lor drum preste lumea nou născută şi să-i vestească 
pe ziditorul său? Fiinţă prea înaltă şi atotputernică ; pe tine [te] 
chem. 

În cărticica lui Boliac întîlnim însă o altă lume, o altă sferă de 
preocupări, cu toată aparenţa înșelătoare pe care o dă tonul tradi- 
tional al meditaţiei în proză, păstrat şi aici. În centrul acestor pagini 
de meditaţie ale lu: Boliac nu mai stă moartea şi nici perspectiva 
transcendentă deschisă prin ea. Totul se petrece aici în imanent — 
pe pămînt — și rămîne pe el. Spiritul orientat spre concret, carac- 
teristic personalității dintotdeauna a lui Boliac, apare din primele 
pagini. Tînărul oscilează între persiflarea teologiei creștine — ceea ce 


4: Simeon Marcovici, Culegere din cele mai frumoase nopti ale lui Young, 
București, 1835. Noaptea întiia. Toate citatele următoare din Young. în românește, 
vor fi extrase din cărticica lui S. Marcovici, presupusă de P. Grimm a fi fost mo- 
delul imitat de Boliac în prima sa operă. 


54 CEZAR BOLIAC 


se simte că îi face plăcere — și respectul faţă de străvechile ei clişee. 
Pare răzvrătit și conformist totodată, ceea ce — trebuie să mărtu- 
risim — Boliac a fost iarăși aproape întotdeauna. Întîia meditaţie se 
intitulează Înșălăciunea nădejdii. Însă — cu toate că păstrează arse- 
nalul poetic al meditaţiei creştine — Boliac se transformă în acuza- 
tor al acestei virtuţi teologale, speranţa : „O, oameni! Fiinţe în veci 
supuse acestei desfninate puteri! Voi ce va gîndiți mai fericiţi decît 
cele ce voi stăpîniţi! Voi vă îngîmfaţi socotindu-vă peste puterile 
ce-și bat joc de voi! Staţi!... Veniţi-va în simțiri! Vedeţi că nu 
sînteţi nimic mai mult decât o jucărie a acestei cumplite zeități |“ 
„Meditaţia a I-a“, intitulată în maniera lui Young: Ceasul al 
treilea după miezul nopții, începe foarte înșelător — ceea ce îl deter- 
mină pe P. Grimm să o pună în paralelă cu textul tradus de S. Mar- 
covici, ca o demonstraţie că la Young stă izvorul poeziei dintii a 
tînărului Boliac — cu un elogiu al tăcerii nopţii: „Lină tăcere! Bal- 
sam vindecător al turburatelor suflete !...“ și cu o fugară aluzie la 
chinurile insomniei. Dar aceasta se transformă curînd într-un elogiu 
foarte puţin creştin al insomniei, ca una care dă prilej îndrăgostitului 
să zboare cu gîndul „la scumpu-i objet“, să-și închipuie „poziţiile în 
cari s-ar fi aflind“ în somn, să-și reamintească „,oftările ei, vorbele 
ce se repetă în delirul cel dulce“. El „așteaptă un vis care vine și-l 
aruncă în braţele ei“. Distanţa față de pietatea cumpănită a lui 
Young e ca de la cer la pămint. Young făcuse elogiul prieteniei, în 
noaptea a doua ; Boliac își intituleaza „„Meditaţia a I-a“ Neincre- 
derea în prietenie şi se zugrăveşte aici pe sine ca pe un ins demonic- 
romantic care nu poate iubi în prietenie, un egoist atît de crîncen, 
încît e gelos pînă şi pe sentimentele de prietenie faţă de el ale ami- 
cilor săi. „Meditatia a IV-a“ — subintitulată Sinucidul, adică sinu- 
cigașul — e şi mai caracteristică în acest sens, cu atît mai mult cu cit 
Noaptea a XUl-a a lui Young, în traducerea lui Letourneur — căci 
S. Marcovici nu ajunsese cu tălmăcirea decit pînă la a douăsprezecea 
noapte — se intitula Le Plaisir et le Suicide. Meditaţia aceasta a lui 
Boliac începe foarte înșelător, în tonul clasic al oratoriei de amvon : 
„Stăpîn prea puternic! creator nemărginit! tu, împărat al totului 
întreg !'... S-ar părea că, cel puţin aici, Boliac merge într-adevăr pe 
urmele lui Young, în tonul lui de moralist patetic. Young înfățișa 
sinuciderea ca o privelişte de groază — în spiritul religei creştine care 
îl scoate pe sinucigaş din rîndul celor ce merită asistenţa bisericii, 
condamnîndu-l astfel pentru eternitate — şi ca un avertisment pen- 
tru tinerii care se avintă fără frîu pe calea plăcerilor: „Ciel! qu'en- 
tends-je !... quel gémissement &pouvantable ! que vois-je? Une che- 

velure herissee, un sein déchiré et sanglant. Le blasphème est dans 
ses yeux ; la fureur du desespoir est empreinte et vit encore sur son 
cadavre... Lorenzo ! c'est ton ami! C'est Altamont! Ce jeune volup- 
tueux, si aimable, si brave, a fui lâchement de son poste et a déserté 
la vie...* Tabloul e creionat doar în vederea moralizării: ,,Tirons 
un voile sur cet affreux spectacle. Mais pourquoi le cacher ? Regarde 
autour du toi, Lorenzo (...) vois ces libertins lentement homicides 
d'eux-mêmes, ces spectres ambulants dont le corps est livré vivant 
à la corruption (...) Que ces images sont effroyables ! qu'elles rendent 
un hommage terrible à la vertu !“ După ce blestemāä, cu patos de pro- 
fet antic dar şi ca bun englez, sinuciderea — .,Levez-vous, furies, et 
exterminez l'affreux suicide. Ce monstre plus execrable que vous (...) 
est venu, dans son vol impétueux, s'abattre sur l'Angleterre“... — 
Young se linişteşte însă și predică o soluţie călduţă: „Si tu &puises 
la volupté jusqu’à la lie, tu rencontreras la peine au fond du vase. 
Mais si tu n'otfenses ni le ciel, ni les hommes, ni toi, bois alors le 
plaisir sans reserve, plus l'ivresse te gagnera, plus tu t'approcheras de 
Dieu“ *. 

Sinucidul lui Boliac se deosebește fundamental, atît arhitectonic 
cît şi tematic. Meditaţia aceasta e în fond un monolog al cuiva în 
ajunul sinuciderii. Departe de a se închina Divinităţii, el îi cere soco- 
teală cu ironie și revoltă totodată: „Fra trebuincios atomul meu la 
podoaba acestui glob ? Lipsa lutoasei mele îmbrăcăminte putea opri 
armonia universului ?... Ei fie! "Ţărinosul meu trup fie trebuincios 
a-ţi mobila nemărginitul palat ; lipsa slabei mele înţelegeri putea să 
micșoreze înalta slavă, ce ceri de la zidirea ta ; cu un cuvint, trebuia 
eu să fiu; apoi neatîrnata-ţi voinţă mă făcu, fără a mai îngriji de 
soarta mea ? Neinţeleasa-ţi putere, numită providenţă, să lenevi a 
mai îngriji de fericirea mea ? Întîmplarea mă aruncă în voia ursitei 
fără nici un fel de condiţie ? Îţi lipsește dar ţie cugetul ce jucăriile 
tale porunceşti să-l aibă, încît vrei a înființa un nenorocit Nimica, 
spre a-l lăsa în voia valurilor ticăloșiei ? Este de crezut că părin- 
teasca-ţi îngrijire să facă rău unde nu poate face bine ?“... 

Departe de a fi eroul liric pios al lui Young, candidatul la sinu- 
cidere din monologul acesta al lui Boliac e un satanic plin de sar- 
casm, mai mult un personaj byronian. Neprimind nici un răspuns 


42 Dăm aceste citate după traducerea franceză care a circulat la noi în epocă 


şi de la care a pornit şi Simeon Marcovici în tălmăcirea sa: Les nuits d'Young. 
Traduction de Letourneur, suivies de PElegie de Gray sur un cimetier de cam- 


pagne traduite par le même et en vers par M. J. Chénier. Nouvelle édition ornée 
de deux vignettes, Paris, 1829, vol. 2, p. 24. 

la rugămintea de a-i trimite o moarte fulgerătoare, care să-l scu- 
tească de sinucidere, izbucnește în imprecaţii violente: „Tiran neîn- 
duplecat !... Urechea-ţi nesimțitoare nu se apleacă decît numai la 
concertele cîntăreţilor și organelor ; tu nu-ţi tulburi a ta trîndăvie 
ca să asculți ţipete jalnice ; nu! văitări, lacrimi, gemete, pe tine nu 
umilesc, crude ! inima-ţi tare nu se mișcă, nu se atinge de milă; tu 
nu reprimești întristarea ce o data ai departat de la tine“. Finalul e 
de-a dreptul nihilist. Sinucigîndu-se, eroul ar vrea ca gestul său să 
fie un semnal pentru autodistrugerea în bloc a omenirii: „Adio, 
prieteni ! Muritori nenorociţi ! Urmaţi-mă ; umpleţi-vă ţevile ; înflă- 
căreze-se grindina de plumb ; aprinze-se silitra ; turbeze Etna, verse-se 
Vezuviul ; ardeţi... Darîmaţi... Pustiiţi pămîntul... Vă jur pe odihna 
morții : urmaţi-mi... Urmați...“ 

„Meditaţia a V-a“, intitulată Wălucul sau peste un an, începe să 
ne dea dezlegarea enigmelor pe care ni le-au propus cele de pînă 
acum. Meditaţiile lui Boliac — departe de a le imita pe cele ale 
preromanticului englez — sînt în fond poze mai mult sau mai puțin 
trucate pentru efectul scontat, teribilismele unui îndrăgostit romantic 
dezamăgit, care totuşi mai speră ca prin ele să mai poată schimba 
în bine soarta iubirii sale. În aparenţă, Nălucul sau peste un an ar 
cuprinde panseurile unui june care a împlinit încă un an de viaţă 
suferitoare din amor. În realitate, e un fel de ultimatum adresat iubi- 
tei nesimţitoare. un ultimatum care se cam apropie stilistic de jela- 
nule şi implorările ultrapatetice din multe dintre cîntecele de lume 
care mai circulau în epocă : „Și tu, cuget, ce ai puterea în tot omul 
muritor ! tu, ce spre mustrarea crimelor te înfuriezi! du-te, aleargă, 
pînă a: vreme ; strigă, spune-i, pînă trăiesc ; vestește-i a mea moarte, 
neputința d-a trăi, spune-i că ea poate a mă scăpa ; mai adaogă-i că 
ştie poate bine, dar nu vrea. lar de vei vede-o tristă l-ale tale impu- 
tări, tu atunci oprește-ţi gura şi mă lasă a muri. Dar tu, mormînt, 
cind, rece, al ei dar vei primi, atunci tu în ea sădeşte un suvenir 
nestins“... „Meditaţia a VIl-a“ se intitulează Amorul. Începe tot aşa, 
clerical, ca imediat să se dezlănţuie într-un șir de consideraţii amare 
asupra unei divinităţi care e cu totul altceva decit dulcele Eros al 
lui Platon : „Tot universul, de cînd răsuflă natura, i s-a supus ; nici 
un muritor nu s-a găsit atît de îndrăzneţ ca să i se împotrivească; 
legile lui sînt destul de primejdioase ; sfîrșiturile poruncilor lui des- 
tul de amare ; însă acest împărat al sufletelor, acest Dumnezeu al 
simţirilor, ştiu a-și acoperi veninul său sub masca celei mai dulci 
plăceri și momind credulitatea ticăloasei omeniri pînă la vîrsta cea 

după urmă, își scoate masca, îi ridică valul şi o face pradă recelui 
pâmint. 

„Meditaţia a X-a“, Moartea, este, precum o arată și titlul, o 
cochetare cu ideea stingerii premature din viaţă, probabil din cauza 
acelui nefericit amor : „Înger grabnic al marelui cabinet ! Sol uricios 
al iesmosului lăcaș! Negru ministru al tribunalului răsplătitor! 
Repede fulger purtător de întuneric ! Noptoasă, spăimîntătoare, nevă- 
zută săgeată ce desfiinţezi fiinţele! (...) Fă simtirile mele a preţui 
acest bun, ăst sfînt instrument, ce așa lesne precurmă chinurile și 
varsă adevărata fericire !“ 


Meditaţiile celelalte sînt şi mai interesante, deoarece în ele 
această mică dramă erotică — reala sau fictivă, cine ştie : ? — se loca- 
Jizează. E un peisaj subalpin, peisaj de dealuri şi văi sub imediata 
apropiere a muntelui. În „Meditaţia a Vl-a“ — intitulată lamartinian 
Inserarea —, localizarea este precisă : „Bradul cel mîndru se înceaţă 
în Munţii Carpaţi ! Norii se joacă cu al său mlădios creștet și zefirul 
inundează verdeaţa de la tulpina lui cea nestrămutată. Pleopul cel 
argintuit fîlfîie ale lui late frunze ; zgomotul vilcelii face să se auză 
yalnicele sale vărsări în conrăspunzătoarele văi şi spumegînd se pră- 
buşeşte din rîpă în rîpă, pînă la trufașul rîu. Undele Prahovi: coboară 
toată varietatea cerului în adînca prăpastie şi șerpuind abia albesc 
subt o neagră stîncă ce le înghite neîncetat“. Poemul acesta în proză 
se dizolvă apoi într-un fel de meditaţie religioasă ce nu dezminte 
titlul — adică tot de esenţă lamartiniană —, uşor efleurată tot de 
dorința de a muri a îndrăgostitului dezamagit : „Mare Dumnezeu, de 
ce nu pociu, lăsîndu-mi pămînteasca haină, împreună cu conurile pe 
astă rece stîncă, ca un fulger meteor să zbor prin ăst hrănitor văzduh 
în lăcaşul fericirii. „Meditaţia a IX-a“ — Despărțirea — desfășoară 
accentele elegiace ale unei iubiri contrariate, tot în același peisaj sub- 
carpatic : „lat-aici păstorul, pe cirja-i rezemat, doarme-n turma-i 
dulce dincolo de rîu ; un car colo-n vale pă verde dejugat, ocolit de 
focuri şi de ţărani culcați, sta strejuit numai de un cîine deșteptat ce 
latră, răspunde celui din ochi deștept... Peisajul rustic se îmbină aici 
cu elemente citadine ce parcă ar semnala ideea de parc boieresc : 
„lată pavilionul ce ea îşi alesese. lată malul ce ea încunună. Aci 
ochiul zilii de dînsa lăudat apuse în departe, după acel mal rîpos (...) 
Iată colo piatra pe care ea aşezată, tristă, toată în gînduri, prea dulce 
suspina. O, dulce răcoare, ce urma-i parfumă ! Sfînt, răcoros senin, 
ce eu nu pot gusta! Unde e aceea ce ieri te învia! Spune, noapte, 
ce face ea acum ?“ Despărțirea de această iubită pare a fi fost urma- 
rea unei constrîngeri la căsătorie : „Ah ! ea poate acuma în braţe de 

soţ strînge pe acela ce nu au fost al ei“... În orice caz, această iubită 
fantomatică pare a fi avut o mare influență asupra formării tînă- 
rului erou al aceste: drame : „,Strig, o spui pe faţă, că tu eşti care în 
lume, tu eşti ce în vieaţă pe mine astăzi mă ţii! Prieteșug, amor, 
religie, respect, virtutea întreagă în tine am cunoscut!“ Finalul e 
însă în tonul lamentabil al Spitalului Amorului: „Dulce zeitate ce 
sufletu-mi încînţi ! De ce nu pociu în lume cu tine să fiu! Să văz a 
ta cătare, să sorb a ta suflare, să uit reaua-mi soartă, pe pieptul tău 
să mor!“ ,„Meditaţia a XII-a“ — ultima, intitulată enigmatic: 
Declaraţia — are aceeași scenerie din natură : „Verde pînză însmăl- 
țează răcoroasele dealuri. Trufaș, ștejarul, ca un împărat al arborilor, 
filfîie ameninţător. Luna, ca o insulă de flacări, izbeşte plină în albi- 
tele unde ce o împart însgomotate (...) un nor ce se înalţă de-a 
dreapta-mi, negru ca un munte de plumb, îneacă luna. Înfulgerat de 
trăsnete, tună și răstună în boltele d-aramă. Tună ca şi acele din iad 
organe, lung răsbubuie în munţi. Echo le însoțește şi, ca urlet de 
cutremur, răsurlă în pieptu-mi obosit!“ În pofida îngrămădirii de 
elemente mitologice — mai apar în text Marte şi Tantal —, sensul 
enigmaticei poeme în proză e mult mai simplu și mai prozaic. Tină- 
rul autor vrea să simbolizeze zbuciumul unui îndrăgostit timid care, 
cu toate hotărîrile lui eroice, amuţeşte cînd e să-și facă „declaraţia“ : 
„Astăzi sau călcînd iadul ce mă îneacă gust cerul cel adevărat, sau 
ca acel obraznic Gigant găsesc vecinicul Tartar, — mă duc!... Ei 
bine, iată am ajuns, iată ceasul, iată cerul, iată iadul, vai! fiori din 
unghii pînă-n creștet mă petrec numaidecît! Ma: nesimţitor decit 
trăsnita stîncă, rămii încremenit ! Ceasul e aproape a trece, şi eu slab 
fără putere... cer ajutor...“ 


Între cele 12 meditații se află şi două în versuri. ,„„Meditaţia a 
XI-a“ — cu titlul Schimbarea soartei — pare a se înseria între cele- 
lalte, ca efectul unui moment de speranţă, de convingere chiar că cel 
care monologhează și aici a ieșit la liman dintre chinuri şi îndoieli 
care pot fi foarte bine și ale iubirii. „Meditaţia a VIII-a“ însă pare 
a ieşi cu totul din cadru. Geografic — aşa cum indică și titlul: 
O seară de primăvară la Colintina — ne strămută într-un peisaj cu 
totul deosebit. Tematic, deşi e vorba și aici de un mormint și de cel 
astrucat acolo, poezia e mai mult o odă decit o elegie. Boliac nu 
pomenește numele celui cîntat aici, dar îl sugerează prin peisajul 
evocat în primele versuri : lacul, într-o vale, un „verde șir de tei 
mirositori“, un „palat frumos“ şi, între el și lac, un „pavilion“. Auto- 
rul vine la aceşti tei ca să-și înstruneze „lira“ spre a „trimite o odă“ 
la cel care îi „sădi“, la mormîntul unui domnitor „vrăjmaș al nedrep- 

tății“* care ar fi trăit „c-un veac de aur / în ăst norod tristat“. În 
comuna Colentina se afla încă în 1915 — cînd P. V. Haneș tipărea 
ediţia Meditaţii şi poezii din operele lu: Boliac — Biserica Teiului, cu 
mormîntul din 1835 al lui Grigore Ghica, stăpînul moşiei Colentina. 
Grigore Ghica într-adevăr a domnit în Ţara Românească în 1822— 
1828, adică după restaurarea domniilor pămîntene, în urma mişcării 
revoluţionare a lui Tudor Vladimirescu. ,„,Veacul său de aur“ a con- 
stat mulţi ani în lichidarea unmelor acestei mișcări prin procese inten- 
tate celor care participaseră la ea, prin urmărirea clăcașilor pentru 
zilele nemuncite atunci, prin torturarea celor bănuiţi a fi ascuns 
arme, prin condamnări pentru plata despăgubirilor faţă de boierii 
care se socoteau dăunaţi în averea lor, prin sporirea impozitelor puse 
mai ales asupra țărănimii, pentru plata datoriilor crescute ale ţării ; 
în acest cumul de dureri, unele măsuri ale domnitorului pentru limi- 
tarea abuzurilor diferiților dregători au aerul unor picături într-un 
fluviu #. Explicaţia acestei prezentări idilice o avem însă de îndată 
ce ne amintim că în 1841, după cum vom vedea, va fi grațiat din 


surghiunul la Poiana Mărului — adică de pedeapsa care i se dăduse 
în urma arestării lui, ca bănuit a avea legaturi cu complotul revolu- 
ţionar al lui Mitiţă Filipescu — în urma intervenţiei pe lîngă dom- 


nitorul Alexandru Dimitrie Ghica făcută de fratele acestuia, banul 
Mihalache Ghica. 

Legăturile lui Boliac cu familia rămuroasă a Gbhiculeştilor sînt 
însă mult mai vechi şi foarte strînse. Fiica banului Mihail Ghica era 
Cleopatra, măritată după principele rus Trubetzkoi. Despărţindu-se 
de el, Cleopatra revenise în ţară și se stabilise la Băicoi, unde avea 
un frumos domeniu. Păstrîndu-şi titlul de prințesa Trubetzkoi, Cleo- 


43 Istoria României, vol. III, București, 1964, p. 910-918. Pentru a se vedea cum 
îl judecau chiar contemporanii, dăm aici una dintre însemnările lui Grigore Andro- 
nescu, din mica boierime. — om care nu avea motive personale nici să-l iubească, 
nici să-l urască : „[1823, iulie 15]. De venirea acestui domn Grigorie Ghica-voievod 
tot norodul s-au bucurat, întîi pentru că au dobîndit ţara domn pămintean. al doilea 
căci nădăjduia ușurare durerilor după apostasie. Domnul s-au arătat întîi bine, 
căci cum zic să şi arată, iaste temător de Dumnezeu, dar mîndria și iuţimea ne-au 
făcut să-l urîm. Birurile nimic nu s-au scăzut, ocările către boieri le-au înmulţit, 
dojenind pi fieştecare ca să-l socotească domn tare. Milostenic nu s-au văzut, încit 
pă cei săraci i-au lăsat fără chiverniseală și pă cei bogaţi i-au pus la treabă. Cine 
i-au dat jalbă l-au înjurat. Încît cu cuvînt de ajutor al ţării pentru datorii au luat 
venitul mănăstirilor, au pus pă locuitori pină la clucer de arie să plătească oeritul, 
dijmăritul şi vinăriciul cu tutungeritul întreit (...). Mai da și bune pilde de plim- 
bare cu lăutari prin cele ot Colintina mării sale ca să dăzmierde pă nevasta lui 
Pavel, ce zic că o are posadnică, din a căriia pricină i s-au dat în Braşov şi spar- 
gere de casă de către domniţa“ (vezi Însemnările Androneștilor. publicate cu un 
studiu introductiv de Ilie Corfus, București, 1947, p. 47). 

patra ducea o viaţă de castelană în stil occidental. Era, după cît se 
pare, o personalitate bine conturată şi bine cunoscută, iubindu-și patria 
și cultivînd artele. În memoriile sale, generalul Văcărescu relatează 
o întîmplare din care reiese că însuși domnitorul Alexandru loan 
Cuza îi arăta un deosebit respect. În timpul războiului dintre Austria 
și Sardinia, armata Principatelor Unite fusese concentrată — preven- 
tiv şi demonstrativ totodată, manifestîndu-se astfel simpatia româ- 
nilor pentru cauza unităţii Italiei — la Floreşti, în apropierea grani- 
tei de pe Carpaţi cu Transilvania. Lagărul de la Floreşti era astfel 
in vecinătatea domeniului de la Băicoi al Cleopatrei Trubetzkoi. „Ea 
dăduse o largă ospitalitate atît soldaţilor cît și ofiţerilor“ *. Abia sosit 
în București, domnitorul Cuza s-a simţit obligat să o viziteze, spre 
a-i mulțumi personal. Cleopatra Ghica s-a simţit în măsură să uzeze 
de ascendentul pe care-l avea asupra domnitorului, spre a-l proteja 
pe lîngă el pe tînărul Văcărescu. care voia să intre ca ofiţer în 
armată. Pe atunci Cleopatra Ghica era o respectabilă femeie în 
vîrstă. În anii dinaintea lui 1840 însă, ea se afla în plină înflorire și 
era în stare să inspire și alte sentimente decit respectul, dovadă poezia 
şi amintirile pe care i le dedica Boliac în acei ani, ca și mai tîrziu. 
În volumul din 1847 întîlnim o poezie. La princesa C. Trubetzhoi, 
datată „Băicoi, septemvrie 1844“, poezie scrisă de ziua numelui Cleo- 
patrei Ghica, în care, făcînd un joc de cuvinte aluziv la celebra 
poveste de iubire dintre Cezar şi Cleopatra, regina Egiptului, Cezar 
Boliac se declară adoratorul și „bardul ce se-nspiră la faţa-ţi gra- 
țioasă'“* și o proclamă animatoare a culturii românești din epocă: 


lubită-n capitală și-n cercuri adorată, 
Prin spirit şi ştiinţă în toate știi domni ! 


În cele două scrisori deschise, pe care Boliac le publică drept 
preiaţă la volumul său de poezii din 1843 — La doamna L. Văcă- 
reasca şi La doamna C. Ghica —, Boliac sugerează că nu numai 
Cleopatra Ghica, ci și alte femei din societatea înaltă de pe atunci 
cultivau literele şi artele: „Poezia este clădirea femeilor și vai de 
acel poet care n-a avut prilej să fie între femei ! Între femei ca dum- 
neata, doamna mea, care să-l înţeleagă. Destul pentru astăzi. Muza 
mea a îniîmpinat în dumneata, doamna mea, o prietenă și a recu- 
noscut o Văcărească, veche cunoștință către care socotește de prisos 
orice etichetă profană“. În epistola către Cleopatra Ghica, autorul 


44 General Văcărescu, Memorii, în „Convorbiri literare“, XLIX (1915), p. 548$. 

merge mai departe chiar decît mărturisirea prieteniilor sale și afirmă 
existența unor adevărate saloane literare în Bucureşti înainte de 
1841 : ...„„Fă-ţi o idee despre sărmanul scriitor ce n-are tipar, adică 
n-are înlesnirea a se bucura de ăst aer al cerului ; cît s-ar socoti noro- 
cit să aibă un spaţiu ceva mai întins decît acela ce îl năbuşeşte în 
cămăruţa sa. El ar cîştiga acest spaţiu în salonul dumitale. Numai 
aci poate să se adune trei oameni dintre cei ce gindesc, fără să fie 
bănuită adunarea lor ; aci poate să întîmpine cineva cîteva persoane 
ce înţeleg armonia şi făgăduesc gustul, — și pe dumneata, doamna 
mea, în capul astui cerc de tot ce avem mai ales în ţara noastră. Aces- 
tea fac spaţiul trebuincios poetului, și nădăjduiesc că poezia româ- 
nească, așa de rău biciuită, o să găsească un azil în salonul dumitale. 
Sînt vro cîţiva ani, doamna mea, de cînd Bucureştii erau rezidența 
literaturii românești“... Aici ne întîlnim cu al treilea ţinut neclar din 
viața lui Boliac, care de altfel e plină de umbre ce alternează dra- 
matic cu luminile, plină de perioade obscure, lipsite de date precise 
în informaţia noastră de pînă astăzi, de multe ori orientată pe dru- 
muri care la un moment dat se arată mai mult niște fundaturi. Astfel, 
după cum am stabilit că fiul atît de incertului doctor Bogliako și-a 
găsit adevărata familie în casa plină de copii a stolnicului Petrache 
Peretz, situată la Stoenești, aproape de Dunăre, iată că acum se între- 
zăreşte că perioada decisivă de formaţie intelectuală a lui Boliac nu 
s-a desfăşurat totuși aici. Drumurile adolescenţei lui Boliac nu se 
îndreaptă de la Stoeneşti spre Bucureşti. Par a urma, dimpotrivă, 
vechea cale a bejeniei boierilor, în vremi de restriște, către munți, 
către pasurile spre cetatea apărată a Brașovului. Acest drum îl cunoş- 
tea foarte bine Boliac şi-l evocă în amânunțimi într-unul dintre pri- 
mele sale memoriale de călătorie *: „Vineri la 7 ceasuri am plecat 
din Tîrgovişte şi de prînz am fost la Mărgineni (...) În partea aceasta 
se ţin şir cele mai frumoase proprietăți. Filipeştii “, Călineştii, Măgu- 
relile, Floreştii, Băicoii, Cimpina, Breaza și Comarnicul sînt distanțiu 
de cîte un sfert sau o jumătate de ceas, în care se aridică cite un 
castel spre primirea pasagerilor, împodobit cu grădini, alee, parcuri ş.cl. 


45 Din Itinerariul D. Bolliak. Mărginenii-Filipeştii-Floreştii- Băicoi-Cimbinu- 
Breaza-Comarnicul, în „Curierul românesc”, XVII (1845), p. 374—376, 380. 

46 La Filipești putea fi reşedinţa de vară a aceleia pe care o va celebra 
Boliac în Epitaf la Caterina Filipescu. născută Balş, publicat în „Vestitorul romă- 
nesc“, VIII (1844), p. 41, iar în volum sub titlul Pe piata mormintală a d-nei 
C. Filipescu, n. Balş: 


Oricît vei fi de grabnic, opreşte, călător: 
A insuflat respectul cu duhul. cu ştiinţa... 

și de mai multe ori are cineva ocazia a săruta mîna albă a unei fru- 
moase castelane“. Pe cele mai importante dintre aceste conace ale 
marilor familii boiereşti — puncte de siguranţă pe drumul de refugiu 
al Braşovului — Boliac le evocă în descrieri aparte, creionate vadit 
și cu intenţia de a scoate efecte uneori de un gust discutabil. Astfel 
conacul de la Breaza este evocat sub semnul decrepitudinii, cu oarecari 
aluzii morale la luxul excesiv ce predominase acolo înainte de pără- 
sirea lui: „Un castel tăcut pe care a început să timoreze timpul stă 
d-asupra drumului, cu porţile închise, cu jaloziile trase, vărgat de 
șiroaele intemperiilor, cununat cu porumbi şi ctoace (...) ca un om 
căruia deboșul și desfrinarea i-au grăbit virsta (...) și în faţa lui o 
alee frumoasă care duce la un pavilion pe malul văii Prahovei. Pirul 
sălbatec a pătruns nisipul aşternut (...) nicăieri Prahova nu e mai 
frumoasă decit aci: se varsă d-a lungul între două dealuri pe un 
prunt larg petros asupra căruia scoate un șuet vag şi monoton” ...Evo- 
carea trecutului acestui conac e tot atît de dramatică pe cit a fost 
descrierea : construit de „un bogat banchier“* — pe care apoi familia 
l-a abandonat după ce el „a falit“, adică a dat faliment —, deveni 
apoi „proprietate prinţiară“, în care doi domnitori „au visat și au 
calculat“. 

Evocarea conacului de la Cimpina “ — desigur acela de pe pro- 
prietatea lui lon Cimpineanu — e tot o creionare a trecutului, dar cu 
totul pe alt ton. Şi acesta e cu atît mai interesant cu cît se pare că 
e în legătură cu împrejurările de ordin biografic care transpar din 
Meditaţiile anului 1835, şi anume cu povestea discretă a acelei nefe- 
ricite iubiri adolescentine. Evocarea trecutului său la Cimpina ne duce 
la două constatari. Întîi, se pare că locul acestei mici drame din tine- 
rețe a fost Cimpina, și anume conacul lui Ion Cîmpineanu. Devin 
explicabile atît strînsele legături din anii 1839—1841 cu Ion Cimpi- 
neanu şi acţiunea lui politică, precum și admiraţia fără margini pe 
care a profesat-o Boliac în toată viaţa lui pentru acest om. În al doilea 
rînd, această evocare făcută în cursul unor însemnări de călătorie de 
cercetări arheologice și etnografice, deci obligînd la ţinuta sobră a 
relatării adevărului, dovedeşte că mica dramă, tipic tinerească, ce 
constituie substratul psihologic al poeziei — atita cîtă e și atîta cît 
a putut fi totdeauna în scrisul unui om ca Boliac, care a fost în toată 
viaţa un agitat, un frenetic al acţiunii politice, și nicidecum un inte- 


47 În 30 aprilie 1828, către sfirșitul domniei lui, cînd simţea că se clatină, 
Grigorie Ghica s-a refugiat la Cimpina, revenind de acolo la moşia sa Colintina de 
lîngă Bucureşti, în 23 mai (cf. Însemnările Androneștilor, publicate cu un studiu 
introductiv de Ilie Corfus, Bucureşti, 1947, p. 51—52). 

riorizat, un liric meditativ, într-un cuvînt: un poet — din Meditaţii, 
nu e o simplă poză romantică, ci o situaţie reală de viaţă. În al treilea 
rind — ceea ce am mai subliniat pînă acum —, arată că mediul în 
care Boliac s-a format ca intelectual şi scriitor n-a fost nici Parisul, 
în care nu a călcat în acești ani, nici conacul de la Stoeneşti al stol- 
nicului Petrache Peretz, om foarte modest nu numai ca situaţie socială, 
dar mai ales ca pregătire în cultură, şi nici casele lui de la Bucureşti. 

Dar să revenim la evocarea Cîmpinei. După o noapte petrecută 
acolo, Boliac se plimbă prin parc, reamintindu-și detalii ale idile: 
sale de odinioară, şi meditează asupra ei cu melancolia uşor filozofică 
a cuiva care, apropiindu-se de maturitate, contemplă liniștit, de 
departe, peripeţiile tinereții : ...„,şi dimineaţa, ne-a văzut soarele pe 
malul lacului vizitat de atîtea ori în timpul iluziilor noastre. Locurile 
ce călcăm în timpii noștri de aur au un farmec pentru noi ori de cîte 
ori le mai vizitam (...) Un copaciu, o moviliţă, locul cel mai neînsem- 
nător devine adesea un monumen [sic] pe care s-au depus suvenirele 
plăcerilor, o peatră sepulcrală subt care s-a stins o iluzie a noastră. 
O! cît sînt de tari patimile în omul neros încă de experienţă și cît 
este de nenorocit omul cînd nu mai are patimi! Noi dăm aci una din 
visările copilăriei noastre pe malul acestui lac“. Urmează, în între- 
girne, poezia O dimineaţă pe malul lacului, datată aici 1836. Tonul 
poeziei e cel al meditaţiilor lui Lamartine, impregnat de o solemnă 
melancolie : 


Frumoasă dimineaţă ! Suflarea toată tace ! 
Abia privighetoarea, c-un glas răsunător, 
Să turbure cutează o solenelă pace, 

Cînd somnu e-așa dulce la omul muncitor. 


Peisajul e precis localizat geografic. După ce aminteşte „înverzita 
dumbravă de anin“ din apropiere și oglinda lacului dinaintea ochilor 
lui — lacul mai există și azi în Cimpina, ca și clădirea fostului 
conac —, creionează precis depărtările. Bucegii sînt conturaţi fabulos, 
ca un locaș etern al gheţurilor : 


De-a dreapta-mi stau Carpaţii ascunși afund în ceaţă, 
Din aburi cu încetul încep a se ivi; 

Zăpada lor cea veche, ce vara n-o dezghiaţă, 

Îşi suie-n cer troienii sau stă a-i prăvăli. 

Curgerea versurilor e aici fluentă, armonia lor e gravă, apropiin- 
du-se foarte mult de cea a contemporanului său muntean Grigore 
Alexandrescu. Tendinţa de a face din Bucegi un fel de Olimp româ- 
nesc va fi constantă la Boliac, aşa cum scriitorii moldoveni — înce- 
pind cu G. Asachi, pe urmele lui Dimitrie Cantemir — vor considera 
mereu Ceahlăul ca un munte ţinînd deopotrivă de mitologie ca și de 
realitate. Cam în vremea cînd întreprindea călătoriile sale arheologice 
dintii — în poezia O dimineață pe Caraiman — Boliac va creiona un 
frumos peisaj al Bucegilor, de astă dată văzuţi chiar de pe înălțimile 
lor, peisaj în care va reveni ideea zăpezilor eterne și a maiestaţii 
mitice a acestui masiv muntos : 


Și iacă-mă pe virfuri ararea străbătute, 

Și unde achilonii locașul lor își pun ! 

Dar nici o vegetare ! A iernilor trecute 
Ninsorile, prin rîpe, grămezi, grămezi s-adun. 
Nici muşchiul nu se ţine pe cremenea lucioasă 
Ce-o svîntă vijelia în drumul său trecînd. 

O ! Nici un semn de vieaţă ! Nimica nu trăiește, 
Deciît pe-un colţ un vultur lumina aţintînd. 


Ca și arheologul Boliac — care mai tîrziu va căuta şi va anunţa 
entuziasmat că a găsit pe muntele Nucșoara lespezile unui altar de 
jertfe al dacilor și chiupuri uriașe de lut în care se păstrau cenușa 
şi osemintele acestor jertfe —, poetul descifrează de pe Caraiman 
inima unui mareţ trecut dacic : 


Palaturi milioane din virstele titane, 

Pîrlite, ruinate, stau negre încruntînd, 
Rămasuri tari, semeţe, antediluviane, 

Ce-mi rîd de timpi, de secoli, vecia străbătînd. 
Pe-aicea uriaşii ai Daciei cei crude 

Săgeata otrăvită zvîrlia din mal în mal, 
Pe-aicea umblă umbra lui Zamolx ce s-aude, 
Pe-aici încura calul viteazul Decebal. 


Un dac călare nu ar fi o imposibilitate, un produs doar al fante- 
ziei poetice a lui Boliac, deoarece pe drumul pe care el va urca mai 
tîrziu, în expediţie arheologică de la Pietroşiţa, pe plai de munte, se 
poate urca şi astăzi călare. Bineînţeles că nici o expediţie arheologică 

modernă la noi nu a putut porni de la ipoteza cu totul neverosimilă 
că Bucegii ar fi fost un centru de civilizaţie al dacilor. 

Dar să revenim la O dimineață pe malul lacului. Peisajul mai 
apropiat e cel al văii Prahovei. Întîlnim și aici „malul ripos“ şi 
„prundul ars de piatră, evocate în ,„„Meditaţia a IX-a” — Des- 
hărțirea : 


lar Prahova de vale în mii de girli se-mparte, 
Şi-ntinsă argintează ăst prunt al ei pietros, 

În văile-i afunde se-aude îndeparte. 

O eco îngînată pe malul cel rîpos. 


Întreg acest peisaj însă acum îi apare cu totul altfel. Vintul „sus- 
pină“, dumbrava de anini „jelește“ şi un „doliu mare natura a-nvă- 
lit“. Sub această umbră imensă, Boliac exclamă ca orice poet liric 
care se respectă : „O! unde este timpul“... Dacă am sta să descifrăm 
matematic strofa care urmează, timpul acelei prime iubiri, a cărei 
absenţă acum îndolia natura, îşi pierdea începuturile pînă la virsta 
unei fragede adolescente : 


E-al şaptelea an ăsta de cînd, în aste locuri, 
Gustam o fericire ce nu voi mai cerca ; 

Dar vîrsta şi simțirea şi-acele tineri focuri 

Ce pier, se sting cu timpul, — încep a mă lăsa. 
Un lucru de nimica, o mică nălucire 

Priveam de lucru mare, de toate mă-ncintam ; 
Acum sunt trist şi rece, și nu am mulţumire 
Nici chiar la fericirea ce-atunci nu cunoșteam. 


Încă o dată sîntem obligaţi să constatăm apropierea pînă la iden- 
titate a modului poetic al acestor versuri de tonul liric propriu medi- 
tațiilor lui Gr. Alexandrescu. Nu putem vorbi de o influență de la 
unul la altul, ci de un fapt de contemporaneitate. Nu putem nici atri- 
bu: totul înscrierii în atmosfera romantică a vremii, în tematica și 
tonalităţile specifice ale elegiei romantice meditative. Se pare că, mai 
mult decît atîta, în preajma anului 1840 lirica munteană îşi căuta un 
mod poetic propriu, a cărui cea mai personală expresie a dat-o Grigore 
Alexandrescu, spre deosebire de poeţii moldoveni, care — cu tot efor- 
tul făcut de Asachi mai mult ca om de cultură decît ca poet — rătă- 
ceau pe căi minore pînă la apariţia lui Alecsandri. 

Însăşi atitudinea filozofică a lui Grigore Alexandrescu — de 
amorţită resemnare, de îndurerat scepticism în faţa vieţii, acea sen- 
zaţie de prematură îmbătrînire, de împietrire în suferinţă — se întîl- 


neşte şi aici în tonul sentenţios, propriu poetului Anului 1540 ; evident, 
cu mai puţine profunzimi artistice : 


În vieaţa lui odată oricine şi iubeşte 

Și simte de iubire, şi poate de-a iubi, — 
Simţirea înainte se trece, — mbătrîneşte, 
Și corpul după dinsa începe-a se-ofili. 


Aşa e fericirea : ea vine să gonească 
Odihna num-a noastră, și îndată-a şi pierit. 


Evocarea frumuseții fizice a iubitei de odinioară e convenţională : 
sînul ei e de alabastru, ochii de albastrul cerului, părul ca mătasea, 
buzele foi de trandafir, dinţii de mărgăritar. Dar portretul ei moral 
e neașteptat : fecioară nubilă, arăta o sensibilitate puţin comună faţă 
de durerile altora : „prin geana ei cea lungă o îngerească milă“ cobora 
către pameni spre „a-i jeli“, iar în faţa durerii altora şi-o ascundea 
pe a sa spre „a nu mîhni”; pe fruntea ei „sta durerea a oricărui 
strein'... Finalul poeziei sugerează că tocmai această fragilitate sufle- 
tească însemna o predestinare spre moarte, şi îndrăgostitul regretă 
că „în tînăra junie“ nu a putut şi el să-și lase pe pămînt „amara 
vieaţă““ şi să zboare în sfere cu ea, adică să moară o dată cu iubita. 
Deznodămîntul dramei de iubire e aici cu totul altul decit cel al 
frămîntărilor de dragoste din Meditaţii, care păreau a se fi sfîrșit 
printr-o „căsătorie silită“ a celei adorate. Aceasta ar face ispititoare 
ipoteza — dacă luăm de bună cronologia din strofa amintită, care 
duce spre vîrsta de 16 ani, într-adevăr de „tînără junie“ — unei iubiri 
anterioare celei asupra căreia se lamentează poetul în Meditaţii. Dar 
nu aceasta este esențialul. Nu voim aici să reconstituim romane de 
iubire care — dată fiind totuşi modestia proporțiilor personalității 
lui Boliac în istoria noastră literară — ar fi o întreprindere inutilă. 
Tot ce intenţionăm este să descifrăm atmosfera în care s-a format 
scriitorul, atmosferă care e într-un fel a epocii, în Muntenia, date 
fiind similitudinile pe care le-am remarcat, cu opera de tinereţe a lui 
Gr. Alexandrescu. i 

În această atmosferă artistică a vremii, între 1830 și 1845, se 
pare că femeile din societate au jucat pr imul rol. Nu e numai opinia 
entuziastă a lui Boliac, nu e numai constatarea noastră ca istorici, e 
şi afirmația autorizată a unui martor de visu et de auditu din epocă, 
a unu: observator social prestigios, de astă dată din Moldova, care nu 
poate fi nicidecum suspectat că ar cînta în struna lui Boliac, și anume 
Vasile Alecsandri în cunoscuta Introducere la scrierile lui Constantin 
Negruzzi : „În adevăr, începutul civilizației îl datorim sexului frumos 
(termen foarte potrivit pentru damele societăţi: de la 1828, care au 
tost înzestrate cu o frumuseţă proverbială). Ele mai întîi au primit o 
educaţie îngrijită în pensioanele din Iaşi şi chiar în institutele din 
străinătate, învăţind limbile franceză şi germană, studiind muzica, 
deprinzînd manierele europene, adoptînd costumele și ideile nouă și 
simțindu-se în fine create pentru a fi regine, pentru a exercita o 
influenţă salutară în societate, pentru a păși triumfal pe calea unei 
existenţe demne de calităţile lor fizice şi morale. Din contra, tinerii, 
mneniţi a deveni consorţii lor, erau crescuţi la școalele grecești a lui 
Govdala, Cuculi, Kirica, şcoale î în care vearga şi chiar falanga serviau 
de mijloc de emulaţie pentru învăţarea verbului tpto, tiptis. Simţul 
de demnitate personală rămînea astfel ucis sub falangă ; dar elevul 
devenia elin desăvirşit“ ®. 

Una dintre acele femei a fost, desigur, şi Cleopatra Ghica, prin- 
cipesă Trubetzkoi, al cărui domeniu Boliac îl evocă astfel în notele 
lui de călătorie din anii 1845—1846 : „„Băicoii îmbracă un deal de 
toate părțile. În fată-i i orizonul îi formează un întins semicerc la mar- 
ginile unei cîmpii limpezi, pe care se întîlnesc și se despart drumurile 
și girlele în toate părţile prin holde ce fac dreptunghiuri şi patraturi 
[de] deosebite nuante, prin crînguri, pășuni și sate ; şi Bucegii negri 
şi plumbatici la spate-i, îi formează celalt semicerc” ?. 

În 1873, povestind amintiri despre copilăria Dore: D'Istria, care 
nu era altcineva decît fiica banului Mihalache Ghica şi a Catincăi 
Ghica, Boliac desfășură toată galeria personajelor feminine care alca- 
tuiau cercul artistic al familiei Ghica. Evocarea e accentuat idilică, 
trecută prin filtrul colorant al amintirii, influenţată, desigur, și de 
evoluţia politică a lui Boliac din acel timp, adică de consecinţele con- 
flictului său cu C. A. Rosetti, care l-a dus la frecvente cochetari cu 
conservatorii: „Catinca lui Mihalache Ghica, pianistă distinsă, cu 
vocea de înger deșteptător ; blondina serafim Mariţica Spătarului ; 


sss- Ki Alecsandri, Opere complete. Partea a Ill-ea. Prosà. Bucuresti. 1876 
p- 5 — 5i 


9 „Curierul românesc“, XVIII (1846), p. 380. 

divina Cleopatra între dînsele ; răpitoarea Odobeasca lingă ele etc. ; 
erau doamnele curții patriotice a lui Alecu Vodă Ghica. Vodă Ghica 
juca în hora care închiaăia toate balurile, și doamnele curţii se îmbră- 
cau ţărănește. În giurul acestei elite rapitoare, acestor doamne opu- 
lente, se întreceau artele şi literele încuragiate de dinsele : Societatea 
filarmonică, Societatea literară, Societatea de arte și meserii etc. Vaca- 
rescu, Eliade erau în splendoarea lor ; Alexandrescu își crea fabulele 
cele mai frumoase, Bolintineanu își îngina primele versuri. Banul 
Mihalache Ghica, „Nenea mare“ a lui vodă, vornic din În[äun]tru 
şi preşedinte al Sfatului administrativ, în perpetuu, prezida toată miş- 
carea intelectuală oficialmente, în opozițiune şi rivalitate cu Cimpi- 
neanu, care era sufletul acestei mișcări. (...) Palatul părintesc al lui 
Mihalache (Shica era un adevărat muzeu de antichităţi adunate din 
ţeară ; galeria lui de pictură și sculptură erau citate de Europei [sic] 
și biblioteca, avută în manuscrise, erau imense. Aceştia erau părinţii 
Dorei d'Istria, aceasta era casa în care s-a născut și a crescut, numă- 
rînd între profesorii ei pe Pappadopulo, una din ilustrațiunile Greciei 
moderne, profesor şi astăzi îmi pare, în Atena, de înaltă literatură 


greacă“ ”. 


Tot din amintirile lui despre Elena Ghica — cea care mai tirziu 
va încerca să cucerească o notorietate europeană sub pseudonimul 
Dora d'Istria — ne dăm seama că nici contemplarea Bucegilor ca 
operă de artă a naturii şi ca sursă de inspiraţie în artă nu constituia 
numai o pasiune a lui Boliac, ci era mai degrabă tot un reflex al aces- 
tei atmosfere : „Posed în mica mea galeriă o pînză cu ulei, peisagiu 
selbatic, luat în treacăt din verio parte a Bucegilor negreşit, subscris 
Elena Ghica 1844. Geniul copil îşi ia alura ; fetiţa cu rochie scurtă 
iși arată natura geniului şi-și pune numele ce are să poarte: Dora 
d'Istria, nume fantasc, sonor, ca şi peisagiul sălbatic şi romantic. Alà- 
turi cu această pînză este alta din aceeași epocă, peisagiu delicios, 
blînd ca o femeie, subscris Mari Mavros“. 


Unele dintre aceste femei se pare că aveau înţelegere nu numai 
pentru poezie, ci şi pentru răzvrătirile poeţilor. Astfel, în 1875, Boliac 
îşi amintește cu recunoștință de ajutorul pe care i l-a dat Cleopatra 
Ghica, alias Principesa Trubetzkoi, în vara anului 1848, cînd — după 
încercarea de înăbușire a revoluţiei, ca fruntaș al ei — poetul luase 
şi el drumul Braşovului pentru a se salva de urmărirea înverșunată 
a oamenilor reacţiunii : „La poalele acestui 'colnic locuit de Cleopatra 


5 C. B., Dora d'Istria, în ,,Lrompetta Carpaţiloru“, XI (1873). nr. 1081. 
p. 2, col. I—II. 

m-am oprit la 20 iuliu 1848, proscris în ziua guvernului de atunci, 
într-o trăsură închisă, cu soţia mea, năpădit de ţigani, cărora li se 
spunea că otrăvesc puţurile, și de ţărani, cărora se spusese că fug cu 
banii vistieriei, şi am trimis să spue castelanei că cer ospitalitate pentru 
mine şi soţia mea. Caii nu mai putea trage trăsura, năpădită de oameni 
pînă şi pe coș... Cleopatra Ghica nu numai că nu i-a refuzat această 
ospitalitate — deşi era fruntaş al unei revoluţii care se îndreptase 
împotriva clasei ei —, dar îl ajută şi să treacă în Transilvania : „De 
aci, cu un pasport cu nume deschis, cerut în grabă de Cleopatra pre- 
fectului reacţiunii, fiul lui Filipescu-Buzatu —, care i-l trimite cu 
liniile : „Bănuesc pentru cine este acest pasport“ — am trecut munţii 
in costum de dorobanţ de pe atunci, însoțit de d. Moscu, unul din 
oamenii credincioşi ai principesei, care cunoștea bine munţii, încre- 
dinţindu-mi soţia principesei Cleopatra“. 

La fel s-a comportat în 1848 şi „castelana“ de la Filipești, „juna 
văduvă” a lui Mitiţă Filipescu, conducătorul complotului revoluţionar 
de la 1840, „care a murit după chinurile suferite în asprele închisori 
ale Snagovului, făcute de cel mai aspru domn ce a avut România: 
Ţepeş Vodă“. După amintirile lui Boliac din 1875, ea l-ar fi adă- 
postit pe Bălcescu în aceleași împrejurări: „Juna văduvă Fili- 
peasca (...) fasonată în simţimintele revoluționari ale soţului ei care 
conducea revoluţiunea căzută de la 1840; juna Filipească a ţinut 
ascuns în grădinile tatălui său, zece zile, pe istoricul Nicolae Balcescu, 
unul din trei membri ai Comisiei executive, aleasă din sînul comite- 
tului revoluționar al revoluţiunii celei mai naţionale din 1848. Ea 
singură poseda secretul. Din propria mîna ei cea albă își primia Nico- 
lae Bălcescu hrana cea dulce, pe care o mînca sub surisul ei, sub 
armonia timbrului vocei ei asigurătoare“ ”!. 


Adeseori, aceste femei se aflau astfel în contratimp cu soţii lor 
nu numai în ceea ce priveşte gusturile artistice sau concepțiile despre 
civilizaţie și cultură, dar chiar în opiniile şi chiar în atitudinile lor 

e. bad e . . AY) bd e... AA A . . 
politice. Căci ştiau şi ele să facă politică în felul lor, și de multe ori 
urzelile lor feminine și vicleniile lor de culise erau mai tari, mai efi- 
ciente decît loviturile pe faţă sau pe ascuns pe care le dădeau bar- 
baţii. Dacă la văduva lui Mitiţă Filipescu compasiunea pentru mişcă- 

51 Cesar Boliac, Sinaia. în „Trompetta Carpaţiloru“, XII (1875), nr. 1210, 
p- 1, col. I—V. La 1875, memoria lui Boliac nu mai era prea exactă, astfel că în 
nr. 1212 e nevoit să publice o rectificare, arătînd că această Filipcască nu era 
„fiica Filipescului-Buzatu“, ci era din familia domnitorului Ghica, iar conducă- 


torul complotului din 1840 nu fusese Ion Filipescu, ci Mitiţă. În orice caz, amin- 
tirile despre Bălcescu nu au fost dezmințite cu această ocazie. 

rile revoluţionare și mai ales pentru eroii lor era un legat moral firesc 
al soţului ei mort pentru cauza libertăţilor politice, la altele vorbeau 
ereditatea, amintirile de familie. Astfel, „răpitoarea Odobeasca“ — de 
care vorbește Boliac — nu e alta decît Catinca, soţia colonelului Ion 
Odobescu, unul dintre cei mai crînceni inamici ai revoluţiei de la 
1848. Era într-adevăr una dintre stelele curţii lui Alexandru Ghica 
Vodă şi una dintre doamnele din cea mai înaltă elită intelectuală a 
Bucureștilor din cele două decenii care au premers revoluţiei. Dar ea 
era fiica doctorului Constandin Caracaş, român macedonean cu o pro- 
fundă cultură greacă și franceză. unul dintre cei mai învăţaţi ai vremii 
sale în Țara Românească, om cu vederi largi, înaintate, animat de o 
profundă iubire de oameni, medic fără arginţi, dînd consultaţii gra- 
tuite la săraci și ridicînd, mai mult din banii lui şi în orice caz cu 
zbuciumul lui neostenit, cel mai modern spital de atunci în București, 
pe care l-a numit semnificativ „Filantropia“, adică „iubirea de 
oameni“. Copiii lui au crescut în acest climat de înaltă cultură şi pro- 
fund umanitarism. De aceea, nu e de mirare că fiica lui, Catinca, deşi 
măritată cu teribilul polcovnic reacţionar Ion Odobescu, tatăl scriito- 
rului Alexandru Odobescu, nu numai că i-a insuflat fiului toate sen- 
timentele nobile din inima ei, dar a mers adesea la gesturi făţişe de 
opoziție faţă de vederile soţului ei. În casa Odobeascăi, fratele «ei, 
Grigore Caracaș, se va întîlni cu oameni animați de idei revoluţionare, 
ca C. A. Rosetti, şi va participa la revoluţia din 1848. Se pare că şi 
poetul Grigore Alexandrescu îi frecventa salonul. Catinca Odobescu 
va figura în 1845 pe listele de sprijinitori băneşti ai unei societăţi 
literare din Țara Românească. Mai tirziu, după revoluţia din 1848, 
fruntaşii ei — N. Bălcescu, C. A. Rosetti, Nicolae Golescu și Al. Go- 
lescu-Arăpilă — vor vorbi întotdeauna cu respect de Catinca Odobescu, 
ca despre una dintre femeile „protectoare ale spiritelor progresiste“ ¥. 
Faptul nu e de mirare. În timpul revoluţiei, Catinca Odobescu s-a pur- 
tat eroic. În amintirile sale, reacționarul Lăcusteanu povestește cu ciudă 
cum ea — în ziua de 2 iulie 1845, după întoarcerea guvernului: provi- 
zoriu, cînd polcovnicii Odobescu şi Solomon se pregăteau să înăbușe 
în sînge revoluţia — „au venit. Odobeasca pe jos la cazarmă, acompa- 
niată de popor“. Întrînd singură la teribilul polcovnic, „s-au pus în 
genunchi la Odobescu, rugîndu-l şi conjurindu-l ca pentru dragostea 
dumneaei și a copiilor săi să nu facă sînge”. La insistenţele ci, Odo- 
besou şi-ar fi scos şapca din cap şi, lovind-o cu ea. i-ar fi strigat: 
„Muiere ingrată !... Tu ai voit să mă vezi în ocnă, dar nu !... Şi numai 


52 Gco Serban. Odobescu. Pagini regăsite, Bucureşti, 1965, p. 65—66, nota |. 

atunci mă voi linişti cînd voi călca în sîngele tău și al copiilor tăi!” 
După care „,Odobeasca, cu capul plecat și în extremă dezesperare și 
rușine au plecat îndată, însoţită de popor“... Cu toate acestea, Catinca 
Odobescu nu a renunţat la acţiunea ei şi a revenit în după-amiaza ace- 
leiași zile, cu toate amenințările polcovnicului, insistînd să nu fie scoasă 
armata împotriva poporului %. Nu putem afirma că toate cele relatate 
de Lăcusteanu ar fi absolut exacte, dar faptul rămîne fapt şi e cunos- 
cut. De altfel, Lăcusteanu pare sincer în ura lui neputincioasă de mai 
tirziu, cînd își scrie amintirile. Astfel, în aceleași pagini, el relatează 
că, ţinînd polcovnicul Solomon un discurs de îmbărbătare soldaţilor şi 
îndemnîndu-i între altele „să nu asculte propagandele crailor*, căci 
scopul acestora este să ia moşiile proprietarilor să le dea rumânilor“, 
unul dintre soldați i-ar fi zis : „Să trăieşti, domnule polcovnic ! Dac-ar 
fi aşa n-ar fi treabă urîtă asta“ 5. 

În 1872 Boliac scria: „Anicuţa Manului a murit. Acest nume a 
fost drag tuturor poeţilor şi literaţilor români, pentru că salonul ei era 
românesc şi într-însul se aprecia operile lor ; tot ce era românesc se 
protegia de Anicuta Manului“ *. Anicuţa — aşa o numea şi Ion Odo- 
bescu în scrisori” — nu e altcineva decît soția lui Ion Manu, mare 
vornic în Ţara Românească, ajuns pînă la urmă și membru al locote- 
nenței domneşti în perioada premergătoare Unirii. Născută tot din 
nurneroasa familie a Ghiculeştilor — fiică a lui Alexandru Ghica —, 
ca moştenise interesul pentru cultură al familiei, ca şi fineţea în gustul 
pentru artă. În familia ei se simțea bine şi Alexandru Odobescu, ado- 
lescent, vorbind de ea adeseori în scrisorile sale. Dintr-o discuţie în 
salonul Anicuţei Manu a venit inspiraţia Sburătorului lui Eliade, care 
i-a şi dedicat-o %. 

În această societate s-ar părea că s-a format adolescenţa lui Boliac. 
Ce legături au fost între această lume înaltă şi rafinată şi cea a modes- 
tului stolnic Petrache Peretz nu putem şti. Din documentele cunoscute 
nu reiese nici una. E cert însă că primele poezii. într- atit cît pot fi 
localizate, înfăţişează natura subalpină şi chiar alpină, și mult mai rar 
cea a cîmpiei Dunării, a împrejurimilor Giurgiului. Versurile apărute 
în 1839 în „Pămînteanul'“ cuprind amintiri de viaţă din aceste locuri. 


53 Amintirile colonelului Lăcusteanu. publicate de Radu Crutzescu, Bucureşti, 
1935. p. 151—152, 

54 Craii. în limbajul lui Lăcusteanu, crau sărăcimea răsculată din Bucureşti. 

55 > Lăcusteanu, op. cit.. p. 153. 

„Trompetta Carpaţiloru“, X (1872). nr. 1010, p. 3. col. VI. 

57 7 Ge Şerban. op. cit., p. 224. 

58 G. Bogdan-Duică, Anicuţa Manu. O amintire tocmai la timp, în „Sămănă- 
torul“, V (1906), p. 241—244. 

Balada pe motive populare Maria din Bezdead, publicata în 1839 în 
„Pămînteanul'““, indică prin titlu un sat din apropiere de Cimpina. 
O poezie cu amintiri de iubire, apărută în „Pămînteanul“ cu titlul 
Suvenire, iar în volum, mai evocator, ca Ții tu minte oară ?, evocă un 
peisaj de munte, cu „rîpi tăcute“ şi o căprioară care „cobora pe coastă, 
un izvor de munte, o „tîrlă“ de oi, o „dumbrăvioară“ și „de vale“ o 
gîrlă. În Rechemarea, din ciclul anilor 1835—1843, revine imaginea 
iubitei moarte, asociată cu aceea a lacului : 


Sa viu pe aste maluri, să văd astă dumbravă, 
Să calc aste colnice, fără a-mi repeta 
Plăcerile de atuncea... 


Să nu mai ţin eu minte acele nopţi de vară 
Pe cînd, cu ea-mpreună, ăst lac îl ocoliam... 


Întrucît această idilă cu sfârşit funerar a fost o realitate în viaţa 
lui Boliac sau numai cultivarea unui motiv poetic la modă, frecvent 
la romanticii de pretutindeni, nu putem ști. În orice caz, la această 
epocă, poezia lui Boliac e plină de nume feminine ascunse bine sub 
vălul discreţiei. Unele dintre muzele lui n-au de loc această aură 
funerară. Dimpotrivă, sînt foarte concrete, ca aceea cu care convor- 
beşte familiar în poezia intitulată semnificativ Suvenire — dînd deci 
impresia de ceva trăit —, aflindu-se pentru întîia oară tot în grupul 
de versuri publicate în 1839 în „Pămînteanul: : 


Tij tu minte oară 
La zapciu pe scară, 
Cînd toţi cărți în casă 
Jucau linga masă, — 
Cum ne-mbrăţișam ? 


În altă poezie — intitulată tot pe aproape: Un suvenir — tonul 
e mai grav, plin de reproșuri adresate unei fiinţe în viaţă, deşi carac- 
terizată tot ca o iubire adolescentină : 


Nu, nu se uită lesne, cînd din copilărie 
Cineva iubeşte precum te-am iubit cu ; 
Şi blestem pe aceia care, prin viclenie, 
Mi-au amărit vieaţa şi tot amorul meu. 

Alteia, căreia îi declară de asemenea că a fost „întiia mea iubire“, 
îi cere iertare pentru că ar fi lovit-o dur în suflet, distrugînd „o viață. 
de amor: 


De-ai şti tu ce durere de-atuncea mă munceşte ; 
Ce iad îmi este viaţa ; ce gînd mă tot gonește, 
De mult m-ai fi iertat. 


Altă dată face declaraţii patetice de dragoste unei „madone“ cu 
„pruncul“ ei în braţe : 


Amorul mă îndeamnă durerea mea a-ţi spune, 
Respectul mă opreşte şi-mi zice ca să tac... 
şi-, cere ci „să curme această luptă“ ce-atita l-a „slăbit, alegînd ea 
între „amor“ și „respect“. 
O poezie, intitulată La C*** evocă o femeie ce cultivă muzica şi 
poezia, iubita de departe, cu puţine speranţe : 


Cu dulcea-ţi poezie, ca tine de frumoasă, 
Sărnt acum hîrtia pe care-a odihnit 

O mînă pînditoare de rim-armonioasă 

Și care dă speranţa în sufletu-mi mîhnit. 


Versurile publicate în „Pămînteanul”, în 1839, sub titlul O pa- 
timă, datate „1837 martie“, se apropie mult ca atmosferă de Meditaţii, 
închizînd un șantaj sentimental frecvent în poezia „micului dor“ — 
a cîntecelor de lume patetice din epocă —, și anume ameninţarea 
iubitei că cel neînțeles și respins va muri din amor : 


Pe piatră-mi lasă-ţi ochii, citește al meu nume, 
Gîndeşte-n care vîrsta mă despărțesc de lume, 
Şi scrie cu-a ta mînă pe-ăst lesped de granit : 
Aci am pus pe-acela ce-atita m-a iubit ! 


Foarte rar decorul acestei poezii e cel al Dunării, al meleagurilor 
casci părinţilor adoptivi, ca în versurile de iubire intitulate Eram 
răpit atuncia : 


Şi-am așteptat pe ginduri, doar mi s-a da cuvîntul, 
Urla în vas vaporul ! Sufla în pînze vîntul 
Și Dunărea curgea. 

Dar chiar în poezii localizate precis aici, precum cea dedicată 
La numele Dliw***, datată „Giurgiu. mai“, aflăm exprimate tocmai nos- 
talgii de a evada spre alte locuri : 


S-alerg îmi vine îndată, să nu gindesc la lume, 
Sa zbor din aste maluri, s-ajung la cercul tău... 


Nu numai poeziile de iubire, dar şi cele de meditaţie, ale anilor 
1835—1843 sint localizate frecvent în peisaje alpine bine cunoscute. 
Schitul evocă o slujbă de noapte într-o așezare monahală din munți, 
în tonul poeziei elegiac-meditative a lui Grigore Alexandrescu : 


Acum e miezul nopţii şi tuciul deșteptat, 
Lovește şi răsună din nalta-i locuinţă, 

Ca glasul ce porneşte o oaste în biruinţă, 

Şi-n munţi, din stîncă în stîncă, eco l-a repetat. 


Din aceeași epocă. poezia Ermitul dovedește v amănunţită cunoaştere 
a lumii muntilor : „virfuri albe, mai nalte decît norii“, „rîul mugind 
într-un abis” ; sau „obîrșia gîrliţii“... „mai rece decît ghiața“, în care 
suie „lostriţa căruntă“ ; sau „torente înfuriate“* care prăvălesc copacii. 
tisa, moliftul, bradul ; „capra sărind din piatră-n piatră“, „ursul de 
groază spăimintat'* de trăznetele care „surpă în prăpăstii o stîncă scor- 
buroasă“, iar sus şoimii şi vulturii. Peisajul e autentic, nelivresc: 
lostriţa, bunăoară. a dispărut de atunci din apele Bucegilor, astăzi 
atlîndu-se doar în Bistriţa Moldovei. Boliac n-avea deci să afle despre 
ca decit de la oamenii locului. Poezia Un vis în Carpaţi, apărută 
de-abia în volumul din 1857, e aşezată însă aici, între poeziile epocii 
1835--18343. 

Toate drumurile liricii lui Boliac din această epocă, începînd cu 
Meditațiile şi pînă dincolo de primul său volum de poezii, din 1843. 
duc spre lumea aceasta a „castelanelor“ din conacele înşirate pe dru- 
mul de la București către Sinaia. Epoca a fost hotaritoare pentru for- 
maţia spirituală şi literară a lui Boliac. Poezia lui de dragoste din 
acest timp — absolut nulă din punct de vedere estetic — constituie 
un document multiplu în acest sens. Ea facilitează nu numai locali- 
zarea epocii de tinereţe și de formaţie a lui Boliac, dar și ghicirea 
lumii în care s-a format. Limbajul acestor poezii e înţesat de fran- 
țuzisme, uneori de prisos, fiindcă aveam echivalentul lor românesc 
în limba literară a epocii, tar cele mai multe adoptate cu o barbară 
lipsă de gust. cu totul departe de acel sănatos simţ al limbii manifestat 


INCEPUTURILE LITERARE 75 


atit de creator de Eliade pînă la 1842, cu totul departe de fineţea 
localizărilor de neologisme franceze întreprinse de Costache Negruzzi. 


Aceasta e şi limba Moeditațiilor lui Boliac din 1835. E adevărat 
că tonul tradițional al specie: — cu o vechime apreciabilă și la noi, 
aşa cum am văzut — le impune acestor meditații un limbaj oarecum 
arhaic, apropiat de cel bisericesc : „Sfîntă nădejde ! fiica cerului, tu 
ești venită a astimpăra turbatele furii ale nenorocirii ! tu ce ne aperi 
de toate năpastiuile desnădăjduirii, arătîndu-ne în veci viitorul plin 
de fericire !... Tu! a cărei privighere dacă un minut ar lipsi din 
lume, negreşit cerul ar rămînea fără slăvitori, pămîntul fără moşte- 
nitori, și toată ființa cuvîntātoare ar umplea numaidecît încăperile 
Tartarului“. Dar în această plasmă veche neologismele irup ; multe 
dintre acestea, în forme care au rămas pînă astăzi şi aproape toate 
împrumuturi din limba franceză: absorbire, rival, instinct, meteor, 
fantome, sentimenti, abis, raport, generoase, favorit, gelozia, melan- 
colie, electrică, Poziţii, indiferenți, delir, atom, pavilion, necesară, 
condiție, fatali, monotonie, revoltat. larăşi însă multe nu numai de 
prisos ca forme noi — avînd corespondențe exacte în limba română 
a epocii —, dar în acelaşi timp forme barbare ca sonoritate estetică : 
vice pentru vicii, credălilețe pentru credulitate, sujet pentru supus, 
varietăți pentru schimbări (ale soartei), brilează pentru strălucesc, ecoua 
alături de echo, Mar[ pentru Marte, apoi objel, repetează, desbarca- 
tul ş.a. În aceeaşi frază, uneori chiar unul lîngă altul, cuvîntul arhaic 
sau neaoş se ciocneşte strident cu neologismul : capitală lîngă oblà- 
duire, brilează lîngă veacuri, valoroase lingă vremelnicească, instru- 
ment lîngă precurmă, cabinet lîngă grabnic, Tartar lîngă iad, atom 
alături de trebuincios. indiferenti lângă molicioasă slăbiciune şa a. E ade- 
vărat că fenomenul e caracteristic epocii — limba română modernă 
fiind chiar atunci în curs de formare —, dar ceea ce izbeşte la Boliac, 
mult mai mult decit la Eliade sau Grigore Alexandrescu în acel timp, 

e lipsa de gust artistic cu care sînt întreprinse de către autorul Medi- 
latilor aceste încercări de a îmbogăţi limba literară. Această „lipsă 
de gust se vădeşte și în tentativele de a forma cuvinte noi în însuşi 
spaţiul limbii românești : viat pentru însuflețit, singiuri pentru sînge, 
răsurld, veninată, miezei-zilei, îesmos lăcaş, in fulgerat, însgomotat... 
Multe dintre acestea ne aduc aminte de inovațiile nereuşite ale lui 
C. Aristia, în traducerea tragediei Saul de Alfieri și mai ales a /liadei 
lui Homer, — inovaţii ce au stîrnit pe drept critica unor contemporani 
de bun-simt, între care şi G. Barit”. Dar C. Aristia avea scuza că nu 


59 În „Foaic pentru minte“, II (1839), p. 347. 

ştia bine româneşte. De un efect artistic dezagreabil sînt şi muntenis- 
mele — úst, ăsta, pociu, dinşii, dar însă ş.a. — de care Boliac face un 
abuz ostentativ. 

Aceleași caracteristici ale limbii poetice le întîlnim şi în versurile 
de iubire ale lui Boliac în perioada 1835—1843, poate chiar mai 
accentuate, cu singura deosebire — dacă se poate spune astfel — a 
creșterii frecvenţei neologismelor şi îndeosebi a acelor inutile: renă 
pentru regină, dezertă pentru pustie, concheran pentru cuceritor, fei 
pentru zîne, șevelură pentru păr, amat pentru iubit, desperanție pentru 
desperare, spirituoasele pentru spiritualele, ridentă pentru rizătoare, 
angeli pentru îngeri, protectează pentru protejează, gestele pentru 
gesturile, caprițe pentru capricii, bucle flotinde etc. O sumă întreagă 
de expresii — de astă dată cu iz autohton — ridică și mai serios între- 
barea dacă, la acea epocă, Boliac cunoștea într-adevăr bine limba 
românească : licurează pentru licăreşte, afipează pentru aţipesc, înde- 
sează pentru îndeasă, glumindă, „a Vineri puteri“ (e vorba de Afro- 
dita), „un astfel de zertat“ pentru iertare, „bucle de fir“ în loc de 
„bucle de păr“, „urînd la al tău nume“, „în fața ta rugind“, „gîndind 
ca-i decuceară“, „cerul se clătește“ în loc de „se clatină'” ; pămîntul 
este, la Boliac, „globul cel spinos“ ; zefirul, vînt uşor, aproape o 
adiere, are la el proporţii de furtună : stejarul „stă cu braţele întinse 
zefirii înfruntînd', iar „dansul se repede pe pasuri de zefir“ ; călă- 
torul îşi face „un plan de veselie“... Muntenismele abundă şi aici: 
caţi, văz, ast, aci... Rezultatul tuturor acestor nesiguranţe de limbă şi 
de gust artistic îl constituie o sumă de versuri de-a dreptul hilariante, 
cu tot fondul lor grav şi frecvent patetic: „Precurmă-ăst întilnit ... 
„Eşti tu astă fantasmă! te simţ! te salutează / Ast suflet, al tău 
frate !... „Tu ştii însă prea bine de plinge, se bocește, / O frunte-atit 
de lată ?"... „Căci tu ești tip, o, angel! eşti tipul de femeie“... „„Rostite 
de-al tău timbru, ce morţii înviază“... „Eu simţ de datorie şi de creş- 


tinătate''... „Onoarea cea adîncă ce inspiră-a ta persoană... „Ce floare 
e aceea ce-amorul protectează“... „De nu e cea scîntere ce ochiul tău 

bd . . A w 
depune“... „Să aflu care geniu ghicește-a gidela / Acea ascunsă 


coardă“... „Cînd geana ta cea lungă o lași să se unească / Cu cea de 
corb sprînceană“... „Şi toată frumuseţea ce-n inimi se împlîntă / Cînd 
știu că ești expusă la un întreg parter“... „„Sloboade la plăcere un amo- 
ros suspin... „Dar între fei, Perie, / Ce cati din Orient? / Vestești 
tu pe Hurie / Aci în Occident ?'... „pii tu minte oară, / Noaptea de 
la moară, / Grămadă în droşchiţă, / Cînd eu pe chichiţă, / Tineam 
mîna ta 2“... Din această nestăpînire a limbii, unele versuri frizează 
— cu totul involuntar — scabrosul : „Ah! Las'să curgă ăst aer, ce 

dă a ta suflare, / Ah, lasă-mă ca umbra să umblu după tine“... sau: 
„Ferice de acela ce poate să respire / Etern același aer pe care tu îl 
scoţi / Şi etern tot la picioare-ţi“... 

Din nefericire, aceste carenţe ale simțului estetic, ca şi penibilele 
şovăieli în crearea unci limbi literare proprii, vor constitui o constantă 
a poeziei lui Boliac de mai tirziu şi dintotdeauna. Nu vom mai insista 
asupra lor la locul cuvenit, fiindcă ar fi inutil. Mulțimea de idei sociale 
generoase, ca şi aceea de idei poetice subtile, vor fi mereu handica- 
pate de aceste deficiențe funciare ale personalităţii artistice a lui 
Boliac, personalitate care credem că s-a format în mediul şi în împre- 
jurările tinereţii sale, pe care le-am analizat în aceste pagini. Con- 
trastele personalităţii și lumii poetice a lui Boliac sînt totodată şi ale 
societăţii în care și-a prefirat tinereţea și în care a primit primele 
impresii şi imbolduri hotărîtoare: o lume de franţuziţi și mai ales 
de franţuzite, voind să fie a la page cu Occidentul, dar neputînd sări 
cu totul etapele, stinjenită de fondul turco-bizantin moştenit prin 
mimetismul specific al boierimii noastre în secolele al XVII-lea și al 
XVIII-lea, căzînd în exagerări neaoşiste cînd voia să se integreze în 
atmosfera acelei culturi naţionale ce apărea tuturor ca o necesitate 
a epocii. 

Cele câteva versuri frumoase pe care le-a putut salva G. Căli- 
nescu “ din nvianul de nereușite artistice ale poeziei lui Boliac, aproape 
singurele memorabile, nu pot justifica o preţuire excesivă a lui ca 
poet. În schimb, publicistul — gazetarul îndeosebi — e remarcabil. 
Poeziile lui sociale de mare răsunet în epocă sînt salvate tot de gaze- 
tarul care se zbate în ele, cu mișcarea patetică a ideilor umanitare, cu 
vivacitatea meridională a sentimentelor, cu accentele puse de expresia 
frustă, dură — a cărei stîngăcie dā și mai bine impresia sincerităţii — 
cu arhitectura lor dibaci construită, ca pledoaria unui: advocat în faţa 
curții cu juri. 

În orice caz, Meditațiile din 1835 nu-l anunţă încă pe gazetarul 
Boliac. Ele sînt opera de căutare de sine, profund lirică, a unui tînăr 
zvăpăiat care vrea totuşi să pară cuminte. Ele se deschid printr- e) 
dedicație Către colonelul I. Cîmpineanu, omul faţă de care am văzut 
că Boliac a păstrat în toată viața nemărginit respect şi admiraţie. 
Tonul dedicaţiei oscilează, tipic adolescentin, între îndrăzneală şi 
sfială, începînd cu „Domnul meu“ şi încheind. cu „A d-tale plecată 
slugă“, iar în text alternînd familiarul „dumitale“ cu ceremoniosul 
Sai al politeţii : „În slabele-mi începuturi ce vă consfinţesc am 


w G. Călinescu, Istoria literaturii române de la origini pină la prezent, Bucu- 
reşti, 1941, p. 234—235. 

îndrăznit a scrie o tragedie și, avind de model virtuțile d-tale am 
format pe Guliam, Adel şi Motmorensi; v-am împărţit calitățile 
într-înşii'“... În afară de mărturisirea aceasta de a fi scris o tragedie 
ce pare a fi acea Matildă a cărei pierdere fără urme o va regreta mai 
tîrziu şi o va justifica în diferite feluri, și în afară de faptul de a 
vedea în colonelul Cimpineanu cea mai reprezentativă personalitate 
a epocii în Țara Românească în urma strădaniilor acestuia „spre 
inaintarea literaturii româneşti“ și a „jertfilor“ lui „spre formarea 
Teatrului Naţional“, — altceva nu se poate reţine de aici. Prefaţa 
propriu-zisă o constituie paginile intitulate Către tinerime. Sînt cuvin- 
tele unui tînăr care se adresează cititorilor de o virstă cu el. De la 
inceput, autorul ia o discretă poză ce pare romantică, ironizîndu-și 
blînd, cu o naivă stîngăcie, propria sa operă : „Am intitulat Meditatii 
scrierile mele pentru că mi-a plăcut să gîndească oamenii că eu am 
tost absorbit în cugetările mele, cînd am scris. Le-am făcut aşa de 
scurte, căci nu-mi prea venia bine s-o tin întins, cînd luam condeiul, 
si m-am socotit că şi cititorul o să-mi mulţumească că isprăveşte mai 
curînd capul ce a început odată“. De fapt, prefața seamănă aici — 
deşi poate părea cu totul paradoxală această afirmaţie — cu cele ale 
cărților de poezii „lumești“ ale epocii la noi, de la cea a anonimului 
|. C., identificat de G. Ivănescu în persoana lui Ion Cantacuzino, şi 
cea a lui Alecu Văcărescu la manuscrisul cuprinzind poezii de ale 
sale — ambele din ultimul deceniu al secolului al XVIll-lea — pina 
la precuvîntarea lui Anton Pann la Poezii deosebite din 1831“. Și 
anume o formă a sfielii de a apărea în public cu poeme de dragoste: 
„Mi-a plăcut să-mi fac nişte visuri dulci şi sa mă rătăcesc într-o 
lume ideală. Am scris fără ţintă şi fără şir, şi n-am făcut decît să 
presar nişte idei vage şi să le încălzesc cu un sentiment căruia singur 
nu știu ce nume să-i dau“. Am văzut însă că acest sentiment apare 
totuşi clar sub emfaza stilului tradiţional al meditaţiilur : acela al unei 
iubiri dezamăgite, pe care însă tînărul Boliac se sfia să-l supună — în 
toată nuditatea lui — judecății grave a oamenilor care animau atunci 
destinele culturii românești. Discreţia din prefaţă mai era impusă și 
de faptul — pe care l-am subliniat mai înainte — că, sub masca medi- 
tației .„evlavioase“, Boliac strecura atitudini de revoltă byroniană 
împotriva imaginii oficiale a dumnezeirii. Ca orice tînăr sfios şi bine 
crescut — deşi plin de impulsuri contradictorii în interiorul lui —, 
Boliac își întăreşte în această prefaţă măsurile de precauţie şi mai 


«t A se vedea: Ovidiu Papadima, Anton Pann, cîntecele de lume şi folclorul 
Bucureştilor. Bucureşti, 1963, p. 41—44. 

ales de sprijin, prin omagierea puternicilor zilei. După ce în „Medi- 
taţia a VIll-a“ — O seară de primăvară la Colintina, scrisă la moar- 
tea fostului domnitor Grigore Ghica — înfăţişase imaginea excesiv: 
idealizată, pînă aproape de utopie, a primului vodă pămîntean după. 
indelunga epocă a fanarioţilor, în prefaţă apologizează pe domnitorul 
de anc tot din familia Ghiculeştilor, Alexandru Dimitrie Ghica : 
„Avem un prinţ patriot, carele pătruns de adevărul și foloasele acestor 
mîntuitoare întocmiri, se sileşte ca să ne aducă un viitor vrednic de 
cugetările făcătorilor noştri de bine şi de cunoștințele veacului nos- 
tru“. Indiferent de exagerarea rolului pe care i-l atribuie domnitoru- 
lui — şi mai tîrziu? Boliac va vorbi cu mînie tocmai de despotismul 
ce caracteriza această domnie şi de duritatea cu care îl tratase fratele 
domnitorului şi instrumentul lui de reprimare internă: Mihalache 
Ghica, mare vornic —, instituţiile care luau pe atunci dezvoltare și 
care corespundeau „veacului“ meritau toate elogiile din această pre- 
faţă. Acestea erau şcolile, mai cu seamă cele sătești, în frumoasă dez- 
voltare — mai ales prin entuziasta şi jerttitoarea strădanie a lui 
Petrache Poenaru — Societatea agricolă și Societatea filarmonică. 
Fireşte că aceasta din urmă — dedicată propăşirii literaturii româ- 
neşti îndeosebi întemeierii unei vieţi teatrale statornice în limba. 
românească — îl interesa în primul rind pe Boliac, plin de planuri 
literare pe atunci, dintre care nu lipseau şi cele de teatru. Era firesc 
ca Boliac să omagieze patetic, în prefaţă, pe „fondatorii“ acestei socie- 
tāti. După o scurtă genuflexiune în fața marelui vornic Ion Manu, 
tînărul autor înscrie un amplu şi vibrant portret al lui Eliade Rādu- 
lescu : „Acest duh trimis într-adins spre a deschide drumul literaturii 
noastre, și credincios împlinitor al datoriei sale, păşeşte cu statornicie 
şi fără abatere către preursirea sa (...) Care nu l-aţi văzut, mergeţi 
şi veți cunoaște pacea și liniștea sufletului său pe în veci zimbitoare 
faţă. Și voi care n-aveţi încă îndrăzneală de a publica scrierile voastre, 
care doriți a afla un prietin povățuitor ale penei noastre, mergeti 
la dinsul şi-l veti afla gata a jertfi ceasuri întregi... Apoi se 
înclină și înaintea prestigiului. într-adevăr copleşitor în epocă, al 
lui Iancu Văcărescu, „acel geniu, ca să zic așa, creator al limbii româ- 
nești, acea mădiţă acelei familii, stăpîna aceștii limbi care (...) în veci 
a avut fala de a se numi şi a se arăta români, și a scri şi a vorbi limba 
naţională şi a-i deschide drum prin gramatica cea dintii...“ 


5 Monastirile din România (monastirile închinate), Bucureşti. 1862, p. 155— 

Scriind astfel prefața, tînărul Boliac își depășea meditaţiile, ca 
orizont şi ca actualitate a ideilor în epocă. Depășind faza exclusivă a 
lamentaţiilor asupra propriului său destin, Boliac își îndreaptă de 
pe acum privirile — fie și numai încă sub zodia entuziasmului fără 
spirit critic — către problemele fundamentale ale culturii în ţara lui 
şi uneori chiar dincolo de ele. Operă naivă şi juvenilă, această prefaţă 
depășește preocupările iniţiale de factură literară ale tînărului dornic 
de a pătrunde cu succes în republica literelor și devine astfel primul 
document al gîndirii sociale a lui Boliac. 


Primii paşi in publicistică : „Curierul românesc” — 
„„Păminteanul”“ 


Prefaţa către tinerime a Meditațiilor pare a corespunde unei alte 
linii din viaţa mondenă a lui Boliac, și anume a activităţii lui în sînul 
Societăţii filarmonice întemeiată în 1833 de I. Cîmpineanu, I. Eliade 
şi C. Aristia. În lista „soţilor“, adică a membrilor acestei societăţi în 
1834, publicată de Eliade, nu figurează numele lui Boliac. E foarte 
curios însă că nu îl aflăm nici în adaosul din 1835!. Totuși, Boliac 
era în acel timp mai mult decît un participant zelos şi remarcat la 
activitatea literară animată de această societate °’. De aceea, în prefața 
la Meditaţii vorbeşte cu admiraţie neîngrădită despre I. Cîmpineanu 
şi Eliade, fondatorii ei, şi despre lancu Văcărescu, unul din stilpii ei 
în 1835. În „Gazeta Teatrului Naţional“ din noiembrie 1835, p. 12, 
se vorbeşte cu multă prietenie despre activitatea literară a lui Boliac, 
orientată acum hotărît spre dramaturgie, așa cum impunea țelul prin- 
cipal al Societăţii filarmonice : „D. Chesar Boleac, ale căruia Medi- 
taţii işi Nuotăţi* se află sub tipar şi care nu încetează de a scrie şi 
altele, acum prin înaintarea teatrului naţional care din zi în zi se 
perfecționează şi-a întors ale sale îndeletniciri literale în partea dra- 
matică şi a compus o tragedie intitulată Matilda ; sujetul este scos 
dintr-un romant al madami Cotin. Această tragedie, cetindu-se în 
comitetul filarmonic, a făcut un efet mai mult decit se nădăjduia și 
s-a hotărît a se da şcolarilor spre a se reprezenta în teatru naţional. 
D. Chesar se mai îndeletnicește încă la doă tragedii ce sint mai aproape 
de sfîrşit. Adică Moartea lui Abel şi Tăerea a doisprezece boieri, la 

1 Eguilibru între antilesi..., p. 140—141. 

2 În mss. nr. 300 al Bibliotecii Academiei Republicii Socialiste România, filiala 
Cluj, semnalat de Pompiliu Teodoru, se arată că, în 1836, T. Cipariu și G. Bariț. 


venind la Bucureşti, asistă la şedinţe ale societăţii literare in care C. Boliac „a 
citit regulele generale pentru o soţietate asemenea“. 


oT „Nuvele“ în înțelesul de atunci: Termenul de „nouvelle“ din limba fran- 
ceză nu fusese luat în accepţia lui tehnică literară. ca specie epică, ci i se tradusese 
înţelesul, și această traducere se întrebuința ca denumire a genului, în mod frec- 
vent, in periodicele pînă la 1840 şi mai tîrziu. 

mănăstirea Dealului“. În 1867 Boliac va afirma, într-o cronică tea- 
trală, că Matilda a fost reprezentată de două ori, iar Iăiărea a 12 
boiări, tragedie în 5 acte în versuri, ar fi fost acceptată de 
Societatea filarmonică, dar n-a putut fi reprezentată, deoarece mon- 
tarea se dovedise prea costisitoare î. Realitatea însă e alta, cea arătată 
de Eliade“, şi anume că C. Aristia a fost pentru respingerea ei ca 
fiind lipsită de valoare literară. Mai tîrziu, Gr. H. Grandea ć va da 
o mostră foarte sugestivă a stîngăciilor care grevau această piesă. La 
un moment dat, în ciocnirea dintre două oștiri, despre care se vorbeşte 
în dramă, solul trimis să ducă tratative în alternativa : pace sau răz- 
boi — o înfăţişează astfel adversarului: „Ce vrei? Sabie sau măs- 
lină ?“, ceea ce, firește, stîrnea hilaritatea auditorilor. 

Romanul Matilde al scriitoarei franceze Sophie Ristaud Cottin 
era pe atunci foarte citit şi la noi. Acest succes de lectură în original 
a determinat, probabil, şi cele două traduceri în româneşte, care s-au 
încercat mai tîrziu. Gr. Negrea anunţă peste doi ani că a tradus roma- 
nul 7, iar în 1844 se tipăreşte traducerea făcută de Costache Conachi 
şi ]. Fătu. Despre volumul de Nuotăļi nu știm nimic; nici Boliac 
n-a mai pomenit niciodată de el. Despre Matilda şi Tăierea celor 12 
boieri... vorbeşte Boliac, într-un pasaj savuros ca ironie din Mănăsta- 
rile din Țara Românească *, prea cunoscut ca să-l mai reproducem, 
relatînd cum în 1839 faimosul căpitan Costache și Rafaila Cocoșatul 
l-au călcat noaptea la orele două și i-au încărcat manuscrisele într-o 
ladă adusă într-adins. Manuscrisele, între care şi cele două drame 
inedite, ar fi dispărut atunci fără urmă’. Cu altă ocazie însă afirmă 
că ar fi aruncat în foc manuscrisul Matildei, fiind descurajat de pove- 
tele lui Boileau, rememorate de Eliade Y. 


În programul politic secret al Societăţii filarmonice, articolul III 
îndatora pe „soti“ să facă agitaţie pentru dezrobirea ţiganilor în ţările 


+ Teatrulu Naţionalle. Vorniculu Bociocu de U. A. Urechia. îm .„Trompetta 
Carpaţiloru“. 1867, nr. 505. 

5 Issachar sau Laboratorul. Bucureşti, 1859—1869, p. 86—-87. 
Cezar Boliac, în „Noua bibliotecă populară“. I (1889—1890), nr. 11, p. 6—7. 

? Înştiintări. în „Romania“. I (1838), p. 272. 

S Românul”. V (1861), p. 961—962. 

9 În „Gazeta Teatrului Național”, printre „cele ce sînt a se tipări“, e anunțată 
și „Matilda. compusă de Cesar Boleac”. 


10 Cezar Boliac, Răspuns la articolul „Poczie” din nr. 7, în „Foaie pentru 
minte”. VIII (1845), nr. 8. În Scrisoarea din 1836 către C. Negruzzi din ..Convorbiri 
literare*, XV (1881), p. 77, afirmă că a aruncat în foc unele „traductii* din V. Hugo. 
Aceasta ne face să credem că mărturisirile din 1536 și 1845 sint mai aproape de 
adevărul istoric decît ccle din 1861. 

româneşti !!. Încă din primii ani de activitate ai societății, Ion Cîmpi- 
neanu traduce principiul în faptă în 1834, eliberîndu-și robii țigani. 
Spiritul progresist al lui Boliac e cîştigat de acest principiu și de acest 
gest și începe să lupte pe toate căile pentru realizarea lui cu energia 
şi entuziasmul care îi erau caracteristice. O marturiseşte el însuși, mai 
tîrziu, la sfîrşitul frumosului articol de ideologie literară — un ade- 
vărat program de umanitate pentru tinerii săi confraţi —, intitulat 
Către scriitorii noştri. 

Boliac spune adevărul ©. Costache Negruzzi era colaborator cre- 
dincios al „Foii pentru minte, inimă şi literatură”, era prieten al lui 
Bariț şi putea să-l dezmintă ușor dacă l-ar fi pus în cauză fără drep- 
tate. Că Boliac era un apostol entuziast al eliberării ţiganilor prin 1836 
o recunoaște însuşi Fliade după 1859, cînd intrase în conflict politic 
acut cu Boliac, care îl învinsese în alegerile de deputaţi la Tîrgovişte. 
E adevărat că o recunoaşte în felul lui, căutînd să-l demonetizeze pe 
Boliac și pe această latură, să-l diminueze prin ridicol. El povesteşte 
episodul despre care am ma relatat, afirmînd că Boliac, neavind 
țigani robi ca să poată imita gestul lui I. Cîmpineanu, ar fi bruscat pe 
maică-sa acasă,_auzind-o cum ceartă o țigancă : „Cum insulţi divini- 
tatea în persoana acestei creaturi a mîinilor lui Dumnezeu > — începu 
a striga Sarsailă asupra mamei sale. Eşti o ciocoaică, o impie, ce nu-mi 
faci onoarea a te avea de mamă!" 

Mai întîi e de observat că, dacă familia P. Peretz n-ar fi avut 
robi, „coana Zinca“ n-ar fi avut pe cine certa, Boliac n-ar fi avut de 
ce să se supere şi Fliade n-ar fi avut despre ce povesti. În al doilea 
rînd că, în această scenă, intenţia lui Boliac de a corija mentalitatea, 
curentă pe atunci, chiar a oamenilor cumsecade faţă de robii ţigani 
este foarte onorabilă pentru el. Ridicol e numai tonul şi limbajul pe 
care i-l atribuie perfid Eliade, cu un sfert de veac mai tîrziu, în aceasta 
pagină în care nu uită să insinueze şi despre afacerea cu diamantele * 
din revolutia de la 1848, procedeu condamnabil, care denotă că Eliade 
urmărea numai scopuri polemice, şi nicidecum definirea adevăratului 
Boliac din anii 1835—1836 *. Gr. H. Grandea povesteşte în articolul 


1 Eliade, Isachar. în Opere complete. vol. I, p. 152. 

1? „Foaie pentru minte. inimă şi literatură”. VII (1844), p. 313—316. 

13 „O mamă apostrofată astfel fireşte că nu se crede fericc, poate și de unde 
era sus în capul scării, certînd pe tigancă, se întoarce către fiul său despre care din 
trecutul şi prezentul lui n-avea încă aşa vreo idee, că adică darul apostolatului ar 
fi pe asemenea cap destinat mai tîrziu de a purta și diamante strălucitoare. Îi zise 


șI sin aaa) fireşte, cîte sc cuveniau unui fiu pe care cu tot dreptul îl numi imper- 
tinent”. 


H Equilibru între antitesi, vol. 1. p. 152 


Same. 

citat din „Noua bibliotecă populară“ că, fiind încă elev în Colegiul 
„Sf. Sava“, într-o seară de vacanţă, cînd părinţii săi erau la o „sin- 
drofie“, Boliac i-a cinstit pe țiganii robi ai casei cu vreo două vedre 
de vin și le-a dat voie să se plimbe prin oraș. De remarcat că bătrînul 
Petrache Peretz nu s-a arătat prea indignat de gestul fiului său 
adoptiv. 

Mai aproape de adevăr este Iacob Negruzzi, care în „Convorbiri 
literare“ — revista unde Titu Maiorescu îl tratase pe Boliac cu multă 
desconsiderare, revista pe care Boliac nu o cruţase de loc, acuzînd-o 
în repetate rînduri de cosmopolitism —, la scurt timp după moartea 
lui pune în relief tocmai această epocă puţin cunoscută a activității 
publicistice a lui Boliac. Vorbind de articolele scrise la moartea lui, 
Jacob Negruzzi semnalează : „S-a pus însă mai puţin în vedere acti- 
vitatea literară ce regretatul scriitor a dezvoltat mai cu seamă în tine- 
reţea sa. Încă la începutul anului 1836, Boliac lucrează pentru înfiin- 
tarea unei foi şi a unei societăți literare în Bucureşti“ 5. În adevăr, în 
1836, Boliac începea să vadă lucrurile literaturii române în mare, să 
croiască proiecte îndrăzneţe, animat de exemplul Societăţii filarmonice 
și de modelul ce-l avea în prodigioasa activitate culturala de atunci 
a lui Eliade. 

Toate aceste idei, toate aceste planuri ale lui Boliac sînt elocvent 
expuse în scrisoarea către C. Negruzzi !$, pe care Iacob Negruzzi o 
publică în „Convorbiri literare“, cu introducerea din care am citat 
mai sus. Boliac își începe scrisoarea prin elogiul vieţi: literare în 
societate, al muncii literare în comun : „Foloasele ce dă literatura la 
înaintarea civilizaţiei au fost simţite de toate naţiile în toate veacurile, 
şi înaintarea literaturii n-a crescut decît prin societăţi. O adunare de 
mai mulţi cunoscători dă totdeauna drumul cel mai drept ideilor ; o 
adunare de mai mulţi rîvnitori găseşte frumosul literaturii, și o adu- 
nare de mai mulţi lucrători îl fac comun“. E convins că o societate 
literară ar da un mare impuls creaţiei poetice în ţările româneşti : 
„Am văzut mai multe romanţuri lăsate pe la jumătate, mai multe 
poeme începute sau aproape a se isprăvi; mai multe bucăţi dramatice 
cu scenele ncîncheiate, numai pentru că n-a avut autorul un al doilea 
rezon să-i corecte ceea ce a scris și să-i dea o idee ce nu i-a venit 
pentru înainte“. În consecinţă, Boliac se gîndeşte la înfiinţarea unei 
societăţi literare, după modelul celei filarmonice, orientată cu osebire 
spre teatru. Admiraţia sa pentru Societatea filarmonică e deci neclin- 
tită. El nu vrea s-o concureze, ci, dimpotrivă, s-o completeze printr-o 


15 „Convorbiri literare“, XV (1881—1882). p. 74. 
16 Daţată : 1836, Ghenar 26. 

societate și o revistă pur literare, care să urmărească împreună cu ea 
același scop măreț : progresul poporului: prin cultură. Ca şi cum această 
afirmaţie n-ar fi destul spre a alunga cu totul bănuiala că ar inten- 
iona să dea o lovitură piezișă Societăţii filarmonice, Boliac ţine să 
accentueze în mod expres prietenia lui cu Eliade : „Am cetit, domnul 
meu, totdeauna împreună cu d-nul Eliad corespondenţa dumneavoastră 
şi am rivnit la norocirea de a mă număra și eu între prietenii dumi- 
tale, pentru că admirator ţi-am fost de la cetirea celei dintii scrisori“ ”. 
Apoi îi comunică pe scurt programul revistei. E un „jurnal cri- 
tic“, menit a curăţi „limba de mărăcini“ printr-o „neiertătoare cri- 
tică“. I se alătură un „adaos“, în care se vor publica scrierile tine- 
rilor ce n-au mijloace de editare. Din fondul jurnalului se vor tipări 
cărţi, cu deosebire școlare, care se vor vinde în preţul de cost. 
Programul acesta nu e o schiță simplă pentru un viitor ipotetic. 
Scrisoarea lui Boliac e însoţită de „două numere ce au ieșit pînă acu“, 
probabil primele din cele patru care au apărut. Mai tîrziu Boliac 
afirmă că a fondat „,Curiosul'“* împreună cu amicul său Const. G. Fili- 
pescu !. Ziaristul JI. G. Valentineanu, colegul de ziaristică de mai 
tîrziu al lui Boliac, într-o schiţă biografică admirativă. pe care i-o face 
într-un volum de portrete publicat anonim”, afirmă despre această 
foaie că „boierii fanarioți o suspendară după patru numere“. În 
Biblioteca Academiei se păstrează primele trei numere. Revista a 
avut într-adevăr o viaţă scurtă. Dacă informaţia lui Valentineanu 
cu privire la motivele dispariţiei este exactă, e foarte greu de spus, 
cu atît mai mult cu cît cîteva rînduri mai departe el vorbește de nişte 
satire ale lui Boliac apărute aici, care l-ar fi adus de mai multe ori 
la închisoare, făcînd în mod evident o confuzie cu evenimentele din 
1840. În orice caz, cele trei numere păstrate nu cuprind nimic care 
să ne facă să intuim motivele unei suspendări. Nu e mai 
puţin adevărat că nici cenzurii din deceniul al 4-lea al secolului tre- 
cut nu-i trebuia prea mult ca să intre în alarmă. Revista e, în între- 
gul ei, foarte cuminte, așa cum o arată subtitlul: „Jurnal de lite- 
ratură, industrie, agricultură și noutăți“, nedeosebindu-se deci esen- 
tial de predecesoarele ei „Chrestomatecul românesc“ (1820) şi „Biblio- 


17 Eliade însuşi confirmă toate acestea într-o scrisoare din acelaşi an tot către 
C. Negruzzi: „Sîntem, domnule, într-o epocă şi într-o stare cînd. dacă putem, nu 
trebuie să lăsăm nimic să întîrzie..., iar încit pentru foaia literară, nici aceea nu a 
rămas pe jos. D. Boliac e redactorul ei și peste trei săptămini va ieşi no. 1“ („„Con- 
vorbiri literare”, XII, 1878—1879, p. 375—377). 

5 Cezar Boliac, D-lor publicisti şi conjrați ai mei în presă, în „Trompetta 
Carpaţiloru » 1872, nr. 1034, din 14 decembrie, p. 1. 

19 Biografia oamenilor mari scrisă de un omu micu, Paris, 1859, p. 33—37. 

tecă românească“ a lui Carcalechi (1821, 1829—1830, 1834), fiind 
intr-un fel continuarea „Gazetei teatrului naţional“ (1835— 1336) și 
mergînd în paralelă cu „Muzeul naţional“ — „gazetă literală şi indus- 
trială““* — care apărea la București în același timp (1836—1838) în 
prima lui serie. Gazeta lui Boliac — ca şi ultimele două amintite în 
înșiruirea de mai sus — se înscrie în efervescenţa multiplă produsă 
prin înfiinţarea celor două societăţi entuziast salutate în prefața 
Meditaţiilor : Societatea agricolă şi Societatea filarmonică. Numărul 
l pare a fi alimentat în întregime aproape de Boliac. În cele urmă- 
toare apar camarazii din armată : colonelul Ion Cimpineanu traduce 
o anecdotă din viaţa actriţei Noble, o celebritate a timpului, după 
revista „L Entre-acte“. Colonelul C. Filipescu traduce din literatura 
engleză O corabie. Nuvelă adevărală : maiorul Ion Voinescu II tra- 
duce din „Le Temps“ portretul unui ghid din Siria, Prooroca Petre : 
Costache Bălcescu, fratele istoricului, traduce din „Le Magazin pitto- 
resque“ legenda lui Ahasver ; Gr. Grădișteanu semnează şi el o tra- 
ducere, Maldonata sau Leoaica recunoscătoare. Epizod din Buenos 
Aires. Precum se vede, piesele de rezistență sînt și aici — ca şi în 
celelalte periodice cu caracter de magazin familial al vremii — tra- 
ducerile de povestiri cu caracter senzaţional-sentimental. Boliac con- 
tribuie aici şi el cu o astfel de traducere: Călugării spanioli. Epizod 
al războiului Spanii. Se tălmăceşte însă şi poezie lirică : Privegherile 
lui Torquato Tasso, din Lord Byron, de Simeon Marcovici: Salul 
negru din Puşkin de C. Negruzzi: Cinci mai din Manzoni etc. Vîn- 
turile romantismului bat deci din plin. Dar nici ecourile preromantis- 
mului nu sînt stinse cu totul. Primul număr se deschide cu Căderea 
frunzelor — „imitație după La Chute des feuilles par Millevoye de 
d. Căpitan Dimitrie Giocîrdiat — cu o notiţă de Ion Voinescu II, în 
care comentează elegia lui Millevoye și „imitația” lu: Ciocîrdia. Nici 
secolul al XVIII-lea francez nu lipseşte din acest număr. O conversa- 
ție învățătoare a lui Didero e semnată : Chesar Boleac. Este o poves- 
tire în care Diderot — fiind invitat de Voltaire, prin d'Alembert, sa-l 
viziteze la Paris — îi face bătrînului ironist un portret necruţător și-l 
acuză că ar fi amăgit omenirea prin ateismul său. Povestirea — 
desigur, o traducere — e făcută de cineva care ar fi asistat ca martor 
la toată desfăşurarea acţiunii. Autorul e un catolic fervent şi la Dide- 
rot se grăbeşte să amintească de la început „predicele“* compuse de 
acesta în „junia sa“, cu care — cumpărînd manuscrisul — un misio- 
nar ar fi făcut prozeliţi creștini în India. Piesa următoare, iscălită 
tot : Chesar Boleac, e O scrisoare a Madame: Stael asupra gustului lui 
Ruso pentru Muzică şi Botanică. Este, într-adevăr, traducerea uneia 

dintre scrisorile D-nei de Staël despre Jean Jacques Rousseau %, şi 
anume a aceleia referitoare la pasiunea lui pentru muzică şi botanică, 
mărturisită în Confesiuni. 

Mai interesant e articolul intitulat Șakspear, iarăşi o traducere 
din limba franceză, judecînd după felul cum sînt grafiate numele 
străine (Alemania, Englitera). Articolul e pătruns de admiraţie pen- 
tru geniul lui Shakespeare şi arată cam pe unde ucenicea Boliac în 
incercările lui teatrale : „Geniu lui era tot de aceeași adîncime în 
pasionul cel mai patetic, precum și risurile cele mai nebune şi ciudate. 
Această putere îşi avea izvorul într-o adincă pătrundere şi într-o 
adîncă simțiciune (...). Nimeni n-a știut mai bine a descoperi carac- 
terurile şi a pune pe şenă un mare număr de personagiuri, să le facă 
a ajunge, a lucra și a cădea ca cînd ar fi în ființă. Dacă Șakspear e 
poetul tuturor noroadelor, prin energia și adevărata zugrăveală a 
patimilor, printr-acea înaltă și întinsă filozofie (...) este chiar poetul 

național al Engliterei, prin adevărul, posomorirea și sălbatica Puel 
cu care reînviază suvenirurile, vechile uri, vechile obiceiuri“ ... fără 
să se sinchisească de „despotismul cel apsolut al Elisabetei” 

„Curiosul'”' devine astfel o adevărată oglindă a lecturilor lui 
Boliac în acea epocă, precum și a acelora care îi stîrneau entuziasmul. 

Ceea ce am putea numi astăzi „cronica revistei“ e semnată tot: 
Chesar Boleac. Ştiinţa e reprezentată printr-o notiţă tradusă din „Le 
voleur“, despre întîia cursă a vaporului „Novelli“, avînd combustibil 
antracit în loc de lemne. O anecdotă avînd ca titlul Censura teatrală 
este extrasă „Din Biblioteca de dame Jurnal de Petersburg”. Subiec- 
tul stă într-o conversaţie dintre „un literator franţez“ și un „polit- 
maister“ din timpul domniei lui Napoleon Bonaparte şi, fireşte, con- 
ţine împunsături la adresa exceselor cenzurii. Singurele actualități din 
Ţara Românească semnalate de Boliac sînt din domeniul teatrului. şi 
anume traduceri de piese pentru repertoriul „trupei noastre“, adică 
a Societăţii filarmonice : „demoazela Kok“ este menţionată pentru că 

„au binevoit a îmbogăţi repertoriul teatrului nostru cu traducţia Eri- 
mitul de la Formentara' Și se subliniază că „trebuie simțirile pline 
de tinereţe ale unei dame ca să esprime amorul“ eroilor din piesă ; se 
anunţă că C. Bălcescu, „traducătorul Galateei lui Florian“, a început 
să traducă Surdul de Scribe, precum şi Semiramida lui Crebillon. 
Numarul 1 se încheie cu rubrica Economie trebuincioasă, conținînd 


20 Vezi: Oeuvres completes de Madame la Baronne de Staël-Holstein, Paris; 
Firmin Didot Frères. Libraires-editeurs, 1844. Tome premier : Lettres sur le Carac- 


tere et les Écrits de J. J. Rousseau. Lettre V Sur le goût de Rousseau pour la musi- 
que et la botanique. p. 17—18. 

sfaturi practice pentru gospodărie, precum chipul de a creşte puii de 
curcă, de a păstra ouăle şi altele. 

La rubrica Varietăţi a numărului 2, Chesar Boleac face onorurile 
de gazdă, elogiind pe foștii să: superiori din militia pămîntenească, 
care veneau acum să întărească revista cu colaborarea lor, de altfel 
mărginită la modeste traduceri de povestiri, așa cum am văzut. Elo- 
giile se învîrtesc mai ales în jurul activităţii lor teatrale şi sînt foarte 
naive. Colonelul C. Filipescu e complimentat astfel pentru piesa 
Fala satului : „...Oricare va citi simţimentele cele fugătoare și schim- 
bările cele uşoare ale unei dame pe care frumusețile ei a făcut-o 
stăpiînă pe inimi și pe care vanitatea în farmecul ei a făcut-o 
a-şi uita datoriile ; misterurile, caracterul cel coleric al unuia ce în 
sborul fantazii lui şi-a făcut un idol pămintesc, şi şenele cele magice 
prin care își răsbună sufletul celui ce moare vîndut, din strigoi, nu 
va putea tăgădui talentul d. C. Filipescul“. Precum se vede din 
această notiţă menită a saluta venirea lui C. Filipescu în rîndurile 
colaboratorilor „Curiosului“, gustul artistic al lui Boliac înclina în 
acel moment spre melodramă. 

În celelalte notite din numărul 2, Boliac face mai mult operă de 
animator al spectacolelor de teatru românesc, încercate prin Societatea 
filarmonică. Notita despre piesa Mademoazel Áise, tradusă de maio- 
rul Ion Voinescu II, ne introduce și în culisele agitate ale acestui 
teatru, anunţind că autorul „şi-a tras manuscriptul din repertoriul tea- 
trului“ și îndemnîndu-l ca măcar să o tipărească spre a „îndulci cea- 
surile de odihnă ale amatorilor literaturii“. Vestind apropiata apari- 
tie „pă şenă“ a Sgircitului risipitor de I. Roset, adaugă că acesta 
„acum este mai aproape a isprăvi traducţia Galeriei morale din 
Seghiur““. Despre M. Anghelescu dă de ştire că e aproape de a isprăvi 
traducerea comediei Muerea geloasă de Joly”, a cărei intrigă o con- 
sideră că „este d-un mare geniu“. Nu uită nici a aminti că E. Win- 
terhalder „nu încetează a scri pentru teatru, are pînă acum opt bucăți 
lucrate“, și nici de muzica scrisă de Wachmann pentru multe dintre 
reprezentațiile teatrului românesc, neezitînd a vorbi despre „cap- 
d'operile“ acestui muzicant. 

Gustul şi informația lui Boliac sînt încă, precum se vede, foarte 
nesigure, confundînd traducerile cu operele originale și imitaţiile 
ioarte modeste cu capodoperele. 

Un moment hotărîtor pentru evoluţia literară a lui Boliac pare 
a-l constitui acum întîlnirea cu opera lui Victor Hugo, despre care 


me eaaa. 


u E vorba de comedia în 3 acte, în versuri, Le femme jalouse, de François 
a . 2 A . a - 
Antoine Jolly. reprezentată la Paris, la Théâtre Italien, în 1726. 

aflăm destule amănunte din epistola deschisă adresată Domnului D. 
Maior I. Voinescu II, apărută în numărul 3 al revistei. Boliac îl 
anunţă pe amicul său că i-a ascultat îndemnurile şi că a început să 
traducă din dramele lui Victor Hugo: „A trecut destulă vreme fără 
să-ți mai vorbesc de Burgia ce ţi-am făgăduit, dar de se poate răs- 
cumpăra zăbava cu atit, iată ţi-o trimit, împreună cu tiranu Padovi“ ?. 
Pasajul acesta e cu atît mai interesant cu cît din el reiese că în 1836 
Boliac păstrase legaturi strînse cu familia lui, cu familia stolnicului 
Peretz, și că îşi primea prietenii acolo, în casele părinteşti din 
Giurgiu : „ii minte gîndesc astă-vară la Giurgiu, cînd vorbind într-o 
seară despre scrierile de V. Hugo, mi-ai zis că asta e singura bucată 
ce preferi din teatrurile sale și eu ţi-am făgăduit-o, în limba noastră, 
hotărîndu-mi într-însa întîia traducţie““. Tot atît de semnificativ ni 
se pare fapiul că Boliac se gîndește, în această perioadă, să traducă 
în întregime proza epică şi teatrul lui Hugo: „Astă nădejde m-a 
facnt a o începe, şi lucrînd-o mi-a venit ideea a traduce întregi dra- 
mele și romanţurile astui autor“. Pe poarta deschisă de lucrul lui la 
tălmăcirea Lucreţiei Borgia, tînărul Boliac intră astfel în universul 
uriaş al operei hugoliene, și aceasta credem că va avea o influenţă 
decisivă asupra definirii personalităţii lui ca scriitor. Această deschi- 
dere de orizonturi îi produce un mare entuziasm îndeosebi pentru 
adinca umanitate a lui Hugo: „Niciodată nu voi lipsi a zice că e 
singurul dintre poeţii veacului care visează raiul pamintesc...”. Admi- 
rîndu-l astfel, Boliac se simte obligat să-l apere de atacurile ce i se 
aduceau din unele părți ale publicisticii franceze, mai ales pentru 
violenţa cu care denunța tirania. Visînd edenul terestru, Hugo zugră- 
vea infernul de aici : „Neronii (...) adevărat, au puiat mulţime în pana 
lui Hugo, dar e pricina că s-a lărgit gura iadului. Sbiri, spioni, 
aghenţi mişuiesc în icoanele lui Hugo, dar s-a împedecat de ei pe 
toate ulițele ; el a vrut să zugrăvească lumea, și lumea era plină de 
dînşii““. Fervoarea îl face la un moment dat să-i vorbească direct 
poetului francez : „O! cînd geniul tău n-ar fi atîta de credincios şi 
statornic în misia sa“... Elogiile pe care i le aduce lui Hugo mimează 
cunoașterea operei lui în extensiune: ,„...Vrei originalitate în Hugo, 
vezi-l în poezie ; vrei să știi de ce natură e, vezi-l în preludiul cîntu- 


22 Dacă prin elogiul adus piesei lui Jolly Boliac răminea în cadrul respectului 
manifestat la noi, la începutul secolului al XIX-lea, pentru literatura dramatică 
a secolului al XVIII-lea, — în schimb prin interesul faţă de teatrul lui Victor 
Hugo sc dovedeşte surprinzător de pus la curent cu ultimele noutăţi ale teatrului 
francez : Angelo fusese reprezentată în 1835, la Théâtre Français din Paris, iar 
Lucrece Borgia la Théâtre de la Porte Saint Martin în 1838. 

ilor Crepuscule : vrei zugrăvitate, vezi-l în șene : vrei să-i vezi carac- 
terul, citește cuvîntu către tribunalul de comerţ...” . 

Scrisoarea deschisă către J. Voinescu II reprezintă astfel punctul 
cel mai înalt al gîndirii şi al preocupărilor lui Boliac în „Curiosul'” 
şi, desigur, în perioada aceasta a anilor 1836—1837. În sine „Curio- 
sul“ e departe de a realiza grandiosul program pe care-l schiţa Boliac 
in scrisoarea către C. Negruzzi. E o modestă revistă de familie, pe 
gustul vremii în ceea ce priveşte literatura din paginile lui, iar cit 
despre partea informativă, ea era mai ales orientată către sprijinirea 
eforturilor de creare a teatrului în limba românească, — obiectiv prin- 
cipal pe atunci al Societăţii filarmonice, dar şi al muncii literare a 
lui Boliac, care în acei ani, atît ca autor original, cît şi ca traducător, 
era atras de mirajul scenei. Ca şi în Meditațile lui, şi în „Curiosul“ 
te izbesc oscilaţiile uneori zăpăcitoare ale limbii: de la muntenisme 
care sună distinctiv în limba literară — precum : a luatără, am avu- 
tără, a deschide, cinevaș, zilile etc. —, de la arhaisme din cărţile 
hisericești, ca: zăbavă, norocit, gîzii, fiucidere, icoane, prieleşug ș.a.. 
pînă la neologisme stridente, cu puține şanse de a se încetăţeni în 
limbă, mai ales sub forma pe care le-o dădea aici Boliac : sal. insestă, 
emomiseie, marșirotul, depeşurile etc. 

Oricît de modest însă ne apare astăzi „Curiosul” — şi chiar atit 
de contrastant faţă de elanurile imense ale lui Boliac —. privit în 
epocă, are alte dimensiuni. Ca şi „Gazeta teatrului naţional” şi chiar 
mai mult decît ea, strict cronologic vorbind, „Curiosul“ a făcut tran- 
ziţia de la revistele-magazin cu caracter familial-moral de tip vechi — 
în genul și în limbajul cărţilor populare, precum „Chrestomatecul 
românesc“ (1820) și „Bibliotecă românească'. editată în Buda — 
spre o nouă formulă, mai modernă, a acestui gen de periodice. Pe 
urmele lui — chiar dacă nu chiar în felul lui — vor apărea : ,,Mozai- 
cul“ în 1838, la Craiova; „Foaiea Duminecii'* în 1837, urmată în 
1838 de „Foaea literară“ şi apoi de ‚Foaia pentru minte, inimă și 
literatură“ la Braşov; „Alăuta românească“, suplimentul ,Albinei 
vomânești', în 1837, la laşi. 

În 1838, dacă ar fi să-l credem pe Bogdan-Duică, Almanahul 
statului ar indica un alt aspect al vieţii lui C. Boliac din această 
epocă : acela de funcţionar, „pomojnic la masa rangurilor din Secre- 
tariatul statului“ ”. 


23 G. Bogdan-Duică. op. cit., p. 294. N-am putut verifica această informaţie, 
Almanahul statului pe 1838 lipsind din colecţiile Bibliotecii Academiei Republicii 
Socialiste România. 

Tot în același timp însă, el continuă să participe la mișcările poli- 
tice secrete din umbra Societăţii filarmonice. Îndeosebi ţine strînsă 
legătura cu Ion Cîmpineanu, care îi dă chiar misiuni de încredere 
în legătură cu planurile sale de opoziție în Obșteasca Adunare. Ast- 
fel, în 1840. cînd Boliac a fost arestat, între hirtiile lui s-a găsit și 
„un izvod dă adresă al d-lui Cimpineanu din leat 1838 către Prezi- 
dentul Obşteştii Adunari, scris în slova lui Boleac și numai adresul 
dā sus scris în slova ce seamănă cu a d-lui Ciîmpineanu“ ~. Însă în 
acelaşi timp izbucnește cearta dintre Eliade și Boliac. N-ar fi exclus 
ca această ceartă — precum chiar și încetarea atît de precipiiată a 
apariţiei revistei „Curiosul'”', după începuturi atît de promițătoare — 
să fi fost rezultatul geloziei lui Eliade. Într-adevăr, în timp ce toţi 
ceilalți îl secondau pe Eliade în acţiunile începute de el, Boliac dove- 
dește iniţiativă personală într-un domeniu care era exclusiv al lui 
Eliade pînă atunci: acela al literaturii, al îndrumării ei. Scrisoarea 
lui Eliade către C. Negruzzi, e drept, arată că la început autorul ei a 
fost cu totul de acord cu planurile lui Boliac şi le-a recomandat. Dar 
e foarte probabil ca mai tîrziu, cînd ele începeau să capete o amploare 
pe care Eliade n-o prevăzuse, orgoliosul redactor al „Curierului“ şi 
autor al planului .„Colecţiei de autori clasici“ să fi avut un senti- 
ment de penibilă concurenţă. Cu atît mai mult cu cît Boliac începea 
să-şi difuzeze planurile dincolo de hotarele Ţării Românești : în Mol- 
dova, în Transilvania. Printre acuzările ce i se aduceau în legătură 
cu complotul de la 18140 era și aceea că el purtase corespondenţă 
„către spătarul Negruzzi“ şi „către un domn Bariț’, trimiţîndu-le 
versuri și articole spre publicare”. Cert este că Eliade îl atacă vio- 


26 


lent, sub masca foarte străvezie a lui Sarsailă “. 

Eliade ironizează liberalismul lui Boliac, mărturisind fără de 
voie succesul lui: „Acum sînt la modă d-alde d. Sarsailă, Sgindă- 
rilă..., autorii regenerației româneşti. Aceştia sînt apărătorii liber- 
tății româneşti, pentru că și dacă nu vor fi români, dar sînt liberali 
dumnealor ca aceia“. Succesul acestuia îl atribue Eliade, cu :maliţie, 
şi admiraţiei femeilor. pe a căror preţuire ştim cît temei punea Boliac, 
cel care le dedică în această vreme atitea poezii, iar mai tîrziu le va 
închina prefața primului său volum masiv de versuri. Încrederea 


t% 


4 Raportu la Domn, 10 Dechemvrie 1840. în I. C. Filitti, Turburări revolu- 
ționarc.... p. 282—283. 

25 Ibidem. p. 253. 

2 |]. Eliade. Domnul Sarsailă autorul. în Curier de ambe sexe”, period H 
(1838—1840). p. 375—3585. 

romantică a lui Boliac în rolul inspirator al femeii, în puterea ei de 
a înțelege și a propaga frumosul şi, prin el, a contribui la progresul 
civilizaţiei e considerată de Eliade cu dușmănie, ca un calcul meschin 
de reușită sociala. Pe de altă parte, îl denunţă ca pe un total nesufe- 
ritor al celei mai binevoitoare critici cu privire la operele sale. 

Mai tîrziu, la reizbucnirea şi mai înverșunată a duşmăniei faţă 
de Boliac%, Eliade reia cu mai multe precizări episodul cu duelul, 
făcînd din el una din pricinile care ar fi dus la dizolvarea Societăţii 
filarmonice. Criticul binevoitor ar fi fost C. Aristia, iar opera pen- 
tru a cărei critică s-ar fi supărat Boliac pînă la duel ar fi fost tra- 
gedia Matilda, aceeași despre care în „Gazeta teatrului național“ din 
1835 se scria că, „cetindu-se în comitetul filarmonic (...), s-a hotărît 
a se da şcolarilor, spre a se reprezenta în teatru naţional...“. 

În amintirile mînioase ale lui Eliade după 1859, această dramă 
devine în totul altceva. Critica lui Aristia n-ar fi pornit din maliţio- 
zitate, ci din obligaţiile profesionale : „Aristia, pe lîngă altele, era 
însărcinat de a face și analiza literară a dramelor în care se exercitau 
elevii... Îşi permise într-o zi la lecţie d-a zice că drama lui Sarsailă 
era prea monotonă“. 

Reacţia lui Boliac faţă de această critică ar fi fost o provocare 
la duel, pe care Aristia o acceptă în termeni categorici. Membrii socie- 
tății, mai cu seamă Cîmpineanu, Eliade și Voinescu JI, „ştiind că 
guvernul de atunci căuta în adins preteste d-a acuza societatea“, cău- 
tară să aplaneze conflictul. 

Eliade susţine că acest incident ar fi fost începutul sfirşitului 
Societăţii filarmonice : „Acestea şi alte asemenea acestora, și prin 
teatru, și prin școală, și în demoralizarea elevilor de ambe sexe, 
făcură pe soți a se tot desgusta.... Un cercetător de mai tîrziu al 
acestei epoci, lipsit de mînia care îl orbea pe Eliade, vede în altcineva 
fermentul de dizolvare al asociaţiei : în „doftorul“ francez Tavernier, 
după informaţiile dintr-un raport al lui Timoni, agentul Austriei la 
Bucureşti %. Foarte bine informat cu privire la culisele vieţii publice 
din Ţara Românească în acea epocă, rapoartele lui constituie un bogat 
izvor istoric ”. 

Dar cel mai bun argument împotriva enormităţii acestei acuze 
este Eliade însuşi, care mai tîrziu colaborează intim cu Boliac, ono- 
rîndu-se cu semnătura lui asiduă la „„Curierul românesc“, în anii 


7 Eliade. Eguilibru între antitesi... în Opere complete, vol. 1, p. 153—155. 
I. C. Filitti, op. cit.. p. 209. : 

° Împotriva lui Tavernier par a fi adresate cele două satire ale lui Boliac 
din această epocă: Trădătorul şi Lepădatul. 

1843—1846, stînd alături de el înaintea poporului în revoluţia de la 
1848. 

Ceea ce rămîne adevărat din toate acestea este că în 1839 rela- 
tiile dintre Boliac și Eliade erau rupte. Boliac colaborează în acest an 
la revista „Păminteanul'“, revistă unde cineva care se acoperea cu 
pseudonimul Petre Înlesnitoru duce o campanie destul de accentuată 
împotriva vederilor filologice ale lui Eliade. Se iscă o polemică între 
acest Înlesnitoru și Eliade, în care dreptatea e cu totul de partea celui 
dintii. El critică aspru alunecarea spre etimologism a lui Eliade şi 
arată inconsecvenţa poziţiei sale faţă de tot ceea ce susţinuse, just, 
în 1828, în prefața gramaticii sale * 

„Pămiînteanul'* era o foaie modestă, editată de tipograful A. Ruof 
care pînă la urmă a pierdut şi banii şi tipografia, după cum se vede 
din cuvîntul de rămas bun către cititori”. Revista a avut de altfel 
o durată efemeră: 3 iulie—25 septembrie 1839 (21 numere). Nume 
cunoscute nu prea întîlnim în ea. Debutează acolo Enrih Winter- 
halder, prietenul intim și asociatul de mai tîrziu al lui C. A. Rosetti, 
care traduce o lungă nuvelă, Balul vifelegatului, de M-me Charles 
Reibaud. Un S. C. Boerescu semnează o satiră în proză: Cele d-intii 
ceasuri de petreceri ale unui domnişor, ironizind viaţa unui tînăr la 
modă din marile capitale europene, tînăr care nu face nimic serios 
toată ziua. Un A. Poenaru traduce Exempluri asupra iubirii de patrie, 
o serie de istorisiri şcolare. Un M. R. traduce din Byron: Bonivard 
la Silon. N. Donat traduce lejlecții asupra duelului, condamnînd acest 
obicei de origine barbară, precum şi o serie de fabule naive în proză. 
Un A. D. se ocupă de problema inundaţiilor periodice la care era 
supus Bucureştiul, preconizînd împuţinarea morilor de apă din cursul 
superior al Dimboviţei. Pentru vremea ei, revista era deci înaintată ca 
ţinută ideologică, însă cu un nivel literar scăzut. Singura literatură 
originală şi mai de valoare e cea a lui Boliac. El publică aici numai 
poezii. Cea dintîi este O patimă, în nr. 5, p. 3—4. Urmează apoi 
balada Maria din Bezdat, cu subiect din viaţa românească de la ţară. 
Poezia a plăcut, a intrat în mase. Cintată pe o melodie veche sau 
poate alcătuită de la început de Boliac pe această melodie, balada 
a fost remarcată de Anton Pann, care a transcris-o în Spitalul amo- 


3% Petre Înlesuitoru către d. lancu Statornicu. în „Păminteanul”. nr. 9, 
p. 1—3; Eliad, Domnului Petre Înlesnitoru în „Curierul românesc“, X (1839), 
p. 465—468, 469—472 ; Înlesnitoru, Domnului 1. Eliad ce mi-a cerut un răspuns, în 
„Pămînteanu“, nr. 2l, ia 1—4 ; Eliad, Părere despre metodul a scri rumăneşte, în 
i Otis nul românesc” . 473—474 

5: Nr. 21, p. Es 

rului și astfel i-a dat o largă răspîndire. Evocînd o întîmplare nefe- 
ricită de dragoste — moartea unei tinere fete pe care părinţii voiau 
s-a îndepărteze de Niculai, văcarul satului, fiindcă era sărac —, 
balada aceasta e în același timp și o critică a practicilor supersti- 
tioase de la ţară. În rest, Boliac publică sub numele său nişte Stanță 
(nr. 8, p. 3—4). Apoi nu mai semnează decît cu inițiala C. trei poezii, 
care au intrat toate în culegerile sale de mai tirziu: Savenire, versuri 
elegiace, în care poetul aminteşte iubitei clipele de fericire petrecute 
impreună cînd s-au întîlnit vara la băi: Joc de vorbă, variaţii lirice 
în jurul cuvintelor „a cunoaşte" şi „a iubi“: La numele D-li xxx, ver- 
suri datate : Giurgiu, mai. 

Boliac se manifestă deci: la „Pămiînteanul'”' numai ca poet liric, 
preocupat îndeosebi de tema iubirii. 

Acesta e însă doar aspectul public al activităţii sale. În mişcă- 
rile subterane de atunci, Boliac își continuă lupta progresistă. Sin- 
tem doar în preajma anului 1840 — anul unor decisive frămiîntări 
politice. care la noi au constituit o prefigurare a revoluţie: de la 
] 848 —-, şi Boliac ia parte la toate acestea. 


Anul 1840 


Profunda stare de neliniște, de zbucium în adînc a populației din: 
Țara Românească, atît de bine concretizată de Grigore Alexandrescu 
în poezia Anul 1840, trebuia să ducă la încercarea unei dezlegări 
politice prin forță, care s-a şi efectuat în cursui acestui an. 

Boliac a luat parte la frămîntările politice ale anului 1840 și a 
căutat să sublinieze în mod accentuat, mai tîrziu, această participare 
a sa cu condeiul: „Cei ce conduc Buciumulu au fost cei dintii care 
s-au revoltat contra inichităţilor Regulamentului Organic..., pe cînd 
cei mai liberali ai epocei: se glorificau 'cîntind baionetele impună- 
toarie şi admirînd Regulamentul ucigătoriu de autonomiă, întăritoriu 
de privilegie și apăsatoriu poporului român. Să ne fie permis a repro- 
duce mai la vale numai două poezie inspirate din sîngele român vär- 
sat la impunerea Regulamentului și din ţipetele ce scotea poporul 
român sub crincena tiraniă a stăpinitorilor de moșie. [ină cine va 
voi socoteală de epoca în care s-au scris aceste poezie, căci ele s-au 
ilustrat printr-o internare de 9 lune în monastirea Poiana Mărului“. 

Tot în acest an ar fi fost scrisă — dacă admitem datarea facută. 
de Boliac la publicarea ei ulterioară — poezia cu puternic fond de 
revoltă socială Carnavalul. 

Sub „liberalii epocei' e vizat în primul rînd Eliade, care mai 
înainte fusese acuzat pe faţă de Boliac că — în poemul său Căderea 
Dracilor — ar fi tăcut apologia represiunii întreprinsă de fratele dom- 
nitorului împotriva complotului din 1840: „Mihalache Ghica“ este 
arhanghelul Mihail şi mai toţi cei închişi şi exilați la 1840 demoni 
trăsniţi de acesta ?. Într-adevăr, încă din 1839 Boliac făcea cunoscut, 
prin accente de viguroasă critică. punctul de vedere al partidei națio- 
nale din Obșteasca Adunare a Ţării Româneşti printr-o poezie care 
nu s-a publicat decît mai tîrziu, dar e posibil să fi circulat în manu- 


1 Revista intcrióre. în ..Buciumulu”, II (1864), nr. 275. p. 1097. 
> C. Boliac. Critica criticii. în „Românul“. 1859. nr. 144. 

scris pe atunci, ca atitea altele. Aşa cum s-a publicat, se intitulează 
Sonet la anul 18359 : 


Din zi în zi mai tristă, sermană Românie ! 
De două veacuri, jalea îţi creşte nencetat ! 
Traian sa miră, plînge, priveşște-a ta cîmpie, 
Ce-o ştie cîmp odată de acvilă-apărat. 


Cît de extinsă a fost însă participarea lui Boliac la luptele poli- 
tice înseși din preajma anului 1840, nici astăzi încă nu ştim precis. 
E neîndoios că o veche admiraţie îl lega, așa cum am văzut, de Ion 
Cîmpineanu. Acesta era însă nu numai un animator al vieţii noastre 
literare, nu numai întemeietor — alături de Eliade — al Societăţii 
filarmonice, nu numai omul în a cărui casă se adunau cei aproape 
o sută de membri ai societăţii, ci însăşi căpetenia partidei naţionale 
din Obşteasca Adunare, care ajunsese în conflict cu domnitorul Ale- 
xandru Ghica încă din anul 1835. Ion Ghica îi face, în Scrisorile sale, 
un portret impresionant, explicîndu-i ţinuta politică şi prin antece- 
dentele familiale, şi prin educaţia primita. Fiu al lui Scarlat Cimpi- 
neanu, dintr-una din cele mai vechi familii boiereşti ale ţării, mort 
încă de tînăr, în urma intrigilor specifice epocii fanarioţilor, a 
crescut sub îngrijirea fratelui mai mare, Constandin, care se născuse 
în crunta închisoare Edi-Cule din Constantinopol, unde maică-sa, 
Luxandra Cimpineanu, fusese întemniţată în urma înjoncţiunilor dom- 
nitorului Nicolae Mavrogheni, care o exilase din ţară și îi confiscase 
averea. Copil, îl avusese perceptor pe Laurengon, un emigrant francez 
din timpul revoluţiei, — Ghica spune că se refugiase din închisorile 
“Terorii. Din toate acestea Ion Cîmpineanu a rămas cu o înclinare 
structurală faţă de tot ceea ce era idee de libertate şi independenţă 
naţională şi şi-a pus viaţa, influenţa și averea în slujba acestei idei; 
bineînțeles, în felul în care le înţelegea el, ca membru al unei vechi 
şi mari familii boiereşti. În 1831 a intrat, după cum ştim, în armata 
naţională nou înfiinţată, cu gradul de căpitan, înaintat repede maior, 
avîndu-l ca subaltern, între alţii, pe Ion Voinescu II. În 1833, după 
moartea fratelui său Constandin, rămîne cu întreaga mare avere a 
familiei, ceea ce-i îngăduie să joace rolul de sprijinitor al Societăţii 
filarmonice. În 1834, ales deputat de Brăila în Obşteasca Adunare a 
“Țării Româneşti, încheagă — împreună cu vornicul Emanoil Băleanu 
şi cu amicii săi din copilărie Iancu Ruset şi Grigorie Cantacuzino, 
toţi din marea boierime — un grup de opoziţie faţă de politica domni- 
torului Alexandru Ghica. Treptat, influența grupului creşte. polari- 

zînd în jurul lui nemulțumirile pe care un domnitor nu putea să le 
evite, chiar şi în sînul boierimii, oricît ar fi fost de abil. Astfel, în 
1835, provoacă o furtună în sînul Obșteștii Adunări, înlocuind în 
guvern pe [Iordache Filipescu şi pe Barbu Ştirbei prin frații säi: 
Mihalache Ghica la Departamentul Trebilor din Lăuntru și Costache 
Ghica la cel al Oştirii. În anii 1835—1838, opoziția din Obşteasca 
Adunare s-a manifestat prin aspre critici aduse politicii financiare 
a lui Alexandru Ghica. Dar punctul culminant al conflictului l-au 
constituit dezbaterile violente din Adunare în jurul faimosului „articol 
adițional“ la Regulamentul organic, articol introdus de ambasadorul 
Rusiei, în cursul negocierilor de la Constantinopol din 1833, pentru 
întärirea de către sultan a acestui Regulament. Cu toate manevrele 
domnitorului de a evita dezbaterea în sînul Obşteștii Adunări asupra 
ratificării acestui Regulament organic. cu toate modificările şi adaosu- 
rile ulterioare admise de Turcia prin Convenţia de la Petersburg, 
opoziţia a obţinut această dezbatere, şi anume în sînul unei adunări 
nou alese, care era şi mai ostilă domnitorului Alex. Ghica. Punctul 
forte al opoziţiei îl constituia „articolul adițional“, prin care se limita 
puterea legislativă atît în Țara Românească, cît şi în Moldova, 
supunînd-o controlului celor două imperii care aveau în mînă, la acea 
epocă, soarta celor două principate. Cel care s-a aşezat — prin cuvin- 
tările sale pline de foc patriotic și demnitate naţională, în Obşteasca 
Adunare — în fruntea acestei acţiuni a opoziţiei, a fost Ion Cîmpi- 
neanu. Totuşi, sub presiunea Porții otomane, în mai 1838, articolul 
a fost votat. Atunci opoziţia a trecut la o acţiune insurecţională în 
afara Obşteştii Adunări. În noiembrie 1838, la o întrunire a acestei 
opoziții la care au aderat şi boierii care nu erau deputaţi în Adunare, 
declară ilegală alegerea ca domnitor a lui Alex. Ghica şi ilegal însuși 
Regulamentul organic. S-a redactat un manifest prin care se cerea 
unirea Principatelor, alegerea unui domnitor ereditar şi elaborarea 
unei noi constituţii. Primul domnitor al acestei ţări unite urma să fie 
Cîmpineanu. Proiectul acestei noi constituţii a fost redactat de I. Cîm- 
pineanu şi Felix Colson. fost atașat al consulatului francez din Bucu- 
rești, publicist vioi și harnic. În acest proiect se prevedea : 1. vot uni- 
versal pentru bărbaţii de la 25 de ani în sus; 2. „comunele“ vor 
căpăta pămîntul ce li se cuvine de drept: 3. ţăranii din comune vor 
fi împroprietăriți pe acest pămînt?. Acţiunea internă se destramă 


3 Cf. Istoria Romdniei, vol. III, Bucureşti, 1964, p. 938—990. 


r EE Panaitescu, Planurile lui lon Cimpineanu pentru unitatea natională 
a românilor, Cluj, 1924, p. 76—77. 

însă din cauza disensiunilor provocate de faptul că nu se putea cădea 
de acord asupra persoanei viitorului domnitor, cu tot prestigiul de 
care se bucura Cimpineanu. Atunci, „partida națională” — cum mai 
erau numite forţele opoziţiei faţă de politica lui Alex. Ghica — trece 
de la tactica insurecţională la cea legală și de la acţiunea internă la 
cea pe plan extern, căutînd să-și realizeze planurile cu sprijinul 
Angliei şi al emigrației poloneze, produsă în urma înăbușirii revolu- 
tiei din 1530, între ale cărei țeluri fusese și realizarea independenţei 
Poloniei. Emigraţia aceasta era foarte numeroasă în occidentul Euro- 
pei, avîndu-și la Londra unul dintre centrele ei importante. Noua 
orientare a acţiunii partidei lui Câmpineanu nu era total nechibzuită. 
Împrejurările externe păreau foarte prielnice. Imperiul otoman. 
cuprinzind multe popoare care aspirau la independenţa naţională, 
intrase prin aceasta într-o gravă criză, care preocupa guvernele 
marilor puteri. După luptele pentru neatîrnare ale Greciei, se revol- 
tase acum Egiptul, sub conducerea lui Mehemed Ali. Trupele sale, 
după o serie de victorii, amenințau însuși Constantinopolul. În influ- 
enta gazetă germană „Allgemeine Zeitung“ apare un articol în care 
se pune deschis întrebarea dacă feudalul imperiu al sultanului se ma: 
poate menține. Acest articol ajunsese cunoscut cercurilor largi de la 
noi prin intermediul gazetei lui G. Bariț, unde fusese tradus 5. În acest 
articol se propunea că, „dacă întreaga Turcie nu se poate păzi nici 
într-un chip, ea să se împartă în mai multe (cinci) staturi sau crăii 
neatîrnate“. Strimtorată, Turcia aștepta ajutorul marilor puteri: euro- 
pene şi era dispusă la concesii. Presa occidentală era plină de ştiri şi 
articole cu privire la „chestiunea Orientului“. Se anunţa o apropiată 
conferinţă a Angliei, Austriei, Franţei și Rusiei cu privire la această 
chestiune. Partida lu: Cimpineanu conta deci pe eventualitatea dez- 
membrării Imperiului otoman sau cel puţin pe un moment de parali- 
zare a despotismulu: otoman, care ar împinge Poarta să fie mai con- 
cesivă faţă de cererile românilor. Ca să se evite disensiunile anterioare, 
i se propune domnitorului Moldovei, Mihail Sturdza, unirea celor două 
țări sub domnia lui. Acesta, precaut, nu refuză, dar propune ca totuși 
să se încerce și pe plan extern soluţia Cîmpineanu, respingînd însă 
ideea acestuia de a include şi Transilvania în planurile de unire a țări- 
lor românești. Acţiunea partidei lui Cîmpineanu, pe de o parte, se 
îndepărta de mase, punînd accentul mult mai puţin pe problemele 
sociale, iar pe de alta își măcina fortele în problematica atît de spi- 
noasă a acordului asupra persoanei viitorului domnitor, anihilîndu-și 


5 Turcia şi Egipiul, în „Gazeta Transilvaniei“, II (1839), p. 171—172. 

potențialul prin trecerea de la acţiunea insurecţională la cea legală. În 
februarie 1839, cînd Ion Cîmpineanu, însoţit de Felix Colson, pleacă 
într-o lungă călătorie de la Constantinopol, prin Paris, la Londra, 
partida diplomatică era dinainte pierdută, neavînd sprijin masiv din 
partea forțelor interne ale patriei. Astfel că la întoarcerea fără un 
rezultat concret îl aştepta fermanul otoman cu condamnarea la exil. 
E arestat la Lugoj de autorităţile austriace, predat celor ale Ţării 
Românești, şi în martie 1840 e închis la mănăstirea Mărgineni. Între 
timp, situaţia internaţională se schimbase. În aprilie 1840, Thiers, pri- 
mul ministru al Franţei, pronunţase un discurs în care se declara pentru 
menţinerea Imperiului otoman. În același an se încheie un tratat între 
Anglia, Austria, Prusia şi Rusia, garantind integritatea acestui imperiu. 
„Bolnavul Europei” mai avea încă de trait. 

Acţiunea lui I. Cîmpineanu fusese sprijinită în ţară și de o socie- 
tate secretă înființată de doctorul Tavernier, tot un francez stabilit în 
Ţara Românească, şi pusă sub conducerea lui Cîmpineanu însuși. Din 
această societate a făcut parte şi C. Boliac, și ea constituia faţa ascunsă 
a Societăţii filarmonice, al cărei conducător era tot I. Cimpineanu. 

După ultimele cercetări €, mai exista atunci în Țara Românească 
şi o societate secretă, întemeiată de J. A. Vaillant în mai 1840 şi con- 
dusă de Mitiţă Filipescu, din familia veche și numeroasă a Filipeștilor, 
care intrase în conflict acut cu domnitorul Alex. Ghica în urma demi- 
lerii lui Iordache Filipescu din minister. Căminarul Mitiţă Filipescu. 
doctor în drept al Universităţii din Paris, nu acţiona însă sub impulsul 
unor intrigi și inimiciții de familie. Autentic spirit revoluţionar, 
Mitiţă Filipescu se orientase spre revendicările sociale ale maselor şi 
conta pe sprijinul puternic al acestora în viitor. Cu un număr restrîns 
de iniţiaţi, această societate reprezenta un nucleu puternic de acţiune, 
capabil într-adevăr să dinamizeze masele. Spre deosebire de societatea 
secretă în fruntea căreia se afla I. Cîmpineanu, societate formată mai 
mult din boieri şi oameni mai în vîrstă, mișcarea condusă de Mitiţă 
Filipescu era compusă din oameni tineri, din categoriile sociale mijlocii, 
intelectuali, mici boieri ş. a. Nu e locul aici să repetăm amaănunţita 
şi competenta analiză pe care i-a făcut-o G. Zane, în studiul amintit, 


6 G. Zane, Mişcarea revoluționară de la 1540 din Țara Romaneuscă, în Studii 
şi materiale de istorie modernă. vol. III, Bucureşti, 1963, p. 185—311. 

1 Nucleul grupării lui Cîmpineanu era alcătuit din boieri din Obşteasca Adu- 
nare. între care: Emanoil Băleanu, Iancu Rosct, Grigore Cantacuzino, împreună cu 
citiva tineri, intre care se aflau. după amintirile lui Ion Ghica. C. Boliac, Grigore 


r P * v v . 
Alexandrescu, Ion Voinescu II. Aproape toţi erau, după cum am văzut, colaboratori 
ai revistei „Curiosul“. 

cu atit mai mult cu cît din ea n-a făcut parte Boliac. E destul să amin- 
tim că nici din programul societăţii secrete animate de Mitiţă Filipescu 
nu lipseau preocupările de politică externă. Fără a contesta suzerani- 
tatea Porții, se reclama dreptul poporului de a se guverna el însuși, 
în cadrul instituţiilor sale, sub garanţii internaționale. Accentul se 
punea pe revendicările sociale, scopul fiind, după cum l-a definit N. 
Bălcescu mai tîrziu, „de a realiza întru totul dorinţele şi trebuinţele 
poporului, surpînd ciocoismul şi fanariotismul şi înălțind românismul 
la putere“. În acest sens. Bălcescu vedea în mișcarea de la 1840 un 
preludiu al revoluţiei de la 1818, căutînd „a pregăti revoluţia viitoare 
şi a formula sinteza ei“. De aceea şi-a propus „a dezlega problemul 
sărăciei poporului, a da o altă organizare proprietăţii...“ &. În primul 
plan stăteau astfel „desfiinţarea relaţiilor servile şi a marii proprie- 
tăți de tip feudal, emanciparea clăcaşilor de sarcinile feudale și împro- 
prietărirea lor de fapt, în schimbul unei despăgubiri cu totul neînsem- 
nate“ *. Din noţiunea de popor erau excluși boierii. Mișcarea avea deci 
un caracter radical, revoluţionar ; de aceea ea se adresa fără sfială 
poporului — bineînţeles pe căi conspirative adecvate —, urmărind 
recrutarea de oameni înarmaţi de la sate şi dintre orăşeni. 

Subliniem radicalismul programului mișcării revoluţionare conduse 
de Mitiţă Filipescu, spre deosebire de caracterul acţiunii duse de grupul 
lui I. Cîmpineanu, spre a defini precis poziția ideologică a lui C. Boliac 
în momentul 1840, ţinînd seama că el a mers pe linia lui Cîmpineanu, 
şi nu pe cea a lui Mitiţă Filipescu. Radicalizarea ideologiei şi atitudinii 
politice a lui Boliac se va produce abia mai tîrziu, îndeosebi prin intra- 
rea lui în a treia societate secretă a epocii : „Frăția“, întemeiată de Ion 
Ghica și N. Bălcescu, societate care a avut un rol efectiv în pregătirea 
şi organizarea revoluţiei de la 1848. 

Nu e mai puțin adevărat însă că împrejurările prin care a trecut 
C. Boliac în anii 1840—1841 au contribuit decisiv la radicalizarea 
ideologiei lui. Arestat sub bănuiala de a fi pârtaș la mișcarea revolu- 
ționară a lui Mitiţă Filipescu, purtat prin închisori, anchetat, surghiunit 
apoi la schitul Poiana Mărului, în pustietăţi de munte văzute acum cu 
alţi ochi decît cei ai idilelor de dragoste din valea Prahovei, Boliac își 
va da seama, prin proprie şi concretă experienţă, de esenţa reacționară 
a statului boieresc de atunci, ca şi de metodele inumane prin care se 
menținea. 


8 N. Bălcescu, Mersul revoluției în istoria românilor, în N. Bălcescu. Opere. 
ediţie critică adnotată. cu o introducere de G. Zane, București, 1940, tomul I. partea 
a II-a, p. 103. 

2 G. Zane, op. cit.. p. 227. 

E momentul să vedem în ce au constat frămiîntările politice din 
1840 şi ce rol a avut în ele C. Boliac. Ne vom orienta după cercetă- 
rile făcute de I. C. Filitti ® și G. Zane pe baza dosarelor procesului 
complotiştilor, pe care le publică în anexe. 


La 3 noiembrie 1839, domnitorul Alex. Ghica îl trimite pe Ion 
Cimpineanu, şeful partidei naţionale, în surghiun la Filipopoli. De 
acolo, Cîmpineanu pleacă la Constantinopol. O dată cu el pleacă şi 
publicistul francez Colson, gonit pentru articolele lui din „Le National” 
la Constantinopol. Cîmpineanu ducea plîngeri în legătură cu situaţia 
țării, iscălite de oameni din diferite oraşe. În ţară se face subscripţie 
de 4 000 piaştri, pentru călătoria celor doi prieteni. De la Constanti- 
nopol, Cîmpineanu pleacă la Paris. Aici intră în legătură cu tinerii 
români ce se găseau acolo şi care făceau și ei planuri pentru regene- 
rarea României. I. C. Filitti afirmă că acolo se aflau în 1839: Goleştui, 
N. şi C. Bălcescu, C. A. Rosetti, C. Filipescu, C. Negri, Alecsandri, 
Gr. Alexandrescu şi Boliac. Pe Boliac însă îl întîlnim în mai 1539 
tirăiind o poezie la ,„Pămînteanul'“. De asemenea, nici Nicolae Băl- 
cescu, nici Gr. Alexandrescu nu se aflau pe atunci la Paris. Aceștia 
înfiinţaseră, tot în 1839, o Societate pentru învăţătura poporului român. 
Colson se aşterne din nou pe scris articole în ziarele franceze şi broșuri 
tipărite în Franţa, răspîndind ideile grupului român. 

Toate acestea, fireşte, se știau în Țara Românească și produceau 
multă iritare în cercurile dominante din jurul lui Alex. Ghica. Pe de 
altă parte însă, ele alimentau nemulţumirea din ţară și încurajau miş- 
cările de opoziţie. I. Cîmpineanu îi cere domnitorului permisia de a 
se întoarce în ţară. Neavind rabdare să aștepte rezultatul, pornește 
spre pairie prin Viena. La hotarul Țării Româneşti e arestat însă, în 
21 februarie 1840, şi depus mai întîi în locuinţa sa de pe Podul de 
Pămînt, în Bucureşti. Apoi, după dispoziţiile Porţu, e închis în 13 mar- 
tie la Mărgineni ca, la 18 august, să fie dus şi de acolo la Plumbuita, 
unde va fi ţinut pînă la 29 martie 1841, cind fu pus în libertate, reve- 
nind în 11 aprilie la București ?. 

C. Boliac se afla în veche legătură cu 1. Cimpineanu chiar după 
dizolvarea Societăţii filarmonice. Cîmpineanu colaborase la revista 


19 |]. C. Filitti, Turburări revolutionare în Țara Rominească în anii 1500— 
]S+3. în Analele Acad. Rom., Memoriile Secţiunii istorice, seria II, t. 34. 

1 G. Zane, op. cit. 

1? Raport din 12 april 1S41 al lui Timoni, agentul Austriei la București, 


Cf. 1. C. Filitti. Tulburări... p. 213. Despre toate acestea referă şi Ion Ghica în 
Scrisori. capitolul închinat lui Ion Cimpineanu. p. 641—643, ed. 1887. 

acestuia, „Curiosul“. În 1838 îi dăduse lui Boliac în sarcină să redac- 
teze, în numele lui, un memoriu de protest politic. 

Cunoscuta poezie a lui Boliac Epistola la colonelul I. Cimpineanu 
se pare că e scrisă în 1839, căci se referă în mod precis la exilul 
acestuia : 


Dar am martor conştiinţa şi mă jur pe ţara mea 
Că de aş dori o soartă este numai soarta ta ; 
Pe-un exil atît de nobil şi-astfel de nenorociri, 
Chiar tiranilor li-e pizmă, afundaţi în fericiri. 


În biografia lui Boliac din „Familia“, pe care noi, precum am 
spus, punem un deosebit temei, fiind publicată imediat după călătoria 
lui Boliac prin Ardeal, în 1875, se afirmă că Boliac fusese acela care 
a dus la Adunarea Obștească protestul lui I. Cîmpineanu împotriva 
operei de legiferare a guvernului. Acest act de curaj politic i-a adus 
cîtva timp de închisoare, unde ar fi scris satire politice. 

Cînd Cîmpineanu fu închis la Mărgineni, faptul a stîrnit un mare 
ecou politic. În Scrisori, Ghica relatează că vestitul lăutar ţigan Dumi- 
trache — care obținuse eliberarea de la boierul său pentru 1000 de 
galbeni, dintre care 700 i-i dăruise Cimpineanu — își plătea datoria 
de recunoştinţa, cîntind cît a trăit, la orice ocazie, cîntecul popular: 


Aideţi, fraţi, la Mărgineanu, 
Să scăpăm pe Cimpineanu. 


Vioreanu, amicul lui Boliac, în discursul său funebru publicat în 
„Pressa“, de care am mai pomenit, afirmă că, atunci cînd Cimpineanu 
a fost închis, Boliac a scris o poezie ale carei prime versuri sunau : 


Hai, copii, la Margineanu, 
Să scăpăm pe Cîmpineanu... 


În Colecțiune de poezii vechi şi noi, versurile nu figurează. În 
raportul către domnitor cu privire la complotul din 1840, printre cul- 
pele care i se aduc lui Boliac este că „s-au fost făcut comisiei cunoscut 
de cîteva persoane că Boliac ar fi întocmit o Marsilleză în versuri şi 
cuvinte turburătoare, pe care, voind a o tonisi pe cîntec, s-au adresa- 
risit cu această cerere către un Anri, dascălul de muzică, carele n-au 
primit“. Însă tot comisia consemnează că Boliac, recunoscînd toate cele- 
lalte manuscrise ale sale, ar fi „.tăgăduind numai de Marsillez&“. În 

manuscrisul nr. 21 al Bibliotecii Academiei, fila 31. sc află transcrisă 
Marsilieza romånilor 1840 cu refrenul : 


Fraţi, aideţi la Mărgineanul, 
Să scăpăm pe Cimpineanul. 


S-ar putea deci ca acest cîntec de largă circulaţie populară. după 
cum o dovedesc mărturiile şi variantele, să fi fost opera lui Boliac. 
produsul indignării sale de admirator, prieten și tovarăş politic, la 
arestarea lui Cîmpineanu. 

Cât a trăit Boliac, acest cult al său pentru Cîmpineanu a fost unul 
din puţinele sale sentimente faţă de oameni, unde nu avem de înrc- 
gistrat nici o oscilație. lata cum vorbea de el Boliac în 1862: „Casa 
lui a fost vatra în giurul căriia s-a format oamenii din 48 ; literatura 
română se datoreşte şcoalei și sacrificiilor Cîmpineanului. Teatrul 
naționale este fapta Cîmpineanului, faptă ce l-a costat 11 000 de gal- 
beni ; o mare parte din bărbaţii pe care admirăm astăzi în baroul 
nostru, în Camera noastră, în școalele noastre, îi sîntem datori încura- 
giărilor, instigaţiunilor și sacrificielor Cîmpineanului. Constituţiunea 
inedită, dar cunoscută de la 1838, care a fost pepiniera programei din 
48 şi a Constituţiunii d'a cării teoriă ne bucurăm în ideia astăzi, este 
fapta Cîmpineanului ; memoriul său dat la 1839 cabinetelor Europei, 
prin care cerea unirea Principatelor supt un principe strein, arată la ce 
se gîndea acest bărbat pe atunci, pe cînd nu se gîndia nime în ţară". 

Bineînţeles, după cum am arătat, astăzi știm mai exact care a fost 
programul politic al acţiunii lui Cimpineanu. 

În 1863, în februarie, cu cîteva luni înainte de a muri Cimpineanu. 
Boliac pune în contrast vehement autolauda, lipsa de cumpătare cu 
care se glorificau reciproc politicienii mărunți ai epocii, faţă de modes- 
ta şi discreția lui Câmpineanu: „A, domnilor oratori, d. Brăiloiu 
patriot mare ! d. Catargiu, Buda al ciocoilor, mîntuitorul patriei ! Ote- 
teleșanu, egal în virtuţi şi în patriotism cu Cîmpineanu ! Nu vă temeti 
că, într-un moment de impietate, vă va strivi plafonul pe tribuna de pe 
care blasfemaţi ? întrebaţi vă rog, întrebaţi într-o zi, pe acea figură 
înaltă, expresiunea revoluţiei naţionale şi a Constituţiunii române, care 
se mișcă în toate serile pe piaţa Teatrului Naţionale, la care teatru se 
uită cum se uită muma la copilul său iubit ; întrebaţi pe acest om mare 
de taliă şi de inimă, pe cel din urmă boiar al Românici : întrebați-l 
cînd se mișcă, dibuind pe din dosul și din faţa teatrului, dibuind să 


13 „Românul“. VI (1862), p. 434. 

găsească o căscioară pe din dosul curților d-lui Oteteleşanu, întrebaţi-l 
unde se duce, ce caută în toate serile, dibuind cu paşii săi cei șubrezi, 
pe după grajdurile d-lui Oteteleşanu, cui duce mîngîierea — această 
pîine cotidiană a sufletului ; şi colonelul Câmpineanu dresat în toată 
talia sea cea înaltă, vă va răspunde: Mă duc să mingii o femeie” ”. 

Nu ştim la cine făcea aluzie Boliac. Cu siguranţă însă că trebuie 
sä fie vorba de una din cunoscutele victime ale ingratitudinii politi- 
cienilor de atunci. 

În necrologul lui Cîmpineanu, Boliac manifestă același respect, 
subliniind discret sprijinul dat de Câmpineanu tineretului şi claselor 
apäsate de marea boierime: „Cu toţii deară sîntem datori a merge 
astăzi să depunem cel mai de pe urmă semn de respectul şi stima 
noastră pe mormintul care ne înghite pe cel care a luptat mai mult 
decit toți pentru mărirea României ; mai cu seamă noi, junimea 
română, şi voi, fostele clase inferioare din societatea română, aveţi 
această datorie“ F. 

În numărul următor revine, scriind despre înmormîntarea lui Cîm- 
pineanu : „Generaţiunea română albită astăzi, generaţiunea care leagă 
inima sea generaţiunii viitoariă, a fost personificată în colonelul Ioan 
Cîmpineanu !“ !€. 

Am putea fi ispitiţi să credem că acest cult al lui Boliac pentru 
lon Cîmpineanu ar fi doar un act de sentimentalism legat doar de 
amintiri personale din juneţe. lată însă că un ziar din Transilvania, 
care nu avea nici un motiv să nu fie obiectiv, îi închină lui Cîmpineanu, 
la moartea sa, rînduri cu totul asemănătoare : „Cel mai mare român 
al epocii de la 1830 (...) care a făcut ca Europa să se intereseze de 
soarta românilor (...) părintele literaturii române, sprijinul tuturor 
ideilor mari şi întreprinderilor naţionale (...) Ion Cîmpineanu este fon- 
datorul Societăţii de agricultură, Societăţu filarmonice, Teatrului român 
naţional ; el a fost cel dintîi care a înfiinţat o școală populară în bunul 
său familiar Cîmpina ; văduve, orfani şi studenți lipsiți aveau în Cîm- 
pineanu un părinte îngrijitor. O lacrimă, dar, fraţilor, în semn de res- 
pect și stimă pe mormîntul care ne înghite pe cel care s-a luptat mai 
mult decît toți pentru mărirea României“ 

I. Cîmpineanu era, prin urmare, închis la Plumbuita cînd au fost 
făcute arestările în legătură cu complotul de la 1840, adică în 24 octom- 


4 „Buciumulu“, 1863. nr. 15, p. 57. 

15 Ibidem, nr. 45. p. 177; reprod. în „Aurora romana”, I (1563), vol. II, 
p. lO—Il. 

16 Ibidem. nr. 46, p. ISI 

17 „Aurora romana“, | (1863), nr. 1 din 1/13 iulie: Cununa de noutăți. 

brie. Presa din țārile române nu relatează nimic despre ele. Însă în 
ziarele străine — mai! ales în ziarelc austriace — ele au un ecou destul 
de amplu. Ne däm seama din unele extrase publicate de „Gazeta Tran- 
silvaniei” E. O corespondenţă din București, datată 30 octombrie, vor- 
beşte de participanţii la complot : Mitiţă Filipescu, un fost ofiţer, tret 
dregători din Departamentul Finanţelor şi „12 prozeliţi din nobleţa de 
jos“. Corespondenta a fost publicată în „Oesterreichischer Beobachter” 
Într-o altă corespondenţă din Bucureşti, datată $ noiembrie, extrasă. 
din ziarul săsesc „Siebenburger Bote“, se afirmă că acest complot ar 
fi fost urzit de familia Filipescu — Iordache Filipescu fiind pretendent 
la domnie — şi ar fi fost pregătit de doi ani, fiind denunțat la dom- 
nitor de către unul dintre conjuraţi. Numărul conjuraţilor ar fi fost de 
2 000, între care unii fiind boieri. cîţiva ofiţeri, mai mulţi negustori, 
„însă cea mai mare parte din ei sînt numai ciocoi (o clasă mai de jos 
a boierimii) “ 

Din documentele publicate rezultă că, dintre cei 24 socotiți de 
comisia de anchetă drept capi ai complotului, majoritatea făceau parte 
dintre intelectuali — „mentorul mişcării fiind bănăţeanul Eftimie 
Murgu —, mica boierime și funcţionari, ceea ce în epoca aceea era 
totuna“. Printre ei notăm: Marin Serghiescu, supranumit mai tîrziu 
şi „Naţionalu', pe atunci „scriitor la vistierie“, participant mai tirziu 
la revoluţia din 1848, prieten bun politic al lu: Cezar Boliac pînă în 
epoca lui Al. I. Cuza ; Const. Telegescu, fost praporgic, iarăşi unul 
dintre par ticipanții de mai tîrziu la revoluția de la 1848 ; Sotir Teran, 
„scriitor la vistierie“ : iuncărul Nicolae Bălcescu ; Anton Panovski,. 
pomojnic, om de casă al Bălceştilor ; sărdarul Machidonschi : pitarul 
Măinescu ” 

Ei ar fi urmat să vină în fruntea unui grup mare de 600 de plă- 
ieşi, să ucidă familia domnească şi „să surpe guvernul“. Departamen- 
tul de Interne poruncește ispravnicilor să-i aresteze pe complotiştii care 
erau răspîndiţi prin ţară. Tot atunci sau puțin mai tirziu e arestat şi 
C. Boliac, care se afla la Giurgiu, în casele stolnicului Petrache Peretz. 
Despre închisoarea sa, Boliac relatează în versuri patetice, în scrisoarea 
La maior lon Uoinescu ul II-lea : 


Şapte luni fui la-nchisoare, cum alţii n-au mai cercat ; 
Un prizonier în Tunis, într-o stîncă de pirat. 
Crez că-o viaţă mai cumplită nu ar fi putut cerca ; 


11 An. III (1840), p. 193—194: Tara Românească. 
19 Cf. G. Călinescu, Gr. M. Alexandrescu, în „Studii şi cercetări de istorie 
literară şi folclor”, IV (1955), p. 369—370. 

Mi-e şi jale, mi-e şi scîrbă amărunte a-ţi arăta ; 

Cărţi, cerneală și hîrtie nu puteam ca să zăresc. 

Îmi era oprit cu totul şi să scriu şi să citesc. 

Nu puteam să văz pe nimeni, nici pe chiar paznicul meu, 
Numai sentinela mută care m-aţinta mereu, 

Într-o umedă cămară, strîmtă cît să mă-nvîrtesc : 

Ăsta e arestul nostru ce corecţie-l numesc. 

infernalele torture cît colo s-executa : 

Ţipete, răcniri grozave, ce nenorociţii da, 

Fură singurele voce ce-n ăst timp am ascultat. 


Din sfîrşitul epistole: aflăm că poetul scrie din „eczil“, care ar putea 
fi cel de la mănăstirea Poiana Mărului%, unde a stat 9 luni. în 
1840—1841, de la descoperirea complotului pînă la iertarea lui de 
către domnitorul Ghica : 


Prea lungii astă scrisoare. Vrînd să spun ce am pățit 
Din cauza ciocoimii ; vrînd să-ţi spun că-s surghiunit 
În Camceatka Rumâniei, într-o hordă d-otentoţi, 
Într-o capişte druidă unde cer să vezi nu poţi 
Şi-unde Teutates s-aude prin copaci bătrîni zbierind. 
Primind ritul cel de groază de la erimiţi turbind.... 


Imaginea vieţii mănăstirești în plină decadenţă este creionată aici 
de Boliac cu vehemenţă : călugării apar drept nişte primitivi îndobi- 
tociţi, o forţă oarbă ce caută zadarnic să întoarcă omenirea înapoi. 

Mai înainte cu ceva, în timpul arestului de la agie, Boliac scrisese 
Carnavalul. Republicînd în 1872 această poezie, în cadrul unei ediţii 
definitive a poemelor sale, pe care începuse să o dea la lumină mai 
întîi prin ziarul său, Boliac îi adaugă următoarea notiţă : „Autorul era 
închis într-o odaie mică, la secret, în Agia făcută atunci — cazarma 
pompierilor de azi — unde a stat șeapte luni de zile. Această poezie 
este scrisă pe dosul unei cărţi, cu condei făcut din coada unui ibric de 
tinichea, cu văpsea roșiă făcută din praf de dinţi, nepermiţindu-i-se 
nici hîrtiă, nici cerneală. Cartea îi se dase pe furiș de un paznic“ 2. 


20 Retipărind poezia în „Trompetta Carpaţiloru“, 1872, nr. 1011, p. 1—2, la 
finele articolului său despre înmormîntarea lui Bolintineanu și a Anicuţei Manu, — 
Boliac precizează că poezia era o scrisoare în versuri trimisă lui Ion Voinescu II 
de la Poiana Mărului în 1840. 


21 Poesii humanitare de d. Cesar Bolliac. în „Trompetta Carpaţiloru“, 1872, 
nr. 1026, p. 3. 

În Poiana Mărului, Boliac ar fi scris Sila, datată ianuarie 18402. 

Precum se vede, încercarea de cronologizare întreprinsă de Boliac 
în 1872 e destul de haotică. În ianuarie 1840 nu putea fi nicidecum 
la Poiana Mărului. Din actele oficiale reiese clar că hotărîrea de sur- 
ghiunire a lui Boliac la Poiana Mărului s-ar fi dat după intervenţia 
din 12 martie 1841 a lui Mihail Ghica. La 19 septembrie îi scria Cleo- 
patrei Ghica, îndemnînd-o să întemeieze o societate literară. Nimic 
sumbru în această scrisoare, nimic din atmosfera celei în versuri către 
lon Voinescu Il. Prin urmare, la acea dată Boliac era liber, hotănirea 
domnească de a-l ierta fiind datată iunie 1841. Boliac ar fi fost sur- 
ghiunit în Poiana Mărului 5 pînă la 7 luni cel mult. În toate amintirile 
sale însă, el precizează constant că a stat 9 luni. Să admitem că a fost 
tinut încă ceva după hotărîrea domnească de grațiere, pînă în august: 
că ar fi fost dus acolo înainte de procesul acuzaților principali, prin 
decembrie 1840, ca să iasă socoteala de 9 luni a lui Boliac. Şi totuși 
incă sîntem departe de 4 ianuarie 1840, cînd Boliac afirmă că ar fi 
scris Sila în Poiana Mărului. Complotul însuşi fusese descoperit abia 
in octombrie 1840. 

E sigur că surghiunul de la Poiana Mărului a durat mult mai 
putin. După cum afirmă însuși Boliac, el a fost mai întîi ținut arestat 
la agie. Aceasta o confirmă și raportul comisiei de anchetă către 
domnitor din 10 decembrie 1840, în care Boliac e acuzat că ar fi scris 
versuri pe pereţii agiei cît timp fusese ţinut arestat acolo. 

Am văzut însă că, mai tîrziu, Boliac afirma consecvent, ori de 
cîte ori vorbeşte de închisorile sale, că a petrecut 7 luni în închisoarea 
agiei şi 9 luni în surghiun la Poiana Marului. Nu ne râmîne decît 
să conchidem că amintirea lu: Boliac a mărit ulterior — cu știință 
sau fără ştiinţă — duratele. Lunile noiembrie 1840 — martie 1841 
efectuate în închisoarea de la agie s-au transformat în amintire în 
7 luni, iar intervalul de după 12 martie 1841, cînd s-a hotărît sur- 
ghiunirea sa la Poiana Mărului, pînă la eliberare s-a transformat în 
amintire în 9 luni. Ar fi foarte greu să admitem ipoteza că Boliac ar 
fi fost arestat înainte de descoperirea complotului din octombrie 1540 
şi ţinut „la secret“, la agie, şi că ar fi fost eliberat de la Poiana 
Mărului mult mai tîrziu după hotărîrea domnească din iunie 1541. 


2 Poesii [humanitare], în „Trompetta Carpaţiloru“, 1872, nr. 1032, p. 3, cu 
următoarea notă: „Această poezie s-a scris fiind poetul internat în schitul Poiana 
Mărului, pe munţii Romnicului Sărat...“. 

În anchetarea complotiştilor de la 1840 de către comisia numită 
de domnitor”, Boliac n-a fost tratat prea riguros, fie pentru că 
intr-adevăr n-a fost amestecat direct, fie că a fost menajat în urma 
Jegăturilor pe care le avea cu familia Ghica. 

El n-a fost inclus în lotul celor 24 de complotiști. Cu privire la 
Boliac, comisia a făcut un raport aparte *. În acest raport se enumeră 
scrierile compromițătoare găsite la Bolac : 

„Lilera A, scrisoare satirică în versuri (...) cu defăimătoare 
cuprindere împotriva oblăduirei, a dreptului proprietăţii şi a boierilor 
ţărei și lăudătoare domnului Cîmpineanu“. 

Trebuie să fie Epistola la colonelul I. Cimpineanu, scrisă în 1839. 

„Litera G, o colecţie de compuneri (...) prin care (...) mai pe la 
sfîrșit se vede şi o dizertaţie asupra ţiganilor robi cu destulă defăi- 
mare pentru stăpînii lor. însemnînd și pilde uricioase'. 

Trebuie să fie disertaţia despre robie din 1835, refuzată de 
cenzor. 

„Litera D. o carte da tălmăcire după scrierile lui Felix Colson 
despre starea de acum şi despre viitorime a Principatelor...“ 

Acest punct trebuie să fi atîrnat greu ca acuză, deoarece Colson, 
prin articolele și pamfletele publicate în străinătate, era considerat 
ca cel mai periculos dușman al domniei lui Ghica. 

„Litera E, un izvod dă adresă al d-lui Cîmpineanu din leat 1838, 
către prezidentul Obşteştei Adunări, scris în slova lui Boleac şi numai 
adresul dă sus scris în slova ce seamănă cu a d-lui Cimpineanu. 

În concluzie, comisia de anchetă nu-l include pe Boliac în proces, 
totuși îl consideră vinovat de comportare sediţioasă : „Fiindcă (...) nici 
s-au putut găsi vreo corespondență (...) comisia zice că — și de nu 
se poate socoti el conlucrător (...) nici în pricina conspirației — 
dar (...) netăgăduind că le-au scris însuși și le-au trimis în Moldova 
către spătarul Negruzză, ca cîte să vor putea să se dea acolo în 
tipar (...), altele în Transilvania, către un domn Bariț, între care este 
o poezie intitulată Lepădatul 5, iar altele precum ode, balade, soneturi 
le-au dat domnului Valian [= Vaillant], între care au zis că mai 
sînt şi două noutăţi intitulate : Selima şi Catinca, din care una însăşi 
au mărturisit că au făcut-o într-adins spre răzbunare împotriva sfin- 
ției-sale mitropolitul Moldovei pentru că îl afurisise mai înainte pen- 
tru un uvraj al său; tăgăduind numai de Marsilieză (...) şi comisia 


23 Compusă din marele spătar Costache Ghica ; Manoil Florescu, şeful politici ; 
Ioan Manu, director la Departamentul de Externe ; N. Golescu, fostul șef al poliţiei. 
24 Raportu la Domn. 10 Dechemyvrie 1840 — apud : I. C. Filitti: Anexe. 

25 Versuri publicate în volum. mai tirziu. 

neavind mai multe temeiuri (...) pe lingă aceasta, pomenitul, şi în 
cursul vreme: cit s-au aflat arestuit în agie, au îndrăznit a scri pe 
pereţi, chiar în odaia d-lui Aga, cu cărbuni, nişte versuri satirice (...) 
Pentru toate aceste motive, comisia denunţă și pe Chesar Boleac, lăsînd 
soarta lui în mîinile domnului“. 


În urma acestui raport, Boliac n-a intrat în procesul complotiş- 
tilor, în faţa Înaltului Divan întrunit la un loc cu Divanul criminal, 
proces început în 21 februarie 1841 și încheiat prin sentinţa din 
9 aprilie 1841. 

De aceea nici sentința nu pomeneşte nimic despre el. Încă în timpul 
procesului, la 12 martie 1841, Mihail Ghica intervenise către Depar- 
tamentul din Lăuntru, arătind că Boliac nu e chiar „conlucrător cu 
cei descoperiţi“, nici n-a fost denunţat de vreunul din ei; pentru 
scrierile lui cu „„defăimătoare expresii“ la adresa cîrmuirii, să fie sur- 
ghiunit la mănăstirea Poiana Mărului *. 

Din locul de surghiun, Boliac îi scrie, la 10 mai 1841, domnito- 
rului Alex. Ghica, recunoscind că „a greșit (...) împins de demonul 
scrisului“. În rezoluţia pe care domnitorul o pune pe cerere abia în 
iunie 1841, nu aprobă motivarea lui Boliac, dovedind o păiere nu 
tocmai amabilă faţă de intelectuali şi scriitori, cînd caracterizează 
cererea poetului drept „o proastă judecată a celor ce se socotesc de 
învățați şi deșertăciunea părerii lor să fie mai presus de obşteasca 
morală și cuviinţele societăţii“ (...) Totuși hotărăște să-l ierte, ţinind 
seama „de mijlocirea domniei voastre, prea iubite frate, marele bane 


Mihaile Ghica...”. 


Bogdan-Duică vede just în această intervenţie a marelui ban un 
rezultat al amabilelor stăruinţe ale femeilor intelectuale din familia 
Ghica, al căror cerc literar îl frecventase poetul, păstrindu-i pînă la 
sfîrşitul lui o amintire plină de admiraţie. În primul rînd era Cleo- 
patra Ghica, fiica lui Costache Ghica. Ei îi adresează Boliac una din- 
tre cele două scrisori despre poezie, care vor servi ca prefețe la cule- 
gerea lui de versuri din anul 1843. Cealaltă e scrisoarea La doamna 
L. Văcăreasca. Scrisoarea către Cleopatra Ghica e datată 19 septem- 
brie 1841, la foarte scurt timp deci după graţierea poetului. Tonul 
ei este plin de demnitate. După ce evocă fiinţa sufletească subtilă şi 
complexă a poetului şi rolul femeii în înţelegerea şi sprijinirea artei, 
Boliac insistă mai ales asupra sprijinului pe care femeile înaintate ale 
timpului l-au dat poeților proscrişi pentru atitudinea lor cetăţenească 


> Arhivele statului, dosar nr. 2612, fila 124, Cf. Filitti, op. cit. 

curagivoasă : Ovidiu, exilat la Tomis ; Dante, proscris din patrie; 
Tasso, gemînd în temniță... O sfătuieşte să le urmeze exemplul : 
„Voiesc să te îndemn a hotărî pe fiecare lună două seri literare în 
salonul dumitale, seri în care salonul dumitale să fie o bursă literară, 
unde puţinii scriitori ai noştri să-şi poată schimba ideile şi unde să 
poată lua o faţă slaba literatură a românilor — proscrisă și sugrumată 
in toate părțile de la căderea Teatrului Naţional și pînă acum. Numai 
dumneata, doamna mea, poţi să ardici de pe capul scriitorilor noștri 
acest sloi de ghiaţă ce le amorţeşte creierii ; să ardici lespedele de 
plumb ce le strivesc inimile, şi să sfărămi acest pumn de fier ce le 
astupă gurile ; să dai puţină răsuflare astei literaturi, năbușite tocma: 
cînd începe să zîmbească în fașele ei“. 

Boliac nu se arată deci de loc intimidat de surghiunul din care 
abia scăpase, surghiun adus tocmai de critica socială pe care o cuprin- 
deau manuscrisele sale intrate în mîinile poliţiei lui Alex. Ghica- Vodă. 
Dimpotrivă, el continuă și înăspreşte această critică — chiar dacă 
aparent o limitează la creionarea atmosferei literare înăbușitoare, 
creată de oamenii lui Alex. Ghica după înăbuşirea mişcării revoluţio- 
nare din 1840. 


În pragul revoluției din 1848 
Anii 1842—1847 


Scurt timp după eliberarea lui Boliac din surghiunul său de la 
Poiana Mărului: intervin în Țara Românească schimbări politice 
hotăritoare. 

Alexandru-Vodă Ghica intră din nou în conflict cu Obşteasca 
Adunare, un conflict de fapt între boieri și domnitor. Fără să se gîn- 
dească prea mult la câlcarea independenţei naţionale pe care o aducea 
gestul acesta, Obșteasca Adunare îl reclamă pe domnitor puterilor 
străine. În urma unei anchete provocate de această reclamaţie, Ghica 
e mazilit la 7 octombrie 1842. 

În locul lui a fost ales George Bibescu, unul dintre adversarii cei 
mai virulenţi ai lui Alex. Ghica. 

A căutat la început să pună o frînă puterii: nesăţioase a marii 
boierimi — anunţind că va pune capăt abuzurilor din administraţie —, 
ceea ce i-a atras simpatia păturilor mijlocii. Fra un om cult, cu studii 
de drept la Paris, cultivîndu-i pe intelectuali: și ma: ales pe scriitori, 
ceea ce i-a atras simpatia lor, deci și a lui Boliac. Manifesta înţele- 
gere pentru artă şi mai mult respect pentru poeți decît Alecu Ghica. 
Literatura și artele dobîndesc mai multă posibilitate de a respira, la 
începutul domniei lui. De acest lucru profită și Boliac. Reapare în 
publicistică după tăcerea de doi ani impusă de arestarea sa. 

Începe să publice deocamdată în „Foaia pentru minte“ a lui 
G. Bariț, cu care am văzut că avea legături prin corespondenţă încă 
dinainte de 1840. Astfel dă la lumină, în 1842, în foaia lui Bariț, 
două poezii. Prima continuă linia obişnuită a versurilor publicate de 
Boliac pînă atunci : linia meditaţiei lirice pe teme mai ales în legă- 
tură cu iubirea. Astfel sînt versurile intitulate ciudat : Celui qui aime, 
son coeur est un paradis sur la terrel. 

Dar acum începe să se îndrepte hotărît spre publicarea poeziilor 
sale cu caracter social. Ținem să accentuăm : spre publicare, nu spre 
scriere, fiindcă orientarea de fapt a poeziei lui Boliac spre temele 


! „Foaie pentru minte“, V (1849), p. 192. 

sociale, spre critica socială s-a făcut, cum am văzut, în preajma anu- 
lui revoluţionar 1840. Atunci a scris epistolele către Cîmpineanu și 
Voinescu II, Lepădatul, Carnavalul şi Sila, poezii cu puternic caracter 
de satiră și de critică socială pînă la sentimentul revoltei. Acum însă, 
în 1842 și în anii ce i-au urmat, Boliac are posibilitatea de a încre- 
dința tiparului astfel de poezii. De încercat, el încercase şi mai 
înainte — am văzut că le trimisese spre publicare lui Negruzzi și 
Barit —, dar fără succes. Acum izbuteşte. Probabil, situaţia lui mai 
clară în Ţara Românească, prin schimbarea de domnie, prin căderea 
aceluia ce-l urgisise, îi dăduse și alt curaj în demersurile lui către 
Barit. Îi dăduse apoi, firește, chiar redactorului foii din Ardeal, cura- 
jul să-l publice pe Boliac, care devenise un nume sonor prin închi- 
soarea suferită pentru ideile şi operele sale. 

Astfel, în 1842, Boliac mai semnează aici poezia Aluiul unui 
cerşetor î, pe un motiv din cunoscutele versuri de avertisment senti- 
mental pentru cei mari, pentru bogaţi, pentru suverani, pentru tirani 
mai ales, ale poetului englez Pope: 


»tăpînilor, loc ! Trece-un călător ! 

Vă trageţi, plecaţi capul, gătiţi-vă-a răspunde ; 
Creatorul ascultă pe cerșătorul mort. 

Din cîte-a tras aicea, nimica nu ascunde ; 

Greu or să răspunză acei ce griji nu port ! 
Tiranilor loc! Trece-un cerşător ! ° 


În anul 1843 continuă colaborarea la foaia lui Bariț, cu un și mai 
energic accent social, prin celebra poezie Țiganul vindut. Prin ea, 
Boliac reia în versuri lupta pentru abolirea sclavie: — pentru şter- 
gerea acestei pete ruşinoase, rămase încă pe fruntea Ţării Româ- 
nești — luptă începută de el încă din 1835, prin disertaţia lui asupra 
robiei. 


Anul 1843 este în Țara Românească iarăşi un an de frămîntări 
sociale subterane, de agitaţii politice. Domnitorul se schimbase, dar 
situația fundamentală în domeniul social și politic era aceeași. Nici 
nu putea fi altfel cîtă vreme marea boierime răminea neclintită în 
puterea ei de clasă şi cîtă vreme persistau în ţară puternicele resturi 
feudale, concretizate prin Regulamentul organic ; cîtă vreme țărănimea 


2 „Foaie pentru minte“ (1842), p. 339. e sita 
3 La republicarea ei în ,„Trompetta Carpatiloru“, 1872, nr. 1 026, p. 3, poezia e 


datată : 1836. 

clăcașă se afla în starea de nemiloasă exploatare, care se accentua o 
dată cu pătrunderea capitalismului. 

Încep a se înființa din nou asociaţii secrete. Astfel se încheagă 
asociaţia revoluţionară „Frăția“, al cărei principal propagator era 
Nicolae Bălcescu împreună cu Chr. Tell şi Ion Ghica. În „Frăția” 


intraseră apoi foşti complotişti de la 1840 — ca Deivos, Marin Ser- 
ohiescu-Naţionalu, Filipescu — şi viitori revoluționari, ca: C. Boliac, 


loan Voinescu II, Bolintineanu, Alecu Golescu-Arăpilă. După tactica 
obișnuită în trecut, se înființează în paralelă și o Societate literară, 
activind la lumina zilei, cu scopul de a sprijini literatura naţională 
indeosebi prin tipărire de cărţi. Preşedinte era lancu Văcărescu, iar 
secretari lon Voinescu II și N. Bălcescu, ambii prieteni ai lui Boliac ^. 

În „Curierul românesc“ din 1843, nr. 19—20. Eliade publică un 
Prospect de regule ce sint a se propune întru primirea şi abroba[ia 
«d-lor soți colaboratori ai soțietății pentru tipărirea cărților. 

Membrii sînt : Tell, Voinescu II, Boliac, Laurian, Eliade, C. Baăl- 
cescu, Negulici, Nicolae și Costache Bălcescu, Bolintineanu și alţii. 

Boliac deci se împăcase cu Eliade. Aceasta are ca urmare cola- 
borarea lui la „Curierul românesc“, unde Eliade îi acordă o deosebită 
atenţie și preţuire. În foaia lui Eliade” se anunţă viitoarea apariţie 
a unui volum de poezii ale lui Boliac. La rubrica Poezie (p. 340), 
vestirea se face mai pe larg, arătîndu-se felul cum va fi organizat 
volumul — cronologic. Fliade, care nu era lipsit nici pe atunci de 
anume mici socoteli politice, a luat în consideraţie de bună seamă și 
succesul obţinut de Boliac la palat prin poezia publicată în „Curierul 
românesc“ din acel an: La cea întâi corabie românească. Versurile 
celebrau lansarea corăbiei „Marița“, numele familiar al soţiei domni- 
torului Bibescu, care stimulase iniţiativa construirii ei. Poezia nu este 
însă un act de adulație. Ea dă expresie convingerii statornice, a întregii 
vieţi a lui Boliac, că autonomia :politică a ţării nu va însemna nimic 
fără prosperitatea ei economică. Poezia mai exprimă și altceva: e 
un elocvent prospect în versuri de îndemn pentru capitalul străin, ca 
să vie în ţară s-o fructifice. Poetul urează corăbiei ca, ajungind în 
„porturi depărtate“, să-şi filfîie pavilionul și să povestească despre 
(ara ei: „îi este prunc comerciul“, nu-s „reguli aşezate“, dar poporul 
este „drept şi pacinic“; țara e „săracă-n meşteşuguri“, dar clima ei 
e productivă de „mii de bunuri“ : lînuri bune, „mătăsuri minunate”, 
„holde de feluri de bucate“, păduri „cu multă lemnărie“, munți cu 


Ion Ghica, Scrisori..., p. 687—689 şi 697. 


„Curierul românesc“, XV (1843), p. 187. 
Ibidem. p. 188. 

„mare bogăţie“, „cirezi și turme grase“, cînepă, tei, vinuri, un ade- 
vărat catalog de producţie. Ba, Cezar Boliac mai ţine să-i asigure pe 
cei ce-ar voi să vină că nu sînt nici fiare periculoase în ţară, nici 
şerpi veninoşi şi că epidemiile din trecut au fost anihilate. 

Poezia aceasta i-a adus aprecierea lui G. Bibescu, care într-un fel 
căuta şi el să se sprijine pe categoriile sociale mijlocii, faţă de marea’ 
boierime care îl desconsidera, socotindu-l ca un intrus. Astfel, „,Curie- 
rul românesc“ din același an” anunţă că, la o recepţie pe care a dat-o 
în cinstea profesorilor şi premianţilor de la Sf. Sava, domnitorul 
Bibescu i-a spus lui Boliac că i-a citit poeziile şi că „i-a plăcut Corabia 
şi alte citeva“. 

Celelalte poezii publicate de Boliac în 1843, în gazeta lui Fliade, 
sînt meditații sumbre, fără obiect precis, ca The Spleen (p. 311) ; ver- 
suri de uşoară satiră, ca Muierea trecută la oglinda sa (p. 314—315) 
Și versuri elegiace de iubire, ca Încă o salutare ! (p. 326—327). 

Însă în 1843 Boliac scrie poezia Muncitorul, care deocamdată 
rămîne în manuscris. Ocna e datată de asemenea : „Telega 1843, 
septembrie 6“, la publicarea ei în volum. 


În anul 1844 Boliac se îndreaptă hotărit spre gazetărie, atacînd 
problemele mari ale zilei cu curaj şi cu vioiciune. Începe chiar prin 
dezbaterea problemei presei de tip modern, în articolul intitulat Des- 
pre publicitate’, pledoarie caldă pentru necesitatea presei în regimul 
politic creat de burghezia secolului al XIX-lea. Ne vom opri ceva ma: 
mult asupra acestui articol atît pentru noutatea şi îndrăzneala ideilor 
lui în epocă, cît şi pentru faptul că e mai puţin cunoscut, nefiind 
reprodus în ediţiile operei lui. Boliac argumentează necesitatea presei, 
ca auxiliar indispensabil al unei guvernări liberale, în sistemul parla- 
mentar : „Sufletul unui guvern reprezentativ este publicitatea ; fără 
publicitate nu poate sta : — este un trup mort şi fără fizionomie. Cum 
poate şti reprezentatul dacă deputatul ce şi-a ales să-l reprezinte, ca 
să-l sprijinească drepturile, în mîna căruia și-a pus toate interesurile 
şi viitorul fiilor săi, îşi împlineşte bine datoria sau nu? — și iară, 
cum poate să ştie deputatul dacă aceia pe care reprezentează el sînt 
sau nu mulţumiţi de purtarea sa, dacă nu va fi publicitate ?“ Accen- 
tuează — în termeni foarte energici — funcția critică a ziaristicii, ca 
expresie a principiului libertăţii şi egalității: „Publicitatea poate 


t 


7? Nr. 51. p. 3, [greşit : 147]. 

è Textul publicat în „Buciumulu“, II (1864). p. 154—855. poartă data: Anul 
1843. 

Curierul românesc”. XVI (1844), p. 299—300. 

întîmpina trădarea și nedreptăţile ; şi numai acele guvernări se pot 
teme de dînsa, care deosebesc interesurile lor de ale popoarelor. Cei 
vechi pedepsia cu moarte pe robii ce se introduceau în adunările cetă- 
țenilor ; consiliul celor patruzeci şi celor zece ai Veneţiei ascundea în 
sînul său secretul deliberaţiilor sale. În veacul al XIX-lea însă, cînd 
slotul şi robul au pierit, cînd ideea despre închiziţii pricinuește scîrbă, 
cînd popoarele se zic societăţi, o deliberaţie pe taină nu poate fi alt, 
decît un complot de conspiratori“. O presă liberă constituie pentru 
Boliac o pîrghie a progresului, concretizindu-și ideea printr-o surprin- 
zătoare imagine din lumea muzicală a operei, care-l preocupa pe atunci 
în cronicile sale teatrale : „Nişte cuvinte ca acestea, și altele de o mie 
de ori poate mai mari decît acestea, ne îndeamnă a ne folosi de liniş- 
tirea și obşteasca dorinţă a înaintării, care se simt în toate mişcările 
societăţii, şi a ne cerca să deșteptăm o coardă care va fi în viitor un 
glas de soprano peste armonia socială“. Boliac vede în presa liberă 
— pe care o numește „publicitate“* — principalul factor de creare a 
„opiniei publice“, concepută de el ca forţa care modelează individua- 
lismul, făcînd din om un factor social pozitiv : „Publicitatea este atît 
de priincioasă unei societăţi, sub orice formă va fi societatea, pe cît 
este de priincios unui om în parte aerul şi mișcarea, care îl recoresc 
şi-i prefac sîngele. Ea plană pe deasupra trupului societăţii, se împarte 
către toate mădularele ei, fără osebire de vîrstă, de sex şi de condiţie, 
şi lasă trăsuri adînci, ce nu se mai şterg. Din aste trăsuri se formează 
acea putere atotputernică ce se luptă necontenit împotriva individului 
pentru mulţime, împotriva interesului privat pentru fericirea publică ; 
acea ființă nevăzută. abstractă, pe care o înţelegem fără să o vedem, 
despre a cării existenţă s-au pătruns toate popoarele civilizate şi ale 
cării efecte ne-au dovedit și chiar nouă, anii trecuţi, că nu le mai 
putem tăgădui nepedepsiţi ; acea putere este Opinia publică. 

Dar Boliac nu se limitează la discutarea teoretică a problemei. 
Temperamentul său dinamic îl determină să tragă consecința practică 
a acestei argumentări, să facă o propunere îndrăzneață pentru stările 
noastre publicistice de atunci, cînd foile apăreau abia de două ori 
pe săptămînă şi cuprindeau de toate — ştiri politice, mai ales externe, 
literatură, curiozităţi ştiinţifice, sfaturi de gospodărie chiar — și după 
experiența nereușită, din 1838, făcută cu „România“ lui Florian şi 
Hill : „O gazetă, o gazetă cotidiană şi care să se ocupe numai de cele 
din nâuntru, ar fi singurul corector al abuzurilor. — O astfel de gazetă 
subt nsaşi cenzura stăpinitorului şi răspunderea unei redacţii cu cinste 
șI capacitate netăgăduită, armată în dreapta cu lauda și cu răsplata 

guvernului pentru cei buni, şi în stînga cu hula și condica neagră 
pentru cei rai, — o asemenea gazetă ar forma opinia şi ar ferici țara“. 


Însuși „Curierul românesc“ apreciază dinamismul activităţii de 
ziarist a lui Boliac. Anunţind punerea sub tipar a celui de-al doilea 
volum al lui Boliac, observă : „Stilul şi ideile progresive ale autorului 
se văd în diverse articole de jurnalistică“ !. 

În progresul ideilor sale, Boliac rămîne totuşi în limitele ilumi- 
nismului, închipuindu-şi: că resturile feudalismului: s-ar putea înlătura 
doar prin mijloace culturale. 

În acelaşi an 1844 Boliac începe tot aşa de energic ca ziarist 
şi în „Foaia pentru minte“, unde își continuă colaborarea. Să nu uităm 
că în anul 1844, în Moldova, se legifera emanciparea ţiganilor mânăs- 
tirești și ai ocîrmuirii. Partida progresistă înregistra prin aceasta prima 
ei victorie. Boliac nu se putea să nu se simtă încurajat. Ca de obicei, 
el merge mai departe în îndrăzneală decît contemporanii săi cei mai 
temerari. În timp ce aceștia exaltează dezrobirea ţiganilor — precum 
C. Negri și V. Alecsandri, în versurile lor —, Boliac, în liniştea cona- 
cului familiei Peretz de la Stoenești-Vlașca, scrie în 1844, în septem- 
brie, amplul poem intitulat Epizod din revoluția lui Domnul Tudor, 
evocînd cu pietate figura eroică a lui Vladimirescu, — dacă acordăm 
deplină încredere datei pe care poetul i-o va înscrie mai tîrziu, la 
publicarea poemului. Ea ne apare ca veridică, deoarece — în 1846, în 
dialogul public cu Eliade despre Poezie, comparîndu-şi operele lui cu 
cele ale redactorului „,„Curierului românesc“ — Boliac se referă la 
acest poem ca la o lucrare terminată: „,...Este atita deosebire între 
Mihaiada şi Tudor, între Mircea şi Matilda“ !!. Mircea, după afir- 
maţiile ulterioare ale lu: Boliac, ar fi trebuit să însemneze în opera 
lui Eliade ceea ce a fost Faust în cea a lui Goethe: ,,...O scena, o 
singură scenă dintr-o tragedie, din tragedia Mircea, la care lucrează 
d-l Heliade Rădulescu de 40 de ani“ ?. Poemul despre Tudor Vladi- 
mirescu, deşi nepublicat, se pare că a fost destul de larg cunoscut 
îndată după terminarea lui, judecînd după unele amintiri însemnate 
mai tîrziu: „Era un timp cînd un domn român regulamentar striga 
unui poet liberal, cu ocaziunea poeziei lui, Domnul Tudor : Nu scrieți 
poezie despre Tudor ; tractați subiecte mai nobili, tractaţi pre Jianul, 
pre Tunsul“ ”. 


10 Poesii noue, „Curierul românesc”, XVI (1844), p. 320. 
1 „Foaie pentru minte*, IX (1846), numărul din 10 iunie. 
> Teatrul românesc, în „Trompetta Carpaţiloru”. VII (1869), nr. 780. 
13 [Editorial] 30 mart. /11 april. în „-Trompetta Carpaţiloru“, V (1867). 

Tudor Vladimirescu e înfățișat în acest poem ca un răzbunător 
al suferințelor ţărănimii — înjosită și suptă deopotrivă de stăpînirea 
turcească și de a boierilor — şi ca un lucid scrutător al răului social, 
în convorbirea cu Prodan, unul dintre capii oștirii sale: 


Cînd văz călugăr că se smereşte 
Şi vine-n lacrimi de iscăleşte 
C-are, creştinul, robi pe moșii ; 
Cînd văz tiganul sub bici cum moare, 
Crede, Prodane, cumplit mă doare ! 
Aș vrea tiranii să-i sug de vii ! 


Tudor Vladimirescu formulează astfel împreună termenii luptei 
publicistice de pînă atunci a lui Boliac pentru emanciparea ţiganilor 
și termenii viitoarei lupte a lui pentru secularizarea averilor mănăsti- 
reşti. Dar, în poemul lui Boliac, revoluţionarul Tudor nu e un medi- 
tativ, ci un hotărît al faptei : 


Voi şti să curăţ cu pălămida, 

Voi şti să sfișiu atunci aspida 

Ce suge sînge nevinovat. 

Sfărîm eu hidra ce tot renaşte, 
Curăţ eu pirul ce copleşașşte ; 
Viespă, lăcustă ce-n veci ne paşte. 
Altfel de Ţepeş, Mavrocordat ! 


După cum însă disertaţia despre robie era prematură în 1835, 
poema despre revoluţionarul Tudor era prea îndrăzneață pentru 1844. 
Vremea ei încă nu venise. A trebuit să rămînă în manuscris pînă cînd 
însăși revoluţia de la 1848 a început să fie înţeleasă în justa ei sem- 
nificaţie istorică. Poema lui Boliac n-a putut apărea decît la sfîrşitul 
exilului revoluţionarilor, la Paris, în veşmînt francez și românesc 
totodată !. 


14 Domnul Tudor, épisode de la révolution roumaine de 1821. Paris, 1857. 
Poezii naţionale, Paris, 1857 — p. 1—14. S-a retipărit în „Buciumulu”, I (1863) 
p. 279, nr. 71 p. 283 (greșit: 278], 286, 295—296, cu următoarea notiţă introduc- 
tivă : „Această episoadă nu este publicată în colecţiunea din urmă a poeziilor d-lui 
Bolliac editate de d. Sotcec. A fost rezervată spre a se publica într-o altă colec- 


tiune, ce are a se tipări sub numirea de „Poeme şi Balade“. Această episoadă este 
scrisă în Stoeneşti-Vlaşca la anul 1844". 

În „Foaia pentru minte“ Boliac publică cunoscutul articol Către 
scriitorii noştri! © — un adevărat manifest literar, o chemare ener- 
gică adresată scriitorilor, cerîndu-le să se îndrepte hotărît către poezia 
socială, un veritabil tratat de morală literară pentru poetul-cetă- 
tean. Boliac începe prin a-și relua pledoaria pentru solidaritatea 
intelectualilor, pentru lucrul lor comun în societăţi literare, pentru 
impunerea lor în societatea vremii nu numai prin produsul izolat al 
inteligenţei şi talentului lor, dar şi prin forţa lor mumerică coerentă : 

„Toti meseriaşii, toţi negustorii îşi discută interesurile între dînşii ȘI 
fac asociaţii, fie de orice nație, de orice religie, — prejudecățile înce- 
tează înaintea interesului comun. Nu e ruşine numai ca speculanții 
de idei, numai acești eliţi ai inteligenţei, care au toţi același prinţip 
— dacă nu ȘI aceiaşi țintă — numai ei să fie într-un război vecinic, să 
se gonească neîncetat și să nu se înțeleagă odată între dînşii ?“* Ideea 
aceasta a solidarităţii intelectualilor — pe, care o lansează Boliac la 
noi în 1844 — va constitui mult mai tîrziu una dintre preocuparile 
principale ale unor mari scriitori ca Liviu Rebreanu şi Camil 
Petrescu. 

Poeziei dulcege de iubire, pastelului împletit cu uşoare senti- 
mente de melancolie ori veselie, caracteristice epocii, Boliac le opune 
cu hotărire poezia iubirii de oameni, crezînd — ca şi socialiștii utopici 
— că prin ea ar îndrepta spre bine pe cei ce deţin puterea. Poetul 
care scrisese — şi va mai scrie — atitea versuri de iubire, acum lansa 
faimoasa apostrofă : „A trecut vremea Petrarcilor. domnilor poeţi !“ 

Poeziei zgomotoase care cînta vitejia eroilor de tip feudal, învin- 
gind prin forţa braţelor şi tăișul săbiei, Boliac îi opune acum poezia 
luptei sociale, poezia protestului alături de muncitorul ţăran și robul 
tigan. E co. ins că prestigiul social al poetului nu poate crește decît 
din împlinirea misiunii sale de fulgerător al răului şi scutier al bine- 
lui. Pe această linie, Boliac aminteşte scriitorilor — cu accente vibrante 
de reproș — că lira lor n-a vibrat la nici una din marile calamităţi 
care îndoliaseră Ţara Românească în ultimul timp, — inundațiile şi 
cutremurul : „S-au întîmplat potoape, domnilor, în care s-au topit 
stările ŞI s-au prăpădit viețile atitor oameni, — mulțimi de nuanțe 
tinere şi sfîşietoare s-au ivit în această dramă de trei zile şi care a 
avut de scenă jumătate ţara; nici una n-a putut atinge inima 
d-voastră... 

Amintind reprimarea mişcării din 1840, săvirșită cu cruzime de 
autorităţi, — reproşează scriitorilor molcoma lor atitudine, cu infle- 


5 „Foaie pentru minte“, VII (1844). p. 313—316. 

xiuni de indignare ce îşi au, desigur, sursa în experiența personală, 
făcută în încăperile agiei, în fata comisiei de anchetă: „Atitea cru- 
zimi în anii trecuți, atiția juni, atîți părinți de familie închişi și morţi 
prin temnițe — mîna de fier a intrat și chiar în ceata d-voastră, a 
calomniat, a pus pete de necinste, a confundat cu criminalii de stat 
tovarăşi d-ai dumneavoastră, care purta pe fruntea lor semnele inte- 
ligenţei, aceeași deviză ce purtaţi şi d-voastră şi pe care îi știaţi în 
fundul conștiinței dumneavoastră că sînt nevinovaţi şi că nu merită 
nici una din acele calomnii, — cu toate acestea nepasarea și egoismul 


<< 


d-voastră se desfata în ospățuri ca Raton în parmezan". 


Subliniază cu ironie biciuitoare că atunci cînd, în Moldova, un 
act revoluționar ca emanciparea țiganilor se sävîrşea în mod oficial 


— prin urmare celebrarea lui n-ar fi comportat riscuri — poeţii din 
Tara Românească păstraseră, cei mai mulți, o molcomă tăcere. 
Bineînțeles. Boliac operează aici cu uneltele pamfletului — deci 


şi cu exagerările de rigoare —, poezia românească de atunci nefiind 
totuşi: atît de :inertă precum o înfațişeaza aici. 

Părăsind arma ironiei, convins deci că în afundul sufletului lor 
poeţii aceştia mai păstrează un fond de umanitate, Boliac își încheie 
articolul cu un cald apel către aceşti scriitori, îndemnîndu-i să-şi facă 
măcar de acum înainte datoria faţă de umanitate, faţă de progresul ei. 

Ca să înţelegem toată îndrăzneala şi noutatea ideilor lansate prin 
acest articol, trebuie să ne raportăm la mentalitatea păturilor condu- 
cătoare în epoca în care a fost publicat, și anume la un scurt interval 
după ce Boliac fusese arestat şi surghiunit aproape un an, pentru ce? 
Pentru că aflaseră între manuscrisele lui epistola către I. Cimpineanu, 
disertaţia despre robie, versurile din Lephădatul... Noutatea aceasta nu 
merge totuşi prea departe. În 1841, Boliac credea că „robia cade“ 
numai prin acţiunea societăţilor culturale. 

Îndemnurile acestea către scriitori le traduce Boliac şi în versuri, 
în acelaşi an, tot în revista lui Bariț. În epistola La D. loan Văcărescu 
îl mustră respectuos pe marele poet că nu mai scrie versuri : „Etern tot 
delăsată să stea citera ta ?“ Se recunoaşte chiar învăţăcelul poetic al 
Văcărescului : 


E muza chiar aceea ce a creat p-a mea, 

Pe care-am ascultat-o-n a mea copilărie : 

Ce i-am rostit cîntarea în toat-a mea junie, 
Căci prea mult îmi plăcea. 

Întregul său program poetic şi-l expune însă Boliac în celebra lui 
poemă La muza mea!  Muzei sale îi cere să cînte „Pe antihriştii, „pe 
impii“, pe „omul ce suspină“, societatea care „geme“ şi „păsul ome- 
nirii“. Pe coardele ei trebuie să vibreze libertatea, combaterea egois- 
mului. Ea trebuie să întîmpine „cu trăznet o mînă sacrilege frăției 
omeneşti“. Poezia cuprinde însă — pe lingă aceste accente revolutțio- 
nare — multe elemente din socialismul utopic, de tip christianizant, 
pregnat în Franța la Lamennais, iar la noi la Eliade. Principrului 
„armoniei“ sociale i se sacrifică mult prea mult: Bogatul „ce strînge 
cu multă lăcomie semănături“* e îndemnat frăţeşte să aibă milă de „un 
sărac ce plînge'. Săracii sînt îndemnați la pace : „Voi credeţi şi răb- 
dați”... „nu pizmuiţi bogatul“... „iertaţi şi pe bogatul orbit de 
lăcomie“... 

Cu datarea acestui poem e o poveste interesantă, care arată cit 
de relative sînt precizările cronologice ale lui Boliac. Poezia a apărut, 
precum se vede, în 1844. Totuşi, în volumul din 1847 e datată: „1847, 
novembre 12“. Textul prezintă doar schimbarea cîtorva cuvinte faţă 
de cel publicat î în foaia lui Bariț. La republicarea î în „Trompetta“ HI 
se adaugă următoarea notă : „După primul jurămînt făcut în viele de 
la Filaret pe bazele revoluţiunii din 1848, de N. Bălcescu, I. Ghica, 
Chr. Tell şi Cesar Boliac. Acest jurămînt a fost începutul revoluţiunii“. 

Atitudinea hotărîtă de luptător social prin poezie îşi găsește pre- 
tuirea în cercuri din ce în ce mai largi. Boliac începe a fi considerat 
printre scriitorii însemnați ai epocii. Revista cu un program atît de 
progresist — program care îi aduce și repedea suprimare de către 
cenzură — „Propäşirea“ de la laşi, se mîndreşte cu colaborarea lui 
Boliac, încă de la început, anunțînd-o în articolul-program : „Ajutorul 
celor mai însemnați literatori din Valahia şi Moldova nu este făgă- 
duit şi pînă acum putem închizăşlui că cetitorii foii noastre vor găsi 
adeseori în coloanele ei numele cunoscute a d- lor Alexandrescu, 
Boliac, Bălcescu, Voinescu, Donici, Negruzzi ş.a.” Boliac publică în 
adevăr aici cunoscutul poem social Muncitorul *. 

În 1844, Boliac mai colaborează asiduu şi la „Vestitorul Româ- 
nesc“ din Bucureşti. Gazeta lui Zaharia Carcalechi:, continuarea „Can- 
torului de Avis“, nu era, biata, de loc revoluţionară, nici măcar pro- 
gresistă. Mai tîrziu, Boliac îşi va aduce aminte cu ironie de vorba 
lui Carcalechi : „gaseta mea pupălară“ şi o va da ca exemplu de foaie 
servilă şi anodină. „Vestitorul“ lui Carcalechi a fost într-adevăr mult 

„Foaie pentru minte“, AL (1544). p. 240. 

1 A 1872, n 1 030, n 

8 „Propășirea“, E (1844). p. 119—120. 

timp un fel de „Universul“, aşa cum era el pe vremea fondatorului 
său, Luigi Cazzavillan. Adică o gazeta de ştiri, mai mult externe, care 
interesa îndeosebi pe comercianţi, dîndu-le informaţii asupra sosirii 
corăbiilor în porturile Brăila și Galaţi, asupra preţului cerealelor, asu- 
pra bursei de mărfuri de la Triest etc. Literatura foii era anodină, 
mai mult traduceri de nuvelete şi anecdote. Cînd îi plăcea ceva în 
alte foi româneşti, Carcalechi nu se sfia pur și simplu să reproducă 
fără a indica sursa, ceea ce îi atrăgea roteste şi ironii din partea 
„Curierului“ şi a „Albinei românești“. Însă, aşa cum era — ca şi 
Universul“ de mai tîrziu —, ,,Vestitorul românesc“ avea cel mai 
mare tiraj dintre toate foile românești și făcea o concurenţă serioasă 
gazetei lui Eliade, pe care a biruit-o în longevitate şi apariţie regulată. 
Foaia lui Carcalechi era aşezată pe baze comerciale, şi nu este exclus 
ca pe Boliac să-l fi atras aici anumite avantaje materiale. 

Colaborînd la această gazetă, Boliac nu-și părăsește principiile. 
Ţinînd seamă de nivelul cititorilor de aici, pe un ton mai stins, Boliac 
îşi continuă lupta publicistică. Unui avar îi adresează următoarea 
epigramă : 


Tu viaţa nu- ti iubeşti, 
De ce nu vrei să mori ? 
Trăind tu nu trăieşti. 
Munceşti să laşi comori 
La-aceia ce urăşti * 


În poezia Plingea sentinela comandirul său *, Boliac creionează, 
prin cuvintele de jale ale ostaşului simplu, portretul unui ofiţer „blind 
şi dulce“ cu soldaţii, sever în serviciu, dar care „trăia ca frații“ cu 
(ăranii ostași cînd „trecea slujba“. 

Poezia e datată : „1841, fevruarie 10'* — ar fi fost scrisă deci în 
timpul închisorii sale la agie. La republicarea ei în „Irompetta“ ”. 
Boliac însă nu adaugă în notă decît atîta: „La moartea căpitanului 
Dumitrescu“ — un amic personal al poetului, după cum ne spune 


refrenul : 


Plingea sentinela comandirul său ; 
Eu plingeam cu dînsul pe amicul meu ! 


m * La un sgîrcit. în „Vestitorul românesc“, VIIE (1844). p. 40. 
„Vestitorul românesc“. VIII (1844), p. 47—48. 
„.Trompetta Carpaţiloru“, 1872, nr. 1032, p. 3. 

Interesant e articolul lui Boliac despre modă, asupra căruia de 
asemenea s-a trecut repede în ediţiile şi comentariile de pînă acum. 
Tema era — ca să zicem aşa — „la modă“ pe atunci. Alphonse Karr, 
jurnalistul francez cu ascuţit condei satiric, care era foarte citit şi la 
noi pe atunci, fund tradus adesea fn revistele vremii, în „Curierul“ lui 
Eliade mai ales, se plîngea spiritual de tirania modei ?. 

Boliac pare că ar înţelege noţiunea de „modă“ într-un sens mult 
mai larg : ca forţa care propagă inovațiile prin imitație, prin sugestia 
faptului viu, a exemplului. Autorul român face din modă un motor al 
progresului, al istoriei omenirii chiar: „Isprăvile tale sînt nemuri- 
toare, modă ! Tu ai dat svon şi ai desfiinţat limbile. Tu ai învăluit 
goliciunea mădularelor oamenilor celor vechi. Tu ai înălţat şi degra- 
dat rînduri rînduri deosebitele ştiinţe. Tu îi deshămai pe oameni de 
la leagănele stăpînilor. Tu ai desrobit noroade. Tu ai format şi refor- 
mat dogmele credințelor. Tu ai ardicat şi ai surpat ateismul. Tu ai 
încurajat pietatea. Tu ai întins și ai mărginit monomabhia și sinuci- 
derea. Tu ai pierdut Atena. Iu a: pierdut Roma. Tu ai desfiinţat 
amorul. Tu ai desfiinţat prieteşugul'. 

În realitate însă, Boliac nu întreprinde aici o apologie — ci o 
satiră vehementă în formeie pe care i le îngăduia cenzura. Obiectul 
satirei e civilizaţia burgheză : „Ţie-ţi sîntem datori invențiile veacu- 
lui XV. Ţie-ţi sîntem datori călătoriile şi descripţiunile veacului XV. 
Tu a: vecinicit pomenirea curții lui Ludovic. Tu ai omorît pe 
Racine. Ţie-ţi sîntem datori deșteptarea făbricilor. Ție-ţi sîntem 
datori încurajarea manufacturilor. "Ție-ţi sîntem datori importurile 
şi exporturile...“ 

Moda e înfăţişată aici ca una din acele femei luxoase şi capri- 
Cioăse, care animau saloanele, dar ruinau averile celor ce le între- 
tineau. în aceste saloane, poetul se zugrăveşte cu sarcasm, ca o apa- 
riție stîngace şi nepotrivită, — la fel ca Grigore Alexandrescu în 
Satira duhului meu. 

Cu deosebire însemnat este articolul intitulat Poezia populară, 
semnat C. B. şi publicat tot aici”, ca un pendant al satirei sale asu- 
pra modei. 
| Prin acest articol, Boliac se afirmă ca unul dintre cei dintii care 
s-au ocupat la noi de producţiile populare, inainte de V. Alecsandri şi 
de Alecu Russo. 

Cu patru ani înainte, C. Negruzzi scrisese cunoscutul său articol 
Cîntece populare a Moldaviei ; articolul fusese reprodus îndată şi în 


2 Rochiile lungi, în „Curierul românesc“, XVII (1845), p. 123—124. 
23 Vestitorul românesc“, VIII (1844), p. 29—32 [foileton]. 

Bucureşti %. Eliade însuşi scrisese despre Jocul călușarilor %, descriin- 
dv-l și încercînd să-l explice prin tradiția răpirii sabinelor. În Tran- 
silvania, prezentind versurile culte în stil popular ale lu: Andras 
Fodor, Bariț îi indemnase, încă din 1839, pe cărturari să culeagă lite- 
ratura populară *. Sa fi luat cunoștință Boliac de primele poezii în 
formă populară ale lui Alecsandri ? E adevărat că ele fuseseră publi- 
cate în 1842, dar într-un calendar. Nu e mai puţin adevărat însă 
ca acest Calendar pentru poporul românesc pe anul 1843 era alcătuit 
şi editat de Kogălniceanu, și pe acea vreme calendarele se bucurau 
încă de o mare răspîndire. În 1843 apar în „Albina românească” 
cîteva dintre Dozele lui şi e cert că ele stîrniseră multe discuţii în 
saloanele din amîndouă Principatele”. Pe de altă parte, folclorul 
nostru nu era de mult o necunoscută pentru Boliac. 

Depaâşind faza simplelor îndemnuri, nelăsîndu-se antrenat nici 
pe panta identificării totale a folclorului nostru cu cel latin. ca Eli- 
ade, — Boliac insistă mai mult asupra caracterului naţional al fol- 
clorului, ca expresie a patriotismului popular, în opoziție cu cosmo- 
politismul păturilor sociale dominante. În „Pamînteanul” din 1839 
am văzut că publicase Maria din Bezdat. În volumul din 1843 mai 
aflăm şi balada Zînele. Poezia Zburătorul, din volumul apărut în 
1847, e datată: .,1836 aprilie 3“. Extrem de interesantă e balada 
Meşterul Manole, din acelaşi volum, cu un moto dintr-o variantă 
populară, care seamănă întocmai cu versurile respective din varianta 
munteană, publicată în 1885 de G. Dem. Teodorescu. 

Îi îndeamnă cu entuziasm pe scriitori să părăsească temele de 
inspiraţie cosmopolită și să se îndrepte spre poezia muncii, produsă de 
popor. Articolul e mai mult un gest de entuziasm. fără vreo protun- 
zime deosebită. Meritul lui principal e de ordin istoric: faptul că în 
acelaşi an 1844 — în care Alecsandri publică în „Propășirea” un ciclu 
masiv din Doinele sale, precum și faimoasa Primblare la munți — în 
ara Românească se vădesc aceleași preocupări și aceeaşi admiraţie 
pentru creația populară. Boliac nu e aici un inovator, dar nici un 
rămas în urmă. El merge în pas cu vremea. Şi, în orice caz, dovedeşte 
o buvă cunoaștere a folclorului: nostru. 


24 „Dacia literară“, I (1840). p. 121—184: ..Curicrul românesc”, Al (1840), 
p. 913—214, 217—218, 222, 230. | 

25 „Curierul românesc“, XV (1843), nr. 41, p. 167—165. 

26 Poesie populară, în „Foaie pentru minte“, II (1889), p. 38—39. 

27 Cf. G. C. Nicolescu, Viaţa lui U. Alecsandri, Bucureşti, 1962, p. 64—67. 

Aproape tot atît de mare interes prezintă și articolul intitulat 
Inceperea postului şi semnat tot C. B. %, însă mult mai puţin cunoscut. 
Începe în stilul meditaţiei religioase în proză, atît de obişnuit la noi 
in prima jumătate a secolului al XIX-lea: „,lăcere! Muzicile au 
încetat, danţurile s-au oprit ca la un semnal de jale. Arama religioasă 
se bate în aer pe turnurile oraşului...“ Dar chiar în acest gen literar 
atît de învechit, Boliac se arată un om nou. El introduce în meditaţiă 
religioasă larga bătaie de inimă, accentul patetic de compătimire și 
revoltă din poezia lui socială : „La ușile bisericilor stau trîmbă cerșe- 
torii cu capetele goale, cu feţele searbede de frigul iernii, cu picioa- 
rele vinete şi goaie pe scrobul zăpezii''.(...) „„Păstorilor şi arhierei ! 
puneţi pe voi podoabele bisericeşti, puneţi-vă mitra pontificală, lua- 
ti-vă cîrja păstoriii în dreapta voastră şi plecaţi pe jos! Intraţi pe 
unde auziţi sunînd fiare la picioare și mijlociţi uşurarea pătimașilor . 
(...) „Opriţi-văţi în porţile temnițelor și cereţi milostenia prin răs- 
pintii! Cerşiţi pe la porţile bogaţilor !'* Boliac creează astfel un gen 
propriu : acela al articolului de sărbători ca îndemn patetic la milo- 
stenie, la apropierea de marile dureri, de marea mizerie a poporului 
asuprit, — gen pendant al poemelor sale umanitare, caracteristic lui 
ca gazetar : „Și tu, fiică, tu care mai visezi încă balul din care ieşiși 
aseară cu atîta mîhnire, tu care gindeşti încă privind rochiţa ce te 
piindea atît de bine; tu a cării fantazie încă tot mai aude armonia 
muzicilor răpitoare, gîndeşte la fiica acelei văduve ce zace în acea 
înfundătură de mahala, gîndeşte-te că pe cînd tu te desfătai în carna- 
valul cel vesel, ea plîngea la picioarele mume-si, ce zăcea dusă într-o 
cocioabă fără foc : gîndeşte la ea, săraca, şi roagă pe părinţii tăi să-ţi 
dea voie a-i trimite o parte din hainele tale“. Identitatea de ton şi 
temă cu poeziile sociale ale lui Boliac, cu Carnavalul, de exemplu, e 
perfectă. Articolul e aproape un poem în proză, după cum poeziile lui 
sînt frumoase articole versificate. Ca să ne dăm seama de ceea ce 
însemnau atunci asemenea accente, să ne amintim că nu de mult încă 
domnitorul cu toată boierimea obișnuiau a petrece în cortul domnesc 
și a dănţui în jurul lui, la Moşi — de sărbătoarea „moşilor“, adică 
a sufletelor străbunilor — pe cînd imediat în apropierea cortului dom- 
nesc gemeau cu urechea bătută în cuie de stilp, cu mîna ciungită sau 
se zbăteau pur şi simplu în spînzurătoare oameni considerați ca făcă- 
tori de rele şi păstraţi uneori „la gros“ pînă la această sărbătoare spre 
a li se împlini barbara osîndă chiar în acele zile de petrecere. Trebuie 
să ne dăm seama ce fel de suflet. ce mentalitate aveau oamenii cărora 


28 Vestitorul românesc“, VIII (1844). p. 41—44 (foileton). 

li se adresau atunci asemenea îndemnuri, oameni care cu mai puţin 
poate de un deceniu înainte nu se nelinișteau de loc la gîndul de a 
petrece la Moși alături de un asemenea tradițional spectacol maca- 
bru”. Boliac, la fel ca umanitariștii utopici francezi ai începutului de 
veac, credea naiv că asemenea oameni trebuiau reeducaţi sufletește 
cu grijă, că putea fi trezit în sufletul lor sentimentul umanităţii. Şi 
pentru aceasta, Boliac — ca și atîţi alţii de pe vremea lui, ca Aimé 
Martin, ca 1. D. Negulici, traducătorul lui Aimé Martin, ca Eliade, 
editorul entuziast al acestei traduceri — avea convingerea că sufletul 
feminin, prin însăşi natura lui, era mai deschis sentimentului de mila, 
de omenie, de respect al omului, care trebuie să stea la baza oricărei 
adevărate civilizaţii. Pe această cale accesibilă mentalități: epocii 
înţelegea C. B. să lanseze ideea „emancipării femeii“ : „Cei mai mari 
filosofi au atins această coardă, propagînd acel proiect evanghelic, şi 
cel mai nou filosof, Aime Martin, dovedește că prin femei numai se 
poate civiliza neamul omenesc” 

Toate acestea le spune Boliac în articolul său de elogiu despre 
vechiul institut de binefacere al Elisabetei Știrbei pentru fetele sărace 
și orfane, pe care-l sprijinise şi Eliade din toată inima în publicaţiile 
sale ” 

Boliaă însă e preocupat aici nu numai de exercițiul milosteniei, 
ca metodă de dezvoltare a sentimentului umanității, a preţuirii omu- 
lui, a respectării lui, de orice condiţie socială ar fi. E preocupat şi de 
problema formării burgheziei în ţările române, așa cum am văzut că 
era şi în poezia La cea dintii corabie românescă. Boliac credea — în 
mod eronat, evident — că burghezia se poate crea prin școală. Evi- 
dent, C. B. se gîndea aici la mica burghezie: „Ne plîngem în toată 
zioa că nu avem fabrici, nu avem manufacturi, nu se poate ţinea un 
teatru în capitala noastră și că scriitorii noştri nu găsesc cititori nici 
pentru chiar cap-d-operile lor. Pentru ce aceasta ? Pentrucă nu avem 
o burjoazie”. (...) „Şi cum s-ar putea forma o burjoazie? Dînd o 
creştere mai îngrijită fetelor de meseriași '. 

Același elogiu al dezvoltării umanităţii prin femeie l-a cresonat 
şi în poezia Epitaf la Caterina Filipescu născută Balş *!, avînd la prima 


29? Aceste moravuri alce unui trecut foarte apropiat le evocă însuşi Boliac. Elv- 
giind măsurile civilizatorii luate aici în ultimul timp, Boliac descrie trecutul şi 
prezentul tirgului Moşilor într-un articol din ..Vestitorul românesc”, VIII (1549), 
p. 146; Bucureşti. 

3 Aşezămintul pentru fete în Bucuceşti. în „Vestitorul românesc”. VIII (1844), 
p. 133 [scrisoare către redactor]. 

publicare o strofă în plus faţă de ediţia din 1847. 

Tot în gazeta lui Carcalechi, în fine, îşi începe Boliac — con- 
tinuînd preocuparea pentru viaţa teatrală arătată în „Curierul“ 
seria de cronici dramatice şi muzicale ”, pe care o va urma adai 
apoi în „Curierul românesc” în anul următor, 1845. Boliac e astfel 
primul cronicar teatral român în sensul modern al cuvîntului, care 
semnează şi care urmărește regulat mişcarea spectacolelor din Bucu- 
rești. El urmăreşte viaţa teatrului românesc cu optimism ŞI generozi- 
tate. E un educator plin de răbdare și de îngăduinţă atît al actorilor, 
cît și al publicului, abia în formaţie. Constată cu bucurie progresele 
realizate, dar nu se mulțumește cu ele, ci împinge mereu, entuziast, 
spre mai bine : „Niciodată n-am avut un teatru atit de bun, niciodată 
n-am avut un parter atît de preţuitor. Abia coriștii nu mai îndrăznesc 
a lua rola de frunte pe scena noastră, ȘI publicul nu mai aplaudează 
cînd vede şicuri și crăcănături pe scenă. Amestecul de bun şi de rău 
a început oarecum să formeze gustul parterului, — și gustul parte- 
rului este singurul cenzor al scenii ; sta-vom însă aici? Nădăjduiesc 
ca nu”. 


În 1845, Societatea literară se transformă în Asociaţia literară a 
României. Statutele ei sint publicate în broşură î în 1847 și reproduse 
mai tîrziu în marea colecție de documente în legătură cu revoluția 
din 1848 la noi”. 

Viata culturală se amplifică în Țara Românească. Creaţia lite- 
rară și publicistică a lui Boliac merg în pas cu acest avînt, devin 
reprezentative pentru el. Acest fapt îl consemnează însuşi Eliade, cu 
toată imensa autoritate de care se bucura el în acel timp“: „În 
d. Boliac vede cineva instinctul poetic lucrînd în toată puterea sa 
primitivă şi dezvoltindu-se din zi în zi (...) Acel pigmeu de acum zece 
ani, astăzi începe a-şi arăta o talie de gigant și în marele său neas- 
fimpăr şi dorinţă de perfecţie, ca un titan modern". 

Stînd acum în faţa unui fenomen cu totul deosebit, Eliade încearcă 
să şi-l explice, în felul său preștiinţific, amestecînd fenomene de fizică 


32 C. B., Teatru. Norma. în „Vestitorul românesc”, VIII (1844). p. 50—51 
[foileton]. 

33 Anul 1535 în Principatele române. vol. I, p. 44—49 : .Statutele Asociaţiei 
literare a României“. Sînt semnate de I. Văcărescu, C. G. Filipescu, Şt. Golescu, 
Cezar Boliac. I. Ghica. A. Treb. Laurian. I. A. Filipescu, C. Bălcescu, P. Poenaru, 
FI. Aaron. C. N. Brăiloiu. I. Voinescu II. C. A. Rosetti, Gr. Alexandrescu. I. D. 
Negulici ș.a. 

5 Poesie, în „Curierul românesc”. XVII (1845), p. 6—8. 

cu noţiuni medievale de fiziognomie și cu imagini pur şi simplu poe- 
tice. Cu toată imprecizia în detaliu. caracterizarea omului Boliac 
făcută de Eliade e remarcabilă. Ca toţi rebelii autentici, Boliac fascina 
şi spăimînta totodată pe atunci. Ca să-și materializeze impresiile, 
Eliade recurge la studiul „fiziognomiei“, al descifrării temperamen- 
tului unui om din trăsăturile feţei sale. Metoda aceasta — amestec de 
empirism și fantezie, de mentalitate preștiinţifică şi de intenţii naive 
de a face ştiinţă — ajunsese o modă europeană în prima jumătate a 
secolului al XIX-lea. Ea semăna în totul cu inventatorul ei, Jean. 
Gaspard Lavater, filozof, teolog şi poet totodată *. Revistele occiden- 
tale de mare circulaţie în epocă abundau în astfel de „fiziognomonii 
şi ele şi-au avut ecoul şi în revistele româneşti *. Preocuparea aceasta. 
a trecut la noi dincolo de jumătatea secolului, fiind ilustrată de 
B. P. Hasdeu prin o celebră Filosofie a portretului lui Ţepeş”. Eliade 
transformă studiul fizionomic într-un portret literar: „Am zis că 
adesea expresiile cugetărilor sombre ale poetului seamănă cu însuşi 
el cînd se află vreodată în fierberea unor idei de răzbunare. Şi cu ade- 
vărat fizionomia omului e adesea icoana sufletului. D. Boliac are una 
din fizionomiile cele mai semnificative şi picante. Nu-l poate vedea 
nimeni fără a-i aţinta băgarea de seamă ; la chipul lui, deodată, omul 
se simte mișcat sau de dragoste sau de ură; indiferent nu poate 
râminea '. 

În „studiul“ său, Eliade se foloseşte și de observația științifică 
asupra deformării liniilor în oglinzile convexe și concave, transfor- 
mînd-o în imagine poetică: „„Mi-aduc aminte, acum vreo 10 ani, 
glumiam amîndoi în camera sa. Avea pe masă o oglindă cu două 
feţe : într-una chipul se arăta în miniatură şi într-alta nu numai că 
se mărea, ci se făcea şi oval. Întorceam oglinda şi ne uitam amîndoi 
d-alăturea într-însa. (...) Cînd îi văzui chipul în miniatură, nimic nu 
era mai picant şi mai plăcut: semăna, după cum zic românii, «copi- 
lul dracului» şi francezii «enfant terrible», plin de foc şi de vivaci- 
tate. Mi-era drag să-l văz. Întoarse deodată de cealalta parte oglinda 
rizînd, şi cînd îi văzui chipul cu gura deschisa, prelungit şi mare, mi-a 
venit să ţip !“ 


3% J. G. Lavater, Physiognomonie ou art de juger le caractoc par les traits 
du visage, 1775—1778. 

3% R. Ralett, Provincialii şi ieşenii, în „Propăşirea“, I (1844). p. 70—72, 785— 
79. Ti a Clasificația bărbaților, în „Foaie pentru minte“, III (1840), 
p. 299—240. 


e B. P. Hasdeu, Filosofia portretului lui Ţepeş. Schilă iconografică. Bucu- 
resci, 1864. Imprimeria „Cesar Bolliac“. | 

De aici Eliade trece la portretul literar al lui Boliac: „Astfel 
imaginea scrierilor celor de pînă acum ale poetului nostru şi ale 
expresiilor sale în vorbire : cînd te întinereşte ŞI ti-e drag sa-l asculți : 
cînd te face să ţipi ; cînd de la trecerea unui pasagiu la altul, de la 
o faţă la alta a oglindei, nu simţi nimic, nu vezi nimic decît un lemn, 
o sticlă, nişte reflete de lumină. Nu știu de mă exprim bine, ca să fiu 
înţeles" 

Sentimentul acesta în fata personalităţii mereu crescînde a lui 
Boliac îl au şi scriitorii mai tineri. fon Catina își alege un moto din 
versurile lui Boliac pentru poeziile sale Citara şi Iluzia la 19 ani? 


Caracterizarea făcută de Eliade stirni în mod firesc un iata 
interes. „Foaia pentru minte“ ” o reproduce în întregime. Cu puţin 
mai înainte, “ Bariț nota cu satisfacție că — în pofida primitivității 
moravurilor literare de atunci, cînd critica era privită de scriitori ca 
un act de agresiune personală — Boliac nu s-a supărat de această 
recenzie a lui Eliade, înţelegînd rostul modern al criticii. Însuși Boliac 
îşi publică răspunsul tot în foaia lui Bariţ*!, şi acest răspuns e repro- 
dus îndată în gazeta lui Eliade. E datat: „București 10 ian.“ și e 
extrem de semnificativ pentru ideologia poetului în acea epocă. 

Încă de la începutul articolului, Boliac face o profesiune de cre- 
dinţă, încercînd să împace materialismul cu admiterea spiritului ca o 
entitate paralelă cu natura fizică : „Identitatea ce găseşti între scrieri, 
vorbire şi fizionomiea mea poate să fie adevărată, căci natura în con- 
cepția individului concepe și spiritul lui, materia și spiritul se desvol- 
teaza împreună ŞI prin urmare sînt silite să se rudească, să se ase- 
mine într-un punct oarecare. Mă flatez, domnul meu, de astă asemă- 
nare a mea cu mine. Răposatul Talleyrand însă ar zice că sînt un om 
greşit de natură, căci d-lui credea că vorbirea este data la om ca 
să-și ascunză sufletul, cugetarea, iar nu ca să le arate. Să lăsăm pe 
răposatul diplomat şi, ca filosofi, să mărturisim că este o identitate 
între materie şi spirit, între vorbire ŞI cugetare, între scriere și autor: 
am văzut și eu analoghie între multe imagini create de spiritul auto- 
rului, care să semine cu autorul însuși, — precum și în fizic seamină 
un fiu cu părintele său“ 


% „Curierul românesc“, XVII (1845), p. 306; XVIII (1846), p. 250—231. 
3 Poezie, în „Foaie pentru minte“, VIII (1845), p. 51—53. 
40 Literar, în „Foaie pentru minte“, VIII (1845), p. 32. 


4 Răspuns la articolul „Poezie“ din nr. 7, în „Foaie pentru minte“, VIU 
(1845), p. 63—65. 
12 „Curierul românesc“, (1845). p. 83—584. 

Pe aceeaşi linie trece, la discutarea observaţiei juste a lui Eliade 
asupra marilor inegalităţi de valoare în creaţia lui: „Găseşti multe 
stepe, multe sticluţe fără putere de reflexie, multe reflexii slabe — 
produse din lumini depărtate — multe lemne uscate în poeziile mele. 
Domnul meu, — este adevărat: omul este imperfect și nu poate 
săvîrși nimic perfect“. Își justifică aceste inegalităţi prin însăși com- 
plexitatea şi diversitatea de aspecte a naturii, pe care poetul trebuie 
s-o reflecte. Boliac însemnează aici teoria artei ca reflectare a naturii, 
făcînd o dinamică schiţa poetică asupra necesităţii realismului în artă. 
Greşeala lui este însă că atribuie scriitorului aici un rol cu totul pasiv 
— asemenea oglinzii —, care nu selectează. Boliac se apropie prin 
aceasta de teoria romantică a „urîtului“ ca element dinamic în artă. 


Învăţînd mult din stilul polemic al lui Victor Hugo, bazindu-se 
mai mult pe imagini îndrăzneţe decit pe înşiruirea rece a logicii, 
Boliac face în fond aici o profesiune de credinţă literară romantică, 
cere dreptul urîtului de a exista și el în artă, pledează pentru este- 
tica neprevăzutului, a sublimului, în opoziţie cu frumosul canonic, 
clasic. De aceea îl atacă cu vehemenţă — ca şi romanticii francezi — 
pe Boileau, esteticianul rigid al clasicismului francez, teoreticianul 
artei ca „meșteșug“, nu ca izbucnire spontană. 

Ma: mult, pune în sarcina îngustelor poveţe ale lui Boileau 
aruncarea pe foc a manuscrisului dramei sale de tinerețe Matilda, 
despre care mai tîrziu va afirma că s-a pierdut, fiind luată la agie 
de zbirii lui căpitan Costache, o dată cu celelalte hirtii, la arestarea 
lui din 1840. 

Rămiîne să urmărim acum însăși creaţia lui Boliac din gazetele și 
revistele anului 1845. 

E semnificativ — în legătură cu cele ce spuneam mai sus — că 
ea începe tocmai prin traducerea marilor romantici ai vremii : Poetul 
murind de Lamartine %, Melodii ebraice “* de Byron, Dolor:da de 


Alfred de Vigny *. 


Dintre poeziile sale proprii, publică poemul de meditaţie filozo- 
ficà Și ce-ar fi oare omul, în același număr cu romanţa Spania mă 
cheamă “, şi pastelul cu accente de meditaţie O dimineață pe Carai- 
man“. Poezia din urmă e considerată de obicei în legătură cu călăto- 


4 „Curierul românesc”, XVII (1845), p. 34—36. 

44 Ibidem, p. 38, 41, 99—100. 

45 Ibidem, p. 323—324. 

te Ibidem, p. 88 (greşit: 87). 

41 „Curier de ambe sexe“, period V (1544—46), p. 25—31. 

riile sale arheologice, despre care Boliac începe să publice chiar în 
acest an. „,Dacismul“ său — preocuparea pentru vechii locuitori ai 
acestei ţări, care e o constantă a întregii sale activităţi arheologice, 
în contrast cu a majorităţii celorlalţi cercetători ai epocii sale, care 
erau preocupați exclusiv de înregistrarea urmelor arheologice 
romane ® — se afirmă şi în această poezie. Poetul visează în Bucegi : 


Pe Leaota noroasă, ce ochiul n-o pătrunde, 
Lungit, ca un alt munte, ar da pe Prometeu 
Pe crivăț ne-ar aduce, şi gemete afunde., 

Și sgomotul ce face vulturul din Orteu 


În largi domeni de brumă ce soarele-aurește, 
Un osian ne-ar spune c-eroi aci conjur. 

În tronuri de porfiruri, o fiică ce iubește 

Un june erou mîndru cu ochii de azur. 


Să nu uităm însă că Boliac era un familiar al Bucegilor, încă din 
anii tinereţii petrecuţi în prietenia și ospitalitatea arătată de familia 
lui Mihail Ghica. 

De subliniat pentru anul 1845 e continuarea regulată a activi- 
taţii de cronicar teatral începută în 1844. Boliac este aproape exclusiv 
deţinătorul rubricii Teatru din Bucureşti în gazeta lui Eliade”. Mai 
semnează E. Winterhalder și însuşi Eliade, însă cu totul sporadic. 

Boliac e preocupat în primul rînd să urmărească creşterea nivelului 
artistic al spectacolelor şi a celui de înţelegere din partea publicului, 
dîndu-și seama ce puternică forţa de educaţie înseamnă spectacolul : 
„Mulțumită şi recunoștință îndemînării de astăzi, care a găsit mijloa- 
cele să stăvileze polemica de culise și cabalele în teatru, sau mai bine 
teatrele ce ajunseră să strămute comedia de pe scenă în parter și 
galerii. Artiştii își iau lauri fără părtinire şi publicul nu este mai 
mult decît judele competent: puţine merite neaplaudite şi puţine 
aplaude nemeritate. Scena formează din zi în zi gustul publicului și 
gustul publicului formează din zi în zi scena“ ®. Aceste observaţii se 
referă la activitatea trupei italiene de operă, singura trupă ce activa 


48 Nu trebuie să uităm însă că — în chiar foaia lui Bariț, la care colabora 
Boliac — V. Popp, scriind Ceva despre Hronicul Romano-Moldo-Viahilor. în 1840, 
p. 293—296, 297—301, 305—310, combate exagerările lui Petru Maior în teoria asu- 
pra exterminării populaţiei dacice de către romani. 

49 „Curierul românesc“, XVII (1845), p. 40, 44, 48, 52, 56, 59—60, 64, 67—685, 
79—80. nr. 25, p. 4 (greşit: 84), 96, 72 (greşit: 92), 353—354, 368. 

5 Ibidem, p. 40. 

regulat, în acel an, în Bucureşti. Aceasta nu înseamnă însă că Boliac 
nu era preocupat de problema redeșteptării Teatrului Naţional. Elo- 
iind într-o cronică preocuparea autorităţilor de a înfăptui clădirea 
Teatrului Naţional, Boliac se întreabă : „Guvernul clădeşte un teatru, 
dar oare o clădire pentru teatru va să zică teatru? Este oare cineva 
de ideea că se poate improviza la un semnal oarecare o trupă de 
actori într-un popul în care nu s-a îngrijit nici un element propriu la 
aceasta ? Mai înainte de a aduna cărămidă pe piața destinată pentru 
teatru, nu trebuie să ne gîndim cum vom putea da viaţă acestui 
teatru ?“ 

Cînd trupa lui Costache Caragiale se înfiripează, Boliac afirmă 
răspicat : „D. D. Carageali, C. Mihăileanul și Cronibace au început să 
nu mai aibă trebuinţă de încuragiare, ci de critică“. 

Dar teatrul românesc — la care, la început, doar „cîţiva școlari 
subalterni îşi aduceau sfanţihul, ca să poată bieţii actori să lumineze 
teatrul pe jumătate“' — a prins tocmai prin sprijinul patriotic al aces- 
tui public modest. La reprezentaţia în beneficiul lui C. Carageali, cu 
piesa lui Alecsandri Coconul Iorgu de la Sadagura, asistă domnitorul 
Bibescu și soţia lui. Un avut, Toroc, își plăteşte locul cu 5 galbeni. 
Sala e arhiplină *!. Boliac constată fericit biruinţa ideii de teatru în 
limba naţională. 


De cel mai mare interes sînt notaţiile sale de călătorie arheolo- 
gică, pe care Boliac începe să le publice în acest an, la început fără 
titlu, apoi sub titlul Din îtinerarul D. Boliac *. S-a subliniat interesul 
arheologic pe care îl prezintă. Nu s-a spus însă că notaţiile acestea 
de călătorie depăşesc cu mult acest aspect. Boliac consideră ţinuturile 
pe unde trece sub o triplă perspectivă, pe care o mărturiseşte o dată 
în mod indirect: „Piteștii, oraş populat și bine împărțit, și din cele 
mai vechi în ţară, dar fără nici un interes istoric, economic sau 
poetic“ *. 

Într-adevăr, pe lîngă notaţiile arheologice, jurnalul acesta de 
călătorie cuprinde remarcabile observaţii de ordin economic-social 
pentru istoricul ce-ar vrea să adîncească epoca, precum și, uneori, 
admirabile descrieri de natură şi de oameni. 


št Boliac, Coconul Iorgu de la Sadagura. Comedie în trei acte de V. Alec- 
sandri, în „Curicrul românesc“, XVII (1845), p. 368. Reprodusă în „Gazeta Tran- 
silvaniei“. IX (1846), p. 14—15. 

52 „Curierul românesc“, XVII (1845), p. 224, 227—228, 232. 234—235, 239—240, 
24] —242, 339—340, 342—344, 355—356, 359—360, 362—364, 366—368, 370—372, 
i ALE 380; XVIII (1846), p. 2—4 : „Foaie pentru minte“, IX (1846). p. 68—72. 

53 „Curierul românesc“, XVII (1845), p. 389. 

Încă din 1844, în articolul-reportaj despre tîrgul Moșilor din 
Bucureşti *, apărea preocuparea de a înregistra şi comenta moravurile 
și tradițiile populaţiei. Spirit modern însă, nu se lasă niciodată pradă 
aurei uneori înşelătoare a trecutului. Memorialist înnăscut, Boliac ştie 
să evoce trecutul apropiat în linii sigure, fără a-l idealiza. Dimpo- 
trivă, judecă cu toată severitatea ceea ce nu ne era propriu în aceste 
moravuri, ceea ce era influenţă superficială a unor fenomene de 
degenerescenţă din alte societăţi : „Moşii estimp au fost cu deosebire 
frumoşi. Timpul frumos ; populaţie multă şi veselă ; puţine beţii şi 
puţine bătăi. (...) Alte dăţi se păstra pentru această sărbătoare naţio- 
nală nenorociţii osîndiţi la moarte în cursul anului și, lîngă chiotile 
beţiilor se înălța şi o ţeapă, în care îşi da suflarea un om în agonie“. 
Ca și în evocările făcute de Alecsandri — în Balta Albă şi laşi în 
1844 — şi aici predomină contrastele violente : „Mai departe, cîteva 
grămezi de cucoane, în trăsuri, asculta o ceată de lăutari şi privea 
un om țintuit de urechi, şi rîsetele desfrinate se confundau în toate 
părțile cu vaetele nenorociţilor ce striga : cine o face ca mine, ca mine 
să paţă ! legaţi cot la cot, mînaţi cu o funie de un gîde şi batindu-să 
fără nici o socoteală de doi armășei cu braţul plin de nuele-. 

Tehnica aceasta a sublinierii violenţei contrastelor nu e folosită 
aici numai de dragul pitorescului. Pe deasupra incriminării etice a 
acestor moravuri sălbatice proprii tocmai claselor dominante, Boliac 
se află aici în polemică directă cu cei care se plingeau de prezentul 
în care se proiecta un viitor ce ameninţa inerția privilegiilor marii 
boierimi urgisite : „Frumoase vremuri acelea, domnilor, rămășițe din 
veacul de aur! Locul spînzurătorilor era Cimpul Moşilor şi cerşetorii 
schilozi și cu mîinile tăiete forma o alee wpină la cortul domnesc. Fru- 
moasă îngălare de o icoană a Romei în degradaţia ei! Cind oare se 
săvirşea mai multe crime şi cînd era lumea mai tulburată ? În veacul 


dumneavoastră de aur, sau în vremile stricate de astăzi ?“ 


În notele sale de călătorie prin ţară, Din îtinerarul... lui din 1845, 
tonul se schimbă. Acum ia contact cu o altă viaţă, pe care o priveşte 
amical, fără să-şi piardă luciditatea. Informaţiile pe care ni le dau 
uneori aceste note sînt extrem de preţioase. Bunăoară, în vremea cînd 
Alecsandri începuse să-şi adune faimoasa lui culegere de poezii popu- 
lare, Boliac ne face să ne dăm seama că exista şi în orașe o puternică 
viaţă folclorică, pe care el o cunoştea firesc, fără să aibă nici o velei- 
tate de folclorist, nici măcar de culegător. În Caracal, de exemplu, 
consemnează existenţa cîntecului bătrinesc ca o realitate firească: 


54 Vestitorul românesc“. VIII (1844), p. 146: București, 

„Lăutarii cînt prin cîrciumi baladele lui Mihai Vodă și cîntecul Cara- 
calului, în care se aud Miha: Vodă, Calomfirescu, Popa Stoica din 
Fărcaș, Buzeştii și Căpleştii. Nu e locuitor să nu-ţi spuie o tradiţie“... 
Numele acestea se întîlnesc într-adevăr în balada populară cunoscută 
sub titlul de Radu Calomfirescu, cu numeroase variante, culese mai 
toate din preajma Dunării”. În Cîmpulungul Muscelului descoperă 
practicîndu-se încă cu vigoare obiceiul hăulitului, fără să ştie că 
aceasta este o veche practică folclorică, cu funcțiuni satiric-educative 
— odinioară foarte răspîndită — care în secolul nostru a persistat 
doar la sate, și acolo sporadic : „,Cimpulungul a mai păstrat încă unul 
din obiceiurile sale cele vechi. Au fost zile hotărite ale anului în care 
băieţii de orășani se urca pe coasta dealului noaptea şi de acolo striga 
pe cît le lua gura toate imoralităţile orăşanilor, toate intrigele scan- 
daloase, care cu cine are a face şi tot ce nu se poate zice de faţă sau 
care ar putea rușina pe cel ce le face. O astfel de cenzură și-au închi- 
puit vechii moraliști ai Cîmpulungului, și aceasta tot se mai ţine încă, 
cu toate goanele poliţiei moderne“ *. Pasajul acesta e cu deosebire 
preţios, deoarece ne procură una din puţinele dovezi concrete pe care 
le avem, că odinioară folclorul orașelor noastre atesta o complexitate 
de manifestări aproape similară cu viaţa lui în aşezările rurale. Boliac 
nu-și dă seama, desigur, de aspectul general folcloric al obiceiului pe 
care-l descrie aici, considerindu-l ca o singularitate a orășenilor din 
Cimpulung, privindu-l mai mult ca moralist și admirindu-l ca atare. 

În general, atitudinea lui Boliac nu e aceea a unui teoretician 
al folclorului, ci aceea a unui estetician și moralist. Nu se arată con- 
taminat nici de entuziasmul romanticilor, ci priveşte tradiţiile cu un 
ochi critic, căutînd să descifreze din ele realitatea istorica. Şi aceasta 
îl interesează privind folclorul nu ca un document istoric de arhivă 
— cum îl priveau, pe linia concepţiilor romantice, N. Bălcescu și 
M. Kogălniceanu —, ci ca un document al mentalității, al psihologiei 
producătorilor de folclor din trecut și din prezent. Uneori chiar se 
amuză, subliniindu-i unele trăsături, cum se întîmplă atunci cînd vor- 
beşte despre „cetăţuia lui Negru-Vodă“ din preajma Cîmpulungului : 
„năpraznice lespezi de piatră, lucrate oarecum, de care se ţin osebite 
tradiţii, stau aruncate ici colo, fără să poată spune la ce au servit. 
Aflăm numai că acestea au fost baia lui Negrul-Vodă, în care intra 
cu doamna ; și celălalt masa pe care minca. Facem complimentele 
noastre doamnei lui Negru-Vodă pentru picioruşul său de patru 


55 Vezi: Balade populare romaneşti. vol. I, antologie de A]. ]. Amzulescu, 
Bucureşti, 1964, p. 186. nr. 214, și vol. III, p. 77—82. 
55 Curierul românesc“, XVII (1845), p. 340. 

palme imprimat în peatră de ușor ce a fost“. În același timp vibrează 
de compasiune faţă de cei care au trebuit să dureze această cetăţuie 
pe buza prăpăstiilor : „Întrebarea este cum s-a urcat acest material 
aici, de ce s-au putut spînzura eaor meşteri cînd au clădit şi 
cîtă lume s-a prăpădit la facerea ei?“ La fel ca autorul anonim al 
legendei Meşterului Manole — căreia de altfel i-a dat în acest timp 
chiar” o interesantă versiune proprie, foarte fidelă celei populare, 
avînd ca moto un fragment din cîntecul baătrinesc, care coincide în 
totul cu pasajul respectiv din varianta înregistrată peste patru decenii 
de G. Dem. Teodorescu de la Petre Creţul Şolcanu, lăutarul Brăilei * 
Boliac îşi exprimă convingerea că nimic măreț nu se poate calca 
fără jertfe : „Marele se leagă totdeauna cu arevoele, precum şi plă- 
cerea cu primejdia“. Mai mili decît atîta, Boliac consideră, ca una 
dintre premisele realizării unei opere monumentale, o voinţă unică, 
în stare numai ea să dirijeze creația colectivă: „Ca să facă, mulți- 
mea trebuie să aibă o singură voinţă, căci numai voinţele cu cite o 
sută de braţe s-au putut lupta cu cerul şi cu natura“ 

Puţini ştiu astăzi că faimosul său articol despre poezia populară, 
apărut în 1845, face parte din aceste note de călătorie, publicate în 
cursul anului următor. Vorbind despre satele din valea Prahovei, prin 
care trecea „itinerarul“ său, Boliac descrie și comentează viaţa ero- 
tică a ţăranului, concepţiile lui despre dragoste şi căsătorie, ilustrin- 
du-le prin citate din poezia populară și demonstriînd încă o data că 
o cunoştea foarte bine, chiar dacă nu o înregistrase cu fidelitatea cuve- 
nită. Prilej pentru aceste consideraţii îi dă priveliștea unei „hore 
naționale“, în care, la un moment dat, „fete şi neveste tinere pe 
această horă graţioasă, la ritmul ei“ cîntă o variantă a cunoscutei 
teme satirice a celui care s-a căsătorit cu „toanta” numai pentru ave- 
rea ei, — temă cu apreciabilă vechime în cîntecul nostru de lume, în 
care e consemnată încă la mijlocul secolului al XVIII-lea ”. Versu- 
rile citate aici de Boliac sună astfel : 


Boii-n grea podvadă pleacă, 
Vaca ugerul i îşi seacă, 

Si rămti cu toanta-n vatră. 
Toanto, fugi, nu mai jeli, 
Prăpădi- te-ai, n-ai mai fi, 
Căci eu am de cin dori. 


57 În volumul Poesii noue, apărut în 1847. 

58 G. Dem. Teodorescu, Poesii populare române. Bucureşti, 1885, p. 466. 

5 Cf. Ovidiu Papadima, Anton Pann, „Cintecele de lume“ şi folclorul Bucu- 
reştilor, Bucureşti. 1963, p. 84—85. 

Versurile pe care le comentează Boliac în cunoscutul fragment 
despre Poezia populară constituie, după părerea sa, textul poetic al 
unei alte „hore naţionale“, auzită tot cu același prilej. E interesant 
că Boliac numeşte cîntecele de joc (de dans), hore, aşa cum le va 
numi și Alecsandri în ordonarea de mai tîrziu a culegerii sale de 
poezii populare ®. 

Partea arheologică nu constituie propriu-zis un studiu. Boliac e 
preocupat în primul rînd doar să noteze locurile unde există materiale 
arheologice, care ar putea să indice necesitatea unor săpături ce s-ar 
vesti fructuoase. Unde întîlneşte inscripții, le notează, dacă se deslu- 
șesc ușor ; dacă prezintă dificultăți, nu-și bate capul. 


Călătoria a făcut-o cu A. Treb. Laurian, D. Bolintineanu şi 
„fraţii Pereţ“ “. Mai tîrziu s-a despărțit de Laurian, din motive pe 
care le vom lămuri. 

Înainte de această călătorie, prin 1842, Boliac întreprinsese o 
excursie pe la „mai toate mănăstirile noastre“, împreună cu N. Cre- 
ţulescu și frații Ștefan, Alecu şi Radu Golescu. Despre această călă- 
torie nu știm mai mult decit atîta, din însăși amintirea fugară pe care 
o face Boliac la începutul notelor sale de drum din 1845 *. 


60 Tot atît de interesant e şi faptul că o variantă foarte apropiată de acest 
text apare peste un secol, în culegerea Izvoare fermecate (p. 45—46), dată la lumină 
de Cicerone Theodorescu în 1958: 


— Ce faci tu, loana mea? 


— Cos la cămăşiţa ta: 
Miercurea şi vinerea 
Cu mătase viorea, 
Simbăta, dumineca 
De doru-ţi mă uit la ea. 


Dar tu-i face cum îi vrea, 
Cum ţi-o zice inima; 

De mi-i lua de nu mi-i lua. 
Cămăşiţa-i tot a ta. 


Datele anexe arată că acest text a fost cules din Transilvania de nord din 
comuna Siîngeorz, raionul Năsăud, de la Iustin Sohorca. S-ar putea să fie însă şi 
un fenomen de falsă memorie folclorică, adică de un decalc după texte tipărite. 
În aceeaşi culegere a lui C. Theodorescu, şi tot din preajma Năsăudului. întîlnim 
un oe ai al baladei Blăstim de mamă de G. Coşbuc (p. 252—264). 


& Curierul românesc“, XVII (1845). p. 339. 
€ Ibidem, p. 224. 

Călătoria e consacrată în primul rînd Dunării, ca regiunea cea 
mai bogată în urme arheologice romane. Dar fluviul e considerat de 
Boliac nu numai sub aspectul vestigiilor de pe malurile sale. Vede 
în el simbolul noii vieţi economice, pe care o aducea pacea stabilită 
după 1829 în această regiune, precum și dezvoltarea modernă a rela- 
ţiilor de schimb: „„Danubiul, acest bătrîn veteran, sătul de lupte 
şi sîngiuri, pare că s-ar fi liniştit în domeniurile sale ca să producă 
numai şi să restabileze popolii ce cer de la dînsul miîntuirea lor. El 
nu mai este astăzi acel elefant de război pe ale cărui coaste se rezema 
turnuri şi citadele armate, — este ducila cămilă ce duce pe spatele ei 
îndestularea popolilor ; un mintos mesager de pace, ce cară neîncetat 
schimburile, spre domolirea energiei trebuinţelor şi spre liniștirea vio- 
lențiilor avidității ®. 

Din acest punct de vedere, Boliac este interesat de starea portu- 
rilor dunărene, prin care urmau să se efectueze paşnicile schimburi 
economice, și critică aspru tot ceea ce nu corespundea: ,„,Geografi- 
ceşte, Zimnicea este portul nostru cel ma: favorit ; cu totul în mar- 
ginea Dunării, într-un punct limpede şi luminat, la mijlocul erei, 
încît să poată toţi locuitorii a-şi face cu înlesnire transportul pro- 
ductelor de exportaţie împotriva Șiștovului, unde locuiesc cei mai 
mulţi neguţitori ai Bulgariei ; dar Zimnicea este proprietate parti- 
culară, proprietate a unor străini, se vinde la arendași vremelnici și 
se pustiază din zi în zi; nici un capitalist astăzi în Zimnicea. nici 
o magazie, nici un comerciu din lăuntru. O carantină proastă, un 
perigavor din trei nuiele, aduc jale călătorului ce se opreşte aici, spre 
a vedea punctul cel ma: însemnat după al Brăilei, pentru exporta- 
ţia sa“ %. 

Notează cu reţinută revoltă mizeria și abrutizarea populaţiei din 
ținuturile de dincolo de Dunăre, aflate încă sub directa stapînire tur- 
cească : „Cînd am văzut Şiştovul, cu uliţele-i strîmte şi necurate, cu 
zidurile caselor nalte, netencuite, inegale și oarbe de toate părţile sau 
cu găuri mai mult sau mai puțin pătrate în loc de ferestre, cu şan- 
dramale găurite de toate părţile, și marfă de cea mai proastă manu- 
factură, cu locuitorii zdrenţuiţi şi adormiţi pe ulițe, am zis câ aceasta 
este cea de pe urmă mizerie în care poate cădea un popul sub urgie 
cerească. Cu toate acestea, Şiştovul pe lingă Nicopoli este o capitală 
strălucită“ 5. În schimb, văzînd la Islaz, înainte de a fi predate sta- 


6 „Curierul românesc“, XVII (1845), p. 224. 
8 Ibidem, p. 227. 
6 Ibidem, p. 234. 

tului român, primele vase din flotila de război românească a Dunării, 
pieptul îi tresaltă de mîndrie patriotică : „Furăm cei dintîi care văzu- 
răm viind din Austria dubele ce vor alcătui flotila românească. Aces- 
tea sînt trei: una cu patru tunuri și două cu cîte unul, sub îngrijirea 
unui locotenent şi soldaţi austriani, între care şase români bănăţeni. 
Lucrul este mic, însă începutul de a vedea bandiera românească flu- 
turînd pe un vas armat este mare... “. Pentru aceasta, îi aduce elogii 
domnitorului Bibescu, aşa cum mai tîrziu va exalta domnia lui 
Al. I. Cuza pentru sentimentul de demnitate naţională dat României 
și pentru organizarea armatei sale moderne. 

De la un timp însă, Boliac părăsește Dunărea şi o ia spre munte, 
sau mai bine zis: pe sub munte. Schimbarea asta de itinerar coincide 
cu despărţirea de Aug. Treb. Laurian, în urma certe: publice dintre 
cei doi tineri arheologi. Cearta aceasta s-a iscat în paginile ziarului 
„Bukarester Deutsohe Zeitung“. Aici se publicase, în traducere, prima 
parte a notelor de călătorie ale lui Boliac“”. În p. 353 apare însă o 
declaraţie a lui A. Tr. Laurian prin care afirma că materialul știin- 
tific ar fi al său în întregime, adică transcrierile de inscripţii latine, 
descifrarea şi traducerea lor, precum și observaţiile arheologice, isto- 
rice și geografice. 

În paginile 379—380 se publică scrisoarea de raspuns a lui Boliac, 
arătînd că el a întreprins această călătorie după recomandaţia guver- 
nului, pentru a aduce la sfîrşit „itinerarul arheologic“ la care lucrează 
de doi ani. Afirmă, ca răspuns la pretenţia lui “Laurian, că fiecare 
şi-a însemnat în notesul său atit inscripţiile, cit și celelalte observaţii. 
Ca să demonstreze că notaţiile lui Laurian erau cu totul altfel decît 
ale sale, publică un fragment în traducere. Într-o notiţă introductivă 
la această scrisoare, Karl Schweder, redactorul ziarului, dînd drep- 
tate lui Boliac, declară polemica închisă. 

În 1846 Boliac îşi continuă traducerile din romanticii francezi, 
poposind de astă dată la A. de Musset: Elena (Imitaţie) *. Dintre 
versurile sale, publică — în cadrul notelor sale de călătorie din 1846 
— O dimineaţă pe malul lacului, datată însă 1836, descriind peisajul 
lacustru, de care am vorbit, aproape de Bucegi, cu Prahova zărin- 
du-se „de vale“, unde peregrinează imaginea unei defuncte iubite, 
care-l făcuse aici să simtă fericirea cu şapte ani înainte, adică prin 


6 Curierul românesc“, XVII (1845), p. 240. 
67 În rubrica Walachei, nr. 58, p. 269; nr. 70, p. 276—277; nr. 73, p. 289—299. 
8 „Curierul românesc“, XVIII (1846), p. 47—48. 

1829 — cînd poetul avea 16 ani —, dacă voim cu orice preţ să acor- 
dăm poeziei exactitatea cronicilor istorice ®. 

În fine, publică cunoscuta sa poezie pe temă biblică, Suzana”. 

În domeniul jurnalisticii, Boliac continuă acțiunea de sprijinire 
a așezămintului Elisabetei Ştirbei” : „„Așezămîntul pentru fete pros- 
perä din zi în zi sub auspiciile d-nei Știrbei şi ameninţă spargerea 
întunericului ce bloacă mahalalele noastre (...) aceste fetiţe candide — 
zic — pe care destinul și spiritul civilizaţiei au condus sub umbrirea 
unei asemine protectriţe (...) vor organiza cîteva sute de menagiuri și 
vor crește alte mai multe sute de prunci spre a-i face proprii să 
asculte, să înţeleagă acea chemare solemnelă a civilizației“. Continuă 
deci să propage ideea care îi e scumpă şi pe care o accentuase în pre- 
feţele-scrisori ale volumului său de poezii din 1843: civilizarea ome- 
nirii prin contribuţia spirituala a femeilor. 

De ziua onomastică a marii vornicese, Boliac îi scrie versuri, oma- 
giindu-i sentimentul familial și caritatea. Poezia i-a plăcut şi lui 
Asachi, care a reprodus-o în foaia lui ”. 

De asemenea, Boliac își continuă cronica teatrală ”, constatînd 
bucuros progresele înregistrate de literatura naţională: „Influenţa 
teatrului naţional a început a se simţi în literatura noastră. Cuconul 
Iorgu de la Santagura [sic], Buna educație şi Sluga isteață sînt trei 
piese cu totul originale care văzurăm pe scena românească din capi- 
tala noastră. Dacă va fi să socotim progresul artei dramatice la noi 
pe deosebirile ce văzurăm între aste trei piese, ne vine să credem că 
arta dramatică o să ajungă într-o zi a face partea cea mai însemnată 
a literaturii noastre“. 

Boliac încearcă şi cronica muzicală la venirea lui Liszt în Bucu- 
rești. Cronica sa e interesantă prin încercarea de a defini arta cele- 
brului muzicant *. 

Tot în 1846 publică Boliac şi articolul Maiu întâu $, frumoasă 
evocare a felului cum se făcea această tradiţională petrecere româ- 
nească de primăvară pe timpul generalului Kiselef. Articolul acesta 
e prea cunoscut ca să mai insistăm asupra lui. 


69 Curierul românesc”, XVIII (1846), p. 2—4. 

70 Ibidem, p. 34—36. | 

"1 Ibidem, p. 9—10, în rubrica București. 

72 C. Bolliacu. La D-na Elisabet Ştirbei, în „Curierul românesc“, XVIII 
(1846), p. 131: „Albina românească“, XVIII (1846), p. 140. 

13 Teatrul National, în „Curierul românesc”, XVIII (1846). p. 107—108. 

74 Bucureşti. în ..Curierul românesc”, XVIII (1846), p. 373. 

15 Ibidem, p. 139—142. 

În revista lui Bariț, Boliac publică numai două articole, amîndouă 
însă de o apreciabilă însemnătate pentru definirea ideologiei scrii- 
torului. 

Primul se intitulează Popolul% şi însemnează o interesantă încer- 
care — mai mult prin mijlocul poetic al personificării decît prin 
logica ştiinţei — pentru definirea noţiunii de „popor“. 

Boliac se ridică de la început cu hotărire împotriva abuzului ce 
incepuse să se facă cu acest cuvint de către demagogii epocii, fireşte 
mai mult în Franţa decit la noi: „Zicînd popul, personificăm o nație, 
o idealizăm și facem dintr-însa singura fiinţă multiplă, înţelegătoare, 
cu toate patimile proprii ale unui individ ; o fiinţă pe carea condem- 
näm cînd greşeşte ca pe un individ; — pe carea calomniăm, înfrico- 
şăm adesea, mingiiem cîteodata, după un interes oarecare egoist sau 
personal ; — o înșelăm, abuzăm de credulitatea ei cu vorbe, adulatii 
amăgitoare, în loc să ne silim a o lumina pe dînsa ; sîntem totdeauna 
cu numele ei în gură, dar nu ne silim a o studia, sau nu căutăm mij- 
loacele cele adevărate spre a o putea studia. Ca să poți studia astă 
fiinţă, ca s-o poți înțelege, ar trebui să ai atitea auzuri cîte guri are 
ea ; atîtea guri cite auzuri are ea. Organizeaz-o dar, lumineaz-o şi 
comunică cu dinsa de-a dreptul prin publicitate, prin tiparul 
periodic“ 7. 

Făcînd abstracţie de faptul că identificarea poporului cu un 
copil — a cărui soartă putea fi schimbata doar prin educarea lui pe 
calea presei — nu e de loc justă, rămăşiţa unei învățături politice 
(inînd mai mult de resortul utopiilor iluministe decit de spiritul cate- 
goriilor sociale ce pregăteau revoluțiile din 1848 şi pentru care 
poporul era singura realitate —, articolul lui Boliac conţine totuşi o 
sumă de observatii înțelepte cu privire la necesitatea întemeierii ori- 
cărei guvernări pe adevăr și pe luminarea maselor: „Populul este 
inima șI viaţa unei teri. Cei mai mulți zic că este anevoie să conduci 
un popul... Este anevoie să conduci un popul cînd voieşti sa-l conduci 
pe întuneric sau pe un crepuscul îndoios, cînd îl nesocoteşti sau voieşti 
a-l amăgi ; spiritul său este mult, rația sa direaptă, şi tactul sau infi- 
nit; el seamănă cu un copil mare din natura sa, ale cărui facultăți 
intelectuale cer îngrijire şi dezvoltare. Fă să lumineze rația înaintea 
lui, armează-te cu dreptatea, propune-i idei sănătoase şi înaintează 
cu pași statornici. Adevărul şi firmitatea magnetizează populii şi îi 
conduc fără murmur‘ 


î5 „Foaie pentru minte“, IX (1546), p. 204—207. 
"1 Ibidem. 

Al doilea articol, intitulat Poezia $, va constitui prefața volumu- 
lui de Poezii din 1847. 

Nu vom analiza în amănunt acest articol — cu toată importanţa 
lui —, fiind prea cunoscut. Vom aminti numai acel memorabil pro- 
gram pe care îl fixează Boliac poeziei moderne, program care consti- 
tuie cea mai avansată poziţie ideologică pentru vremea lui: emanci- 
parea femeii și libertatea amorului, renunţarea la amăzgirile religiei 
şi la metafizică, şcoala pentru popor, guvernarea poporului prin el 
însuşi, munca la baza vieţii oricărui stat, desfiinţarea claselor exploa- 
tatoare etc. 


De fapt, camuflat sub preocuparea pentru poezie, aici stă un 
adevărat şi întreg program politic. Se poate spune că e programul 
stîngii celei mai avansate, a celor care acum pregăteau, iar peste un 
an vor căuta să înfăptuiască, revoluţia de la 1848 în [ara Româ- 
nească. 


Acestui articol i s-ar potrivi mai bine notița de mai tîrziu a lui 
Boliac, prim care el căuta să inculce convingerea că poezia La muza 
mea ar fi fost scrisă în 15 noiembrie 1847, după „jurămintul în viile 
Filaretului“ făcut de prietenii lui Nicolae Bălcescu, jurămînt din care 
Boliac face hotărîrea decisivă spre revoluţia din 1848. Acest articol 
în proză despre misiunea poeziei, scris şi publicat în 1846, e mult 
mai avansat ideologic decît articolul în versuri La muza mea, publi- 
cat în realitate în 1844, precum am văzut. Reziduurile de socialism 
creştin, puternice acolo, aici se atenuează. Antagonismul de clasă 
e recunoscut aici fățiș, fară însă a se merge pînă la propagarea nece- 
sității luptei de clasă. Articolul constituie în acelaşi timp cel mai 
avansat punct ideologic spre stinga, care se poate înregistra în lunga 
ŞI bogata carieră de publicist a lui Boliac. Nu e mai puțin adevărat 
însă că gîndirea filozofică puţin coerentă a lui Boliac, setea lui carac- 
teristiză de a înmagazina şi de a comunica toate ideile care i se păreau 
avansate în epocă creează şi aici un ansamblu confuz și contradictoriu 
de idei. 

Mai departe credem că Boliac nici nu putea să mearga. Era legat 
pe atunci de condiţiile economice-sociale din ţara noastra, care încă 
erau departe de stadiul în care ar fi putut genera socialismul științi- 
fic. În schimb, în 1847, tocmai în pragul anului revoluţionar, activita- 
tea publicistică a lui Boliac este extrem de redusă. Colaborarea AER — 
cel puțin semnată — la „Curierul românesc“ încetează cu totul, 


38 „Foaie pentru minte“, IX (1846), p. 209—211, 217—219, 225—227, 933— 
236. 

cea la „Foaia pentru minte“ se rezumă la patru poezii. E drept, două 
dintre ele sînt din cele mai puternice poezii sociale scrise de el: 
Ocna” şi Sila%. Cea de-a doua e datată în foaia lui Bariț : „1837“, 
iar la publicarea în volumul din 1847 : „1840, ianuarie 4“. Încă una 
dintre inconsecvenţele de cronologizare ale lui Boliac. 

Celelalte două poezii sînt mult mai puţin însemnate: La Prinţipe 
și La D. Poenaruf!. Ultima celebrează, ñn versuri imnice, generoasa 
activitate de ctitor al şcolii româneşti, prin organizarea ei amplă, 
mai ales la sate, desfășurată de Petrache Poenaru în prima jumatate 
a secolului al XIX-lea. 

Activitatea din acești ani a lui Boliac a avut un profund ecou în 
conștiința celor din generaţia sa. În „Foaia pentru minte“, D. Bolin- 
tineanu apare cu o poezie dedicată „La D. Chesar Boliac“ și intitulată 
O noapte pe malul Dunării ?. Eliade o reproduce de îndată în „Curie- 
rul româresc“ (XVIII, p. 368). D. Bolintineanu evoca malurile Du- 
nării, atît de familiare pentru Boliac, și descrie întreprinderea teme- 
rară a unui „rob“ ţigan care trece Dunărea noaptea ca să-și caute 
dincolo libertatea. În miezul poeziei stă cîntecul robului, în care 
răsună accente cunoscute din poezia lui Boliac : 


Ţiganul însă singur, Oh ! numai el nu poate 
De faţă-a suspina ! 

Cînd primăvara varsă căldură şi verdeața 
Pe tristele cîmpii, 

Şi fiarele selbatici se-mbată de dulceaţă 
Și simte bucurii. 

Iar robul, numai robul, nu simte mîngiiere 
În întristarea sa ! 

A fi schimbat pe aur, a geme în tăcere 
Și fruntea a pleca 

Aceasta-i e viaţa : povară dureroasă, 
Necontenit suspin ! 


% „Foaie pentru minte“, X (1847), p. 115—116. 
8% Ibidem, p. 120—122. 

81 Ibidem, p. 239. 

8 Ibidem, IX (1846), p. 376. 

La rîndul ei, poezia aceasta a lui Bolintineanu — datată: august 
1845 — îi impresionează atît de mult pe cunoscuţi, încît unul dintre 
ei o trimite lui G. Bariț spre publicare în lipsa poetului din țară ®. 


Răsunetul poeziei sociale a lui Boliac este explicabil. Să ne amin- 
tim că în aceşti ani Boliac publicase o parte din faimoasele lui ple- 
doarii pentru îmbunătăţirea soartei lamentabile a celor mulţi și apă- 
saţi : clăcaşii și robii. În 1843 apăruse — în „Foaia pentru minte“ — 
Țiganul vîndut. În 1844 publicase — în „Propăşirea“ — Muncitorul. 
Prin ele, Boliac crease o formă nouă la noi în acel timp și proprie 
personalităţii lui poetice, pentru aceste pledoarii în versuri: poezia 
epică amplă, aproape un poem, cu scene tari, pline de oroarea cru- 
zimii, pe care poetul le înfățișa, înfiorat şi indignat totodată, într-un 
limbaj patetic, adesea cu tonalități de melodramă. Arhitectura lor era 
construită lucid, ca o pledoarie în faţa tribunalului, gradînd faptele 
pînă la culminaţii de groază în final, menite să treazească maximum 
de compătimire pentru nenorociţii pentru care pleda. Relatarea fap- 
telor era însoţită de argumente sociale, umanitare, juridice, alese cu 
grijă ca să producă efect, să determine opinia publică. Argumentarea 
alterna cu pamfletul, Boliac înfăţişind în cele mai negre culori, în 
portrete diformate cu violenţă, de la grotesc pînă la sinistru, pe chi- 
nuitorii acestor nevinovaţi : organele judecătorești şi executive ale 
statului. Fondul acestor poezii era astfel profund liric, în contrast cu 
arhitectura epică. Boliac întrebuințează adesea monologul, lăsînd per- 
sonajul principal să-și povestească întîmplările, el neintervenind direct 
decit arareori, mai ales în final. 


Boliac realiza astfel o formă complexă de poezie, de cel mai 
mare efect asupra marelui public, care trecea uşor peste imperfecțiu- 
nile artistice, peste nesiguranța limbii literare, ca şi peste cea a lim- 
bajului poetic și mai ales peste ceea ce era prea mult apăsat ca să-l 
impresioneze : melodramatismul scenelor de viață, patetismul exagerat, 
pînă la grotesc adesea, al atitudinilor eroilor. Poeziile acestea erau 
totodată lirice şi epice ; pledoarii întemeiate pe rațiune şi invocări de 
cel mai furtunos soni nentali :- antiteze violente între bine Și rău, 
avîndu-și corespondentul în culorile morale contrastante, în care erau 


„Domnule redactor ! Sînt cîteva luni de cînd junele Bolintineanu, aban- 
PR E amorul studiului, s-a dus ca sa-şi orneze geniul său cu roze din facultă- 
tile de instrucţie ale Parisului. În momentele sale de rapaos, mişcat de acel simți- 
ment nobil care leagă pe om de pămîntul ce i-a văzut copilăria, a făcut alăturatele 
poezii pe care iau “libertatea a vi lc trimite ca să binevoieşti a le publica prin 
jurnalul Dumitale. Profit de această ocazie ca să vă mărturisesc deosebita conside- 
raţie ce vă păstrez. P. Theullescu". 

zugrăvite personajele antitezei ; scene de grand-guignol alături de 
amintiri idilice. Aceeași structură şi aceeaşi finalitate o au și poeziile 
publicate în 1847, în foaia lui G. Bariț : Ocna și Sila de astă dată rea- 
lizate prin tehnica povestirii de către autor. 


În Muncitorul, un clăcaș anonim îşi povesteşte singur viaţa: 


Tatăl său — stors încă „din frageda-i junie“ de „iazma încruntată 
ce-i zice sărăcia“ — moare strigînd către cer: „Oh! fie-ţi milă, 
sfinte / De bietul muncitor!“ Soţia lui — purtîndu-l în pîntece pe 
însuşi povestitorul —, fără un ban, trebuie să-i sape singură groapa. 


Scenele de groază se aglomerează mereu. Copilul se naște în frig, pe 
paie, maică-sa neavînd „nici cîrpuliţă cu care să-l înfașe și nici 
lapte în sînul secătuit, ca să-l hrănească. Din sărăcia ei, îl dă totuși 
„la carte“ şi — „lucrînd zi şi noapte“ — îl îmbracă curat. Cînd să-l 
vadă flăcău, moare şi ea, binecuvîntîndu-l. Îi sapă și el groapa cu 
propriile braţe. Rămas singur. „providenţa“ îi trimite „o fiică orfe- 
lină“. Cei doi orfani își unesc soarta prin iubire. Totul devine idilic, 
dulceag și plat : 


Stingheară turturică prin crînguri rătăcită ! 
Îți voi clădi eu cuibul în care-i fi ferită 
De frig şi vijelii. 
Voi alerga eu, dragă, ca să-ţi aduc de hrană, 
iți voi aduce toate ; îţi voi aduce mană, — 
Vom fi în veselii. 
Şi-mi răspundea copila : Şi eu, cu sîrguinţă, 
În lipsa ta, voi face ce-o sta-n a mea putinţă, 
Ce trebuinţa cere. 
Şi cînd te vei întoarce, ţi-oi da îmbrăţișare, 
Voi fi cu îngrijire, ţi-oi face demincare, 
Voi fi l-a ta plăcere. 


Tabloul iarăşi se întunecă. Suferințele clăcaşilor cresc. Urmează cele- 
brele versuri : 


S-adaogă iobaciul ! s-adaogă la clacă, 
S-adaogă cît omul nu poate să mai facă, 
Nu poate dăini... 


În strigătul de desperare şi revoltă al clăcaşilor „din satele vecine“ 
vorbeşte însuşi autorul, enunţînd principiul socialist al dreptului pro- 
letarului de a dispune liber de munca lui, şi nu de a și-o pierde ca 

să crească averea exploatatorilor din societate, fie ei feudali întîr- 
ziaţi, fie ei capitaliști : 
Noi n-avem decît braţul ; dar braţu este-al nostru ! 


Noi nu putem să-l spargem în veci în lucrul vostru, 
Să mai scădeți ceva ! 


Pentru reprimarea protestului clăcașilor, stăpînirea trimite oştire. 


Tînărul clăcaş e legat și — fără să-i fi „dat cuvinte“, adică dreptul 
de apărare — justiția îl condamnă la ocnă. Soţia lui — însărcinată 
cu un copil pe care-l așteptau să se nască — vine să-l vadă. Este 


bătută de zbiri şi nu mai revine, ceea ce lasă a i se bănui moartea. 
Ocnașul intră şi el în agonie, avînd viziunea paradisului, în care se 
reîntilnește cu părinţii, cu soţia și cu copilul ce încă nu venise pe 
lume. Moare strigînd ca și tatăl său : „O, Doamne, fie-ţi milă de bie- 
tul muncitor !“ 

Monologul din figanul vîndut începe iarăși printr-o evocare a 
trecutului. Flămînd, legat strîns de lanţuri, robul vîndut evocă viaţa 
de odinioară, în mijlocul familiei, la un loc cu părinţii, soţia şi 
copilul : 


Cind trişti veneam pe noapte din munca cea în silă 
În care ne-osîndeam, 

Și dam o roată vetrii, — oh ! ne priveam cu milă, 
Dar tot ne mingiiam ; 

Măcar că de la muncă veneam obosiţi foarte 
De toame şi bătăi ; 

Măcar c-adesea oară rugam a noastră moarte 
Ca să scăpăm de răi. 


intervine însă brutala despărţire prin vinderea ţiganului singur, ca 
rob, altui stăpîn. În blestemele şi tînguirile lui vorbește autorul, punînd 
în contrast ipocrizia creștină și lipsa de orice omenie a proprietarilor 
de robi ţigani : 


O ! cînd ne daţi botezul ziceţi că sîntem rude ; 
Ziceţi că sîntem fraţi !... 

De Domnul nu vă temeţi ? Nu ştiţi că el v-aude ? 
Gîndiţi că-l înşelaţi ? 

Cînd vă jucaţi cu oameni întocmai ca cu vite, — 
Şi ce zic! — mult mai reu l... 

Căci voi cătaţi de vite ; sînt mult mai îngrijite ; 
Iar noi, muncim mereu !... 

Închipuindu-și că maică-sa şi soţia lui ar fi murit de dor şi durere, 
robul moare și el în încăperea unde fusese închis. Finalul e sarcastic, 
sub aparenta răceală a povestirii obiective : 


A doua zi stăpînul mai că se întristase 
Aflînd c-a păgubit 

Patrusprezece galbeni ; — atita cumpărase 
Ţiganul ce-a murit. 


Sila — datată ,„,1840, ianuarie 4“ — e construită pe tehnica povestirii 
directe. Începe cu un tablou, de astă dată nu din trecut, ci din prezent, 
dar compus din același aliaj de trăsături idilice și sumbre : în bordei, 
sub troienele de zăpadă, pe „un pat de paie“, „un biet bătrîn boleşte“; 
bătrîna lu: nevastă și copila lor — „jună baălaie și iubită“ — torc 
îngrijindu-l, şi sînt totuși vesele fiindcă „în oală“ fierbe o găină, căpă- 
tată pentru munca lor. Monologul e de astă dată intercalat în acţiune: 
bătrîna povestește că odinioară erau oameni înstăriți, — aveau 
„coprinsuri bune“, „frumoase holde și turme la pășune“, precum și 
„argaţi plătiţi“ : dar au fost sărăciți de „vecini , adică tot de-ai lor, 
prin „cărţi de judecăţi“, adică prin procese. Avem de-a face deci cu 
victime nu atît ale stăpînirii, ci ale setei de pămînt și ale certurilor 
dintre ţăranii liberi, dintre moșneni. Nenorocirea vine pe neașteptate. 
Do: „dorobanţi — pe atunci organe de execuție administrativă la 
sate — intră să se adăpostească de ger. Ei se poartă abuzivi pînă la 
neomenie, fără nici un temei legal, numai fiindcă sînt „oameni stăpt- 
nești“. Îl dau pe bătrîn jos din pat, îi mănîncă mâncarea, îi beau vinul 
și ard lemnele. Se aglomerează şi a doua nenorocire: la curtea boie- 
rească se fac pregătiri de nuntă ; fata e prinsă de „un argat de curte“, 
dusă acolo cu sila şi ţinută trei zile, la clacă, cu alte fete și neveste, să 
facă miresei ţesăturile de zestre. Cînd se întoarce, tatăl său murise de 
frig, maică-sa agoniza, pe fratele ei „îl dase aleşii la oştire“ ; n-avea 
un cojoc, n-avea un ceaun, căci arendașul le luase ultimele lucruri „în 
silă“, adică tot în mod abuziv. În faţa acestei grămezi de abuzuri și 
nenorociri, Boliac nu găseşte altă încheiere decît tot palida lamentaţie 
din Muncitorul : „O, Doamne ! fie-ţi milă de rob şi de clācaş !“ 

leşind din atacul formelor juridice ale exploatării de clasă, Boliac 
a trecut aici la stigmatizarea moravurilor legate de sistemul statal apă- 
sător : abuzurile făcute — după chipul şi asemănarea abuzurilor legi- 


ferate de însuşi statul — de către slujitorii și sprijinitorii lui. Tehnica 
poetica a râmas însă aceeaşi. 

Toate aceste poezii nu numai că au crescut firesc din însăşi reali- 
tatea socială generală de epocă — în Ţara Românească, ca şi în Mol- 


dova —, dar se pare că au pornit de la cazuri individuale, concrete, 
cărora Boliac le-a fost martor. Avem și un document în această pri- 
vință : poezia Ocna. Datată „Telega 1843, septemvrie 6“ — părînd 


deci a fi fost inspirată de o vizită a lui Boliac în această ocnă, care se 
afla foarte aproape de Cimpina tinereţii poetului —, are în centr ul ei 
relatarea unui caz juridic care a stirnit senzație în acea vreme: un 
tînăr îşi ucisese soția fără să vrea, în urma unui vis îngrozitor, în care 
se făcea că era atacat de un lup. E aceeași întîmplare de la care por- 
nise şi atît de cunoscuta poezie a lui Gr. Alexandrescu, Ucigaşul fără 
voie — poezie scrisă după cît se pare în 1846 şi apărută în 1347, în 
volumul Suvenire chi impresii. Epistole chi fabule. În volum, primul 
vers e însoţit de următoarea notă : „Sujetul aceștii „poezii este o întîm- 
plare adevărată. Osînditul socotesc că trăieşte încă, și nu e mai mult 
de patru ani de cînd s-a judecat pricina la tribunal, unde el, mărtu- 
risind fapta, caută a se desvinovăţi prin povestirea nenorocitului vis. 
Dar judecătorii, temîndu-se ca nu cumva îndurarea către acesta să 
insufle şi altora dorinţa de a visa, au aplicat pravila care nu coprinde 
nimic despre vise. Căci pravila criminală, după cum știm, e încă nede- 
săvîrşită' %. Întîmplarea trebuie să fi avut deci loc prin 1842%. E 
cunoscută şi de Eliade, care vorbește despre ea într-o lungă notă la 
Moartea sau fraţii “ din poema Anatolida sau Omul și forțele: „Înainte 
de 1848, vizitind ocnele, şi pe ce: arestaţi acolo pentru crime şi delicte, 
şi cercetînd cauzele pentru care era deţinuţi şi studiind physionomiele 
și caracterele lor, îmi atrase mult atenţiunea un june ce mai mult suferia 
de durerea sufletului decît de încantenarea și privaţiunile corpului“. La 
fel ca eroii lui Boliac şi Gr. Alexandrescu, acesta își ucisese nevasta 
visînd că era atacat de un lup. Personajul e, deci, concret, același. Cu 
prilejul publicării poeziei Ocna în „Trompetta Carpaţiloru“, Boliac nu 
se referă însă la întîmplare, în notele cu care își însoțea aici poeziile 
republicate, ci notează numai laconic : „Protestare contra finerii osîndi- 
ților în ocnă“. Finalitatea de gîndire a poeziei e aceeași ca și la Gr. 
Alexandrescu. Eliade se depărtează în schimb mult. Urmărind să dea 
o altă interpretare decît cea biblică uciderii lui Abel de către fratele său 
Cain şi să-i dea o motivare psihologică mai concretă, Eliade înfăţişează 


84 Gr. Alexandrescu, Opere. vol. I, ediţie critică, note, variante și biblio- 
grafie de I. Fischer, Bucureşti, 1957, p. 89. 

85 Ibidem, p. 436—437. | 

86 [. Heliade Rădulescu. Curs întreg de poesie generale. Bucureşti, 1870, 
vol. II, p. 164 urm.: Notă la pagina 154. 

acest fratricid ca urmarea nefastă a unui coşmar, în care Cain era ame- 
ninţat cu sclavia împreună cu urmașii lui. E adevărat că şi Gr. Alexan- 
drescu se depărtează, sub influenţa episodului contelui Ugolin din cîntul 
XXXIII al Infernului lui Dante, de această finalitate, punînd accentul 
pe fantasticu) macabru al visului, conturat în trăsături: tenebros roman- 
tice. Boliac rămîne fidel scopului propus, pledînd pentru un tratament 
uman al osîndiţilor la ocnă, prin exemplul elocvent al unui condamnat 
despre care nimeni nu putea spune precis dacă era vinovat sau nu. 
£ interesant că și aici, ca şi în Sila, eroii nu sînt clăcași, ci ţărani 
liberi și înstăriți : tînărul condamnat fusese în sat „fruntaş cu stare 
mare, cu cal de călărie și alţii de-nhămare“, ca și părinţii lui, fiind 
„moştean'“, adică moşnean. În pledoariile lui pentru îmbunătăţirea 
soartei ţăranilor, Boliac nu făcea deosebire de clasă, privind cu 
aceeaşi simpatie și pe clăcaș, şi pe săteanul înstărit. 


Boliac şi revoluția din 1848 


Împrejurările care au generat și în care s-au desfășurat revo- 
luţiile din 1848 în Țara Românească și din 1848—1849 în Ungaria 
şi Transilvania sînt prea cunoscute ca să mai insistăm aici asupra lor. 
Vom trece direct deci la urmărirea participării lui Boliac la aceste 
două mișcări revoluţionare și la lămurirea rolului pe care l-a jucat 
ca om politic și ca jurnalist. 

E incontestabil că Cezar Boliac a fost unul dintre fruntaşii revo- 
luției de la 1848. Acesta a fost sentimentul contemporanilor. Într-o 
gravură genmană contemporană !, portretul lui Boliac se află printre 
cele 11 ale celor consideraţi atunci drept conducătorii revoluţiei. 
Necesitatea de a fi pe această poziţie şi-a caracterizat-o admirabil 
marele Nicolae Bălcescu, prietenul lui cald și apărătorul lui cel mai 
credincios : „Quant à moi, j étais fatalement en quelque sorte poussé 
à être révolutionnaire. J'avais commencé la vie en me faisant mettre 
en prison pour la révolution, et prison oblige comme noblesse“ ?. C. A. 
Rosetti subliniază direct entuziasmul desfăşurat de Boliac în pregă- 
tirea revoluţiei, punîndu-l în contrast cu rezerva lui Eliade, căruia 
i se adresează astfel mai tîrziu : „Unde erai pe cînd toţi se expuneau 
întinzînd propaganda ? Unde erai pe cînd d. Boliac, ce este mai sărac 
decît d-ta, propunea mica sa argintărie și noi — vînzînd şi amane- 
tînd stările noastre — hotărirăm să facem revoluţia ?“ 

În aceeași scrisoare, C. A. Rosetti afirmă că Boliac și fraţii Golești 
l-ar fi convins pe Eliade, în ultimul moment, să ia parte la prega- 
tirea mișcării revoluționare’. Între cei 15 inşi care au asistat, în casa 
căpitanului Teologu, în martie 1848, la lectura proclamaţiei revolu- 
ționare alcătuite de N. Bălcescu și au adoptat-o în unanimitate a fost 


1 Fruntașii revoluțiunii din Tera Romănescă la 1545, în: Anul 154S în Prin- 
cipatele Române, vol. I, p. 523. 
2 N, Bălcescu către Alex. Golescu, Paris, 4 Mart. 1850, în: Ion Ghica, Amin- 
tiri din pribegia după 1848, p. 472—490. 
3 C. A. Rosetti către Eliade şi Tell; ibidem, p. 827—848. 

şi Boliac. Se mai aflau aici și vechii săi prieteni din armată: maiorul 
Voinescu, căpitanul N. Teologu și Costache Creţulescu, pe lingă 
Goleştii, Brătienii, C. A. Rosetti și Ion Ghica. În planul revoluţionar 
făcut la începutul lunii aprilie 1848 intra şi Boliac. Împreună cu Nico- 
lae şi Alecu Golescu, C. A. Rosetti, C. Bălcescu, Ion Brătianu şi 
I. Ghica, trebuiau „sa ridice tabacii, mărginașii și tinerimea din Bucu- 
reşti, să mearga gloată la palat, să ceară lui Vodă Bibescu sancţio- 
narea Constituţiunii“ *. Pe împuternicirea cu care fruntașii revoluţiei 
îl trimiteau pe I. Ghica să transmită Porții doleanțţele lor, în 17 mai 
1848, semnează și C. Boliac?. E unul dintre membrii comitetului revo- 
luţionar, alături de Eliade, N. Bălcescu, C. A. Rosetti, Ion Ghica, 
Goleştii etc. €. 

Boliac își îndeplinește cu hotărtre şi curaj sarcinile ce i se dau 
în zilele hotărîtoare ale revoluţiei. O dată cu el merge solidară 
aproape întreaga familie Peretz. Printre cei care au încercat atentatul 
asupra domnitorului Bibescu este și Grigorie Peretz. El trage glontele 
care era cît p-aci să nimerească în domnitor, glonte care a avut un 
mare efect de intimidare asupra lui”. În privinţa locului acestui atentat 
în planul de pregătire a revoluţiei, părerile sînt împărțite : C. D. Ari- 
cescu susține că, într-adevăr, C. A. Rosetti ar fi propus suprimarea 
lui Bibescu, dar ceilalți membri ai comitetului revoluţionar nu ar fi 
aprobat-o 8. Eliade afirmă de asemenea că acest atentat ar fi surprins 
pe capii revoluţiei. Oricum însă, dîndu-i serios de gîndit lui G. Bibescu 
asupra riscurilor pe care începea să le includă stăpînirea unui tron, 
încercarea de atentat a fost utila. 

De aceea, în ordinul dat oştirii de către G. Bibescu la 11 iunie, 
pentru arestarea „șefilor mişcării“, figura şi Gr. Peretz. În schimb, 
Boliac fusese trecut cu vederea °’. 

În 11 iunie, cînd mulțimea a mers la palat să ceara sancţionarea 
Constituţiei revoluționare, din casa lui Petrache Peretz se împărțeau 
cocarde tricolore © de către „frumoasa Elisa“, sora lui Boliac. Boliac, 

4 Jon Ghica, Scri:ori către U. Aiccsandri, ed. 1887, p. 705. 

5 Ghica, Scrisori... p. 799. 

9% Ibidem, p. 721. 

7 C. D. Aricescu, Capii revoluției de la 1848, Bucureşti, 1866, p. 25. 

8 Capii revoluției... p. 27. 

° I. C. Filitti, Domniile románe sub Regulamentul organic. 1854—1848, Bucu- 


reşti, 1915, p. 428. V. şi Anul 1848 in Principatele Române. I, p. 504. 


i Al. Christofi, Revoluția de la 1848, în „Războiul“ nr. din 5 iulie 1898, 
p. 

din balconul palatului domnesc, proclamă noua Constituţie şi anunţă 
poporului numele membrilor guvernului provizoriu !! 

E ciudat însă că, atunci cînd orășenii din Giurgiu asigură guver- 
nul de fidelitatea lor, nu se vorbeşte nimic nici de familia Peretz, 
nici de Boliac * Probabil, fiindcă ei se aflau în Bucureşti, în centrul 
mişcării revoluționare. Din casa lui Petrache Peretz din București se 
trag focuri de armă asupra maiorului reacţionar Lăcusteanu, în 19 
iunie, cînd s-a făcut arestarea guvernului provizoriu de către colo- 
nelul Odobescu ”. Această încercare a reacţiunii îi face pe conducă- 
torii revoluţiei să se gîndească mai adînc la necesitatea de a așeza 
în posturile- cheie, din administraţie, oameni credincioşi revoluției. În 
consecinţă, în 24 iunie, Boliac e numit vornic al capitalei, în locul 
lui Oteteleșanu, care îşi părăsise postul. Numirea lui Boliac se moti- 
vează astfel : ...,,fiindcă acum acest post trebuie să fie ocupat de un 
om cu multă activitate, dar şi dat cu totul noilor instituții !*. 

Ca vornic al orașului, Boliac avea în mîna sa toate corporatie 
de negustori și meseriaşi din Bucureşti, elemente care au avut un rol 
însemnat în reușita revoluţiei ” 

În iulie 1848 se instituie Comisia pentru eliberarea ţiganilor. 
Fireşte, din ea nu putea lipsi vechiul luptător pentru eliberarea robi- 
lor ţigani. Comisia e formată din arhim. |. Snagoveanu, C. Boliac şi 
P. Poenaru *. Grigore Lăcusteanu, în ura lui nestinsă, nu uită să 
arunce o insinuare perfidă asupra activităţii lui Boliac în această 
comisie, vorbind de sosirea lui Suleiman-pașa la Bucureşti: „A treia 
zi după sosire i-au dat un bal popular la șoseaua Kiselef. Între invi- 
taţi, cavaleri şi dame din popor; jucau și țiganii și ţigancele (căci 
îi emancipase guvernul revoluționar, luîndu-le cîte două ruble de 
țigan ; acești bani i-au adunat şi mistuit un vagabond, anume Cezar 
Boliac“ Y. Pe lingă faptul că priveşte toată această scenă a balului, 
tipică pentru atmosfera revoluţiei din 1848 în Ţara Românească, neîn- 
țelegînd nimic din ea, cu morga tipică a aristocratului, Lăcusteanu î insă 
uită. că acest „vagabond“ îi fusese subordonat de aproape, ca iuncăr, 
deci ca cineva venit din mica nobilime în miliția pămîntenească 


din 1830. 


n i! Biografia Domnului Alex. Christof:, Craiova, 1897, p. 6. 
2 „Monitorul român“, I (1848), p. 11—12. 
13 Amintirile colonelului Lăcusteanu, Bucureşti, 1935, p. 127. 
14 „Monitorul român“, I (1848), p. 10. Decret al guvernului provizoriu. 
15 Heliade, Amintiri... p. 184. 
16 Monitorul român”. I (1848), p. 24, col. II. 
17 Amintirile... p. 163. 

Boliac celebrează cu entuziasm, nu numai prin fapte, dar şi prin 
versurile sale, gestul revoluţionar al emancipării ţiganilor în cunos- 
cuta poezie O pizancă cu pruncul său la statua Libertăţii în București, 
datată 15 iulie 1348: 


Uite, maică, şi suride ; 
Uite, fiul meu iubit ! 

Rîzi, că ziua ţi-e senină ; 
Rîzi, că viaţa îţi e lină ! 
De stăpîni cu bici de gîde, 
Nu ! tu n-ei fi chinuit! ! 


Biletele de emancipare însă — la care se face aluzie aici şi la care 
se referă și Lăcusteanu — se pare că le semna arhimandritul Snago- 
veanu. De aceea, în popor, în legătură cu eliberarea ţiganilor, a ramas 
amintirea lui Snagoveanu, și nu a lui Boliac. În Cîntecul poporan 
despre Eiiad, reprodus în Biografia domnului Alex. Christofi... ® după 
„Columna lui Traian“, 1873, nr. 5, cîntec auzit de la Dinu lăutarul, fost 
țigan dezrobit în 1848, nu se vorbeşte într-adevăr de Boliac în legă- 
tură cu emanciparea robilor ţigani : 


Părintele Snagoveanul, 
Care-a desrobit ţiganul, 
În vale-n palat şedea 
Și bileturi ca făcia... 


De altfel, Boliac era împovărat cu prea multe însărcinări impor- 
tante ca să poată sta ziua întreagă să alcătuiască și să înmineze bilete 
de eliberare. În schimb, o scrisoare către redactorul „Poporului suve- 
ran“, în chestiunea eliberării robilor, e semnată: P. Petrache Peretz, 
„secretarul Comisii liberării robilor“ %. 

În 3 august 1818, locotenenţa domnească, ce înlocuise guvernul 
provizoriu, în urma intervenţiei lu: Suleiman-paşa, înfiinţează 8 comi- 
sii cu diferite misiuni de organizare a statului. În comisia a 6-a, pentru 
şcoli, sînt numiţi : Eliade, P. Poenaru, A. Tr. Laurian, C. Boliac și N. 
Creţulescu ™. Comisia a lucrat efectiv, după cum se vede dintr-o 


18 Poezii naționale. A doa ediţie, Paris, 1857. 
19 Ediţia din 1898, Craiova, p. 17—21. 

20 „Poporul suveran“, I (1848). p. 68. col. III. 
21 „Monitorul român“, I (1848). p. 33. 


152 CEZAR BOLIAC 


adresă a lui Eliade, ministru al Instrucție: publice, către locotenența 
domnească, în 18 august ”. 

În acelaşi timp, Boliac e președintele organizaţiei revoluţionare 
„Clubul regeneraţiei“. O /nștiințare anunţă reînceperea şedinţelor 
acestui „club“ >, iar C. Viichoreanu face o dare de seamă asupra 
şedinţelor din 17 şi 20 august”. La impetuoasa ceremonie populară 
a arderii Regulamentului organic și a Arhondologiei — considerate 
ca simboluri ale epocii apuse pentru totdeauna — după însăşi măr- 
turia lui Eliade, care numai de părtinire față de Boliac nu putea fi 
acuzat, — „C, Aristia şi C. Boliac se distinseseră în avintul pricinuit 
de frumoasa privelişte pe care o înfățișa poporul“ $. 

Jucînd un atare rol în mişcarea revoluţionară, nu e de mirare 
că cercurile reacționare încearcă suprimarea lui fizică. Într-o cores- 
pondenţă din 26 august, publicată în „Gazeta Transilvaniei“ %, se 
relatează că, în seara de 24 august, patru „aristocrați reacționari“, 
îmbrăcaţi în bluze, pîndiră pe C. Boliac pe lingă casă, „pe cînd se 
va reîntoarce de la club“. Trecînd însă pe la el, cu „droşca“”, o cuno- 
ștință a lui, un tînăr, Romanescu, — conjuraţii crezură că e Boliac 
şi traseră. Un glonte îl răni uşor pe tînărul Romanescu în ceafă. Reac- 
ționarii prinseseră curaj, căci se vorbea insistent de intrarea trupelor 
otomane în ţară pentru a înăbuși revoluţia. Ceea ce se și întîmplă în 
curînd. În 13/25 septembrie, după instalarea lui Constantin Cantacu- 
cuzino în funcția de caimacam al [ării Românești, fruntașii revolu- 
ționari au fost arestaţi de Fuad-Effendi. Ei au fost împărţiţi în mai 
multe categorii. Cei trei foşti locotenenţi domneşti — Eliade, Tell şi 
N. Golescu — au fost escortaţi pînă la frontiera Transilvaniei, la 
Turnu-Roșu, și acolo au fost puși în libertate, cu condiția de a nu se 
mai întoarce în ţară. 


Alţi fruntaşi — ca frații Bălcescu, Golescu, apoi Boliac, C. A. 
Rosetti şi alți cîțiva — au fost trimişi cu pază la Giurgiu, acolo îmbar- 
caţi pe o ghimie turcească — un mic vas de război — și porniti în 


susul Dunării. După trei săptămîni de călătorie, adică pe la începutul 
lunii octombrie, ajungînd la Orşova, au fost puși în libertate 7. Eliade, 
povestind aceleași întîmplări, enumeră printre cei purtaţi pe Dunăre 
și pe „amîndoi frații Peretz“ — dintre care unul știm sigur că era 


2 „Monitorul român“, I, p. 49, col. II. 

2 „Poporul suveran”, I (1548), p. 76. 

21 „Romania“, I (1848), p. 13: Sciri din năuntru, 
25 Amintiri... p. 201. 

5 An. XI (1848), p. 295—296. 

27 Ghica, Aminliri..., p. 36—37. 


BOLIAC ŞI REVOLUŢIA DIN 1848 153 


Grigorie —, apoi pe losefat Snagoveanu, Gr. Grădișteanu, C. Aristia, 
Bolintineanu, Vernescu etc. ”. 

După cum am mai relatat, în 1875, povestind amintiri despre 
principesa Cleopatra Lrubetzkoi, Boliac narează cum l-a trecut peste 
graniţă în Transilvania ? în 1848. Ne încurcă însă mult data pe care 
o fixează Boliac pentru această întîmplare. El vorbește de 20 iulie. 
Pentru trecerea în Transilvania, după eliberarea de pe ghimia tur- 
cească, e mult prea devreme. Presupunînd că se înșală Ghica — Boliac 
nefiind printre cei arestaţi şi trimiși pe ghimie — nici așa nu putea să 
fugă Boliac în 20 iulie, în plină putere revoluţionară. Să fie vorba 
de fuga lui Boliac o dată cu refugierea guvernului provizoriu în 
munţi, în iunie 1848 ? Mult mai probabil. În cazul acesta, în memoria 
lui Boliac de la 1875 s-ar fi produs confuzia dintre lunile iunie și 
iulie, ceea ce e foarte ușor de închipuit. 

În publicaţia semioficială a Țării Româneşti” apare ordinul de 
exilare a fruntașilor revoluţiei, semnat de Fuad și Cantacuzino. Boliac 
e printre primii pe listă, la nr. 5, iar Grigorie Peretz e ultimul, la 
nr. 35. 

Cea mai mare parte dintre aceşti exilați se îndreaptă spre Brussa 
și Constantinopol, iar de aici unii pleacă mai departe spre Occident. 
Alţii pleacă direct spre Paris. Lui Boliac i se pierde urma un timp. 
Ba se iscă și zvonul că ar fi murit. În realitate, el sosise la Sibiu, 
împreună cu N. Bălcescu şi Alecu Golescu ”. 

Stabilind rolul politic jucat de Boliac în mișcarea revoluţionară 
de la 1848 în [ara Românească, rămîne să cercetăm activitatea sa 
publicistică. Ea nu e prea dezvoltată. Era vremea faptelor, și Boliac 
a considerat-o, desigur, ca atare. 

A fost unul dintre redactorii ziarului „Poporul suveran“, care, 
împreună cu „Pruncul român“, au constituit gazetele reprezentative 
pentru ideologia mișcării de la 1848. „Poporul suveran” a apărut 
între 19 iunie și 14 iulie, săptămînal. La început, redactorii săi au fost 
D. Bolintineanu, N. Bălcescu, C. Boliac şi A. Zane”. Au apărut în 


28 Eliade, Amintiri..., p. 237—238. Descrierea drumului pină la Orsova, în 
p. 239—241. 
2 „Irompetta Carpaţiloru“, XIII (1875), nr. 1210, p. 1, col. II. 


30 „Vestitorul românesc“, XII (1848), nr. 69 din 24 septembrie; „Journal de 
Bucarest“, I (1849), p. 126, col. III. 

31 A]. Golescu și St. Golescu către I. Ghica, Paris, 17 decembrie 1848; Ghica, 
Amintiri.., p. 84. , 


32 D. Bolintineanu, scrisoare în legătură cu redactarea ziarului, in „Trom- 
petta Carpaţiloru”, 1867, nr. 579, p. 2 309 (2209). 

total 17 numere. La numărul 15 s-au adăugat redacţiei Grigore Ale- 
xandrescu şi P. Teulescu *. Redactori responsabili au fost, pe rînd, 
D. Bolintineanu și N. Bălcescu. Colaborarea sub semnătură a lui 
Boliac la acest ziar se reduce la două articole, amîndouă în cadrul 
revistei politice, care în ziarele de atunci ţinea locul editorialului, 
articolul de fond. 


Primul articol e consacrat apropiatelor alegeri pentru Adunarea 
Constituantă a revoluţiei *. Boliac evocă nedreptatea și corupția ce 
caracterizau alegerile pentru Obșteasca Adunare sub Regulamentul 
organic. Adunarea Obștească era, în mod covirşitor, o adunare de 
clasă : „Sînt secoli de cînd România n-a mai avut Obşteasca Adunare. 
Aceea pe care ne-o dedese infamul Regulament organic nu era adu- 
nanţă obștească, era adunanţă boierească : se compunea din 39 boieri 
și 4 călugări. Boierii de clasul întîi, ce nu erau mai mult de 60 — cu 
dreptul de alegători și aleși — aveau 20 de deputați într-însa ; boierii 
de clasul al doilea, ce erau 3 000, aveau numai 19. De la cei dintîi 
nu se ceria altă cualitate decît să fie boier mare ; de la cei d-al doilea, 
se ceria să fie boier, fecior de boier şi proprietar de moşie, — mare 
stavilă pentru un om ce ar fi fost în stare a dobindi şi rangul și moșia, 
dar care nu mai putea învia pe tatăl său, spre a-l face boier. Comer- 
ciul care învie societatea, industria care o înfrumuseţează, inteligenţa 
care c cîrmuiește, agricultura care o hrăneşte şi o ţine, nu erau nici- 
decum reprezentate în această de trîntori adunanţă ce se numia ob- 
ştească““. Felul cum se alegeau acești deputaţi nu era întru nimic mai 
drept decit compoziţia ei. Boliac subliniază aceasta fără cruţare: 
„Alegerile se făceau în silă și prin corupție, şi aleşii nu aveau altă 
misie decit să legiuiască hoţiile principelui și la închiderea Adunanţei 
îi așteptau rangul, postul și gratificaţia. Mijloacele de corupţie era 
prerogative ale principelui: de tipar nu se temea, căci nu era; de 
opinia publică nu-i era frică, căci vorba era oprită. Un deputat era 
un advocat ce venia pe sigur să vînză nepedepsit cauza clientului ce 
nu cunoştea şi de care nu era cunoscut. El ştia că nu a pus nimic în 
Tezaurul public al terei şi îl da de pradă fără milă. Drepturile ţerei 
se pierdeau din zi în zi înaintea ochilor lui, — și el se uita cu apatie 
după dînsele, căci sclavul nu are patrie. Adunanţa Obştească era o 
arendă unde se disputau boieriile şi chiverniselile, iar deputatul un 
sclav al principelui, condus de un ministru fără nici o răspundere”. 
După acest sumbru tablou al trecutului apropiat — tablou gravat de 


33 Înştiinţare, in „Poporul suveran“, nr. 15. 
34 Bucureşti. 6 august, în „Poporul suveran“, I (1848), p. 61—62. 

Boliac cu stiletul ascuţit al indigenării, cu sentimentul de demnitate 
ofensată al omului liber, cu o artă sobră dar puternică a mijloacelor 
de expresie — urmează imaginea viitoarei adunări, așa cum o visa 
poetul revoluţionar : „Glorioasa revoluţie dela 9—11 iunie a schimbat 
această tristă stare a lucrurilor. În Adunanţa Obștească se vor repre- 
zenta toate interesele ţerei, şi deputatul va fi învestit cu facultatea de 
a apăra cu demnitate cauza patriei. Un public inteligent îl va asculta 
și tiparul va repeta în toată România pledoaria lui, din fraz în fraz, 
din vorbă în vorbă. Revoluţia dă în România un spectacol frumos : 
toţi românii se adun grupe-grupe, în oraşe și plasele lor, ca să aleagă 
250 de deputaţi, pe carii îi însărcinează să alcătuiască o Constituţie 
completa, pe principiurile decretate, adică să aşeze legi care vor înte- 
meia cu siguranţă fericirea publică. 

Al doilea articol e scris către sfîrşitul lunii. Umbre se întindeau 
peste ţară. Zvonuri amenințătoare o cutreierau de la un capăt la altul. 
Revoluţionarii începeau să se simtă singuri. Reacţiunea ridica din nou 
capul. Ţăranii, dezamăgiţi de cursul pe care-l lua chestiunea proprie- 
tății pămîntului, se retrăseseră iarăși muţi în suferinţa lor milenară. 
Se vorbea fățiș, prin colţuri, de reintroducerea Regulamentului, orga- 
nic, adică a privilegiilor boiereşti. Aceasta neliniştea în cel mai înalt 
grad mica boierime. Negustorimea, meseriașii începeau să se teamă. 

Boliac se alătură aici hotărît de grupul conducătorilor revoluţiei, 
în frunte cu N. Bălcescu, care îndemnau la curaj, care cereau ca revo- 
luţia să fie consecventă cu ea însăși pînă la capăt. Articolul al doilea 
e scris în aceste împrejurări. Bolrac nu mai face în el apologia revo- 
luţiei din Bucureşti, ci critica acelora dintre conducătorii ei, care, ca 
Eliade, începuseră să șovâiască, pactizînd cu reacţiunea : „Revoluţia 
noastră e ameninţată şi braţele ce ar trebui să o sprijine o pără sesc. 
Sîntem amenințați de invazii streine chiar în Capitală ; şi cei ce jur 
în toate zilele în Cimpul Libertaţii, că vor apăra Constituţia cu sîn- 
gele lor. s-au obosit cu libertatea în mijlocul muzicilor. Nu ! fraţilor! 
O libertate aşa de ieftină luată nu poate avea rădăcină, nu poate trăi 
multă vreme. Libertatea este ca o femeie frumoasă şi mîndraă, ce nu 
se dă curtizanilor ei decît numai atunci cînd îi vede făcînd sacrificiuri 
mari pentru dînsa. Libertăţii nu-i e destul numai muzicile, tobele, 
invocaţiile și proclamaţiile pompoase ; îi trebue hotărîre, statornicie 
şi sînge‘ 


În fața noii situații, Boliac nu se rezumă însă la reproşuri și 
sfaturi. Exprimîndu-şi speranţa că cele două puteri care interveneau 
în Principatele Române nu vor împinge lucrurile spre extreme, pro- 
pune o uriașă demonstraţie populară pașnică, împotriva presiunilor 

externe pentru repunerea în vigoare a Regulamentului organic, ceea 
ce însemna abolirea Constituţiei revoluţionare. Iar în cazul cînd glasul 
poporului nu va fi ascultat, propune apărarea cuceririlor revoluţionare 
rin rezistența armată, chiar fără speranţe imediate : „Amară ne va 
fi soarta în sclavia Regulamentului, după ce am gustat din deliciile 
libertăţii, — şi eternă va fi mustrarea de cuget a acelora ce ne-au 
condus pînă aci, dacă ne vor părăsi mai înainte de a cerca şi cele de 
pe urmă mijloace pentru susţinerea suveranităţii ce ne-au dat; dacă 
mulţumiţi de gloria că numele lor au fost cîteva zile în gurile unui 
popor întreg, vor prefera a trăi spre a dormi pe niște lauri atît de 
ieftin dobîndiţi, decît a închide ochii ca adevăraţi eroi, spre a-i des- 
chide ca să contemple eternitatea cu o frunte demnă de cauza cea 
mare a libertăţii, căreia s-au proclamat de campioni“. 

Dar cuvintele lui Boliac — ca şi atitudinea eroică a grupului 
consecvent revoluţionar în frunte cu Nicolae Bălcescu —, reprezen- 
tind punctul cel mai înaintat al spiritului de luptă, n-au însemnat şi 
linia majorităţii. „Falsii liberali“ — cum i-a numit Bălcescu —, tin- 
zind de la început spre compromisuri cu clasa dominantă, au ajuns 
acum la postulatul resemnării în faţa conjuncturii interne şi externe. 
Masele orășenești, dezamăgite de tîrguielile în privinţa sferei votului 
universal prin noua Constituţie și mai ales masele țărănești, scîrbite 
de nesfîrșitele discuţii sterile din comisia proprietăţii, vădind incapaci- 
tatea de a ajunge la o soluţie dreaptă și eficientă în ceea ce privea 
faăgăduita emancipare şi împroprietărire a clăcașilor, au dezarmat 
moraliceşte. Pe pa extern se manifesta acum din plin ofensiva con- 
trarevoluţionară, după înfrîngerea revoluției din iunie 1848 a prole- 
tariatului din Paris. În răsăritul Europei, imperiul tarist și cel otoman 
— cu toate divergenţele lor în ceea ce privește prăzile de teritorii la 
care mai rivneau — își dau mîna ca să înăbușe duhul revoluţionar 
din vecinătăţile lor. În septembrie 1848, armatele celor două puteri 
reacționare pătrundeau pe teritoriul românesc, cu misiunea de a înă- 
buşi cu armele revoluţia. Sfătuit de Eliade şi Tell — care se refu- 
giaseră la Sibiu —, îndemnat cu vagi promisiuni de sprijin în viitor 
din partea consulatului englez din Bucureşti, generalul Magheru, 
comandantul trupelor revoluţionare, care pînă atunci era hotărît să 
apere revoluţia cu armele, dizolvă tabăra pandurilor din Cîmpul lui 
Traian. Puțin mai tîrziu, Magheru, cu un grup de ofiţeri și soldaţi, 
trece și el peste munţi în Transilvania *. Cuvintele lui Bălcescu și ale 


35 Cu privire la acţiunea lui Gh. Magheru şi sfîrşitul ei, vezi documentele 
publicate în „Foaia pentru minte“, XI (1845), p. 315—321, 325—330, 369—371. 

lui Boliac nu au răsunat totuși în pustiu şi nici nu au fost străine de 
realitatea sufletească a maselor. În 2 septembrie, soldaţii din Bucu- 
reşti se revoltaseră. Masele orășenești și ţăranii veniţi în număr mare 
în capitală rezistau cu armele cîte le aveau *. Din judeţul Vlașca, 
25 000 de locuitori se pregătiseră să vină la Giurgiu să manifesteze în 
faţa lui Fuad Effendi, trimisul special al sultanului, venit „să facă or- 
dine“, dar locotenenţa domnească nu încuviinţeaza această manifestaţie. 
În 6 septembrie, masele se adunaseră în Cimpul Libertăţii din București, 
unde au ars solemn Regulamentul organic şi Arhondologia — „acele 
doà cărți infame și aducătoare de nefericire poporului român“ —, 
devenite simboluri ale privilegiilor apăsătoare ale boierimii”. Într-o 
gazetă apărînd la Blaj se subliniază net caracterul revoluţionar al 
acestor manifestări : „În Ţara Românească se vede că eroii libertăţei 
constituţionali stau gata și pină la cea din urmă picătură de sînge, 
numai ca să se înfienţeze odată celea ce s-au făcut în revoluţiunea 
măreață dein 11/23 iuniu în Bucureşti. La intrarea trupelor oto- 
mane în București, în ziua de 13/25 septembrie, masele orășenești și 
soldaţii se opun cu armele. Pe Dealul Spirei, umilii ostaşi pompieri 
se angajează într-o luptă eroică — tocmai pentru că era făra nădejde 
de victorie — cu numeroasa oştire otomană ce intra în capitală”. 
Cauza revoluţiei a fost înfrînta de forţele externe copleșitoare. O foaie 
românească revoluționară din Pesta exclama solidar:  „,Săracii 
români ! de-abia aţi gustat din dulceaţa libertăţii“... ®. 

Boliac nu dezarmează însa. El va trece dincolo de Carpaţi, ca 
să-şi continue acţiunea revoluţionară, în primul rind prin condeiul 
de ziarist. În Transilvania fierberea revoluţionară era în toi. Revoluția 
maghiară îşi extinsese și aici lupta împotriva monarhiei habsburgice. 
Nobilimea îmburgbezită, care predomina în conducerea revoluţiei 
maghiare, stăpînită de naționalism, ignora aspiraţiile naţionale ale 
celorlalte populaţii. Dieta de la Pojon stabilise graniţele statului 
naţional maghiar, hotărînd alipirea principatului Transilvaniei la 
Ungaria. În acest fel românii de aici, ca şi cei din Crişana, Banat și 


36 „Gazeta Transilvaniei“, XI (1848), p. 311—312: Tara Romănească şi Mol- 
dova ; „Pruncul român“, I (1848), p. 145. 

37 „Pruncul român“, I (1848), p. 149—150 ; „Vestitorul românesc“. XII (1848), 
p. 269: Bucureşti: „Poporul suveran“, I (1548), p. 100: București. 6 septemvrie; 
„Mercuriu“, I (1848), p. 7: Bucureşti, 6 septemurie. 

38 Invetiatoriulu poporului“, I (1848), p. 79—80: Noutăţi. 

39 „Vestitorul românesc“, XII (1848), p. 274—275 ; „Gazeta Transilvaniei“, 
XI (1848), p. 323—324, 326—327 : Țara Românească şi Moldova ; „Organulu naţio- 
nale“, I (1848), p. 89: Principatele romanesci. 

40 „Amicul poporului“, I (1848), col. 254: Țara Romăncască şi Moldova. 

teritoriile numite „Partium“, constituind populaţia majoritară, fuse- 
seră lipsiţi de dreptul de autodeterminare naţională. Dieta Transil- 
vaniei — compusă numai din reprezentanți ai naţiunilor privilegiate, 
între care nu intrau şi românii — urma să se pronunţe asupra „uniu- 
nii“, prin care de fapt Transilvania era anexată de Ungaria. Legile 
votate de dieta de la Pojon nu recunoșteau decît o singură naţiune: 
cea maghiară, şi o singură limbă în stat : cea maghiară. Toate acestea 
nu puteau fi tolerate de mișcarea revoluţionară a românilor din Tran- 
silvania, și nici celelalte populaţii din Ungaria nu le tolerau. Aduna- 
rea naţională a românilor la Blaj, în ziua de 3/15 mai, se declarase 
împotriva alipirii Transilvaniei la Ungaria și formulase revendicările 
naţionale şi sociale ale românilor. Guvernul lui Kossuth nu a ţinut 
seamă de toate aceste revendicări, limitîndu-se la declaraţii formale 
cu caracter general, asupra libertăţii și egalităţii “ 

Boliac nu dezarmează însă. El va urma linia indicată de N. Baăl- 
cescu, care încă din primele zile ale revoluţiei din Țara Românească 
— în urma atitudinii dușmănoase, net reacționară, a şefilor oștirii 
Odobescu şi Solomon — își dădea seama ce puternic sprijin ar fi con- 
stituit o acţiune comună cu mișcarea revoluţionară a românilor din 
Transilvania : „Nădejdea noastră de apărare e numai în oștirea din 
Transilvania“... — îi scria el din Bucureşti, la 16 iulie 1848, lui Ion 
Ghica *. 

Dar pentru a înţelege atitudinea grupului revoluționar din Țara 
Românească, în frunte cu N. Bălcescu, şi acțiunea dusă în Transil- 
vania de C. Boliac, căutînd să răspundă prin faptă comandamentelor 
formulate atît de clar de N. Bălcescu, trebuie să recapitulăm sumar 
mersul revoluţiei românești dincolo de Carpaţi. 

În primăvara anului 1848, o dată cu vestea izbucnirii revoluţiei 
in Franţa, o frămintare generală cuprinde întreg imperiul austriac, 
în care dinastia habsburgică ţinea întemnițate atîtea naţionalităţi, 
mase imense gemînd sub apăsarea feudală, în cadrul căreia iobăgia 
rămăsese încă o rușinoasă realitate. Cărturarii, ieşiţi din popor ȘI tinînd 
legătura cu el, se frămîntau ca să afle calea cea mai sigură pentru 
dobîndirea libertăţii naţionale, din care să decurgă apoi firesc rezol- 
varea problemelor sociale acute. Un puternic semnal l-a constituit 
izbucnirea revoluţiei în Viena, în 21 martie 1848. După extinderea 
revoluţiei și în Ungaria şi constituirea unui guvern revoluţionar la 
Pesta, fierberea se accentuează şi în Transilvania. Tineretul maghiar 


41 Istoria României, Bucureşti, 1964. vol. IV, p. 123—124. 
42 N, Bălcescu, Opere. ediţie critică de G. Zane, vol. IV: Corespondenţă, 
București, 1964, p. 98. 

de aici trece la acțiune politică. Dar, de la început, conducătorii miş- 
cării revoluţionare maghiare din Transilvania o orientează împotriva 
voinţei legitime de libertate naţională a românilor de aici, care con- 
stituiau majoritatea absolută a populației. Conducătorii politici 
maghiari cereau înainte de toate „uniunea cu patria soră“, adică ali- 
pirea Transilvaniei la Ungaria, făra să întrebe dacă și românii vor 
aceasta. Cind cereau libertăţi politice, ei aveau în vedere națiunea 
maghiară. Numai în al doilea rînd se gîndeau „să se ușureze poverile 
poporului“ ¥, ale atîtor milioane de iobagi. Dieta Transilvaniei — 
compusă numai din reprezentanţi ai celor trei naţiuni privilegiate, 
între care nu intrau şi românii — urma să se pronunţe asupra acestor 
revendicări. În felul acesta mișcarea revoluţionară maghiară elabora 
de la început un program politic în care nu se ţinea seama de faptul 
că în Transilvania existau români şi că ei constituiau națiunea majo- 
ritară. Conducătorii politici ai românilor nu respingeau ideea unei 
lupte comune pentru izbîndirea revoluției, dar cereau întîi de toate ca, 
în această luptă, să se recunoască naţiunii române toate drepturile 
politice şi sociale care i se cuveneau. Simion Bărnuţiu formulează 
concret : înainte de a se lua orice hotărîre cu privire la viitorul Tran- 
silvaniei, românii să fie reprezentaţi în dieta acesteia proporțional cu 
numărul lor ; de asemenea, şi în funcțiunile publice. Glasul românilor 
trebuia să fie ascultat prin organul lor cel mai autorizat: o adunare 
națională. Dar fracțiunea liberală a nobilimii maghiare, ca şi cei care 
aveau situaţii politice puternice ca virfuri ale aparatului de stat 
maghiar refuză să stea de vorbă cu reprezentanţii politici ai româ- 
nilor pe baza acestor propuneri. În dorința de a-şi menţine cu orice 
pret şi în exclusivitate poziţiile de conducere în Transilvania, con- 
ducătorii mişcării revoluţionare maghiare merg înainte pe calea rea- 
lizării fără nici o condiţie a uniunii cu Ungaria. Guvernatorul Tran- 
silvaniei, contele Teleki, interzice adunarea naţionala a românilor, 
convocată la Blaj pentru ziua de 30 aprilie 1848, îngaduind numai 
o întrunire restrînsă, pentru redactarea unui memoriu către dietă. 

Pentru românii din Transilvania acum nu mai exista alegere: 
nu mai aveau altă cale decît aceea a luptei pentru afirmarea dreptu- 
rilor lor politice şi sociale. Cu toate măsurile guvernului, masele de 
țărani se adună în număr impresionant la Blaj, la data stabilită. 
Simion Bărnuţiu, cu verbul său simplu şi dîrz, expune cu cea mai 
mare claritate poziţia politică a românilor : nici o uniune înainte de 
ID ——>—>——>—.———— 


43 Silvi ; ; P Ae AR 
Silviu Dragomir, Avram lancu, Bucureşti, 1965, p. 33—35. 

recunoaşterea drepturilor lor naționale“. Avram Iancu formulează 
răspicat scopul ei: „Românii nu vor cerşi libertatea și adaugă: „ei 
sînt destul de tari să şi-o stoarcă prin luptă” * 5. Într-un entuziasm una- 
nim, sub lozinca „acum ori niciodată”, pe care o va cristaliza poetic 
Andrei Mureşanu, moţii se organizează militariceşte sub conducerea 
lui Avram lancu. În adunarea. naţionala din 3/15 mai 1848, de pe 
Cimpia Libertăţii din Blaj, iau parte 60 000 de oameni, într-o per- 
fectă disciplină. Oamenii politici români veniţi de peste Carpaţi — ca 
A. Russo și V. Alecsandri — sînt profund impresionați de această 
priveliște măreață. Avram lancu se adresează poporului gemînd sub 
iobăgie, cu credinţa că forţa lui revoluţionară era singura în stare să 
schimbe ordinea feudală a societăţii. Tribunul Boteanu demonstrează 
că „prin punerea pe primul plan a problemei uniunii, clasa conducă- 
toare a feudalilor își menține dominația sociala ŞI naţională asupra 
populației române  %. Se hotărăşte crearea unui comitet național menit 
să îndrumeze realizarea programului politic al românilor și sa fie orga- 
nul lor reprezentativ faţă de guvernul ţării şi față de reprezentanţii 
celorlalte naţionalităţi. 

Dieta feudalilor maghiari și a patriciatului săsesc — întrunin- 
du-se la Cluj, în ziua de 29 mai — proclamă uniunea Transilvaniei cu 
Ungaria, fără să tinā seama de loc de revendicările românilor. Mai 
mult : guvernul hotărăște dizolvarea comitetului naţional român, 
care-și alesese sediul la Sibiu, iar la Miholţ, trupele de grăniceri şi 
gărzile cetăţeneşti maghiare din Aiud, chemate de baronul Banffi, 
înăbușe în sînge voinţa iobagilor de a stăpîni petecul de pămînt pe 
care îl munceau. Avram lancu ia atunci decizia supremă : în 5 iunie 
1848 pleacă în munţi la moți, să-i organizeze pentru lupta cu armele. 
Ultima speranţă de înţelegere cu conducătorii politici ai ungurilor 
fusese sfărimată. Conducătorii liberali maghiari din Pesta nu vor să 
ia nici ei în seamă revendicările naţionale ale românilor. Ei se dove- 
desc tot atit de puţin înţelegători ai situației ca și aristocrații care 
căutau să se salveze din prăbușire. Se încearcă arestarea întregului 
comitet naţional român — și Aug. Treboniu Laurian și Nicolae Băl- 
cescu sînt întemnițați. Masele de români îi elibereaza însă cu forţa. 
Cea de-a treia adunare naţională de la Blaj, la sfîrşitul lunii septem- 
brie 1848, se întruneşte sub steagurile revoluției ”. Oamenii vin înar- 


4t Karl Marx, în însemnările sale din septembrie 1856, subliniază justeţea 
acestei poziţii. 

45 Silviu Dragomir, op. cit., p. 46. 

49 Ibidem, p. 47. 

a7 Ibidem, p. 70. 

maţi, într-o disciplină militară impresionantă. Alarmat, comisarul 
imperial Vay soseşte personal la adunare, ia cuvîntul și o asigură 
de dorința împăratului de a înţelege revendicările poporului român. 
Ca semn concret, anunţă că arestaţii politici români vor fi eliberaţi 
şi execuțiile fiscale prin forţă armată la sate vor înceta. Dar cere să se 
dizolve adunarea. Conducătorii politici îl ascultă în tăcere, fără a-l 
aproba, dîndu-și seama că acestea erau simple promisiuni menite a 
demobiliza masele. La 25 septembrie sosesc la Blaj Bărnuţiu, Laurian 
și Papiu Ilarian. Dezbaterile ţin trei zile şi încă o dată sînt formulate 
clar toate revendicările naţionale şi sociale ale românilor, respin- 
gindu-se încă o dată uniunea cu Ungaria. În consecinţă, adunarea nu 
recunoaște guvernul provizoriu din Pesta și declară că Transilvania 
trebuie să-şi organizeze viața politică și socială în cadrul constituției 
liberale, proclamată pentru întreaga monarhie austriacă în 25 aprilie 
1848, în urma presiunii exercitate de masele revoluţionare la Viena, 
în primăvara acelui an. În constituţia aceasta se prevedeau votul uni- 
versal și libertatea tiparului, în timp ce constituţia proclamată la Pesta 
cuprindea o serie de restrîngeri, menite să menţină măcar în parte 
privilegiile aristocrației, iar guvernul din Pesta continua să nu recu- 
noască decît o singură naţiune : cea maghiară, o singură patrie: cea 
maghiară, și o singură limbă: cea maghiară, ignorînd total existenţa 
poporului român din Transilvania, pe care o voia unită cu Ungaria. 
Românii nu mai aveau o altă cale decit aceea a luptei cu armele. 
Marele patriot N. Bălcescu — care cunoștea situaţia chiar la faţa 
locului fiind în acel moment în Transilvania — cu spiritul său revo- 
luţionar ardent, dar şi cu marea luciditate politică ce-l caracteriza, 
şi-a dat seama cît de imens a fost răul adus cauzei revoluționare 
prin această atitudine a conducătorilor politici maghiari. Anunţîndu-l 
pe A. G. Golescu — printr-o scrisoare din Sibiu datată 10/22 noiem- 
brie — că „românii din Banat şi Transilvania au luat armele”, apoi 
comentează : „A fost o mare nenorocire cà nebunia ungurilor adusese 
deghinarea între românii, slavii şi ungurii şi imperiul austriac se 
mâîntui de criza în care se afla şi care ameninţase desfiinţarea lui M 
Ungaria nu a vrut să primească proiectul de confederație întemeiat pe 
egalitatea naționalităților, ce îi propusesem și noi, apoi era firesc că 
aceste naţiuni să caute a sprijini imperiul Austriei, ce făgaduise 
aceasta egalitate“. Ca o consecință concretă, anunţă ca l-a povâţuit 
pe conducătorii românilor de aici „să caute a se organiza, cerînd de 

la împăratul ca naționalitatea română să fie unită sub o administra- 


ţie română“ ®., 
Precizarea aceasta a poziţiei lui Bălcescu — făcută de el însuși 
în toamna anului 1848 — este pentru noi cu atit mai prețioasă, cu 


cit el venise în Transilvania cu dorința de a-i convinge pe conducă- 
torii politici maghiari de necesitatea unirii eforturilor tuturor naţio- 
nalităţilor din imperiul austriac, cu respectarea fără șovăire a dreptu- 
rilor fiecăreia dintre ele, pentru izbînda revoluţiei. De altfel, opinia 
aceasta era împărtășita și de ceilalţi fruntaşi ai mişcării revoluţionare 
din Țara Românească, răspîndiţi acum în emigrație la Paris şi la 
Bruxelles. 

Cu o lună mai tîrziu însă, intervine un element nou în situaţia 
politică și militară din Transilvania. Intră hotarît în acţiune trupele 
revoluționare comandate de generalul Iosif Bem, care avea un trecut 
de luptă pentru cauza libertăţii Poloniei. Oștirea lui, redusa la înce- 
put, era plină de voluntari veniţi din mai toate ţările Europei și în 
primul rînd austrieci, polonezi și numeroşi români. Bem era urmărit 
de un ideal revoluţionar viu și lipsit de șovinismul specific nobilimii 
și liberalilor maghiari din Transilvania. Înlocuind cauza libertăţii 
poporului polon cu cea a revoluţiei europene, Bem a luat măsuri cate- 
gorice şi efective pentru evitarea oricărei asupriri naţionale. Prin 
aceasta, el şi-a cîștigat simpatii largi între conștiinţele revoluţionare 
ale diferitelor popoare din imperiul austriac. Pentru prima oară apă- 
rea în Transilvania un comandant de oști revoluţionare care nu lupta 
în numele unei anumite naţiuni și nu servea cauza aristocrației ame- 
ninţată cu prăbuşirea totală. Rezultatele nu au întîrziat să se vadă. 
Oştirea lui Bem a crescut fulgerător, de la 8000 la 30 000 de oameni, 
cu 110 tunuri. În 27 febr./1l martie 1849, trupele lui Bem ocupă 
Sibiul, după ce alungaseră din mai toată Transilvania trupele habs- 
burgice și pe cele ţariste, chemate în ajutorul lor. 

Conducătorii politici ai românilor din Transilvania rămin în 
expectativă armata. Iosif Bem era un om care nu putea fi privit făra 
simpatie, dar el nu era decît un general, un comandant de oști — iar 
românii știau dintr-o experienţă recentă dar amară cît de mare era 
orbirea conducătorilor politici maghiari și cit de șubrede erau făgă- 
duielile împăratului de la Viena. Sprijiniţi pe cetatea de nebiruit a 
Munţilor Apuseni, ei continuă acţiunea armată împotriva nobilimii, 
sub conducerea lui Avram lancu, înconjurat de tribuni ca Axente 
Sever, Simeon Balint, loan Boteanu și alţii. 


48 N. Bălcescu, Opere, vol. IV, p. 116—117. 

Împrejurările acestea trezesc din nou în N. Bălcescu speranţa 
de a putea fi folosită noua situaţie din Transilvania pentru cauza 
revoluţionară în Europa răsăriteană. El îi scrie plin de entuziasm, lui 
A. G. Golescu, din Constantinopol, în 28 martie 1849: „Ştirea ce a 
sosit aci duminică seara la 21, a umplut pe toţi de bucurie. Ai aflat 
că Bem a batut amarnic pe ruși şi i-a gonit din Transilvaniea“. Reîn- 
vie planurile lui Bălcescu de a întruni într-un singur mănunchi puter- 
nic forţele revoluţionare din această parte a Europei : „Aştept curierul 
de duminică şi dupe dînsul mă voi hotānņî de trebuie să mai șez 
aci sau să mă apropii de hotarele ţerii şi să mă duc în Lransilvaniea. 
Fu sînt de părere că trebuie a însurecționa ţerile“*. lar în 1/13 
aprilie îi scria : „Nu-ţi mai poci scri mai mult, căci mîine plec pen- 
tru Transilvaniea“ *. Drumul lui, descris în scrisori către lon Ghica, 
s-a desfăşurat cu multe peripeții și adesea cu primejduirea vieţii. Era 
convins că realizarea planurilor lui merită acest risc. În scrisoarea din 
Belgrad, 26 aprilie/8 mai, elogiază lipsa de şovinism a planurilor poli- 
tice ale lui Bem, care visa o confederație compusă din „Ungaria, 
Polonia şi România“ %. Ajuns în Transilvania, N. Bălcescu caută să 
se întîlnească în primul rînd cu Bem, înainte de a merge la Pesta, să 
stea de vorbă cu Kossuth *. 


49 i ăl 
SI Sa Sr olt anal ai 


51 Jbid., p. 161. 
5 Ibid., p. 165. 


[n mijlocul revoluţiei din Iransilvania 


În ziua de 25 martie 1849 apare la Braşov primul număr din 
„Espatriatul“, ziar scos de Boliac cu cîţiva prieteni pentru a încerca 
să-i convingă pe românii și sașii din Transilvania să se alăture la 
acţiunea generalului Iosif Bem. 


Intervalul de la începutul lunii octombrie — cînd Boliac a fost 
pus în libertate lîngă Orșova, de către escorta  ghimiei turcești, 
impreună cu ceilalţi prizonieri politici de pe ea — şi pină la data 


apariţiei primului număr din „Espatriatul”, e lipsit de ştiri precise 
despre el. Ştim că, spre sfîrşitul anului 1848, o bună parte dintre 
fruntașii revoluției române se aflau în Transilvania : „arhimandritul 
Snagoveanul, Boliac, N. Bălcescu, Bolintineanu, Gr. Ipătescu, A. Zane, 
Aristia, lonescu și Deivos au trecut în Transilvania unde se află şi 
Tell și Eliad“ !. Dintre aceştia, cei mai mulţi n-au rămas în Transil- 
vania, ci s-au împrăștiat, fie spre Occident, fie spre Imperiul Otoman. 

Judecind după datarea poemei Ciocou în revoluție, în 10 decem- 
brie 1848, Boliac se afla la Braşov?. În articolul intitulat Dragostea 
ungurească, scris în 1873, Boliac rememorează astfel împrejurările în 
care a ajuns la Brașov: „În anul 1848, după ce căzu revoluţiunea 
română prin trădări (...) şi ne pomenirăm, tradaţi și trădători, pre 
ghemiile turcești pre Dunăre, cu aşternut ghiulele și cu înveliș cerul : 
şi puturăm în fine, după cîteva săptămîne de toamnă, de la Rusciuk 
pînă la Adacales, să trădăm și noi pe turci şi să scăpăm pre teritoriul 
Austriei, în fine, cînd m-am despărțit de camarazii mei la Semlin 
cu ideea că nu e bine să ne depărtăm de ţară pre cît timp românii 
din Austria sînt cu armele în mînă, ideie ce a împărtășit-o şi N. Băl- 
cescu și D. Bolintineanu, că s-au despărțit şi ei de ceilalți și m-au 
însoţit ca să traversăm împreună toate nevoile, printre toate popoarele 
de naţionalităţi (...) în cel mai crîncen rezbel civil. La anul 1848, 


1 Generalul Magheru către Ion Ghica, la Constantinopol. Scrisoare datată - 
Trieste, 24 ian./5 febr. 1849 în Ghica, Amintiri... p. 151. 
2 Poezii naționale, p. 22—23. 

putînd să ajung de la Semlin la Braşov, în conceperea ideii, dupe cele 
ce vedeam : împăcarea și unirea românilor cu ungurii“ 5. 

De fapt, memoria lui Boliac şovăie și aici. În 16 decembrie 1848, 
N. Bălcescu îi scria lui Ion Ghica din Belgrad, anunţîndu-l că pleacă 
de aici spre Triest ca să vină pe acolo la Constantinopol. Împreună 
cu N. Bălcescu veniseră * la Belgrad și Eliade şi Tell, ei însă se pre- 
găteau să plece la Paris. Despărțirea lor, după cum reiese din scri- 
soarea lui Al. şi Şt. Golescu către Ghica 5, trimisă din Paris cam în 
acelaşi timp : 17 dec. 1848 —, trebuie să se fi facut la Sibiu. 

Ideea necesității unei lupte comune a revoluţionarilor din impe- 
riul austriac pentru libertatea tuturor naționalităților am văzut ca nu 
era numai preocuparea lui Boliac, Nicolae Bălcescu, venind la 
Constantinopol, o propagase printre emigranții români de acolo. Ion 
Ghica arată în Amintiri din pribegia după 1848 că N. Bălcescu, abia 
sosit la Constantinopol, se oferea să meargă în munţi, la moti, să se 
înțeleagă cu Avram [Iancu și Axente Sever, tribunii românilor. Ion 
Ghica scrie atunci o scrisoare către Avram lancu, îndemnîndu-l să 
caute o cale de împăcare cu conducătorii politici maghiari. Ideea 
aceasta o sprijinea și ministrul Piemontului la Constantinopol, baronul 
Tecco, care se arătase şi el gata să trimită la Debreczin, la guvernul 
revoluţionar maghiar, un emisar, pe căpitanul Monti °. 

În aceste împrejurări, N. Bălcescu a plecat din nou spre Tran- 
silvania. Cu Boliac s-a reîntîlnit însă abia în iunie 1849, la Debre- 
czin”. Boliac a rămas tot timpul în Transilvania să militeze pentru 
înţelegerea între popoarele de acolo, sub steagul comun al revoluției. 
Şi fiindcă acţiunea generalului Bem —, prin succesele ei militare ca 
şi prin înţelepciunea cu care considera chestiunea naționalităților — 
era mai aproape de crezul său revoluţionar și fiindcă ea izbutise sa-și 
demonstreze eficienţa prin succese pe tărîmul militar în primul rînd, 
Boliac a luptat, a propovăduit pentru lupta comuna sub steagul ei. 
În noile izbînzi ale revoluţiei din Transilvania, el vedea o garanţie 
puternică pentru reluarea cu succes a acţiunii revoluţionare din Țara 


3 Trompetta Carpaţiloru“, XI (1873), nr. 1081, p. 1, col. I—II. De altfel acest 
articol a stirnit observaţii în ziarele „Viitorul“ şi „Gazeta Transilvaniei“, la care 
Boliac răspunde prin „Trompetta Carpaţiloru“ „Respuns la uŭ accusare ncîntemeială 
ce se face Trombettei Carpatiloru“, în nr. 1083, p. II, col. III, Către iubiții noştri 
confrații de la Gazeta Transilvanici, în nr. 1083, p. 2, col. III. 

1 N. Bălcescu către I. Ghica, în Ghica, Amintiri... p. 238—242. 

> Ghica, Aniintiri..., p. Si 

° Ibidem, p. 175—177. 


1 N. Bălcescu către Ch: A i intiri 43: li ăt 
Ion Ghica, Ibidem, p. Pa în Ghica, Amintiri... p. 343; Cezar Boliac către 

Românească. O spune el însuşi, examinîndu-și această activitate, după 
ce ea fusese încheiată prin înăbuşirea, la rîndu-i, şi a revoluţiei 
maghiare. O spune cu patetismul care-i e propriu, povestind despre 
„Jurnalul ce redigeam în Transilvania şi-l împărţiam gratis în 1500 
exemplare, în toate părţile unde se aflau români, cu misiile grele ce 
primeam de la guvern, pentru care fui proscris pentru a treia oară 
de ţar, — pot fi dovada. (...) De n-am pierit în tot timpul cît am 
propagat ideea (...) între sași, serbi și români revoltați, și de cîte ori 
am traversat capitale inemice, trimis de generalul Bem la guvernato- 
rul şi de la guvernatorul la Bem, de cîte ori am intrat pe tarîmul unde 
eram proscris, a fost numai un capriţiu al întîmplării“ &. 


Nu ştim precis cum a ajuns în legături directe cu Bem, nici cum 
a ajuns la procurarea mijloacelor materiale pentru tipărirea gazetei 
„Espatriatul“. G. Barițiu, vorbind de trecutul foilor sale, afirmă că 
ele fuseseră suprimate în 1848 de către guvernul maghiar revoluţionar 
şi în locul lor — „în aceiaşi tipografie a lui loan Gott“, în care se 
tipăriseră de la început foile lui Barițiu, prin prietenia lui cu tipo- 
gratul sas — s-a tipărit „Espatriatul“ ?. Prin urmare, tipografie avea 
la dispoziţie — poate că şi hîrtia rămasă. Banii se pare că i-a pus la 
dispoziţie, la început, guvernul maghiar revoluţionar, — căci primele 
numere ale gazetei se împărțeau gratuit, redacția refuzînd chiar pe 
acei care ar fi voit să-și achite abonamentul, pe motiv că nu-și poate 
lua nici un angajament de durată cu privire la apariția foii”. Nu 
trecu însă nici o lună și redactorul, arătînd că „numără 700 abonaţi 
în lista sa“, roagă pe toţi „doritorii ce doresc a primi această foaie 
şi d-acum înainte, a trimite preţul abonamentului cît mai în grab“ ". 
Se pare că efectul politic vizibil al acţiunii gazetei fiind mai mic decit 
cel care se sconta, entuziasmul bugetar pentru ea sa fi scăzut. 


Bălcescu — într-o scrisoare citată, către soţia lui Ion Ghica, din 
26 aprilie/8 mai 1849 — judecă cu severitate modul puţin chibzuit 
prin care Boliac a grevat acţiunea sa politică prin calcule bugetare. 


Boliac a continuat totuşi să se bucure de cea mai mare confienţă 
din partea generalului Bem. În afară de Bem, era prieten cu Wysotzki, 
unul din ofiţerii polonezi din armata revoluţionară maghiară și, după 
cît se pare, şi cu Czaika Czaikovski, agentul emigrației poloneze la 


8 Boliac către Ghica, în Ghica, Amintiri... p. 629. 


+ G. Baritiu: Din trecutul „Gazetei“ 1835—1850. Numărul jubiliar 1888 al 
„Gazetei Transilvaniei“, p. 2. 


10 „Espatriatul“, nr. 4, din 12 aprilie, p. 13, col. I. 
11 Ibidem. nr. 8 din 6 mai, p. 28; Către DD abonați! 

Constantinopol *. În ultimele momente ale revoluţiei, Boliac s-a refu- 


giat pe teritoriul otoman, o dată cu un grup de polonezi care luptau 
în armata revoluționară. 

Asupra acțiunii sale în Transilvania și asupra scopului urmărit 
prin „Espatriatul““, Bolrac dă o destul de amplă relaţie într-un fel de 
raport către Eliade”. Venind în Transilvania, intrase în legătură 
strînsă cu Bem și făcuseră împreună o seamă de planuri politice și 
militare, între care era și cel al formarii unui corp militar dintre 
emigranții din Principatele Române, corp care să lupte alături de 
celelalte formaţii revoluţionare venite în ajutorul lui Kossuth. Pentru 
toate acestea, i-ar fi trebuit o împuternicire din partea fostei locote- 
nenţe domnești spre a trata cu guvernul revoluţionar maghiar în 
numele emigrației române. Aceasta împuternicire Boliac susţine că 
i-ar fi cerut-o lui Eliade printr-o scrisoare rămasă fără răspuns, — 
scrisoare la care se referă în raportul către acesta. Boliac ar fi lucrat 
atunci din proprie iniţiativă, scoțînd „Espatriatul“ împreună cu arhim. 
loan (loasaft) Snagoveanu și Costache Balcescu. De altfel, nici Eliade, 
cu toată prudenţa lui timorată, nu era împotriva acestei idei. Astfel, 
într-o scrisoare datată 20 iunie/l iulie 1849 către Russo Lăcusteanu 
elogiază acţiunea lui Boliac: „Din Transilvania am primit cîteva 
numere ale foaiei „Espatriatul“. D. Boliac, redactorul ei, și pärt. Ion 
ne servesc cauza foarte bine prin această foaie...“ !*. 

„Esspatriatul“* apare, precum am spus, în 25 martie 1849. Ca sub- 
titlu, are deviza revoluţiei române : „Dreptate. Frăție“. Fiecare număr 
din cele apărute se încheie cu menţiunea: „redactor și editor Cezar 
Bolliac“. Foaia apărea de două ori pe săptămînă: joia şi duminica. 

Cuvîntul de început al ziarului e un apel patetic adresat români- 
lor din Transilvania pentru a-i determina să se întoarcă, împreună 
cu maghiarii, împotriva monarhiei austriece. Din primele rînduri, 
numele lui Bem — „arhanghel al Libertăţii“ — e apasat cu stăruinţă 
în numele libertăţii: „Fraţilor români, împărţiţi și subîmpärțiți în 
atîtea fracții! Pătrundeţi-vă odată de acest adevăr: astăzi nu sînt 
luptele între cutare și cutare nație, între cutare și cutare împarat; 
astăzi este o singură luptă în toata Europa ; este lupta între libertate 
și tiranie, între popoli şi dinastii. Dinastiile se string și-şi dau mina 
din toate părţile spre a-şi propti tronurile ce se surpă, şi toată speranţa 


12 P, P. Panaitescu, Planurile lui Ion Cimpbineanu pentru unirea naţională a 
românilor, Cluj, 1924. 

13 C. Boliac către Eliade, în Ghica, Amintiri..., p. 814—523, Scrisoare din 
Constantinopol, datată 30 decembrie, 1849. 

14 [. Eliade către Russo, în Ghica, Amintiri..., p. 719. 

ce le-a mai rămas este neînțelegerea şi învrăjbirea popoarelor între 
dînsele. Cind odata popoarele își vor cunoaște adevăratul interes, 
atunci lupta aceasta va înceta“ P. Foaia lui Boliac apare deci în strînsă 
legătură nu numai cu planurile și acţiunile emigranților români, ci şi 
în tot atît de strînsă legătură cu acțiunile militare şi planurile politice 
ale lui Bem. Încă din nr. 1 se comentează entuziast proclamația pe 
care a adresat-o Bem câtre români, din cetatea Braşovului, în 9/21 
martie, în calitatea de suprem comandant al armatei revoluţionare 
maghiare din Transilvania. 

Într-adevăr, în pagina a 3-a se publică o' Prochemăciune către 
locuitorii Transilvaniei, semnată de Í. Bem, anunţind că a curățit 
intreaga Transilvanie de trupele habsburgice contrarevoluţionare. 
Făgăduind deplină libertate pentru toate naţiunile, sub scutul armatei 
sale, Bem încheie: „Maghiari, sași şi români! Întinde-ţi-vă mîinile 
frăţeşte, alungaţi de la voi toată ura naţionala și fiţi fericiţi !“ Mai 
tîrziu, în nr. 11, p. 44, Boliac va publica și o Proclamație şi ordonanță 
a lui Kossuth, guvernatorul ţării. Spre a face cunoscut populațiilor 
transilvănene programul revoluției din Țara Românească, Boliac îl 
publică în întregime, în versiune română și maghiară. Prin ziarul 
său, Boliac caută să ţină legătura cu celelalte centre revoluţionare, 
publicînd corespondențe din Paris” şi mai ales din Bucureşti ®. La 
rîndu-i, adresează celor din Țara Românească cuvinte de îmbaărbatare. 
Mersul victorios din acel timp al revoluţiei în Transilvania îl făcea să 
aibă nădejdea că — prin biruinţa ei deplină — va fi posibilă și reîn- 
vierea revoluţiei în Principatele Române : „Puțin, o! fraților, și piep- 
turile voastre se vor decora cu cocarde, magistraţii voștri vor încinge 
eşarfe în contra tiraniei şi stindardul tricolor va flutura cu fală în 
capul trupelor noastre ; puţin, şi sclavul se va elibera ca să nu se mai 
întoarcă în robie, muncitorul și meseriașul vor dobîndi cele promise 
prin Şarta Constituţiei şi inteligența liberă va putea cugeta şi a mani- 
festa cugetările sale ; puţin, şi Moldova şi România va fi o patrie fru- 
moasă a românului sub aripile umane ale puternicului și generosului 
nostru suzeran ; puţin, și acești persecutori ai noştri, pe care îi iertăm 
din tot sufletul, vor fi siliți a se pătrunde de adevăr, a-și recunoaște 
adevăratul interes şi a da mîna cu noi, care am fost întotdeauna ade- 
vărați fraţi ai lor!“ P. Articolul acesta ne dă totuși de gîndit; pare 


15 „Espatriatul“, nr. 1], p. 1, col. I. 

16 Ibidem, p. 15—16, 19—20, 23—24, 27—29, 31—32, 35—836. 

17 Ibidem, p. 3. 

18 Ibidem, p. 3, 17—18, 22. 

19 Fraţilor români din România, în „Espatriatul“, nr. 1, p. 1—2. 

mai mult un act de abilitate politică decit exprimarea gîndului intim 
al lui Boliac. Ştim cum considera Boliac, încă spre sfîrşitul revoluției 
in Țara Românească, abuzul de manifestații spectaculoase, a cărui reîn- 
viere o promite aici: cocarde, eşarfe etc. Știm, de asemenea, cu cîtă 
duritate a procedat Fuad-Efendi — trimisul special al „generosului 
nostru suzeran“‘, sultanul — la înăbușirea revoluției din Țara Româ- 
nească. Cit despre iertarea persecutorilor, nu ştim la cine s-ar fi putut 
gîndi realmente Boliac fără să păcătuiască grav nu numai împotriva 
istoriei, dar și împotriva propriei lui conștiințe. Încă din timpul revo- 
luției românești știa cît se putea conta pe jurămintele făţarnice ale 
boierimii reacționare : 


Cu cît mergem înainte 
Libertatea naintează, — 

Dă holera în ciocoi ; 

Tot îngînă la cuvinte; 

A aoirti nu mai cutează — 
Rînjesc cînd ne văd pe noi ” 


ȘI mai limpede se exprimă Boliac în această privinţă. în versurile scrise 
la Braşov, în 10 decembrie 1848, adică înainte de a începe editarea 
„Espatriatului““, un adevărat articol politic versificat, cu privire la 
imposibilitatea unei aderări sincere a boierimii reacționare la revoluție, 
făcînd bilanţul erorilor mişcării din Țara Românească : 


Numa-opinca, sarăcuţa, 
Numa ea nu ne-a-nşelat, 
Numai dînsa, ea, micuța, 
Numai ea nu ne-a trădat; 
Dar ciocoii guleraţi 

Sînt la inimă spurcaţi. 


Boliac afirmă aici că a preconizat de la început imposibilitatea unei 
colaborari cu boierimea, în timpul revoluţiei : 


Că eu bine-am spus, săracu, 
Eu v-am spus numaidecit, 
Că n-ai să te-mpaci cu dracu ; 


2 Holera ciocoilor, în Poezii naționale, Paris, 1857. Versuri datate: Bucureşti, 
3 iulie 1848. 

De i-ai face orişicît : 
Toţi ciocoii guleraţi 
Sînt la inimă spurcaţi. 


Că-ncepuraă-a face fracţii 
Ș-a lega pe opincari : 

Într-o lună, — trei reacţii, — 
Ne-a scăpat ăi măcelari ! 

Că ciocoii guleraţi 

Sînt la inimă spurcaţi. 

Şi noi tot cu evanghelii 

Din balconuri predicam ; 
Tot spuneam parascovenii 
Şi-i iertam, ne împăcam ; 
Dar ciocoii guleraţi, 

Ei rînjeau, că-s rău spurcaţi. 


Acest articol politic, versificat grăbit, cu totală nepreocupare pentru 
forma artistică, n-a fost publicat în „Espatriatul“. Era, probabil, prea 
sincer politicește, neoportun. A fost tipărit doar la Paris, în 1857, în 
volumul de poezii intitulat Naționale, sub titlul Ciocoii în revoluție. 


În redactarea ziarului „Espatriatul““, Boliac era ajutat de arhi- 
mandritul Snagoveanu și de Costache Bălcescu, care se refugiaseră 
împreună cu el de la Orşova, proscriși și ei. În duminica de 25 martie, 
Snagoveanu oficiază în biserica din Scheii Braşovului slujbă de mul- 
ţumire pentru victoria trupelor revoluţionare conduse de Bem”. După 
aceasta i se publică în ziar Cuvîntul ce s-a ţinut de părintele Ioasaf 
Snagoveanu în biserica grecilor 2. Mai tîrziu Snagoveanu publică un 
apel către confrații säi”. Costache Bălcescu semnează și el mai multe 
articole în „Espatriatul“ pînă la sfîrşitul apariţiei lui %. Într-adevăr, cu 
numărul 12 din 3 iunie 1849, „Espatriatul'“ își încheie scurta sa exis- 
tență. Misiunea ce îi incumba fusese terminată. Daca a izbutit sau nu, 
e greu de spus, fiindcă n-avem știri ce ecou a avut în sufletul cititori- 


21 „Espatriatul“, p. 4. 
2 Ibidem, nr. 9, din 13 mai, p. 33. 
Fraților preoți din Ţara Românească, în „Espatriatul“, p. 38—39. 

24 Domnilor reacționari din România ! nr. 4, p. 14; Desvoltarea inteligenți şi 
a caracterului român din România — nr. 11, p. 41—42 ; Noutăţi din Ţara Romă- 
nească, nr. 12 din 3 iunie, p. 47. 

43 


ÎN MIJLOCUL REVOLUŢIEI DIN TRANSILVANIA 171 


lor. Am văzut că, în numărul 8 din 6 mai, Boliac anunţa că a ajuns 
să aibă 700 abonați. În scrisoarea către Ghica din 20 noiembrie 1849 
afirma că-l împarţise gratis în 1500 de exemplare. Faţă de tirajul obiş- 
nuit al periodicelor românești din acea epocă, cifra e destul de mare ; 
faţă de faptul însă că gazeta se împărțea gratuit, cifra de 1 500 de 
exemplare mu constituie un mare succes. Cert este un lucru: intelec- 
tualitatea română din Transilvania a manifestat — din motivele pe 
care le-am analizat mai sus — o vizibilă rezervă faţă de „Espatriatul “. 
În paginile lui nu întîlnim nici o semnătură transilvăneană. Și doar se 
simţea profund nevoia unui condei ardelenesc la „„Espatriatul'“. Aceasta 
se vede şi din încercarea stingace de a imita limbajul intelectualilor 
români din Transilvania în comentariul „;prochiemăciunii“ lui Bem, — 
încercare stingace. fiindcă nu se baza pe o temeinică cunoaştere a 
acestui limbaj. 

E de notat că, în același timp, în ziarul german „Kronstădter Zei- 
tung“, fruntași culturali ai saşilor militau pentru același ideal al soli- 
darităţii și luptei comune a popoarelor împotriva tiraniei habsburgilor. 

După încetarea gazetei, Boliac continuă acţiunea politică în slujba 
căreia fusese și „Fspatriatul'“'. Despre toate peripeţiile care au urmat, 
avem relatări amănunțite în scrisorile lui N. Bălcescu către Ion Ghica, 
publicate de acesta în volumul Amintiri din pribezia după 1848. 

În iunie 1849, N. Bălcescu soseşte la Pesta cu misiunea dată de 
conducerea emigrației revoluţionare române din Constantinopol de a 
duce tratative cu guvernul revoluţionar al lui Kossuth. Cu Boliac încă 
nu se întîlnise. Știm aceasta din scrisoarea lui Ghica de la 6 iunie: 
„De la Transilvania nu mai știu nimic. Tu poţi afla ceva despre aceasta 
mai bine de la Boliac, cu care să te pui în corespondenţă. Știu că nu-i 
faci haz, — şi ai cuvînt. Asemenea sînt și eu, dar cred că oamenii poli- 
tici nu trebue să aibă patimi și trebue a se povăţui numai de calculul 
raţiei și a trage folos din oricine“ ”. 

Între timp însă Boliac se afla și el în drum spre Pesta. Generalul 
Bem se hotărîse să răzbească cu armata în Moldova, pe la Oituz. În 
acest scop, „a voit să-şi asigure neutralitatea sau chiar concursul arma- 
tei otomane, care era sub comanda lui Omer-Paşa, și a trimis pe Boliac 
la Pesta cu scrisori către Kossuth, propunîndu-i să însărcineze pe Boliac 
să facă să parvie în mîinile comandirului armatei turceşti un dar de 


valoare“. 


25 Ghica, în Amintiri..., p. 284. 

În 22 iunie Boliac se afla la Pesta Și se întîlnise cu Bălcescu % 
după cum se vede din scrisoarea acestuia 

N. Bălcescu, ca şi Ghica, era de părerea lui Boliac, că trebuie să 
se facă toate eforturile pentru a se ajunge la o acţiune comună cu cea 
a generalului Bem. În Kossuth nu prea avea încredere : „„Aceea ce-mi 
zici că trebue zise lui Bem, le-am zis în parte de atunci, şi am însărcinat 
pe Boliac, cînd l-am întâlnit la Debreczin, care e bine cu dînsul, ca să 
zică cu meșteșug mare că noi l-am primi: bucuros de domn sau rege 
al nostru. Oricum, el e — pe cît poziţia îl iartă — în favorul românilor. 
Lehii din a lor legioană sînt cu totul pentru români și au cerut de la 
Bem ca ei să nu se bată contra românilor. Kossuth a cîrmuit slab...“ &. 


În iulie însă N. Bălcescu, secundat cu entuziasm de Boliac, avea 
proiecte mai practice şi în curs de realizare, anume planul creării unei 
legiuni revoluţionare române care să lupte alături de trupele lui Bem, 
în virtutea unui tratat politic amplu, de înţelegere între maghiarii și 
românii revoluționari : „În vremea aceasta a sosit aci Boliac, Deivos, 
Manu și Vernescu. Am zis lui Boliac să meargă la Kossuth. L-am dăs- 
călit ce sa-i zică. Kossuth l-a primit bine şi i-a făgăduit că va împlini 
toate. Seara am fost la Bathyâni și ne-am învoit în toate condiţiile ace- 
lea, afară de art. F”? ”. Tratativele acestea sînt încununate de cel mai 
desăvirşit succes. Abia cu o zi mai tîrziu, Bălcescu scrie în culmea bucu- 
riei : „Ghica, iubite Ghica, îngenunche şi mulțumește lui D-zeu, patria 
noastră se va mîntui. Vin de la Kossuth. Ceea ce abia îndrăzneam a 
visa se va îndeplini. Ce se întimplase ? La Bistriţa, în Transilvania, 
Bem înfrînsese trupele ţariste trimise în Transilvania să înăbușe revo- 
luţia. Cu asentimentul lui Kossuth, se dusese cu armata sa la Braşov, 
ca de acolo să răzbată în Ţara Românească. În cazul acesta, o înţelegere 
cu românii — şi chiar cu turcii — era neapărat necesară : „Vor cîştiga 
cu bani pe Omer-Pașa. Și se va face. Închipueşte-ţi bucuria mea cînd 
Kossuth mi-a propus ca să iau pe Iancu cu toată armata lui în Valahia 
Mare (...) Boliac îmi este de mult folos. Kossuth intră cu totul în pro- 
iectul din scrisoarea ta. Despre aceasta am vorbit mult astazi. Bem e cu 
totul pentru noi (...). Kossuth a destituit le gouverneur de la Transil- 
vanie, căci s-a purtat rău cu românii, după cum a arătat Boliac“%. 


2 Ghica, Amintiri..., p. 624. 

21 Ibidem, p. 307. 

5 Ibidem. p. 307. 

22 N. Bălcescu către Ghica. Szescdin 13/1 iulie 1849, în Ghica, Amintiri... 
p. 363. 

3% N. Bălcescu către Ghica, scrisoare din 14 iulie, în Ghica, Amintiri... 
p. 366—368. 

Rezistenţa armată a naționalităților, pe care voia să le înghită pur și 
simplu statul maghiar, puterea militară a românilor demonstrată 
sub conducerea lui Avram lancu, precum şi dificultățile întimpinate de 
guvernul din Pesta în relațiile sale de politică externă, emisarul său 
in Occident, contele 'Teleki, fiind primit la Paris cu neîncredere tocmai 
din pricina greşitei politici a lui Kossuth faţă de naționalități — au 
început să-i deschidă ochii. Aceasta a înlesnit succesul acţiunii de 
mediere a lui N. Bălcescu. 

Într-adevăr, în 14 iulie 1849 se încheie la Szegedin Proiectul de 
pacificare între maghiari şi romăn *. El e semnat de Bălcescu, ca 
„agent al emigrației române“, de C. Boliac, ca „delegat special al emi- 
graţiei'!, și aprobat în principiu de Kossuth, ca guvernator, urmind ca 
detaliile să fie stabilite de Bem. 

În 15 iulie, N. Bălcescu face planul de acţiune: Boliac împreună 
cu Bălăceanu vor merge în Transilvania și se vor ocupa cu formarea 
corpului militar român. Bălcescu va rămîne la Avram lancu „pînă a 
sfîrşi cu dînsul și a-l lua și pe el cu armata lui şi să pregătim intrarea 
în Valahia Mare“ *. 

În aceste zile de entuziasm trebuie să fi scris Boliac marşul Romá- 
nia solidară, datat : Seghedin, iulie 1849 : 


Nu mai e supremație, 

Legi din vechea tiranie ; 

Nu e mare, nu e mic, 
Naţiile deopotrivă 

Ard robie și arhivă ; 

Din trecut nu vrem nimic. 
Să bem, să bem, să bem 

Că-i cu noi bătrînul Bem *. 


Tot acum urmează să se pună în practică delicatul plan al cumpărării 
bunăvoinţei lui Omer-Pașa. În 8 august se semnează o chitanţă de pri- 
mire pentru nouă butoni cu briliante și o pereche de pinteni de aur cu 
briliante, de la ministrul de finanţe al guvernului revoluţionar — 
Duschek — la ordinul lui Kossuth. Chitanţa e făcută în Lugoj. Totodată 
se redactează o notă amănunţită despre natura obiectelor date lui 
Boliac : numărul briliantelor, calitatea şi mărimea lor etc. Nota e sem- 
nată de Fulepp Lipoh, comisar al guvernului maghiar, de alți demnitari 


31 Silviu Dragomir, op. cit, p. 223. 

32 Jbidem, p. 372—384. 

3 N. Bălcescu către Ghica. în Ghica. Amintiri... p. 369. 
34 Poezii naționale, p. 20—21]. 

maghiari şi vizată de Duschek”. Bijuteriile făceau parte din averea con- 
telu; Zichy, executat prin spînzurătoare de către revoluționari maghiari. 

În curînd însă evenimentele se precipită brusc. Soarta armelor se 
schimbă cu totul în defavoarea trupelor revoluţionare. O scrisoare a 
lui N. Bălcescu din Orşova, din 15 august 1849, arată care era starea 
de suflet a emigranților români. Kossuth se refugiase în Banat, la 
legiunea poloneză. N. Bălcescu vine în Caransebeș și de aici, în urma 
unei însărcinări primite de la ofiţerul revoluţionar polonez Wysotzki, 
se îndreaptă spre Orșova : „Aci am găsit pe Boliac. Am aflat că ciocoii 
din ţară au dat poruncă ca ambii, de vom intra între ceilalţi în ţară, 
să fim arestați îndată. Nu ştim ce să facem și încotro s-o apucăm? 
Aflarăm acum prin Zamoiski, care sosi astăzi aci, că Bem se trage în 
Transilvania cu 30 000 şi că se ţine. Hotărtrăm dar să plecăm îndată 
spre Transilvania, pe la Lugoj, unde e calea deschisă” *. 

Pe drum însă întîlnesc inamicul. N. Bălcescu se desparte de Boliac 
pe lingă Caransebeș, după cum se vede din scrisoarea trimisă de Baäl- 
cescu lui Ghica de la Paris în 22 octombrie 1849”. 

De aci încolo deci, nu avem decît mărturia lui Boliac însuși, într-o 
lungă scrisoare trimisă lui Ghica din Brussa, la 20 noiembrie 1849: 
„Eu, domnul meu, am stat în Ungaria pînă la sfîrșitul sfîrşitului, și la 
16 august, aflîndu-mă la Orşova, cu o misie foarte importantă şi peri- 
culoasă, acreditat de generalul Bem către toţi capii militari, aflînd ca 
dl. guvernator trece Dunărea în ziua aceea chiar, incognito, am stăruit 
foarte mult ca să-l văd şi i-am dat socoteală de toate misiile cu care 
fusesem însărcinat de către excelența sa, şi ne-am desfăcut între noi 
ca doi oameni de onoare ce au de gînd să se mai întîlnească“. În felul 
învăluit în care putea vorbi acum, fiind şi el în ţara turcească, Boliac. 
afirmă deci că a lichidat cu Kossuth personal chestiunea misiunii sale 
pe lingă Omer-Pașa şi a bijuteriilor primite pentru acesta. 

Ma: departe, Boliac precizează că — fiind chemat, „printr-o scri- 
soare a d-lui Bem, trimisă cu un curier într-adins“, să vină „cu orice 
preţ lîngă dînsul în Transilvania“ — a plecat în aceeaşi zi la Caran- 
sebeș, însă a dat peste trupele contrarevoluţionare. Părăsindu-și tot 
avutul în trăsură, s-a îndreptat spre Mehadia, fiind luat de Filip * în 
trăsura lui. La Mehadia ar fi întilnit pe Szemere, alt fruntaș al revo- 
luției maghiare. Acesta i-ar fi cerut, pe un ton arogant, socoteala asupra 
misiunii sale. Boliac a refuzat. S-au despărțit certaţi. 


35 C. D. Aricescu, Corespondinca secrela..., vol. II, p. 79. 
3% Ghica, Amintiri..., p. 405. 

37 Ibidem. p. 407. 

38 Probabil, Filepp Lipoh, comisarul guvernului maghiar. 

Continuindu-şi încercările de a ajunge la Bem, Boliac a făcut 
planul să treacă prin munţi în Transilvania împreună cu un căpitan 
polonez. Aflară însă că şi munţii erau cuprinși de trupele contrarevo- 
luţionare. Boliac vine atunci din nou la Orşova și de aci, împreună 
cu un grup de polonezi, între care se afla și Wysotzki, a trecut peste 
Dunăre. 

În august 1849, judecînd după datarea poeziei Spada”, Boliac se 
afla în „„monastirea Romelia“, în Peninsula Balcanică, în drum spre 
Constantinopol. O altă poezie, Unirea, e datată : „Brussa, octomvrie“ %. 
Boliac ajunsese, prin urmare, în localitatea unde se adunaseră revolu- 
ționarii români refugiaţi în Imperiul Otoman. Într-adevăr, pe adresa 
acestui grup — din oct. 1849, către fosta locotenenţă domnească, aflată 
acum la Paris — semnează și C. Boliac, alături de Marin Serghiescu- 
Naţionalu şi alţii îi. De asemenea, iscăleşte şi adresa din 26 octombrie, 
6 noiembrie 1849 a grupului de la Brussa către Ion Ghica, aflat pe 
atunci încă la Constantinopol *. 

Însă unii dintre refugiații revoluționari maghiari deschid — atît 
la Constantinopol, cît şi la Paris, unde se adunaseră și ei în grupuri 
mai compacte — chestiunea diamantelor contelui Zichy, probabil că la 
instigaţia lui Szemere, acuzindu-l pe Boliac că şi le-ar fi însuşit. În 
Amintirile sale, Ghica relatează că a căutat să lămurească chestiunea 
de la început : „Puţine zile după trecerea unpurilor în Turcia, soseşte 
şi Boliac și trage drept la mine, în Boiagikioi ; îndată ce-l vad, îi vor- 
besc de bănuielile și acuzările ce erau asupra lui pentru diamantele 
comitelui Zicky ; el îmi spuse că, cu adevărat, luase acele obiecte, dar 
că la Orșova le deduse înapoi lui Kossuth, arătîndu-mi o hîrtie iscălită 
de Kossuth, în care se zicea că primise pinteni: de diamant şi garnitura 
bumbilor. Eu mulţumindu-mă pe atita, am continuat relațiile mele cu 
Boliac, apărîndu-l contra tuturor acelora care îl acuzau“ *. 


Pe de altă parte, și Nicolae Bălcescu — care cunoştea toată afa- 
cerea în modul cel mai amănunţit — îl apară la Paris pe Boliac cu 
cea mai mare energie. În scrisoarea către Ghica, din 6 noiembrie 1849, 
relatează : „Spune lui Boliac că am avut aci la Teleki o ceartă pentru 
dinsul cu Szemere, care pretindea că el n-a dat acei nasturi de diamant 
lui Omer-Paşa. l-am spus curat şi în ochi că e minciună“ %. Despre 


39 Poezii naționale. p. 18—19. 

40 Ibidem, p. 14—15. 

41 Ghica : Amintiri..., p. 763—768. 
42 Ibidem, p. 848—849. 

43 Ibidem, p. 775. 

s4 Ibidem, p. 419. 

această acţiune pe care o ducea la Paris pentru apărarea lui Boliac, 
N. Bălcescu mai relatează încă o dată în 7 decembrie 1849, povestind 
pe larg felul cum s-a despărţit de Boliac în Banat, încheind categoric : 
„Cînd am găsit pe Boliac la Orşova, era încă plin de iluzii şi gîndea 
că toate or merge bine într-această poziţie ; oricît de stricat om să fi 
fost, n-ar fi putut să compromită el poziţia lui în Ungaria și să se 
lepede de tot efectul ce aștepta din înţelegerea cu O.[mer]-Pașa, idee 
pentru care se nevoise atît de mult și care plătia fireşte în ochii lui 
mai mult decît acele diamante. Toate aceste consideraţii mă fac să 
cred, cum crezi și tu, că Boliac e calomniat“ $. În consecinţă, N. Bal- 
cescu îi acordă mai departe toată încrederea lui. Făcînd planuri politice 
pentru viitor, se gîndeşte să-l trimită în Bulgaria, pe malul Dunării, 
ca să fie în legătură cu ţara, în timp ce A. Golescu-Arăpilă trebuia să 
meargă în Transilvania *. 

Boliac între timp fusese destul de amărit. Soţia lui rămăsese în 
Transilvania, în plin război civil, în tinutul Săcuimii. În scrisoarea din 
20 noiembrie îl ruga pe Ghica să caute să afle ştiri despre soţia lui. 
Pe de altă parte, adresa din 5/17 decembrie 1849 către locotenenţa 
domnească nu mai are semnătura lui Boliac “. Ce se întîmplase ? Ne 
explică tot Ghica. În afacerea cu bijuteriile intervine o nouă compli- 
caţie, spre nenorocul lui Boliac. Bem trecuse la islamism, devenise 
Murad-Pașa, prin urmare egal în grad cu Omer-Pașa. În aceste împre- 
jurări îi scrie lui Omer-Pașa, întrebîndu-l dacă primise niște obiecte 
de valoare, pe care i le trimisese prin Boliac ? „„Omer-Pașa, nevoind 
să fie bănuit că ar fi fost mituit, a trimis această scrisoare lui Mehmet- 
Aali-Pașa Seraskeru, cerîrid să-l cerceteze pe Boliac, ca să nu rămiie 
asupra sa bănuiala de mituire“ *. 

Boliac este adus la Constantinopol ca să dea lămuriri și trimes la 
închisoare. Intervin pentru el Ion Ghica și Marin Serghiescu, care dau 
garanţie scrisă că Boliac nu va părăsi Constantinopolul și va sta la 
dispoziţia autorităţilor otomane ?. În scrisoarea de mulţumire pe care 
Boliac o adresează lui Jon Ghica, după eliberarea sa imediată din 
închisoare, menţionează că îi scrie la îndemnul soției sale. Prin urmare, 
ja 24 decembrie 1849, era şi ea la Constantinopol. Între timp, N. Baăl- 


45 Ghica, Amintiri..., p. 423—424. 

46 Scrisoarea către Ghica, din 15 decembrie 1849, în Ghica, Amintiri. 
p- 425—426. 

47 Ghica, Amintiri... p. 775—776. 

% Ibidem, p. 627. 

49 Act de garanție dat lui Ahmed Wefyk Efendi, în Ghica, Amintiri... p. 628. 
Datat : Constantinopol, 24 decembrie 1849. 

cescu continua eforturile pentru lămusrirea afacerii la Paris. Vorbeşte 
cu fruntaşul politic maghiar Andrassy, care-i promite să-i scrie lui 
Kossuth. Acesta însă nu răspunde nimic”. 

La rindu-i, Boliac stătea îngrijorat la Constantinopol, așteptînd 
cu o tensiune explicabilă rezultatul anchetei otomaneY. Cu toată 
această dureroasă stare sufletească, Boliac își continuă preocuparea 
pentru poezie. Versurile scrise la Constantinopol : La d-la”**, datate 
6 martie 1850, şi Se naște sau se face omul? datate 20 martie, nu 
reflectă această sumbră situaţie a lui Boliac*?. În fond, însă e foarte 
amărit. Îi împărtășește această durere lui N. Bălcescu, care-l îndeamnă 
pe Ion Ghica să-l ţină şi pe Boliac la curent cu lucrările sale politice, 
— nu însă chiar cu cele mai secrete ”. 

În aprilie 1850, Boliac e arestat din nou de către autorităţile 
otomane. În 15/27 aprilie, Stamatello Volga, prim interpret al poli- 
tiei, îl întreabă în scris pe Ion Ghica dacă ar vrea să fie garant iarăși 
pentru Boliac, care în cazul acesta va fi scos din închisoare chiar în 
acea seară %. Ghica dă imediat ceruta garanţie printr-o scrisoare 
datată 28 april, probabil după stilul nou, deci a doua zi”. În 7 mai 
1850, Ghica semnează o nouă scrisoare de garanție, că Boliac se va 
prezenta la Stamatello în cel mult 24 de ore, la orice chemare *. 

Adînc chinuit de tot acest tratament penibil, Boliac încearcă să 
plece într-un climat social mai suportabil decit cel din Imperiul Oto- 
man. Dintr-un memoriu adresat unui diplomat turc — publicat tot 
de Ion Ghica, pe care Boliac îl rugase să i-l traducă în franţuzeşte ” 
— aflăm că Boliac solicitase încă din octombrie, pentru el şi familia 
sa, un paşaport pentru Franţa. Paşaportul îi fusese înmiînat în 12 
martie 1850, însă nu se putuse folosi de el, fiind — precum am 
văzut — arestat apoi din nou. În acelaşi timp cînd Ghica se străduia 
să-l scape iarăși de închisoare, N. Bălcescu, la Paris, avea de furcă 
cu Eliade și soţia acestuia, care-l bîrfeau pe Boliac, pretextînd că-i 
poartă de grijă *. În 26 iulie 1850 însă, Balcescu se plinge despre 


5 Scrisorile către Ghica din 26 şi 27 decembrie, în Ghica, Amintiri... 
p. 435—437 și 437—438. 

51 Boliac către Eliade, în 30 dec. 1849, în Ghica, Amintiri... p. 814—823. 

5 Poezii nationale, p. 23—25. 

53 N. Bălcescu către I. Ghica, în 6 martie 1850. Ghica. Amintiri... p. 493. 

5a Ghica, Amintiri..., p. 634—635. Textul scrisorii lui Stamatello. 

55 Ibidem, p. 635. 

56 Jbidem, p. 635—636. 

57 Ibidem. p. 636—639. 

58 N. Bălcescu către J. Ghica. Paris 16 aprilie 1850, în Ghica, Amintiri... 
P. 500—501. 


178 CEZAR BOLIAC 


Boliac ca nu-i răspunsese la scrisoarea prin care-l ruga să-i trimită 
250 de franci: Grigorie Peretz, fratele lui Boliac, făcuse o datorie de 
250 de franci la Paris, pe care o garantase Bălcescu prin poliţă. Peretz 
dispăruse apoi din Paris şi Balcescu era ameninţat cu închisoarea 
pentru această datorie”. Boliac nu putea să-i răspundă, fiindcă nu 
mai era în Turcia. Poezia sa Patria e scrisă din Atena, în 20 august 
1850“. În 16 octombrie 1850, Peretz era la Constantinopol, iar Boliac 
la Paris“. Căutiîndu-se unul pe altul, făcuseră schimb de ţări între 
ei, fără să vrea. 

Boliac plecase la timp, fiindcă în chestiunea diamantelor se vise 
o nouă complicaţie. Revoluţionarii maghiari în exil renunţaseră de 
a-l mai acuza pe Boliac, desigur, convinși de ineficienţa acestei 
chestiuni. Omer-Paşa nu se mai agita nici el. Dar acum intervine un 
nou personaj în scenă. Contele Edmond Zichy, fratele celui executat, 
revendică bijuteriile ca bun al familiei și începe urmărirea lui Boliac 
prin Arthur Magnesie, reprezentantul Angliei la Viena. Acesta face 
cercetări prin autorităţile engleze și comunică lui Edmond Zichy 
raportul șefului poliției din insula Malta — datat 28 ianuarie 1851 — 
din care reiese că Boliac, prevăzut cu un paşaport englez, sub numele 
de Timoleon Paleolog, venise în Malta în 21 septembrie 1850, cu 
vaporul francez „Alexandre“ £. Boliac plecase prin urmare în inter- 
valul mai—august 1850 din Constantinopol, probabil la Atena, dacă 
luăm de bună datarea poeziei Patr:a. De aici a pornit la Malta, de 
aici la Marsilia şi apoi la Paris, unde a ajuns, probabil, în octombrie 


1850. 


55 N. Bălcescu către I. Ghica, în Ghica. Amintiri..., p. 536—538. 

Activitatea publicistică la Paris 
1851-1856 


La Paris, Boliac se manifestă în curînd, cu obișnuitul lui dina- 
mism, făcînd planuri peste planuri, care de care mai îndrăzneţe. 
N. Bălcescu, care îl cunoștea atît de bine, îl schiţează just şi de astă 
dată într-o scrisoare tot către Ion Ghica, dată din Paris, la 6 februarie 
1851 : „Noutatea zilei este trei mari scrieri ale lui Boliac care, după 
spusa lui în secret la toată lumea, sînt sub tipar. Un volum de poezii, 
idem de proză, şi un jurnal, «Popolul Suveran», într-un format ceva 
mai mare decît «Debats». Mie îmi vine să cred că secretul acesta e 
lipsit de realitate“ !. Ziarul plănuit de Boliac va apărea de-abia în 
1857, sub titlul „Buciumul'“. În 1851, Boliac se mulţumeşte să scrie 
un viguros articol de gazetă în versuri, Clăcașul, abordînd în termeni 
revoluționari problema proprietăţii pămîntului în Principatele Române, 
în numele ţărănimii muncitoare : 


De-astăzi munca ne-e a noastră 
Şi-o schimbam pentru pămînt. 
Mîncaţi voi ţărîna voastră ! 
Munca noi n-o dăm în vînt. 

Și de vreţi s-aveţi cuvîntul, 

De vreţi a vă domiri: 

Este-al braţului pămîntul ; 

A-l lucra, nu a-i robi! 


Pîinea fierul o rodeşte ; 
Tot cu fierul ne-o păstrăm ; 
Fa-e a celui ce-o muncește ; 
Trîntorilor n-o mai dăm ! 


t Ghica, Amintiri... p. 574—575. 

V-am cerut, de milă, dreptul 

Cu tocmeală între fraţi. 

Nu vreţi ? Ni-l ţinem cu pieptul, 
Și veniţi de ni-l luaţi ! 


Dar şi versurile acestea n-au apărut decît tot în 1857 2. 

În acest timp, Boliac se integrează în viaţa politică a fruntașilor 
revoluționari români la Paris. Alături de Gh. Magheru și C. A. Ro- 
setti participă tînărul Al. Odobescu, P. Teulescu, I. Brătianu, poetul 
G. Creţeanu și alţii. C. Boliac semnează procesul-verbal al unei întru- 
niri a emigranților români la Paris, în care se discută un plan de 
acţiune în sprijinul cererilor de independenţă și suveranitate ale 
poporului român’, participă la activitatea de pregătire a manifestului 
publicat în 1 iulie 1851, la Paris, în numele comitetului revoluţionar 
din 1848. După cum arată C. A. Rosetti însuși, fusese citit în seara 
de 25 mai, într-o şedinţă la Nicolae Bălcescu, unde mai erau C. Băl- 
cescu, Şt. și N. Golescu și C. Boliac. 

Fruntașii revoluționari din Paris nu izbutiseră să închege o gazetă 
sau o revistă de mare amploare. De altfel, acesta nu le era nici scopul 
principal. Ei urmăreau să atragă cercurile europene influente — pen- 
tru ideile și planurile lor — şi aceasta nu se putea face printr-o 
publicaţie în limba română. lar o foaie de format mare nu putea 
pătrunde pe căi ascunse în ţară, ca să incite focul ce mocnea acolo, 
sub cenușă. De aceea, publicaţiile periodice ale revoluționarilor români 
de lə Paris în acel timp sînt de format minuscul, ușor de dosit, ca 
„Republica Română“ — din care au ieșit două numere, unul în 1851, 
altul în 1853, — sau ca „Albumul pelerinilor români“ al lu: D. Bolin- 
tineanu, apărut, efemer, tot în 1851. 

Boliac publică, în numărul din 1851 al revistei „Republica 
Română“ *, un amplu studiu sociologic-politic: Regulamentul, Arhon- 
dologia, Pravila lui Caragea, Condica criminală de la 1851, — critică 
necruțătoare a celor patru legiuiri, în care Boliac vedea simbolizîn- 
du-se toată apăsătoarea moştenire a întîrziatei feudalități din Princi- 
patele Române. Scopul acestei critici era acela de a îndemna mica 
boierime românească — cea de clasa a Il-a și a Ill-a — să fie mai 
curajoasă şi mai decisă în acţiunile sale politice, să nu se mai teamă 
atîta de puterea marii boierimi, să nu mai regrete, în mod inutil şi 


2 Poezii naționale, Paris, 1857. 

3 Cf. Geo Şerban: Cronologic, în Odobescu : Pagini regăsite, Bucureşti, 1965, 
p. 301. 

4 Paginile 50—58. 

păgubitor chiar, instituţiile ruginite, promovate de marii feudali ai 
trecutului : „Mā adresez mai cu seamă la aceia ce mai cred că li se 
păstrează  într-însele  oarecari drepturi şi privilegiuri folositoare. 
M-adresez, zic, la o parte din clasele a doa şi a treia de boieri, clase 
care — prin numărul celor ce le compun — sînt cele mai de consi- 
derat dintre toate celelalte clase privilegiate ce împarte naţia. Acestea 
se pot zice, cu drept cuvint, cele mai avute, privind stările lor în 
comparaţie cu trebuințele ce ştiu să-și mărginească. Într-însele se află 
cea mai multă inteligenţă, capacitate, onoare și patriotism. Zic, la unii 
numai din aceste clase, căci majoritatea lor au dat şi dau necontenite 
dovezi cît sînt de pătrunși de adevăr şi nu mai au trebuinţă de lumi- 
nat. Ei, împreună cu neguţătorii şi meseriașii, au proclamat revoluțiile 
în ţara noastră, au dat cele dintîi sărutări frăţești în nație și au eman- 
cipat pe fraţii lor în ţară“. 

Citatul e foarte interesant pentru poziţia ideologică a lui Cezar 
Boliac si pentru oscilaţiile ei. Și acum, după experiența revoluţiei 
din Muntenia în 1848, după ce recunoscuse în versurile de la Braşov 
că numai „opinca“ n-a trădat, — Boliac consideră totuși clasa din 
mijlocul căreia ieșise, dar de care se despărțise categoric în cursul 
revoluţiei din 1848 : mica boierime, drept singura clasă cu virtualităţi 
revoluţionare reale, alături de începuturile burgheziei : negustorii şi 
meseriașii. Care ar fi fost scopul dintii al acestei acţiuni revoluţionare, 
după Boliac? Să dărîme instituţiile pe care se rezemau privilegiile 
exclusive ale marii boierimi, instituțiile care sufocau și umileau mica 
boierime. 


Această necesitate atît de limitată caută să o demonstreze Boliac 
în foaia „Republica Română“ : „Pentru ce a ars nația Regulamen- 
tul ?“ — se întreabă Boliac și răspunde — pentru că sufoca în primul 
rind mica boierime : „Pentru că toate drepturile şi privilegiurile cele 
mai revoltante care împiedică și toate relaţiile și tot comerţul socie- 
taţii, le grămădeşte unui strîns cerc de cîteva persoane, pe care îl 
apără de orice îndatorire, de orice supunere la măsurile luate pentru 
ordine și asigurarea politică ; și din contra, toate îndatoririle, toate 
sarcinile le aruncă numai pe părţile naţiei, cărora le tăgăduieşte, fără 
nic! un cuvint, toate drepturile, și le lasă în pradă de tot felul, arbi- 
trarului şi insolenței acelui cerc oligarhic. Pentru că toată magistratura 
tarii, toate posturile cele eminente, le mărginește în acel cerc oligarhic, 
legîndu-le de treptele unei ierarhii absurde, încît boierii cei mari, 
«boierii cu barbă», pot fi domni, miniştri, divanişti, directori de 
minister şol. fără să li se ceară pentru toate acestea altă capacitate 

decît «barba» şi altă cinste decît «caftanul» cu care s-a cinstit de 
către domn“. 


Boliac însă nu a fost, nu este nici acum, un pledant mărginit al 
intereselor micii boierimi. În revolta sa, în elanul său revoluţionar, 
el face din tuată această luptă un proces de umanitate, o acţiune de 
dăriîmare a privilegiului întemeiat pe robie : „Pentru ce o să se arză 
Pravila lui Caragea ?“ — se întreabă el mai departe. Şi răspunde: 
„Pentru că nu mai este nici o pravilă astăzi, în Europa, în care să se 
împartă locuitorii unei ţări în slobozi, robi şi sloboziţi, care robi să 
se numească proprietate a altuia, ce se vinde, se dăruieşte ca vita, 
ca lucru, şi apoi se pedepsesc pentru toate faptele cele rele ca şi 
oamenii cei liberi, neprivilegiaţi “ 


Răspunziînd la întrebarea : „Pentru ce o să se arză Condica cri- 
minală de la 1851 ?“ — Boliac are în vedere alte două mari obiective 
ale poeziei și jurnalisticii sale protestatare — pedeapsa cu moartea 
și munca silnică la ocnă: „Cerceteze cine va voi, cînd s-au săvirşit 
mai multe crime în ţară : pe cînd se torturau, se sluţeau și se omorau 
criminalii, sau în aceşti 25 de ani de cînd nu e tortură, nu e sluţire, 
nu e moarte, nu e nici gide? Pentrucă munca silnică pe viaţă, în 
ocnă, este o barbarie de înfiorat. A osîndi un om să nu mai vadă în 
viaţa lui o rază de soare, să răsufle toată viaţa lui un aer infectat, 
umed și sărat, la întunerec cu liliecii, muncind în silā cu fiarele la 
picioare, este mai mult decît să-l osîndiţi la o sută de morţi şi numai 
o 'răutate, vexată că ea nu poate să-l omoare, ar fi în stare să pro- 
nunţe o asemenea răzbunare. Acela ce se va fi coborit vreodată în 
ocne, poate să mă înţeleagă“. Boliac cunoştea foarte bine infernul 
din ocne. Încă din 1847 îl evocase în poezia cu acest titlu, publicată în 
„Foaia pentru minte“. Poezia era datată : „Telega 1843, septembrie 6“ 
ceea ce ne duce iarăși la experienţele sale de viaţă din preajma Buce- 
gilor. În această evocare găsise accente care înfioară ŞI astăzi. În capi- 
tolul consacrat lui Boliac din Istoria literalurii romåne de la origini 
pină în prezeni, G. Călinescu a remarcat descrierea coborîrii osînditului 
în ocnă ca una dintre paginile remarcabile ale poeziei lui Boliac: 


Se învirteşte roata și scripetele zboară 

În văitări sinistre, avînt fiorător, — 

Ca cucuvaia nopţii, ce fîlfîie uşoară 

Și ţipă peste capul acelui ce-a să moară, — 
Se vaită pe capu-i cu glas îngrozitor. 

Pe gitul lung al ocnei s-exală infectate 
Durerea, agonia, suspinuri și fiori. 

Și oaspele s-afundă pe căi întunecate, 
În rîsetele-acelor făpturi denaturate 
Ce s-au deprins la crime a fi executori. 


Se mărginește gîtul și caosul se-ntinde, 

Și oameni ca insecte, ca licurici lucesc 

Cu focuri în spinare, cu feţele murinde, 

Pe bolovani în trimbe, pe stincile sclipinde, 
Pe munţii cei de sare pe care se muncesc. 


Locuitorii nopţii cu feţele pălite 

Îşi lasă bolovanii și vin de-l înconjur ; 

Cu lumiînări în creştet, cu barbele zburlite, 
Păroși pe braţe, piepturi, cu haine zdrenţuite, 
Buhavi de umezeală, dau roată înprejur. 


Scena rămasului bun de la unul dintre ei, care decedase, a înduioșat 
cîteva generaţii : 


Apoi tîrîră-n noapte și pe căluş legară 

Un mort ce se îmflase, un trup de vinovat. 
— Te du, badiţă,-i zise, în lume este vară, 
E soare, e lumină“, cîțiva îl sărutară 

Şi începu să tipe mașina fiorat. 


Toate acestea îi stăteau, desigur, acum în minte lui Boliac cînd își 
scria articolul pentru „Republica Română“. 

Terminînd această aspră examinare critică, Boliac conchide: 
„Acestea sînt, fraţilor, instituţiile și legile cu care ne cîrmuim noi în 
mijlocul secolului al nouăsprezecelea, cînd spiritul înaintării, ajungind 
la culmea sa cea mai înaltă în toată Europa, păşește acum măreț către 
unitate şi frăție. Nu că socotesc de trebuință a mai combate astăzi 
aceste cărţi de robie şi barbarie ce fură autodafate de nație“, sau 
căzute de sine-le în opinia generală înaintea autodafării ; nu că crez 
Å 


y » Aluzie la „arderea Regulamentului şi Arhondologiei în Bucureşti și în cele- 
alte oraşe ale Ţării Românești, în august 1S48. 

că puţinii chiar din aceste clase către care mă adresez, răpiți acum 
prin amăgire din sînul naţiei, cu momiri de nişte privilegiuiri care în 
sine-le nu sînt decît o degradantă robie, nu le simt şi nu le-au simţit 
de mult încă adevărata valoare !“ 

Scopul acestui articol nu era deci atit demonstrația logică pe care 
o făcuse însăşi revoluţia din 1848, cît îndemnul la curaj, la hotărîrea 
de a nu ceda în faţa reacţiunii întrupată în Codicele penal pus în 
vigoare în Țara Românească începînd din 1851, care legifera cu cinism 
mijloacele cele mai potrivite pentru înăbușirea oricăror urme ale acestei 
revoluţii : „Care este și care poate fi acea mînă ce nu putem mușca 
cînd ne bate? Această oligarhie putredă de cîteva zecimi de incapa- 
bili, corupți din zămislire şi eterogeni în nație, fără familie, fără pro- 
prietate muncită, ca să-i cunoască valoarea, fără patrie, fără onoare, 
care s-au ascuns totdeauna la sărbătorile naţiei, ca bufniţele la lumina 
zilei ; care-au stat totdeauna pitiţi la luptele și dezbaterile nației, și au 
năvălit pe dînsa ca corbii flămînzi, cînd au crezut-o zdrobită, — mîna 
acestora să fie mîna ce nu putem muşca ?“ Pentru reuşita luptei împo- 
triva marii boierimi, Boliac preconizează un realist sistem de alianţe 
politice : „Să rezonăm puţin, scurt şi limpede. Ciocoii cei mari sînt 
cinzeci de familii, cu tot pripasu lor. Din astea mai scoate vreo două, 
care s-au lepădat de Satan, au intrat în nație şi au dat dovezi d-o mare 
abnegaţie şi d-un mare patriotism. Noi sîntem cinci mii de familii‘ 
ŞI, împreună cu neguțitorii din capitală şi din oraşe, cinzeci de mii de 
familii. Fraţii noștri muncitori și meseriași sînt cinsute de mii de fami- 
lii. Ce-ar putea face aceste cinzeci de familii, cu toate rățoiturile lor, 
cînd noi, cinci mii de familii, uniţi cu cinci zeci de mii de familii 
neguţători, uniţi cu cinci sute de mii de familii de muncitori şi meseriaşi, 
le-am zice: Duceţi-vă de pe unde-aţi venit, sau staţi de poftiți ; dar 
nu mai sînt clase în nație ; noi nu mai avem trebuinţă nici de bărbile 
dumneavoastră, nici de pravilele dumneavoastră ; ni le vom face noi 
toate acestea, d-acum înainte..." 


De remarcat limpezirea stilistică și mai ales siguranţa în minuirea 
limbii literare la care ajunge acum Boliac ca ziarist, dezbărîndu-se 
simţitor atît de penibilele muntenisme, cît și de atit de nefericit adap- 
tatele franţuzisme ale epocii de tinereţe. 

Al doilea articol l-a publicat Boliac în numărul din 1853 al 
revistei. Se intitulează Unitatea României 1. E neterminat, urmînd, 
probabil, a fi continuat în numerele care n-au ma: apărut. Prin Romă- 


6 Subl. noastră, O. P. 
1 Paginile 289—317. 

nia, Boliac înţelege în acest articol Dacia Traiană. După ce îi înfăţi- 
șează pe scurt unitatea geografică și economică, începe o amplă 
demonstraţie istorică a unităţii poporului român din Dacia Traiană, 
din cele mai vechi timpuri pînă la epoca migraţiunii popoarelor, unde 
se întrerupe articolul. E prima dată cînd apare în opera lui Boliac, 
răspicat formulată, imaginea unităţii poporului român și a patriei 
sale. Experienţa transilvăneană se dovedește rodnică în acest sens. De 
subliniat mai este faptul că, în această demonstraţie, Boliac întrebuin- 
țează un bogat material arheologic, îndeosebi numismatic. Pentru 
rima dată apare la Boliac preocuparea masivă pentru numismatică. 
n notele sale de călătorie publicate în „Curierul românesc“, Boliac 
se interesa mai mult de arheologie: ruine, inscripţii pe pietre, sarco- 
fagii etc. Judecînd și după manualele fundamentale de numismatică 
la care se va referi constant Boliac în studiile și articolele sale de 
mai tîrziu, se pare că el a căutat să se iniţieze cît mai sistematic în 
această disciplină, în timpul exilului său de acum de la Paris. Nu 
este exclus să fi urmat, ca auditor, şi unele cursuri universitare în 
această materie. Nu avem însă nici o mărturie concretă. Cu privire 
la prezenţa sa la cursurile universitare de la Paris, Boliac nu va vorbi 
decît de cursul lui Michelet, în legătură cu care va povesti amintiri, 
într-un articol consacrat memoriei acestuia. 


Între timp se redeschisese nefericita afacere a briliantelor con- 
telui Zichy, în urma unei noi complicaţii, care în realitate avea foarte 
puțină legătură cu Boliac. Marea Britanie, urmînd exemplul Turciei, 
căuta să contracareze influenţa dobîndită de Rusia în estul Europei, 
în anii 1849—1851, prin încurajarea fruntașilor revoluționari din 
această zonă a Europei și îndeosebi printr-o politicoasă atenţie faţă 
de Kossuth, care se stabilise la Londra. Toate acestea nelinișteau în 
primul rînd cercurile conducătoare din Ungaria. În al doilea rînd, 
însăşi o parte din presa franceză se arăta geloasă. Aceste cercuri inte- 
resate au crezut că le-a venit la îndemiînă prilejul de a încerca o 
mică intrigă spre compromiterea emigrației maghiare din Londra — 
a lui Kossuth mai ales —, iar în al doilea rînd spre a demonstra încă 
o dată perfidia diplomaţiei britanice. Prilejul fusese dat de faptul — 
consemnat de ziarele londoneze cu destule amănunte, dat fiind carac- 
terul ușor senzațional — că d-na Pulski, soţia unuia dintre fruntaşi 
revoluționari maghiari, vizitînd la Londra pe soţia lui Kossuth, îi 
inminase nişte diamante de valoare de vreo 40 000 de franci, pe care 
le-ar fi „salvat“ din Ungaria. Pentru a insinua că aceste diamante 
ar fi de o provenienţă dubioasă și că emigrația maghiară de la Londra 
S-ar întreține prin mijloace oarecum necorecte, că guvernul britanic 


186 CEZAR BOLIAC 


ar acoperi cu bună ştiinţă toate acestea, — un corespondent anonim 
din Pesta al ziarului francez „Journal de l’Assemblée nationale“ dez- 
groapă afacerea briliantelor contelui Zichy, destul de cunoscută în 
acel timp, prin eforturile făcute cu mai puţin de un an înainte de 
către Edmond Zichy de a obţine de la guvernul otoman contrava- 
loarea lor. 

Toată acţiunea însă depăşeşte sfera unei simple corespondențe 
de ziar. Pe baza așa-zisei corespondențe, redactorul însuşi al ziarului 
francez, Am. Pellier, scrie un lung articol în numărul 314 din l4 
noiembrie 1851 al sus-citatului ziar. Articolul începe — în mod sem- 
nificativ — astfel: „Nous croyons utile, avant que Kossuth quitte 
l Angleterre, de mettre au jour l'episode suivant de l'Histoire de la 
révolution de Hongrie“. Şi Pellier relatează amănunţit toată desfă- 
șurarea afacerii Zichy, întîmplările lui Boliac în Banat, în august 
1849, refugierea lui în Turcia, arestarea lui acolo, fuga lui cu un 
pașaport britanic sub numele de Timoleon Paleolog, — pentru a 
trage categoric concluzia că diplomaţia britanică nu se sfieşte în faţa 
oricărui mijloc propriu spre atingerea scopurilor sale politice și 
negustoreşti totodată. 

Nu ştim ce urmare a avut acest articol. Boliac, în orice caz, nu 
i-a dat atenţie. Însă campania e reluată, tot în acelaș: ziar francez, 
tot de către Am. Pellier, după doi ani, în 15 martie 1853. În intro- 
ducere, Pellier amintește, cu aceeași neplăcere, manifestările de sim- 
patie făcute lui Kossuth la Londra, cu doi ani înainte: „Aux mois 
de Nov. 1851, lorsque Kossuth, venu de Turquie en Angleterre, y 
était l'objet, sous le patronage et à l'instigation du Lord Palmerston, 
des ovations les plus bruyantes et les plus revolutionnaires...!. Dar 
simpla amintire a acestor fapte neplăcute pentru cercurile cu care stà- 
tea în legătură ziarul francez nu putea fi suficient motiv pentru 
reluarea campaniei de presă în 1853. Nici cel indicat de Pellier 
acum — ştirea apărută în ziarul „Oesterreichische Correspondenz“ că 
guvernul otoman acceptase să îi despăgubească din fondurile sale pe 
moştenitorii contelui Zichy — nu pare a fi motivul de baza. Gaze- 
tarul francez insinuează că Boliac ar fi revenit în secret în Turcia 
pentru că acolo s-ar fi simţit mai în siguranţă. Ce rost o fi avut 
această insinuare ? O intrigă a vreunuia din emigraţii la Paris, sau 
un simplu şantaj al redactorului ? 

Într-un număr ulterior, tot din martie 1853, Am. Pellier anunţă 
că Cezar Boliac s-a prezentat la redacție, a protestat în termenii cei 
mai hotărîţi faţă de afirmaţiile cuprinse în cele două articole şi a 
convins redacția de nevinovăția sa. În urma acestui fapt, redacţia 

publică o scrisoare deschisă a lui Boliac către ziarul francez, datată : 
Paris, 22 martie 1853, îşi retrage toate expresiile ofensatoare pentru 
Boliac şi declară incidentul închis. 


Cu toate aceste necazuri, Boliac desfăşura o intensă activitate 
pentru cunoaşterea cauzei juste a poporului român de către cercurile 
hotăritoare ale diplomaţiei occidentale. Pentru această activitate, 
Boliac recurge acum la alte căi decît cele ale jurnalisticii şi poeziei. 
Lucrează personal şi pe cale directă, prin memorii, înfăţişînd succint 
trecutul unitar al poporului român — ca premisă ineluctabilă a vii- 
toarei sale uniri —, răspîndirea sa prezentă în diferitele provincii, 
structura economică şi socială a viitoarei Românii, acţiunile mai de 
seamă duse de români în trecutul apropiat pentru înfăptuirea acestei 
uniri, pentru promovarea drepturilor legitime la viaţă ale întregului 
popor român și mijloacele politice internaţionale prin care aceste 
cereri ale lor ar putea fi satisfăcute. 


Despre toată această activitate, puţin vizibilă dar fructuoasă, 
aflăm din însăşi culegerea făcută de Boliac în 1856, sub titlul de 
Choix des Lettres et Mémoires sur la Question Roumaine, litografiată 
Ja litografia Goyer. În 26 aprilie 1852 înaintează lui Ludovic-Napo- 
leon. pe atunci președinte al Republicii Franceze, un memoriu politic, 
solicitîndu-i şi o audienţă. Îi răspunde șeful de cabinet, arătîndu-i 
că președintele a citit cu interes memoriul său, dar regreta infinit 
că nu-i poate acorda în acel moment audiența solicitată. În 22 ianua- 
rie 1851, Boliac trimite redacţiei ziarului parizian ,„L' Univers“ o scri- 
soare cu privire la capela românească din Paris. Scrisoarea s-a publicat 
în numărul din 25 ianuarie al acelui ziar, cu o scurtă introducere 
semnată Du Lac. 

Între timp, prim lovitura de stat din 2 decembrie 1852, Ludovic- 
Napoleon devenise Napoleon al III-lea, împăratul Franței. Boliac îi 
păstrează aceeaşi admiraţie şi vede în el mai departe un sprijinitor 
virtual al cauzei poporului român. Încearcă deci din nou să-l cîştige, 
prin efortul său personal, pentru această cauză. În 15 februarie 1854 
îi adresează o scrisoare, căreia îi adaugă și un succint memoriu cu 
privire la chestiunea Principatelor Române, în actualitatea ei. Contînd 
probabil. pe efectul acestui memoriu, îi solicită lui Napoleon al III-lea, 
în 20 februarie, o audienţă particulară. Secretarul personal al împă- 
ratului, Emmanuel Matthieu, îl anunţă printr-o scurtă scrisoare, datată 
9 martie, că a doua zi, vineri 10 martie, ora 11%, va fi primit în 
audiență. Răspunsul secretarului particular — ca şi celelalte la demer- 
surile sale — este adresat simplu : „Domnului Boliac“, în Paris, semn 

că îi parvenea lui Boliac prin mijlocirea altei persoane. Audienţa a 
avut loc, — o ştim din amintirile de mai tîrziu ale lui Boliac. În 23 
martie — probabil la îndemnul însuși al lui Napoleon al III-lea. for- 
mulat în audienţă —, Boliac îi înaintează un al doilea memoriu, înso- 
tit de astă dată de o serie întreagă de piese documentare: Tratatul 
din 1393 al lui Mircea cu Baiazid ; Constituţia română din 1848: o 
statistică asupra numărului total al românilor din diferite provincii 
și de peste Carpaţi. 

În 5 mai 1854 încearcă să capteze atenţia conducătorului politicii 
externe a Angliei, lordul Palmerston, scriindu-i o lungă scrisoare. În 
10 august 1854 se adresează altui influent bărbat politic englez, lor- 
dului Dudley-Stuard, tot pe calea epistolară. În 1855 încearcă din nou 
să ia legătura directă cu Napoleon al III-lea. În 10 martie, printr-un 
memoriu, îi prezintă ultima sa lucrare : o hartă în relief a României. 
La acest memoriu răspunde secretarul particular al împăratului, Em. 
Hubaine, care-l asigură diplomatic că-i va prezenta lui Napoleon 
al II-lea atît memoriul, cât și harta, îndată ce acesta va dispune de 
oarecare timp liber. 


În restul anului 1855 nu avem nimic important de semnalat nici 
în viaţa, nici în activitatea publicistică a lui Bolac. 

În 1856 însă condiţiile internaţionale prielnice — asupra cărora 
nu von insista, fiind arhicunoscute din înseși manualele școlare — 
permit fruntașilor revoluționari români să înceapă pregătirea marii 
lupte pentru unirea Principatelor Române. Boliac participă la această 
pregătire prin mai multe poezii şi un lung articol, publicat în ziarul 
progresist și vajnic luptător pentru unire al lui Mihail Kogălniceanu : 
„Steaoa Dunării“. Articolul poartă titlul puţin expresiv de Scrisori 


8 Gr. H. Grandea afirmă — în articolul Cezar Boliac din „Noua bibliotecă 
populară“ (I, 1889—1890, nr. 11) — că Boliac „se făcu cunoscut prinţesei Matilda 
şi apoi împăratului Napoleon“ prin mijlocirea scriitorului Tcophile Gauticr. În orice 
caz, Boliac îşi crease oarecare relaţii la Paris în vederea propagandei pentru cauza 
românească. În Biblioteca Academiei Republicii Socialiste România se află o bro- 
șură, La Moldo-Valachie (Paris, 1856), avind pe pagina întîi dedicaţia autorului: 
„Monsieur Cesar Bolliac, hommage de l'auteur. L. de Maleche“. Boliac însuşi căuta 
să se ţină la curent cu literatura politică a actualității. În aceeași bibliotecă, printre 
cărţile donate de Ştefan Sihleanu, se află şi La Turquie et la Russie en 1554 par M. 
«X (Paris, 1854), cu semnătura lui Boliac pe una din pagini. Nu este exclus ca 
una dintre aceste cărţi de actualitate — Collection des mémoires pour servir d 
PHistoire de la France, de Joseph Francois Michaud — să-i fi dat ideea pentru 
Choix des Lettres et Mémoires sur la Question Roumaine, publicată de Boliac în 
1856. 

în țeară?. E însă extrem de interesant din mai multe puncte de vedere. 
Întîi, fiindcă Boliac caută să aşeze revendicarea Unirii Principatelor 
Române pe o altă idee, mult mai largă: aceea a fondului popular 
străvechi, dacic. E prima dată cînd apare — formulat teoretic şi nu 
ca imagini poetice, precum în O dimineață pe Caraiman — dacismul 
la Boliac, preocuparea lui de a așeza studiul arheologic, al preisto- 
riei și al istoriei poporului român, pe ideea că acesta e în primul rînd 
un urmaș al străvechilor daci, al unui popor de veche și frumoasă 
cultură, de neîncetată existenţă și muncă fructificatoare pe melea- 
gurile acestei patrii. În locul admiraţie: pentru cuceritorii romani — 
predominantă exclusiv pînă atunci — Boliac așază ca temelie a isto- 
riei românilor interesul pentru străvechiul popor muncitor, care a 
făcut rodnice meleagurile patriei noastre. Boliac e cel dintîi care 
afirmă această idee — pe care o va relua apoi neîncetat în articolele 
sale arheologice, pînă la sfîrșitul vieţii sale —, fiind astfel predece- 
soru? lui B. P. Hasdeu. 


În Scrisori în teară, Boliac caută să identifice, prin cercetarea 
atentă a autorilor antici, „partea cea mai clasică a Daciei, locul unde 
s-a creat cosmologia dacică și unde au peregrinat majoritatea eroilor 
tradițiilor eline”. În cercetarea sa, Boliac desfășură un lux de infonma- 
ţie în ceea ce priveşte autorii antici. Vorbind, bunăoară, de insulele 
Peuce — „insulele cu brazi“ '— de pe Dunăre, citează din Hesiod, 
Apolone Rodiul, Eratosten, Scimnu... Peucii după el sînt pacinații de 
mai tîrziu. Dezbate apoi cu același lux de citate problema locului unde 
a fost exilat Ovidiu, argumentînd că acesta ar fi fost Tulcea de azi. 
Boliac e, prin urmare, un predecesor al lui Hasdeu şi în predilecţia 
pentru investigaţiile îndrăzneţe, pentru ipotezele puţin comune, în 
explicarea detaliilor istoriei. 

Poeziile lui, închinate tot ideii Unirii, respiră același aer dacic, 
sînt clădite pe aceeași temelie. lată cum începe poezia Acvila stră- 
bună, datată 25 martie 1856 : 


Du-te-n Paring de te scaldă 
Că dă Mithra vremea caldă. 
Fă-ţi apoi o avîntare 

Şi te-oprește-n Turnu-Mare 
Şi-mi aţintă fără frică 


° Steaoa Dunării“, II (1856), nr. 49, p. 195—196; nr. 52, p. 207—208: nr. 
55—56. p. 221—222 (greşit: 133—134). 

Soarele ce se ardică ! 
Tinde lung a ta umbrire, 
Chiamă-ţi fiii la unire ”. 


Inceputul poeziei La România, 15 aprilie 1856, dezvoltă aceeași idee 
în ritmuri mai largi : 


Deşteaptă-ţi, Românie, orgoliul străbun, 

Că iată sună ora, i geniul cel bun 

Să îmble început-a pe tot pămîntul tău. 
Danubu-şi rupe vălu şi jugul său cel greu ; 

În Euxin răsuflă ca un imens izvor, 

Cu patru braţe luptă s-ajungă la Bosfor. 

Și pe Carpaţi s-ardică bătrînul uriaș 

Ce doarme, de sînt secoli, pe vechiul său lăcaş. 
E, geniul Daciei, e zeul tutelar | 
Ce, din ruine-afunde, al Daciei hotar 

Se scoală să-l măsoare „cu un milion de pași“ ; 
Sa vază de curg fluvii p-antideluvi făgași, 
Eterne santinele, meniţi a ocoli 

Titanii munţi Bastarnici, Marţ unde se ivi 
Pentru întîia oară. Acvila, tresărind, 

Vede pe Soare-Mithra că-i cată surîzînd. 


Sub expresia „un milion de pași“, Boliac citează erudit pe Eutro- 
pius și Sextus Rufus. Hotărît, în epoca aceasta, Boliac urmează la 
Paris cursuri de arheologie sau se documentează citind cu ardoare în 
acest domeniu. Acum se formează concepţia lui fundamentală ca 
arheolog, numismat şi istoric. Mai tîrziu, revenit în ţară, Boliac va 
cutreiera munţii și regiunile subcarpatice, cu dorința de a identifica 
acolo templele unde se celebra cultul solar, pe care-l atribuie dacilor. 
Citează adesea şi mai tîrziu mitul folcloric al acvilei — un fel de 
fenix al Daciei — care, îmbătrînind, se scaldă în iezerul din Munţii 
Paringului și renaşte în splendoarea ei dintii. 

Din aceleași preocupări ale anului 1856 face parte şi lucrarea 
Topographie de la Roumanie, publicată direct în volum. Lucrarea e 
tipărită de Just. Rouvier, librar-editor în Paris, același care edita 
publicaţia „Revue de l'Orient, de l’ Algérie et des colonies“, revistă în 
care Boliac îşi tipărește versiunea franceză a poemului Domnul Tudor. 
Revista se subintitula „Bulletin de la Societe Orientale de France“. 


10 Poezii. Renaşterea României, 1857. 

E foarte posibil ca Boliac să fi avut în acea vreme legături cu această 
societate, să fi ţinut comunicări la şedinţele ei. Lucrarea Topographie 
de la Roumanie e supraintitulată : Première Mémoire (sic) şi e foarte 
probabil ca să fi fost un memoriu științific prezentat Societății orien- 
tale. Pe pagina a IV-a a copertei acestui „prim memoriu“ mai sînt 
anunțate că vor apărea încă șapte memorii ale lui Boliac cu privire 
la România. Al doilea urma să prezinte originea românilor ; al trei- 
lea — arheologia, numismatica şi armele României ; al patrulea — 
istoria românilor ; al cincilea — revoluția română din 1848 ; al şase- 
lea — limba și literatura română ; al şaptelea — statistica României ; 
al optulea şi ultimul — problemele politice şi sociale ale României. 

Prin urmare, un plan vast şi complex al unei lucrări cu caracter 
enciclopedic despre poporul român. 

Din ea nu s-a realizat însă efectiv decît primul memoriu, apărut 
în 1856. Această Topografie a României ar putea cu greu astăzi să 
mai fie considerată ca o lucrare științifică. Foaia redactată de Kogal- 
niceanu în Moldova, în acea vreme, într-o notiță anonimă, care ar 
putea să fi fost scrisă de Kogălniceanu î însuși, o caracterizează la justa 
ei valoare, aplaudind-o „din inimă“, ca o „întreprindere patriotică“, 
menită a-i familiariza pe străini „cu istoria, cu împrejurările, cu 
importanţa și cu mijloacele mari ale patriei noastre“. Dar în acelaşi 
timp subliniază că meritul ei politic e „împuţinat prin comunicare de 
idei greșite““ și fapte neexacte, care îl fac a presupune „că dl. Boliac 
nu şi-au studiat bine sujetul“, cel puţin în acea parte a scrierii „ce 
tratează despre Moldova“ 1. | 

În acelaşi timp avea necazuri cu unii dintre românii din Paris, 
necazuri ce se datorau în bună parte temperamentului său excesiv. 
Nu ştim la cine se referă în violenta Apostrofă, datată Paris 1856: 


Lingai de pe la domnie 

Şi ambiţioşi pigme! ! 
Hrăniţi tot din calomnie ! 
Tartufilor ! — Farisei ! — 
Voi, ce-mi veninaţi exilul... 


Vina pamfletară a gazetăriei de mai tîrziu a lui Boliac începe să se 
arate în aceste versuri — poate îndreptaţite, poate nedrepte —, dar 
în orice caz de o valoare artistică scăzută mult sub nivelul indignării 
pe care o exprima. 


11 Notiții bibliografice. în „Steaoa Dunării“, II (1856), p. 92. 


Pe drumul spre Unirea P rincipatelor Române 


1857-1859 


În 1857, lupta pentru Unire intră într-o fază hotărîtoare. În ţară 
urmâu să se aleagă deputaţii Divanurilor ad-hoc, care trebuiau să 
exprime dorinţele celor două ţări româneşti în privinţa viitoarei lor 
organizări. 

Lupta cea ma: grea se dădea în Moldova. Forţele progresiste 
începură să se organizeze politic, întemeind, în 21 mai/6 iunie, un 
comitet al Unirii în Moldova. 

Turcia sprijinea pe ascuns manevrele antiunioniste. Ea încuraja 
pe 'caimacamul Teodor Balş să combată pe faţa Unirea în Moldova. 
Pentru a limita cît mai mult intrarea unioniștilor în Divanurile ad- 
hoc, Poarta elaborează firmanul cu privire la normele după care să 
se facă alegerile, în așa fel încît dreptul de a alege și de a fi ales 
să fie cît se poate de mărginit. Se impuneau condiţii grele, de vîrstă, 
situaţie socială și mai ales de avere, care făceau ca foarte puţini să 
poată participa la aceste alegeri. Cu deosebire era lovită intelectuali- 
tatea, mai ales cea tînără, care încă nu avusese vreme să-și consoli- 
deze poziţia socială. 

În fața acestei situaţii, diferențele de interese și opinii se lasă la 
o parte şi „partida naţională“ — partida Unirii — cade de acord 
asupra a cinci puncte, între care unirea celor două ţări sub numele 
România, sub un principe străin dintr-o familie domnitoare europeană, 
cu un guvern reprezentativ. Cu deosebire chestiunea principelui străin 
era spinoasă. Cei mai mulţi dintre unioniști — mai ales cei din străi- 
nătate — erau republicani. Să nu uităm că însăși gazeta lor din Paris, 
în 1851 şi 1853, se intitula „Republica Română“. Însuși Boliac îşi 
încheia în 1851 articolul despre Arhondologie prin următoarea frază 
cît se poate de categorică : „Patrusprezece milioane de români ai 
Daciilor şi ai Misiilor vor trăi într-o singură republică democratică, 

solidară de toate republicile națiilor Europei“. Raţiuni de tactică 
politică le impuneau însă în 1857 să aşeze în programul lor necesi- 
tatea principelui străin. Faţă de marile dificultăţi externe pe care le 
întîmpina Unirea — mai ales din pricina intrigilor Turciei sprijinite 
de Anglia — se simţea nevoia unei nade externe atracţioase. Şi aceasta 
era ideea principelui străin. Cu deosebire, ea putea măguli orgoliul 
lui Napoleon a! III-lea — atît de mult crescut în urma ultimelor sale 
succese militare şi politice — prin perspectiva de a vedea un Bona- 
parte pe tronul României. 

În faţa acestei necesităţi, trebuia să se încline pentru moment și 
Boliac. În necrologul ce i se va face, în articolul de fond al ziarului 
„Resboiul român“ ?, găsim o menţiune despre acest dramatic proces 
de conştiinţă al lui Boliac: „În timpul exilului său, făcîndu-se o 
întrunire în Paris, la Sorbona, s-a născut fatala idee d-a se da ţerei 
un domn strein. Nimeni n-a combătut această idee cu atita căldură şi 
putere ca Cezar Boliac, arătînd nenumărate și dureroase exemple 
din toate ţările care au suferit domnii streine. În cele din urmă, silit 
a ceda stăruinţelor d-lor Ion Ghica, C. A. Rosetti, I. C. Brătianu și 
alţi câţiva (...) el se înduplecă a păstra tăcerea, cu o condiţie însă pe 
care a exprimat-o în aceste versuri : 


Dar strigăm din orice parte : 
Nu vrem un măţar plouat. 
Vrem din neamul Bonaparte, 
Siînge de latin curat“. 


Versurile sînt într-adevăr din poezia Prince strein, publicată în 1857, 
în ziarul „Buciumul'”, fără a fi semnată, și republicată în acelaşi an, 
în volumaşul de poezii al lui Boliac, intitulat Renașterea României. 

Ziarul „Buciumul“, apărînd la Paris, își însușeşte şi propagă fără 
reticențe programul minimal al partidei unioniste. Gazeta lui Bolac 
se înfăţişează ca organ al junimii române din străinătate, stăruind 
pentru concordie, spre a se putea realiza marele act al unirii celor 
două ţări. 

Boliac era în 1857 în vîrstă de 44 de ani. Nu mai era tînăr, însă 
sufletește era alături cu tineretul, închinîndu-şi lui prima sa gazetă 
politică de mare amploare : „Acest jurnal, fondat printr-o impulsiune 


1 În statistica anexată de Boliac, la cel de-al doilea memoriu către Napoleon 
al III-lea, din 29 martie 1854, estimează numărul total al românilor din diferitele 
provincii şi ţări la 14 milioane. 

? An. HI (1881), nr. 286, p. 1—2. 

spontanee a majorităţii junimii din străinătate, nu reprezintă opi- 
niunea nici a unui individ, nici a unei caste exclusive ; el este expre- 
siunea unor simţimente colective, întreţinut prin contribuţiunea şi con- 
lucrarea junilor români ; el este afară din orice partidă și din orice 
spirit de parcialitate. Departe de interesele coteriilor și de influenţele 
individuale, emancipat de prejudecățile castelor și îmbrățișînd cu căl- 
dură reformele moderate şi logice, acest organ public se adresează 
la orice român, fără distincţiune de partid şi de castă. Scopul său nu 
este de a produce diviziune, nici de a aţița lupte; pe cît puterile îl 
vor ierta, el va arăta drumul armoniei și al concordiei, dovedind fie- 
cărei caste și individ, că interesul general nu este în dezacord cu inte- 
resul particular și că numai prin respectul dreptului comun va putea 
exista şi dreptul individual“. „Buciumul“ nu vrea, prin urmare, să 
reprezinte în acel moment nimic altceva decit ideea Unirii, să pro- 
page programul partidei naţionale care lupta pentru această unire: 
„Aceste trei principe astăzi triumfează în țeară şi majoritatea popu- 
lului se va pronunţa pentru. Românii din străinătate, profitind de o 
mai mare libertate, le proclamă de faţă și fundează un organ public 
consacrat la apărarea lor. Mai multe alte jurnale, ce există în teară, 
le apără cu demnitate, pe cît le pot permite circumstanţele. Noi nu 
facem nimic alt decît a da mîna confraţilor noștri, spre a lucra îm- 
preună la o operă comună“ * 

Acest editorial-program e nesemnat, ca şi majoritatea articolelor 
din ,„Buciumul'“. De vreme ce însă întîlnim şi articole semnate, multe 
cu iniţiale — între care C.B.-escu ar putea fi Costache Bălcescu, care 
semna la fel şi în „Espatriatul“, iar G.D.V. e posibil să fie Gh. D. 
Voinescu — se poate face deducţia că cele nesemnate sînt ale redac- 
torului, adică ale lui Boliac. Unele dintre acestea — ca, de exemplu, 
Titlul suveranilor români (p. 17—18) — au fost republicate ulterior *, 
de către Boliac, sub semnătură. De altfel, Boliac își publica în „Buciu- 
mul“ şi versurile tot fără semnătură : Acvila străbună şi Teara Romă- 
nească către Moldova (p. 4) ; Resunet la Hora Unire: de d. U. Alec- 
sandri (p. 8); Prince strein (p. 12); Vaca văduvei (p. 16); Patria 
(p. 20). Mai tîrziu, B. Boerescu va afirma că și el a făcut parte din 
redacţiunea „Buciumului“ 5. La „Buciumul“ mai colaborează în mod 
cert şi românii din afara celor de la Paris : din Moldova scriu A. Do- 
nici, fabulistul, şi G. Sion, poetul; de la Berlin scrie economistul 
I. Strat. 


3 Duminică 22/10 martie 1857. în „Buciumul“, I (1857), p. 1. 
4 „Romania“, I (1857), p. 182. 
5 Secolulu“, I (1857), nr. 43, p. 3: Domnulu meu. 

Articolele nesemnate, cele care se pot atribui deci lu: Boliac, 
tratează îndeosebi puncte din programul partidului unirii. Astfel, 
chestiunea vechii independenţe a Principatelor Române, ca temelie 
pentru deplina suveranitate a viitorului: stat, este tratată în articolele : 
Autonomia română (p. 1—2, 5—6, 9—10) ; Despre vorba capitulațiuni 
(p. 13—14); Titlul suveranilor români (p. 17—18). Un alt punct din 
program, discutat aici e Guvernul reprezentativ (p. 16). 


Cu deosebire interesant e articolul de fond intitulat Ce este de 
făcut (5). Aici Boliac discută consecinţele nedemocraticei legi electo- 
rale date Principatelor Române de către Poartă pe baza Conventiei 
de la Paris. Dat fiind timpul scurt pînă la alegeri, Boliac crede că 
lucrul cel mai bun de făcut era să se acţioneze astfel ca chiar și 
această lege să devină utilă partidului unirii. Rolul principal în lupta 
electorală îl atribuie tinerimii, deși tocmai: ea era lipsită de vot prin 
prevederile acestei legi : „Deşi tinerimea, pînă la virsta de 30 de ani, 
partea cea mai vitală, cea mai inteligentă și cea mai generoasă a 
naţiei, este oprită a concura să intre în arena politică ; ba încă a și 
asista la acest concurs și a-și da votul ; deşi ea nu poate contribui d-a 
dreptul la edificiul ce se ardică pentru lăcuirea ei chiar într-însul ; 
dar această inimă a naţiei este chemată a da impuls în arenă, a cen- 
zura pe cei ce lucrează, a încununa sau a stigmatiza. Fa ţine palmenul 
şi flagela ; ea este opinia publică...*. Vechile idei și preocupări ale lui 
Boliac, din articolul Publicitate, cu privire la existența sau mai bine 
zis necesitatea creării unei opinii publice active la noi apar şi aici. E 
o constantă a gîndirii sale politice. În focul luptei electorale, gindul 
lui Boliac se îndreaptă spre deputaţii celei mai năpăstuite clase sociale 
a ţării de atunci: „Tinerimea luminată se cuvine să ia mai cu seamă 
sub protecția ei micul număr de clăcași sfiicioși ce vin să reprezinte 
două milioane de asupriți ca și dînșii, singurul element productiv, 
prin care se ţine industria naţională, comerciul ţării şi boierismul. 
Pilda chinurilor prin care au trecut confrații lor, chemaţi pentru întiia 
oară, în 1848, să se puie să-şi caute interesele lor faţă în faţă cu asu- 
pritorii lor, amenințările și făgăduielile mincinoase cu care or să fie 
porniţi de la tactul cîrmuitorilor, la a căror scară au suferit de multe 
ori usturimea torturii biciului, neexperienţa, neștiinţa chiar unde este 
scaunul nenorocirilor lor, cum să-și arate păsul şi cum să-şi formuleze 
cererile, pot să-i facă a fi ei înșile instrument la nenorociri viitoare“. 
Boliac consideră aici — aşa cum va face mai tîrziu cu ceva şi 
B. P. Hasdeu — drept „industrie naţională“ mica producţie domestică 
taraneasca : ţesături, ceramică etc. 

Luptînd astfel pentru Unire, punîndu-și nădejdea în acele ele- 
mente ale ţării ce reprezintă viitorul — partea care se dezvoltă —, 
neuitînd suferinţele bieților ţărani clăcași, ziarul lui Boliac își înde- 
plinea cu prisosinţă datoria în acel moment istoric. 

În martie 1857 „Buciumul“ îşi încetează apariţia deoarece — 
după expresia lui B. Boerescu din chiar scrisoarea citată — „și-a ter- 
minat misiunea“. În continuare, apare „Opiniunea“, avindu-l ca direc- 
tor pe V. A. Urechia, iar ca sprijin pe susţinătorii ziarului „Buciu- 
mul“, care „s-au despărțit“ de C. Boliac. În frămîntarile interne ale 
emigranților revoluționari români în Franţa, Boliac rămăsese oarecum 
izolat. Temperamental, rămăsese vechiul neconformist care adera cu 
entuziasm la orice acţiune ce i se părea demnă de orice efort, dar nu 
răbda nici un frîu, era rebarbativ faţă de orice spirit de coterie, se 
supunea foarte bucuros principiilor, dar foarte greu oamenilor. 


Anul 1857 a fost cu deosebire rodnic și în ceea ce priveşte edi- 
tarea poeziilor lui Boliac. În acest an apar nu mai puţin de cinci 
volume, dintre care trei în limba franceză. Volumele se înfățișează 
în condiţii grafice deosebite. Nu sînt girate de vreo editură pariziană, 
ci imprimate în diverse tipografii, desigur în contul lui Boliac. 

Primul volum * cuprinde nouă poezii inedite. Numai una dintre 
ele — Vaca văduvei, datată „,1834, Stoeneşti, mai 5“ — e mai veche, 
fiind în fond o pledoarie pentru clăcași şi împotriva impozitului pe 
ierbărit, care greva puţinul avut în vite al ţăranilor. 

De pe drumul exilului, scrisa în Atena, în 1850, pe cînd Boliac 
se refugia din Constantinopol spre Paris, datează poezia Patria, în 
care frumosul sentiment al dorului de pămîntul natal este exprimat în 
versuri ce se vreau simple dar sînt numai stingace mărturisiri în 
proză : 


Spuie-și Francia avuţia, 
Grecii cerul zîimbitor, 
Englitera industria, 

Sînt român, român să mor. 


Poemul Invaziile constituie un cutremurător document al tragediei 
Ţării Româneşti sub ocupaţia trupelor străine contrarevoluţionare 
după înăbușirea revoluţie: din 1848. Plîngînd cu accente aspre, de 
pamflet ziaristic, suferințele patriei, Boliac nu uită să stigmatizeze 


6 Poezii. Renașterea României, Paris, De Soye et Bouchet, Imprimeurs, 1857. 

lipsa de conștiință și demnitate a clerului și a aristocrației în această 
situaţie : 


Țara toată o ordie 

De mulţimi de limbi și naţii ; 
Bucureştii-n veselie 

Dă ospăţuri, luminaţii. 

Si-n carîte aurite 

Popi, boierii împănaţi 

les în drum, le spun cuvinte, 
Pînă la pămînt plecați... 


Restul poeziilor sînt consacrate pregătirii Unirii Principatelor. La 
Románia, scrisă în Paris, în 1856, e un lung îndemn la mîndrie naţio- 
nală, și la curajul faptelor mari, prin evocarea gloriei celor două 
popoare-părinţi, dacii şi romanii : 


Oprește Soare-Mitra ! Aci fu templul tāu 
Cel mare şi teribil, şi Cocheonul greu, 

Și Zarabii-tereii, şi Dacii Pileaţi, 
Discipolii lui Zamolx, pioşii săi jurați ! 
Priveşte aste feţe pirlite de dureri, 
Acoperind cu trenţe slăbite mădulări, 
leșind de prin bordeie afunde în pămînt 
Ca fiarele sălbateci ! Rosteşte un cuvint ; 
Numește-le străbunii : pe Decebal, Traian, 
lon Asan, Burilă, Corvin, Mihai, Ştefan : 
Zi vorba : Libertate ! căatînd în faţa lor, 
Şi vei vedea îndată pe Marele Popor ! 


Dacă în această poezie realitatea istorică, gloria străveche, era argu- 
mentul suprem pentru îmbărbătarea poporului român spre o reînăl- 
tare demnă de începuturile lui istorice, — în Acvila străbună, scrisă 
în același timp, istoria e transfigurată mitic, păstrîndu-şi aceleași 
funcțiuni morale. Vigurosul substrat dacic e simbolizat aici prin 
„buciumul'“ zeului Zamolxis şi prin „acvila“ ce renaşte mereu, ca 
pasărea Phoenix, scăldindu-se într-un iezer din Munţii Parîngului ; 

iar stratul latin, prin stînca de pe virful Omul, care l-ar reprezenta 
pe Traian. Boliac reia deci mitologia naţională creată de G. Asachi 
în jurul Ceahlăului — muntele Pionul, cum îl numea el —, plasînd 
în Bucegi sinteza pe plan religios a culturii dacice și latine. Dunărea 


198 CEZAR BOLIAC 


bătrînă participă şi ea la invocarea simbolică a „acvilei străbune“, 
chemată să întărească cu „apă lustrală“ din valurile Istrului idealul 
de unire al întregului popor român. Versul trohaic de 8 şi 7 silabe, 
apropiat de cel popular, dă începutului poeziei tonuri plăcute de 
incantație, ceva din melodia descîntecului copiilor pentru melc : 


Buciumul lui Zamolx sună, 
Scoală, Acvilă străbună, 
Scoate capu, te trezeşte, 
Du-te de te-ntinereşte : 
Du-te-n Parîng de te scaldă, 
Ca dă Mitra vremea caldă. 


Celelalte poezii — [eara Românească către Moldova, Răsunet la 
Hora Unirii de D. U. Alecsandri, Prince strein — nu sînt, precum le 
arată şi titlurile, decît simple manifeste în versuri de propagandă 
pentru ideea Unirii. 

Al doilea volum’, tot de poezii inedite, are exact aceeași com- 
poziţie, alternînd tema Unirii cu ecouri puternice ale revoluţiei din 
1848. Dintre ele face parte celebra poezie Clăcașul, de care am mai 
vorbit, un monolog în care nu numai că gem toate suferinţele tărā- 
nimii asuprite, dar se afirmă puternic și conștiința drepturilor ei. 
Vehemenţa sentimentelor autorului și caracterul acesta de monolog 
îl duc pe Boliac foarte adesea aici — ca şi în atitea dintre poeziile 
lui sociale — la expresia directă, nefigurată, precisă ca un bilanţ 
contabil, a realităţilor. Poezia rămîne undeva departe, și aspectul de 
articol de ziar versificat predomină : 


Dupa ce, prin asuprire 
Stoarceţi, ca proprietari, 
Veniţi iar, ca stăpinire, 
Născociţi la biruri mari, 
Ş-apoi v-aşezaţi pe jeţe 
Jefuind ca dregători ! — 
Zgripţori cu-ntreite feţe, 
Jupuiţi pe muncitori. 


Ideologic, poezia reprezintă unul dintre punctele cele mai avansate, 
nu numai ale gîndirii poetice a lui Boliac, dar și în lirica română a 
epocii. Cu concizia unui om de ştiinţă analizînd realitatea socială, 


7 Poezii naționale. A doa ediție. Paris. De Soye et Bouchet. Imprimeurs, 1857. 

Boliac formulează aici întreitul mecanism de exploatare, formînd o 
singură şi crîncenă unitate : proprietarii de moşii ; suprastructura sta- 
tală, cu impozitele apăsătoare numai pentru clasele de jos, din truda 
cărora îşi realiza bugetele ; funcţionarii corupți și abuzivi, care — 
pe lingă că executau legislaţia financiară a statului căruia îi serveau 
— îşi rotunjeau şi averi personale frumoase, tot prin stoarcerea pe 
deasupra legii a aceloraşi clase de jos. Poezia se încheie cu formu- 
larea răspicată a dreptului: clăcaşilor la pămîntul pe care îl mun- 
ceau, tocmai în virtutea principiului că munca e swmgura sursă de 
creare a bunurilor. Posesorii forţei de muncă își pot impune, ca atare, 
singuri hotărtrile prin acţiunea revoluţionară. Poezia e datată „Paris, 
1851, ianuarie”. De aici, din capitala Franţei, unde se desfășurase în 
1848 revoluţia în care masele proletare constituiseră forţa principală 
de acţiune, Boliac trimite boierimii din Principatele Române un serios 
avertisment în versuri, consiliind-o să nu se legene în iluzia că înă- 
buşirea revoluţiei din Țara Românească putea opri mersul inelucta- 
bil al dreptăţii şi al istoriei. 

Din Constantinopol, în 20 martie 1850, datează nu mai puţin 
cunoscuta poezie Se naște sau se face omul ?, începînd cu atît de cunos- 
cutele versuri în care Boliac a gravat ca în aramă tema fundamentală 
a poeziei lui sociale : 


Tiganul și clacașul 

Au fost gîndirea mea. 
Stapînul, arendaşul 

Și legea lor cea grea 
Muza mi-au pus în doliu. 


Din nefericire, poezia aceasta — care se încheia sub luminile filozo- 
fiei, evocînd numele lui Spinoza şi dînd dreptate lui Proudhon, care 
spusese că „proprietatea e furtul“ — nu se realizează în desfăşurarea 
ei cu aceeaşi duritate de carate artistice. Muntenisme în pronunție şi 
în acordul gramatical, sonorități stîngace în ciocnirea cuvintelor și în 
curgerea ritmului scad adesea aproape cu totul tensiunea poetică : 


ŞI tiganul, şi clăcașul, 
Nencetat în umbra mea, 
Mi-arăt spetile crapate, 
Fiarele ce îi dobor, 

Spun pe fie-sa-n curţi c-o bate, 
Si ciocoii că-i omor. 

România solidară, scrisă la Seghedin, în iulie 1849, dă glas — în 
stil de improvizație la o manifestaţie — entuziasmului său pentru felul 
cum se desfășura revoluţia în imperiul austro-ungar : 


Sgripţor namila-n departe 
Fuge, şi-umbra i se-mparte 
Ici, colo, fără puteri. 
Sgomotul căderii sale 
Urlet lung detună-n vale 
Ca-al satanei prin eteri. 


Versurile dedicate La D-la X, datate „Constantinople, 6 martie 
J850“, de astă dată nu sînt de iubire, ci de mustrări pentru femeile 
din societate care se refugiaseră în tări cu guvernare absolutistă, de 
frica revoluţiei. Piesa de rezistenţă a volumului este poemu! intitulat 
Episod din revoluția lui Domnul Tudor. Ca şi N. Bălcescu, considera 
acum revoluţia lui Tudor Vladimirescu drept predecesoarea — ca idei 
și ca acţiune — a revoluţiei din 1848. A înfăţişa poetic această miş- 
care, naţională și socială în același timp, a maselor în fruntea cărora 
s-a așezat Tudor din Vladimiri însemna pentru Boliac a analiza în 
acelaşi timp revoluţia din 1848 în premisele ei fundamentale. Cu toate 
stîngăciile de limbaj poetic inerente lui Boliac, poemul acesta are un 
ton de gravitate eroică ce îl salvează pînă la un punct de sub jude- 
cățile neiertătoare ale esteticii. Spunem „pînă la un punct“, pentru 
că în ansamblul lui rămîne totuşi mai mult o piesă documentară decît 
o realizare artistică durabilă. De fapt, poemul a apărut întîi în ver- 
siune franceză $, în 1856, într-un buletin al Societaţi orientale a 
Franţei, care-l va primi mai tirziu ca membru al ei. Desigur, prin 
această versiune Boliac urmărea să facă cunoscut şi opiniei publice a 
străinătății faptul că revoluția din 1848 nu era un eveniment izolat, 
nici un simplu ecou al revoluției franceze din acel an, ci se integra 
într-o traditie de mișcări revoluţionare care au culminat, la începutul 
secolului. în cea a lui Tudor Vladimirescu. De aceea şi în titlul poe- 
mului accentul cade pe revoluţie, acţiunea lui Tudor Vladimirescu 
fiind „un episod“ al acestei revoluţii. Poemul apare şi în volum, ca 
extras din Buletinul Societăţii orientale, în anul următor?. Lot în 


8 „Revue de l'Orient, de TAlgérie et des Colonies“. Bulletin de la Société 
Orientale de France. Nouvelle serie, Tome quatrième, Paris, Just. Rouvier. Librai- 
re-Editeur, 1856. 

? Domnul Tudor, épisode de la révolution roumaine de 1821, par César Bol- 
liac, traduit du roumain, Paris, Just. Rouvier, éditeur de la „Revue de l'Orient, de 
PAlgérie et des colonies“, 1857. 

volumul de Poezii naționale apare pentru întîia dată Pedeapsa cu 
moarte, pe care mai tirziu, în „,„lrompetta Carpaţiloru“, o va data 
1836, ca apoi să se corecteze printr-o erată: 1846. Poezia e patetică 
— aproape melodramatică — pledoarie împotriva pedepsei cu moar- 
tea, temă făcînd parte din acţiunea constantă a gazetarului Boliac 
pentru îmblinzirea și civilizarea regimului justiţiei şi al penitenciare- 
lor în patria noastră. La fel ca şi celelalte poeme sociale de mare 
răsunet ale lui Boliac — Țiganul vindut, Muncitorul, Sila, Ocna, 
Fata de boier şi fata de țigan, publicate mai înainte, începînd din 
1843 —, fondul e liric vehement, pamfletar aproape, iar arhitectura 
este epică. Structura de pledoarie este şi aici evidentă și va fi mărtu- 
risită mai tirziu prin nota cu care a însoţit, în 1872, republicarea ei 
în „Lrompetta Canpaţiloru“ : „Protestare contra pedepsei cu moartea, 
scoasă din legile ţării prin Regulamentul organic, ediţiunea întiîia, şi 
introdusă iarăși, clandestin, prin a doua ediţiune a Regulamentului 
organic“. Poezia aceasta pornește și ea de la un fapt real, indicat 
prin aceeași notă: „Portretul președintelui Divanului Criminel este 
în strofa care incepe : «Pe-un jeţ ascuns sta unul»... etc. Cunoscut fiind 
prin această strofă, e de prisos să-l mai numim“. Într-adevăr, portre- 
tul e creionat cu cea mai corozivă cerneală, — ca un simbol al meschi- 
Ara și justiţiei de clasă. Decorul în roșu e menit să mărească 
efectul : 


O sală larg întinsă şi-n roşu îmbrăcată 

Îşi resfrîngea coloarea prin raza sîngerată, 
Coloarea de tartar, 

Pe searbedele feţe, bătrîne şi zbîrcite, 

Plecate peste piepturi, cu frunţile-ncrețite, 
Fintînd un act barbar. 


Verva pamfletară a ziaristului Boliac funcţionează aici din plin : 


Pe-un jeţ ascuns sta unul ce a-nsemnat păcatul 
Pe-a inimii icoană : bubav, c-un ochi, spurcatul, 
Rînjea rîngit uscat. 
Cu cap de cucuvaie, cu gheare mituite, 
Cu ochiul tras în sticle, în sticle îndoite. 
Chiora pe vinovat. 


Boliac dezvăluie juridic mobilul de clasă al judecății, în teama că 
o tinere în seamă a circumstanțelor atenuante ar putea constitui un 

exemplu încurajator pentru desperaţii din categoria socială a celui 
judecat : 


Dup-amuţirea lungă citiră, mai citiră, 
Își mai cătară-n barbă, gîndiră, mai șoptiră, — 
Se scoal-ăl însemnat 
Și începe să vorbească : „Boieri ! Eu zic să moară, 
Să moară vinovatul ; căci moartea înfioară 
Și trebui pilde-n stat“... 


În cuvîntarea președintelui, pentru a mări contrastul, Boliac găseşte 
prilejul să strecoare nume dragi, ale acelora care pledau pentru o 
justiție umană : 


Eu nu sum de părerea acelui Becaria ; 

Eu ştiu ce se cuvine ; nu-mi place flecăria 
Lui domnul Monteschiu, 

Lamartine, Hugo, şaizeci dintr-o societate... 


Din nefericire, portretul atît de puternic creionat al preşedintelui e 
doar o deschidere de cortină, cu toată reușita lui artistică. În conti- 
nuare, Boliac cade în obișnuita lui tehnică de aglomerare melodrama- 
tică a detaliilor menite să stoarcă cu ușurință lacrimi de la cititor. 
Osinditul este rănit, legat cu coatele la spate, în preajmă-i bocesc 
„copii, soţie, mumă !“ Lui îi vine să leșine, dar zbirii îl trezesc, împun- 
gîndu-l cu „spăngile“. La spinzurătoare lipseşte gidele. Dorobanţi 
caută un ţigan și-l aduc lovindu-l cu bicele. Nepriceput în meseria de 
călău, acesta îl chinuie fără voie pe condamnat, făcîndu-l să cadă de 
trei ori din ștreang: „Răcneau și fii şi rude, răcnea a lui soție şi 
soțul își chema“. 

Între momentul judecății şi cel al execuţiei, Boliac intercalează o 
lungă pledoarie de advocat: ţiganul judecat era iresponsabil, intii 
fiindcă în calitatea lui de rob nu era om, ci un obiect vandabil după 
plac ; al doilea, pentru că incultura lui fatală nu-l făcea în stare să 
deosebească binele de rău; al treilea, pentru că o societate clădită 
pe sclavie nu poate genera decît crima. Ziaristul şi advocatul — de 
caldă generozitate, de profundă umanitate, de înaltă ţinută ideologică, 
dar puţin atent la legile creaţiei artistice — predomină şi în această 
poezie. 

Alături de poeziile din ciclul Renașterea României, generate de 
ideile şi de experienţa revoluției de la 1848, îşi fac loc şi în acest 

volum grăbite manifeste versificate, de propagandă a ideii Unirii 
Principatelor : Unirea, România solidară ș.a., Justificînd a doua parte 
a titlului volumului : Naționale. 


În acelaşi timp îi apare un volum de poezii traduse în franţu- 
zeşte ©, avînd ca introducere paginile scrise de J. B. Vaillant asupra 
operei poetice a lui Boliac, în volumul La Roumanie. În Poésies 
aflăm o selecţie a versurilor cu caracter social şi naţional din toate 
volumele lui anterioare. Deosebit — deci cu caracter de manifest poe- 
tic — apare tot în același an 1857 poezia La România în versiune 
franceză ! 


La Bucureşti, în editura librăriei „Socec“, vede lumina tiparului 
un volum de sinteză a poeziei sale lirice din toate volumele sale ante- 
rioare “, epica lui în versuri urmind să figureze mai tirziu, într-un 
volum de Poeme şi balade &, care însă nu a mai apărut niciodată. 
Apare deci evident că Boliac considera și acum — poate mai mult ca 
oricind — misiunea poeziei lui nedespărţită de cea a ziaristicii sale, 
urmărind exact aceleași țeluri, propagind constant aceleași idei şi 
uzind de aceleași mijloace de propagandă ȘI convingere ca și arti- 
colele sale de gazetă, cu singura deosebire că erau în versuri. Majo- 
ritatea poeziilor noi din volumele anului 1857 au și apărut în „Buciu- 
mul“ de la Paris, întreţesindu-se acolo cu articolele și știrile actuali- 
tăţii politice. 

A-l aprecia sau a-l critica pe Boliac ca poet pentru aceste arti- 
cole conştient versificate însemnează a-l nedreptăţi fie exagerindu-i 
elogiul, fie accentuîndu-i insuficienţele artistice. 


În patrie, cu toate piedicile încercate de către cercurile reacțio- 
nare, partida Unirii mergea sigur Spre victorie. Un succes deosebit, 
în pregătirea noilor evenimente, însemnă ridicarea exilului pentru 
fruntașii revoluționari. În faţa presiunii opiniei, publice *, Poarta tre- 
bui să cedeze și îngădui reintrarea lor în ţara. Astfel, "ziarul semi- 
oficios „Anunţătorul român“ 5 comunică în pagina I, cu bucurie, că 


10 Poésies. Traduites du roumain en prose et en vers français. Paris. Imprime- 
rie de Pommeret et Moreau, 1857. 

11 La Roumanie par M. Cesar Bolliac. Traduction libre en vers français par 
M. Jules Ferrand. Paris, Imprimerie de Pommeret et Moreau, 1857. 

12 Colecţiune de poesii vechi şi nuoi, București, [1857]. 

13 Cf. „Buciumul“, I (1863), nr. 70. 

14 Ca un simptom al stării de spirit din țara în această privință indicám arti- 
colul Dorul de patria din foaia „Concordia”, I (1857), p. 6l. 

15 An. IV (1837). nr. 44 din 29 iunic. 


204 CEZAR BOLIAC 


în 26 iunie sosiseră în ţară Ștefan și Nicolae Golescu, C. A. Rosetti 
şi alții. Ziarul adaugă: „Aflăm că d. Boliac va fi peste puţin între 
noi şi sintem siguri că succesiv se vor înturna toţi aceia ce au suferit 
o asemenea măsură“, 

În ziua de 8 iulie 1857, E. Marin, redactorul ziarului „Seculul“ * 
anunţă vestea bună : „În zilele acestea mai reintră în capitala noastră 
d. Cesar Boleacu, unul din emigranții români. Acest bărbat de merit 
în lungul său exil, deși apăsat de toate amărăciunile vieţii nesigure 
a exilului, nu a încetat a se ocupa necontenit cu trebile şi interesele 
ţării sale ; el publică mai multe scrieri asupra Principatelor, care mai 
cu seamă în împrejurările actuale, nu ne îndoim, au făcut mult bine 
cauzei românilor. Felicităm, dar, pe oaspele nostru de buna sa venire 
avînd convincţiunea că acum, între fraţii săi, va putea fi mult mai 
folositor patriei sale. Nu ne îndoim asemenea că concetăţenii noştri 
vor şti să profite de capacitatea și patriotismul acestui bun român“. 

Îndată după întoarcerea în ţară, Boliac intră din plin în fier- 
berea luptei politice pentru Unire. Partida naţională, partida Unirii, 
îl propune candidat în judeţul Ilfov, pentru Divanul ad-hoc al Ţării 
Româneşti. 

În „Seculul“, ziarul care-i salutase atît de călduros întoarcerea în 
patrie, Boliac își publică — după obiceiul vremii — Profesiunea de 
credință în legătură cu candidatura. Această profesiune de credinţă 
e reprodusă îndată de celelalte mari ziare unioniste din Ţara Româ- 
nească ”. Manifestul lui Boliac e un document interesant. Întîi, pentru 
propria definiţie ce și-o dă autorul la începutul lui : „Depărtarea mea 
de nouă ani din patrie îmi face o datorie s-aduc aminte de mine celor 
ce m-au pierdut din vedere. Cea mai mare parte a vieţii mele m-am 
ocupat de politică. Niciodată n-am fost omul nimului. Niciodată n-am 
servit o putere străină. Cu totul al patriei mele, mi-am nesocotit inte- 
resul personal și de familie, libertatea şi viaţa chiar, ori de cîte ori 
s-a înfățișat ocazie ca să sper o îmbunătăţire a stării noastre politice 
sau sociale. Apäsātorii ţării mele mi-au fost singurii nemici și apără- 
torii ei singurii amici. Prin memoarurile ce am dat la mai multe cabi- 
nete ale Europei, am propus încă din anul 1852 şi am sprijinit toate 
ponturile programului național, pe care l-am iscălit cu cea mai vie 
plăcere, îndată ce m-am putut întoarce în patrie“. În al doilea rînd, 
manifestul e interesant pentru inedita situaţie politică în care apare 
aici Boliac. Prin nu ştiu ce calcule ale partidei naţionale — care, tre- 


16 An. I (1857), nr. 51, p. l 
1 Seculul“, I 0em, nr. ca din 2 e 2—3 ; „Românul“, I (1857), 
nr. 9 din 7 septembrie, p. 3; „Romania“, I (1857), nr. Ps5 din 10 septembrie, p. 3. 

buie să ţinem seama, nu era de loc un partid politic organizat; așa 
ceva nu exista pe atunci în Principatele Române — Boliac candida — 
cuimea surprizei — ca reprezentant al marilor proprietari. Ca atare, 
e nevoit să facă o profesiune de credinţă conservatoare, aproape în 
totală contradicție cu vederile lui de pînă atunci: „Dacă trecutul 
meu va fi meritat încrederea compatrioților mei, ca proprietari mari 
din districtul Ilfov, unde mă propui: candidat de deputat pentru Diva- 
nul ce se convoacă, mă făgăduesc să sprijin în acest divan, cu vot 
deschis, toate ponturile programului naţional în toată litera şi spiritul 
lor. De trebuie să mai spui şi aci, ceeace crez despre proprietate, ca 
să astup cu desăvirşire gura calomniei, mărturisesc că am respectat şi 
voi respecta proprietatea, în temeiul căreia mă propui candidat de 
deputat și viu să cer voturile proprietarilor. Mă voi lupta totdeauna 
pentru întărirea proprietății, precum mă voi lupta şi pentru întărirea 
familiei ce s-a slăbit, şi pentru întărirea religiei ce se clatină“. Boliac 
face deci tot efortul ca să nu compromită cauza alegerii sale — care 
este în fond cauza Unirii — prin amintirea trecutului său revoluţio- 
nar. În portretul pe care i-l face „Seculul“* — între alte prezentări de 
candidaţi ai partidei naţionale — se accentuează tot latura împăciui- 
toare, din urmă, a activităţii sale politice: „Totdeauna credincios 
stindardului său: Unire, Progres, Fericire, a ştiut să sufere cu răb- 
dare un exiliu de 9 ani, un exiliu ce trebuie să ne facă a iubi și a 
stima pc toţi aceia care au băut din cupa sa de amărăciune” &. 

Cu toate aceste acte de strategie politică, Boliac nu a reușit totuși. 
În alegerile din 14 septembrie, din 77 votanţi, numai 12 au votat pen- 
tru el. Au fost aleşi Grigore Ghica, cu 45 de voturi, şi Dim. Ghica, 
cu 44 de voturi. l-au mai luat-o înainte — fără a fi aleşi — Barbu 
Ştirbei cu 23 de voturi, şi loan Manu, cu 18. În schimb, loan Eliade, 
orgoliosul Heliade Rădulescu, nu obţine decît un singur vot”. 

Paralel cu activitatea politică, Boliac caută să își reia și activi- 
tatea publicistică. În nr. 44 din 1l octombrie 1857, editorii gazetei 
„Romania“ din Bucureşti anunţă că, începînd din acea zi, redacția se 
va compune din urmatorii publicişti : C. Bosianu, Cesar Boliac, G. Z. 
Creţeanu, Miltiad Costiescu şi G. Z. Vernescu %. În nr. 46 din 18 oc- 
tombrie vestesc că acestei redacții i se adaugă și poetul G. Sion. În 
nr. 48 din 25 octombrie însă se anunţă încetarea gazetei din pricina 
deficitului de 10 000 de lei în 6 luni de apariţie. 


18 Cesar Bolliac, în „Seculul“, I (1857), nr. 68, p. 4. 
2? Bucureşti 16/28 septembrie, în „Românul“, I (1857), nr. 12, p. 1. 
2 Editorii „Romaniei“ către publicul română, p. 173. 

Semnînd editorialul din numărul 44, Boliac începe în mod firesc 
a nu mai fi aşa de cuminte cum promisese în profesiunea de credinţă. 
Discutînd problema mandatului deputaţilor viitorului Divan ad-hoc, 
se întreabă cu tilc: „La prinţul strein nu vom exersa nicidecum drep- 
tul nostru de alegere ? Nu vom desbate de loc de or să poată guverna 
și femeile ? (...) Constituţia cu o singură cameră legiuitoare va avea 
de bază averea ori populaţia ?'* În aceeaşi pagină relatează cu entu- 
ziasm despre şedinţa din 9 octombrie 1857 a Divanului ad-hoc, 
ședință în care s-a proclamat dorinţa Unirii, după exemplul Moldo- 
vei: „D. Turnavitu proclamă Unirea. Entuziasmul este general. Din 
tribuna damelor plouă buchete de flori peste toată sala. În curtea şi 
Dealul Mitropoliei se prelungește vuet de urări, clopotele se trag în 
toată capitala. D. Tell propune baterea unei medalii în memoria aces- 
tei zile solenele şi se primeşte cu unanimitate. Două muzici resună 
Hora Unirii şi apoi marșul naţional. Deputaţii mandatari se port pe 
braţele entuziaste, în aclamări şi urări de tot felul“. 

Darea de seamă a lui Boliac despre Şedinţa a 7-ea a adunării 
ad-hoc * e, în schimb, în întregime cenzurată. N-a rămas decît titlul 
şi semnătura. Probabil, Boliac îşi va fi reamintit prea mult din con- 
stantele sale preocupări sociale. În numărul 34 din 6 august, curînd 
după sosirea lui în ţară şi înainte de a intra în redacţia gazetei, i se 
publică poezia La România. În același număr aflăm și traducerea în 
limba franceză a acestor versuri, făcută de Jules Ferrand. 

Un articol care ne dă de gindit este cel din rubrica Varietap a 
numărului 4 din 19 aprilie (p. 16), articol nesemnat. Pe vremea aceea 
Boliac nici nu venise în ţară. Însă articolul ne izbește pentru că se 
ocupă de uzul fumatului în antichitate. Autorul lui anonim adună cu 
pricepere diferite opinii, documentind că se fuma în Europa şi înainte 
de aducerea tutunului din America. Se foloseau mai ales seminţe de 
cînepă. Se ocupă de discuţia iscată în Germania, în jurul unui desen 
cuprins în Culegerea antichităților elveţiene, de baronul von Bonstet- 
ten. Discuţia se purtase în jurul întrebării dacă obiectele de lut ars 
figurînd în acest desen erau pipe de fumat, sau altceva ? Identitatea 
cu preocupările lui Boliac din articolul său din 1874 despre uzul fuma- 


tului în timpuri preistorice şi cu tema polemicii sale cu Odobescu este 
izbitoare. 


21 „Romania“, I (1857), p. 178. 

Către sfîrşitul anului 1857, activitatea Divanurilor ad-hoc se 
încheie”. Dorinţele exprimate de ele în numele poporului român, 
înaintate Comisiei europene de la Bucureşti — conform hotărtrilor 
conferinţei de la Paris —, devin obiectul tratativelor internaţionale. 

În 22 mai 1858 conferinţa celor șapte puteri garante se întruneşte 
la Paris spre a hotărt asupra acestor cereri. Dezbaterile ei se încheie în 
19 august prin elaborarea acelei cunoscute Constituţii destinate Prin- 
cipatelor sub numele de Convenţia de la Paris. 

Lupta pentru Unire intra astfel într-o nouă fază. Problema era 
cum să se realizeze deplina unire a celor două ţări, pe care Conven- 
ţia o admitea doar parţial — printr-un organ legislativ şi o organi- 
zare administrativă comună —, avindu-și însă fiecare principele, 
guvernul şi parlamentul său. Soarta Unirii stătea acum în mîna viitoa- 
relor adunări, care urmau să aleagă cîte un domnitor. Legea electo- 
rală anexată Convenţiei de la Paris era astfel alcătuită, încît puterea 
electorală stătea în mîna vîrfurilor societăţii : marii proprietari, negus- 
torii şi industriașii bogați. 

Pînă la alegerea Camerelor care urmau a hotărî asupra viitori- 
lor domnitori, Poarta numi — conform Convenţiei de la Paris — cîte 
o căimăcămie, adică o locotenenţă domnească, în fiecare ţară, avînd 
misiunea în primul rînd de a pregăti listele electorale pe baza noii 
legi şi de a efectua alegerile. În Ţara Românească, locotenenţa consta 
din Emanoil Băleanu, I. A. Filipescu — intenționind a sprijini ale- 
gerea ca domnitor a lui G. Bibescu — şi Ion Manu, trăgînd nădejde 
să-l poată alege pe B. Ştirbei. Partida unionistă întimpina, precum se 
vede, mari greutăţi în lupta ei politică. Situaţia aceasta în mare, se 
repetă în mic şi în ceea ce privește lupta politică dusă de Boliac. Pri- 
mul lucru pe care trebuia să-l facă era să obţină înscrierea în listele 
electorale, dovedind venitul anual minim care i se cerea. Este înscris 
în listele electorale pentru districtul Ilfov. Însă la apariţia lor în 
„Buletinul oficial“ se produce surpriza: Boliac nu se găsește pe 
listă, ci într-un codicil al ei, care sună destul de enigmatic: el și cu 
preotul Alexandru „sînt scoși deocamdată din listă pentru pricini 
binecuvîntate, pînă la a doua punere la cale“. Care erau aceste „pri- 
cini binecuvîntate“ ? C. A. Rosetti, prietenul din acea vreme al lui 


* în tot timpul activităţii divanurilor, C. Boliac e directorul celor două publi- 
caţii oficiale în care se consemna mersul lucrărilor Divanului ad-hoc din Ţara 
Românească : Monitorul Adunării ad-hoc (27 septembrie 1857—4 ianuarie 1858) şi 
Proces verbaux des séances de lVAssemblee ad-hoc de la Roumanie (30 septembrie— 
10 decembrie 1857). 


23 Supliment la nr. 107 din 31 decembrie 1858. 

Boliac şi port-parola partidei naţionale, le comentează tot aşa de 
enigmatic în revista politică a zilei de 13/25 decembrie *: „La aceasta 
n-avem a zice alt decit că acest articol s-a uitat a se pune în Conven- 
ţia de la Paris“ ”. 

„Naţionalul' lui B. Boerescu e mai categoric în protestul lui: 
„Asupra d-lui Chesar Boliac şi preotului Alexandru nu vedem cari 
sînt acele pricini binecuvintate cari i-au exclus provizoriu, mai cu 
seamă că cauzele de excludere sînt prevăzute prin Convenţiune și, 
dupe cum știm, d. Boliac s-a înscris de subtadministraţie și nimenea 
nu l-a contestat la tribunal“. 


Pricina în realitate era că adversarii politici ai Unirii în general 
şi ai lui Boliac personal dezgropaseră afacerea cu briliantele contelui 
Zichy — așa cum arată „Patria“ din lași, la începutul anului 1859. 
Un voluminos dosar se alcătuise la căimăcămie, cuprinzînd corespon- 
denţa purtată de guvernul austriac și cel otoman cu guvernul Ţării 
Româneşti — la vremea ei — în această chestiune%. Discreţia lui 
C. A. Rosetti se explică, probabil, prin faptul că nu voia să facă jocul 
adversarilor Unirii, deschizînd prin presă discuţia unei chestiuni care 
putea provoca destule confuzii, aruncînd astfel o umbră neprielnică 
asupra tuturor foştilor exilați politici, — în nepriceperea capetelor 
simple. Boliac însă, personal, nu avea nici un interes să se desintere- 
seze. Nu protestează prin presă, ci pe calea mai discretă a justiţiei, 
conform legii electorale chiar. Tribunalul de Ilfov, secţia I, în ziua 
de 12 decembrie îi dă cîştig de cauză, statuind înscrierea sa în listele 
electorale 7. Printr-un ofis către Ministerul Dreptăţii, caimacamii 
Băleanu şi Manu aprobă hotărîrea tribunalului. Îşi repetă însă insinua- 
rea: „Rămiînînd ca alegătorii să preţuiască după științele ce se 
așteaptă şi li se vor comunica în urmă, pricinile binecuvintate pentru 
care Depart. din Năuntru l-au fost scos vremelnicește din liste“ ”. 


Manevra politică a adversarilor şi-a atins totuşi scopul. Boliac 
s-a mulțumit numai cu acest modest succes. În listele cu rezultatul 


24 „Românul“, II (1858), nr. 103, p. 1. 


25 Vezi şi scrisoarea de protest adresată de C. Boliac. redactorului, publicată 
în „Dîmboviţa“, I (1858—1859), nr. 26 din 7 ianuarie 1859, p. 103. Din ea vedem 
că, în urma hotărtîrii tribunalului, căimăcămia îl trecuse printre alegătorii Capitalei; 
îl şterge apoi de aici şi îl trece din nou pe lista alegătorilor din Ilfov. 

2 Cf. Depeșa d-lui L. Beclard către comitele Walewski din 29 decembrie 
1858, București, în: „Acte şi documente relative la istoria Renașcerii României“, 
vol. IX (1857—1859), Bucureşti, 1901, p. 183—185. 

27 Românul“, II (1858), nr. 104, p. 1.; „Naționalul“, II (1858—1859), p. 9. 

28 Ibidem, nr. 108, p. 327. 

alegerilor nu-l găsim menţionat nicăieri printre cei aleşi”. S-ar putea 
zice că nici n-a candidat. Profesiunea noastră de credinlă %, publicată 
de 22 de inşi, între care şi Boliac, în perioada luptei electorale, poate 
fi luată şi ca un simplu manifest politic. Nu avem ştire precisă că ar 
fi candidat într-un anume loc. 

Puţina activitate publicistică din anul 1858 și-a desfăşurat-o 
Boliac în coloanele gazetei amicului său C. A. Rosetti, în „Românul“. 
E curios însă că nu colaborează de la început la această foaie. Vor- 
bind de colaboratorii „Românului“, în 5 noiembrie 1857 C. A. Rosetti 
amintește de Taxil Delord, Ubicini, loranu, dar nu pomeneşte nimic 
de Boliac *!. Mai semnează politic lernescu — pseudonimul lui Winter- 
halder, care nu este decît o traducere a numelui său — iar literatură 
semnează : Al. Odobescu, G. Sion, D. Bolintineanu şi Gr. Alexan- 
drescu. 

Semnătura lu: Boliac o întîlnim abia către sfîrșitul anului 1858. 
Prima lu: contribuție la „Românul“ e un articol cu caracter istoric- 
arheologic: Despre daci”, studiu de tip hasdeian, vast, prolix, cu 
ipoteze din cele mai îndrăzneţe. Boliac nu a publicat aici decît înce- 
putul părţii I, în care adună cele mai vechi mărturii despre locuitorii 
Daciei. 

Lăsînd studiul întrerupt, Boliac începe a publica o serie de inte- 
resante aforisme * sub titlul de Sentintze. Aforismele acestea indică 
uneori preocupări psihologice, fără fineţe însă: „Numai pe aceia îi 
urîm prea mult, pe care am fi în stare să-i iubim tot pe atita. pe cit 
îi urîm într-un caz invers“. Alteori, preocupări de morală socială : „A 
ști totdeauna să te strîmtorezi pe tine şi niciodată pe alţii, va să zică 
& poseda ştiinţa traiului în societate : va să zică a fi civilizat. „Acela 
care n-a crezut în opinia publică n-are drept să ceară nimic de la 
dînsa. 

Crezind în forţa opiniei publice, era firesc ca Boliac să predice 
şi prin aforismele sale liberalismul cugetări: și al difuzării ei : „.Misti- 
cismul este totdeauna fatal popoarelor, căci cheia misterului o au 
numai aceia ce îl întrebuințează : şi această cheie este o armă ce nu 
intimpină pavăză. Libertatea presei este singura scăpare în contra 
misticismului guvernurilor“. (...) „Dreptul cel mai preţios al omului 
civilizat este libera comunicare de gîndiri şi de idei“. (...) „Cel care 


2? Românul“, HI (1859), nr. 5 din 13/25 ianuarie, p. 3. 

% Românul”, II (1858), nr. 87 din 3/15 noiembrie, p. 447. 
3: Românul“, I (1857), nr. 26, p. 1. 

3 Românul“. II (1858), p. 218—219, 230—231. 

33 Ibidem. p. 251, 264, 268 ; nr. 85, p. 240. 

se teme de publicitate ştie că are multe păcate şi n-are nici dorința, 
nici voinţa de a se îndrepta“. De aci atitudinea hotărită faţă de tira- 
nie: „Un tiran intră în poezie, dar poezia nu intră în tiran nici- 
odată“. „Liranii și popoarele chinuite de dînșii se tem deopotrivă unii 
de alții”. „Liranilor le trebuie lecţii mari, precum la boalele cele 
grele trebuiesc doctorii eroice“. De frica tiraniei, urăște monarhia. 
Imaginea de aici e interesantă întrucît vine din amintirile sale de 
pasionat drumeţ al Bucegilor în tinereţea sa. Se referă la viermii care 
se află vara în peticele de zăpadă adăpostite în cutele văilor nordice 
ale munţilor: „Monarhia este ca viermele din ghiaţă ; răceşte tot 
aerul ce o împresoară, precum acest vierme miraculos al Carpaţilor 
răceşte un volum de apă în proporţii nemăsurate cu dînsul“. Tot cu 
acelaşi sentiment loveşte şi în boierime : „Sînt cîţiva ani de cînd cre- 
deam că n-o să putem trăi fără (robi) ţigani ; acum ne temem că nu 
vom putea trăi fără boieri (este vorba de instituție, nu de individe). 
Cei care s-au învăţat fără robi vor putea trăi fără stăpîni“. Condam- 
nîrd societatea veche, feudală, care se fărima atunci cu totul, Boliac 
nu iubește, nu aprobă nici noua formă de viaţă burgheză, care începea 
să se instaleze, triumfătoare şi în ţările române: „Averea a devenit 
astări tarifa probităţii şi a cunoştinţelor ; cu cît a mai mult, cu atît 
eşti mai onest și mai învățat”. (...) „Aurul rupe angajamentele ce s-au 
făcut prin aur: nu poate rupe însă și angajamentele ce-a făcut 
inima. 

Cele două articole politice pe care le semnează Boliac în acest an 
sînt în legătură cu lupta electorală. În articolul intitulat Opinia 
publică * demonstrează că lipsa ei în Principatele Române pînă la 
1848 se datora Regulamentului organic, care daduse domnitorului 
dreptul să ia hotărîri grave în cabinet, singur, fără să roşească în faţa 
nimănui, pe cînd în trecut trebuia să le ia în ședință publică, în con- 
sfătuire cu Divanul obştesc. Ca un semn al amorţeiii opiniei publice. 
încă în 1858 Boliac consideră faptul că toată lumea era preocupată 
numai de persoana viitorului domnitor. În stigmatizarea acestei îngu- 
stimi politice pune viguroase accente pamfletare: „De zic că ţinta 
noastră, preocupaţia noastră cea serioasă să fie mai mult alegerea 
deputaţilor, n-am zis că trebuie lăsată întîmplării alegerea domnului. 
O barieră nestrăbătută trebuie ardicată între trecut și viitor! Oamenii 
trecutului nu sînt ai viitorului! — Ce fel? În ajunul unei prefaceri 
radicale a societăţii noastre întregi, în ajunul unei prefaceri de con- 
ştiinţă chiar, cînd ceea ce s-a socotit pînă acum bun are să se soco- 


31 „Românul“, II (1858), p. 267, 282—283 (neterminat). 

tească d-acum înainte rău şi ceea ce s-a crezut rău are să se crează 
bun ; cînd voim a stirpi trecutul fără întoarcere, ne vom mai gîndi 
de trebuie sau nu să punem balsamul în vasul unde a fost veninul ? 
Ne vom gîndi de trebuie sau nu să punem Constituţia în Regula- 
ment ? Cum ? Preotul Vinerei va deservi altarul Minervei şi bacanta 
va deveni vestală ? — Cum ? Îmbuibatul ametit în orgie va trece fără 
nici o purificare, la cena de agape ?“ În articolul Candidaţii de depu- 
taţi”, Boliac se învîrteşte cam în jurul aceleiași probleme. Critică 
atitudinea de nepăsare a opiniei publice faţă de viitorii deputaţi. 
Subliniază însă că şi majoritatea candidaţilor nu aveau preocupări 
sociale şi politice de un ordin ceva mai înalt, ci se gîndeau pur şi 


simplu că — prin alegerea ca deputați — vor deveni oameni influenţi 
și cu venituri. 
Gazeta „Naţionalul” — a amicului său politic Basil Boerescu — 


ne oferă în 1858 o surpriză: Călugărița. Romant de D-nu Cesar 
Bolliac. „Romant în limbajul epocii însemna „roman“. În anii 
1855—1858 — după primele încercări de roman la noi: Tainele ini- 
mei de M. Kogălniceanu, în 1850, şi Hoţii şi hagiul de Al. Pelimon, 
în 1853 —, specia aceasta atît de caracteristică pentru evoluţia epicii 
moderne își face apariţia masiv, dacă nu prin calitate, cel puţin prin 
număr. În 1855, în „România literară“, V. Alecsandri — conform pro- 
misiunii făcute în 1852, în prospectul revistei, de a publica şi „roma- 
nuri naţionale“, adică cu subiecte din realitatea românească — a dat 
la lumină Logofătul Baptiste Ueleli de V. A. Urechia, o povestire 
între nuvelă şi roman ; partea I din Serile de toamnă la ţară, roman 
de Al. Cantacuzin, şi cunoscutul roman al lui Bolintineanu, Manoi. 
În revista „,Foiletonul zimbrului“, V. A. Urechia publică un alt 
roman al lui, Coliba Măriucăi, ecou al prodigiosului succes cunoscut 
de Uncles Tom Cabine de Harriet Beecher-Stowe, tradus la noi încă 
din 1853. Tot în 1855 înregistrăm romanul cu haiduci mai mult fan- 
tezişti decît romantici Aldo și Aminta sau Bandiții de C. Boerescu. 
În anii 1857—1859, în foiletonul ziarului „Românul“ apare Omul mun- 
telui, semnat „Doamna L.“, pseudonim care ascundea colaborarea 
dintre scriitoarea franceză Marie Boucher şi V. A. Urechia ”. 

S-ar putea ca impulsul pentru acest „romanţ“ să-i fi fost dat de 
romanul foileton din „Românul“, în care autorii apleacă un ochi atent 


35 Românul“, II (1858), nr. 105, p. 315—316. 

36 Naţionalul“. I (1858), nr. 75 din 28 august, p. 1—2 ; nr. 76 din 1 septem- 
brie, p. 1—2 : Foileton,. 

37 Cf. Şt. Cazimir, Prefată la Pionierii romanului românesc, Bucureşti 1962, 

spre credințele țăranilor, din nefericire, dîndu-le un pronunțat carac- 
ter mistic. S-ar putea ca „romanţul“ lui Boliac să fi constituit, în 
intențiile lui, o replică lucidă la aceste alunecări. Nu putem şti precis 
însă, deoarece romanul lui Boliac a rămas în stadiul de fragment, 
publicarea lui întrerupîndu-se după două numere, deși se încheia cu 
obișnuitul „va urma“. 

Ceea ce izbește de la început în acest „romanţ“ e faptul că e 
scris în versuri. În acest caz am avea de-a face cu ultima producţie 
poetică databilă a lui Boliac. Forma de vers i-a fost impusă, proba- 
bil, de conținutul narațiunii. E mai mult un poem romantic. Tema lui e 
una dintre cele favorite ale publicisticii lui Boliac, încă din tinereţea 
lui : emanciparea femeii, dreptul ei la iubire, la o soartă liber aleasă 
de ea însăşi. Fa se împleteşte cu lupta tot atît de consecventă a lui 
Boliac împotriva clericalismului, împotriva speculei pe care o făcea 
biserica cu misticismul, care prezenta încă o forţă de atracţie asupra 
unor oameni din cele mai diverse straturi sociale. Să nu uităm că 
ceva mai tirziu Boliac va începe faimoasa lui campanie pentru secu- 
larizarea averii mănăstirilor închinate din România, campanie prin 
care urmărea nu numai revenirea unei cincimi din pămîntul țării în 
stăpînirea statului român, dar şi o diminuare a influenței așezămin- 
telor mănăstirești. 

Acţiunea fragmentulu: publicat este următoarea : La bilciul din 
Riureni — „aproape de Rîmnic“ —, stareţa Mănăstirii Dintr-un Lemn 
vine însoţită de două tinere călugăriţe, dintre care una, Lia, atrage 
atenţia unui tînăr prin frumuseţea ei. Linărul are trăsături de erou 
romantic : „în negru învălit“, el „îmblă numai singur“. Cînd călugă- 
riţele se duc „la episcop să-și facă închinarea“, tînărul le urmăreşte, 
impresionînd-o pe Lia prin „eleganţă“ și „elocință'“. Se întilnesc şi 
a doua zi, la bilci. „O vijelie mare întunecă eterul“, dînd prilej tină- 
rului să le ofere loc în „trăsura ţinută cît colea“. Când urca pe maici 
în trăsura lui, îi sărută Lie: mîna, îi pune în ea un inel și-i mingiie 
piciorul. Lia e tulburată. Tînărul vine apoi la mănăstire sub pretext 
ca să facă „o priveghere“, — episod ce îi dă lui Boliac prilej să 
descrie Mănăstirea Dintr-un Lemn, cu copacul ei secular și icoana 
făcătoare de minuni. Îndemnată de o „prognostica“ instinctivă, sta- 
reţa îi porunceşte Liei să rămînă în chilia el. Noaptea, Lia iese în 
grădina mănăstirii. Aici o întîmpină tînărul, o sărută şi o îndeamnă 
să fugă împreună, pe calul lui, anticipînd Povestea teiului de Emi- 
nescu. 

Tonul acestei poezii — aproape necunoscută și nefigurînd în nici 
una dintre ediţiile operei lui Boliac — e discursiv prozaic, pasajele 
de adevărată poezie fiind şi aici cu totul rare. 

Din punct de vedere pictural, mănăstirea e contemplată cu ochi 
admirativi : 


E o plăcere, credeţi, cînd cineva priveşte 
Cu ochi de simbatie, şi vine omenește 
Să cerceteze viaţa din schitul chinovit. 


Viaţa în comun din mănăstire e apreciată ca un simbol al ideii de 
toleranţă, atit religioasă, cît și socială : 


Sîntem geloşi p-o mică avere-n osebire 
D-averea cea imensă ce-n lume risipim ; 
Pizmaşi p-o casă-n care noi nu contribuim, 
Și unde tot creştinul, păgînul şi ateul, 
Săracul şi avutul, plugarul și evreul, 
Privit de o potrivă îşi află un azil. 


În același ton de articol de gazetă însă, se indignează în faţa pre- 
scripţiei regulamentare, care interzicea călugărirea robilor, în speţă 
a robilor țigani : 


Ţiganul nici aicea nu-și poate-afla scăpare 
Şi creştinismul care comiînd-a lui scăpare 
N-a vrut ca să-l primească de loc în sînul sâu. 


În schit, în locul păcii, în curţile lui Christ, 
În casa Carităţii, — aicea zic, e trist 
Țiganul rob sau liber să nu găsească pace, 
Să n-afle mîntuire de relele ce-a face ! 


Evocarea primilor fiori de dragoste și protestul împotriva claustrării 
în chinovii atestă toate vechile deficienţe ale poeziei de iubire a lui 
Boliac. Totul e uscat şi stingaci : 


Pentru întîia oară ea simte-o frămîntare 
Ce nu poate s-explice. E dulce stramutare 
Aicea cînd ne fură întîiul vis d-amor 

Nelegiuită-i legea ce nu e aşezată 
Pe legile naturei, şi-n veci va fi călcată. 


O, cîte inimi calde pe lespede-ngheţate 
Se bat gonind deșertul ! Amante, soţii, mume, 
Simţiri în amorţire, năbuşite fără nume... 


Episodul furtunii într-un biîlci, cu o mai vie culoare de epocă ar fi 
putut prilejui un tablou de artă, dar nu avem decît un fel de schiță- 


inventar : 


O vijelie mare întunecă eterul, 

Se prăvălesc virtejii, se înegrește cerul, 

Se face zioa noapte, și corturi și frunzare, 
Și şandramale, mărfuri, l-a vîntului suflare 
S-amestic în cîmpie cu pulberea rotind, 

Cu un obor de vite în zbierete fugind. 


Nici în evocarea unui peisaj romantic nu e mai norocos. Se pare că 
Boliac nu a învăţat nimic din evoluţia poeziei noastre sub impulsul 
realizărilor lui Alecsandri şi Bolintineanu. Autorul Călugărițe: rămîne 
la procedeele sale din tinereţe, tot la penibila sa nesiguranţă de lim- 
baj în poezie, tot la caracteristicile sale inegalitaţi de ton. Rareori 
cîte o oază de expresie poetică mai muzicală : 


Răcoarea nopţii cade şi seara este lină. 

Sclipesc luceferi, stele, în bolta cea senină. 

Şi luna se întinde pe verdele tapet, 

Curmat de o apșoară ce murmură încet, 

Pe potecuţe albe, pe sălcii plingăroase, 

Pe flori ce-şi las parfumul, pe erburi fremătoase, 
Pe lungile ferestre arzînd în lumînări, 

Pe cruci eșind ca morţii la magice cîntări, 

Şi pe un şir de case tăcute şi albite, 

Uitîndu-se la dînsa prin ochiuri mici, sticlite. 


Finalul fragmentului — dialogul dintre călugăriţă și tînărul roman- 
tic — nu e lipsit de asemenea accente melodioase, aici chiar cu un 

sunet aparte, ce parcă nici nu ar mai fi al lui Boliac, cu excepţia 
muntenismelor lui caracteristice : 


— Eu nu mai pot Fecioarei cădelniţa să-ntinz 

Și candela-i se stinge de loc ce o aprinz! 
Viaţa-mi va fi muncă și moartea o osîndă. 

Dea Domnul pentru tine să fie soarta blîndă ! 

Te du, te du ; mă lasă să ies să pling la vint! 

— Nici sfinţii nici demonii, nici cîte puteri sînt 
Nu pot să ne despartă ! Un cal colea ne-așteaptă - 
Și peste doă ore, cînd zioa se deşteaptă, 

Imenul cel mai dulce amorul va serba. 

Te lasă fericirii şi n-o mai cerceta... 


Pentru un „romanţ , ceea ce ni se povestește în fragment e prea 
puţin, — şi aceasta ne face să regretăm că a fost întrerupt. Poate că 
peripeţiile lui ar fi fost mai atractive decât fluidul liric. 

N-ar trebui să uităm nici grupul de opt epigrame publicate de 
Boliac tot în gazeta lui B. Boerescu %, — cu atît mai mult cu cît pînă 
acum ele au fost trecute cu vederea atit de editorii, cît și de comen- 
tatorii operei lui. Una dintre ele e adresată Unui pedant scolastic : 


-— Ştiu grecește, latineşte, 
Ovreeşte ş-arăbeşte, 
Matematici şi himia, — 
Ştiu de tot şi istoria ; 

Am în jură doctorate 

Şi-n religii sînt abate, — 
Cine va a discuta ? 

— Spirt şi sare îți lipseşte 
Ca să poţi a profita. 


Precum se vede, „spirtul şi sarea“ nu abundă nici în epigrama lui 
Boliac, avînd ca subiect, pe cît se pare, pe unul dintre latiniștii arde- 
leni. Nici cea vizîind un medic — lucrată în tehnica falsului mono- 
log — nu indică o artă mai rafinată a epigrame : 

Toţi zic că eu sînt doctor și toţi îmi cer reţete ; 

Văpsesc puţină apă şi trec de Galian. 

Diploma mi-e în frunte ; îi dau cum poci pe bete, 

Şi-mi fac frumos comerciul cu bietul orășan. 


aa Cesar Bolliac, Epigrame, în „Naţionalul“, I (1858), nr. 68, p. L: Foileton. 

Două epigrame ţintesc în avari. Reproducem aici cea dintîi, La un 
zgârcit bolnav : 


Tu viaţa nu-ţi iubeşti, 
De ce nu vrei să mori ? 
Trăind, tu nu trăieşti : 
Munceşti să faci comori 
Celor ce urăşti. 


Alte două sînt adresate confraţilor. Prima e La un poet nou: 


Toată lumea tot vorbea 
C-ai avea un manuscris. 
Ici, colo se tot citea ; 

Se spunea minuni c-ai scris. 
Dar de cînd ai tipărit, 

Ca şi cînd ai fi murit. — 
Exemplare căpuiși 

Numai cîte dăruiși. 


A doua e scrisă Pe o cârtacică ce mi s-a recomandat : 


Mă unesc să zic 
Că-n ăst volum mic 
E mult interes ; 

ar n-am înțeles 
Nimic. 


Desigur că genul poantei și al vorbei de spirit nu e cel în care putea 
străluci Boliac. El e omul trăsăturilor adinci și lungi de condei, omul 
loviturilor directe şi tari, luptînd cu viziera deschisă şi cu toate armele 
lui grele deodată. 


Pregătiri pentru reapariţia „„Buciumului”7 


1859-1862 


În 94 ianuarie 1859, într-o şedinţă secretă a Adunării elective 
din Țara Românească, se realizează actul istoric al Unirii prin ale- 
gerea lui Al. I. Cuza, domnitorul Moldovei, la propunerea lui B. Boe- 
rescu. Acesta era rezultatul şedinţei secrete din seara de 23 ianuarie 
a conducerii partidei naţionale, în care propunerea fusese făcută de 
Dim. Ghica. Populaţia Bucureştilor şi ţăranii clăcași au contribuit 
hotăriîtor la toate acestea prin atitudinea pe care au avut-o înconju- 
rind în zilele de 22 și 23 ianuarie clădirea Adunării. Cu privire la 
rolul lui Boliac în aceste zile hotăritoare, avem un document în scri- 
soarea datată 11 martie 1869, în care Barbu Vlădoianu — în 1859, 
comandant al oștirii şi deci avind un rol hotărîtor — povesteşte amin- 
tiri personale în legătură cu evenimentul istoric petrecut cu 10 ani 
înainte. Scrisoarea s-a publicat în ziarul „Térra“ și de acolo o repro- 
duce ziarul lui Boliac!'. Despre Boliac, Vlădoianu spune următoarele : 
„Este adevărat că cel dintii care-mi făcu propunerea unirii fu Chezar 
Boliac, cînd veni într-o dimineaţă la mine şi-mi zise: «Ştiu că poți 
sa mă trămiți d-aci d-a dreptul în închisoare, dar iată propunerea 
ce am să-ţi fac: să alegem pe domnul Moldovei!» Fui frapat şi îi 
răspunsei că, avind cineva asemenea idei mari, nu se poate teme de 
închisoare”. 

Boliac ia parte directă şi la viile frămîntări politice care au urmat 
actului Unirii. În aprilie candidă ca deputat în orașul Tîrgovişte. 
Contracandidat îl avu pe Eliade Rădulescu. Din 12 voturi, după un 
balotaj, Boliac obţine 6 voturi şi Eliade 6. Biroul îl declară ales pe 
Boliac pe motiv că Eliade nu avea dreptul să candideze, nefiind 
înscris în listele de alegători ale orașului ?. Boliac era candidatul „par- 
tdului naţional“, iar Eliade al celui advers, al antiunionișştilor. 

În şedinţa din 16/25 mai a Adunării însă, comisia de validare 
propune anularea alegerii, deoarece jumătate din voturi fuseseră date 


1 „Trompetta Carpaţiloru“, 1869, nr. 713, din 13/25 martie, p. 1. 
2 C. A. Rosetti, Alegerile, în „Românul“, III (1859), nr. 52 din 2/14 mai. p. 2. 

lui Eliade. Cu toată apărarea energică făcută de stinga Adunării, 
reacţiunea îşi impune voinţa: cu 20 de abţineri, 4 voturi contra şi 
27 pentru, raportul de invalidare este aprobat de Cameră prin vot 
secret’, Boliac înregistrează astfel un nou eşec de pe urma acestei 
încercări politice, care îi aduce în plus reaprinderea urii şi a vervei 
pamfletare a lui Eliade, care se exercită și asupra lui într-una din 
multele broșuri politice pe care le scoate între 1859 şi 1861 în Biblio- 
teca portativă. Eliade reia textul publicat în 1845, în „Curierul româ- 
nesc', adăugîndu-i unele notițe de felul acesta, străveziu : „El şi cînd 
se face zbir de poliție şi cînd ia de la cizmar o cizmă și della altul alta, 
şi cînd adună monetele şi diamantele ori antice ori moderne, și cînd 
face pe Figaro ori pe Dulcamara, el tot poet umanitar este, tot spre 
împlinirea unei misiuni îşi dă trupul chinului, prin scamatorii şi 
orgii“ î. Boliac îl atacă tot așa de pătimaș prin Critica criticei 5, aspră 
întîmpinare a reapariţiei „Curierului românesc“: „Ziarul strigoi, 
revenind în lume peste 11 ani cu coada tăiată, îşi reclamă posturile 
la curtea domnească, declarind pe toţi chiatipii actuali neînvăţaţi. 
declarînd că toţi românii care nu învaţă de la dînsul ceea ce chiar el 
nu știe sînt ignoranţi, trădători de patrie şi nu mai merită a purta 
numele de român. Scriitorii moldoveni nu scriu ca dînsul şi prin 
urmare nu ştiu carte ; scriitorii transilvani nu scriu ca dînsul și prin 
urmare nu știu carte; colegiul din Bucureşti nu scrie ca dînsul și 
prin urmare nu știe carte ; cu un cuvînt, nu mai este nici un român 
în toată România care să știe românește. Vechi metod al acestui 
curier, bătrîn slujbaş, de cîte ori își cată seau intră la un stăpin nou! 
Tot cu aste cuvinte bătea pe cenzorul Picolo sub domnia lui Ghica 
cînd voia să-i ia locul ; tot cu aste cuvinte bătea pe d. Marcovici și 
Carcalechi sub domnia Bibescului cînd voia să li ia locul. De cîte ori 
a pus la ochi un stăpîn galanton, a început mai întîi să hulească pe 
adversarii săi“. 

Tot un epilog al trecutei alegeri este şi apelul făcut din nou de 
către C. Boliac: Colegiului alegătorilor din capitala Tîrgovişte €. 
Declarind că se înfățișează iarăşi, cu încredere, la repetarea alegerii, 
Boliac narează felul cum a decurs şedinţa din 16 mai, în care „boierii“ 


3 Adunarea Naţională din Bucureşti, în „Românul“, III (1859), nr. 59, din 
19/31 mai, p. 2—3. 

4 Eliade, Biblioteca portativă. XU. Diverse, Collecția de Brebenei şi Viorele. 
Bucureşti, 1860, în Approposito de d. Sarsailă, p. 27—36. Reprodus şi în Satirele şi 


fabulele lui..., 1884, p. 95—105. 
5 „Românul“, III (1859), p. 658—660, nr. 144 din 13/31 decembrie, 
6 Ibidem, p. 368—369, nr. 92. din 4/16 august. 

l-au împiedicat să vorbească în Cameră și i-au invalidat alegerea. 
Înfierează și aici pe Eliade, calificîndu-l drept candidat fraudulos al 
partidului reglementar, adică al celor ce regretau Regulamentul orga- 
nic şi epoca lui. Boliac n-a reușit însă nici la repetarea alegerii, care 
s-a făcut în ziua de 14 august. Eliade n-a mai candidat. „Românul“ 
a sprijinit din nou candidatura lui Boliac pentru Tîrgovişte, alături 
de cea a lui Gr. Marghiloman pentru R.-Sărat și a lui Vernescu pentru 
Brăila”. La alegere, din 13 voturi, Boliac a obţinut numai unul. A 
fost ales un obscur Comănescu, cu 6 voturi. 

Activitatea de publicist desfășurată de Boliac în 1859, în coloa- 
nele ziarului „Românul“ ê, e dintre cele mai bogate și mai interesante 
prin diversitatea problemelor pe care le pune, prin entuziasmul faţă 
de actul Unirii, faţă de domnitorul Cuza şi prin necontenita preocu- 
pare de a dezvolta noua constituţionalitate. În 31 ianuarie, el cele- 
brează astfel Unirea: „Sîntem cinci milioane de frați, astăzi uniţi 
sub un singur domn, pe care îl iubim precum iubește mama pe fiul 
ei, căci domnul nostru este creat de noi înşine. Avem Mare, avem 
Dunărea şi Carpaţii, cu cele mai roditoare cîmpii din Europa. Nici 
Ștefan, nici Mircea, nici Mihai nu au avut cît are Alexandru loan I“. 

El îi schiţează domnitorului următorul program democratic și 
patriotic, în aproape aceleași linii ca şi Kogălniceanu în celebra sa 
cuvîntare la aceeași alegere a lui Al. loan Cuza : „Meargă totdeauna 
înaintea dorințelor naţionale, fără să se ostenească! Libertăţile 
publice fie gardia sa și libertăţile individuale agenţii săi! Lucrul său 
fie simplicitatea, egalitatea mîndria sa, şi opinia publică singuru-i 
regulator. Luminarea poporului fie puterea sa din lăuntru şi armarea 
lui forţa sa în afară. Plugar și ostaș este românul, deci domnul său va 
da pas facultăţilor naţionale“ ?. 

În articolul Princu strein! — răspuns propriei sale poezii din 
„Buciumul“ anului 1857 —, Boliac ia vehement apărarea alegerii lui 
Al. I. Cuza împotriva acelora care insinuau că ar fi fost mai bun 
un prinţ străin : „Fii bine încredinţată, junime cu inima fierbinte, că 
bănuielile și temerile ce auzi șoptindu-se pe la auzul tău sint născo- 
Ciri ieşite din noapte ale cabinetului vreunei clice, este suflarea rece 
din plămîni cadaveroşi, din inimi de ghiaţă, care ar vrea să tempereze 
zelul tău de naţionalitate, amorul tău de patrie, prin răceala mormiîn- 
tului în care au cugetat ei de cînd s-au născut“. Arată clar că soluţia 


7 Românul“, III /1859), nr. 91 şi urm. 
8 Ibidem, nr. 98, p. 1. 

9 Ibidem, nr. 13, p. 50. 

10 Ibidem, p. 62. 

prințului străin fusese o soluţie specifică împrejurărilor anului 1857, 
pe care o considera depăşită prin alegerea fericită a lui Al. loan Cuza. 


Discutînd problema acele: constituţii românești, prin care Adu- 
narea aleasă de curînd urma să înlocuiască mecanismul strîmt al Con- 
venţiei, Boliac încearcă o definire naivă a etapelor vieţii de stat a 
Principatelor Române în decursul istoriei: stat „militar- democratic“ 
pînă la Mihai Viteazul ; „stat ciocoiesc de la el pînă-n ajunul fanario- 
ților : „stat biurocratic“ în timpul domniilor fanariote. În numele 
progresului, cere oamenilor trecutului, oamenilor Regulamentului 
organic, să se dea la o parte, să lase loc deplin oamenilor Constituţiei, 
oamenilor de la 1848, după cum altă dată şi oamenii Regulamentului 
ceruseră loc în numele noii legi *. 

Interesant e articolul Explicarea câtorva vorbe 5, — răspuns la 
afirmaţiile din broşura Proprietatea în Principatele Moldo-hRomăne, 
semnată B. K. Discutind această broșură, Boliac încearcă să lămu- 
rească noţiunile de republican, socialist și comunist. Ca socialişti îi 
citează pe Saint-Simon și Fourier. Ca comuniști, îi numește pe Moreli. 
Babeuf şi Owen. Aminteşte discipolii comuniști ai lui Proudhon, 
Cabet, Louis Blanc. La noi vorbește de Mehtupciu, venit de la Paris în 
1836, ca adept al lui Fourier. Necunoscînd Manifestul Comunist, 
necum alte scrieri ale lui Marx și Engels apărute pînă atunci în Occi- 
dent, Boliac cade victimă clişeelor anticomuniste din presa reacțio- 
nară din Franța contemporană lui. 

Foarte juste observaţii cu privire la raportul dintre clasele sociale 
și partidele politice consemnează în schimb Boliac în articolul Fusiu- 
nea !, din care s-a publicat doar partea I. Rememorînd împrejurările 
din 24 ianuarie 1859, Bolac notează că marii boieri şi marii negus- 
tori manifestaseră aceeași comportare faţă de evenimentul politic 
care se pregătea, în timp ce micii boieri. micii negustori, meseriaşii 
au participat cu însufleţire la lupta politică. Plin de tilc e articolul 
Moderaiu *, cu atît mai mult cu cît însuşi Boliac, mai tirziu, a intrat 
în categoria celor condamnați pe bună dreptate acuma. În articol, 
Boliac atacă violent încercările conservatorilor de la noi de a se masca 
după o grupare de centru : „moderaţii'”, în Cameră. 

Alături de preocuparea politică continuă şi preocuparea umani- 
tară. Un frumos, un vibrant articol în acest sens e cel intitulat Închi- 


1t Constituţia română, în „Românul“, III (1859), p. 29—30. 
12 Altă religie, alti preoți. în ..Românul“, III (1859), p. 81—83. 
13 „Românul“, III (1859), p. 114—115. 

14 Ibidem, p. 141—143. 

15 Ibidem, p. 146—147. 

sorile noastre. Telega *, întăţişare cu un penel aspru a regimului din 
ocne şi închisori, în toată cruzimea lui rece: munca neomenoasă din 
ocnă ; viaţa ocnaşilor noaptea, cu legarea în fiare şi la butuci ca să 
nu fugă ; crîncenia pedepselor — „temnicul sau gherla“. Îşi explică 
cruzimea acestui regim judiciar prin faptul că el era conceput de 
boieri, cărora el nu li se aplica niciodată, de drept, chiar cînd erau 
vinovaţi Y. Boliac sublinia şi aici una din problemele constante ale 
ideologiei lui : îmblinzirea pedepselor judiciare, ca semn al civiliza- 
(iei, preocupare vădită în atîtea dintre articolele și poeziile sale 
anterioare. 

Pentru a încheia cercetarea activităţii publicistice a lui Boliac 
in anul 1859, rămîne să mai spunem cîteva cuvinte despre colaborarea 
lui la gazetele „Naţionalul'“ şi „Dimbovita“. 

„Naţionalul“ era gazeta prietenului său, Basil, alias Vasile Boe- 
rescu. La ea colaborau C. D. Aricescu şi Paul Vioreanu, iarăşi buni 
amici ai lui Boliac, care mai tirziu vor apărea des în paginile zia- 
relor lui proprii. Apoi îi întîlnim aici pe Ştefan Sihleanu, cumnatul 
său, soțul Matildei Peretz ; pe folcloristul și amicul lui B. P. Hasdeu 
de mai tîrziu, I. C. Fundescu, ca şi pe romancierul N. Filimon. Cola- 
borează și Eliade, pe atunci adversarul crîncen al lui Boliac. 

Contribuția lui Boliac se inaugurează prin articolul Ne /rebuesc 
dascăli ”. Nu e dedicat învățămîntului, cum ar părea să indice titlul. 
Boliac discută aici problema viitorilor tehnicieni administrativi, atit 
de necesari pe atunci. Nu-i uită însă să îndrepte o şarjă specifică lui 
împotriva vechiului regim, imaginîndu-și perplexitatea unui om al 
acestui regim în faţa noii vieţi. Simulînd a vorbi în numele acestuia, 
Boliac creează un adevărat monolog, ca şi Alecsandri în ale sale 
„cînticele comice” : „Cu purdalnica asta de Constituţie are sa se 
afunde răspunderea scurt. Pas de te mai chiverniseşte din slujbă! 
Ma: bine un an ministru cu Regulamentu decit zece ani mimis- 
tru cu Constituţia ! Pas de te mai intelege cu oamenii ăştia din 18! 


16 „Românul“, p. 369 bis—370 bis. nr. 97 din 15 august. 

17 Articolul a avut un ecou apreciabil în public. D. Voiculescu, „ingrijitor” 
la ocna Telega, se simte obligat să-i răspundă tot prin „Românul“, protestind împo- 
triva afirmațiilor lui Boliac, însă în fond confirmîndu-le pe toate: „butucul“ şi 
„temnicul“ ca pedepse, bolile care secerau condamnaţii, aerul infect din ocnă. La 
scrisoarea acestuia de protest, C. A. Rosetti adaugă un scurt comentariu, subliniind 
această recunoaştere fară voie 

18 Alte articole: Plan de proiecte generale pentru organizarea administrației 
în România liberă. în „Românul“, III (1859), p. 189—191. 198—199, Libertatea pre- 
sei, ibidem. p. 270, 273—274, 278—279. 

19 Natțtionalul“, II (1859), nr. 26, din 8 martie, p. 2—3. 

— Și apoi mai zic că nu ne-a atacat proprietatea ! Apoi Regulamen- 
tul, apoi slujbele de pe Regulament nu erau proprietățile noastre? 
Arzători de Regulament! Destructori de proprietăți! Mincători de 
boieri şi de privilegiuri, ce pace mai cereţi cu noi? Ce aţi avut cu 
noi şi cu proprietăţile noastre ? Focul Gheenei pentru voi şi sînul lui 
Avraam pentru cei care ne dase sîntul Regulament !“. 

Prin articolul Armarea înainte de toate”, Boliac începe cam- 
pania sa pentru crearea unei armate puternice a noului stat român, 
— o idee căreia îi va rămîne credincios în întreaga sa activitate jur- 
nalistică de aici înainte, pînă la sfîrşitul ei. 

Articolul intitulat Confesiune” nu e iarăşi ceea ce indică titlul. 
El ridică problema acută atunci a menţinerii puterii politice tot în 
mîinile marii boierimi, cu toate că prin Convenţia de la Paris se 
desfiinţaseră în mod formal vechile privilegii ale aristocrației. Atacă 
problema din punctul de vedere al boierimii mijlocii şi mici. În 
numele lor vorbeşte aici Boliac, ca de „noi toţi“: „Prin ce miracol 
ministerul ? se compune numai din persoane din fosta clasă întiia ? 
Foştii boieri mari nu sînt mai mult de 30 familii și foştii boieri de 
clasa a doa şi a treia sînt 3000 ; nu s-au găsit capacităţi în aste clase 
spre a ocupa asemenea posturi ? Această glumă ar fi de stilul 7înța- 
ului. Pentru ce singurul minister ce este ocupat de un om de clasa 
a doa se discută de la înfiinţarea astui cabinet şi se scrie în toate par- 
tile lumii: să vie un fost boier mare să-l ocupe? Pentru ce ast om 
capabil ce-l ocupă astăzi nu se întărește ministru ? Pentrucă privile- 
giul este în toată vigoarea lui ; pentrucă egalitatea cerută de noi toti, 
boieri mari și mici, şi decretată de conferinţe, este o glumă ; pentrucă 
drepturile nu se dobîndesc decît numai cînd se simt şi se cer“. 

În fine, Boliac își republică și aici articolul Titlul suveranilor 
români după „Buciumul“ din Paris. 

În gazeta ,„Dimboviţa“, a credinciosului său amic, poetul D. Bolin- 
tineanu, Boliac publică un vehement articol, tot pe linia criticii 
îndreptată asupra vechiului regim: Regulamentul”. Într-o „scrisoare 
adresată către redactor“ % reia apărarea actului de la 24 ianuarie, 
considerînd Unirea Principatelor ca o realizare a progamului revolu- 
tiei de la 1848. Îi urmează articolul Prinţ strein. Ambele articole sînt 


20 „Naţionalul“, HI (1859), nr. 34, p. 133—134. 
21 Ibidem, nr. 36, p. 1. 

2 Prin acest termen, se înţelegea pe atunci întregul guvern. 
„Dîmboviţa“, I (1858—1859), nr. 43, din 7 martie 1839, p. 170—171. 
Ibidem, p. 339: Bucureşti, 3 august. 

însoțite de comentariul redacţiei, care confirmă energic justeţea punc- 
tului de vedere al lui Boliac. 

Aşteptînd reluarea activităţii publicistice a lui Boliac, ajungem 
în anul 1860. 

Unirea se realizase de aproape un an. Convenţia de la Paris se 
aplica intensiv tot de atunci. Însă majoritatea speranţelor legate de 
Unire de către mica boierime şi de burghezie — ca să nu mai vorbim 
de țărănime şi de muncitorime, tot atît de apăsate, tot atît de stoarse 
ca și pînă atunci — rămăseseră nerealizate. Marea boierime avea încă 
în mâini frînele puterii politice și făcea tot posibilul ca să nu le 
piardă. O ajuta la aceasta legea electorală prin prevederile ei reac- 
ționare, care limitau atît de mult dreptul la vot, încît alegerile deve- 
neau o parodie, un cîmp deschis tuturor manevrelor de intimidare şi 
corupţie. Am văzut cum, la Colegiul orășenilor din Tîrgovişte, numă- 
rul total al votanţilor era de 12 numai. Ne putem închipui cine erau 
aceștia — dat fiind că înscrierea în listele electorale se făcea pe bază 
de avere — şi la ce manevre se puteau preta ei. Cele două adunări 
legislative ale Principatelor Unite, precum și Comisia centrală de la 
Focşani aveau majoritatea formată din elemente reacționare, care 
începeau să se grupeze în partidul ce în curînd se va numai conser- 
vator. Aceste adunări stînjeneau voit bunele intenţii de legiferare ale 
domnitorului Cuza. Întărit prin recunoașterea sa de către cele șapte 
puteri garante. ca domnitor al Principatelor-Unite, Cuza dizolvă, în 
6 decembrie 1859, cele două adunări și Comisia centrală. Cuza înso- 
ţeşte convocarea alegătorilor de un întreg program de reforme. Nece- 
sitatea rezolvării, fie chiar şi parţială, a problemei ţărăneşti, era imi- 
nentă. Însă tocmai aceasta îi înspăimînta pe marii proprietari. Deți- 
nînd majoritatea în listele de alegători, aceştia caută să trimită în 
noile adunări, pe cît posibil, oameni care să le dea garanţia că nu 
vor consimţi la o schimbare esenţială a stării de lucruri. Astfel. noile 
camere au o compoziţie și mai reacționară decit cele precedente. 
Aceasta se explică atit prin îndirjirea cu care luptau marii proprie- 
tari ca să nu-și piardă poziţiile, cît şi prin faptul că partida liberală 
nu mai avea, ca înainte, sprijinul mobilizator al ideii Unirii. Din 
partida aceasta au pătruns în noile adunări aceia care apăreau mai 
înclinați spre un compromis, și au fost eliminaţi cu cea mai crîncenă 
hotărîre aceia care — prin trecutul lor — erau știuți ca incoruptibili 
și indomptabili. 

Acestea toate sînt lucruri pe care trebuie să ni le reamintim, spre 
a putea înţelege toată lunga, dureroasa și sterila luptă politică, dusă 
de Boliac în acest an. Ca unul care se dovedise dintre cei greu de 

disciplinat, dintre cei care erau în stare să facă gestul nebunesc de a 
da cu piciorul oricărei situaţii, de dragul panaşului politic, pentru a-și 
respecta vechile convingeri, — Boliac a fost lovit cu hotărîre de către 
adversarii politici, şi loviturile au avut efect. În alegerile parţiale 
— pentru un membru și doi supleanţi la Consiliul municipal din Bucu- 
vești — Boliac nu izbutește, obţinînd numai 11 voturi, pe cînd cei 
trei aleşi dispuneau de 26 pînă la 21 de voturi”. Înregistrează şi o 
satisfacţie în acest timp, din altă parte însă: e numit membru la 
Curtea Apelativă din Bucureşti *. După afirmaţiile sale de mai tîrziu, 
numirea i-o făcuse însuși domnitorul Cuza. 

În luna aprilie are în schimb durerea de a-şi pierde soția. Aflăm 
aceasta din compătimitorul Cuvint funebru... rostit de C. A. Rosetti 
la înmormâîntarea ei ”. 

Unii amici stăruie pe lingă el să nu se descurajeze de eșecul 
suferit la Tîrgovişte şi să candideze în viitoarele alegeri generale 
chiar în București. Boliac însă răspunde printr-o scrisoare publică, 
cerind amicilor săi să nu risipească voturile, ci să le concentreze 
asupra acelorași reprezentanţi pe care partida liberală îi trimisese în 
Camera ce se dizolvase: N. Golescu, C. A. Rosetti și B(asile) 
Boerescu &. 

Judecînd realist, Boliac şi-a mutat cîmpul de activitate politică 
în judeţul părinţilor săi, în Vlaşca, deocamdată în capitala ei, la 
Giurgiu. La primele alegeri parțiale, care s-au desfășurat în iunie 
1860, la colegiile orășenilor din Giurgiu, Buzău și Brăila, Boliac can- 
didează ca deputat la Giurgiu, pe cînd vechii săi amici, G. Vernescu 
şi Al. G. Golescu luptau în celelalte două orașe. Reușește cu 9 voturi 
din 12, deci relativ uşor”. Şansele sigure de a se alege în judeţul 
unde familia Peretz avea vechi şi întinse legături de rubedente şi 
prietenie au produs o emoție explicabilă în tabăra „albilor“, viitorii 
conservatori : „Cînd d. C. Boliac se duse să se aleagă deputat la 
Vlașca, şi ştirea se auzi la Focşani. un membru din minoritatea retro- 
gradă a Comisiei centrale plecă la Giurgiu, ca să-l surpe, pe Jos şi 
cu capul gol“ ®. În exagerarea ei, informaţia e cît se poate de eloc- 
ventă. Boliac urma de astă dată să intre în mod sigur în Adunarea 
Legiuitoare ca deputat. Nici un clenci electoral nu mai putea fi găsit 


25 „Românul“, IV (1860), nr. 34 din 3/15 februarie, p. 1. 

26 Cronica în „Dîmboviţa“, II (1859—1860), nr. 40, din 5 martie 1860, p. 155. 
27 Românul“, IV (1860), nr. din 15/27 april., p. 314—315. 

233 Ibidem, nr. din 19 februarie, 2 martie, p. 158—159, 

20 Ibidem, nr. 178 din 26 iunie, p. l. 

3 Dimbovita“, II (1859—1860), nr. din 30 aprilie, p. 208. 

ca să-l împiedice. Singurul mijloc care mai rămăsese era dezgroparea 
afacerii cu briliantele contelui Zichy- Lucrul acesta fu îndeplinit cu 
toată dirzenia şi lipsa de scrupule de care erau capabili adversarii 
săi din marea boierime. În şedinţa Adunării Naţionale din 5 iulie 
1860, după ce se validează alegerile de la Buzău şi Brăila, C. Fili- 
pescu citeşte raportul comisiei de validare cu următoarea concluzie 
cchivocă : „Comisiunea, deși a găsit această alegere legală, nu a putut 
însă să întărească actul d-lui Boliac, pentru cuvintele expuse în raport, 
lăsînd ca Adunarea în omnipotenţa ei, să decidă asupra acestei difi- 
cultăţi”. Urmează o furtunoasă dezbatere, care e redată pe larg în 
gazeta lui C. A. Rosetti”. Chr. Tell cere imediat cuvîntul şi îi ia 
apărarea lui Boliac, arătînd nesinceritatea poziţiei pe care se aşezase 
comisia. Urmează o replică teatrală: Dim. Ghica, părăsind fotoliul 
prezidenţiei Camerei, ia cuvîntul ca simplu deputat, acuziîndu-l — în 
numele comisiei de validare — pe Boliac, că n-a voit să se disculpe 
în faţa comisiei, că a tăgăduit că ar fi fost arestat în Turcia, pe cind 
în incinta Camerei se află deputaţi care ştiu că s-a dat chezăşie pentru 
dînsul, ca să-l scoată din închisoare ?. De altfel, aceasta n-a fost sin- 
cura scenă dramatică în cursul dezbaterilor. La un moment dat, Ion 
Brătianu trece şi el de pe banca ministerială în rîndurile deputaţilor, 
luînd violent apărarea lui Boliac, arătînd că e o chestiune de demni- 
tate națională să nu se condamne un deputat pe baza unor acte de 
acuzare austriace şi turceşti. Răspunzind acelora care afirmaseră că 
autorităţile turceşti fuseseră binevoitoare cu Boliac în timpul cerce- 
tărilor de la Constantinopol, ministrul lon Brătianu rostește o filipică 
atît de violentă împotriva Imperiului Otoman. încît unul dintre colegii 
săi din guvern se simte obligat să precizeze că Brătianu vorbea ca 
simplu deputat şi că miniștrii nu sînt de acord cu cuvintele sale. După 
o serie de intervenții mai mult sau mai putin patetice din partea 
ambelor tabere, raportul comisiei se pune la vot şi e admis cu 34 de 
bile albe contra 25 negre. Adunarea hotărăște ca alegerea lui Boliac 
să fie suspendată pină cînd el se va disculpa faţă de ‘gravele acuzații 
aduse. Dezbaterea şi-a prelungit amplu ecoul în presă. 

Ziarul prieten „Dimbovita“ condamnă hotărîrea din 5 iulie, din 
punctul de vedere al dreptului, dar, în cît privește aspectul moral al 
chestiunii, exprimă părerea că Boliac trebuie să facă „orice-i va fi 
prin putință spre a se justifica înaintea tuturor“. Sugerează să fie 
întrebat direct însuşi Kossuth şi cere ca ministrul de Externe sa-i dea 


a „Românul“, IV (1860), p. 574—575. 578—579. 583. 585—586. 
3 Aluzie la tot ceea ce făcuse Ion Ghica și Marin Serghiescu. Amiîndoi insă 
au tăcut. 

tot concursul lui Boliac spre a-l scăpa de această „moarte civilă ”. 
Boliac răspunde printr-o scrisoare * în care mulţumeşte redactorului 
pentru această apărare. Evocă trecutul prieteniei lui cu B. Boerescu, 
acum ministru al Justiţiei şi unul dintre cei care căutau să-l lovească, 
în loc să-l apere, atît ca ministru, cît şi ca redactor al ziarului „Naţio- 
nalul'*. Roagă să se publice două documente: demisia din Curtea 
Apelativă — adresată domnitorului Cuza, care îl numise — şi cererea 
către Tribunalul din București, ca să-i citeze pe cei doi foşti caima- 
cami, [on Manu şi E. Băleanu, ca să-şi justifice ofisul prin care, în 
] S57, îl şterseseră din lista electorală. 

Într-o nouă scrisoare către redacţia amicală a aceluiaşi ziar * 
Boliac se plînge din nou cu amărăciune de B. Boerescu : „Sînt calom- 
niat și cer a mă disculpa : formează-se tribunaluri numai de către ine- 
micii mei politici chiar, şi subscriu dinainte că nu voi apela la sen- 
tinta lor : dar voiu să fiu judecat. Camera mă trimite să mă judec şi 
Ministerul Public mi se pune în drum, îmi astupă gura şi îmi zice: 
pentru tine nu este dreptate ; oricine va cugeta să te judece sau să-și 
dea drum a te judeca, pate ce-a păţit administratorul şi procurorul 
ce nu s-au supus să te declare afară din lege“ 


Cursul încîlcit mai departe al afacerii îl aflăm din ziarul lui 
IL G. Valentineanu, „Reforma“. Dintr-un articol semnat „Redacţiu- 
nea“ %, aflăm astfel că — în conformitate cu hotărîrea Camerei depu- 
taților, care lăsase ca afacerea să se lămurească pe cale judiciară, 
— Boliac intentase acţiune de calomnie celor doi caimacami. Aceştia 
însă refuză să vină înaintea procurorului pe motivul ca sînt mari 
boieri şi aceasta ar fi sub demnitatea lor. Întrebat de către domnitor 
— care se interesa de mensul afacerii —, Boerescu opinează că ei tre- 
buie să dea urmare acţiunii procurorului la cererea lui Boliac. Totuşi, 
peste noapte, ministrul Justiției își schimbă părerea și caută să-l con- 
vingă Și pe procuror să şi-o schimbe. Acesta însă, om al dreptăţii, 
preferă să-şi dea demisia. Cel care i-a luat locul a fost ales dintre 
cei cu mai puține scrupule şi a stins acţiunea juridică împotriva foşti- 
lor caimacami. În aceeaşi pagină, sub titlul Petiţia d. Boliac la Cameră, 
se publică și textul adresei prin care Boliac — arătînd că cei doi foşti 
caimacami nu s-au prezentat înaintea procurorului, recunoscînd astfel 


33 D, Bolliac si votul Adunării. în ..Dimbovita”, II (1559—1560). nr. 73 din 9 
iulie 1860, p. 286. 

34 „Dimboviţța“, nr. 74 din 13 iulie. p. 291. 

33 Ibidem. nr. $0, din 3 august, 1860, p. 316. 

36 Reforma“, II (1860), p. 206—207. Articolul Călcare de conventiă, călcare 
de justihă“. 

implicit că nu puteau să-şi susțină vechile acuzaţii — cere dreptul de 
a reveni în Cameră. Ziarul lui |. G. Valentineanu continuă să dea 
şi mai departe sprijin acţiunii de apărare a lui Boliac ”. Drept orice 
urmare însă, guvernul declară cu cinism locul lui Boliac vacant ȘI 
anunţă noi alegeri la Giurgiu. 

Rămiîne să mai spunem cîteva cuvinte despre actele pe care se 
bazase comisia de validare în acuzările sale. În dosarul nr. 175 din 
anul 1850, la Ministerul de Externe, la „masa“, adică secţia franceză, 
figura o notă a lui Aali-Paşa, ministrul de Externe al Turciei, cu data 
de 20 noiembrie 1850, către domnitorul Știrbei, pentru despăgubirea 
moștenitorilor contelui Zichy. La rîndul ci nota lu: Aali-Pașa era 
provocată de o notă a internunțiului, a reprezentantului: diplomatic 
al Austriei la Constantinopol, care reclama această despăgubire. 


Urmarea acestei acţiuni, de astă dată pe plan intern, se află în 
dosarul nr. 1235 din anul 1851, al Ministerului din Lăuntru, unde 
figurează circulările ministrului respectiv către prefecturi, pentru 
cercetarea averii lui Boliac, spre a se pune sechestru pentru suma pre- 
tinsă de moștenitorii lui Eugeniu Zichy. Mai exista și un dosar nr. 
157, în care se află actele relative la acest sechestru. S-a pus sechestru 
pe moşia dotală a lui Boliac în lipsa oricărei alte averi. Știrbei a 
acordat mai multe termene moștenitorilor contelui Zichy ca să trimită 
un împuternicit în Ţara Românească, spre a se judeca cu reprezen- 
tanţii lui Boliac, pe atunci în exil. Contele Edmond Zichy, fratele 
celui executat de regimul revoluționar maghiar — după ce declan- 
șase toată afacerea adresîndu-se la sfîrşitul anului 1849 autorităţilor 
țării sale ca să-l sprijine în încercările lui de a da de urma lui 
Boliac —. acum se dezinteresează de această invitaţie. Nu se prezintă 
nimeni din partea moștenitorilor contelui Zichy şi astfel — după + 
ani de aşteptare — în 27 octombrie 1857 se ridică sechestrul. Despre 
toate aceste acte aflăm din capitolul Citeva esplicări pentru comblec- 
tarea cellori relatale, în broşura lui C. D. Aricescu, pe care am mai 
citat-o %. De ce s-au desinteresat moştenitorii lui Zichy? E simplu. 
Fiindcă contele Leiningen, în tratativele duse cu Poarta pentru o serie 
de chestiuni în-legătură cu lichidarea revoluției din 1848—1849, 
căzuse la înţelegere cu aceasta ca guvernul otoman să-şi ia asupră-şi 
despăgubirea moștenitorilor lui Zichy. 


37 J. a a i D. Bolliac. Camera şi Ministerul Justiţiei. în „Reforma, 
II (1860), nr. 55 din 29 septembrie, p. 217—218: Redacţiunea, Răspuns Naţiona- 
lului, Ibidem; e "219, 


3 Coresp. secreta.... p. 86—59. 


298 CEZAR BOLIAC 


Toată această dureroasă frămîntare politică, toate aceste mari 
amărăciuni cauzate de ea, au înriurit inevitabil activitatea publicis- 
tică a lui Boliac în cursul anului 1860. 


O bună parte din această activitate e dominată de înseși întîm- 
plările relatate. Ea constă din scrisorile publice pe care le-am cercetat 
şi din republicarea, sub formă de Memoriale — în ziarul amic „Re- 
forma” — a documentelor în legătură cu activitatea sa la Paris, docu- 
mente publicate în broşura sa litografiată la Goyar, în 1856, sub 


titlul Choix des Lettres et Mémoires sur la Question Roumaine ”. 


Cea mai redusă contribuţie o dă Boliac ziarului „Românul“. E 
curios acest lucru, cu atit mai mult cu cît Boliac simte necesar să facă 
în acest an o ostentativă și publică demonstraţie de fidelitate faţă de 
ziarul lui C. A. Rosetti. Demonstrația o face prin următoarea scri- 
soare, pe care o dăm în întregime, fiindcă o credem revelatoare pentru 
ținuta publicistică a lui Boliac în acel timp şi pentru spiritul lui de 
independenţă din totdeauna, rebarbativ faţă de tot ceea ce ar putea 
însemna obligaţie îndelungată şi stăpin : 


Domnule redactor, 


Ziarul „Reforma“ a publicat că eu m-aș fi angajat să fiu colaborator 
la acel ziar. Vă rog să rectificaţi în „Românul” această eroare a 
„Reformei“. Eu nu m-am otăriît niciodată colaborator al nici unui 
ziar. Cînd scriu cîte un articol, îl trămit la oricare din ziarele pro- 
gresiste și, dacă a scri de mai multe ori într-un ziar, va să zică a fi 
colaborator al acelui ziar, atunci, pe drept cuvint, m-aş putea numi 
colaborator numai al „Românului“. 


1860, februarie 16 
Cesar Bolliac * 


Scrisoarea lui Boliac porneşte de la următorul anunţ. pe care 
sarăşi îl reproducem întreg, fiindcă indică măsura în care Boliac era 
prețuit ca ziarist : „Anunţăm cu cea mai vie placere publicului nostru, 
şi mai cu seamă domnilor abonaţi ai «Reformei», că d. Cezar Boliac, 


32 Publicarea acestei broşuri — de astă dată în versiune românească — se 
face în suplimentele numerelor ? (p. 4). 3 (p. 3—4), 4 (p. 1—4). I1 (p. 1—2) ale 
„Relormei” începînd din 7 ianuarie 1860 şi se întrerupe în 8 februarie. 


0 „Românul”. IV (1860), p. 158. 

bătrînul nostru literator și publicist”, a binevoit a oferi erudita sa 
peană redacţiunii acestui ziar. Redacţiunea, dar, a „Reformei“, espri- 
mînd via sa mulţumire şi recunoştinţă domnului Boliac, speră totdeo- 
dată că publicul nostru va sustine cu mai multă căldură acest ziar, 
care are de deviză : Patria şi Adevărul“ ?. 

Faţă de gingāşia sentimentelor exprimate aici, răspunsul lui 
Boliac a fost cît se poate de dur. Totuşi, |. G. Valentineanu nu s-a 
supărat şi a luat lucrurile sub latura humorului : „Redacţiunea Refor- 
mei a cetit epistola d-lui Boleac adresată Românului relativă la 
Reforma şi a admirat foarte mult modestia d-lui Boleac“ *. În anun- 
țurile lui viitoare însă, Valentineanu va fi mult mai: prudent cînd va 
fi vorba de Boliac. După ce comunică viitorii colaboratori, între care 
şi C. D. Aricescu, adaugă : „D. Boliac ne-a promis de asemenea a ne 
onora din cînd în cînd cu cîte un articol“ *. 

Colaborarea lui C. Boliac la „Românul“ în 1860 se rezumă la un 
singur articol : începutul studiului intitulat Libertatea individuală * în 
carc — definind în sensul liberalist noţiunea de „libertate individuală“ 
— combate violent „arestarea preventivă“. la atitudine categorică împo- 
triva puterilor abuzive acordate agăi, în acel timp, în România, în 
ceea ce privea instruirea în primă instanță a delictelor. Denunţă cu 
idignare procedeele de tortură, delațiunile prin spioni și alte mij- 
loace barbare, pe care aga le întrebuința ca să afle adevărul. 

Articolul acesta. astfel, e în acelaşi timp și o pagină de ideolo- 
gie politică înaintată, şi un preţios document social privind moravu- 
rile judiciare ale epocii. 

Interesantă e activitatea jurnalistică a lui Boliac în coloanele 
„Dîmboviţei“, în 1860. Ea începe printr-o răsunătoare scrisoare des- 
chisă, prin care Boliac cerea prietenului său, poetul Bolintineanu. o 
discuţie largă asupra afirmației unora că, autoritățile fiind reprezen- 
tanții domnitorului — care conform Constituţiei de tip modern e 
neresponsabil dar și inviolabil —, criticînd actele acestor autoritāti, 
atacă pe însuşi domnitorul, iar în fiinţa domnitorului atacă însuşi 
actul de la 24 Ianuarie 1859, atacă Unirea : „Această chestie fiind de 
principie iară nu de persoane, viu cu viziera ardicată şi te provoc la 
luptă pe domeniul d-tale chiar. Nici o personalitate, nici o aluzie la 
viața privată a nimenui, nici ọ injurie. Amici din copilărie fără între- 


4 Boliac avea pe atunci 47 ani! 

42 „Reforma“. II (1860), nr. 10 din 14/26 februarie, p. 1, col. I. 

43 Chronica interiora, — .„Reforma”. nr. 13 din 25 februarie st. v.. p. 50. 
4 Anuntiu, — „Reforma“, II (1860). nr. 16, din 6/15 martie. p. 6l. 

35 Românul”. IV (1860), p. 46—47. 

rupere, sectari ai aceluiaşi altar. luptători pentru aceleaşi principe, 
paraţi cu aceiaşi deviză : Patrie şi Libertate ! vom lămuri, vom așeza 
acest mare principiu constituţional și vom goli chestia cu aceiaşi ami- 
cie cu care am golit de multe ori pahare. Răspunsul d-tale în numă- 
rul viitor“ %, 

Într-o notă la sfîrșit, Bolintineanu se declară de acord cu pro- 
punerea, dar amină discuția pentru numerele viitoare. Scrisoarea a 
avut un larg ecou, fiind reprodusă şi de celelalte două ziare amice * 

Boliac pune astfel chestiunea în stilul său ziaristic vioi, necruță- 
tor, referindu-se la ultimele silnicii ale administrației, faţă de ţărani 
şi orăşeni : „Zicînd că au făcut rău cei ce au bătut cu urzici pe pielea 
goală femeile din satul Bezdatul %, este o anarhie, este o revoltă în 
contra principiului înălţat la 24 lanuarie ; pentrucă ataci însuși pe 
zapciul care înfăţişează pe însuşi ispravnicul, ce înfăţişează pe însuşi 
vornicul, care înfăţişează pe însuși prezidentul Sfatului, ce înfăţişează 
pe Vodă. Zicînd că rău au făcut dorobanţii ce au bătut cu săbiile pe 
pacinicii cetăţeni adunaţi cu ştirea poliţiei în sala lui Bossel, zici că 
a făcut rău chiar aga, chiar vornicu, chiar vodă...“ 

Cu ironia lui acidă de totdeauna, Boliac nu uită să persifleze 
mentalitatea boierilor : „Ştiţi că nu sînt proşti domnișorii care sprijină 
aşa de bine principiul din 24 Ianuarie și neviolabilitatea domnitoru- 
lui ? Sub o asemenea egidă largă și tare, să tot fii în slujbe! să tot 
trăieşti în constituții! Cu o asemenea responsabilitate, să fii dorobanţ 
şi ministru cît îi trăi! Guvernul este de la dorobant şi pînă la minis- 
tru ; guvernul este responsabil pentru faptele sale; dar pentrucă 
guvernul este pus de domnitorul neresponsabil, apucaţi dacă puteţi pe 
domnitorul de „faptele guvernului ; să plătească vodă ce a mincat 
guvernul său.. 

încercarea de asasinat civil întreprinsă de adversarii politici asu- 
pra lui Boliac în 1860 nu a avut rezultatele decisive care probabil se 
scontau. Dacă ascensiunea lui politică fusese pentru moment oprită, 
prețuirea lui Boliac pe tărîmul social-cultural e în continuă creştere. 
Ziarul „Românul“ — oficiosul fostei „partide naţionale“ în începutul 
său de organizare ca partid pe atunci — continuă să-i dea tot spriji- 
nul moral. Încă de la începutul anului, printre cei 16 membri ai comi- 
tetului pentru sărbătorirea zilei Unirii, propuşi de „Românul“ ®, este 


5 Dimbovita”. II (1859—1860). nr. 25, din 13 ian. 1860, p. 97—98. 
7 „Reforma“. II (1860). supliment nr. 5, p. 1—2; „Românul“. IV (1860), 
Pp 
p. 42—43. 


43 Sat în care îşi localizase. în 1837. balada sa Maria din Bezdat. 
4 V (1861), nr. din 6 ianuarie, p. 21. 

şi C. Boliac alături de D. Bolintineanu, G. Creţianu, Nic. Golescu ş. a. 
În acelaşi ziar, în pagina 283, la rubrica Felurimi, se publică textul 
următoarei scrisori, desigur o traducere din limba franceză : 


„Domnului Boliac. 


Domnu meu, 


Institutul Africei, întemeiat pentru abolirea tratei și a sclava- 
giului în Africa, ar fi foarte flatat a te avea în numărul vicepreşedin- 
ților săi de onoare. Spirit luminat și generos, vei înţelege această glo- 
rioasă însărcinare a Europei creștine și vei binevoi a te asocia la 
această lucrare. Cu acest simţimînd. am onoare ş. c. 1. 


Paris, 16 fevruari 1861“. 


Din comentariile redacției, aflăm că acest .„Institut al Africer` 
era o societate fondată în 1838, cu scopul de „a concura la civiliza- 
rea şi colonizarea universală a Africei, prin agricultură, comerciu, 
industrie, arte, litere şi ştiinţe, spre a proteja, a lumina ș-a emancipa 
gintea africană“. La conducerea lui erau ducele de Valentinos, prin- 
cipele de Rohan-Soubise şi alţii. 

În acest timp, nestabilitatea politică și lupta acerbă dintre „albi“ 
şi „roşii“ din anul 1860 continuă cu dirzenie crincenă, cu lovituri şi 
contralovituri fulgerătoare. Cele două foste principate continuară să 
aibă guverne deosebite. Guvernul lui Manoil Costachi Epureanu, de 
tendință moderată, primește un vot de blam din partea Adunării. 
— ceea ce aduce dizolvarea ei în 29 ianuarie 1861 și noi alegeri în 
aprilie. Printre candidaţii la Cameră în București, propuşi de „Româ- 
nul“ în 15 martie“, este și C. Boliac, după C. A. Rosetti și Șt. Go- 
lescu, al doisprezecelea pe o listă foarte numeroasă. Însă, o dată cu 
organizarea mai fermă a partidului, Boliac începe să fie sacrificat. În 
26 martie. Comitetul electoral pentru Bucureşti recomandă numai 
candidaturile lui Nicolae Golescu, I. Brătianu şi C. A. Rosetti”. 
Aceștia, într-adevăr, şi reuşesc în alegeri, distanţindu-se cu mult de 
ceilalţi candidați, tot liberali. Din 221 de voturi, C. A. Rosetti obtine 
153, N. Golescu — 125, iar Boliac — numai 17, fiind întrecut pînă 
şi de Eliade, care avusese 50 de voturi *. 


0 Românul”. V (1861). nr. 74, p. 237. 
Ibidem. nr. $5, p. 277. 
Ibidem. nr. 93—94 din 3—4 aprilie. p. 305. 

La aniversarca revoluţiei din 1848 participă solemn şi Boliac, 
rostind o cuvintare din al cărei text se publică în „Românul“ * unele 
fragmente în editorial. 

În iunie 1861 au loc în București alegeri pentru Consiliul muni- 
cipal. „Românul“ îi propune pe Dim. Brătianu, Anton Arion, loan 
Melik, C. Boliac, dr. Grădianu, Dim. Berindei şi George Hagi Anghel, 
candidaţi ai aceluiaşi partid. Ziarul lui Valentineanu îi sprijină *. 
Aceştia reuşesc toţi“, afară de Grădianu, în locul căruia fusese niro- 
dus pe listă Niţă Boambă. Din 133 de votanți s-au declarat pentru 
Boliac 66. Consiliul acesta municipal nu dură mult însă. Peste citeva 
luni, în octombrie, ajunge în conflict cu guvernul de atunci, al lui 
Dimitrie Ghica, guvern bazat pe majoritatea reacționară a Camerei. 
Consiliul își dă demisia printr-o scrisoare, în care acuza guvernul că 
„îi paralizează imediat şi sistematic toate lucrările“. "Semnează : 
Í. Boambă, C. Boliac, I. Melik * ş. a. Pentru alegerile care au urmat 
în noiembrie, foştii unioniști au propus aceeași listă de candidaţi, cu 
neînsemnate schimbări ”. În alegeri însă au reușit candidaţii guver- 
nului, în luptă strinsă, întrunind între 97 şi 83 de voturi din 161, în 
timp ce candidaţii opoziției obțineau între 69 și 61 de voturi, căzînd 
astfel cu toții, inclusiv C. Boliac *. Şi în 1861 deci C. Boliac continuă 
să lupte în rîndurile fostei „partide naționale“ — în care se găseau 
încă mulți dintre patruzecioptiști şi luptătorii pentru Unire — ca sol- 
dat credincios al ei, sprijinind presa ei impotriva atacurilor grele prin 
care inamicii conservatori căutau să-l discrediteze nu numai pe auto- 
rul poeziilor Sila, Clăcașul, Muncitorul, dar şi întreaga grupare poli- 
că din care făcea parte. De asemenea. participă nu numai la lupta 
politică a întregului, dar și la durerile personale ale comilitonilor. 
Astfel, rostește cuvinte de mîngiiere la mormîntul Mariei loranu, care 
nu poate fi alta decît fiica lui Grigore loranu, fruntaș politic și cola- 
borato! asiduu la ziarele liberale ale vremii, în frunte cu „Românul“ id 

Nu poate fi vorba însă de partide politice la noi, în sensul modern 
al cuvîntului, cu o organizare administrativă precisă. Atit progresiştii, 
cît și reacţionarii constituiau grupări instinctive de oameni care îşi 


53 11 Cireşar 1861, în „Românul”. V (1861), p. 517—518. 
54 „Reforma“, III (1861), p. 61—62. 
5 Românul“, V (1861). nr. 170—171 din 19—20 iunie. p. 535. 
56 Ibidëm. nr. 285, din 12 octombrie. p. 901—902 ; „Independinta”. IV (1861), 
nr. 10 din 12 octombrie, p. 34. 

57 Ibidem. nr. 308 din 4 noiembrie. p. 977. 

s Ibidem, nr. 310—311 din 11 noiembrie. p. 985. 

“a Oraliune funcbră improvizată de d. Cesar Bolliac la înmormintarca Dom- 
nişoarei Maria loranu născută la anul 1839, în .Relorma“. JII (1561). p. S0. 

simțeau cotul, mergînd şi luptînd alături spre aceeaşi ţintă. Cei din 
fosta „partidă naţională“ aveau ca loc de raliere „cluburile“. În 1861 
am văzut că se constituise şi un „comitet electoral“. Ca un fel de ofi- 
cios al lor era considerat „Românul“, flancat de alte cîteva ziare 
vioaie, ca: „Dimbovita“ lui D. Bolintineanu, „Reforma“ lui I. G. 
Valentincanu, „„Naţionalul“ lui B. Boerescu, care ajungeau uneori la 
polemici destul de grave între ele, ca aceea dintre „Reforma“ şi 
„Nationalul“* tocmai în chestiunea invalidării alegerii lui C. Boliac 
la Giurgiu. Era încă deci o viață politică în curs de constituire. Pro- 
cesul de adaptare la formele vieții constitutionale de tip burghez era 
incă la începutul lui. Organismele politice — partidele — erau şi ele 
fluide. Personalităţi dinamice, în perpetuă agitaţie, foarte sensibile 
la chestiuni de orgoliu, rebarbative în mod violent faţă de tot ce li se 
putea părea ca un început de strunire tiranică — aşa cum era Cezar 
Boliac — își puteau găsi încă un loc în aceste organisme. 

Pe ide altă parte, antagonismul dintre progresiști şi reacţionari, 
dintre marea boierime şi adversarii ei era încă violent. Nu începuseră 
incă încercările pe pactizare, compromisurile. 

În momentul cînd aceste organisme încă protoplasmatice se vor 
constitui: în piramide, cu ierarhii, cu şefi, cu disciplină dură şi oarbă ; 
în momentul cînd. tocmai datorită acestei organizări rigide, vor deveni 
posibile tratativele şi pactele secrete între şefii politici adversari, com- 
binaţiile şi coaliţiile de culise, — soarta unor personalităţi ca C. Boliac 
şi C. A. Rosetti va fi pecetluită. C. Boliac va fi eliminat de la înce- 
put — fără vorbe, dar cu hotărîre neînduplecată —, iar C. A. Rosetti 
va fi din ce în ce mai mult trecut pe linie moartă, rezervindu-i-se 
doar demnităţile decorative şi cariera de ziarist. 


Dar aceasta se va întîmpla doar începînd de la sfîrșitul anului 
1862. Pînă atunci Boliac rămîne un luptător activ al fostului partid 
progresist al Unirii. În lumina acestui fapt trebuie considerată şi acti- 
vitatea lui publicistică din anul 1861. Ea se desfăşură în întregime în 
paginile ziarului „Românul“. S-ar părea că — în urma loviturilor 
atît de tari pe care le primea de la adversari — chiar o fire indepen- 
dentă ca a lui Boliac simţea nevoia alipirii de un organism puternic. 
„Românul“ era un astfel de organism. Începînd să apară la 9/21 
august, de trei ori pe săptămînă, în abonament cu trei galbeni pe an, 
ca proprietate personală a lui C. A. Rosetti, „Românul“ cunoaște 
curînd un apreciabil succes de public, ajungînd la 900 de abonati. 
cifră impresionantă pentru epoca aceasta. După un timp de prosperi- 
tate, C. A. Rosetti ambiţionează să-l transforme în cotidian, tot cu 
acelaşi abonament, sperînd că-şi va acoperi cheltuielile prin sporirea 

numărului abonaților. Încercarea însă nu reușește. Condiţiile vieţii 
noastre culturale de atunci nu îngăduiau încă o creştere atît de mare 
a numărului abonaților, încît să poată susţine o foaie cu apariţia zil- 
nică. Totuși, „Românul“ îşi cîştigase prieteni mulți şi statornici. Sc iau 
hotărîri precise şi repezi pentru a-l salva. În septembrie 1860 se con- 
stituie „„Asociaţiunea Diarului Românuli* — întîia societate anonimă 
românească pe acţiuni pentru editarea unui ziar. În prima dare de 
seamă făcută acţionarilor, ca preşedinte al societăţii, „graful“ Scarlat 
Rosetti — recapituliînd toată povestea ziarului — anunţă că durata lui 
era deplin asigurată ®. 

Activitatea din acest an a lu: Boliac în coloanele ziarului 
„Românul“ e cu totul remarcabilă prin energia, combativitatea, cît 
și prin diversitatea ei de preocupări. 

Încă din primele numere continuă studiul cu privire la Liberta- 
lea individuală, început în anul trecut“. Studiul acesta e interesant. 
fiindcă ni-l prezintă pe Boliac sub aspectul inedit de teoretician al 
dreptului, cu implicaţiile lui sociale, bineînţeles. Tema esenţială a 
studiului său era în fond problema apărării individului faţă de arbi- 
trarul justiţiei de pe atunci, mai cu seamă în ceea ce priveşte instruc- 
tia judiciară, închisoarea preventivă, prin urmare tot ce se întimpla 
înainte de a se da verdictul, înainte de condamnare sau achitare. 
Pentru a dovedi de la început, în mod izbitor, cît erau de înapoiate 
legiuirile vremii, le compară cu cele ale unui imperiu, cunoscut pe 
atunci pentru încremenirea feudală în care se afla. După Leclerc — 
traducătorul lui Confucius —, înfăţişează problema libertăţii indivi- 
duale faţă de justiţie în vechea legislaţie chineză. Citind din manualul 
Ta tsing beplec, tradus în englezeşte de G. Th. Staun şi în frantu- 
zeşte de Felix Renouard de Sainte-Croix, demonstrează că vechile 
legiuiri erau mai civilizate decît cele ale guvernului român de atunci : 
cereau garanții severe împotriva acuzatorilor mincinoşi ; pentru 
magistraţii şi temnicierii abuzivi, prescriau pedepse aspre ; închisoarea 
preventivă era cu totul deosebită de cea penală. Trece apoi la analiza 
legislaţiei ţărilor europene în această privinţă, stabilind tre: categorii 
de legislații, de la cele mai reacționare, ca în Austria şi Spania. pînă 
la cele mai liberale, ca în Marea Britanie. Cu privire la Rusia, citează 
amplu din lucrarea publicată în limba franceză, la Petersburg, în 
1769. sub titlul (tradus de Boliac): Jastruchiunea M.S.I. pentru comi- 
siunea însărcinată a face proiectul de o nouă condică de legi, sub- 


6 „Românul“, V (1561), supliment la nr. 16—17 din 16—17 ianuarie. 
6t Ibidem. p. 6—7 (nr. 13). 41—42, 54—55. 65—66. 85—86. 110—lil. 

liniind ca exemplu garanţiile care i se acordau acuzatului pentru a 
se putea apăra în toată libertatea. 

După lungul şi complexul escurs. Boliac trece la examinarea 
legislației românești sub acest aspect. De la început afirmă că nu o 
putea încadra în nici una din cele trei categorii stabilite de el, fiindcă 
a fost „la mila domnului“. Pravila lui Matei Basarab, sau Îndrebtarea 
legii, o caracterizează, nemeritat de aspru, drept .„un mare corp de 
legi bizare și necomplete, un amestec de drept canonic ortodox, de 
drept criminale cu toate atrocitățile Bizanţiei în decadinţă“. E atent 
la caracterul de clasă al prevederilor ei, în care se făcea deosebire 
netă între „omul de rudă bună“ şi „omul mai de jos“, la hotărîrea 
pedepsei. Tot sub acest aspect al caracterului de clasă înfăţişează 
Boliac felul cum se făcea judecata în Divanul domnesc în vechime. 
subliniind că apelul împotriva hotăririi unui mare boier se pedepsea 
cu bătaie şi despăgubiri mari dacă se dovedea neintemeiat. Cercetarea 
lui Boliac se încheie prin critica vehementă a Condicei criminale din 
1851, demonstrind caracterul ei monstruos reacţionar, ca una ce men- 
tinea pedeapsa cu moartea, bătaia pe pielea goală și munca silnică 
pe toată viața în ocnă, cînd aceste pedepse fuseseră desființate prin 
Regulamentul organic. 

Acesta e studiul juridic-social al lui Boliac. cea mai importantă 
încercare a lui în acest domeniu. El îi arată şi posibilităţile, dar și limi- 
tele. La fel ca şi în studiile sale arheologice şi numismatice de mai: tirziu, 
Boliac întrebuințează din plin, și în această lucrare, bogatele sale 
resurse de prozator: asociaţii de ide: îndrăzneţe, rod al unei: fantezii 
fecunde ; lecturi variate, din diverse literaturi şi domenii de cultură : 
stil viu, trepidant, direct, vorbind de la om la om. — cu totul opus 
morgei reci a stilului savant al vremii : caracterizări sclipitoare, chiar 
dacă nu totdeauna perfect juste : condamnări violente, mergînd pină 
la duritatea pamfletulu: ; apologii calde, mergind pîna la sentimen- 
talism. Dar în același timp se vădesc clar insuficienţele sale în pri- 
vința disciplinei științifice, pecetea hotărîtoare a pregătirii sale auto- 
didactice. Cînd face clasificații, procedează arbitrar, categorisind, 
bunăoară, legislaţiile după un haotic criteriu de rasă, pe care-l con- 
trazice de îndată el însuşi prin excepţii nemotivate. Cînd compară. 
alătură în mod arbitrar prevederi din secolul al XIV-lea la un popor 
şi prevederi moderne la altul, neţinînd seama de loc de epocă şi orîn- 
duirea socială din care veneau diferitele legislații comparate, ca să 
se vadă care era mai umană, mai apropiata de legea progresului. 

Tot în 1861 își desfășură Boliac memorabila sa campanie pentru 
secularizarea averii imense a mănăstirilor închinate la cele din Bet- 

leem, muntele Athos“ etc. Chestiunea era de o importanţă vitală 
pentru tînărul stat român de atunci, și Boliac subliniază aceasta de la 
începutul campaniei sale cu energia şi talentul ce îi erau caracteris- 
tice : „„Intrăm într-o cestiune care interesează toată societatea română ; 
pe tot economistul, pe tot omul politic ; care interesează atît pe mun- 
citor care lucrează cu mîinile pentru dînsul și pentru altul, cît şi 
pe proprietarul cu zecimi de mii de pogoane de loc, cu mii de braţe 
de clăcaşi ; într-un cuvînt, pe tot locuitorul acestei tere, fiă pămîntian, 
pămiîntiănit sau străin, care plăteşte un bir dirept sau indirept fis- 
cului român şi care este interesat la prosperitatea morale şi materiale 
a României“. Pentru a demonstra însemnătatea problemei, Boliac 
consideră că cel mai convingător limbaj e cel al cifrelor : „Este vorba 
aci d-un venit anuale de 30 000 000, din arende şi tătări de păduri, 
şi aceasta vorbind numai de teara de dincoace de Milcov, care să 
intre regulat pe tot anul în vistiăria noastră, spre a întimpina tre- 
buinţele statului și ale societăţii, uşiorînd cu aceasta toată societatea 
română de biruri: şi contribuţiuni grele și de taxe supărătoarie. Este 
vorba d-un fond de două miliarde, care să devină avere naţională cum 
a fost şi care ni s-a scamotat prin dibăcia politicei străine și prin 
nepăsarea, ca să nu zicem mai mult, a celor ce au lucrat Regulamen- 
tul, în complicitate cu străinul”. 

Cu acest prilej, Boliac mai aruncă o săgeată împotriva bisericii 
ca mare exploatatoare feudală: „A treia parte din pămîntul Ţere: 
Româneşti este proprietate a sfinților ; prin urmare şi a treia parte 
din locuitorii erei muncesc pentru aceşti divini proprietari. Aproape 
jumătate din acești sînți proprietari de moşie sint pămintiani şi-şi 
cheituesc venitul — de şi-l cheltuesc rău —, dar îl cheltuesc în ţeară ; 
dar mai bine de jumătate sînt străini şi-şi trag toate veniturile în 
străinătate, fără să dea un gologan măcar, havaet, vamă sau plocon 
la vistiăria ţerei ; aceasta este cea mai mare binefacere a Regu- 
lamentului“. 

Fiindcă în această campanie a venit vorba de călugării greci — 
cei dintîi beneficiari ai închinării la locașurile sfinte — Boliac ține 
să precizezt, aproape de sfîrșitul ei. că ea nu porneşte din nici un fel 
de resentiment faţă de poporul elen, a cărui luptă pentru indepen- 
denţă o celebrase el însuşi: „Am plîns de amoare pentru acei zvelţi 


2 Monastirile din Teara PRomaâncascu. în Românul”, V (1561). p. 129—130, 
158—159. 162—163. 182—183, 217—218. 234—235, 250—251, 793—795. 797—795, 
805—806. 814. S26—827, 845—847. 878—579. 961—962, 1 093—1 095. 

63 Prin „muncitor“ Boliac întelege aici. ca de obicei atunci. pe ţăranul fără 
pămînt, clăcașul. 

palicari nebuni și am zis: Națiunea ce produce asemenea nebuni nu 
va muri niciodată! Dar ce amestec poate fi între elinii care şi-au 
creat Grecia, care şi-au făcut Constituţiunea, care se cred capabili a 
se bate cu Englitera, şi între citeva individe care se tîrăsc pe ulițele 
noastre, bat pragurile ciocoilor şi care se fac avocaţii miişiavilor călu- 
gări greci, scandalul societăţii în care se introduc ?“ 

Tratarea acestei vaste probleme se întinde aproape pe întreg 
cursul anului 1861. Ziarul „Românul“ îi sesizează întreaga impor- 
tanţă şi îi dă tot concursul. Campania lui Boliac cuprinde cîte două 
pagini într-un număr — aproape jumătatea lui! — în mod obişnuit, 
iar unecri chiar trei. Devine piesa de rezistență și de senzație a zia- 
rului. Cît de mult succes a cunoscut această campanie, se poate deduce 
din faptul că articolele au apărut în volum imediat după terminarea 
pubiicării lor în ziar“. Cît interes a trezit, cîte îndirjite dușmănii a 
recoltat, se poate vedea din încercarea de a-i fura documentele pe 
care le adunase în sprijinul acestei campanii. Instrumentul fusese 
feciorul său din casă, Dumitru. Însă din felul cum s-a încercat să fie 
făcut scăpat acesta, în momentul cînd, urmărindu-l cu prietenii săi, 
pusese mîna pe Dumitru şi ceruse concursul poliţiei, — Boliac deduce 
că aici operase din umbră o mînă mult mai puternică. Asupra servi- 
torului, Boliac găsise un pachet alcătuit din manuscrise de-ale sale. 
Din felui cum totuși au dispărut, pînă la urmă, şi hotul prins şi manu- 
scrisele găsite — sub pretextul cercetării polițienești —, Boliac ajunge 
să aibă impresia, şi să o spună în public că sustragerea o organizase 
însuși aga sau se făcuse cel puţin cu ştirea lui”. Atmosfera tenebroasă 
se menţine şi în timpul procesului intentat de Boliac. Procesul se tot 
amînă, ca să se pună brusc pe rol, cu calculul de a se judeca în lipsa lui 
Boliac. El totuşi află, trecînd din întîmplare ca să mai întrebe dacă 
i s-a fixat data. Apărător al hoţului era „fratele cel bun de tată şi 
de mamă al d-lui Jon Ghica“ %, pe atunci preşedinte al Camerei depu- 
taţiior. Se face aici o aluzie evidentă la Pantazi Ghica, — sugerin- 
du-se ideea că totul ar fi o machinaţie a Ghiculeștilor, pe care acum 
Boliac îi considera inimici ireductibili. Interesul stîrnit este foarte 
explicabil. În afară de însemnătatea chestiunii discutate — de stratu- 


6 Mănăstivile din România (zise închinate). Bucureşti. 1862. În acelaşi an apare 
şi o versiune în limba franceză. 

8 Cesar Boliac. Unu furtişagii politicii, în „.Reforma”, III (1861), p. 183—i84, 
187—188 ; idem, Scrisoare de protest, în „Independinţa“. IV (1861), nr. 10 din 
12 octombrie. p. 34. 

N e (Li cl batul ii hîrtiilor d-lui Cesar Boliac. în „Reforma“, IV (1862), 
p- 75—76. 

rile sociale atit de diverse pe care le interesa — a mai contribuit și 
durata luptei polemice. 

Într-adevăr, se poate vorbi aici de întîia campanie de presă în 
sensul modern al cuvîntului : adică de prima bătălie susţinută de un 
singur ziarist, îndelungată vreme, cu aceeași temă și necontenit ali- 
mentată de documente noi, în jurnalistica românească. E adevărat, 
pe de altă parte, că Boliac a conceput-o ca un studiu istoric, publicat, 
in continuare, în ziar. Începe tratarea de departe de tot, de la Zamol- 
xis, în al cărui cult Boliac caută originile creștinismului în Dacia. 
Demonstrează apoi, în cursul istoriei Principatelor Române, legătura 
intimă dintre familiile ctitorilor şi mănăstirile zidite de ei, constatînd 
ruperea totală a acestei legături în secolul al XIX-lea. Pentru a arăta 
felu) cum s-au acumulat imensele averi ale mănăstirilor româneşti, 
Boliac se întoarce iarăși în trecut, spre a ajunge din nou aproape 
de prezent. Trecînd apoi la originea obiceiului de „a închina“ mănăs- 
tirile, coboară iarăși în timp, legînd obiceiul de venirea lu: Nicodim, 
pe timpul lui Radu IV cel Mare. Pentru a dovedi că în trecut numai 
prisosul de venit al mănăstirilor închinate putea trece peste hotare, 
Boliac utilizează un întreg arsenal de hrisoave şi citate din cronicari. 
Apoi reproduce documente ca să dovedească tocmai cum călugării de la 
mănăstirile grecești, veniţi să adune veniturile celor din Principatele 
Române, au distrus şi sustras vechile hrisoave ale mănăstirilor, ca să 
dispară orice urmă a prevederilor ctitoriceşti, care îi stinjeneau. 

După acest complicat escurs istoric abia, Boliac se apropie de 
prezentul problemei. După ce menţionează favorabil încercarea de 
rezolvare făcută de Kiseleff, care îi numise pe generalul Mavros şi 
Barbu Știrbei ca să trateze cu călugării greci, Boliac acuză violent 
domniile lui Alex. Ghica și G. Bibescu pentru favorurile acordate 
acestor egumeni, după cum apreciază nefavorabil îndepărtarea ulte- 
rioară a diplomaţiei ţariste de politica dreaptă inaugurată de Kise- 
leff în această delicată chestiune. Boliac îşi încheie critica printr-o 
filipică împotriva boierimii : „Boiării au vîndut ţeara, boiării au tră- 
dat interesele cele mari ale terii, boiării — pentru în parte-le folos — 
au speculat autonomia ţerii“. 

Extrem de interesant și admirabil scris e articolul intitulat Mozai- 
cul social, pagini de antologie în ziaristica lui Boliac. Fiind bine- 
cunoscut , nu vom insista însă asupra lui. Vom nota numai că Boliac 
tratează şi aici o temă favorită lui : aceea a violentei inegalităţi sociale 


47 G. Călinescu, Istoria literaturii ronuine de la origini pînă în prezent. Bucu- 
reşti, 1941, p. 236. 

in Principatele Române, a contrastului excesiv între boierii din proti- 
pendadă şi birnicii ţărani. Tema îi era de altfel impusă de însăși 
natura peisajului social românesc al vremii lui. De astă dată, Boliac 
nu se mărginește numai la imprecaţia lirică sau la fabulaţia unui 
nucleu epic exemplar, ci încearcă o operă de arheologie a societăţii, 
descriind cele ..șaptesprezece clase sociale“, care, după el, compu- 
neau „mozaicul social“. Evident, a vorbi de 17 clase sociale este 
neştiințific şi excesiv, după cum la fel este a deduce aceste contraste 
sociale din „caracterul naţional“, iar acest caracter a-l prezenta ca 
rod al climei continentale cu violente tranziţii, aşa cum încearcă aici 
Boliac. Şarja împotriva marii boierimi, întreprinsă în aceste pagini 
de către Boliac, rămîne însă magistrală atît ca ton cît şi ca valoare 
documentară. 

În 1861, Boliac își reia firul publicaţiilor despre călătoriile sale 
arheologice, fir întrerupt în 1846. Ca şi în 1845—1846, cercetările 
sale de acum sînt prilejuite de angajări oficiale. Articolul de acum 
al lui Boliac e însoțit astfel de publicarea a două rapoarte către 
ministrul Cultelor şi al Instrucțiunii publice %. În mai 1861 venise la 
acest minister — precum am văzut — poetul Dimitrie Bolintineanu, 
unul dintre puţinii prieteni care i-au rămas credincioşi lui Boliac pe 
atunci. Reîntoarcerea lui Boliac la lucrul său arheologic este dect 
explicabilă. 

În articol, Boliac îşi formulează concepţia despre rostul arheo- 
logiei, care ar fi în primul rind unul propagandistic : „Cînd m-am 
întors în patriă din esilul meu, am venit cu ideia d-a lucra şi eu, 
după putinţă, pentru ca patria mea să se facă cunoscută lumii ştiin- 
tifice, spre a se putea număra de această lume între ţerele cele clasice 
ale antichității şı să-şi ia locul ce merită între aceste tere. Lumea 
ştiinţifică dă viaţa morale ţerelor ce au jucat un rol şi atrage sim- 
patia celor putinţi la realţarea lor. Grecia şi Italia arăt în destul 
elocinţa ce au ruinele în favoarea tărimului pe care se află“. Apoi 
Boliac enumeră încercările făcute de la 1858 încoace de a-și asigura 
o activitate arheologică susținută. Datorită însă inconstanței vieți: 
politice, încercările acestea au însemnat aproape tot atitea eșecuri. 
Prin amintirea lor, Boliac încheagă o pagină de dureroasă ironie 
asupra tribulațiilor unui entuziast al ştiinţei în acel timp: „În anul 
]S58 am întreprins o călătorie arheologică prin teară, dar peste o 
lună de zile am fost silit să mă întorc în capitală, pentru că guvernul 


6 Cezar Boliac, Cercetări prin monastiri, în „Românul“, V (1561), p. 766— 
167. 779. 

caimacamului Alecu-Vodă Ghica îşi nălucise că această călătorie ar 
fi fost politică și cu scop de revoluţiune...”. Dar peripetiile arheolo- 
gice nu s-au oprit aici : „Cînd d. Alesandru G. Golescu era la Minis- 
teriul Cultelor şi al Instrucțiunii publice, am fost însărcinat să cercetez 
obiectele arheologice și documentele istorice de prin monastirile noas- 
tre în câteva districte. După citeva zile căzu acel ministeriu şi veni 
la culte d. C. A. Rosetti, care-mi dete mijloace și mai întinse spre 
îndeplinirea acestei misiuni. Abia începui să înaintez în lucrare, şi 
veni ia acest ministeriu d. Boiărescu ®, cu care negreşit că nu mă mai 
puteam înţelege“. (...) „Supt ministerul d-lui Ştefan Golescu. crezui 
că voi putea să urmez atît călătoria arheologică daco-romană, ce o 
urmasem în 1858, cît şi cercetările prin monastiri. Pornit cu mare 
grabă. Această călătorie fu și mai norocită ca cea dintii” (...). „dar 
ministeriul d-lui Ştefan Golescu căzu şi veni al d-lui D. Ghica şi 
eu trebui să mă întorc, ca să nu fiu silit a mă întoarce precum am 
tost silit s-o fac sub guvernul lui Alecu-Vodă Ghica. Luptele politice 
cvrmă orice altă lucrare naţională“. În continuare, Boliac descrie 
balul de decădere şi sărăcie al schitului Comanca din districtul Roma- 
naţi, deşi episcopia de Rimnic, în subordinea căreia se afla lăcașul, 
primea anual 9000 de lei din bugetul statului pentru acest schit. 
La această lapidară și incisivă condamnare a lipsei de înţelegere a 
politicienilor epocii faţă de tot ceea ce însemna cultură şi ştiinţă la 
noi ar mai fi adăugat cîteva amănunte de istorie. B. Boerescu, pe 
cînd era încă numai directorul ziarului „„Naţionalul“ și încă prieten 
cu Boliac, sprijinise entuziast reluarea călătoriilor arheologice ale 
acestuia. Într-un articol fără titlu, dar sub semnătură * — după ce 
aminteşte de lucrarea pariziană a lui Boliac, Topographie de la Rou- 
manie, şi de elogiile pe care i le aduseseră publiciști străini ca Malte 
Brun și Ubicini —, Boerescu anunţă că, abia întors din exil, Boliac 
îşi reia lucrările arheologice. Iotodată vesteşte cu bucurie că Boliac 
va întreprinde „o călătorie ştiinţifică” prin ţară, avînd ca scop „com- 
pletarea mai multor părți din opera sa şi a numismaticei Daciei, pre- 
cum şi facerea unei hărţi în care se vor însemna toate ruinele în 
starea lor de astăzi, cum şi deosebitele drumuri romane care treceau 
prin ţara noastră...“. B. Boerescu subliniază „cunoştinţele speciale ce 
posedă asupra acestor materii“ amicul său şi înregistrează „cu multă 
plăcere“ că guvernul de atunci „încoragiază patriotica îndeletnicire 


6 B. Boerescu. cu care Boliac intrase în conflict în timpul procesului său cu 


cei doi foşti caimacami. l 
o Naţionaluiii“:, I (1855). nr. 31 din 24 martie. p. 11$. 

a d. Boliac?. Din itinerarul acestei călătorii — avînd ca prim punct 
Turnu-Măgurele, cu ruinele din jurul său şi din preajma Nicopolei, 
„oraș ardicat de Traian”, apoi „marginile Dunării în sus, pe amindoi 
țermii, precum şi diferitele direcţiuni ale drumurilor romane“ — dedu- 
cem cu surpriză că Boliac revenise la linia arheologiei sale din anii 
1844—1846, adică la urmarirea în primul rînd a vestigiilor romane. 
Ce l-a determinat să părăsească direcţia fecundă a arheologiei popu- 
laţiilor autohtone — a dacilor în primul rind —, pe care o inițiase 
prin planul de lucrări început cu Topographie de la Roumanie, nu 
putem ști sigur. Probabil că guvernul, care „incoragia' — desigur 
materialiceşte — noile călători ale lui Boliac, era mai sensibil la 
demonstrațiile de latinitate. La sfîrşitul articolului, Boerescu anunţa 
că Boliac „promite cititorilor „Naţionalului“ a le da scurte și regulate 
relațiuni despre descoperirile și lucrările sale“. Aceste relatări au apă- 
rut într-adevăr în foaia lui Boerescu. Ele au stîrnit îndată ecouri entu- 
ziaste. C. D. Aricescu — într-o scrisoare cu privire la aceste relatări, 
datată „Cîmpu-Lung, 5 iulie“ — îl felicită pe Boliac şi-i cere să-i 
comunice tradiţiuni despre locul numit Flăminda de lîngă Turnu- 
Măgurele, spre a le compara cu cele despre colina Flăminda de la 
Cîmpulung ”. 

Un articol pe linia preocupărilor din campania cu privire la 
mănăstirile închinate este și cel despre Comisiunea pentru verificarea 
titlurilor supușilor străini ?, în care Boliac protestează împotriva abu- 
zului pe care-l făceau tot felul de aventurieri, dindu-se drept supuși 
străini ca să scape de justiţia ţării şi de orice obligaţii față de pamintul 
care le da hrană şi adăpost. 

O deosebită importanţă prezintă, în schimb, articolul intitulat 
Acțiunea română şi reacţiunea boierimii antinaţionale ” nu numai pen- 
tru faptul că el constituie unul dintre cele mai drastice rechizitorii 
pe care le-a făcut Boliac boierimii din România, dar mai ales pentru 
că el reprezintă prima luare de atitudine a lui Boliac împotriva 
„monstruoasei coaliţii“, care se pregătea încă de atunci. După ce arată 
că, în secolul al XIX-lea, boierimea și-a bazat întreaga sa luptă împo- 
triva „acţiunii române“ — adică a partidului Unirii şi al reformelor —. 
pe intervenţia străină, că prin ea a triumfat în 1848, a sperat zadarnic 
să triumfe în ajunul lui 1859 şi prin ea încearcă să se refacă acum, 
Boliac o prezintă în stil de pamflet, ca o lume băluasă a melcilor, sim- 


—— — 


2 Naţionalul”, I (1558), p. 256—257. 
32 „Românul“, V (1861), p. 774. 
33 Ibidem. p. 1101—1 102: „Reforma“, HHI (1361), p. 245—2 t6. 

bol al imerţiei : „Reacţiunea își chiamă toate moluscile inerte să se 
miște, să ia parte la lupta în contra Acţiunii, şi în primăvara anului 60 
toate moluscile culbeci, prin simpatie melcească, au scos d-odată, în 
trimbă, coarne boiereşti, dela laşi pînă la Bacău, din Bacău pînă-n 
Bucureşti şi dela Bucureşti pînă la Craiova. Ce mîndrețe de coarne ! 
Ceeace face unul aci, în aceiaşi clipă face şi celălalt, la distanțiā de 
20 de poştii ! Lumea s-a ocupat mult, mai anii trecuți, de acest fenomen 
ciudat de simpatie și înțelegere melcească. Dar cei de dincolo sînt şi 
mai vineţi, cu cefile mai groase și cu coarnele mai mari. Era comedie 
cum o luaseră toți din toate părțile, papuc, peste cîmp pe colțul ierbii, 
plini de spume şi cu işlicurile pe ceafă''. Cînd este vorba însă de pri- 
mele manevre de închegare ale monstruoasei coaliții între moşierime 
şi burghezie, Boliac părăseşte limbajul pamfletului alegoric şi recurge 
la stilul direct al verdictului politic: „Evenementele cele mari însă 
s-apropiă. Reacțiunea desperată de dînsa, ca şi de ajutoarele ei din 
afară, începu a miorlăi în giurul Actțiunii ș-a cere coalițiune iar nu 
unire, — dar coaliţiune contra cui? A puterilor din afară convocate 
de dînsa ; ; a puterilor naţionale negate de dinsa ? Această coaliţiune 
nu se va face. Vieaţa nu se va alia cu moartea, puterea organică cu 
putreficarea infectă. Reacţiunea trebuie să se desființeze prin spirit, 
spre a putea reînvia și trăi prin Acţiune. Orice coaliţiune este impo- 
sibilă pentru partita Acţiunii, căci Acţiunea a dovedit prin sperienţă 
că numai atunci s-a slăbit, cînd s-a înduplecat a primi sărutarea de 
trădare a Reacţiunii . 

Privind în planul abstract al purei dialectici filozofice, gen Eliade : 
Acţiune — Reacţiune, Boliac înţelesese clar că, prin compromisuri cu 
moșierimea, burghezia română abdica de la rolul progresist pe care 
putea să-l joace. Dar analizînd lucrurile realist, în desfășurarea pro- 
cesului politic de atunci în România, Boliac ar fi trebuit să mai sub- 
linieze şi că burghezia era încă prea slabă spre a cuprinde numai ea 
toate poziţiile-cheie ale vieţii de stat şi a se menţine durabil într-însele, 
că ea începuse încă de la 1848 să se izoleze de frămintările adînci şi 
dureroase ale țărănimii, așa că trebuia inevitabil să alunece spre pac- 
tizare cu moșierimea. 

În timp ce gazetarul Boliac creștea în ochii opiniei publice, poetul 
Boliac începea să fie văzut critic, mai aproape de realitatea dimen- 
siunilor personalității lui artistice. Într-un articol din revista sa, 
G. Sion îl judecă astfel: „Spirit original, fantastic şi fecund, acest 
scriitor ne-a dat un gros volum de poezii. Înflăcărata sa imaginaţiune 
a conceput ideea bizară de a populariza filozofia, democraţia, patrio- 
tismul şi toate ideile politice cele mari ale secolului, prin poezie. 

Această idee a omorît muza sa, care la început debutase cu un succes 
destul de mare“ ”. 

În anul următor, 1862, activitatea publicistică a lui Boliac se 
limitează aproape exclusiv la „Românul“ şi e dominată puternic de 
problema acută a mănăstirilor închinate. 

Importanța acordata aceste: probleme de Boliac nu se întemeia 
numai pe hotărîtoarele consecinţe economice pe care le putea avea 
soluţionarea ei într-un fel sau altul pentru tînărul stat român, dar 
şi pe marile implicaţii politice pe care le includea. Solutionarea ei 
intr-un mod favorabil intereselor statului român însemna și un gest 
răsunător de independenţă. Tînărul stat modern român ŞI domnitorul 
său, ales prin încrederea întregului popor, nu putea privi cu indife- 
rență faptul că o cincime din teritoriul lui se afla sub controlul unor 
autorităţi din afara hotarelor țării. De aici, îndîrjirea îndelungă a lui 
Boliac în această campanie ; de aici enormul interes cu care a urmă- 
rit-o opinia publică. În 1862 Boliac își lărgeşte campania, cercetind 
problema în ambele ţări românești ”. De fapt, cercetarea în Moldova 
e adiacentă și impersonală, constînd în intercalarea în paginile 
305—307 a unui succint memoriu asupra aspectului moldovenesc al 
chestiunii, memoriu despre care afirmă că i-a fost trimis de un ano- 
nim. Revenind la trecut, în Țara Românească, Boliac cercetează pe 
larg — sprijinit pe documente în text — politica lui Barbu Ştirbei în 
chestiunea -mănăstirilor închinate. Recunoscindu-i lui Ştirbei oarecari 
merite, analizează apoi atitudinea şoväāitoare a căimăcămiei, critică 
violent ministerul lui lon Ghica şi politica lui personală și încheie 
cu un patetic apel adresat lui Barbu C atargi — primul ministru de 
atunci — ca să renunțe la numirea comisiei româno-greceșşti, care 
urma să soluţioneze litigiul. Îndeamnă hotărît ca guvernul român să 
preia însuşi şi numai el rezolvarea problemei; şi propune soluţii prac- 
tice, bazîndu-se toate pe principiul ca aceste mănăstiri închinate să 
redevină româneşti. În curînd, după încheierea ei în ziar, lucrarea lui 
Boliac — „refăcută şi completată”: — apare într-un volum masiv de 
660 de pagini * 


32 G. Sion, Convorbiri literare. Pleiadu poetilor români. în .„Revista Carpa- 
lor”. II (1861), p. 337—345. Pa 
5 Mănăstirile din România. în „Românul“, VI (1862), p. 246, 257— 
301—303, 305—307, 309—310, 325—327, 330—331, 334—351, 355, 365, 385— 336, 

406, 410—411, 442—443, 445—446, 454—455. 
3 Anunţ în „Românul“. VI (1862), p. 703, col. IV. 

Cu aceasta însă campania lui Boliac nu se sfîrşeşte. În articolul 
Despre arendarea vetrelor monastirilor ” dezvăluie trucurile neoneste 
ale egumenilor, pentru a-şi mări veniturile personale, în defavoarea 
statului, prin felul tîlbăresc cum făceau licitaţiile cuvenite pentru 
arendarea pămînturilor mănăstirești. Într-o scrisoare deschisă către 
C. A. Rosetti răspunde unui articol publicat de jurnalistul francez 
d Avril, în „Revue des deux mondes“, cu privire la chestiunea mănă- 
stirilor închinate din Principatele Române. 

De altfel, însuşi C. A. Rosetti intervine, ceva mai tîrziu, şi îi cere 
în mod public lui Boliac reluarea campaniei: într-un editorial al 
său ”. Criticînd violent jurnalul încheiat de Consiliul de Miniştri în 
13 noiembrie 1862, în chestiunea mănăstirilor închinate, încheie cu 
un apel către Boliac: „Vom trata în articole speciali această mare 
cestiune și credem încă că d. Cezar Boliac, ce este cel mai competinte, 
nu va lăsa să scape ocaziunea ce i se dă, spre a mai pune supt ochii 
națiunii drepturile ei şi călcarea ce se va face acestor drepturi“. 
Boliac răspunde prompt %. Răspunsul e interesant, fiindcă — pe lîngă 
o şarjă la adresa burgheziei — mai cuprinde şi o încercare a lui 
Boliac de a-şi defini rolul său în gazeta lui C. A. Rosetti. El închi- 
puie colaborarea sa cu Rosetti ca o dualitate, în care acesta ar repre- 
zenta spiritul teoretic, iar el pe cel practic : „Un negustoriu s-ar mira 
foarte văzînd nişte oameni că se agită așa de mult pentru nişte lucruri 
cari, izbutite sau nu, nu le-ar lăsa nimic în teșghea. Și are dreptate 
burtă-verde. În adevăr, ce este această frămîntare perpetuă, de toată 
ziua şi de toată noaptea? Ce este această luptă continuă care. cind 
vom izbuti, nu poate să aibă alt rezultat decit să atragă atențiunea 
guvernului, care să ordone procurorului său să te umfle la puşcarie? 
Fi bine, scumpul meu amic, confrate de meseriă şi de suferinţe și 
gemene al meu în credinţe, mă provoci la rîndul dumitale, îmi ceri 
revanșă, trebuie să ţi-o dau. Dar cum să fac? Am învăţat multe de 
la d-ta, dibăcia d-tale n-am putut-o însă învăța. O sa mă cerc a 
spune lucrul la care mă provoci, în stilul meu, în felul meu, în lim- 
bagiul meu ; adică: scurt, limpede şi hotărît (...). Practicalele le-ai 
făcut d-ta, domnule Rosetti, în pricina referatului d-lui ministru al 
Cultelor și Instrucțiunii publice no. 21 909 şt a ziarului Consiliului de 


171 „Românul“, VI (1862), p. 916. 

7% Ibidem. p. 992, 

9 Revista politică. Bucureşti 27 Brumariul9 Indvea. îm „Românul“, VI (1562), 
p. 1083. | i 

80 Mânăstirile Qise închinate. în „Românul“, VI (1862). p. 1103—1 104. 

Miniştri de la B., în privinţa monastirilor zise închinate ®. Practica- 
lele le-a: tăcut d-ta şi acum sentinţa ar putea-o da chiar un membru 
de la Curtea de... Îţi trebuieşte un plagiar, cum văd, și iată-mă“. 

După aceste subțiri împunsături la adresa abilităţilor stilistice 
ale lui C. A. Rosetti urmează unele nu mai puţin transparente ironii 
cu privire la predilecţia cu care tocmai burghezia — atît de dispre- 
țuită de Boliac pe atunci — citea „Românul“: „Dar vlrlei, frate 
Rosetti, să vorbim ; v[r]ei negreșit să facem de petrecere cîtorva bur- 
ghezi care vin acasă seara cu cîte o foaie din „Românul“, care s-a 
întîmplat să scape a nu înfășiura ceva într-însa la prăvăliă, pentru 
mușterii ; v[r]ei negreşit ca cîţiva burtă-verde, întorcîndu-se seara 
acasă şi luînd să citească pe „Românul“ ca s-adoarmă mai curînd, 
să zică cu ochii pe jumătate închiși : Ce al dracului e Boliac ; unde le 
mai găsește? O v[r]ei? poftim; nu ţi-am refuzat niciodată nimic." 

Să nu uităm că aceste rînduri sînt publicate în numărul din 
3—4 decembrie, cu 10 zile înainte de a apărea numărul de probă din 
„Buciumul', ziarul propriu al lu: Boliac. De altfel, aceasta nu e prima 
serie de împunsături amabile între cei doi încă prieteni sau deja pe 
cale de a deveni duşmanii feroci de ma: tîrziu. „Revanşa“ la care 
face aluzie Boliac în aceste rînduri: e în legătură cu o altă pereche 
de articole de mai înainte, în care provocarea fusese lansată de Boliac 
şi răspunsul trebuise să-l dea — cam fără voie, cel puţin aşa mărtu- 
risea el în public — C. A. Rosetti. 

Într-o scrisoare deschisă *, Boliac îi ceruse prictenului său să răs- 
pundă la următoarele întrebări incomode: Cum se cheamă ţara? 
România sau Principatele Unite ? Guvernul actual e „constituțional“ 
sau „convențional“ ? (Joc de cuvinte cu tîlc asupra necesității de a 
înlocui Convenţia de la Paris printr-o constituţie, — gest necesar, de 
independenţă). Care e numele Adunării : Parlament, Cameră electivă, 
Cameră legislativă ? Numai guvernul are iniţiativa legilor? În ce 
raport stă el cu Camera pe acest tărîm ? Și altele în același gen. Scri- 
soarea se încheie cu acest apel plin de subţire ironie: „Te rog, d-le 
redactor şi director al ziarului „Românul“, fostule ministru și deputat 
necontenit în Cameră, d-ta, care ne esplici atîtea lucruri abstracte din 
teri streine şi filosofeşti cu atita știință şi dibăciă asupra tuturor lucru- 


5t Publicate în „Românul“, VI (1862), nr. 260—261, p. $57. 

82 D-le Directori al diarului Românulă, în „Românul“, VI (1862), p. 1028. 
Mai înainte cu cîteva luni. Boliac protestase destul de vehement — într-o scrisoare 
deschisă către C. A. Rosetti. publicată în „Românul“, VI (1862), p. 434 — împotriva 
comparaţici pe care o făcuse C. A. Rosctti între Ion Cîmpincanu și Grigorie Sturza. 
Considerase aceasta o injuric pentru Cîmpineanu. 

rilor, dă-mi explicaţiunile ce-ţi cer în puterea vechei și sincerei noas- 
tre amicii, căci eu care m-am ocupat mai mult cu iliterile decit cu 
politica, nu-mi pot desluși eu însumi aceste lucruri şi mi-e ruşine cind, 
din întîmplare, mă întreabă cîte cineva despre vreunul din aceste 
punturi și nu știu ce să-i răspund. 


Fratele şi amicul d-tale, 
Cesar Bolliac“. 


C. A. Rosetti îi răspunde — într-un articol avînd ca motto pro- 

N J . . v . . ed 
verbul : „Fereşte-mă, Doamne, de prieteni, căci de duşmani mă feresc 
au însumi & — în acelaşi stil: „Recunoaște și mărturiseşte singur 


cîte rele ai revărsat asupră-mi din acel corn de îmbilşugare din care 
ai scos acele blestemate șeapte întrebări, și la care ştii bine, și foarte 
bine încă, nu-ţi pot răspunde fără a rădica asupră-mi pe toţi procu- 
ratorii prezinţi și viitori. Recunoaște și mărturisește singur că, cu 
legea de presă cu care Divanul de la Balta Liman a înzestrat pe Mol- 
dova și cu care d. Manolache Costache și onorata majoritate a Adu- 
nării au binevoit a ne bucura ș-a ne ferici şi pe noi, chiar dacă am fi 
avut judecători inamovibili şi chiar juraţi pentru a ne judeca, tot ar 
fi fost în oarecare periclu acel care s-ar fi lăsat s-alunece fără nici o 
grijă pe ghieţoasa petrecere pe care mă îmbrînceşti pe mine. Şi cînd 
ne lipsesc acestea, ş-ai văzut însuţi că o singură nenorocită conjunc- 
iune de trei litere, un singur ori în loc de cînd, aduce — cu dreptate 
negreşit, căci într-altfel ar fi peste putinţă — o închisoariă de trei 
luni ș-un ştraf de le: opt sute, spune dacă nu recunoşti că fiăcare din 
cele şeapte întrebări ale d-tale imi va aduce de sigur cite un an 
închisoariă şi una mie lei ştraf, — ş-aceasta socotite cu scăzămiînt și 
indulgință. Mulţămim de dragoste. Și ca să te pătrunzi şi mai bine de 
tristul adevăr, c-acest mare neajuns nu putea să viă decît de la amicii 
noștri politici, n-ai decît să-ţi arunci ochii asupra celor şeapte călăi 
ce i-ai pus nainte-mi sub formă de întrebări constituționali, şi te vei 
asicura îndată că nu este una măcar ce ne-ar fi putut face-o protiv- 
nicii noştri politici“. 

În împrejurări obişnuite, am fi considerat toate acestea ca o 
amară şi reuşită glumă gazetărească, regizată în forma unui dialog 
încurcat în public, peste nişte aranjamente clare de redacţie, în 
culise. Faptul însă că totul se întîmplă în luna decembrie 1862 — la 
sfîrşitul căreia Boliac se va despărţi, întru-un chip cît se poate de 


83 C. A. Rosetti. Studie politice și constituționale. Domnului Cesar Bolliac, în 
„Românul“, VI (1862). p. 1044, 1.047, 1 063—1 064. 

discret, fără nici o explicaţie de moment. dar pentru totdeauna, de 
C. A. Rosetti şi de partidul liberal în devenire — ne îndeamnă să-i 
dăm cu totul altă semnificaţie. 

Deocamdată însă, colaborarea lui Bolhac la „„Românul'” continuă 
pînă în ultima zi a anului *, cu toate că între timp scosese numărul 1, 
de probă, al „Buciumului: “ său. 

Prietenia, cel puţin aparentă, se va menţine şi în primele luni de 
apariţie ale gazetei lui Boliac. În articolul-program, Boliac va vorbi 
cu recunoştinţă de ospitalitatea avută la „Românul“. Cele două ziare 
se vor sprijini reciproc în împrejurări giele, ca în primul proces de 

resă intentat lui Boliac, sau în colectele initiate de Maria Rosetti. 
De-abia după precizarea „„monstruoasei coaliţii“, prietenia se va rupe 
şi adversitatea 'criîncenă va începe. 

Urmărirea jocului ziaristic — atît de plin de subînțelesuri — cu 
C. A. Rosetti, ne-a dus însă departe în timp. De la sfîrșitul anului 
1862 trebuie să ne întoarcem către mijlocul lui, spre a cerceta a doua 
mare campanie ziaristică pe care a purtat-o Boliac în cursul acestui 
an, atît de mănos pentru el ca activitate publicistică. 


Problema abordată de Boliac în această a doua campanie este 
strîns înrudită cu cea dintii *. Într-adevăr, pe cînd mănăstirile închi- 
nate însemnau domnia unor puteri străine pe o treime din teritoriul 
statului român, imensele averi ale mănăstirilor zise brîncoveneşti alcă- 
tuiau un adevărat stat în stat între hotarele statului român. O spune 
însuşi Boliac în introducere: „Aci, dar, avem să ne ocupăm de un 
alt feliu de monastiri închinate: de un alt feliu de împroprietărire 
a averilor publice: de monastirile zise brîncoveneşti : de monastirile 
închinate unui s[f]înt în viaţă, unui om, unu: fecior de boier care a 
servit guvernului austriac, care a venit în țară cu uniformă austriacă. 
cu cavalerii şi titluri austriace, şi care reclamă la 1857 titlul de patron 
al acestor monastiri, protejat de Austria...”. La fel ca în problema 
mănăstirilor închinate, Boliac tratează şi aici chestiunea în stil isto- 
ric, bazîndu-se, tot asemenea, pe o bogată documentaţie din cronicari 
şi pe hrisoave citate în text. Pe măsură însă ce se apropie de aspectul 
contemporan al chestiunii, își fac loc din ce în ce mai mult amintirile 


84 Monastirile române din Macedonia, în ..Românul”. VI (1862). p. 1150 
(nr. 364—5 din 30—31 decembrie 1862). Articol prin care Boliac felicită entuziast 
Camera legislativă pentru hotărîrea ci din 22 decembrie. de a ajuta mănăstirile 
aromâne din Macedonia şi a crea şcoli româneşti acolo. 

8 Monastirile dise brincovenesci. în ..Românul”. VI (1862). p. 855—856. 536 
bis—857 bis, 864—365, 86$—S69, 876. $S0—SS1, 899—900, 963—964, 1 007—1 009. 
1035—1 036, 1 039—1 040. 

personale, consemnările vii ale celor auzite, dacă nu şi văzute. Astfel, 
ca şi în studiul său despre mănastirile închinate, lucrarea aceasta des- 
pre mănăstirile brîncoveneşti ni-l arată pe Boliac sub ipostaza de 
memorialist al societăţii românești din prima jumătate a secolului al 
XIX-lea, zugrăvindu-i păcatele cu pasta grasă și colorile violente ale 
unui pictor de moravuri animat de sentimentul indignării, un justiţiar 
prin arma pamfletului. 


Cele două mari campanii ale anului 1862 ne prezintă deci un 
Boliac complex : jurnalist prin legătura cu actualitatea, istoric prin 
baza serioasă de documentare şi modul de tratare a chestiunii, memo- 
rialist prin partea largă de evocări din auzite și trăite. Totodată, la 
fel ca şi cealaltă campanie, şi aceasta înseamnă un violent rechizitoriu 
impotriva foştilor domnitori, împotriva marii boierimi cu care aceştia 
jefuiau mînă în mînă, subliniind cu condeiul revoltei lipsa de patrio- 
tism a acestora, lipsa demnităţii naţionale, setea nemăsurată de averi, 
lipsa oricărui scrupul în modul de a le aduna. 

Analizînd felul cum se întruchipase, într-un singur secol, acel 
complex monstruos al averilor brîncoveneşti, prin hrăpiri din bunu- 
vile altora, prin însuşiri de danii ale altor familii, prin cumpărături 
cu banii statului — cumul de păcate expiat de la început de însuși 
Brîncoveanu —, Boliac îl prezintă cu totul aparte, în negru, pe dar- 
nicul iubitor de cultură : „...În lunga domnie a lu: Constantin Brin- 
coveanu s-au stricat cu desăvirşire toate rîndurile oștirii române, s-au 
şters toate ideile mari şi patriotice ale lui Şerban Cantacuzin, s-a 
sărăcit teara prin văcărit şi alte felurimi de dăjdii, îmbogăţindu-se 
numai el cu averi cum n-au mai avut nici un alt domn al României, 
şi apoi acest domn a expiat păcatele sale în turmentele cele mai înfri- 
coşate fizice și morali ce a putut cerca vreodată un suveran şi părinte 
de familia. Cincisprezece turci au venit în palatul său din Bucureşti, 
i-au adunat toate averile mișcătoare, l-au luat pe el, pe soția lui cu 
patru fii, fiice şi gineri, şi au traversat cu dînşii prin mijlocul capi- 
talei, prin mijlocul ţerei, ziua în amiază mare fără ca un singur om 
să întrebe pe aceşti turci : Cine sînteţi voi ? Unde duceţi aceste averi ? 
Unde duceţi pe suveranul nostru și familia lui ? Asta e soarta suvc- 
ranilor care cată puterea lor în averi materiale“ &. 

Ascuţişul penei lui Boliac zgârie tot atît de fără de milă şi por- 
tretul contemporanului său, ultimul stăpînitor al uriaşelor averi înce- 
pute atunci. 


se „Românul“, VI (1862), p. 855—856. 

Începîndu-l printr-un rechizitoriu împotriva domnitorilor, Boliac 
își încheie studiul printr-o fulgerătoare filipică împotriva aristocra- 
tiei: „Am văzut cît se preţuieşte de acești zişi nobili moștenirea unui 
nume de familiă și transmiterea lui posterităţii sale. Am văzut cît de 
lesne se vinde la noi spre ex-stirpare un nume de familiă, în primoge- 
nilură chiar". Concluzia practică a campaniei era propunerea ca 
statul să preia aceste imense averi — publice prin originea lor — 
sau cel puţin să se intereseze direct de administrarea lor. 

Imediat după încheierea ei în ziar, lucrarea apare în volum. 
Publicarea acestui volum e anunţată chiar la sfîrşitul ultimului arti- 
col al seriei. Pentru amatori se deschide o listă de înscriere la redac- 
tia ziarului &. Dar ecoul ei nu se rezumă la acest succes. O sumă 
întreagă de scrisori de felicitare vin din diferite părţi de ţară, de la 
grupuri de cetățeni sau de la personalităţi izolate. Astfel, un grup 
îi scrie încă în cursul campaniei, felicitîndu-l*. Boliac răspunde”. 
Grigorie Cuza, vechiul luptător unionist, îl felicită şi dînsul ”. Ziarul 
lui Valentineanu subliniază şi el cu admirație însemnătatea campanii- 
lor duse de Boliac*?: „De cîte ori vine cîte o chestiune importantă 
şi naţionale la ordinea zilei, vedem pe veteranul publicităţu, pe luptă- 
torul infatigabil al presei, d. Cezar Boliac, ieșind să-şi facă datoria. 
Negreşit că după actul patriotic al guvernului, în chestiunea mănăsti- 
rilor zise Brincovenești, nu putea nimeni altul să apere mai cu vigoare 
și în cunoştinţă de cauză această chestiune. D. Boliac a început o serie 
de articoli în „Românul“ sub rubrica Mănăstirile zise Brincoveneşti şi 
promite o carte tot atît de interesantă ca și cartea sa despre mâănăsti- 
rile zise închinate“. Un grup de cetățeni din lași îi trimit o depeşă 
telegrafică de felicitare, care se publică în același ziar, în fruntea 
numărului %. Spre a se vedea stilul acestor felicitări, reproducem tex- 
tul uneia, semnată de peste 100 de persoane”: „„Perseveranţia, acti- 
vitatea și capacitatea d-voastră întrebuințate în propagarea drepturi- 
lor naţionali și economice ale patriei noastre comune v-au asecurat 
dreptul la recunoştinţa publicului român. Lucrările d-voastră, publi- 
cate prin diferite article, în mai multe cestiuni politice și sociale, sînt 


6&7 „Românul“, VI (1862), p. 1039. 

8% Ibidem, p. 1040. 

a Ibidem, p. 916: Domnului Cesar Bolliac. 

% Ibidem, p. 931. 

9% Omorabile Cetäleanŭ D-le Cesar Boiliac. Ibidem, p. 933. 

92 Revista politică, în „Reforma“, IV (1862), p. 161. 

33 Domnulăl Cesar Bolliac, în „Reforma“. IV (1862), p. 177. col. I. 

% Onor redacțiunii a ziarului Românul pentru Domnulii Cesar Bolliac, în 
Românul”. VI (1862). p. 969. 

monumente din acelea care nu se improvizează şi nici nu se pot sfă- 
răma vreodată. Şi cartea în cestiunea monastirilor zise închinate, spe- 
räm că-și va avea în curînd efectul său, precum văzurăm cu fericire 
măsurele luate de înaltul guvern în privinţia celor zise brincoveneşti. 
Ferice de bărbatul care are norocirea să-şi vază îndeplinite ideile la 
cari ţintează, dar de o mie de ori mai ferice cînd acele idei sint naţio- 
nali. Recunoştinţă dar şi omagiu pentru cel ce le-a conceput şi le-a 
susținut cu atîta demnitate, recunoştinţă aseminea şi gloriă pentru 
cei ce le-au executat şi le vor executa“. 


Campania lui Boliac e susţinută chiar în coloanele „Românului“ 
prin articolele altor colaboratori ”. 


Paralel cu aceste campanii pe teme speciale, întrepătrunzîndu-se 
cu ele, după cum am văzut, linia de luptă a lui Boliac împotriva boie- 
rimii conservatoare continuă. În ianuarie 1862 — în zilele cînd se 
pregătea guvernul conservator al lui Barbu Catargi —, Boliac scrie 
un violent articol% în care evocă în culori de sînge epoca fanarioților 
ca o epocă de corupere, căutind originea acestora tocmai în luptele 
Verzilor cu Albaștrii, pe vremea Teodorei, soţia împăratului Iusti- 
nian. După venirea guvernului Barbu Catargiu, Boliac ia o tot atit 
de violentă atitudine ” împotriva legii presei, pregătită de acest guvern, 
lege reacționară pe care o consideră rezultatul setei de putere și de 
răzbunare a marilor boieri conservatori. Indignarea lui Boliac se con- 
sumă în imprecaţii sarcastice, adresate lor : „Voi ne-aţi spus-o şi noi 
n-am crezut-o, nesocotiţii ! că vorbele acestea : patriă, onoare, liber- 
tate, unire, independinţă, — sînt niște vorbe care trag după diînsele 
nenorocirea și mizeria şi că cel ce le pronunţă n-o să aştepte alt sfir- 
şit decît temniţa, biciul şi exilul. A! dara; ni le-aţi spus, ni le-aţi 
spus toate acestea ca nişte buni „părinţi şi stapini ai noştri, și noi neso- 
cotiții nu v-am crezut. Dar mărinimia voastră a nemăsurată : nu ne 
omoriţi cu totul, luaţi-ne tot ce avem. Nu vom ma: pronunţa cuvin- 
tul de patriă, de libertate, de naţionalitate : luaţi-ne tot, dar lăsaţi-ne 
viaţa. Vă vom plăti pentru dreptul de a purta capul pe umeri, vă 
vom plăti haraciu !“ 


%5 I. M. [arin]. Ceva despre monastirile închinate. în „Românul“, VI (1862). 
p. 919—920. 


I. Marin. Suveranitatea României şi Monastirile dise închinalc. Ibidem, 
o. 1155—1 156. 1163—1 165, 1 172—1 173. 
9% Arnäuto—Fanarioții şi Disciplii loru Ciocoii. Ibidem. p. 34—35. 
27 Cesar Boliac. Legea contra Pres, în ..Reforma”. IV /1862). p. 89—90. 


Lupta pentru susținerea reformelor domnitorului Cuza 


,/Buciumul'“ — 1863-1864 


Pentru clara inţelegere, atît a campaniilor jurnalistice ale lui 
Boliac, în 1862, cît şi a despărțirii sale de „Românul. de C. A. Ro- 
setti și de tot ceea ce reprezenta el și ziarul său între liberali, trebuie 
să analizăm aspectele politice, sociale și economice ale anilor 1862 
şi 1863. 

Guvernul conservator al lui Barbu Catargi, primul guvern al 
României unite deplin, instalat în ianuarie 1862, nu a putut dura 
mult. Prin el, marea boierime încerca să pună friu procesului de eli- 
berare a claselor oprimate în trecut de foştii privilegiați. În 23 mar- 
tie 1862, Adunarea legislativă din Bucureşti — prin majoritatea ei 
conservatoare — votează extinderea și în [ara Românească a asprei 
legi a presei, introdusă încă din 1859 în Moldova. E legea împotriva 
căreia l-am văzut pe Boliac protestînd cu sarcastică desperare. 

În 25 martie 1862, guvernul Catargi prezintă Adunării un pro- 
iect reacţionar de lege rurală. Mihail Kogălniceanu se ridică dirz 
impotriva ei, arătind că se urmărea în realitate, prin această lege. 
deposedarea clăcaşilor pînă şi de puţinul pămînt la care avuseseră 
drepturi necontestate. C. A. Rosetti şovâăie însă. și lipsește pe cit 
posibil de la discuţii. Acestea durează cu violenţă, pînă în 11 iunie, 
cînd legea este totuși votată. În acest an tocmai, fierberea ţărănimii 
creştea. Ea merge pînă la răscoală. În Buzău, Mircea Mălăieru — fost 
deputat al ţăranilor în Divanul ad-hoc, din extrema stinga liberală — 
se așază în fruntea unei revolte țărănești. Ea fusese precedată, în 
1861, de agitaţii ţărăneşti, în diferite judeţe și în special în Vlașca. 

Domnitorul Cuza refuză legea rurală, care se înaintase spre 
sancţionare. 

În 8 iunie, Barbu Catargi este asasinat, după ce rostise în Adu- 
nare un discurs prin care se anunţa interzicerea comemorării revo- 


1 Cf. Dan B [erindci] : Miscarea țărănească condusă de Mircea Mălăeru (tanua- 
vie, 1862, st. v.), Bucureşti, 1951 (extras). 

luţei de la 1848. în 11 iunie, şi ameninta pe toți cei care se vor dovedi 
mai îndrăzneț: în acțiunile politice. Domnitorul încearcă o acţiune de 
destindere, aducîndu-l la guvern pe Constantin Creţulescu, nepotul lui 
loan Cimpineanu şi fostul comandant secund de pluton în miliția 
pămintenească, unde servise cu entuziasm și Cezar Boliac. C. Crețu- 
lescu era și conjudeţean cu familia lui Petrache Peretz — deoarece 
familia Creţuleştilor avusese proprie ați în Vlașca, în comunele Corbii 
Ciungi şi Vadu Stanchii * prieten vechi, ca şi frații säi, Nicolae 
şi Scarlat Creţulescu, cu Boliac. Nicolae Creţulescu — după ce sta 
cîteva luni în cabinetul fratelui său Costache ca ministru din Năun- 
tru — ajunge el preşedinte al guvernului. Era unul dintre prietenii 
vechi ai lui Al. Í. Cuza, un liberal moderat; de aceea îl şi conside- 
rase domnitorul ca pe un element în stare să realizeze destinderea 
politică, la fel ca şi fratele său. El se despărţise de „roşii“ încă din 
1857—1859, însă rămăsese acelaşi hotarit adversar al privilegiilor şi 
al „ciocoilor“ î. Nicolae Creţulescu este cel care începe acţiunea guver- 
namentală hotărită pentru secularizarea averilor mănăstirești, pe care 
o va resăvirși Kogălniceanu. Astfel, în 3 mai 1863 dă hotărîrea că 
fiecare dintre mănăstirile inchinate trebuie să aibă un buget admini- 
strat de statul român. Îi urmează o serie de alte hotăriri repezi, care 
merg pină la desfiinţarea Epitropiei Sf. Mormint, în iunie 1863. 

Văzind că domnitorul n-o va putea scoate la capăt pe cale par- 
lamentară, din pricina îngustei legi electorale, care îngrădea accesul 
elemenielor progresiste în Adunarea legislativă şi din pricina temerii 
pe care începuse să o simtă şi burghezia, nu numai moșierii, faţa de 
eventualitatea unei largi reforme rurale, N. Creţulescu îl îndeamnă 
pe Alex. loan Cuza, încă din 1863, la o lovitură de stat. 


Domnitorul Cuza contase că va produce o destindere a tensiunii 
create între conservatori și liberali, în urma asasinării lui Barbu 
Catargi, prin chemarea la guvern a unor oameni politici moderati. 
O încercare, în fond, de aplicare a teoriei necesităţii crearii unui 
„centru“, a unei grupări politice care să facă echilibrul între cele 
două extreme, crincene adversare. O teorie catre care Alex. loan 
Cuza a înclinat adesea în cursul agitatei sale domnii, o teorie căreia 
pîna la urmă i-a căzut victimă. E în același timp o teorie care a cîști- 
cat pe mulţi dintre prietenii politici ai lui Boliac şi pentru care a 


2 Antonescu-Remuşi. Dicţionar geografic al jud. Ulaşca. 1590. 
3 A. D. Xenopol, Nicolae Kreţulescu. 1512—1900—1912. Cuvintare academică 
la centenarul naşterii sale, Bucureşti, 1912. 

ajuns el însuşi să militeze, în „Buciumul”, după închegarea „mon- 
struoasei coaliţii”! *. 

Acesta a fost rezultatul neașteptat al primei încercări a domni- 
torului de a crea un grup de centru prin aducerea la guvern a lu: 
N. Creţulescu. Acea parte a burgheziei legată de botere prin inte- 
cese agricole — arendașii, a căror majoritate se afla în rîndurile par- 
tidului liberal — împing spre înţelegere cu conservatorii, de teama 
veformei rurale. În acest sens lucrau şi marii proprietari din partidul 
iiberal : un I. Ghica, un D. A. Sturdza. Astfel se naște „monstruoasa 
coaliție“, care începe lupta hotărită împotriva guvernului Crețulescu. 
indată după deschiderea sesiunii ordinare a Aduvării legislative în 
13 decembrie 1862. Printr-un vot de blam, Camera încearcă să dărime 
suvernul. Domnitorul însă îl menţine. Atunci coaliția începe lupta 
direct împotriva lui Cuza, ridicînd din nou — mai ales în străinătate 
— chestiunea „principelui străin“. Domnitorul Cuza își dădu seama 
că nu mai era vreme de pierdut, că adversarii coalizaţi erau în stare 
de orice ca să-şi apere interesele şi că astfel risca să fie strivit între 
ura acestora și nemulţumirea ţărănimii și a micii burghezii, nemul- 
țumire care creștea. Se hotari atunci să pășească fără şovăială pe 
calea reformelor strict necesare. În 12 octombrie 1863 — cînd vechiul 
său amic N. Creţulescu nu mai putu ţine frinele guvernării și demi- 
sionă —, domnitorul Cuza încredință guvernul omului de mare ener- 
gie și prestigiu Mihail Kogălniceanu, reprezentant al bur gheziei avan- 
sate, legată puternic de începutul de industrializare a ţării”. Kogal- 
niceanu începuse să se îndepărteze şi el de liberali. N. Creţulescu 
rămîne ministru în guvernul. Kogălniceanu, împreună cu Tell. Guver- 
narea lui Kogălniceanu începu prin ceea ce era mai ușor de înde- 
plinit, dificultăţile existînd mai mult pe planul extern, însă posibil 
de a fi depășite datorită disensiunilor din acel moment între cele 
şapte puteri garante. În 11 decembrie 1863, Kogălniceanu prezintă 
proiectul legii pentru secularizarea averii mănăstirilor. Proiectul fu 
votat. Burghezia considera că intrarea acestei uriaşe averi în posesiu- 
nea statului va ușura impozitele şi va îmbunătău situaţia economică 
a țării. Marea boierime spera că această ușurare va face să se uite 
necesitatea reformei rurale. Dar aceasta nu se mai putea amina. În 
31 martie 1864 Kogălniceanu depune în Adunare proiectul de reformă 
rurală. Încep discuţii furtunoase. Boierimea caută să amine pe cit 


3 E a fost creată de însuşi Boliac şi popularizată prin ziarele sale : 
„Buciumul“ şi .„Trompetta Carpaţiloru“. 

5 Cf. Virgil Ionescu, Mihail Kogălniceanu. Contributii la cunoaşterea vielii. acti- 
vității şi concepțiilor sale. Bucureşti, 1963, p. 243—255. 


254 CEZAR BOLIAU 


posibil votarea, ca să poată schimba pe nesimţite, prin amendamente, 
esenţa legii. În acelaşi timp refuză să aprobe orice măsuri pentru întă- 
rirea armatei, de teamă ca forţele militare să nu fie întrebuințate de 
domnitor pentru constrîngerea ei. Înainte de a intra chiar în fondul 
legii rurale, Adunarea legislativă dă vot de blam guvernului. Dom- 
nitorul nu acceptă însă “demisia. Urmează lovitura de stat de la 
2 mai: dizolvarea Adunării şi hotărîrea unui plebiscit pentru 21 mai 
1864, care să decidă asupra „,Statutului'”, noua constituţie dată ţării 
de către domnitorul Cuza, în locul Convenţiei. 

Plebiscitul aduse aprobarea politicii domnitorului. 

El avea acum îndreptäțirea de a păși la realizarea principală pe 
care o urmărea: reforma rurală. Ea a fost promulgată pe cale de 
decret la 14 august 1864. Expresie a celor care o elaboraseră, în 
frunte cu Kogălniceanu — cercurile burgheziei și boierimii legate de 
inceputul de industrializare a ţării, care necesita sfărimarea ultime- 
lor îngrădiri feudale şi libertatea totală a miînii de muncă, pentru 
țărănime —, legea rurală a însemnat o victorie a burgheziei româneşti 
legate de capitalism, împotriva marilor proprietari feudali de påmint 
şi împotriva acelora care se coalizaseră cu ei. Legea rurală, împreună 
cu legea electorală dată de domnitorul Cuza, prezintă un pas hotăritor 
în dezvoltarea capitalistă a României și deci pentru trecerea puterii 
politice din mîna marilor boieri proprietari de pămînt în mîna bur- 
gheziei şi a acelei părţi din boierime care începuse a se acomoda 
tormelor de viaţa capitaliste. 

Expresia acestei schimbări politice este însăși nvua Adunare a 
deputaților, care se întruni pe ziua de 6 decembrie 1864. Nici unul 
dintre membri opoziţiei nu a răzbit în această nouă Cameră. Majori- 
tatea deputaţilor contrasta violent cu membrii adunărilor anterioare. 
În locul numelor sonore ale vechilor familii cu tradiţii de dominație 
in treburile ţării, nume noi, necunoscute, de burghezi și ţărani înstă- 
riti. Dar victoria nu fusese nici uşoară, nu era nici deplină, cu toate 
aparențele optimiste. 

Marea boierime feudală mai păstra încă poziţii foarte puternice 
în Stat. O bună parte din burghezie era legată de ea prin interese, 
orientîndu-se spre avuţia agrară tradiţională a ţării. O bună parte 
a forţelor politice liberale fuseseră ciștigate pentru această coaliţie, 
precum am văzut. Încep curînd fricţiuni între Kogalniceanu și Cameră, 
precum şi disensiuni în guvern. După o criză tenta destul de prelun- 
gită, N. Creţulescu — amicul intim al domnitorului şi, să nu uităm, 
şi al lui Boliac -i demisionează din guvern și antrenează căderea pri- 
mului ministru însuși în 21 ianuarie 1865. Urmează ca şef al guver- 

nului publicistul și omul politic liberal moderat C. Bosianu. Acesta 
însă nu poate rezista mult greutăților guvernării. În l4 iunie 1865 
e numit din nou prim-ministru vechiul prieten al lui C. Boliac, omul. 
de credinţă al domnitorului Cuza, N. Creţulescu. 

Am înfăţişat cît am putut mai succint peripeţiile atît de com- 
plexe ale acestor ani, unii dintre cei mai bogaţi din întreaga istorie: 
românească a secolului al XIX-lea. Am insistat asupra atitudinii ace- 
ler părți din burghezie legate de începutul de industrializare a ţării 
şi a acelei părți din marea și mai ales din mica boierime, care se 
legase de acest proces economic. Am stăruit asupra amiciţiei vechi 
dintre domnitorul Cuza și N. Creţulescu, pe de o parte, şi între 
N. Creţulescu şi C. Boliac, pe de alta. Toate acestea ne sînt necesare ca. 
să înțelegem jurnalistica lui Boliac din acești ani: plecarea de la. 
„Românul“, întemeierea „Buciumului“, suprimarea acestui ziar în 
5 decembrie 1864 de către însuși Kogălniceanu şi reapariţia lui în 
martie 1865 sub numele „,Irompetta Carpaţiloru“. 

Boliac era, în bună parte, mai aproape acum de năzuinţele ace- 
lei părți din mica boierime care se desprinsese încă dinainte de 1840 
de sub influenţa politică a marilor boieri, luptase împotriva acestora, 
îinsuşindu-și în focul luptei ideologia revoluţionară a categoriilor 
sociale în care burghezia își căuta aliaţi, mergînd uneori pînă la 
poziţii ideologice destul de avansate. Spre deosebire însă de ginditorii 
inaintaţi din Occident, care la jumătatea secolului al XIX-lea aveau 
sub ochi priveliștea convingătoare a unei muncitorimi în plină creștere 
numerică şi politică, Boliac şi ai lui se puteau orienta, în tînărul stat 
modern românesc, numai după începutul de consolidare a burgheziei. 
în timp ce faza incipientă de industrializare a ţări: dusese la formarea 
unui proletariat încă prea puţin numeros ca să poată influenţa în. 
mod hotăritor procesul luptei de clasă. 

Pe poziţiile ideologice revoluţionare ale anilor 1847—1845. 
Boliac nu a putut rămîne, deși se referă mereu la ele, deşi vorbește 
mereu de ele și de prietenii lui ca despre executorii testamentari ai 
revoluţiei de la 1848. 

Deşi fulgera mereu cu dispreţ împotriva caricaturalului burtă- 
verde, Boliac se îndreaptă spre stilul de viaţă al burgheziei. El nu 
cra un moșier, nici mare, nici mic. Proprietăţi personale nu avusese 
niciodată. Despre moşia adusă ca zestre de soția sa — bucată de 
pămînt nu prea mare — ştim prea puţin din 1854, de cînd Barbu 
Știrbei a ridicat sechestrul pus pe ea în urma reclamației guvernului 
austriac. În orice caz, în 1861 — la un an după moartea soţiei sate, 

Aristiţa —, Boliac vinduse moşia Glina, pe care i-o adusese Aristiţa ca 
zestre *. Din 1562, Boliac e proprietar de ziar, iar din 1863 e pro- 
prietar de tipografie’; face achiziții de monede, cumpără, schimbă 
și vinde. Mai tîrziu, cînd vor începe întîile încercări anonime de socie- 
tăți pe acţiuni la noi : Societatea pentru asigurări „Dacia“, — Boliac 
va fi unul dintre cei mai importanți acţionari și unul dintre cei mai 
entuziaști sprijinitori ai lor prin presă și în Camera deputaţilor. 


Va continua să fie — ca și în tinereţe — acelaşi cald şi generos 
apărător al ţăranului clăcaş. Va lupta cu îndîrjire pentru înlăturarea 
oricărui rest al obligaţiilor iobăgeşti, pentru deplina libertate a muncii 
individuale a ţăranului, pentru împroprietărirea lui prin despăgubirea 
proprietarului, cu alte cuvinte pentru integrarea ţărănimii în viaţa 
capitalista. Nu va mai pomeni în schimb de proletariat, nu va mai 
întrebuința cuvîntul de „muncitor“ nici chiar pentru ţăranul pālmaş, 
cum facuse înainte de 1848. Mai tîrziu, cînd burghezia românească 
— de care Boliac își va lega încet, încet în mod strîns soarta, fără a 
se identifica complet cu ea, păstrind încă mult din mentalitatea ele- 
mentelor mai înaintate ale micii boierimi, dintre care n-a uitat nici- 
odată că face parte —, cînd tînărul capitalism românesc va începe să 
se consolideze şi va iniţia lupta cu capitalismul străin, cerînd legi 
protecționiste şi provocînd agitații xenofobe şi şovine, Boliac va fi pe 
aceeași linie ideologică și politică cu această burghezie. 

Ţinînd seama de poziţia de clasă a lui Boliac, nu trebuie să 

gnorăm poziţia lui personală. Nu trebuie să uităm prietenia lui sta- 
a cu un mic grup de patruzecioptişti care aveau aceleaşi con- 
vingeri, care erau împotriva coalizării între burghezie şi moșierime, 
care l-au ajutat masiv și continuu pe domnitorul Cuza în reformele 
sale şi în lupta lui împotriva acestei coaliţii. Nu trebuie să-l uitam 
astfel pe D. Bolintineanu, pe Chr. Tell şi mai ales pe N. Creţulescu, 
fără de a cărui linie politică aproape că nu putem înţelege activitatea 
ziaristică a lui Boliac în acest timp și chiar mult mai tirziu. Într-ade- 
văr, din expunerea activităţii ministeriale a lui N. Creţulescu, ca pre- 
gătitor al secularizării averilor mănăstirești realizate de Kogălniceanu. 
s-a putut vedea clar cum campaniile de presă ale lui Boliac din 1862 
în legătură cu mănăstirile au creat o bază în opinia publică pentru 
legiuirile guvernului în această chestiune, le-au pregatit metodic rca- 


€ G. Călinescu. Material documentar. în „Studii şi cercetări de istorie literară 
şi folclor“, II (1953), p. 211. Extrase din foma dotală şi din testamentul Aristitei. 
7 Cf. Gr. Cretu, Tipografiile din România. Bucureşti, 1910. p. 11. 

lizarea. O înţelegere între el şi N. Creţulescu încă dinainte, de cînd 
Boliac scria la „Românul“, este cu totul posibilă ê. 

Să urmărim acum în ce măsură a răspuns „Buciumul“ la toate 
cvenimentele pe care le-am înfățișat şi dacă legătura strînsă între 
jurnalistica lui Boliac şi acţiunea sa politică va continua. 

Primul număr din „Buciumul“ apare la 15 decembrie 1862, pe 
cînd Boliac era încă în plină activitate la „Românul“. Apare însă ca 
„număr specimen“, număr de probă, astfel că ziarul începe să existe 
cu adevărat de la nr. 2, de la 13 ianuarie 1863, cînd încetează şi 
colaborarea lui Boliac la ziarul lui C.A. Rosetti. Un Prospect anonim, 
în pagina I a numărului 1 al ziarului, îi expune pe larg programul. 
Titlul indică o reluare simbolică a gazetei scoase de Boliac la Paris 
în 1857 : „„Buciumul a apărut puţin, dar a apărut bine. El s-a născut 
la Paris, în timpul renașterii României, și naşterea lui a fost de bun 
augur pentru români, cel puţin pentru românii ce sufereau torturele 
exilului şi pentru românii cu aspiraţiuni nobile, mari și generoase, în 
privinţa patriei lor. Buciumul a fost de bun augur, pentru că la al 
şaptelea număr al său a trebuit să tacă în Paris. Redacţiunea sa se 
intorcea liber în Patria“. Apoi vorbeşte foarte amical și recunoscător 
de ospitalitatea acordată de C. A. Rosetti la „Românul“ : „În Româ- 
nia, Concordia şi Steaoa Dunării îşi împlinise misiunea, şi în apogea 
lor, trebuia să-şi confunde viaţa în Românul, care se exilase Prunc?’ 
și se întorcea bărbat în Patriă. Buciumul anonim dete viaţa lui, șase 
ani, Românului, şi nu se căieşte de loc. Românul a fost şi este stin- 
dardul cel mai nobil, cel mai independinte, cel mai ager şi cel mai 
susținut al României. Buciumul îşi trage şi-şi desparte acum indivi- 
dualitatea sea, își iea un corp în parte și numele său, salutind pe 
Românul şi mulțumindu-i de ospitalitatea ce a dat inimei sale în 
corpul lui cel mare și puternic. 

Pe sine, „Buciumul“ se defineşte aşa: „El este ceea ce s-a näs- 
cut : liberal şi înainte de toate, naţional“. Mai precis, Boliac își defi- 
neşte gazeta ca expresie a unei fracțiuni liberale : „Două tabere mari 
sînt în România: patruzeci şi opt şi anti-patruzeci și opt. România, 
fatalmente, urmează Franciei. Francia însăşi este divizată astfel: 
ideile, principiele din 1789, principiele revoluțiunei ; și ideile, prin- 
cipiele anti-o mie șepte sute optzeci şi nouă, anti-revoluţiunei. Dar 


8 O mărturiseşte Boliac însuşi mai tirziu: „D. Nicolae Creţulescu, care de la 
început a arătat simpatiele sale acestei foaie şi care a urmat totdeauna a-și alege 
această foaiă drept organ al ideelor sale într-ale ţerei...“ (..Trompetta Carpaţiloru”, 
1867, nr. 572, p. 2281). 

i ° Aluzie la gazeta „Pruncul român”. scoasă de C. A. Rosetti în timpul revolu- 
tici din 1848 în Ţara Românească. 

tabăra cu ideile, cu principiele de la ^48 se divide, se subimparte. O 
fracțiune este mai violentă ; o fracțiune este mai ageră, mai uşioară, 
o fracțiune se mișcă mai încet ; este în firea lucrurilor această divi- 
ziune. Caracterurile nu se pot turna într-un singur tipar. Pentru ce? 
— Pentru că n-a vrut Dumnezeu să fiă așa; pentru că orice tabără 
își are infanteria ei, cavaleria ei, artileria ei“. 

Cam ce loc își va lua „Buciumul“ între aceste fracțiuni ? Nu se 
precizează categoric. Putem deduce însă din unele enunţări ale pro- 
gramului : „Industria naţională și comerciul naţional vor avea negre- 
şit un mare loc în această foaiă. lar pentru partea literariă, se vor 
publica mai cu seamă articoli istorici, despre originile românilor, de 
geografiă comparată a basinului Dunării între Emu și Carpaţi, de 
numismatică daco-romană şi mai mulţi cronicari inediţi. lar mai 
departe : „El nu va provoca niciodată răscoala ; el nu va încuragia 
niciodată revolta. Ideile sociale chiar le va ocoli, pentru ca ideile 
de naţionalitate şi ideile politice să nu fiă împiedicate de loc de inte- 
resele materiali și de temeri meschine. „Buciumul'“ nu este pîntecele. 
ci inima și capul ; națiunea şi libertatea. Dară, „Buciumul“ va fi pen- 
tru revoluţiunea cea mare a naţionalităţi: și a libertăţii, — şi nici 
decum pentru insurecţiunile coteriilor, pentru rescoalele nemulţumi- 
ilor, pentru revoltele pasiunilor. Coloanele acestui ziar vor fi deschise 
românilor din toate părțile României“. 


Prin urmare, e clar, Boliac credea în acel moment în posibilita- 
tea desăvirșirii revoluţiei burgheze în România şi promitea hotărît că 
va. lupta pentru ea prin „Buciumul“. E grâitor că analogia lui 1848 
românesc n-o găsește în 1848 francez, ci în 1789 francez, al cărui cen- 
tru era lupta burgheziei împotriva nobilimii. În condiţiile specifice 
ale sud-estului european însă, mersul istoriei spre emanciparea socială 
era complicat prin probleme nerezolvate încă, ale unităţii naţionale. 
Ca şi înaintașii săi din școala latinistă, Boliac se lasă de poezie și 
începe să editeze cronici și să facă intens arheologie. Totuşi, vremea 
latiniştilor trecuse de mult. România se afla în plin proces de inte- 
«rare în capitalismul european. Boliac se integrează în atitudinea 
acelei părţi din burghezie care vroia să apere prin masuri de stat 
inceputurile capitalului naţional. De aceea, promite că va deplasa 
accentul ideologic, în ziarul său, de pe social pe naţional, adică în 
sensul dorințelor acestei burghezii și ale acelora care mergeau pe 
acelaşi drum cu ea. În felul acesta însă — deși se proclama încă 
necontenit drept un credincios patruzecioptist —, Boliac se îndepărta, 
în realitate, din nefericire, foarte mult de revendicările eminamente 

sociale ale revoluţiei româneşti de la 1848. Alunecarea se făcea pe 
nesimţite, dar era plină de grave consecinţe. | 

„Buciumul'' apare la început de două ori pe săptămînă, dar în 
format mult mai mare decît al „Românului“, cel ma: mare format 
cunoscut pînă atunci în presa românească. Se pune în mod firesc 
întrebarea : cu ce fonduri? Boliac nu era prea bogat. Natural, în 
ceea ce privește ziarele moderne, e greu de răspuns la o astfel de 
intrebare ; secretul e în general bine păstrat. În 11 mai", Boliac se 
simte obligat să dezmintă afirmaţia făcută de „Aurora română“, din 
Transilvania, în 9 mai, că ziarul lui ar fi subvenţionat de guvern ". 
Afirmă că primul fond al ziarului a constat din 600 de galbeni, luaţi 
cu poliţă pe 6 luni de Boliac de la unul P. lacovencu. Boliac avea 
curajul să se împrumute, fiindcă — după cum arată el tot aici — 
urma să primească frumoasa sumă de 7600 de galbeni de la Generala 
Epitropie, în urma unei judecăţi, despre care nu ne dă prea multe 
amănunte. Ulterior, ziarul a primit următoarele contribuţii în gal- 
beni : gen. Tell 20, loan Marghiloman 50, Dionisie, episcopul Buzău- 
lui 50, Gr. Miculescu 50, un anonim 50, G. Gherman 50, B. Boerescu 
10, alt anonim 50: total = 320 de galbeni. Boliac a contribuit cu 
600 de galben: ?. Suma nu era prea mare. După cinci luni de apa- 
riție, ziarul avea 800 de abonaţi buni plătitori. Știm, din experienţa 
„Românului“, că o foaie bisăptămînală, gospodărită chibzuit, se putea 
întreţine singură, — cu atît mai mult cu cît ziarul își avea propria 
tipografie. Din același articol aflăm că Boliac cumpărase această tipo- 
grafie de la B. Boerescu, cu care, precum se vede, se împăcase iarăși, 
pentru suma de 3 000 de galbeni. Tipografia mergea bine. Dintr-un 
Anunţ din 1 noiembrie! aflăm că ea se mutase pe uliţa Scaunelor, 
nr. 40, fiindcă avea nevoie de un local mai spaţios. Ea primea și 
comenzi, în afară de tipărirea ziarului propriu. 

După şase luni de apariţie, numărul abonaților, urcîindu-se la o 
mie — conform promisiunii făcute încă de la începutul existenţei sale — 
„Buciumul'* începe să iasă de trei ori pe săptămînă, fără scă- 

ere de format şi de materie şi fără a spori preţul abonamentului și al 
numerelor !. E foarte interesant că această îndesire a apariției fără 
a spori preţul este anunțată în 8 iunie, cînd se pregătea guvernul 


10 Revista interidra, „Buciumulu“, I (1863), nr. 37, p. 745. 

1 Diurnalele d'in Romania, în „Aurora Romana“. I (1863), vol. I, p. 112—113 
(Corespondenţă datată : „Bucuresci, în 15 aprilie 1863“). 

12 Buciumulu“, I (1863), nr. 73, p. 289: Revista interioară. 

13 Tipografia Cezar Boliac. Annuntiu, în „Buciumulu“, I (1663), nr. 137, p. 558. 

14 De la redacţiune. în „Buciumulu“, I (1863), nr. 45 din 8 iunie. 

Costache Creţulescu. Și mai interesant este că, în același anunț, se 
promite că, dacă numărul abonaților va creşte la 2 000, „Buciumul'” 
se va tipări zilnic, iarăși fără sporire de preţ. 

Începînd de la 1 august 1863, „Buciumul“ apare într-adevăr de 
6 ori pe săptămînă cu același preţ al abonamentului *. 

Ce a determinat această creştere atît de rapidă? În nici un caz 
numarul abonaților, care în 22 decembrie 1863 abia se urca la 1 200 
cu toții. Probabil o hotărită promisiune de fonduri, pe care noi o 
presupunem din partea lui N. Creţulescu, primul ministru, și a prie- 
tenilor săi politici. Căci ne e greu să acceptăm motivul pe care-l dă 
Boliac — speranţa că numărul abonaților va ajunge ulterior la 2 000 
— dată fiind vechea lui experienţă gazetărească. 


Aceste fonduri probabil că n-au venit cum s-au promis, căci în 
22 decembrie Boliac se vede în faţa unui deficit de 600 galben: — 
la un ziar despre care afirmă că ar costa 300 000 de lei pe an — și 
trebuie să suspende apariția ,.Buciumului“* pînă la 1 ianuarie 1864, 
„Spre a-și putea regula registrele şi a-și face socotelile“. Aceste 
socoteli au ţinut cam mult, căci primul număr a reapărut la 13 ianua- 
rie 1864. 

Dacă în ceea ce priveşte stabilirea fondurilor cu care a fost înte- 
meiat și susținut ziarul era normal să întîmpinäm dificultăţi, — e 
neașteptată în schimb greutatea de a stabili din cine era alcătuită 
redacția. Datorită prescriptiilor extrem de aspre ale legii presei din 
26 martie — şi poate şi din alte motive personale —, Boliac este 
foarte discret chiar în ceea ce priveşte scrisul său în propriile-i gazete. 
El întrebuintează diferite trucuri şi simboluri spre a-şi marca pre- 
zența la gazetă, dar de semnat nu semnează nimic politic. Cel mult 
publică sub semnătură studiile sale arheologice. De-abia în ultimii 
ani de apariţie ai gazetei „Trompetta Carpaţiloru“ va semna regulat, 
cu numele întreg și cu inițialele ; și atunci ne vom speria pur și sim- 
plu cît de mult scria Boliac. Ultimul număr al „Lrompettei Carpa- 
ţiloru“, cel apărut în preziua bolii care l-a doborit, cuprinde 5 arti- 
cole scrise de el. Alte numere conţin și mai multe. O activitate enormă 
care explică poate şi consumarea nervoasă ce a adus fulgeraătorul atac 
de paralizie care l-a ţinut mai bine de trei ani mort între vii, pină 
in 1881, cînd a decedat. 

Fată de această imensă muncă desfăşurată între anii 1863 şi 1876, 
timp de 14 ani cît şi-a avut ziarul propriu, de formatul cotidianelor 


15 Revista înteridra. în „Buciumulu”, I (1863), nr. 68, p. 269. 
16 „Buciumulu”, I (1863), nr. 174, p. 693, col. I 

de azi, nu se mai poate pune problema înregistrării nici măcar biblio- 
grafice a tuturor acestor articole. Cu atît ma: mult cu cît covirşitoarea 
lor majoritate sînt nesemnate. 


De aceea vom renunţa de aci înainte la tehnica de pînă acum a 
lucrării noastre. Într-adevăr, pînă acum am consemnat şi analizat 
absolut tot ce a publicat Boliac ca ziarist. De aici înainte vom trata 
viaţa ziarelor lui în mare, arătind cum se împletește ea cu viața lui 
personală, căci nicăieri nu există o legătură mai indestructibilă între 
om și operă ca la ziarist. 

Natural. identificări de articole scrise de Boliac, între cele ano- 
nime, se pot face. Şi noi le-am făcut ori de cîte ori a fost nevoie. 
Socotim însă că nu aici stă interesul lucrării, ci în lămurirea persona- 
lităţii de scriitor a lui Boliac. Fiindcă Boliac continuă a fi un scriitor 
interesant. Cu toată rămînerea lui în urmă faţă de poziţiile ideolo- 
gice atît de avansate pe care le ocupase în anii 1842—1848, cu toate 
greşelile lui uneori grave, provocate prin orientarea lui xenofobă şi 
şovină de mai tirziu, publicistica sa mai are încă şi multe aspecte pro- 
gresiste în raport cu atmosfera generală a ţării, a presei și a culturii 
româneşti în ajunul anului 185]. 

Să nu uităm că el a încetat să scrie la începutul anului 1877, toc- 
mai cînd începuse să se înfiripe o conștiință socialistă la noi, că 
moare în anul 1881, tocmai cînd începe să apară „Contemporanul. 
În acest timp putea să știe Boliac la noi mai multe decit a ştiut? 
În această epocă predominată de irumperea triumfătoare a burghe- 
ziei române şi de încercările unei bune părţi dintr-însa de a obţine 
avantaje prin protejarea de către tînărul stat modern a industriei 
naţionale, Boliac — cu cîtă cultură avea el, specializat acum în ştiinţe 
istorice şi numismatice — putea fi altfel decît o expresie a epocii lui ? 
Totuși să nu se uite că, în toată această activitate a rămas şi ceva din 
sufletul și din gîndirea lui de altădată, — şi în primul rînd calda lui 
dragoste pentru țărănimea săracă și muncitoare, dragoste pe care n-a 
dezminții-o niciodată, ori de cîte ori a fost nevoie să sară fn apărarea 
acestor mari chinuiţi ai poporului nostru. Încă din primele numere 
ale ziarului, Boliac ia apărarea „victimelor“ guvernului Catargi, 
„inocenţii ţerani'“, care „se tîrăsc prin închisori“, fără vină dovedită, 
arestaţi de procurorii acelui guvern (nr. din 6/16 ianuarie 1863). 

Dar să revenim la istoria „Buciumului“. Cu toată precauţia lui 
de a nu semna, Boliac este dat în judecată încă pentru primul număr 
al ziarului său, — în care apăruse un violent articol de critică a 
şovăielilor guvernului în lichidarea chestiunii mănăstirilor brînco- 

veneşti ”. În nr. 5, p. 17 se publică citația primită de Boliac, ca redac- 
tor al ziarului „Buciumul”, domiciliat „pe podul Mogoşoaie, vis-a-vis 
de Pasagiul Român“. Boliac desemnează ca advocaţi pe Ion Brătianu 
şi Gr. Arghiropolu, liberali. Procesul se amină, însă în capul scării 
Palatului Justiţiei, Boliac este atacat şi lovit de însuși procurorul şi 
de fratele său, căpitanul Blaramberg. Boliac intentează acţiune în jus- 
titie. „Românul“ ia energic apărarea lui Boliac. I se dă pînă la urmă 
satisfacţie și Boliac își retrage plîngerea *. 

În 26 februarie procesul se judecă, și Boliac e condamnat la 
5 luni închisoare şi 1500 de lei amendă. Face apel, dar sentinţa 
rămîne definitivă, cu toată opinia separată a doi dintre judecătorii ” 
Curţii apelative. Faţă de această sentinţă, „Buciumul“ ia o atitu- 
dine patetică : „Dacă Înalta Curte de Casaţiune și de Justiţiă nu va 
casa această crudă sentenţă, dată în persoana unui om cu părul alb, 
în persoana unui vechi publicist, care pentru întiia oară în viaţa sa 
stă în faţa unei acuzări de procuror, d. Boliac sîntem încredinţaţi că 
va sta în puşcăriă tocmai 8 luni de zile, dacă forţele corporale se vor 
supune voinţei seale ; dacă adică nu va muri înainte de termen. 
Justiţia nu este o cochetă care să intre înfoiată pe uşa și apoi să iasă 
ciufulită pe fereastră ; sentenţa ei trebuie executată ca voinţa lui 
D-zeu și d. Boliac negreşit că se va folosi şi d-această ocaziune, spre 
a demonstra junilor români că cel ce nu știe să sufere, cel ce nu știe 
să moară, nu merită că trăiască. În orice caz, abonaţii acestui ziariu 
pot fi siguri că ziariul nu va înceta decît în două cazuri: sau sub o 
dictatură sub care să se sfărime toate legile existenţei, sau cînd direc- 
torul său nu va mai fi“ ”. 

Se vede că acest apel patetic și-a avut efectul, căci despre con- 
damnarea lui Boliac nu se mai scrie nimic în ..Buciumul” de aci 
înainte, — cu atît mai puțin e vorba de executarea ei. 


În primele numere ale ziarului său, Boliac recomandă stîngii libe- 
rale, din care făcea şi el parte, o tactică de o extremă supleţe, avînd 
ca Singur scop realizarea reformelor politice pe care le urmărea: 
„Stînga se uneşte cu guvernul ca sä treacă în budgetele statului veni- 
turile monastirilor poreclite brîncovenești, şi nu ţine nici o socoteala 


17 „Buciumulu“, I (1863), nr. 2, p. 5. O adresă a procurorului N. Blaramberg 
şi o relatare asupra cercetării la care fusese supus Boliac. 

18 Ibidem, nr. 7 din 23 ianuarie, p. 25. Notă la Revista înteriora. 

19 Ibidem, p. 69; nr. 18, p. 73: nr. 21, p. 86. 

2 Revista interiora, în „Buciumulu“, I (1863). nr. 18 din 2 martie, p. 73. 

de răţoiturile dreptei ; şi se uneşte cu dreapta ca să treacă în budge- 
tele statului veniturile monastirilor zise închinate, şi nu ţine nici o 
socoteală de amenințările guvernului. Aceasta este una din trăsurile 
cele mai caracteristice ale stingei, care nu are altă ţintă decît binele 
comun şi înavuţirea şi consolidarea statului român“ 2. 

Toate aceste rînduri erau scrise în ianuarie 1863. Cînd însă 
„monstruoasa coaliţie“ s-a precizat politic, cind — mai ales prin 
acţiunea ei externă în favoarea principelui străin — începuse să ame- 
ainţe însăși domnia lui Al. loan Cuza, simbolul Unirii de curînd 
împlinită cu atitea greutăți, Boliac se desparte în mod categoric de 
foştii săi amici politici : „Cînd a început să se publice această foaiă. 
situațiunea era cu totul alta de aceea ce este astăzi: era o stingă 
pronunţată în Cameră pentru tot ce este libertate naţională, publică 
sau individuală ; din care stîngă, — deşi nu era directoriul acestei 
foaie în Cameră, făcea parte cu toată fiinţa sea. Această stingă era 
pronunţiată, pe toate feţele şi în toate chipurile, contra dreptei, care 
era reacţiunea, conspiraţiunea perpetuă contra tronului României şi 
contra Unirii. Stînga bătea cu toată vigoarea, de care era capabilă, 
pe dreapta, care prin trecutul ei ajunsese să fie expresiunea răului. 
Noi ne onoram a ne număra printre agenţii și campionii acelei stinge, 
în care ţintau toate speranţele noastre. Văzînd însă că stinga se sparge, 
că amicii noştri politici, care erau corifeii acestei stînge, se pră- 
vălesc, deodată, fără vreun motiv valabile, la picioarele dreptei, 
şi se silesc, prin toate facultățile lor, să dezmintă tot ce s-a zis pînă 
acum contra dreptei, să spele cu totul trecutul cel negru şi izinit al 
celor ce au făcut toate relele de care ne plingem astăzi ; văzind că se 
formează o coaliţiune monstruoasă între cei ce credeam noi mai libe- 
rali şi mai patrioţi în stinga, cu tot ce este mai reacţionar şi mai anti- 
naționale în dreapta ; văzînd că această coalițiune, în care s-au sacri- 
ficat toate principiele stîngei și nici una din răutăţile dreptei, țin- 
tează, nici mai mult nici mai puţin decît la răsturnarea tronului 
României și la distrugerea Unirii ; văzînd acest mare pericol ne-am 
despărţit de foștii noştri amici politici, pe care-i credem rătăciți, dacă 
nu culpabili, și am rămas cu stînga Camerei. — care vedeam că spri- 
lină tronul României, Unirea, luarea mănăstirilor zise închinate şi 
încetarea regimului consularian în ţeara noastră. Am rămas unde am 
fost şi unde am trăit, în cîmpul naţionale şi liberale, şi de aci am 
început gradat a stringe şi a concentra toate forţele şi puterile ce am 


21 Unirea dreptei cu stînga, în „Buciumulu“, I (1863), p. 13—14. 

găsit în noi, spre a lupta singuri cu toată coalițiunea întreaga, cu 
toate mijloacele ei pecuniare, cu toate rafinările ei în intrige, cu toți 
ziariştii şi cu toţi calomniatorii plătiţi de dînsa. Este cunoscut lecto- 
rilor noştri că noi, pînă cînd nu credeam primejdioasă această coa- 
liţiune, apăram cu toate puterile noastre pe bărbaţii de stinga, care 
după cîte ne spuneau ei, nu era să facă nici un act contrariu credin- 
telor noastre, ci din contră, vor putea să aducă pe reacţionari la aceste 
principie. Stau de faţă articulii noștri : Unirea stîngei cu dreapta ș. cl.“ 
Cu alte cuvinte, Boliac afirmă că — în faţa coalizării cu conservatorii 
a liberalilor extremiști — el a căutat să închege o formaţiune de cen- 
tru, care îl sprijinea pe domnitorul Cuza împotriva „monstruoasei 
coaliții'* care căuta sä- -l dărime. 

Rămîne acum să ne întrebăm pe cine se rezema Boliac — şi 
amicii lui politici, a căror expresie era ,„Buciumul“ — în lupta împo- 
triva unor forțe atît de redutabile ca cele ale coaliţiei : > Răspunsul îl 
dă însuşi „Buciumul : „„Negreșit, ar fi foarte ilogic să pretindem că 
adversarii noștri să vază binele acolo unde-l vedem noi, căci altfeliu 
ei n-ar mai fi adversarii noştri. Cînd zicem nos, înţelegem opinca, 
albăstrimea de jos, meseriașii şi comercianții cei mici. Cînd zicem 
adversarii noştri, înțelegem pe oamenii consulatelor, pe foştii privi- 
legiaţi şi pe toţi acei ce mai aspiră la privilege și la înavuţirea lor din 
sudoarea românilor. Prin urmare, cînd zicem noi, înţelegem pe toţi 
românii, afară numai de aceia care compun coaliţiunea monstruoasă 
și de aceia care sprijină această coaliţiune care, după noi, este expre- 
siunea răului, este răul împeliţat“ 2. Prin urmare, împotriva coaliţie: 
dintre marea boierime și virfurile burgheziei, Boliac preconiza spri- 
jinirea pe țărănime (opinca), mica boierime (albăstrimea cea de jos) 
și mica burghezie (meseriaşii și comercianții cei mici). Întemeiat pe 
aceste categorii sociale, Boliac credea totuşi că, în acea vreme, zia- 
rul său reprezenta o „stîngă curată“ ”. 

Odată apucat pe acest drum politie Boliac trebuia în mod fatal 
să rupă vechea prietenie cu C. A. Rosetti, pe care nu numai el, ci şi 
alți gazetari ai vremii Îl considerau ca pe unul dintre inițiatorii prin- 
cipali ai acestei coaliţii. 

Atacurile directe împotriva lui C. A. Rosetti vor începe deci fără 
intirziere în „Buciumul“ : „Să ne fie permis să facem aci o singură 
intrebare d-lui C. A. Rosetti, direptorele ziarului „Românul“, depu- 
tat în Cameră și aspirante la Ministeriul Cultelor : pentru ce d-lui, în 


22 Revista interidra, în „Buciumulu“, | (1863), p. 165. 
1 Ibidem, p. 21. 

Cameră şi în ziariul d-lui, cînd se adresează sau cînd este vorba de 
d. Grigorie Sturza, îl numeşte curat d. Grigorie Sturza, şi acum prin 
telegraf, adică cind vorbeşte în particulariu cu d-lui spre înţelegerea 
despre un cabinet menit a restaura statul român şi a întări tronul 
României, nu-l slăbeşte din Măria Tea? Aceasta care o spunem aci 
este întemeiată pe acte“ %. 


Începînd cu numărul 137 din 1 noiembrie 1863, „Buciumul“ va 
publica, în fruntea fiecărui număr al său, textul poliţei de 1 000 de 
galbeni trase de A. Panu la ordinul lui C. A. Rosetti, cu iscăliturile 
lui C. A. Rosetti și a principelui Bibescu Basaraba de Brîncoveanu, 
alături de caracterizarea drastică făcută de N. Bălcescu lui C. A. Ro- 
setti și Ion Brătianu, — care se publică iarăși în col. I a fiecărui 
număr, începînd cu nr. 121 din 6 octombrie 1863. 

Pentru a putea fi înfrîntă monstruoasa coaliţie, Boliac nu con- 
cepe altă cale decit apelul la sprijinul poporului, prin lărgirea la 
maximum a bazei electorale a Camerei deputaţilor. În nr. 83 din 
19 august 1863, „Buciumul' începe o campanie răspicată pentru „votul 
universale“, şi fiindcă își dădea clar. seama că o schimbare a legii 
electorale în vigoare şi introducerea votului universal nu vor fi nici- 
odată acceptate de Adunarea legislativă de atunci, de partidele de 
atunci, căci le-ar fi subminat însăși existenţa, bazată pe combinaţii 
infinite de culise cu numărul infim de mic al alegătorilor cu drept de 
vot, — Boliac îl îndeamnă în mod hotărît, direct și public pe dom- 
nitorul Cuza la o lovitură de stat : „„Numească ei actul de emancipare 
a unui popor de cinci milioane, numească ei actul dătătoriu de viață 
unei naţiuni întregi, aot revoluționariu, Coup d Etat, călcare de lege ! 
— Legea omoritoriă este fără-de-lege şi cine sfarmă astfel de legi 
se zic miîntuitori ; popoarele îl divinizează şi îi adoră în secul. Christ 
insuşi a sfişiat legea morţii, ca să pună legea vieţii. Aceia ce vor sus- 
ţine această lege nedreaptă, ce osîndeşte la moarte eternă inteligenţa, 
omenirea ; care prescrie unui popor întreg nepăsarea de soarta sea, 
abrutirea și inerția, nu vor fi ascultați, prea înălțate doamne, nici de 
națiunea lor, nici de către Dumnezeu, nici de popoarele şi suveranii 
cei luminați ai Europei. Proclamă, prea înălțate doamne, printr-un 
august decret al Măriei Tale, votul universale, şi fii bine încredinţat 
că, din acea zi, vei fi mare și putinte. Inimicii tronului României și 
ai națiunii, care ridică astăzi aste frunţi atit de trufașe, se vor nimici, 
confundați în popor, în poporul liber ; și vei avea fericirea să vezi 
prosperînd acest popor, căruia însuţi vei da viaţă, și vei vedea acele 


2 Buciumulu“, I (1863), p. 177 (nr. 45, din 8 iunic). 

fizionomii inteliginți, acele trăsături nobili, acele tipuri din superba 
Romă, pălite şi 'sărbezite în sclavagiu, radiind de viață și de fericire 
în Adunaările naţionali şi întrecîndu-se spre a lărgi și a curăţi calea 
gloriei pentru acela care le-a dat viaţă, care le-a dat loc la ospăţul 
cel mare de familiă al popoarelor din Europa !“ ? 

Dacă un an mai tîrziu, cînd Cuza se hotărî pentru lovitura de 
stat, ar fi început cu legea votului universal, pentru care îl îndemna 
Boliac cu atita dreptate, în această atit de înaripată şi frumoasă 
pagină de proză jumalistică, poate că soarta lui ar fi fost consolidată 
și poporul român ar fi evitat multe din dureroasele framintări politice 
prin care a trecut pînă în 1918, cînd i s-a acordat. în sfîrşit, votul 
universal pentru bărbaţi. 

Atitudinea clarvăzătoare a lui Boliac şi-a avut meritatul ecou. 
Oameni de talia lui Bogdan Petriceicu Hasdeu se alătură cu hotarire 
acțiunii sale prin articole publicate în paginile ziarului său *. În vre- 
mea aceea Rosetti, pentru a apăra poziția coaliţiei, care începea să 
devină precară, lansase prin „Românul“ teoria „constituţională”, po- 
trivit căreia nici o reformă — deci nici cea electorală — nu trebuia 
să se facă decît pe cale parlamentară, caci altfel s-ar deschide calea 
tiraniei. B. P. Hasdeu demonstrează că această teorie, atit de justă 
în aparenţă, era absurdă în fond, căci o Adunare legislativă care 
votase legea atît de drastică împotriva ţărănimii nu va fi niciodată 
în stare să accepte o reformă electorală în adevăr democratică. Pe de 
altă parte, însuși administratorul „Românului”, poetul prolific și gaze- 
tarul de uşoară dar largă suprafaţă C. D. Aricescu, părăseşte gazeta 
lui C. A. Rosetti și vine în tabăra Jurnalistică a lui Boliac, unde îşi 
incepe activitatea printr-o clamantă spovedanie publică asupra deza- 
măgirilor sale în privinţa patronului din strada Caimatei ”. 

Din diferite parți ale țarii sosesc adeziuni masive din partea 
cetățenilor. Încă din 20 februarie, 38 cetăţeni din Brăila îl felicită 
călduros, încheind : „Trăiască ziarul Buciumul ! Trăiască respectabi- 
lele bătrîn Cezar Boliac, redactoriul său! Trăiască toată presa libe- 


25 Revista interiora, în „Buciumulu“, I (1863), p. 329. 

26 Votulu universale, în „Buciumulu“, | (1863), nr. 124 din 9 octombrie, p. 493— 
494 ; nr. 127, p. 505—506 (neterminat), Sofismele Romanului. Ibidem, nr. 132, 
p. 525—526 (neterminat). 

27 C. D. Aricescu, Emanciparea spiritului meu, în „Buciumulu“, I (1865). nr. 123 
din 8 octombrie, p. 489—490. Înainte de aceasta, colaborase la „Buciumul“ în taină, 
sub semnătura X: Sinceritatea triumviratului de la Caimata şi a amicilor săi intimi, 
Ibidem, nr. 110, p. 438—439. Vezi şi articolul său, semnat tot cu X : Coaliţiunea 
artificiale, Ibidem, p. 490—491. 

rală şi patriotică română !'* În fruntea semnăturilor din Brăila se 
află D. Velisan, fruntaş politic bulgar şi luptător în taină pentru eli- 
berarea națională a Bulgarie: de sub opresiunea otomană. Era un 
admirator şi, poate, chiar prieten al lui Boliac, colaborînd cu versuri 
la „Buciumul” şi mai tîrziu la .„Trompetta Carpaţiloru'” 

E curios consensul unanim prin care Boliac e considerat în acești 
ani ca un „respectabile bātrîn“. Dacă luăm de bună data naşterii sale 
— necontroversată pînă acum —, adică anul 1813, Boliac avea în 
1863 numai 50 de ani, vîrstă foarte depărtată încă de imaginea de 
patriarh venerabil, sub care apare și sub care îi plăcea lui însuşi să 
apară, dovadă citatul dat de noi în legătură cu condamnarea sa la 
închisoare. La această imagine contribuia, desigur, şi lunga durată 
a activităţii sale gazetărești, începută în 1835. După Eliade, era cel 
mai vechi gazetar român de atunci care se mai afla în plină acti- 
vitate. 

In iunie 1863 Boliac primește o adresă de felicitare semnată de 
96 de cetăţeni din Rîmnicu-Sărat %, iar în august —, una cu 122 de 
semnături din Bucureşti “ 

În 12 octombrie, precum am arătat, N. Creţulescu se retrage de 
la guvern, şi domnitorul Cuza încredinţează sarcina guvernării lui 
Mihail Kogălniceanu. În 1} decembrie 1863 Kogălniceanu prezintă 
Camerei proiectul legi: pentru secularizarea averilor mănăstireşti. 
proiect care este votat, spre surprinderea multora. Legea aceasta nu 
era numai un fapt binefăcător pentru ţară, căreia îi reda o cincime 
din teritoriul său. Era şi o încununare a dreptăţii lungii campanii zia- 
ristice duse de Boliac. 

În cinstea acestui eveniment politic, numărul 172 din „Buciumul“ 
apare festiv, pe hîrtie roz, cu frontispiciul în litere aurite. În numărul 
următor, ,„Buciumul'“ consacră ziua de 13 decembrie, ziua votării, ca 
sărbătoare a sa, neuitînd să reamintească domnitorului ce mai avea de 
făcut : „Conform programei și statutelor Buciumului. ziua de 15 
decembrie, zi în care s-a săvirşit luarea monastirilor, se instituie sâr- 
bătoare anuale a Buciumului. Zilele în care domnitorul românilor va 
da legea instrucţiunii obligatoriă pentru toţi românii, legea împro- 
prietăririi ţăranilor cu despăgubire, votul universale, — vor fi cele 
trei sărbători comemorative pe care le va serba Buciumul'“ 


28 Buciumulu”. I (1863), nr. 15, p. 58. 

29? Neostenitului vedactoriu allu Buciumului...“, în „Buciumulu“, I (1563), nr. 46, 
p. 182. 

50 Domnule Redactore, Ibidem, nr. 73, p. 289. 

31 Revista interidre. Ibidem, nr. 173 din 15 decembrie. p. 6S9. 

Deși dezamăgit întrucîtva prin căderea de la putere a prietenului 
său N. Creţulescu, Boliac întîmpinase în public, prin ziarul său, cu 
simpatie guvernul lui M. Kogălniceanu. În el se afla vechiul său amic, 
poetul D. Bolintineanu, ca ministru al Instrucțiunii şi Cultelor ”. 

Actele mari de guvernare ale lui Kogălniceanu nu se putea să nu 
fie aplaudate, şi Boliac le-a dat din plin aplauzele cuvenite, așa cum 
am văzut. Dar între Boliac şi guvernul lui M. Kogălniceanu şi el per- 
sonal mai ales, desigur că nu exista intimitatea dintre Boliac şi N. Cre- 
țulescu. S-ar putea prea bine ca — după cum aparaţia somptuoasă 
din iunie 1863 a ziarului „Buciumul” sa fi fost fruct al necesităţii 
lui N. Creţulescu de a se sprijini ca prim-ministru pe un puternic 
ziar prieten — sincopa ziarului lui Boliac de la sfîrşitul anului 1863 
să se fi datorat unui mult mai redus interes din partea lui Kogălni- 
ceanu. Cert este că în 13 ianuarie 1864, cînd reapare, „Buciumul', 
el anunţă că va ieşi din nou, modest, de 3 ori pe săptămînă. Boliac 
își „dotează“ gazeta pe anul 1864 cu 800 de galbeni din acelaşi fond 
miraculos şi oportun, primit de la Epitropia Generale, anunţind tot- 
odată că munca sa i-o va oferi gratis. Ziarul se leagă din ce în ce 
mai strîns de tipografie, mutîndu-şi redacția și administraţia î în localul 
ei, în str. Scaunelor, nr. 40, din cartierul Batişte *. 

Tot atît de cert este că, atunci cînd reapare, ia o atitudine vio- 
lentă faţă de primul ministru : „Politica d. Kogălniceanu, după păre- 
rea noastră, este contra acestor principie *, şi ne vedem în necesita- 
tea a-i spune că restabilirea şi drumurile cele large ce a deschis reac- 
tiunii şi coalițiunii monstruoase, formată contra tronului României 
Unite, a întrerupt dezvoltarea democraţiei și a depărtat, prin răceală, 
un mare număr din amicii sinceri ai tronului. Politica adoptată de 
d. Kogălniceanu noi o credem funestă democraţiei şi vătămătoare 
tronului şi principielor noastre“. Critica se încheie printr-un apel 
direct către Al. Ion Cuza ca să-l înlăture pe Kogălniceanu : „Prea 
înălțate doamne, nu abandona pe cei ce au sperat şi speră în măria 
tea ! Mîntuie ţara de această cumplită oligarhiă, care niciodată, dară 
niciodată nu va da concursul ei la marile intenţiuni ale măriei teale, 
la marile fapte pentru care ești destinat : la regenerarea patriei măriei 
teale și la învierea poporului roman“ *. 


* Lupta lui Boliac împotriva „.coaliţiunii monstruoase” şi numărul festiv al 
zei stîrnesc ecouri mari pînă şi în Transilvania. „Aurora Romana” (H, 
1864, nr. l din 1/13 ianuarie) îşi exprimă totala sa adeziune. 

„Buciumulu“, II (1864). nr. 175. p. 697. 

ii 1 Expuse î în programul schițat la reaparitia , „Buciumului “. 

„Buciumulu“. 1I (1864), nr. 175 din 13 ianuarie, p. 697. 

În acest timp, C. D. Aricescu se leagă din ce în ce mai mult de 
ziar. Preia administraţia „Buciumului“. În notita în care se anunţă 
cu bucurie aceasta se subliniază că — după 24 ianuarie 1859 — Ari- 
cescu nu mai voise să ia nici o funcțiune la stat, spre a-și păstra 
independenţa sa ca scriitor *. O dată cu munca administrativă, Ari- 
cescu colaborează asiduu și la redactarea ziarului, prin articole sub 
semnătură. 


Atins de tonul violent al ziarului la adresa lui, Kogălniceanu 
publică un comunicat în care dezminte drastic afirmaţiile lui Boliac 
că politica lui ar fi în contrazicere cu cea a domnitorului”. Boliac 
îi răspunde în cel mai veritabil stil al său, sarcastic: „A ! d-le Kogăl- 
nicene, dai fuga sub tron cînd te-ncolțesc ziarele? D-tea, care ieri 
proclamai că toată responsabilitatea faptelor guvernului o vei primi-o 
numai în pieptul cel larg al d-teale? şi acum, tiutiuca sub tron, la 
cea dintîi zbîrlire din sprînceană a unui ziariu serios ? gîndeai cå n-o 
să ai niciodată a face decit numai cu ziarul «Românul», pe cînd pro- 
fesai, prin programa d-teale ministeriale, ultraconstituţionalismul 
d-teale ?“ *%. 

EÈ interesant aici accentul pus pe scrupulele constituţionale ale 
lui Kogălniceanu. S-ar putea ca el să fi început să șovăie în îndepli- 
nirea îndrăzneţelor cereri de reforme ale domnitorului Cuza, să fi 
încercat să pactizeze în culise cu opoziția sub paravanul teoriei con- 
stituționalismului, debitată, precum am văzut, de C. A. Rosetti, ca 
om al coaliţiei. S-ar putea ca această campanie violentă a lui Boliac 
împotriva lui Kogălniceanu să fi fost începută cu ştirea lui Al. I. Cuza 
spre a-l intimida, spre a-l aduce pe calea cea bună: aceea a pregă- 
tiri lu: 2 ma: 1864. 


Cînd guvernul întreprinde ceva care corespunde principiilor 
„Buciumului“, Boliac aplaudă din toată inima. Astfel, chiar în 
ianuarie 1864, cînd se realizează paza armată a satelor prin înșiși 
sătenii, Boliac scrie această pagină de frumos entuziasm şi democra- 
tică atitudine : „leri, între două şi cinci, defilau pe ulițele capitalei, 
grupe, grupe, moşnegii, notabilii şi deputaţii satelor din tot districtul 
Ilfov, cu puştile cu baionetă la umăr, încongiurînd carele cu lăzile cu 
puşte şi cartuşe, pe care le duceau să le împartă pe la satele distric- 
tului. Defilarea era impunătoariă : fiecare plasă defila distinct, moş- 
negii români erau verzi ca bradul şi flăcăii săriau ca căprioara. A, 


æ Buciumulu”. II (1864). nr. 177 din 18 ianuarie, p. 705. 
3? Ibidem, nr. 176, p. 701. 
38 Revista interiore, în „Buciumulu”, II (1864). nr. 176. p. 701. 

cinstiți boieri din Camera oligarhiei! Înțelegem foarte bine pentru 
ce preferiți un simulacru de guardă naţionale unei adevărate armări 
a poporului! Pe japii care au pe umăr o puşcă cu baionetă, se va 
aplica rău de acum înainte biciul domniilor voastre. Acest spectacul 
măreț şi impunătoriu, acest spectacul care scotea lacrima de fericire 
în ochii oamenilor din popor, a fost un doliu negreşit pentru oligrahiă 
și pentru stirpa oligarhiei. Ni se asigură că, la vederea sătenilor 
armati, defilind pe Podul Mogoşoaiei, un boier mare, mare și fricos, 
care şi în adunarea oligarhiei striga mai deunăzi: «Ce ne trebuie 
atitea arme !», s-ar fi speriat atît de rău, încît ar fi tresărit strigînd: 
«Au înviat ăi din 48 !»"”. 

Cînd Mihail Kogălniceanu înfăţişează Adunării proiectul legii 
rurale, „Buciumul“ ia aceeași atitudine sărbătorească : „leri s-a depus 
pe biuroul Camerei de către primul ministru legea rurală, legea cea 
mai mare din toate legile, legea prin care tot românul plugariu are 
să devină proprietariu, are să devină liber pe munca și brațele seale, 
liber a munci pentru dinsul, liber dintr-o sclavie seculariă. Trece-va 
această lege votată de Cameră seau se va aplica printr-un plebiscit, 
ne este indiferente. Voim ca legea să fie, și plugariul să devină pro- 
prietariu, să aibă patriă reale, să rămînă numai al său şi al sta- 
tului !* %. 

De aci înainte ..Bucimul“ — căci astfel şi-a modificat titlul, încă 
din 2 februarie 1864 — va urmări foarte atent orice manevre împo- 
triva legii propuse Adunării. Nu-l va cruța nici pe Eliade, denunţin- 
du-l că — la adunarea marilor proprietari ţinută la Costacopulo — 
ar fi propus proprietarilor să le redacteze el textul unei petiții de pro- 
test, cerîndu-le în schimb cîte o liră de fiecare “. Vechea duşmănie din- 
tre cei doi mari gazetari reizbucnește iarăși violentă, de pe două 
poziţii morale şi politice ireconciliabile. 

În 16 aprilie, cînd domnitorul Cuza, față de atitudinea ostilă a 
Camerei, a prorogat-o, pînă la 20 mai 1864, Boliac nu ezită în schimb 
să elogieze franc curajul politic cu care Kogălniceanu a realizat 
această hotărire : „Pigmeii a căror inteligință nu trece peste talia lor 
nu înţeleg nimic și, mărginiți într-un interes materiale închipuit, se 
revoltă contra destinului și civilizaţiunii, deară cad, precum îi väzu- 
răm căzînd unul cîte unul în adunarea de luni a oligarhilor noștri, 
precum îi văzurăm căzînd în faţa imaginii progresului, pe care are 


39 Revista înteridre, în „Buciumulu“, Il (1864), nr. 181, din 26 ianuarie, p. 721. 
40 Ibidem, nr. 207, din 17 martie, p. 837. 
41 Ibidem, nr. 214, din 6 april, p. 865. 

onoarea și fericirea să-l reprezinte astăzi ministrul domnitorului, 
ministrul Kogălniceanu. Cestiunile cele mari scot oamenii cei mari ; 
aceasta se vede c-o înţelege foarte bine d. Kogălniceanu, şi-i aducem 
omagiile noastre“ *. 

În aceste zile, Boliac încetează a mai avea ajutorul preţios al lui 
C. D. Aricescu în administrarea ziarului. În scrisoarea de explicaţie, 
Aricescu arată că interese de familie și mai ales starea zdruncinată 
a sănătăţii sale îi impuneau a se stabili la Cimpulung, orașul său 
natal *. Motivarea lui C. D. Aricescu pare a fi reală, neascunzind 
intenţia de a se despărţi de Boliac, căci îl vedem continuindu-şi cola- 
borarea la „Buciumul“ şi elogiind gestul hotăriîtor al lui Al. I. Cuza. 
Căci între timp, în 2 mai 1864, domnitorul trimisese la plimbare 
Camera, care se opunea străduinţelor sale reformatoare, și ceruse 
aprobarea poporului printr-un plebiscit. „Buciumul“ își exprimă exul- 
tant aprobarea : „Camera oligarhiei s-a dizolvat ieri, sîmbătă, 2 mat 
1864. Bucuriă generale!“ Numărul 225, consacrat actului de stat 
al domnitorului, a apărut iarăşi sărbătorește, pe hîrtie colorată, în 
litere de bronz. 

Cu același entuziasm se comentează în „Buciumul“ și proclamația 
lui Cuza din 2/14 iulie: „„Clăcașul a devenit proprietariu pe pogoa- 
nele legiute lui, pe care le-a frămiîntat 32 de ani cu sudoarea și sîn- 
gele lui”, şi Consiliul de Stat, care va săvîrşi jurămîntul său miine, 
duminică, la amiazi, spre a putea intra în exercițiul funcțiuni: sale, 
va chibzui spre o despăgubire dreaptă și reale a proprietarilor, spre 
a se împlini scriptura : foloase generali în paguba nimănui. Astfeliu 
numai se putea dezlega enigma sfinxului şi ea este dezlegata de Ale- 
xandru loan I. Acesta a fost Oedip al României ; el s-a pus în fața 
sfinxului care dezola România și l-a făcut să piară, dezlegindu-i 
enigma“ *. 

Aprobînd cu entuziasm această legiuire, în fond burgheză, Boliac 
se așeza pe punctul de vedere al burgheziei, sprijinind cu fermitate 
acest pas înainte în dezvoltarea capitalistă a României, adică un pro- 
gres incontestabil pentru statul român de atunci. Însă Boliac nu și-a 
dat seama, în primul moment, că tocmai acest caracter al legii o 


42 Revista interiore, în „Buciumulu“, II (1864), nr. 219, din 16 april, p. 873- 

43 Domnului Redactoriu allu Buciumului, în „Buciumulu“, II (1864), nr. 221, 
din 7 mai, p. 881. 

4 Titlul articolului prin care se anunţa și se comenta cu entuziasm evenimentul 
în „Buciumulu“, II (1864), nr. 225 din 3 mai, p. 897. 

45 De la promulgarea Regulamentului organic — nota noastră, O.P. 

46 Revista interiore, în „Buciumulu“, II (1864) nr. 252, p. 1 005. 

împiedica să rezolve problema rurală în sensul dorințelor de veacuri 
ale ţărănimii. Începe totuşi să-și dea seama curînd” în faţa lipsei 
surprinzătoare de entuziasm cu care — după informaţiile primite de 
el — întîmpină legea rurală însăşi țărănimea : „Țăranul nostru este 
foarte indiferinte de soarta lui. El nu se tulbură de loc de ceea ce se 
face seau se vorbeşte că are să se facă cu dînsul“. Corespondentul 
anonim al lui Boliac credea greșit că pricina acestei atitudini ar sta 
numai într-un deficit de propagandă din partea administraţiei : „Vina 
nu este numai a lui, ci și a guvernului, care nu are grije cum să facă, 
ca acești oameni să ia cunoștință despre cele ce domnitorul se mun- 
cește a dobîndi şi a face pentru fericirea lor...“ 

Boliac îşi însuşește explicaţia aceasta și își exprimă vehement 
deprimarea : „Inima ni se strînge și mintea ne este obosită. Cores- 
pondintele nostru nu ne înșeală, pentru că el a supt laptele pe care 
l-am supt şi noi, pentru că el are aceiași religiune pe care o avem 
şi noi. Corespondintele nostru nu se preface, pentru că el fiind propric- 
tariu mare, a jurat împreună cu noi împroprietărirea ţeranului, cu orice 
preţiu, ca Singura mîntuire a patriei. Corespondintele nostru nu se 
înşeală, pentru că este inteliginte şi esperimentat. Ce remine să zicem 
noi, după o asemenea revelaţiune, care ne prăvăleşte din culme în abis? 
Ce este de făcut cu acest poșidic de ciocoiași subalterni, deprinși, 
crescuţi sugînd cu ţeava sîngele românului opincariu, spre a-l vărsa 
în butia stăpînului său, lingîndu-și şi el buzele ?“, Boliac ia de bună, 
prin urmare, explicaţia cu totul superficială și formală a corespon- 
dentului. Însă o îndoială tot a rămas în inima sa. Mai tîrziu va căuta 
să se convingă personal stînd de vorbă cu ţăranii. Va constata el 
însuşi rezerva lor cu tîlcuri, grăitoarea lor tăcere milenară : „Mergeam 
pe jos, respirînd aerul dimineţii. În dreptul unui sat pe care este de 
prisos a-l numi, o grupă de două-trei familie de săteni se repauza 
lingă foc, în capul unei porumbişte. Cu cît ne apropiam în dreptul 
lor, cu atît ne simţeam obiectul curiozităţii lor. Un bătrîn cu barba 
căruntă se sculă şi înaintă spre drum; își scoase punga din briu şi 
căută într-însa o iască, pe care vroi s-o aprindă la ţigara noastră ; 
pretext negreșit, pentru ca să poată schimba citeva vorbe cu un bătrin 
care avea aerul a veni din Capitale. Pînă să aprindă iasca, ţăranul 
cel matur măsură de sus pînă jos pe cel ce scrie acestea. Neincrederea 
ţăranului în haina albastră este proverbiale. (...) 

— Vi s-a măsurat pogoanele p-aci, moşule ? 

— Nu încă, domnule. 


47 Revista interióre, în „Buciumulu“, II (1864), nr. 255 din 11 iulie, p. LOL7. 

— Da de ce? 

— Apoi se cam codesc proprietarii. 

În timpul acesta, cei de lîngă foc se apropiaseră mai toţi, ca să asculte 
conversaţiunea“ %. 

Cu toate dezamăgirile pe care le exprimă în această epocă, 
„Buciumul'* se consideră totuşi un organ cvasiguvernamental: al 
guvernului, înţeles ca un instrument al voinţei domnitorului şi al for- 
telor care îl sprijineau pe Al. I. Cuza şi guvernul său în acţiunea lor 
reformatoare. Astfel, la începutul lunii august, „Buciumul“ propune 
în numele lu: candidaţi pentru alegerile municipale din Bucureşti ”. 
Aceştia sînt aleși, cu excepţia ultimilor trei, lucru pe care „Buciumul“ 
îl anunţă cu satisfacţie”. Din „opoziţie“ nu reușiseră decît trei: 
D. Brătianu, C. A. Rosetti și N. Golescu. În fruntea listei propuse 
prin „Buciumul“ se află generalul Barbu Vlădoianu, unul dintre pār- 
tașii decisivi ai actului de la 24 ianuarie 1859 și prieten bun al lui 
Boliac. 

Dintr-o polemică cu ,„„Dimboviţa“*! aflăm că fosta foaie a lui 
D. Bolintineanu, după cum arată Boliac, era supărată „că nu este 
băgată în seamă de către guvern, geloasă pe „,Buciumul“, care se 
bucură de mare credit și mare consideraţiune în statul român...“ 

De fapt, în cursul lunii august se întîmplă o schimbare în exis- 
tenţa ziarului. Mai întîi, începînd cu nr. 266 din 6 august, dispare de 
pe frontispiciul ziarului menţiunea : „Proprietariu şi Directoriu Cesar 
Boliac'. Fără nici o explicaţie. De semnat, nu semnase Bolac în 
„Buciumul“ niciodată, precum am arătat. În 27 august”, editorialul 
obişnuit anunţă o nouă orientare a ,„Buciumului“, de la dîrza atitu- 
dine polemică, la propagarea spiritului de înfrățire, de pacificare : 
„Astăzi, cînd ţeranul plugariu, cînd nenorocitul clăcașiu posede patriă 
reale, cînd biciul tiraniei s-a ardicat de pe dînsul, cind privilegiele 
toate, prescrise în Regulamentul de aur și de semnăture de monarhi, 
s-au ars prin propriele mîne ale noastre ; cînd toate privilegiele, care 
divideau, subdivideau, învrăjbeau poporul român, s-au stins de către 
augusta mînă a suveranului pe care-l adorăm noi şi căruia ne-am 


48 Revista interiórc, în „Buciumul”, II (1864), nr. 297 din 20 octombrie. p. LIS). 

49 Candidații „Buciumului“ pentru membri la municipalitatea Bucuresci sunt 
aceştia, în „.Buciumulu“, Il (1364), nr. 260 din 4 august, p. 1 037. 

50 uč numele membriloru alleşi la municipalitatea Capitalii, dube ordinca nu- 
merică a voturilor cc a avut fiecare, în „Buciumulu“, II (1864), nr. 263 din 1] august. 
p. L0409. 

51 Revista înteridre. în ..Buciumulu”, II (1864), nr. 286 din 24 septembrie. 
l 141—1 142. 

52 Ibidem. nr. 275. p. 1097. 

devotat cu jurâmint sacru, mers d-a dreptul din inima noastră la 
creatoriu, că-l vom servi pe căile mărețe pe care s-a avintat, cu min- 
tea şi corpul nostru, cu inima și cu braţul ; astăzi cînd a înviat poporul 
român şi a murit privilegiul, noi stăm la porțile arenei deșeartă şi 
cerem noi asociați, noi camarazi spre noi lupte“. Acest răgaz de pace 
il credea ..Buciumul'”' necesar pentru aplicarea noii legi rurale, și 
desigur că așa îl considera însuşi domnitorul Cuza, care vorbea prin 
gura „Buciumului” : „Cestiunea importante este aplicarea cu sinceri- 
tate a legii rurale în spiritul ei şi în toată litera ei, traducerea în prac- 
tică viuă a idcei mintuitoriă a alesului și domnitorului românilor, jus- 
tiția. amicia și interesarea deopotrivă, pentru ambele părţi, inamice 
pînă ieri, spre sincera şi leala lor înfrățire în viitoriu. spre stingerea 
a oricărei inimicie create şi hrănite, prin inicuitatea legilor, între 
foştii clăcași și proprietari, între neprivilegiați și privilegiați... 

Probabil aceasta e şi semnificaţia trecerii în umbră a lui Boliac. 

Ziarul lui devenea impersonal, servea o operă mai presus de per- 
soane : încercarea domnitorului Cuza de a pacifica spiritele, acum 
după ce îşi impusese .reforma agrară, miezul tuturor discordiilor. Că 
e aşa, o dovedeşte faptul că în însuşi numărul în care se proclamă 
noua lu: atitudine de pacificare se reamintește opera de agitaţie 
pentru clăcași întreprinsă odinioară de „cei ce „conduc «Buica ul e 
din a căror operă se reproduc în acelaşi număr Muncitorul şi Sila, 
cunoscutele poezii ale lui Boliac *. Puțin mai tîrziu se face o precizare 
şi mai categorică, precum că Boliac continua să fie directorul ziarului, 
publicîndu-se un schimb de scrisori între Zulnia Sturza şi G. Boliac. 
Zulnia Sturza îl considera pe Boliac ca director al „Buciumului' şi-i 
cerea să facă unele rectificări în darea de seamă despre serbarea 
împărțirii premiilor la Azilul „Elena Doamna“, iar Boliac se recu- 
noaşte ca director şi-i dă satisfacție. 

Dar şi în noua sa ipostază „Buciumul'“ îşi modifică foarte puţin 
atitudinea. Se atenuează critica adusă guvernului, dar atitudinea de 
vigilentă ostilitate faţă de foştii privilegiați, faţă de marea boierime. 
ca şi faţă de aliaţii lor din „,„monstruoasa coaliţie” nu slabește de loc. 
lată cum celebrează Boliac, într-un frumos articol. solemn şi com- 
bativ totodată, maturitatea politică cu care se manifestaseră țăranii 
in cadrul recentelor alegeri pentru consiliile judeţene, alegeri în care 
se folosiseră de dreptul ceva mai larg de vot ce li se dăduse prin 
noua legislaţie a lui Al. 1. Cuza: „O zi numai a încetat biciul de pe 


53 Revista interiora. în ..Buciumulu”. Il (1$64), nr. 275, p. 1097. 
3 „Buciumulu“, II (1564), nr. 270, p. 1 099. 

dinsul. o zi numai a încetat împilarea la munca silnică, o zi numai n-a 
respirat fumul de ardei din cocinele tiranilor săi seculari, — şi iată-l 
în picioare, ager şi mintos, liniştit şi generos, mergînd în pas trium- 
fale în marșul ce i se motivă de la tronul alesului, suveranului şi 
părinteiui său ! (...). Unde sînt pigmeii, spăriaţi de mărimea şi tăria 
lor, din frazile altor pigmei mai ED OCI decît dinşii ? Pentru ce aceia 
care strigau libertate ! egalitate ! își pun cenușe în cap şi-şi astupă 
ochii. (...). S-o spunem noi: pentru că aceştia invocau libertatea si 
egalitatea numai ca să împizmuiască tirania ; pentru că aceştia chiă- 
mau numele libertăţii şi al egalității precum impii chiamă în deşert 
numele Domnului ; pentru că ei n-au crezut în ceea ce au profanat: 

pentru că ei n-au putut niciodată să-și facă ideă despre ceea ce 
invocă ; pentru că, egoişti și scurți la vedere, ei cereau numai egali- 
tatea lor cu cei care erau puşi de către legi peste dînşii ; pentru că «i, 
cînd cereau libertatea individuale, o cereau numai pentru ei, gelosi 
de libertatea de care se bucurau cei puși peste dînșii de către legi, 
fără ca veriodată să fi măsurat adîncimea poporului, pe care legile 
înguste pusese din josul lor ; ; pentru că ei vedeau numai infamia celor 
ce-i striviau pe dînșii şi nu măsurau niciodată infamia lor asupra ace- 
lora ce legile lăsaseră din josul lor ; pentru că vorba popor, în gura 
lor era o fictiune, la a cărei realizare acum, li s-a luat văzul“. Tre- 
buie să mărturisim că aici Boliac ajunge să definească, justițiar şi 
necruţător — cu o claritate clasica — atitudinea vîrfurilor burghezii 
de pretutindeni în secolul al XIX-lea, egoismul cu care căuta ca să 
speculeze doar în folosul ei generoasele principii proclamate în focul 
revoluție: franceze din 1789. 


Pe lista consiliului judeţean al Ilfovului figurează şi Cezar Boliac 
alături de generalii Savel Manu şi Barbu Vlădoianu şi alături de nume 
noi, „care sună mai mult orăşeneşte, ca Ghiţă Rătescu, Lazăr Şabeca 
etc. 5. Boliac însă, în articolul din care am citat atît de mult fiindcă 
merită. a ştiut să se ridice deasupra poziţiei sale personale, deasupra 
mentalităţii de clasă chiar, făcînd o aspră şi justă critică a întregii 
atitudinii politice manifestate în timpul domniei lui Al. I. Cuza de 
majoritatea MICII boierimi şi a burgheziei. De asemenea trebuie să 
subliniem iarăși — ca un semn al poziţiei ideologice pe care continuă 
să o ocupe Boliac şi în această epocă — atenţia pe care o dă el pri- 
melor încercări de organizare a muncitorimii la noi. Publicînd în între- 
gime discursul pe care scriitorul de mai tîrziu Petre Ispirescu, pe atunci 
numai tipograf şi vicepreşedinte al „Asociaţiei lucrătorilor tipografi“, îl 


55 Buciumulu“, II (1864), nr. 299 din 24 octombrie, p. 1193. 

rostise într-a Vll-a adunare generală a acestei asociaţii *, îl precedă 
prin următorul cald comentariu *: „Sînt mai mulţi ani de cînd noro- 
cita ideia de asociaţiune între lucrători a intrat în ţeara noastră prin 
lucrătorii tipografi. Urma să fie astfeliu. În natura meseriei lor, tipo- 
grafii unmează să fie corpul de lucrători cel mai inteliginte și tre- 
buiau să înţeleagă, ei mai întîi, că civilizaţiunea reale, care aduce 
înnobilirea, buna stare şi progresul, se bazează pe asociaţiune. Tipo- 
grafii noştri n-au minţit naturii industriei lor şi au început, ei cei 
dintii în ţeară, să-şi asigure poziţiunea şi viitoriul prin asociaţiune. 
Deară oare, pentru ce ceilalţi meseriași din diferitele ramuri de indu- 
striă n-au urmat încă exemplul ce le-au dat tipografii ?“ 

Dar atitudinea aceasta de cuminte sfătuitor și de generos pane- 
girist al guvernului — oricit de mari ar fi fost realizările acestuia — 
nu putea dura mult. Boliac era un om de luptă atît prin tăria con- 
vingerilor, cît şi prin energia vulcanică a temperamentului. Pe de altă 
parte, în însuşi guvernul lui Kogălniceanu începuseră disensiuni adinci 
către sfîrşitul anului 1864. Unul dintre marii nemulțumiți era însuşi 
N. Creţulescu, sfătuitorul intim al domnitorului Cuza și vechiul prie- 
ten al lui Boliac. Conflictul dintre el şi Kogălniceanu va culmina în 
21 ianuarie 1865 prin însăși demisia lui Creţulescu, care va antrena 
căderea întregului cabinet. 

Pînă atunci, în noiembrie 1864 au loc alegeri generale pentru 
noua Adunare legislativă *. Ele aduc în Cameră o lume nouă, şi 
Boliac aprobă această metamorfoză, considerînd-o ca un pas spre 
democraţie : „Astfeliu fiind, aleşii terei sint adevărații eliti ai terei, 
sînt adevărata fală a României libere, sînt oameni ca aceia care ştiu 
a inaugura era cea nouă de libertate și egalitate, care ştiu să împlinte 
preceptele justiţiei și ale onoairii printr-o elocinţă știutoariă, hrânită 
cu idee, iară nu ca acele discursuri desmăţate ce s-auziau pînă acum 
pe tribuna celei mai pure oligarhie“ ”. 

Se pare că în aceste alegeri totuşi au fost sacrificați de către 
guvern amicii politici ai lui N. Creţulescu. Se pare că s-au mai întîm- 


5e „Buciumulu“, I{ (1864), nr. 301 din 29 octombrie, p. 1 202—1 203, 

57 Revista interiore, Ibidem, p. 1 202. 

5 Deputaţii alleşi în 24 Noembre de către collegiele de judeţe pentru camera 
legislativă, în „Buciumulu“, II (1864), nr. 134, p. 1 254—1 255, 

În nr. 315, din 1 decembrie, p. 1259, se publică lista noilor senatori numiti. 
Pe nici una din ele nu figurează numele lui C. Boliac. 

59 Revista interióre, în „Buciumulu”, H (1864). nr. 314 din 2S noiembrie. p. 1233. 

plat și alte lucruri pe care nu le știm“. Urmarea a fost că, la înce- 
putul lunii decembrie, „Buciumul“ revine brusc la atitudinea de vio- 
lentă adversitate faţă de Kogălniceanu, opunîndu-i figura ponderată 
a lui N. Creţulescu. 

Silit să aleagă deci între cei doi fruntași a: guvernului, Boliac 
trecuse fără nici o şovâire de partea lui Creţulescu, care însemna şi 
partea domnitorului Cuza, după cum vom vedea. „Buciumul“ fi spune 
acest lucru lui Kogălniceanu fără menajamente. Boliac îşi dă seama 
însă că o afirmaţie atit de categorică avea nevoie de lămuriri în raport 
cu linia de mai înainte a „Buciumului' : „Deară de ce atîtea emfaze, 
atîtea strofe și anti-strofe, contrarie şi contradictorie, ale «Buciumu- 
lui», adresate unui ministru a căruia metodă, sistem, doctrină, nu erau 
identice cu ale «Buciumului» ? Pentru ce? — Pentru că tot astfeliu 
erau de inegali și contradictorie şi 'demarșele ministrului. Contra- 
zisu-a-veriodată «Buciumul» în privinţa politicei, doctrinei, metodei, 
prin care d. Creţulescu mergea la realizarea ideelor şi principielor 
tronului, căruia a jurat devotament etern «Buciumul», tocmai pentru 
ideele şi principiele identice între tron și «Buciumul» >“. Boliac face 
deci o deosebire categorică între Cuza ca voinţă şi Kogălniceanu ca 
realizare, deosebire ce nu corespunde realei desfășurări a istorici. 
Boliac, adversar al lui Kogălniceanu pe atunci, căuta să-l diminueze : 
„Legile cele mari, legile pentru care s-a născut «Buciumul», legile pe 
care le-a convocat «Buciumul» de la naşterea sa au fost și sînt ado- 
rate de către «Buciumul» : aplicarea lor însă a fost o parodiă, și 
«Buciumul» s-a revoltat contra parodiei, adorînd legile...". 

Ultimele alegeri sînt considerate de „Buciumul“ drept culminata 
acestei parodieri : „Trebuie să spunem francamente că parodia ce s-a 
făcut de către spiritul răului votului universale a covirșit toata 
pacienţa noastră ; nu desperăm însă pentru că credem în geniul ce 
protege pe români şi ţeara lor. Dintr-o rea procedare, va ieşi un 
rezultat bun ; din impilare va ieși libertatea, din strivire va ieşi inde- 
pendinta. Toate silinţele ilegali spre a scoate o Cameră servile, avem 
convincţiunea profundă că au dat Camera cea mai independinte ce 
au avut vreodată România“. 

Pe ce se baza convingerea „Buciumului“ ? Pe faptul că această 
Cameră își avea centrul de greutate în afara „„monstruoasei coaliţii” : 


60 Revista interidre. în ..Trompetta Carpaţiloru”. II (1866), nr. L din I ianuarie, 
p. 1. Boliac afirmă că, în decembrie 1864, Kogălniceanu încercase să-i capteze bună- 
voinţa semnînd o circulară prin care cerea celor 33 de prelecţi să facă fiecare cite 
60 de abonamente la ..Buciumul“. Circulara a fost interceptată și publicată în gazetele 
liberale adversare. 

„Deară, această Cameră poate să nu egaleze pe celelalte Camere tre- 
cute, în parfumerie, în frizări, în aurărie ŞI în frazi nepricepute şi 
nesocotite, în frazi străbălate și incendiarie ; însă le va covirşi pe toate 
acelea prin simplicitatea ei, prin simțul său cel bun și patriotismul ei 
cel pur. Toți membrii ei sînt fii ai patriei; piepturile lor nu sînt 
pătate de disprețul străinilor, creșterea lor nu s-a făcut pe pragurile 
consulilor, au supt toți de la pieptul cel robust al româncei, s-au fre- 
cat de fota sea aspră de lină şi s-au jucat toți cu degeţelul pe puii 
de fluturi de pe iia mamei lor: au fost toţi sub împilarea privilegiu- 
lui, și libertatea trebuie să le pară foarte dulce, căci o gustă pentru 
prima oară. 

Singura primejdie ce i se părea că ar pîndi această Cameră de 
oameni noi era aceea de a fi prea timorată faţă de creatorul ei, față 
de Kogălniceanu. Boliac caută să prevină aceasta cu orice risc: „„Pro- 
baţi, fii ai patriei, că, afară de foştii privilegiați, toţi românii au 
inimă, se nasc învăţaţi prin tradiţiune, căci sînt toţi fii ai poporului 
suveran din Roma. — Aruncă-te chir Daniilă! Să te văd, Marine! 
— Faceţi ca să nu regretăm nimica, probaţi că tot românul este nobile, 
elocinte, cu inima bine pusă, şi știe a sfida trecutul impur şi a trăi în 
viitorul strălucit ce i se deschide. — Să te văd, Marine! Să te văd, 
Naţionalule !“! Aruncă-te chir Daniilă !... Noua Adunare trebuia să 
vegheze în primul rînd la aplicarea corectă a legilor date de Cuza 
și Kogălniceanu : „Trebuie să spunem în ce chip s-au parodiat aceste 
legi ? Nu o putem face astăzi. Deacă vom fi somaţi să o facem astăzi, 
precum am mai fost somaţi și în altă împregiurare ? vom răspunde cu 
poetul italian : 


Io lo so, segnor dottore 
Ma non, posso ve le dire 
Per ch'€ pena cinque lire...“ © 
Boliac prevāzuse, din nefericire, exact urmarea. Riscul acestei atitu- 
dini energice era într-adevăr mare. După acest număr, „Buciumul“ 
n-a mai apărut. A fost suspendat de Kogălniceanu însuși. 

Mai tîrziu — la puţin timp după lovitura de stat din 11 februarie 
1866 și îndepărtarea lui Al. Ion Cuza din țară, —, răspunzînd unui 
atac mascat din gazeta conservatoare nou apărută, „Desbaterile“, 


îi Aluzie la Marin Serghiescu-Naţionalul, vechiul tovarăș de lupte politice 
al lui Boliac din 1840 şi 1848? l 
62 Revista interire, în „Buciumulu“, II (1864), nr. 317 din 5 decembrie, 

gad 


unde se vorbea de „lăudătorii pe toate tonurile a regimului trecut“, 
care-și ridicau acum vocea „stridente“, făcînd paradă de libera- 
lism “%, Boliac va lămuri ceva din întunecatele împrejurări ale supri- 
mării gazetei sale. Articolul acesta lung e foarte interesant, pentru 
că în el Boliac creionează toată istoria raporturilor sale cu domnitorul 
Cuza în timpul domniei acestuia. E adevărat, acest articol nu e o 
mărturie istorică obiectivă, fiind publicat într-un moment greu pentru 
Boliac, în care el căuta să se degajeze măcar în parte de solidarizarea 
lui totală cu fostul domnitor, ceea ce i se reproşa cu violenţă după 
11 februarie. Din el vom spicui numai ceea ce ne interesează în legă- 
tură cu suprimarea ,Buciumului”, în urma articolului său incendiar 
din 5 decembrie. Supărarea „Buciumului“* pornise de la alegeri. Boliac 
îşi anunţase candidatura în mai multe judeţe. În guvernul lui Kogăl- 
niceanu însă „numai ministrul Cretzulescu o sprijinea“. Boliac își 
puse atunci „candidatura pe ascuns și se sprijinea pe sub mină de 
către unii din aginţii guvernului“ în diferite oraşe. Kogălniceanu însă 
— „aflind prin niște scrisori prinse la poștă negreșit, că am avea 
oarecari şanse“ — bătu la telegraf la Ploieşti, la Giurgiu, la Turnu- 
Severin o depeșă în felul următor : „Dacă cumva nu se va putea alege 
candidatul guvernului, să se aleagă oricine altul afară de d...”, adică 
Boliac. Ceva mai tirziu Boliac va publica însuși textul documentelor : 
Circulariă către toate prefecturele şi o depeşă Prefectului de Prahova, 
ambele semnate de Kogălniceanu 5. Din depeşa către prefectul de 
Prahova aflăm că Boliac era în acel timp director al Arhivelor sta- 
tului“. În legătură cu aceasta, Kogălniceanu afirmă în depeşă că 
domnitorul Cuza s-ar fi supărat aflînd că Boliac, deși funcţionar al 
statului, „a cutezat a-și pune candidatura la deputăție“. 

Consecința ? Boliac n-a fost ales nicăieri deputat. A mocnit aşa 
vreo cîteva zile, pînă cînd a crescut în el convingerea că activitatea 
politică a lui Kogălniceanu era vătamătoare și ţării, nu numai lui 
personal. 

Atunci a scris faimosul articol, și „Buciumul“ n-a mai existat. 


6&3 A. N. Lahovari, Declarațiune de principii, in „Desbaterile”, 1866, nr. ] din 
24 februarie, p. 1: N. Blaramberg, Reformele din 2 Maiu. Ibidem, p. 3—4. 

64 Diariulu Desbaterile, în „Lrompetta Carpaţiloru“, II (1866), nr. 407. p. 50. 

e „'Trompetta Carpaţiloru“, II (1866). nr. 412 din 1 aprilie. p. 69. 

6 Într-adevăr. printr-un decret din 3 decembrie 1864, Al. I. Cuza îl numeşte pe 
C. Boliac, care funcţiona de mai înainte ca director general al Arhivelor statului, 
în Comitetul arheologic „pe lîngă ceilalţi membri numiţi prin decretul nr. 1653 de 
la 26 noiembrie. espirat“. Decretul e contrasemnat de N. Creţulescu. ministrul Culte- 
lor şi Instrucțiunii publice. în ..Monitorul”, 1864. p. 1302. 


280 CEZAR BOLIAC 


Prestigiul „Buciumului* — nu numai în lumea cititorilor, dar 
şi în cea a confraţilor de presă — a fost covîrşitor. lată cu ce respect 
vorbea un nou confrate, gazeta „Mercuriu“ : „Ne vom crede prea 


ferice deaca modestul nostru ziariu va avea norocirea a păşi pe urmele 
confratelui său „Buciumul'* și deaca cîndva vom putea merita stima 
și onoarea de care se bucură venerabilul şi amicul nostru savant, 
Cesar Boliac“ %. Prestigiul „Buciumului“ a fost augmentat și de cola- 
borările literare și ştiinţifice care se întîlnesc în paginile lui. În pri- 
mul rînd, Boliac a căutat să-i grupeze pe poeţii unioniști. Întîlnim 
aici o reproducere a fabulei politice a lui Alecsandri, Moara de vint, 
publicată sub pseudonimul Vlad Morarul (nr. 24, p. 99): Gr. Alexan- 
drescu publică Vinătorul, versuri între fabulă şi satiră (nr. 7, p. 27); 
D. Bolintineanu constituie, după cum era de aşteptat, o prezenţă 
asiduă cu poezii: Crinul şi roza (nr. 2, p. 8), Zimbrul (nr. 5, p. 19), 
Muma lui Mihai (nr. 8, p. 31—32), Maria Putoiana (nr. 12, p. 47), 
Radu de la Afumaţi (nr. 79, p. 310). La Diana şi Apolon (nr. 79, 
p. 310), precum și cu o baladă populară, culeasă de D. Georgescu, 
profesor în Ploieşti : Gruia, fiul lui Baba Novac generalul lui Mihai 
Viteazul, trimisă de Bolintineanu redacţiei cu o scrisoare de explicaţii : 
G. Tăutu semnează poezia Astfel azi Polonii cint (nr. 24, p. 99) şi 
Sonnet la onomastica zi a M. S. Domnitorului Alessandru loanu l 
(nr. 284, p. 1135) ; G. Baronzi e iarăşi unul dintre colaboratorii asidui: 
La 24 lanuariu 1864 (nr. 185, p. 738), Țerișoara, Mărăcinele, Cea, 
boi !, Cîntecul juneţei (nr. 190, p. 757—758) şi multe altele. Nici 
generația următoare a poeţilor preeminescieni nu lipsește. Mihail 
Zamfirescu publică Mireasa strigoiului, poem epic în maniera lui 
Bolintineanu, căruia, de altfel, i-l şi dedică (nr. 58, p. 235; nr. 64, p. 
255—256) ; Gr. H. Grandea semnează două balade : Nebuna (nr. 67, 
p. 267) şi Umbra lui Dunca (nr. 5, p. 19), evocind moartea eroică a 
românului Nicolae Dunca — fratele scriitoarei noastre Constanţa 
Dunca, pe atunci pregătind editarea revistei sale „Amicul familiei”, 
pe care „Buciumul“ o anunţă cu simpatie —, căzut în războiul de 
secesiune american ; Al. Depărăţianu contribuie cu un grup de poezii 
traduse din spaniolă : Clopotul de la Huesca şi Contesa de Castilia 
(nr. 273, p. 1091), Infantina (nr. 274, p. 1095), Contele Don Martin 
si Donna Beatriz (nr. 277, p. 1 107); prima dintre aceste traduceri 
— Maurul Calainos (nr. 97, p. 386—87) — e însoțită de Boliac cu o 
notiţă, în care afirmă că Depărăţianu „este cel dintîi român care 
dotează literatura patriei sale cu poezii traduse d-a dreptul din limba 


e? „Mercuriu“, I (1864), nr. 3, p. 1, col. III. 

spaniolă“ şi că el făgăduieşte pe curînd „o carte intitulată poezii 
ispaniole”. 

Dintre prozatori, semnalăm cronicile teatrale ale lui N. M. Phili- 
mon — cunoscute din bibliografia operelor autorului Cocoilor vechi 
şi noi —, precum și importantul său articol Lăutarii şi compozițiunile 
lor (p. 1 241—1 249). 

C. Boliac însuşi continuă seria de Sentinfe, începută în „Româ- 
nul “. Din această epocă pare a fi și încercarea lui Boliac de a tra- 
duce din Orlando Furioso de Ariosto, rămasă ca fragment între manu- 
scrisele păstrate în Biblioteca Academiei ®. Manuscrisul nu-i poartă 
semnătura, dar e scris de mîna lui şi se află între manuscrisele rămase 
de la el. După ortografie, comparînd-o cu cea a „Buciumului“, Dan 
Simonescu îl datează din 1863. Judecînd după limbaj, pare a fi o 
traducere după originalul italian, făcută însă cu ajutorul unei versiuni 
franceze. 


„Buciumul'* mai e interesant de răsfoit și pentru mulţimea de 
notițe literare, cele mai multe marcate prin stilul ușor de recunoscut 
al lui Boliac, chiar dacă nu sînt semnate, notițe în care editorul şi 
redactorul gazetei abundă în gesturi de caldă solidaritate nu numai 
față de amici, dar adesea trecînd peste vechi şi uneori grave ini- 
MICIȚII. 

Cînd afla că D. Bolintineanu renunţase la tipărirea operelor lui 
poetice fiindcă nu întrunise numărul necesar de abonaţi, Boliac izbuc- 
neşte în imprecaţii cînd patetice, cînd sarcastice : „Ce feliu ? Voi toţi 
părinţi şi mume, care vă mindriţi, surideţi şi sînteţi fericiți cînd ascul- 
taţi pe pruncii voştri recitind o baladă eroică, o elegiă încintătoare 
a poetului Bolintineanu, nu v-aţi crezut datori, nu v-aţi simţit culpa- 
bili cînd aţi aflat că poetul Bolintineanu, această pasere măiastra ce 
încîntă căminurile voastre, își trage de sub tipar poeziile seale pentru 
că nu se găsesc destui subscriitori pentru a acoperi cheltuielile tipa- 
rului ? (...) Ce feliu! În toată România liberă de cinci milioane de 
oameni, între toţi românii 14 milioane, nu s- a găsit un singur om, 
un singur părinte de familiă, o singură mumă care să zică: pentru 
anul nou 1863 un frac mai puţin, o fustă mai puţin ; să facem cadou 
copilului nostru inima, sufletul poetului român Bolintineanu Și să-i 
zicem : Ţine minte, să spui copiilor tăi că părinţii ţi-au făcut cadou, 


s „Buciumulu*, I (1863), nr. 6, p. 24; nr. $, p. 32; nr. 10, p. 40 ; nr. 11, p. 44; 
nr. 12, p. 48; nr. 34, p. 136. 


6e Cf. Dan Simonescu, Cezar Boliac traducător din Ariosto. în „Studii italiene”, 
VII (1940), p. 25—34. 

de anul nou 1863, cartea cea mare a geniului Bolintineanu” ”. Îndu- 
ioşat, D. Bolintineanu îi mulţumeşte pentru acest gest — printr-o 
scrisoare care se publică tot în „„Buciumul” în numărul următor —, 
explicînd că nu era vorba de o ediţie obișnuită, ci de una de lux, 
destinată celor avuţi. Îl îndeamnă să facă deosebire între „clasa 
avută“ — care se dezinteresează de literatura naţională — și poporul 
român, care i-a sprijinit pină acum toate ediţiile. Urmează şi o scri- 
soare a librarului-editor Chr. lonnin, care afirmă şi el că ediţiile de lux 
pînă atunci nu au avut succes —căci „numai poporul citește romă- 


neşte“ — şi se declară gata să editeze opera completă a poetului 
într-o ediţie obișnuită 7. 
Într-o Revistă interioară — care pe atunci avea rolul de articol 


editorial —, Boliac felicită Camera deputaților pentru că votase o 
recompensă naţională de 2 000 de lei pe lună lui Eliade și se întris- 
tează de faptul că propunerea unei astfel de recompense de 1 500 lei 
pentru I. A. Vaillant căzuse, lipsindu-i un vot : „Noi credem că majo- 
ritatea votanţilor au comis o mare injustiţie în privinţa acestui vechi 
şi bătrin filo-român, care și-a dat toată viața sea românilor și care 
a venit acum din lungul său exiliu ca să moară în România“ ?. Tot 
atît de călduros sprijină şi aplaudă hotărtrile Camerei cu privire la 
alt filoromîn — italianul Vegezzi-Ruscalla —, căruia i se acordase 
naționalitatea română şi i se crease o catedră de literatură română 
la Universitatea din Torino ”. 


Cînd Costache Negri — pe atunci reprezentant al României la 
Constantinopol, făcînd acolo tot ce-i sta în putinţă ca să consolideze 
domnia lui Alex. I. Cuza — soseşte în Bucureşti, Boliac îi adresează 


un prietenesc articol, relevînd miîndria cu care, tînăr sărac, renun- 
tase la perspectiva de moştenire a imensei averi a poetului C. Conachi, 
neacceptînd propunerea acestuia de a-l înfia *. Cînd B. P. Hasdeu 
anunţă apariția pe curînd a foii sale umoristice „Aghiuţă“, Boliac o 
salută cu o sfătoasă prietenie : „Un nou ziar umoristic mai inavuţește 
ziaristica română şi persoana care se pune a dirige aceasta foaiă ne 
face să sperăm că Aghiuță va fi drăcos ca un drac mititel ce este, 
deară prin toate drăciele lui va proba că a fost de bună şcoală și că 


10 Revista literari, în „Buciumulu“, I (1863), nr. 2, p. 8. 

“1 Mai tîrziu apare în „Buciumulu“, nr. 50 din 20 iunie, p. 199. un Discurs 
la înmormântarea d-nei C. Bolintinenu, rostit de arhimandriţul Iosif Naniescu, re- 
feritor la Catinca Bolintineanu, căsătorită cu Atanasie Bolintineanu. Se pare că e 
vorba aici de Caterina, sora poetului. 

2 „Buciumulu“, I (1863), p. 73. 

13 Revista interioară, în „Buciumulu“, I (1863), p. 69. 

14 Ibidem, p. 461. 

merită a fi un drac de salon. Aghiaţă credem că nu va cădea în tri- 
vialități, că sarea și glumele lui nu vor face să roşească nici cei ce 
le citesc, nici cei ce le ascultă în cercurile civilizate ale societăţii 
noastre. Recomandăm pe Aghiuță lectorilor noștri şi sperăm că ne 
vor mulțămi pentru această recomandaţiune” £. La știrea că poetul 
moldovean G. Tăutu va scoate un nou volum de poezii, Boliac însem- 
nează rînduri de elogiu, subliniind influenţa versurilor lui Béranger 
— celebru pe atunci în întreaga Europă — asupra acestuia : „Nu ne 
îndoim că publicul nostru luminat şi junimea inteliginte se vor grăbi 
a încuragea pe acest Beranger al românilor, cu care se poate mîndri 
România de peste Milcov şi literatura noastră născîndă' %. La apa- 
riţia romanului Ciocoii vechi şi noi, Boliac găsește foarte juste cuvinte 
de apreciere: „A treia carte importante 7 produsă în aceeași epocă 
glorioasă a românilor este Ciocoii vechi şi noui de d. Nicolae M. Phi- 
limon. Această carte împărţită în 33 capitole cuprinde 33 de tablouri 
vii ale stării societăţii noastre, de la Caragea pină la Grigore Voda 
Ghica. Fiecare portret din acest romanţ este un tip; nu-l mai găseşti 
nicăieri, pentru că o societate ca a noastră, mai vîrtos din această 
epocă, nu se mai găsește nicăieri. Dinu Păturică, eroul care duce toată 
intriga acestui romanţ, este adevăratul tip al ciocoiului...* ®. 

Istoria e tratată în „Buciumul“ cu tot atita atenţie ca și litera- 
tura, — am putea zice chiar cu mai multă. „Buciumul“ e în această 
privinţă o arhivă de documente şi studii istorice, continuînd tradiția 
publicaţiilor în acest domeniu ale lui M. Kogălniceanu, N. Bălcescu 
și Al. Papiu-llarian. Am amintit altă dată de pasiunea cu care Boliac 
aduna manuscrise vechi româneşti. În articolul despre N. Filimon, el 
face o mărturisire directă despre această activitate a lui, recoman- 
dînd amicului său D. Bolintineanu — pe atunci ministru al Instruc- 
ţiunii publice — să se îngrijească de valorificarea documentelor isto- 
rice : „Deaca o zicem aceasta, ne socotim în oarecare drept, pentru 
că mult am alergat și noi, mult ne-am ostenit și mult ne-am expus, 
spre a aduna de prin monastiri şi spre a smulge de prin ghearele 
călugărilor greci, lade întrege, închise cu genunchiul, pline de perga- 
mente și de documente de tot feliul'' ?. Consecvent, Boliac publică 


75 „Buciumulu“, I (1863), p. 359. Aluziile din notiţă vizează foile satirice ale 
lui N. T. Orăşanu, care nu-și prea menajau stilistic adversarii. 


7 Poetul Tăutu, în „Buciumulu“, II (1864), p. 707. 


, 77 Alături de Grigore Ghica-Vodă, de Al. Depărăţeanu şi Sommariu allu 
istoriei generale a culturei de C. Creţulescu, despre care vorbeşte în acelaşi articol. 
738 Revista literari, în „Buciumulu“, H (1864), p. 963. 
79 Ibidem, p. 963. 

în „,Buciumul'” documente istorice ®. De asemenea, dă la lumină, în 
traducere, cronici străine referitoare la istoria românilor, precum 
aceea a vistierului Stavrinos despre Mihai Viteazul %, fragmentul din 
istoria polonilor, în latinește, de Alexandru Guagnino € , şi fragmentul 
din cronica lui Goreci despre lonașcu Vodă“. Aceste publicări le 
justifică într-o frumoasă pagină: „Cată să utilizăm timpul, şi cu ce 
alt am putea mai bine utiliza decît arătînd românilor contimporaâni ce 
scriau despre părinții, bunii şi străbunii lor autorii străini contimpo- 
rani ai acelora : ? Nu doară că această însărcinare ne-o impunem noi 
pentru că Tesaurul de Monumente istorice pentru Dacia şi Archiva 
storică a României nu ar da îndestul hrana necesară doritorilor 
afla pildele străbunilor lor. Nu ; noi recunoaștem cu deplinătate meri- 
tele, cunoștințele şi talentul ce abundă sub peana d. d. Papiu Ilarianu 
şi Bogdan P. Hijdeu ; şi am fi putut prea bine să nu mai adaugem, 
pe lîngă multul ce dau aceşti doi bărbaţi naţiunii lor, și puţinătatea 
noastră ; sîntem însă nevoiţi a o face, pentru că nu putem face alt- 
ceva deocamdată. De aceea, să ne fie permis a da lectorilor noştri 
ceea ce vom putea găsi mai merituos și inedit prin buchinurile și 
manuscrisele din biblioteca noastră propriă“ %. 

Bineînţeles că Boliac nu putea trece cu vederea nici cronicile 
româneşti. În această direcţie el are marele merit de a fi atras primul 
atenția asupra unor manuscrise care cuprind ceva între istorie şi lite- 
ratură : asupra cronicilor în versuri, caracteristice mai ales pentru 
secolul al XVIII-lea. Dintre acestea, Boliac a publicat unele care au 
rămas ca piese însemnate pentru istoria literaturii noastre în acest 
secol. Boliac îşi dădea seama de valoarea acestor manuscrise. Aceasta 
se poate vedea din notiţa cu care precede publicarea cronicii despre 
uciderea lui Grigorie Ghica-Vodă : „Românii nu prea făceau versuri 
pe cind scriau istoriă ; de aceea, puţine chronice vechie ne-au remas 


80 Chrisovulu lui Leon-Uoevod din annul 1631 luiiu 25: Chrisovulu lui Ma- 
teiu Bassarab din 1640 Decembre S: Chrisovulu lui Radu-Cucvod din annulu 1669 
Decembre 9, în „Buciumulu“, I (1863), p. 107—108. În p. 243, publică Cinci hrisoave 
de la arhiva lui D. G. Cantacuzen. 

si Vestitele vitejie alle lui Michaiu-V odă, în ..Buciumulu”, II (1864). p. 1 193— 
1 194, 1197—1 195, 1201—1 2092, 1209—1 210. 

2 Istoria lui lonnu Lasiciu despre incursiunea Poloniloru în România, cu 
Bogdan-Voivodu (dupe care urmă lonaşcu) sub căpitanii Miclezhi şi Sinewski, şi 
despre perderea Turciloru. Annulu MDLXI (1572), în „Buciumulu“, II ;(1864), 
p. 1245—1 246, 1249—1 250, 1257—1 259. 

83 Scrierea lui Leonard Goreci. călare Polonu. despre resbellele lui Ionașcu 
principele Valachiei în contra lui Selim. împărutulu Turciloru.... în „Buciumulu“, U 
(1864), p. 1261—1 262. 

8 Foliola Bucimului. în „Buciumul”. IL (1864), p. 1245. 

în versuri, și sintem fericiţi cînd ne cade cîte una în mînă, care să 
merite a o da publicităţii. Noi am tipărit în coloanele «Buciumului» 
anul trecut, două chronice în versuri: Plingerea Silvașului şi Mavro- 
gheniada. Acum comunicăm lectorilor noştri o chronică inedită, care 
merită atenţiunea literaților şi istoricilor noștri, sub mai multe punc- 
turi de vedere: ca limbă, ca versificaţiune, ca colorit de epocă și ca 
amănunte interesanţi despre sfîrşitul unui domn care își pierde capul 
pentru un simţimint patriotic! &. 

Tot Boliac publică aici celebra cronică despre mănăstirea Silva- 
şului cu următoarea notiţă în care subliniază importanţa ei istorică : 
„Această cronică inedită și atît de interesantă, care arată politica 
maghiaro-austriacă la divizarea românilor de peste Carpaţi, în Uniţi 
și Neuniţi, seamănă a fi scrisă la începutul secolului trecut“ %. Publi- 
carea acestei cronici a stîrnit un mare interes între românii din Tran- 
silvania — interes explicabil prin faptul că ei erau cei divizați în 
cele două confesiuni — a provocat discuţii, al căror ecou se prelun- 
gește pînă în coloanele „Buciumului“” %. 

În notițele care preced publicarea acestor cronici, în versuri sau 
în proză, descifrăm cîte ceva din felul în care își aduna Boliac manu- 
scrisele : „Între documentele ce ne-au mai venit, de la apelul ce am 
făcut către familiele ce posed documente istorice, am primit unul 
foarte importante sub mai multe privinţe ; acesta este testamentul de 
starea lui Constantin Cantacuzino, pe care ni l-a comunicat d. Șt. D. 
Greceanu. Noi facem şi acum apelul nostru către familele române, 
rugîndu-le în numele istoriei patriei noastre, să ne comunice tot ce 
cred că ar putea fi spre luminarea şi deslușirea istoriei românilor“ *. 
În urma acestor îndemnuri patriotice ale lui Boliac, paginile „,Buciu- 
mului” s-au îmbogăţit cu publicări de valoroase cronici privind mai 
ales secolul al XVIII-lea”. 

Nu mai puţin importante sînt şi studiile de istorie care au fost 
publicate în paginile „Buciumului“. Boliac însuşi promite o scurtă 

85 Facerea de stihuri pentru mórtea lui Grigorie Ghicu-vodă. cind la tăiat 
Capigiul cellu trămissu de la Czarigrada cu urgiă împerătescă în lassy la annulu 
1777, Octobre 10. în „Buciumulu“, II (1864), p. 1 189—1 190 : Folliola Bucimuluu. 

86 Plăngerca Sântei Monastiri a Silvaşului din Eparhia Hatcsuiui din Prislopu. 
în „Buciumulu“, I (1863), p. 11—12, 16. 19—20. 

s? Revista interioară. în „.Buciumulu”. I (1563). p. 65. 

8 Revista literară, în .„Buciumulu”, I (1863), p. 127. 

5 Cronicu Transilvaniei, în „Buciumulu”, | (1863, p. 27, 32, 35, 39, 43—44, 47— 
48 ; Istoria [apteloru lui Mavroghenc-Uodă şi a răzmaritei din timbulu lui pe la 
1790. Scrisă la 1817. de pitarulu Hristache. ibidem, p. 95, 99—100, 104, 104 bis, 
108, 116, 120. 124, 135—136, 139—140. 155—156, 159—160. 164, 168, 243, 247, 
299—300, 303. 307. 311. 327. 355. 339, 345, 351, 363. 

sinteză a istoriei românilor : „Peste puţin vom începe a trata în coloa- 
nele acestei foi un curs pe scurt de istoria românilor în genere, de la 
colonizarea lor în Dacia şi pină astăzi. Redacţiunea îşi va pune toate 
silințele ca în acest curs, pe care-l crede necesariu a se da publici- 
tății, să umple toate lacunele, care din nenorocire sînt încă în istoria 
noastră naţionale. cu acte şi documente vechie şi altele chiar ine- 
dite“. Boliac însă nu s-a putut ţine de cuvînt. Cerinţele cotidiane 
ale ziaristicii — la care probabil face aluzie mai tîrziu, în nota intro- 
ductivă la publicarea hrisoavelor de la voevozii Leon, Matei Bassarab 
şi Radu — nu i-au dat răgazul necesar. Se mărginește să publice o 
versiune românească a lucrării sale mai vechi, Topographic de la 
Roumanie, nici aceasta însă nefiind dusă pînă la capăt ”. 

Marele merit al lui Boliac aici constă în faptul că a înţeles geniul 
lui B. P. Hasdeu într-o vreme cînd acesta se zbătea încă — printr-o 
muncă uriaşă dar încă nerecunoscută precum se cuvenea — să se 
impună ”. Dimpotrivă, în 1862 fusese destituit din postul său de pro- 
fesor de istorie la Şcoala centrală din lași, cu puţin înainte de proce- 
sul său pentru nuvela Duduca Mamuca. În august 1864, Ministerul 
Instrucțiunii Publice — la sugestia desigur şi a domnitorului Cuza, 
care-l preţuia pe impetuosul om de ştiinţă — Hasdeu e însărcinat să 
editeze „Archiva istorică“, după ce fusese numit membru în Comisia 
moşiilor mănăstirești și în Comisia istorică. Boliac sărbătoreşte ultima 
numire prin rînduri entuziaste : „Felicitam pe d. ministru al Instruc- 
ţiunii Publice pentru punerea în lucrare a exploatării minelor istorice, 
care au stat pînă acum îngropate nefolositorie, și-l felicităm și mai 
mult pentru alegerea ce a făcut spre aceasta exploatare, în persoana 
d-lui Hijdău. D. Hijdău a dat atîtea probe de cunoştinţele seale, de 
aplicările seale la tot ceea ce s-atinge de istoria patriei, de talentul şi 
gustul cu care ardică și fixează în memoriă faptele interesanti și punc- 
turile principali ale epocelor istorice ; încît noi credem că altul mai 
nimerit decit d. Hîjdău nu putea fi ales pentru esecutarea unei idee 
atît de naţionale“ ”. 


% De la Redacțiune, în „Buciumulu“, | (1863), p. 19%, col. I. 


si C. Boliac, Topografia României, în „Buciumulu“, II (1564). p. 1 109—1 110, 
1 113—1 114, 1127—v1£8, 1125—1 1926, 1133—1 134, 1141—1142, 1 16ł1—!1 162, 
1 173—1 174, 1 151—1 IS2. 

9% Hasdeu îşi risipise pînă atunci activitatea de istoric şi filolog în revistele 
editate şi redactate de el la laşi: „România“, „Foaea de storiă romānā“, „,Foiti'a 
de istoria și literatura” şi „Din Moldova”. 


8 „Buciumulu“, II (1864), p. 1057. În acelaşi număr, în continuare, Hasdeu 
publică planul de organizare a „Arhivei istorice a Românici”. 

Încă din 1863, înainte ca Hasdeu să primească aceste consacrări 
oficiale, Boliac i-a dat ospitalitate în paginile gazetei sale %. Colabo- 
rarea lui Hasdeu s-a intensificat în cursul anului, publicînd aici cîteva 
dintre cele mai însemnate studii istorice ale sale ”. Tot în „Buciumul“, 
Hasdeu dă la lumină şi ceva din literatura lui, şi anume prima ver- 


. e v . . L] . AS, y Qq 
siune a romanului său istoric Ursita, neterminată însă *. 


4 B. P. Hijdăv, Comentariulu asupra titlului Domniloru romani : lev Gospo- 
daru şi Voevodă, I (1S63), p 441 —443, 474—475. 

35 Ciclul de Studii critice asupra istorici române: Luca Stroici, „părintele 
filologiei Latino-Române, II (1864), p. 775—776, 7191—792 ; Filosofia portretului lui 
Țepeşu. Schiță iconografică, p. 800, 807, 711 ; Duoi secoli din vieata ostășească a 
Moldovei (1450—1650), p. 855—856 ; Citeva schițe bibliografice : Ştefanu Raicevich, 
p. 822—823 ; Spiridone Palauzov, p. 827—828 ; Andrea Wolf, p. 880—831 ; Martinu 
Crusius. p. 834—835, S4; Eutropius, p. S51; Petru Dorczyn, p. 856; Încheiare, 
p. 855—856. 

9% Copillăriele lui lancu Moloc (Partea I din romanțulu istoricu: Uicla unui 
boieriu). Episodulu I: Ursita, în „Buciumul“, II (1864), p. 979—980, 983—984, 
1 009—1 010, 1017—1 018, 1021—1 023, 1029—1 030, 1037. 1 053—1 054. 1 06i— 
1 062, 1 069—1 070, 1 081—1 082, 1 093—1 094 ; Folliola Bucimului. 


Trecerea pe pozițiile protecționismului economic 


„„Trompetta Carpatiloru” 
1865-1869 


În 21 ianuarie 1865, în urma demisiei din guvern a lui N. Crețu- 
lescu, ministerul Kogălniceanu cade. La guvern e chemat C. Bosianu. 

La 1 martie 1865, „Buciumulu“ reapare în același format, sub 
numele de „Trompetta Carpațiloru“. Pe frontispiciu nu figurează nici 
un nume de director sau redactor. Nici locul redacției nu se indică. 
Pentru „abonare și anunciuri“, se publică adresa administrației : tipo- 
grafia Cesar Boliac, str. Scaunelor, nr. 40 (Casa Prijbeanu). Pe pagina 
a IV-a întreagă a numărului 1, un anunț-reclamä al tipografiei. În 
iosul paginii a III-a numele „gerantelui responsabil“: G. Constanti- 
nescu. Un nume care nu spune nimic. Bietul „gerante“, în capul căruia 
trebuiau să se spargă toate oalele clătinate de la locul lor prin cam- 
paniile ziarului, după legea de atunci a presei, era de obicei tocmai 
acela care habar n-avea de ceea ce se scria în ziar. Era un biet om 
simplu și nevinovat care, pentru o anumită sumă de bani pe lună. 
își vindea în mod ipotetic libertatea, urmind a intra la închisoare în 
locul directorului real, dacă ziarul ar fi fost condamnat pentru vreun 
delict de presă. Spre a-și marca şi mai bine continuitatea cu ,,Buciu- 
mul“, noul ziar păstrează mult timp paginatia în continuare, alături 
de cea nouă. 

De altfel, secretul acesta era mai puţin chiar decît secretul lui 
Polichinelle, fiindcă nu-l păstra nici chiar cel interesat. În fruntea 
primului număr se afla un anunţ al administraţiei care vestea că 
abonaţii „Buciumului“ vor primi în continuare „„lrompetta Carpa- 
tiloru“, iar cei cărora „suprimarea subită“ a ziarului „Buciumul” nu 
le dăduse răgaz să-şi încheie conturile sau să-și achite abonamentele 
crau rugaţi să se adreseze de urgenţă administraţiei noului ziar |. 

Aceasta, din punct de vedere administrativ. Pe aceeaşi pagină 
o lungă Introductiune lămureşte lucrurile şi din punct de vedere 
redacțional. 


— 


1 De la udministrațiune, în „.Trompetta Carpaţiloru“, 1865. nr. 1. p. 1 (1 279). 

Articolul-program începe cu un gest de recunoştinţă : „Ne sim- 
tim datori să arătăm recunoştinţa noastră către ziarele italiene, și 
mai cu seamă La Stampa, către ziarele române de peste Carpaţi, ȘI 
mai cu seamă Concordia, şi către ziarele din România liberă, mai cu 
seamă ziarului Dunărea din Craiova, care au arătat simpatiele lor 
către fostul ziar Buciumul şi au protestat contra subitei și arbitrarei 
sale suprimări”. Apoi se restabilesc filiaţiile, aşa cum se procedase 
şi în articolul-program al antecesorului suprimat. Boliac evocă „Buciu- 
mul“ din Paris drept întiia ipostază, reproducînd întreaga poezie cu 
care îl salutase G. Sion, în 1857: „„Buciume, cu voce tare, / La bună 
vreme resuni...* Evocă încorporarea în „Românul“ și separaţia dure- 
roasă de el mai tirziu. Evocă, în sfîrșit, viaţa „Buciumului“ din Bucu- 
rești, misiunea lui de coluptător spre realizarea marilor reforme ale 
domniei lu: Al. I. Cuza, spre a încheia cu un tablou creionat în culori 
sumbre, de vrăjitorie și caricatură tristă totodată : „Ca un rău augur, 
ca un presagiu de un sinistru îngrozitor, Buciumul văzu venind la 
serbarea oficiului divin, și spre a administra împărtășirea corpului 
şi spiritului domnului, un ministru al cărui trecut, a cărui înfățișare 
chiar, nu inspira de loc confienţa. Buciumul se smăncină. În lupta 
şi-n crispaţiunile sele, în presimţirile și îndoielile sele, scoase diferite 
sunete : intona cînd lambul, cînd Oda ; aci amerinţind, aci imputînd, 
aci încuragiind, aci lăudînd, ca orice fiinţă simţitoare, nervoasă prin 
simţiciunea €i, care nu se poate lăsa apatiei, care se află în ajunul 
realizării sau pierderii speranţelor sele, care se află în lupta realizării 
sau nerealizării ideilor pentru care a trait. Avertismentele planau asu- 
pra Buciumului, alăturea cu laudele şi cu admiraţiunea prefăcută a 
celui ce da avertismentele. Temerea şi nesiguranța Buciumului, dacă 
contrazicerile ministrului sînt trădări sau numai neconsecinţe. frica şi 
spaima ministrului că Buciumul îl cenzurează, ţinea pe unul în faţa 
altuia cu răsuflarea oprită, pînă cînd drama ajunse la desnodămint'” 


Am reprodus această pagină, a lui Bolac desigur, pentru valoarea 
ei literară. Desigur, Boliac e nemăsurat de aspru, nedrept în acuzele 
pe care i le aduce lui Kogălniceanu. E profund nedrept tot portretul 
moral și fizic pe care i-l face. Boliac î însuşi va recunoaşte mai tîrziu, 
cînd Cuza nu va mai fi domnitor, ce a Însemnat Kogălniceanu pentru 
domnia lui, si va tremura de indignare cînd alţii îi vor arunca lui 
Kogălniceanu în față ceea ce îi spunea el acum. Mijloacele literare 
întrebuințate aici sînt emfatice, compararea operei reformatoare a lui 
Cuza cu un mistic ceremonial creștin e exagerată, simbolizarea lui 
Kogălniceanu în Lucifer detunat e banală. Totul însă e închegat cu 
o rară forţă, de figurare, care îmbină imaginile într-un tablou ce se 

imprimă în mintea lectorului. Boliac lucrează cu o mînă de meșter în 
dozarea efectelor, în filtrarea aluziei, în distribuirea umbrelor şi a 
luminilor, cînd învăluind cu taine, cînd fulgerînd cu cruzime. O altă 
particularitate a artei lui Boliac, vizibilă aici, e aceea de a-şi fi creat 
un anumit stil impersonal în forme şi profund personal în substanţa 
maărturisirii ; de a vorbi de el însuși la persoana a treia cu o răceală 
simulată, de străin, şi totuși spunînd lucruri intime, dureroase despre 
el, făcînd parte din fibra lui cea mai adîncă, din iubirile şi urile sale 
cele mai patetice faţă de oameni. Este evident că Boliac este unul 
dintre puţinii gazetari români din secolul al XIX-lea care şi-au creat 
un stil propriu, pe care-l recunoști cu ușurință sub orice travestire și 
anonimat. De lucrul acesta își dădeau seama și contemporanii săi, 
jar personalul redacţiei ziarelor sale îl mărturisea deschis. Însăși teh- 
nica ziarelor lui Boliac, însuși anonimatul sub care sta de obicei dinsul 
se bazau toomai pe această artă a lui de a se înfățișa sub cele mai 
diverse ipostaze impersonale și totuși sa-l recunoști de la prima arun- 
cătură de ochi. 

Numai Boliac era, de pildă, în stare să scrie despre furtișagul 
hîrtiiior sale şi procesele ce i-au urmat în 1862, în cel mai perfect 
stil impersonal, vorbind foarte respectuos despre „d. Boliac“, despre 
„directorul nostru“, despre „venerabilul bătrîn“ etc., să te facă să-ţi 
dai seama că e scrisul său și totuși să nu pară nimic ridicol, nimic 
nesincer în toată această artă de a-şi schimba în cîteva minute barba 
şi peruca după culise și de a apărea mereu altul şi veșnic același. 
În definitiv, aceasta e o parte din arta ziaristului, artă care în fond 
are o strinsă înrudire cu cea a actorului. Un actor care nu crede 
adînc în ceea ce spune pe scenă într-un anume moment nu poate fi 
un mare actor. lar pe scena politică a epocii, cu mijloacele materiale 
reduse pe care le avea gazetăria noastră pe atunci, cine nu avea darul 
acesta de sinceră identificare cu sine însuși în cele mai diferite ipos- 
taze nu putea fi un mare gazetar. 

Și Boliac a fost unul dintre marii gazetari ai secolului al XIX-lea 
românesc. 

Să revenim însă la începuturile „Lrompettei Carpaţiloru“ şi la 
existenţa ei în anul 1865. Nu avem nici un indiciu despre fondurile 
cu care a apărut și s-a menţinut. În orice caz, în acest an, Boliac pare 
a se îndrepta hotărît spre acele grupări care încercau formarea unor 
întreprinderi capitaliste româneşti, societaţi anonime pe acţiuni. Deoa- 
rece însă începuturile acestea erau prea slabe spre a putea fine singure 
piept concurenţei capitalului străin, se apelează la sprijinul statului, 
deocamdată sub formă de monopoluri. 

Ultimul mare gest politic al domnitorului Al. I. Cuza : abrogarea 
jurisdicției consulare pentru „sudiţi' — supuşii diferitelor puteri 
străine — conform vechilor și umilitoarelor Capitulaţii, încheiate în 
trecut de diferite state cu Turcia, considerate în vigoare şi în Prin- 
cipatele Române, crease premisele necesare unei dezvoltări a capita- 
lismului românesc din punct de vedere juridic. Într-adevăr, aceşti 
„sudiți““ constituiau o problemă serioasă pentru statul român nu numai 
sub aspectul politic, ci şi sub cel economic. Avind privilegiul exteri- 
torialității, ei își puteau îngădui operaţii economice şi financiare mai 
mult sau mai puţin corecte, care făceau aproape imposibilă orice 
concurenţă autohtonă. În urma intrării în vigoare a noului Cod civil 
şi penal, autorităţile române primesc dispoziţii să nu mai respecte 
aceste Capitulaţii cu privire la supușii străini. Consulii puterilor străine 
interesate protestară, între 19 şi 31 martie 1865 şi pe lîngă guvernul 
român, și la Constantinopol. Protestează mai ales consulul Franţei. 
Protestul lor nu capătă însă decît o rezolvare formală. De altfel, 
putem spune că întreaga legislaţie a domnitorului Cuza crea o bază 
solidă pentru dezvoltarea capitalismului în România. Însăși reforma 
agrară, prin despăgubirile băneşti pe care le conceda marilor pro- 
prietari, îi îndemna să-şi plaseze acest capital venit pe neaşteptate în 
acţiuni financiare de alt gen decît cumpărarea de noi pămînturi. 

Boliac devine în 1865 un entuziast promovator al încercărilor 
de a se crea primele societăţi românești pe acţiuni. Le pune la dis- 
poziţie coloanele ziarului său. E posibil ca însăși aparitia „Trompettei“ 
să fie în legătură cu aceste combinații capitaliste în România. Nu ne 
prea închipuim că primul ministru de atunci, C. Bosianu, avind 
cunoştinţa precisă a situaţiei sale provizorii la cîrma ţării, să fi spri- 
jinit bănește puternic reapariţia ziarului lui Boliac. De altfel, nimic 
din atitudinea acestui ziar nu indică vreo recunoștință deosebită faţa 
de Bosianu. Dimpotrivă. 


Pe de altă parte, suspendarea bruscă a ,.Buciumului“ trebue 
să-i fi adus pagube simțitoare. Nu știm dacă vinderea precipitată a 
tipografiei lui Boliac — „cu preţul cel mai redus posibile și cu con- 
ditiuni foarte avantajoase pentru cumpărător“ — poate fi pusă direct 
în legătură cu dificultățile financiare ale lui Boliac în sprijinirea 
gazetei. Începînd din 12 septembrie 1865 se anunţă intenţia de a o 
vinde? ; iar în 24 octombrie se anunţă trecerea tipografiei în pose- 
siunea „Lucrătorilor asociați“, devenind „Tipografia lucrătorilor 


2 Annunciu, în „Lrompetta Carpaţiloru“, 1865, nr. 51, p. 201 (1409). 
$ Avisu, ibidem, nr. 62, p. 247 (1515). 

asociați“, care a jucat un rol destul de însemnat în activitatea edito- 
rială din ultimul sfert al secolului al XIX-lea. Ne vine însă greu să 
ne inchipuim că Boliac putea socoti că își ajută gazeta subminîndu-i 
însăşi baza ei de existenţă, tipografia. S-ar putea pune mai degrabă 
vinderea ei în legătură cu constituirea „primei Societăţi anonime 
române a monopolului tutunului“, a cărei înştiinţare se publică cu 
litere mari în fruntea coloanei I, deci la Jocul de cea mai mare impor- 
tanță, în gazeta lui Boliac, începînd din 25 noiembrie 1865. În 
28 noiembrie urma să aibă loc o şedinţă decisivă a acestei societăţi 
de curînd constituite *: Şedinţa — constînd din adunarea acţionarilor 
care depusescră 5'o din acţiunile subscrise5 — urma să decidă dacă 
societatea putea concura sau nu cu firmele străine la licitaţia pentru 
obţinerea monopolului tutunului în România, monopol care pe atunci se 
concesiona. Prim-ministru era N. Creţulescu din nou — încă din 14 
iunie 1865 — şi se conta oarecum pe bunele lui intenții. Președinte al 
consiliului acestei societăţi pe acţiuni era marele boier Nicolae Băleanu. 
Printre acţionarii societății sînt C. Bolac şi tatăl sâu vitreg, Petrache 
Peretz, care subscriu fiecare cîte 20 de acţiuni a 1000 de lei, deci 
20 000 de lei, o sumă apreciabilă în acel trmp. Urmind a plăti de la în- 
ceput 5% din acţiunile subscrise, Boliac avea deci nevoie în octombrie 
1565 de cel puţin 1 000 de lei. S-ar putea ca vînzarea tipografici să fie 
în legatură cu această necesitate, cu atit mai mult cu cît participarea la 
această socictate era aproape o întreprindere de familie pentru Boliac. 

Singurii din lista primilor acționari despre care nu știm dacă 
erau amici cu Boliac sînt col. D. Haralambie (10 000 lei), maior Clin- 
ceanu (5 000 lei) și Scarlat Emanuel (2 000 lei), dar și ei figurează 
pe lista de subscriere de acţiuni deschisă de redacţia „„Trompettei 
Carpaţiloru“. Faţă de capitalul total de 10 000000 de lei, care se 
adunase pînă la începutul lunii decembrie“, suma de 134 000 de lei 
subscrisă de grupul din jurul lui Boliac nu era colosală, dar totuși 
apreciabilă, avînd în vedere numărul mic al persoanelor ce compu- 
neau grupul. Dacă colonelul Haralambie de aici cste tot acela din 
conjuraţia de la finele anului 1865 pentru detronarea lui Cuza, lucru- 


4 Comitetului provisoriu allu primei societăți anonime române a monopolului 
tutunului. în „„Trompetta Carpaţiloru“, I (1865), nr. 69. 

5 În afară de tatăl său, mai subseriau acţiuni şi doi fraţi ai săi—Pavel Peretz 
(10 000 de lei) şi Grigorie Peretz (5 000 de lei), sora sa Eliza Pleşoianu (2 000 de lei) 
şi cumnatul său, maior Gr. Porumbaru (10 000 de lei). Erau apoi prieteni aici: gen. 
G. Magheru (10000 de lei), col. D. Creţulescu (10000 de lei), Paul Vioreanu 
(10 000 de lei), Al. Papiu-Ilarian (10090 de lei), Grig. Miculescu (10000 de lei). 

6 Revista înteridre, în „Trompetta Carpaţiloru“, 1865, nr. 72 din 5 decembrie, 
p. 281 (1549). 

rile încep să devină extrem de interesante. E cert că în această primă 
societate românească pe acţiuni se întîlneau exponenţi ai marii boie- 
rimi a trecutului și ai marii burghezii în începutul ei de formaţie. Era 
şi aici în mic o imagine a „,monstruoasei coaliţii“, chiar dacă nu era 
declarată public, fiindcă reprezenta un sens tocmai invers. Nu ştim 
cît își dădea seama Boliac la început de toate aceste lucruri. 

În caldul sprijin publicistic pe care i-l dă Boliac de la început, 
el devine unul dintre primii formulatori ai doctrinei protecționismului 
economic : „I[rebuie să mai facem apelul naţionale la toate capitalurile 
române, la toți aceia care au strînse micile lor economii şi le ţin 
nefructuoase din lipsa încrederii ? Astăzi toate luptele, toată conspi- 
rațiunea străină contra noastră se face pe terenul economic. Şi aci tre- 
buie concentrată toată atențiunea naţionale ; aci trebuie să ţină piept 
românii contra atacurilor străine. Încît pentru noi mărturisim satis- 
facțiunea noastră că un boier, un boier mare, un membru dintr-o 
familiă al cărei nume s-a amesticat mai mulţi seculi în înaltele afaceri 
ale patrie}, vine astăzi cu drapelul român în mînă, să combată pe ina- 
micii patriei sele pe terenul economic. Îţi urăm o mare şi întreagă 
reuşită, domnule Băleanu, în nobila și cutezătoarea d-tale între- 
prindere“ ?. 

Cînd, la prima şedinţă a acţionarilor, preşedintele Băleanu — 
vicepreşedinte fiind B. Boerescu, vechiul amic politic al lui Boliac, — 
anunţă că subscrierile au trecut de 10 000 000 de lei, Boliac comen- 
tează cu entuziasm acest eveniment, subliniind că el vine pe linia 
bunelor intenţii ale domnitorului Cuza însuși şi ale primului său 
ministru. În entuziasmul său, vedea lucrurile sub cele mai mirifice 
perspective : „Comitetul a declarat că, avind 10 000 000 sigure, poate 
concura la licitaţiunea monopolului şi convicţiunea generale este că 
acest monopol, această Californiă, deschisă de către ministrul Cretzu- 
lescu, din ordinul suveranului terei, pe teritoriul României libere, pen- 
iru stat, pentru capitaliști, pentru cultivatori de tutun, — nu mai 
poate scăpa din mîinile ipatrioticei şi inteligintei asociaţiuni“ *. 

Sublinierea acestor preocupări în legătură cu creşterea capita- 
lismului în România nu trebuie însa de loc să ne ducă la concluzia 
că Boliac și-a renegat deodată toate credinţele politice de pîna atunci. 
Bunăoară, Boliac rămîne acelaşi statornic apărător al ţarănimii, 
veghind la aplicarea legii rurale. Deși la guvern era acum vechiul său 


7 Revista interidre, în „Lrompetta Carpaţiloru“, 1565, nr. 70. din 28 noiem- 
brie, p. 273 (1541). 

8 Asociațiunea română pentru monopolul tutunului, în „,Lrompctta Carpa- 
tiloru“, 1865, nr. 71 din 2 decembrie, p. 277 (1545). 


294 CEZAR BOLIAC 


amic Creţulescu, nu ezită să atragă atenţia în mod apăsat asupra pro- 
blemei : „Ceea ce este de îngrijat, mai cu osebire decît toate, este 
lîngezeala cu care se aplică legea rurale. Şi ce ne ameninţă această 
lîngezeală ? Sîntem la seceriș ; “după seceriș vin imediat arăturele de 
toamnă, și încă împărţirea locurilor nu este făcută ; ŞI nu numai împăr- 
tirea locurilor între săteni nu este făcută, deară nici chiar despărțirea 
părții săteanului de partea proprietarului nu este hotărită. Pierde-vom 
şi toamna aceasta ca toamna trecută ? Pierde-vom şi timpul arăturelor 
din toamna aceasta, precum am pierdut timpul arăturelor din toamna 
trecută ? Unde vom ajunge? Aplicarea legii rurale cu sinceritate, 
inteligință şi activitate, este trebuinţa cea mai mare a terei, atit în 
privința politică, cît şi în privinţa economică“? 

Lincezeala aceasta își avea însă tîlcul ei. În taină, se pregătea 
detronarea domnitorului Cuza. Încă din iunie 1865, cîţiva fruntaşi 
liberali şi conservatori — C. A. Rosetti, A. Panu, |. Brătianu, C. Brāi- 
loiu, Grig. Brîncoveanu, Dim. Ghica etc. — semnară un acord scris, 
ca să lupte împreună pentru întronarea unui principe străin. Ma: 
tîrziu, aderă la această înţelegere şi o parte din armată, prin col. Hara- 
lambie, maiorul Lecca etc. În 4 decembrie 1865, însuşi domnitorul 
Cuza declară în parlament că persoana lui nu va fi niciodată o piedică 
la consolidarea edificiului politic al României. Din acel moment, mulți 
dintre susţinătorii lui îl părăsiră. 

În noaptea de 10 spre 1l februarie 1866 se produce cunoscuta 
lovitură. Conjuraţii pătrunseră în palat, şi Cuza fu silit să semneze 
actul de abdicare. Boliac îşi precizează de la început poziţia — ca 
unul ce fusese printre cei mai entuziaști susţinători ai reformelor 
săvîrșite de fostul domnitor : „Să fie cunoscut de toţi şi mai cu seamă 
de către tot elementul democratic din guvernul actuale, că noi, în 
privirea fostului domn Alexandru Ion I sîntem ceea ce este ecclesia 
în privinţa lui David : respingem pe om pentru păcatele seale, deară 
considerăm faptele lui ca alțătoare de poporul român. Legile cele 
mari ale fostului domn Alexandru loan Í sînt religiunea noastră, 
sociale mai cu seamă. Cuza va ocupa singur mai multe pagini din 
istoria noastră decît toţi ceilalţi domni ce i-au preces“ 1. 

Ulterior, în tot cursul publicisticei sale, Boliac va păstra aceeași 
fermă atitudine. Lăsînd din ce în ce mai în penumbră omul, va come- 


9 Revista interidre, în „,Lrompetta Carpaţiloru”, 1865, nr. 33, din 27 iunie, 
p. 129 (1337). 
10 Ibidem, 1566. nr. 9 din 13 februarie. p. 33—34. 

mora an de an faptele mari ale domnitorului, îi va apăra și purifica 
memoria atit în timpul vieții cit a mai trăit fostul domnitor departe 
de ţara lui, cît şi după moartea-i. 

Ma: mult decît atita. Cind vechiul lui adversar, pe care îl mal- 
tratase atît de crîncen în ultimii ani şi de la care primise lovituri de 
moarte, Kosălniceanu, e molestat ca omul lui 2 mai 1864, Boliac 
protestează cu energie ™ : „O neomeniă din cele mai dezgustătoare s-a 
petrecut alaltăieri la Senat". 

Între timp, în 18/30 martie, Adunarea legislativă a fost dizolvată 
şi s-au fixat noi alegeri, pe ziua de 9/21 aprilie 1866. Boliac își pune 
candidatura în aceste alegeri, anunțindu-și-o printr-o răspicată Pro- 
fesiune de credință *: „Am combătut toată viaţa mea, fără abatere, 
privilegiul de orice natură ; am luptat fără preget şi fără întrerupere, 
pentru libertate și pentru egalitatea totora înaintea a tot feliul de 
lege. Am ocupat diferite posturi judecătoreşti şi administrative şi nu 
m-am depărtat de la aceste posturi niciodată decit prin demisiunile 
mele repetate”. 

Campania electorală dusă de ziarul lui Boliac e violentă şi se 
poartă mai ales printr-o polemică fără cruțare dusă împotriva lui 
C. A. Rosetti şi a ziarului său. Strivit între cele două forţe coalizate, 
Boliac — care se statornicise politicește la Vlașca, judeţul său, candi- 
dînd la Giurgiu — cade la luptă mare (94 de voturi): „Combaterea 
vinoasă care se făcea în Giurgiu candidaturei d-lu. Bolliac nu era 
numai aceea care venea din partea totor Albilor şi a guvernămiîntului 
întreg, prin toate ramurele sale ; era şoaptele la ureche ale Roșilor, 
care s-au ținut necontenit și au eclatat în momentele din urmă în 
toate părțile: Mai bine Arsaki” decît Boliac !“ *. 

Deși nu fusese anunţată ca atare, Camera aceasta era în fond o 
adunare constituantă, fiindcă avea să decidă asupra viitorului dom- 
nitor. Boliac participă la toate amplele discuţii în această chestiune 
și ziarul său ia violent atitudine împotriva domnitorului străin și împo- 
triva liberalilor, care susțineau aducerea pe tron a lui Carol de 
Hohenzollern ”. 

Aceeaşi acţiune o ducea şi Eliade Rădulescu, și aceasta comu- 
nitate de vederi va aduce stingerea vechii lor diversiuni și împăcarea, 


u „Trompetta Carpaţiloru“, 1866, nr. 412 din 1 aprilie, p. 70. 

12 Jbidem, nr. 414 din 9 aprilie, p. 77. 

13 Cunoscut fruntaş reacţionar, vechi antiunionist. 

14 Revista înleridre, în „,Lrompetta Carpaţiloru”, 1866, nr. 417 din 3 mai, 
. 1665. l 
Pas Nu are de locu a face Unirea cu principele străinu, în „Trompetta Car- 
paţiloru“, 1866. p. 1670, nr. 418, din 6 mai. 

o împăcare care va dura pînă la sfîrșit, pînă la moartea lui Eliade. 
Boliac reproduce articolul lui Eliade Sciri din afară şi marafeturi din 
întru în același număr, cu o notiţă plină de respect: „Articolul ce 
reproducem este de vechiul părinte al literaturii române, este de 
I. Heliade Rădulescu, care în toate ocaziunile mari a scos din inima 
sa cîte un asemenea strigăt la care n-a putut sta indiferenți cei ce-l 
ascultau” . 

Cînd însă noua adunare, devenind constituantă, hotărăşte adu- 
cerea pe tron a lui Carol de Hohenzollern, Boliac consideră că a mai 
persista într-o atitudine protivnică dirză ar însemna să repete greșeala 
din trecut, a necruţătoarelor lupte pentru domnie. De aceea se pleacă 
în fața hotăririi Camerei, deşi nu o aprobă, căci știa care erau forţele 
coalizate ce o impuseseră și știa cît de crîncen adverse erau : „Remîne 
deară şi vocea noastră pierdută, precum a remas vocea tratatelor, 
vocea tuturor protestărilor. Faptul este îndeplinit, încît pentru noi; 
şi nu putein, nu se cuvine, n-ar fi nici leale, nici legale, să facem aliceva 
decît să ne supunem, cu inima oricît de sfișiată. Ne supunem deară 
pentrucă n-avem ce face“ Y. 


La această atitudine va rămîne Boliac pînă la sfîrșitul activităţii 
sale publicistice. Își va afirma însă public, ori de cîte ori i se va ivi 
ocazia, cultul său pentru memoria lui Alexandru loan Cuza chiar în 
momente cînd ştia sigur că aceasta nu va produce plăcere noului 
domnitor. 

Cînd acesta, la îndemnurile înspaimîntate ale foştilor conjurați 
din noaptea de 11 februarie 1866, mai tîrziu, va da un răspuns nega- 
tiv cererii adresate direct de către fostul domnitor de a-i îngădui 
întoarcerea temporară în țară, Boliac va spune că sfatul politicienilor 
români n-a fost bun și nu trebuie să fie ascultat. Însă o campanie 
antidinastică pr opriu-zisă, Boliac nu a dus niciodată. În schimb. con- 
tinuă cu toată dirzenia lupta împotriva forței politice victorioase 
acum, pe care el însuși o poreclise „monstruoasa coaliție“, al cărei 
demon agitator îl vedea în persoana lui C. A. Rosetti. În această luptă 
i se alătură din nou vechiul său prieten C. D. Aricescu, publicînd un 
articol de violentă caracterizare a inconsecvenţei politice a lui 
C. A. Rosetti ®. În polemica dintre Aricescu şi „Românul“ intervine 
și Boliac, istorisind amintiri preţioase în legătura cu petiția populară 


16 „„Trompetta Carpaţiloru“ , 15866; nr. 41$ din 6 mai, p. 1670. 
17 Revista înteridre, în „Trompetta Carpaţiloru“, 1866, nr. 420 din 10 mai, 
p. 1677. 
18 C. A. Rosetti. Uù desmințire, în „Trompctta Carpaţiloru“, 1866, nr. 422, 
din 24 mai, p. 1687. 

din 11 junie 1861, în care se cerea lărgirea bazei electorale, adică 
ceea ce Boliac înţelegea atunci prin „„votul universale“. Precizează că 
textul petiţiei a fost scris de el însuşi şi tot el a citit-o în adunarea 
comemorativă a revoluţiei din 1848, ţinută pe locul istoric al Câmpiei 
libertăţii din Filaret. În scurt timp, petiția s-a acoperit de 400 000 de 
semnături. Domnitorul Cuza proiecta să o primească cu o mare solem- 
nitate. Dar Camera „oligarhică“ dă vot de blam ministerului Ştefan 
Golescu. Domnitorul Cuza, din ce în ce mai şovăitor în această ches- 
tiune, constrins de guvernul reacţionar care urmase, restrînge cere- 
monia pînă la a cere să-i înmiîneze petiția la 2 dimineaţa doar două 
persoane, între care sa nu fie în nici un caz Boliac. În urma cuvîntării 
hotărîte de protest a lui Boliac în adunarea comitetului care condu- 
sese acțiunea pentru această petiție şi a delegaților de judeţe care 
aduseseră semnăturile din ţară, se hotărăște să nu se mai remită peti- 
ţia, ci să se păstreze la redacţia „Românului““, unde Boliac se mai 
afla încă. Acum, Boliac îi cere lui C. A. Rosetti să depună petiția 
la Arhivele statului ca un document istoric. 

Anunţindu-se alegeri parţiale pentru judeţul Vilcea, Boliac își 
pune din nou candidatura. Alegerile se desfăşoară la colegiul IV al 
țăranilor, după prevederile electorale ale noii Constituţii, votată la 
29 iunie/19 iulie 1866. Boliac cade și de astă dată în faţa lui Gheorghe 
Ghica, omul guvernului. Relatarea amplă a felului cum au decurs 
alegerile — înfățișarea abuzurilor și a terorii exercitate de agenţii 
guvernului asupra ţăranilor neștiutori de carte — constituie o pagină 
de tragic umor”. Desprindem numai un fragment: 

„După aceasta, s-au numit din oficiu logofeţii carii au să scrie 
biletele % celor ce nu ştiu carte, cu ordinul, în auzul tuturor, ca să se 
însemneze aceia ce nu-şi vor scrie biletele la logofeţii orinduiţi. Apoi 
s-au numit biurourile și s-a început votarea, mai întîi într-o căciulă, 
apoi într-un castron. Vrio doi ţărani — ce le-a dat dracului în 
gind! — au vrut să arate biletul lor și la alţii, care ştiau carte, ca să 
vadă deacă este scris acolo numele ce au zis ei. Deară deodată zapciul 
și pomojnicii au tăbărit pe ei să-și pună biletele în castron, pentru că 
votul este secret şi nu scrie la lege să s-arate pînă la castron“. Secre- 
tul. ne-o spune mai departe amarul reportaj, era simplu: logofeţii 
scriau pe bilet numele candidatului guvernamental, şi nicidecum 
numele pe care-l spuneau bieţii plugari neştiutori de carte ! 


12 Allegerea din urmă pentru deputatu allu județului Ulasca. in „Lrompetta 
Carpaţiloru“, 1866, nr. 498 din 17 iunie, p. 1709—1710. 


2 Bulctinele de votare — (Nota noastră, O. P.). 

În urma furibunde; campanii pe care o declanșează gazeta lui 
Boliac — campanie caracterizată și prin violente accente de şovinism 
şi xenofobie —, loviturile încep să plouă peste capul directorului ei. 


Mai întîi pierde direcţia Arhivelor statului, unde e numit fran- 
cezul Bataillard 7. Totodată, Ministerul Cultelor şi al Instrucțiunii 
publice anulează şi contractul pentru editarea revistei „Arhiva 
Română“. Puțin după aceasta, Boliac e citat la judecătorul de instruc- 
ţie pentru articolele sale incendiare ?. 


Cu toate că la început Boliac bravase şi îşi luase întreaga răspun- 
dere, totuşi mai tirziu, dindu-şi seama de gravele consecinţe politice ale 
acţiunii publicistice întreprinse, caută să treacă în umbră. În fruntea 
ziarului său publică următorul anunţ : „Spre a nu se mai rătăci d-nii 
procurori în procesele viitoare de presă, neștiind la cine să se mai 
adreseze, facem cunoscut, odată pentru totdeauna, că redactorele 
acestui ziar este d. Nicolae Bassarabescu, administratorele este d. Ion 
Porianu şi girantele responsabile este d. Andrei Ionescu“ $. Este prima 
dată cînd auzim de un redactor la foaia lui Boliac. Nu ştim dacă 
lucra de mult Bassarabescu la redacţia „,lrompettei“. De existat, 
exista în carne și oase și a existat mult timp, ca gazetar întîi aici, 
după aceea lucrînd la alte periodice. În 1866 era, în orice caz, foarte 
tînăr şi își făcea ucenicia”. În 1868, printr-o scrisoare publicată în 
foaie, Bolac îi atribuie iarăși lui N. Bassarabescu toată răspunderea 
redacţiei. 

Ceea ce știm sigur e că el nu scrie articolele de politică internă — 
ceea ce se numea pe atunci Revista interioară — decît cînd lipsea 
Boliac din capitală. Lui Bassarabescu îi era rezervată, din oficiu, cro- 
nica externă. Aceasta o ştim din cîteva scrisori de mai tirziu ale lui 
Boliac, publicate în însăși gazeta sa. 


Pentru a-şi consolida situaţia politică, ce se clătina teribil în urma 
atitudinii şovine pe care o luase gazeta sa, atitudine care risca să-l 
aducă în completă izolare politică, Boliac încearcă o soluţie, ea însăşi 
hazardată și destinată eșecului. Printr-un manifest către Collegzulu II 


21 Revista Interiora, în „Lrompetta Carpaţiloru”, 1866, nr. 459 din 26 iulie, 
p. 1753. 

2 „Trompetta Carpaţiloru“, 1866, nr. 440 din 29 iulie, p. 1757. 

23 Spre sciința. în ,,lrompetta Carpaţiloru“, 1866, nr. 443 din 19 august, 
p. 1769. 

„24 Amintiri despre el și activitatea lui ziaristică — era „Nenea Nae“, fratele 

tatălui său — comunică scriitorul N. A. Bassarabescu în volumul Lume de ieri, 
Bucureşti, 1943. p. 201—207. 

Bucurescenu *, Boliac propune — tot pe baza unui program colorat cu 
tendinţe xenofobe — întemeierea unui „centru“, a unui partid politic 
de mijloc, între ceea ce numea el „albii“ (conservatorii) și „roşii“ 
(liberalii). Considera că baza acestui partid ar fi trebuit să fie acest 
colegiu III, adică profesiunile libere şi meseriaşii săraci, şi credea că 
partidul s-ar putea organiza de la sine prin întruniri publice. Cal- 
culul politic al lui Boliac nu era cu totul lipsit de abilitate. Într-ade- 
văr, pătrunderea violentă a formelor de viaţă ale capitalismului occi- 
dental, pătrunderea acestui capitalism însuși, după Unirea din 1859 
şi mai ales după 1866, adusese, între altele, și consecinţa clasică a 
unui astfel de proces în ţările cu economie încă feudală, înapoiată. 
Micii meseriaşi, micii negustori, lipsiți de sprijinul breslelor, care 
îi ţineau oarecum într-o viaţă larvară, dar îi ţineau pe picioare, ferin- 
du-i de concurenţă prin faptul că accesul în aceste bresle era limitat, 
acum puși, prin spargerea breslelor, în faţa liberei concurenţe și mai 
ales în faţa teribile: concurenţe a firmelor occidentale şi a fabrica- 
telor străine, erau sărăciţi fără posibilitate de scăpare, cădeau în 
mizerie. 

De aici mentalitatea lor din acea epocă. Fi cădeau ușor victime 
diversiunilor xenofobe. Boliac îşi baza acum calculul politic și inseşi 
existenţa și atitudinea ziarului pe această înclinaţie a păturilor mij- 
locii, atît de greu 'dezamăgite în speranța pe care și-o puseseră în 
binefacerile pe care urma să le-aducă integrarea României în circuitul 
capitalist al Europei. 

Calculul acesta nu era lipsit de abilitate, în schimb era lipsit de 
profunzime. Pentru că pe o asemenea bază instabilă, pe sentimente 
orientate greşit se puteau obţine succese trecătoare, zgomotoase poate, 
dar foarte trecătoare. Căci adevărata bază trainică a unei acțiuni 
politice nu puteau fi decît orientarea şi educarea maselor în adevăratul 
spirit cetățenesc, spre adevărata democraţie. Aceasta s-a verificat cu 
prisosință şi prin eşecul acţiunii întreprinse de Boliac, cu sprijinul 
unor prieteni politici remarcabili, dar ieşiţi din perceperea reală a 
vieții politice, cum era bătrînul Chr. Tell. În zadar a agitat patetic 
masa meseriașilor şi a micilor negustori din Bucureşti prin manifestul 
său : ,.Temeiul unui stat este industria și comerciul său. Întrebăm pe 
bucureşteni : ce adjutoare, ce reazim, ce dezvoltare a avut industria 
naţionale şi comerciul naţionale, pe care să le fie datori comercianții 
și meseriaşii bucureșteni deputaţilor ce au trămis pînă acum în 
Cameră ? Trecutul să ne fie înaintea ochilor și să nu mai cădem în 


v 


25 Trompetta Carpaţiloru“. 1866, nr. 460 din 18 octombrie, p. 1 833—1 835. 

greșealele în care am căzut trămiţind la Cameră, seau loaze care să nu 
ştie nimica, să nu înţeleagă nimica, să nu poată nimica ; seau egoiști 
vicleni care să ne tot înşele, numai ca să se poată furlandisi şi päuna 
în Adunare, spre a sili pe domn să-i facă miniştri, şi dupe ce i-a face 
miniştri, să facă și ei mai rău decît au făcut predecesorii lor“. 
Acţiunea lui Boliac n-a avut ecoul pe care-l aştepta el. Prima 
întrunire a avut loc în 14 octombrie, în sala Slătineanu, participind 
la ea circa 330 de persoane după însăşi estimaţia ziarului lui Boliac, 
în mod firesc maximă. Oratori au fost arhimandritul Veniamin şi pro- 
fesorii Maxim şi Circa, oameni de a zecea mînă. Şi Boliac...% 
Adunarea totuși hotărăşte să susțină candidaţi din sînul ei în 
alegerile generale din noiembrie, anunţate de noul guvern conservator, 
format de Ion Ghica. Candidaţii sînt hotărîţi în adunarea următoare 
din 23 octombrie, tot în sala Slatineanu. Aceasta a fost mai mult o 
„adunare a d-lor profesori“, cum o caracterizează însuşi ziarul lui 
Boliac. Micii negustori și meseriaşi s-au arătat realişti şi prin urmare 
foarte rezervaţi faţă de agitația dusă pe teme şovine de Boliac, prie- 
fenii săi şi ziarul său. Un oarecare firav ecou a stîrnit de-abia printre 
profesori, unde terenul era mai slab şi nemulţumirile destul de adinci. 
Aceasta se vede şi din însăşi lista candidaturilor 7”. Ea îl arc în frunte 
pe Fliade Rădulescu, prezentat ca „părintele literaturii române, cel 
mai mare scriitor român, cel mai vechi profesor“. Bietul Eliade era 
vn nume mare, într-adevăr, dar încetase de mult a fi o forţă poii- 
tică, — dimpotrivă, era un balast prin tot trecutul lui ma: apropiat, 
începînd cu comportarea lui în cursul revoluţiei de la 1548. Al doilea 
candidat era Cezar Boliac, care pina atunci avusese numai insuccese 
politice. A] treilea era Kogălniceanu, o forţă incontestabilă în sine, 
dar atunci într-o passă foarte grea, ca unul ce fusese stilpul domniei 
lui Cuza, a cărei amintire era atît de proaspătă încă şi pentru prieteni, 
dar mai ales pentru adversari. De altfel, realist, Kogălniceanu nu s-a 
mărginit să facă această hazardată încercare politică în Bucureşti, ci 
a lucrat şi de unul singur, pe alte temeiuri politice, în fiefurile lui 
a sigure din Moldova. Al patrulea era un profesor latinist, 
| Maximu. căruia i se găsea de către Boliac, ca merit, faptul cà 
a lecţiuni gratis la şcoala macedo-română. Abia al cincilea era 
un „neguţător onorabile, cu credit în piața“ : Parascheva Athanasiu. 


2 (Dare de seamă) în „„Trompetta Carpaţiloru“, 1866, nr. 463 din 16 octom- 
bric, p. 1845. 

i Lista candidațiloru de deputați ai colegiului III din Bucuresci, votaţi şi 
admişi în adunarea d-lor profesori de duminecă séra, 23 octombrie, in „Trompetta 
Carpatţiloru“, 1866, nr. 466 din 26 octombrie, p. 1837. 

Și abia al șaselea era Dobre Nicolae „fost mai-mar-başa, meseriaş care 
reprezintă industria naţionale” 

De altfel, întrunirea din 23 octombrie a fost cu peripeții şi cu 
scandal. Boliac n-a fost lăsat să vorbească de către un grup numeros 
de cetăţeni. „Trompetta Carpaţiloru” pretinde că protestele lor fuse- 
seră organizate anume de câtre liberalii adversari. Au loc incidente. 
„Biroul, d-nii profesori, d. Boliac... şi două treimi din adunare“, zice 
gazeta, au trebuit să părăsească sala. Ne întrebăm însă, dacă erau 
două treimi, de ce au părăsit atît de ușor cîmpul de luptă? E mai 
mult ca sigur că au iost în minoritate. 

Ca să evite această situaţie penibilă, Boliac se gîndeşte să schimbe 
tactica. Dindu-și seama de realitate, caută să-şi dezumfle acţiunea, 
sperînd că astfel își va reface prestigiul. Se decide şi anunţă, în con- 
secință, că în 2S octombrie st.v. va tine „o simplă conferinţă politică 
asupra alegerilor, fără birou şi fără preşedinte“ . Ca să fie garantat 
impotriva oricărui scandal, închiriază pentru sine sala Slătineanu, 
anunțînd că accesul va fi cu invitaţii. Agitaţia totuși nu diminuează, 
ci, dimpotrivă, creşte. Boliac e avertizat că sala va fi totuși ocupată 
de oameni care vor manifesta alte pareri decît ale lui. Cere în mod 
patetic concursul unui vechi prieten. Radu Rosetti, care pe atunci se 
găsea în delicatul post de prefect al poliţiei. Printr- -0 scrisoare al cărei 
text îl publică în ziar”. Bolac îi acuză pe „roşii , adică pe liberali 
că vor să-i ocupe sala cu forța, prin aderenți puși pe scandal. Făcînd 
caz de inviolabilitatea domiciliului, Boliac îl anunţă pe prefect că va 
considera sala Slătineanu ca domiciliul său — de la 6 seara pină la 
miezul nopții — și invită poliția s-o păzească. 

Scrisoarea o trimite Boliac cu puţin înainte de ora 6. Prefectul 
îi răspunde printr-o adresă care i se înmînează cu „o condicuţa” de 
către însuși şeful „paznicilor de noapte“. Radu Rosetti răspundea că 
„agenţii poliţiei nu pot întra într-o sală unde se deliberează despre 
elecțiuni, și nu le rămîne decit a mânţine buna ordine în stradă”, deci 
il previne pe Boliac că e răspunzător în faţa Justiției, pentru orice 
dezordine s-ar întîmpla în sală, ca unul ce convocase întrunirea. Între 
timp, se observă în sală oaspeţi cu „buzunarele pline de pleznitori şi 
reteveie la subțiori . Cu tot anunţul său solemn, Boliac consideră mai 
sigur tot vechiul său domiciliu și rămtne acasă, deşi în sala Slătireanu 


= „Trompetta Carpaţiloru“, 1566, nr. 466, din 26 octombrie, p. 1 $57. 
29 Ibidem, p. 1861. 

l-ar fi aşteptind „peste 2 000 persoane, floarea pieţei, floarea şcoa- 
lelor, floarea cancelarielor, floarea bisericei...“ %. 

Pe deasupra tuturor controverselor însă, rezultatul alegerilor 
decide categoric în defavorarea lui Boliac şi a actiunii sale. Ion Ghica, 
deși șeful unui guvern conservator, voia să dea ţării o lecţie de 
„constituţionalism perfect“. Ţinuse într-adevăr pretutindeni autorità- 
tile departe de obişnuitele presiuni electorale, atît cît era posibil, date 
fiind moravurile politice înrădăcinate pe atunci. Rezultatul a fost plin 
de surprize. La Bucureşti a ieșit victorioasă întreaga listă liberală, în 
frunte cu Nicolae Golescu, C. A. Rosetti etc. Nici unul dintre mem- 
brii acţiunii lui Boliac nu s-a ales deci în Bucureşti 1. Kogălniceanu 
se alege în Covurlui, la colegiul II, şi în Fălciu, la colegiul lI. Boliac, 
la rîndu-i, este salvat de familia Peretz, care îl alege deputat al ţăra- 
nilor, în colegiul IV, la Vlașca. 

Cu acest bilant politic intră Boliac în noul an 1867. Nu era prea 
strălucit, dar era ceva. Boliac pătrunde pentru prima dată în parla- 
ment, fără a mai fi contestat, fără a se mai dezgropa punctele vulne- 
rabile din trecutul lui, spre a fi lovit din nou. Primul ministru, Ion 
Ghica, scriitorul — care ştia cele mai multe despre Boliac —, a pro- 
cedat și acum faţă de el cu aceeaşi discreţie, eleganţă şi inimă des- 
chisă ca şi în împrejurările grele ale anului 1850, la Constantinopol. 

În noua Cameră, ideea pentru care militase Boliac în ultimul timp 
— aceea a constituirii unui partid politic de centru — avea şanse de 
a se realiza cel puţin temporar, însă cu totul pe alte cài decit le soco- 
tise şi le încercase Boliac, deoarece, datorită faptului că partidul con- 
servator încă nu era bine închegat ca organizaţie și datorită politicii 
lui Ghica de nonintervenţie în alegeri, reușiseră să intre în Cameră 
un număr apreciabil de deputati care nu făceau parte din nioi unul 
dintre cele două partide ale zilei, liberalii şi conservatorii. Erau oameni 
izolați, dintre cei mai diferiţi, unii aleși în virtutea trecutului lor poli- 
tic, alții tocmai fiindcă n-aveau nici un trecut politic; unii fiindcă 
aveau puternice rădăcini locale, alţii pentru că pur şi simplu î ÎL SCO- 
sese la suprafață întîmplarea, un anumit concurs de î împrejurări. Cei 
mai mulţi dintre ei tindeau în mod firesc să fie moderați, prin însăși 
situația lor izolată, care-i făcea oarecum timoraţi. Aceasta era însă 
ceva care putea constitui cu greu cimentul unei grupări politice dura- 
bile. Un factor comun a fost găsit însă în faptul că majoritatea lor 
erau „oameni ai lui 2 Mai“, foşti sprijinitori devotați ai domniei lui 


30 Revista interre: în „Trompetta Carpaţiloru“, 1866, nr. 467 din 30 octom- 
brie, p. 1 861—1 862. 
31 Deputaţii alleşi, ibidem, p. 1867 și 1871. 

Al. loan Cuza. Ideea de a încerca organizarea unui „centru“ în 
Camera deputaţilor, pe baza acestui factor comun, pare a fi fost a 
lui Kogălniceanu. Boliac a dat acestei idei tot concursul, atît ca depu- 
tat în Cameră, cît și ca Jurnalist, prin ziarul său. Acţiunea a avut o 
reușită relativă, în sensul că, dacă nu s-a putut crea o organizaţie de 
partid consistentă și durabilă, s-a întruchipat un fel de grupare — 
foarte protoplasmatică, e drept — în cadrul limitat al activității par- 
lamentare, grupare care s-a putut face simțită nu ca element decisiv, 
ci ca element ponderator prin voturile de care dispunea. 

O corespondenţă din Bucureşti, datată 12 februarie 1867, apă- 
rută în ziarul francez „La Patrie” și tradusă în gazeta lui Boliac 3%, 
conturează just această configuraţie, arătînd că „albii“ îşi au ca organ 
de presă „Ordinea“ și „roşii“ pe „Românul“, iar centrul „Trompetta 
Carpaţiloru“. 

Corespondentul întreprinde o reuşită caracterizare a celor două 
figuri jurnaliste dominante ale epocii : „«Trompetta Carpaţiloru» s-a 
făcut organul centrului ; ea apare numai de două ori pe săptămină; 
ziarul acesta are redactore una din cele mai abili şi mai viguroase 
pene ale țerei. Literatore distins, d. C. Boliac este totodată şi un pole- 
mist remarcabile ; stilul său este înfocat, incisiv şi de multe ori nu 
se împotriveşte la oarecari expresiuni tari, ce ating violența. «Româ- 
nul» şi «roşii» sînt «la bête noire» a «Irompettei...». D. C. A. Rosetti 
e întotdeauna în amvon ; d-lui îşi propovăduiește doctrinele în ter- 
meni pompoşi şi cu gravitate de augur ; limbagiul său — ciudat lucru 
la un om care vroiește să lucreze asupra maselor — limbagiul său 
nu este limbagiul poporului, ci o francezească cu forme românești. 
D. Cesar Boliac, din contra, nu pozează : faptele, iată pentru dînsul 
esenţialul ; d-lui ştie a le mlădia la ideele sele, la trebuinţele cauzei 
sele, şi într-aceasta d-lui pregătește la bombe care pre toată ziua se 
sparg în cîmpul «Românului» cu huet, graţiă stilului sever, pitoresc, 
curat românesc al acestui publicist“. Gazeta lui Boliac reuşise într-a- 
devăr să se menţină, dar era departe de a cunoaşte zilele de glorie 
ale „Buciumului“ de pe timpul domniei lui Vodă-Cuza. Apărea 
modest, de două ori pe săptămînă, — e drept, tot în formatul măreț 
cu care debutase. În august 1867 a încercat să se urce la frecvența 
de trei numere săptămînal %. Peste mai puţin de o lună însă trebuie 


32 Trompetta Carpaţiloru“, 1867, nr. 498 din 5 martie, p. 1 990—1 991. 
33 Avisu importante, în „Trompetta Carpaţiloru“, 1867, nr. 542 din 17 august, 
p. 2 165. 

să renunţe și să revină la vechile condiţii de apariţie *, ca iarăşi peste 
o lună și ceva să ajungă tot la apariţia trisăptăminală ?. Secretul 
acestei remisiuni e dezvaluit ceva mai tîrziu. Nicolae Creţulescu, 
vechiul prieten politic şi de inimă, îi asigurase personal 150 abona- 
mente * anuale, „spre a se oferi gratis la persoane care ar dori să-l 
citească deară nu s-ar înlesni să se aboneze la acest jurnal“. Astfel, 
numărul abonaților se urcă la 1257. Şi, fiindcă sîntem la istoria 
„lLrompettei'* în anul 1867, să mai notăm cîteva lucruri în legătură cu 
ea. În martie 1867 Boliac se îmbolnăvește grav”. Nu ni se indică 
maladia, dar se vorbeşte de „hidoasa maladiă“, de „primejdioasa boală 
care a fost aproape să zmulgă acestei ioie pe primul ei redactore“. 
Boliac e tratat de nu mai puţin de cinci medici, cei mai eminenţi ai 
capitalei : Mayer, Gluk, Alexianu, Obedenaru și Marcovici. În mai 
1867, Boliac întreprinde o lungă călătorie în Moldova. La întoarcere, 
mulț:mește public „cu multă recunoștință vechiului amic politic şi de 
inimă al nostru şi al ziarului nostru, care a binevoit să-și dea timpul 
său preţios și talentul său atît de prețuit acestei foaie, ţinind locul 
de prim redactore mai bine de o lună de zile, sub numele de 
Cosmat' *. 

În acest vechi prieten de talent noi îl bănuim pe D. Bolintineanu. 
Tatăl acesiuia se numea Enache Cosmad *, cuțo-valah din Ohrida. 
Nu e exclus deci ca Bolintineanu să fi luat aici, ca un pseudonim 
transparent, însuși numele de familie al tatălui său. Sub semnătura 
Cosmat apar o sumă de articole politice în gazeta lui Boliac în acest 
an, care — la o cercetare a activităţii jurnalistice a lui D. Bolinti- 
neanu — credem că trebuie avute în vedere. 

Dar Bolintineanu nu e singurul literat care se apropie de Boliac 
in acest an. Un alt anunţ, în aceeași lună mai, vestește: „D. George 
Baronzi, atît de bine cunoscut românilor prin scrierile seale în versuri 
și în proză, şi prin meritele seale ca funcţionar al statului în mai multe 
ramure, și mai la urmă ca prefect al judeţului Brăila, a binevoit să 
se ofere administratore și colaboratore a ziarului Trombetta, în mod 
gratuit“ %. După o activitate de 6 luni, Baronzi trece administrarea 


34 Avisu importante, în „Trompetta Carpaţiloru”, 1867, nr. 548 din 3 sep- 
tembrie, p. 2 189. 

35 „Trompetta Carpaţiloru“, 1867, nr. 562 din 22 octombrie, p. 2245. 

35 Către cetitorii Trombettei, în „Trompetta Carpaţiioru“, 1967, nr. 572 din 
14 noiembrie, p. 2281. 
57 „Trompctta Carpaţiloru“, 1867, nr. 501 din 16 martie, p. 2 002. 
% Ibidem, nr. 520 din 28 mai, p. 2079. 
3% G. Călinescu. Istoria literaturii române... p. 215. 
40 „Trompetta Carpaţiloru“, 1867, nr. 520 din 28 mai, p. 2079. 

ziarului fostului expeditor, loan Polescu, rāmînînd numai colaborator 
mai departe. Redactor al ziarului era tot Nicolae Bassarabescu *. 

Ziarul lui Boliac continuă să dea aceeași atenţie primelor înjghe- 
bări de societăţi anonime româneşti. După eşecul Societăţii pentru 
monopolul tutunului, își pune speranţele într-o nouă asociaţie: Com- 
pania anonimă română pentru esploatare şi comerciu de pecura #, al 
cărei anunţ de constituire îl publică pe 1/3 de pagină timp de o lună 
și jumătate. Capitalul acestei asociaţii era de 100 000 galbeni, constînd 
din 6 400 de acţiuni a 500 de le: una. Tehnica financiară și viaţa 
economică deveniseră mai complexe în România. Subscrierile pentru 
acţiuni nu se mai fac în mod entuziast, prin redacţiile ziarelor, ci 
organizat, pe la bănci și bancheri. Boliac nu mai anunţă de astă dată 
cît subscrisese el, familia sa, prietenii săi. Integrarea în formele vieţii 
capitaliste se făcea repede. Chestiunile practice economice, acţiunile 
persoanelor în acest domeniu se dădeau la fund, se petreceau în 
tăcere, în culise. Deasupra rămîneau doar principiile politice acope- 
ritoare. Boliac a subscris şi el în mod cert minimum 10 acţiuni, adică 
5 000 de lei, căci îl vedem semnind — ca membru cu drept de vot, 
adică printre posesorii de minimum 10 acțiuni — procesul-verbal al 
adunării din 22 mai a companiei”. În public, el propune cu entu- 
ziasm sprijinirea acestei companii — printr-un articol scris la consti- 
tuirea ei — în numele naţionalismului economic“ : „Orice se iveşte 
naționale, orice se areată, orice se anunţă, spre dezvoltarea românis- 
mului pe orice căi, spre esploatarea comoarelor seale în folosul țerei 
ce le coprinde ; ori ceea ce nu ţinteşte la înstreinarea averilor statu- 
lui, la streinism, intră de drept în domeniul nostru și ne impune plaă- 
cuta datoriă, ne impune a avea noi fericirea să susţinem cu toate 
puterile noastre. Cînd am putut mult, am dat mult în asemeni mate- 
rie ; cînd putem puţin, dăm puţin. Însă totdeauna am dat cît am putut 
şi totdeauna vom da cît vom putea. 

Cu un ochi întristat Boliac urmăreşte şi acum zbuciumul ţăra- 
nimii, căreia legea rurală îi adusese prea puţină ușurare : „Monitorul 
de sîmbătă a dat trista nuvelă, în raporturile venite din judeţul Mus- 
cel, că ţăranii nu au porumb nici să mănînce, nici să semene. Ce face 


41 Trompetta Carpaţiloru“, 1867, nr. 568 din 4 noiembrie, p. 2269 
42 Ibidem, nr. 508 din 9 aprilie, p. 2032, nr. 519 din 25 mai 

43 Ibidem, nr. 520 din 28 mai, p. 2079. 

44 Ibidem, p. 2078—2 079. 

ministrul din Intru ? Ce face Comitetul permaninte în faţă cu o ştire 
atît de înspăimîntătoare ?“ $ 

Alături de imaginea ţărănimii suferinde, Boliac evocă în gazeta 
sa, mereu, la orice prilej, imaginea „lui Vodă-Cuza, reproșînd con- 
juraţilor de la 11 februarie alungarea lui: „Țineţi minte dumnea- 
voastră acea epohă cînd orășanii din Bîrlad voiră să ofere prin sub- 
scripţiune un cal lui Vodă Cuza și anunciară aceşti cetăţeni ofranda 
lor spre publicare ziarului Baciumul ? 'Ţineţi minte dumneavoastră 
ce se întîmplă atunci? — Ziarul Buciumul anunţă cu plăcere ofranda 
cetăţenilor din Bîrlad facută domnitorului. Deară, în loc că-i spună 
că-i ofere un cal, spuse că-i ofere un tun. Atît a fost numai destul 
pentru ca și calul cetăţenilor din Birlad să se prefacă în tun şi toate 
judeţele, toate orașele, particulari chiar, să se întreacă a subscri pen- 
tru tunuri oferite domnitorului. Patruzeci și opt de tunuri au fost 
rezultatul acelei singure schimbări făcute de ziarul Buciumul a vorbei 
cal în vorba tun. Cercaţi-vă să faceţi și d-voastră, cu toate giuloiurile 
d-voastre de moarte, cu toate ieremiadele d-voastre, cu tot tirteismul 
d-voastră un ceva analog cu ceea ce făcu atunci ziarul Buciumul !* *. 


Cînd — spre a nu se aduce aminte de Vodă-Cuza — guvernul 
Ghica hotărăşte să nu se serbeze ziua de 24 ianuarie, Boliac protes- 
tează în felul spectaculos care-i era propriu, cerînd biuroului Camerei 
deputaţilor să nu-l considere prezent la ședință ” 

Tot la fel procedează și cînd aniversarea revoluției din 1848 a 
fost trecută sub tăcere : „Fie mărită și glorificată în secoli, precît vor 
trăi românii, ziua de 9—11 iunie a anului 1845! Astăzi această zi 
sîntă şi mare, legiuită de prima zi de sărbătoare a națiunii 
române (.....) astăzi 9—11 iunie nu se serbează. Nici o vorbă în 
Monitor, nici o ceremoniă, nici bisericească, nici laică; și sîntem 
reduși, noi ortodoxii lui 1848, să serbăm ziua renașterii noastre cu 
porțile și ușele închise“ ®. Prim-ministru era pe atunci Costache Cre- 
țulescu, străvechiul său prieten, iar ministru de Interne era Ion 
Brătianu. 

Guvernul de concentrare al lui C. Creţulescu — în care intraseră 
și conservatori şi liberali — nu dură însă mult. O încercare similară 
făcută de Ștefan Golescu, în iulie 1867, are aceeași soartă. Urmează 


45 Revista interiore, în „Trompetta Carpaţiloru“, 1867, nr. 514 din 4 mai, 
p. 2053. 

46 Revista înteriore, ihidem, nr. 455 din 19 ianuarie, p. 1941. 

47 Revista înteridre, ibidem, nr. 487 din 26 ianuarie, p. 1945. 

s Revista interidre, ibidem, nr. 523 din Il iunie, p. 2089. 

un guvern liberal, cu Nicolae Golescu în frunte, care dizolvă Camera 
și fixează noile alegeri pentru noiembrie. 

Boliac intră în lupta electorală tot în cadrul grupului de centru, 
căruia încearcă fără succes să-i atribuie numele glorios al cetei îndrăz- 
neţe a acelora care pregătiseră Unirea între 1855—1859: „partida 
naţională“. Profesiunea sa de credinţă cuprinde ideile pentru care 
miliiase în ultimii ani”. C. D. Aricescu îi sprijină candidatura prin- 
tr-un mare articol, pe două pagini de ziar, în care îi prezenta sărbă- 
toreşte viata și activitatea “. La rîndul lui, Boliac caută să promoveze 
pe marii scriitori amici. În numerele 578 din 28 noiembrie și 583 din 
11 decembrie anunţă cu litere mari, pe 4 coloane, în fruntea ziarului, 
candidatura lui Eliade : „Candidatul partitei naţionale pentru cole- 
giul IV de Ilfov este părintele literaturii române şi autorul programei 
din 1848, loan Heliade Rădulescu“. 

Fliade, flatat, se teme totuși de fulgerele liberalilor şi încearcă 
o manevră, publicînd o scrisoare către Boliac, în care declară că nu 
acceptă punerea oficială a candidaturii sale: ,,„Mulţămesc, domnul 
meu, d2 onoarea ce-mi face această numeroasă partită ; însă cuvintele 
ce am fiind tot aceleași, să mi se ierte a declina de la mine şi de astă 
dat această onoare. Unde voi fi ales fără ştirea mea, voi fi ales de 
bunăvoința alegătorilor“ “!. De asemenea, D. Bolintineanu, văzîndu-și 
numele pe aceeași listă de candidaţi, îi scrie: „Dorinţa mea este a 
lăsa locul meu la alţi bărbaţi mai cunoscuţi și care ar fi mai apți 
decît mine în misiunea ce își propune“ 2. Într-adevăr, lupta electorală 
a fost pretutindeni de o rară violenţă. În Giurgiu, deşi preşedinte — 
atît al biroului electoral provizoriu cît şi al celui definitiv — a fost 
ales Petrache Peretz, tatăl vitreg al lui Boliac, totuși n-a putut fi 
asigurată o victorie categorică a acestuia. După un imens scandal 
în sala de votare, s-au format două birouri electorale cu două urne, 
în două săli deosebite, după ce s-au batut cîtva timp pentru urna 
oficială. S-au făcut două votări paralele şi s-au proclamat, de fiecare 
partidă în parte, do: candidați aleși: C. Bolhac — omul opoziției; 
Gr. Strurie — omul guvernului. A urmat o lungă discuţie, fiecare 
partidă argumentînd violent legalitatea alegerii făcute de ea și nele- 


49 Iubiţi cetitori, în „Trompctta Carpaţiloru“, 1567, nr. 579 din 30 noiembrie, 
p. 2309 (greşit: 2209). 

50 D-nu Boliac candidatu de dreptu allu partitei nationale la allegerele de 
deputaţi, în „Lrompetta Carpaţiloru“, 1867, nr. 579 din 30 noiembrie, p. 2310— 
2 31]. 

5t |. Heliade. Onorabilii redactiuni a jurnalului Trombetta Carbalilor, în 
„Trompetia Carpaţiloru“, 1867, nr. 580 din 2 decembrie, p. 2313 (greşit: 2213). 

52 Trompetta Carpaţiloru“, 3867, nr. 578 din 28 noiembrie, p. 2305. 

galitatea celeilalte. Peripeţiile luptei electorale sînt relatate pe larg 
în gazeta lui Boliac* și constituie un admirabil material documentar 
pentru o introducere la Scrisoarea pierdută a lui Caragiale, în ceea ce 
priveşte moravurile electorale ale epocii. „Monitorul oficiale“ anunţă 
însă că, deoarece atît C. Boliac cît și Gr. Serurie „posede fiecare cîte 
un mandat de deputat ales de colegiul al IV din Vlașca“ şi „amin- 
două mandatele sînt legalizate de primăria urbei Giurgiu“, ministerul 
lasă rezolvarea chestiunii în sarcina Adunării deputaţilor“. În 
Cameră, validarea acestei alegeri stîrneşte iarăși un scandal enorm. 
Discuţiile durează, cu întreruperi, după diferitele faze ale luptei, de 
la 6 ianuarie 1868 pîna la 20 februarie, cînd — cu 58 de voturi pen- 
tru, 24 contra şi o abţinere — Camera validează ca deputat pe 
Gr. Serurie, rivalul lui Boliac, declarînd alegerea acestuia ca singura 
legală *. "Totodată, guvernul demite pe primarul comunei Stoeneşti 
din Vlașca şi îl dă şi în judecată. Primarul acesta era Petrache Peretz, 
tatăl vitreg al lui C. Boliac“*. Din dezbaterile Camerei reiese că 
Petrache Peretz, care avea pămînt și conac în Stoenești, fiind primar 
al comunei, fusese desemnat președinte al biroului provizoriu al ale- 
gerii ca fiind cel mai în vîrstă dintre delegați. El desemnase ca 
secretari ai biroului electoral pe Pavel Peretz, fiul său, şi pe T. Viși- 
nescu. Odată însă cu începerea scandalului electoral, Vișinescu îl 
trădase pe bătrînul Peretz, trecuse în camera alăturată sediului birou- 
lui şi începuse acolo o nouă votare pentru Gr. Serurie. Reţinem, din 


toate acestea, solidaritatea familiei Peretz cu lupta politică a lui 
C. Boliac. 


Cu aceasta, seria necazurilor politice ale lui C. Boliac nu se 
sfîrşeşte însă. Profitînd de faptul că un număr din gazeta lui Boliac 
apare tără numele garantului responsabil (P. Georgescu) și fără al 
redactorului responsabil (N. Bassarabescu), adversarii politici îi inten- 
tează proces de presă lui Boliac, ca proprietar al ziarului. Reclamant 
era primarul Panaiot, de care era vorba într-un articol din acel 
număr. Boliac neagă că ar fi autorul articolului. Magistraţii nu îngă- 


55 Revista interiore, în „Trompetta Carpaţiloru“, 1867, nr. 584 din 16 decem- 
brie. (În ceea ce priveşte paginile, fiind greşite, rugăm cititorii să se orienteze 
după număr) p. 2233; Junimii studiose, din capital, în ,„,Lrompetta Carpaţiloru”, 
1867, nr. 586 din 23 decembrie, p. 2241. 

54 Reproducere după „Monitorul oficiale“, din 5 decembrie, în „Irompetta 
Carpaţiloru“, 1867, nr. 586 din 23 decembrie, p. 2241. 

55 Desbaterile din Cameră în privinta raportului comisiunii de incheta parla- 
mentară în județulu Ulaşca, în ,„Lrompetta Carpatiloru“, 1867, nr. 605, p. 2312— 
2 314. 

56 „Trompetta Carpaţiloru“, 1868, nr. 604 din 15 februarie, p. 2 307. 

duie să pătrundă în sală nici girantul, nici redactorul, care voiau să-și 
ia răspunderea. Pătrunde în schimb Grigorie Peretz, ca frate şi — 
spre surpriza tuturor — declară că el e autorul articolului încniminat 7. 
Urma deci să fie arestat, dar se oferă îndată un chezaș pentru el: 
Petre Peretz, fratele său. O familie într-adevăr solidară! Zadarnic 
se fac cercetări în tipografie, ca să se afle manuscrisul articolului, în 
care — trebuie să menţionăm — era atacat violent și C. A. Rosetti 
pe motivul că ar fi dat ajutor pe ascuns organizaţiilor secrete bulgare 
de pe teritoriul României %. 

Din comentariul ironic pe care îl face ziarul lui Boliac pe mar- 
ginea acestei afaceri întrevedem şi unul din modelele posibile ale 
stilului ziaristic al redacției : „În Francia, domnilor, cu procesele seale 
de presă ; în Francia imperiale unde este restrînsă libertatea presei, 
deară se publică jurnalul La Lanterne“...* E un indiciu — chiar pen- 
tru stilul ziaristic al lui Boliac din această epocă — că celebra gazetă 
a lui Henry Rochefort, violentul combatant republican, luptătorul de 
mai tîrziu pe baricadele Comunei din Paris, era cunoscută de redacția 
„Lrompettei“. Desigur, era o înrudire între verva diabolică a lw 
Rockefort și violenţa rară a multora dintre paginile de pamflet 
îndreptate împotriva liberalilor februarişti, de către Boliac. Violenţa 
aceasta o recunoaşte cu oarecare spaimă chiar unul dintre deputații 
care îi luaseră lui Boliac apărarea în Cameră la discuţiile asupra 
alegerii din Vlașca : „Acum deacă d. Boliac e o persoană care poate 
cu drept inspira resentimente unui partid, recunosc și eu că d. Boliac 
nu e un om care cruţă. Îmi place şi mie să cetesc adesea scrierile sele, 
deară cîteodată mă înfioară'...%. Procurorul îl scoate din cauza pe 
Grigorie Peretz şi îl implică pe Boliac, pe motivul că — deși nu s-a 
dovedit că el ar fi predat vreodată manuscris la tipografia ziarului — 
se recunoaşte stilul său“. Totuși, ziarul nu diminuează nimic din 
atitudinea sa, de opoziţie necruțătoare faţă de guvernul liberal. 

Un fapt divers îi dă prilej pentru o lungă şi violentă campanie 
în chestiunea „,lorturelor de la Mărășești. La poșta de acolo dispa- 


51 Processulu de pressa întentatu D-lui Boliac, în „Lrompetta Carpaţiloru“, 
1865, nr. 652 din 28 iulie, p. 259. 

58 Bandele Bulgare, în „lLrompetta Carpaţiloru“, 1869, nr. 649 din 18 iulie. 

59 Processulu de pressa intentatu Trompettci, în „„Lrompetta Carpaţiloru”, 
J868. nr. 653 din 3 august, p. 2599 (greşit: 2000). 

60 Discursurile oratoriloru ce au sprijinitu alegerea d-lui Cesar Boliac, în 
„Trompetta Carpaţiloru“, 1868, p. 2271 (Din cuvintarea lui I. Negură.) 

Si Revista politica, în „Trompetta Carpaţiloru“, nr. 665 din 15 septembrie, 
p. 2. Din cauza paginaţiei extrem de încurcate a ziarului, nu o vom mai cita de 
acum înainte, indicînd doar pagina în raport cu fiecare număr. 

ruseră 5 000 de galbeni. Directorul poştelor, Fălcoianu, a venit anume 
pentru o anchetă. În faţa lui, poliţaiul din Focșani a pus personalul 
mărunt bănuit : surugiul, ceaușul, conductorul etc., la torturi îngro- 
zitoare. După ce înfățișează — într-un prim articol — toate caznele 
de neînchipuită cruzime folosite în această „anchetă“, ziarul lui Boliac 
se îndreaptă împotriva celor pe care îi făcea răspunzători de toate 
acestea, cei de la guvern “. 

Cu toate că o atitudine atit de drastică în fond şi atît de vio- 
lentă în expresie, impotriva guvernului, îi răpea aproape orice şanse 
de reușită, Boliac participă și de astă dată la lupta politică în legă- 
tură cu noile alegeri municipale în Bucureşti. Candidează pe lista 
grupului de centru din Cameră, alături de Constantin şi Scarlat Cre- 
ţulescu, gen. Tell, Heliade Rădulescu, C. Bosianu, P. Grădișteanu, 
Costa-Foru. D. Berindei și Pavel Peretz, fratele său, împreună cu 
cîţiva comercianţi : labacovici, Lustatiad:, Sulacolu, Pavelescu etc. 
Se face propagandă prin gazetă, fără nădejde însă: „Ne împlinim 
deară datoria de a publica lista comercianților şi a o recomanda ale- 
gătorilor, fără verio speranţa de succes, ci spre a mai răminea o 
dovadă mai mult ce fel de persoane a sprijinit Trompetta Carpaților 
la orice fel de alegeri“. Prevederile pesimiste ale lui Boliac erau 
îndreptăţite. În alegeri, lista guvernamentală, în frunte cu C. A. Ro- 
setti, obţine un dureros succes: 1078 de voturi din cele 1 157 expri- 
mate, faţă de 8 000 alegători zare aveau drept de vot! N-a reușit deci 
nici unul de pe lista sprijinită de gazeta lui Boliac —, dar au avut 
amara satisfacţie să constate indiferența masei alegatorilor, dintre care 
se prezentaseră la vot mai puţin de 15% *. 

În curînd, Boliac are o altă satisfacţie: guvernul liberal al lui 
Nicolae Golescu cade în urma presiunilor externe. Îi urmează un 
guvern de centru, în frunte cu prințul Dimitrie Ghica — „Beizadea 
Mitică“, cum îi zicea Boliac —, cu M. Kogălniceanu la Interne, Al. 
G. Golescu la Finanţe, B. Boerescu la Justiţie. Ziarul lui Boliac 
comentează acest eveniment ca o înfrîngere a „februariştilor“ în faţa 
credincioşilor reformelor sociale promovate de domnitorul Cuza : „În 
fine s-a închinat steaua la Vicleim : 11 Februarie a recunoscut de mai 
marele său pre 2 Mai. Este naturale ca totdeauna dreptatea, mai 
curînd sau mai tîrziu, să iasă la iveală, şi era foarte naturale ca, deși 


6 Trompetta Carpaţiloru“, 1868, nr. 664, p. l. 

03 Lista commoercianțiloru de candidații probuşi a se allege membrii ai consi- 
liului communale din Bucuresci la ănteia Duminecă a lui Noembre viitoru, în 
„Trompetta Carpaţiloru“, 1868, nr. 676 din 25 octombrie, p. 1. 

64 „Trompetta Carpaţiloru”, 1868, nr. 679 din 7 noiembre, p. 1. 

cam tirziu, edificatorii să vie într-o zi să gonească pre dărămători. 
Trebuia, în fine să vină să pună mîna la ham dintre miniştrii lui 
2 Mai“ 5. 

În scurtă vreme însă guvernul are dificultăţi în Cameră. În legă- 
tură cu rechemarea în activitate a generalului A. D. Macedonski, Ion 
Brătianu combate reintegrarea generalului printr-o violentă interpe- 
lare. Brătianu era supărat pe Macedonski din pricina unei severe cri- 
tici pe care acesta o făcuse politicii liberale cu privire la armată, 
intr-o scrisoare publicată în ziarul lui Boliac, sub titlul Sistema în 
armată“. Cabinetul demisionează, însă domnitorul îi respinge demi- 
sia. Urmează atunci dizolvarea Camerei şi noi alegeri”. Ţara începe 
din nou să fie frămîntată de pătimașele lupte pentru alegeri. Un comi- 
tet electoral se întruneşte în Giurgiu şi fixează următoarele candida- 
turi pentru Vlașca. Le notăm pe toate, fiindcă aceste nume se vor 
repeta mulţi ani: de aici înainte : N. Tătăreanu la colegiul I, Al. Lăză- 
rescu la colegiul II, Niţă Gogoaşă la colegiul III, C. Boliac la al 
IV-lea colegiu ®. Liniştit în privinţa succesului, Boliac rămîne în 
București în perioada electorală. Îl lucrează pe ascuns însă chiar unii 
dintre oamenii guvernului. Astfel se publică în gazetă o scrisoare în 
care Boliac era înștiințat că subprefectul Paplica convocase pe prima- 
rul comunei Stoeneşti şi-i dăduse ordin ca în nici un caz să nu fie 
aleși între delegaţi „Peretz tatăl şi fiul“, ca nu cumva să se aleagă 
Boliac deputat. Contracandidat liberal era tot Serurie *. Boliac își 
vede însă mai departe de campania electorală din București, deși el 
personal nu candida acolo. Pentru a preveni tulburări pregatite de 
adversarii cu reteveie, în adunările electorale organizate de el, Bolac 
îşi invită auditoriul personal prin bilete, în casele negustorului G. Ni- 
colaescu-Pucheanu. Aici se ţin două întruniri, cu discursuri de C. Bo- 
liac, generalul Chr. Tell, profesorul Nanianu, Petre Grădişteanu şi 
alții. Întrunirile erau destinate colegiului III al orășenilor, liber-pro- 
festoniști, mici negustori şi meseriași “. 

Comentînd cu satisfacţie măsurile luate de Kogalniceanu pentru 
a feri candidaţii guvernului de violentele procedee electorale ale 


s „Trompetta Carpaţiloru“, 1868, nr. 683 din 21 octombrie, p. 1: Revista 
politică. 

6 Ibidem. nr. 692, din 23 decembrie, p. 2, 

67 Revista politică. în „Trompctta Carpaţiloru“, 1869, nr. 701 din 30 ianuarie, 
. 1—3. 
E se „Trompetta Carpaţiloru“, nr. 705 din 13 februarie, p. 2986. 

6 Ibidem, nr. 712 din 9 martie, p. 1. 

% Ibidem, nr. 705 din 13 februarie 1869, p. 1—2 ; nr. 706 din 16 februarie, 
p. 1. col. I ; nr. 708 din 25 februarie, p. 1—2. 

adversarilor, ziarul lui Boliac îi desfide acun pe fioroșii agenţi elec- 
torali, care îi făcuseră atîtea zile amare altă dată, cu toate dispoziţiile 
ipocrite, pentru păstrarea legalităţii, ale guvernului : „Ce fel! Acele 
apeluri nu se adresau la toţi alegătorii : ? S-adresau numai la bravii 
voştri ? Poftim, popo Grigorie, care mîncai cu dinţii urechile fostului 
subprefect Dumitrescu, poftim, ieși la iveală! Poftim, popo Macă- 
rescu, care încongiurai casele oamenilor și le spărgeai geamurile ! 
poftiţi acum dumneavoastră, toți cîţi vă păunaţi cu pene-n pălăriă, 
cu reteveiul la subsoară, cu ghiodănacul la brăcinar, vitejilor de ieri 
cu poliția în spate, cu procurorii și cu judecătorii de instrucţiune alā- 
turi, mai provocaţi, mai insultați, mai bateți!“ ™. Boliac reușește 
într-adevăr la Giurgiu ; C. Negri se alege în Bucureşti, la colegiul III, 
iar Heliade Rădulescu la C. Lung-Muscel ; la Roman, la colegiul IV, 
esie ales V. Alecsandri 7. 

În alegerile municipale care au loc cu o lună mai tîrziu, Pavel 
Peretz, fratele vitreg al lui Boliac, se alege pe lista reușită la Bucu- 
rești ”. În virtejul preocupărilor electorale, Boliac însă nu-şi uită 
vechile preocupări umanitare. Articolul intitulat Pentru sufletu, sem- 
nat de astă dată, criticînd gestul demagogic a lui D. Ioanid din 
Bucureşti, care donase 2 500 lei ca să se împartă „prin poliţie și muni- 
cipalitate la 5 săraci din capitală, expune concepţia lui Boliac despre 
caritate în stilul sentimental și vag umanitarist al primelor sale poezii 
de tinereţe : „Plecaţi, matroane ale Bucureștilor, crescute în sfinta 
religiune, plecaţi voi cei în opulenţă, plecaţi cu un om după voi, fără 
să spuneți unde mergeţi ; străbateți prin înfundăturele mahalalelor, 
pre acolo pre unde sărăcia scrîșnește searbădă ca moartea ; plecaţi 
voi singure, matroane în opulenţă, plecaţi prin mahalale şi veți găsi 
unde locuieşte sărăcia, căci ea se anunţă vouă și fără călăuza“. E ade- 
vărat, Boliac nu propune aici noi şi c curagioase soluţii sociale. În plină 
luptă electorală însă, cu injurii crîncene şi cu ameninţări de reteveie, 
în plină irupție a capitalismului — cînd oamenii cu bani cautau să 
facă pînă şi din străvechea milostenie un mijloc de reclamă politică 
— gestul lui Boliac reprezintă un frumos contrast și o biciuitoare 


palmă morală. 


Cu tot succesul său în alegeri, poziția guvernului nu era însă 
trainică. În primul rînd, el nu era omogen, compus fiind din cen- 


1 Revista polilică, în .,Trompctta Carpaţiloru“, 1869, nr. 715 din 16 martie, 
p. 1. | î. 

72 Trompetta Carpaţiloru“, 1869, nr. 716 din 3 aprilie, p. 2. 

13 Ibidem, nr. 724 din $ mai, p. 1. 

74 Ibidem, nr. 720 din 17 aprilie, p. 2. 

trişti moderați ca B. Boerescu, alături de oameni cu tendinţe spre 
stinga, ca M. Kogălniceanu. Opoziția liberală făcea o abilă agitaţie 
în mase, iar în culise încerca iar o înţelegere cu conservatorii. Boliac 
vede iarăși reapărînd „monstruoasa coaliţie“ şi încearcă s-o mateze 
de la început, scriind un violent articol în care folosește resursele lui 
de pamfletar politic, verva lui specifică, fantezia sa incisivă, în cari- 
caturizarea adversarului : „O coaliţiune are totdeauna ceva misterios 
într-insa și orice mister are atracțiune şi chiar pentru aceia care ar 
fi contrarii scopului ei, cînd acel scop al coalițiunii ar putea fi între- 
văzut. Curiozitatea, chiar într-un cuget de combatere seau de împo- 
trivire, devine agent al atracțiunii contagioase. Acesta este cauza de 
izbutesc mai totdeauna coalițiunile. Coaliţiunea într-o societate este 
ca și Satan pre piaţă cu Dulcamara pre chichiţă şi cu Saltimbangu în 
codirlă : Dulcamara în costum bizar, harangînd cu idee extravagante 
prin expresiuni și vorbe neuzitate, şi Saltimbangii din codirlă făcînd 
gesturi impudice şi obscene cu scălămbăture cînd la vraji, cînd la 
public. Cercul se mărește din ce în ce de curioși de toată natura, şi 
de fetița cu doniţa în mînă, şi de rîndașul cu coşniţa la spinare, și de 
meseriașul cu rîndeaua seau cu mistria în mînă, şi de negustorul cu 
chiăia prăvăliei în mînă, și de imploaiat, şi de funcţionar, şi de repre- 
zentante, şi de ministru cu portofoliul la subţioară. Cu cît vrajul va 
haranga ma: paradoxale și saltimbangii vor face gesturi mai obscene, 
cu atît mai mult trecătorii vor uita trebele şi datoriele lor, și vor căsca 


gura aci“ ”, 


75 Eră se ivesc coaliliunea, în „lrompetta Carpaţiloru”, 1869, nr. 761 din 
18 septembrie, p. 1. 


Reluarea activităţii arheologice şi numismatice 
1869-1876 


În iunie 1869 se întîmplă un eveniment hotărîtor în viaţa şi acti- 
vitatea lui Boliac. Ziarul său publică următoarea informaţie : „D. 
Cesar Boliac a primit alaltăieri o adresă a ministrului Instrucțiunii 
publice, prin care îi comunică că m.s. principele a binevoit să-l 
numească președente al Comitetului archeologic din Bucureşti, în locul 
repausatulu: general Mavros“ |. Boliac îi urmează astfel în acest post 
celui de la care deprinsese pasiunea arheologică. Generalul Nicolae 
Mavros, sau Mavru, fiul lui Gheorghe Mavros, hatman în Moldova, 
şi al Marioarei Ventura ?, după ce ocupase demnități înalte în Rusia, 
fusese numit, în Țara Românească, în postul de inspector general al 
carantinelor din ambele principate. Căsătorit cu Profiriţa, sora lui 
Grigorie Ghica-Vodă, şi apoi cu Sevastia, nepoata lui Mihai-Vodă 
Şuţu, * adunase o mare avere. Felul cum a ajuns generalul Mavru la 
arheologie îl lămureşte însuși Boliac : „D. general Mavru, care a avut 
ocaziunea să adune toate monumentele romane de pe amindouă latu- 
rile Dunării, de la Mehadia și pînă la Marea Neagră, în tot timpul 
cît a fost d-lui inspector general al carantinelor şi cu o influenţă 
esală în Serbia şi Bulgaria, ca și în România ; care a avut pasiunea 
antichitaţilor şi ştiinţa a aprecia fiecare obiect, fiecare monument, în 
justa valoarea sea, pentru interesul artistic și istoric, a adunat mai 
tot ce s-a găsit și putem zice că arheologia română este astăzi în mi- 
nele generalului Mavru“ *. 

Ce fel de pregătire științifică avea Mavru, în afară de această 
pasiune de a aduna frumuseți vechi, — nu știm. Nu ştim nici unde s-a 
format, nici nu există posibilitatea de a-l cîntări precis ca arheolog, 
căci nu a publicat nimic, — spre deosebire de alți întemeietori ai 


1 „Trompetta Carpaţiloru“, 1869, nr. 733 din 7 iunie, p. 1, col. IH. 

> I. C. Filitti, notă la: Amintirile colonelului Lăcusteanu, p. 109. 

3 Amintirile colonelului Lăcusteanu, p. 210—211. 

4 Buciumulu“. 1863, nr. 9 din 30 ianuarie, p. 35. Articol scris la împlinirea 
unui an de cînd Mavru donase statului român colecţiile sale arheologice, care au 
stat apoi la baza Muzeului naţional de antichităţi. 

arheologiei în România, ca W. Blaremberg și George Seulescu, care 
și-au înfâțişat descoperirile arheologice prin revistele şi ziarele vremii 
după 1830. Chiar şi Asachi se ocupase în publicistica lui de săpătu- 
rile arheologice de la Contești, în Moldova, iar profesorul Ioane Rus 
din Blaj întreprindea în aceeași epocă mai multe călătorii în Transil- 
vania și Moldova, despre care ne relatează „Gazeta Transilvaniei“. 
Generalul Mavru pare a fi fost mai degrabă un amator de mare gust, 
de statornic entuziasm, care — printr-o atît de lungă convieţuire cu 
antichitățile — căpătase o mare pricepere în discernarea lor. Boliac 
pare a cunoaşte însuşi acest caracter practic-empiric al științei arheo- 
logice a lui Mavros. El se recunoaşte cu hotărîre și pietate învăţăce- 
lul acestui amator din vocaţie”. Faptul e confirmat de lon Ghica, 
în măsură să ştie adevărul, fiind ginerele lui Mavru. În Scrisorile sale, 
Ghica povestește : „Pentru studiul arheologiei, generalul Mavru avea 
consacrată o zi pe săptămînă, marţia, dacă nu mă înșel, zi în care se 
închidea în cabinetul său cu Laurian și cu Boliac și nu primea pe 
nimeni. Acei colaboratori rămîneau la masă ; se prinzea pe atunci pe 
la 3 ore după-amiaz, și lucrau și după prînz, pînă seara“ €. 

FEntuziasmat de numirea în 'locul învățătorului: său, Boliac 
reîncepe lucrul arheologic cu un mare entuziasm, care nu-l va părăsi 
pînă la sfîrşitul vieţii. Începe astfel a doua şi cea mai importantă 
perioadă de activitate arheologică a lui Boliac, după cea din anii 
1838—1846. Putem spune că, începind din anul 1869, pasiunea arheo- 
logică va domina toată activitatea lui Boliac, copleşind chiar şi pasiu- 
nea politică, spre care îl împingea temperamentul său de luptător. 
Bineînţeles, aceasta nu înseamnă că activitatea de ziarist politic a lui 
Boliac se va diminua. Fa va continua să fie tot aşa de prolifică şi tot 
atît de vehementă. Însă interesul se deplasează pe călătoriile sale 
arheologice și pe rezultatele lor. De aici aşteaptă Boliac cele mai mari 
satisfacţii şi de aici le și are. Era firesc să fie așa. În politică, Boliac 
ajunsese aproape de un punct mort. Urmărit de adversitatea crincenă 
a partidului liberal, care se întărea din ce în ce, cîştigînd tot mai 
mult burghezia şi contribuind la grăbirea procesului ei de formare, 
partid care nu putea să uite niciodată crîncenele lovituri pe care i le 
dăduseră pana şi ziarele lui Boliac; ținut departe de conservatori, 
prin ura lui înnăscută față de „ciocoi“ şi prin amintirile neplăcute 
pe care le aveau aceştia despre el, — Boliac trebuia sa se bizuie doar 
pe un „centru“ din ce în ce mai şovăielnic şi mai slab, măcinat între 


— 


5 „Buciumulu“, 1863, articolul citat. 
€ Scrisori, ediţia 1887, p. 683. Epoca la care se referă Ghica este cea dina- 
inte de 1847. 

cele două mari forțe antagoniste. Agitaţia xenofobă şi șovină pe care 
o mai duce ziarul său nu-i putea oferi o bază sigură în lumea micilor 
negustori şi meseriaşi — cărora mai ales li se adresa —, deoarece se 
deprinseseră și liberalii să o practice, cînd aveau nevoie de vreo diver- 
siune. În plus — așa cum am văzut în cercetarea anilor precedenţi —, 
în această agitaţie Boliac rămînea un izolat, masele respingînd-o cu 
o oroare firească. 

în aceste grele condiţii politice, spre a nu fi strivit și el de tot 


rămînînd la mijloc — de frica liberalilor —, Boliac a trebuit în mod 
fatal să alunece încet, încet spre conservatori. Astfel, va ajunge să 
sprijine — în mod timid, e drept — lunga guvernare conservatoare a 


lui Lascăr Catargiu, între 1871 şi 1876, pe motiv că ar apăra ţara 
de anarhia... turbulenţilor liberali. Şubred motiv, care-l punea pe 
Boliac într-o situaţie destul de jenantă ca gazetar politic. Unele ziare 
adverse nu-l cruțau şi-l puneau pe el însuși în paralelă cu cele ce 
scria odată. 

„Românul“ profită de o declaraţie a lui C. Boliac în Adunarea 
deputaţilor, în discuţia la buget din şedinţa din 11 februarie 1870. Ca 
deputat, Boliac intervenise pentru păstrarea în buget a „fondurilor 
secrete“ sub motivul că ar fi necesare pentru cîştigarea bunăvoinţei 
presei. Ziarele satirice, precum „Ghimpele“, îl ironizează crunt pen- 
tru această intervenţie. Toate acestea fac ca Boliac să părăsească în 
bună parte gazetăria de principii politice. Adesea își întrerupea cu 
totul activitatea la gazetă, pentru a întreprinde lungi călătorii arheo- 
logice și pentru a-şi redacta articolele cu privire la rezultatele lor. 

Vorbind de anul 1869 ca de un an hotăritor pentru activitatea 
arheologică a lui Boliac, nu trebuie iarăși să ne închipuim că ea a 
fost părăsită cu totul în anii precedenţi. El a continuat tot timpul să 
adune obiecte arheologice şi să le cerceteze. În 1865 face Muzeului 
din Bucureşti o donaţie masivă de antichități”. Tot în 1865 între- 
prinde o operaţie dură de desființare științifică totală a unui alt ama- 
tor și diletant arheolog, maiorul Papazoglu, publicind 9 scrisori adre- 
sate de acesta unui oarecare Dinu de la Zimnicea, căruia Papazoglu 
îi promisese numirea ca funcţionar al statului dacă îi va aduna în 
mod mulţumitor antichităţi de pe lîngă Dunăre?. Scrisorile dovedeau 
într-adevăr o incultură crasă : „Onorate domnule Dinule. Am primit, 


7 Listă de obiecte date Museului nationale de D. Cesar Boliac, în „,lLrom- 
petta Carpaţiloru“, 1865, nr. 56, din 30 septembrie, p. 223 (1 431). 

3 Correspondință archeologică între d. Maior Pabbasoglu şi logofătul Dinu de 
la Zimnicea. în „lrompetta Carpaţiloru“, 1865, nr. 58 din 7 octombrie, p. 230 
(1 438)—931 (1 439). 

prin chirigiu, toate cîte mi-aţi trămis, deară nu-mi scriţi : ce trebuie să 
vă trămit ? Petricica păcat că este ruptă, bănișorul cel cu păunul este 
nou, nu este antic; cel de aramă nu este bun; :doloa:ca păcat că 
este spartă“. 

E adevărat că Papazoglu, chiar dacă ar fi ştiut mai multe, nu 
putea vorbi altfel cu neștiutorul logofăt de la Zimnicea’. Metoda în 
sine de a aduna astfel materialul era complet neștiințifică. Tradiţia 
aceasta era însă moştenită de la Mavru, care nici el nu era săpător 
arheologic. O practica frecvent chiar Boliac, care — deși învățase 
preţul săpăturilor arheologice și chiar o parte din tehnica lor, fiind 
într-adevăr un predecesor de cel mai mare merit pe acest tărim, în 
arheologia românească — totuși mai obișnuia să-și mărească colec- 
tiile şi prin cumpărări, uneori chiar de pe la negustorii de diferite 
branșe de pe ambele maluri ale Dunării. Pentru activitatea sa de lite- 
rat şi arheolog, mai mulți deputaţi, între care amicii săi C. D. Aricescu, 
N. Locusteanu, Niţă Gogoașe, propuseseră în Camera deputaţilor, în 
sesiunea 1866—1867, votarea unei recompense naţionale de 2 000 de 


lei lunar. Boliac refuză însă — cerînd ca propunerea nici să nu se 
depună oficial —, deoarece el putea să-și cîştige încă existenţa 
muncind !. 


În 1868 Boliac iniţiază un curs gratuit de numismatică în cabi- 
netul său, la care se înscriu vreo 37 de studenţi și elevi de liceu”. 
Tot în același timp anunţă că vinde o colecţie de monede, sculpturi, 
vase, amfore, statuete, manuscrise etc., dintre care numai monedele 
erau în număr de peste 5 000 de bucăţi 7. Nu era totuși colecția lui de 
bază cea care se vindea, căci în iunie același an achiziţionează pentru 
el o serie de piese numismatice rare de la un negustor albanez din 
lanina, trecător prin București, monede pe care le descrie cu lungi 
escursuri istorice ”. La începutul anului 1869, Boliac prezintă în stil 


? Din broşura Museul Pappasoglu, semnată : maior D. Pappasoglu şi datată pe 
coperta exterioară 1864, iar pe cea interioară 1865, aflăm răspunsul acestuia la 
peripeţiile atacurilor lui Boliac. 

10 C. D. Aricescu, D-na Boliac. candidatu de dreptu allu partitei naționale... 
în „Trompetta Carpaţiloru“, 1867, nr. 579, p. 2310—2 311. 

n Revista interióre, în „Trompetta Carpaţiloru“, 1868, nr. 588 din 4 ianua- 
rie, p. 2249. 

12 De vendare monete şi medalie antice şi alte antiquități. în „Troimpetta 
Carpaţiloru“, 1868, nr. 597 din 27 ianuarie, p. 2284. 

i 


13 C. Boliac, Numismatica, în „Trompetta Carpatiloru*, 1868, nr. 651 din 
25 iulie, p. 2 592—? 593. 

tehnic descoperirile de monede vechi pe teritoriul României în ulti- 
mii 12 ani. 

După numirea sa ca preşedinte al Comitetului arheologic, acti- 
vitatea de colecţionar de antichităţi a lui Boliac se completează în 
mod major prin călătoriile sale arheologice. Ca şi cele întreprinse de 
el în prima jumătate a secolului al XIX-lea, aceste călătorii au în 
primul rînd ca scop detectarea de puncte arheologice, adică de locuri 
unde s-ar putea face săpături cu folos. De aceea, Boliac întreprinde 
mai multe „,călătorii'' arheologice pe spaţii foarte întinse. Rareori se 
fixează într-un loc pentru săpături, și atunci numai cîteva zile. Boliac 
n-are concepția, sau cel puţin nu are preocuparea de șantier arheo- 
logic. Ceea ce urmăreşte el în primul rînd este identificarea locurilor 
de interes arheologic, fără a se putea spune că avea în vedere întoc- 
mirea unei hărţi arheologice a ţării. De altfel, aria cercetărilor sale, 
destul de întinsă, are totuși limite precise. Ea se desfășoară, pe de o 
parte, în valea Dunării, de o parte şi de alta a fluviului ; pe de altă 
parte, în regiunile subcarpatine ale Munteniei, uneori chiar în munți, 
pe înălțimi — cu deosebire în Bucegi —, unde Boliac avea credința 
că va putea descoperi sanctuare dacice, urme ale cultului lui Za- 
molxis ”. 

Îndată după numire, Boliac încearcă să înjghebeze o comisie care 
să asiste la primele săpături organizate de el în comuna Slonul din 
judeţul Prahova. Dar aceasta mergind încet, nu mai are răbdare și 

leacă singur, însoțit de arhitectul Ministerului de Interne, Benich. 
Își publică imediat raportul către ministrul Instrucțiunii şi procesul- 
verbal asupra lucrărilor '$. În același număs, în articolul Vă descope- 
rire nouă, la rubrica Arheologia, își comentează în stil impersonal 
descoperirile. La o săptămînă după aceasta publică un lung articol 
despre explorarea întreprinsă la Tinosul, pe piscul de la Puchenii 
Mici, pe malul stîng al Prahovei, împreună cu Odobescu și Benich ”. 
Aici pune Boliac pentru prima dată problema cercetării vestigiilor 
dacice în ţara noastră. În 6 iulie pleacă din nou în excursie arheolo- 
gică, de astă dată la Dunăre, excursie care durează 43 de zile. La 


1 Cesar Boliac, Archeologia şi numismatica, în „Lrompetta Carpaţiloru”. 1869, 
nr. 699 din 25 ianuarie, p. 2—3. 
15 C. Boliac, Despre daci, în „Buciumulu“, I (1863), p. 3—4, 15—16, 19, 


16 „Trompctta Carpaţiloru“, 1869, nr. 737 din 22 iunie. 

17 Cesar Boliac, Cetatea Tinosului, in „Trompetta Carpaţiloru“, 1869, nr. 739 
din 29 iunie, p. 1. 

18 „Trompetta Carpaţiloru“, 1869, nr. 741 din 6 iulie, p. 1, col. I. 

întoarcere adresează o scrisoare de mulţumire lui N. Bassarabescu, 
redactorul ziarului, pentru că a făcut și munca ce-i revenea lui și-l 
roagă să mai ducă această povară dublă încă vreo lună, cît timp îşi 
va redacta lucrările asupra acestei călătorii ”. În cursul călătoriei încă, 
publică un articol descriind săpăturile sale la Celei %. Este o versiune 
prescurtată faţă de cea tipărită în volum. La întoarcerea din 
excursie publică descoperirile făcute la Recica în Romanați, cu o 
introducere scurtă și o parte anecdotică la urmă în plus faţă de ver- 
siunea publicată în volum”. În septembrie, în fine, publică întreaga 
lucrare, așa cum a apărut în volum *. 

Împlinind şapte ani de viaţă — ca o continuare a „Buciumului'“ 
—, „Irompetta Carpaţiloru“ găseşte că una dintre primele ei datorii 
este să spună întreg adevărul în chestiunea ţărănească, să arate ca — 
cu toate speranţele pe care și le pusese Boliac însuși în reforma rurală 
din 1864 — ea nu îmbunătăţise soarta ţărănimii sărace : „Acestea nu 
le spune nime domnitorului, pre lîngă care se înclină cu felurimi de 
lingușiture, făcindu-l să creadă că fericirea acestei ţere, că stabilirea 
dinastiei, stă în schimbarea colorilor, livrelelor şi a armelor terei; 
că prin galoane și cavalerie va prospera această ţeară şi se va întări 
dinastia ; nu se găsește nime să spună acestui principe... că poporul 
agricol, care este baza şi singura tăriă a statului român, sufere astăzi 
mai mult decît suferea sub Regulamentul organic al privilegiului 
atroce, pre cît suferea chiar sub beii străini, fanarioți“ *... 

În aceeași lună, guvernul beizadelei Mitică Ghica — minat de 
disensiunile interne, produse de diferenţele de concepţii ale miniştri- 
lor săi, reprezentînd unii burghezia, alţii moșierimea și alții o politică 
de centru — demisionează ”. Totuşi, prin noul guvern se încearcă tot 
o formulă asemănătoare, spre a se evita iarăși venirea la putere a 
liberalilor. Al. G. Golescu, liberal moderat, prietenul lui Boliac, e 


19 „Trompetta Carpaţiloru“, 1869, nr. 752 din 17 august, p. 1, col. I. 

20 C. Boliac, Archeologia, în „,lrompetta Carpaţiloru“, 1869, nr. 745, din 
20 iulie, p. 1. 

21 Escursiune a'cheologică în 1569, Bucureşti, 1869. 

22 Cesar Boliac, Al doilea sarcofagiu, în „„Trompetta Carpaţiloru“, 1869, 
nr. 752 din 17 august, p. 1: Archeologie. 

23 Archeologia, în „Trompetta Carpaţiloru“, 1869, nr. 758 din 8 septembrie, 
p. 2—4. 

24 Scpte anni împlimifi, în „Trompetta Carpațiloru“, 1870. nr. 789, din 8 ianua- 


rie, p. 1. 
25 Revista politică, în „„Trompetta Carpaţiloru“, 1870, nr. 795 din 29 ianuarie, 
p. 1—2. 

însărcinat cu formarea guvernului. La Justiție era alt amic vechi al 
lui Boliac — P. Vioreanu. Boliac susține acest guvern și prin ziarul 
său, și la tribuna Camerei %. El dă guvernului consilii de moderație, 
de calmare a agitației sale adînci prin libertate, prin posibilitatea de 
a-și spune fiecare durerile: „Noi zicem şi guvernului acestuia tot ce 
ziceam şi guvernului dui beizadea Mitică : nici o supărare din partea 
guvernului, nici o persecuţiune, nici o prigonire, nici un proces de 
presă, nici o încercare de represiune, de măcar ce natură ; libertate 
absolută şi de scris şi de vorbit, precum este libertatea absolută de 
gîndire ; graiul și scrisul sînt numai manifestări ale cugetării, și cuge- 
tarea fiind liberă, libere trebuie să fie şi manifestările ei“ ”. 

În aprilie însă, cabinetul moderat al lui Al. G. Golescu își dă și 
el demisia, neputînd face faţa greutăților guvernării. Manolachi Cos- 
tachi Epureanu primeşte sarcina de a forma un guvern de mînă 
forte fără a fi net conservator. Acesta se achită de misiune, spriji- 
nindu-se pe „juna dreaptă“, pe gruparea junimistă, reprezentînd un 
fel de stingă conservatoare, accesibilă spre compromis cu burghezia. 
Din acest guvern fac astfel parte Petre Carp (Externe) şi V. Pogor 
(Culte şi Instrucţiunea publică)”. Boliac primeşte şi acest guvern cu 
un ciudat sentiment de ușurare. Era din ce în ce mai dezgustat de 
atitudinea burgheziei şi mai înfricoşat de agitația politică prin care 
o captase partidul liberal: „Încotro să întinzi privirea ? La burghe- 
ziă ? La comercianți şi meseriaşi ? Apoi cine mai poate vorbi cu mito- 
canul și cu burtă-verde, care ştie de la Ion Brătianu și de la Ruset- 
tache că sîntem în mare fericire, că colanul cutare s-a întins preste 
pieptul României ! ! ȘI cind vezi pre gură-cască cătînd în sus să prindă, 
pentru că le-a spus că plouă cîrnaţi !“ ?. 

Familia Peretz era în acest timp tot la putere. Prefect al jude- 
tului Vlașca era Pavel P. Peretz, fratele vitreg al lui Boliac. Aflăm 
aceasta dintr-o scrisoare a lui de apărare faţă de atacurile duse de 
liberali prin „Românul“, că ar fi făcut presiuni la alegerile delega- 
ților care, la rîndul lor, aveau să aleagă consiliul județean din 
Vlașca *. Boliac însă priveşte noul guvern cu destul scepticism, cu 


28 Revista politică, în „Trompetta Carpaţiloru“, 1870, nr. 797 din 5 februa- 
rie, p. ]. 

27 Consilie guvernului, în ,,Trompetta Carpaţiloru“, 1870, nr. 798 din 8 fe- 
bruarie, p. 1. 

238 Revista politică, în „Trompetta Carpațiloru“, 1870, nr. 815 din 19 aprilie, 
p. 1—2. 

29 La noi! în „Trompetta Carpaţiloru“, 1870, nr. 815 din 19 aprilie, p. 1. 

0 „Trompetta Carpaţiloru”, 1870, nr. 815, p 2? 

toate ca îl prefera incontestabil unui guvern al liberalilor : „Pre zișii 
roșii februarişti i-am văzut în capul puterilor — au fost abominabili ! 
Să vedem acum și pre albi: februariști, pre juna dreaptă“ îi. Această 
atitudine şovăielnică, pesimistä, în contradicţie cu trecutul de luptă- 
tor al lui Boliac, continuă să-i îndepărteze simpatiile cititorilor. Zia- 
rului îi mergea destul de rău, încît trebuie să recurgă la un gest despe- 
rat : să publice pe o pagină întreagă a ziarului o lungă listă a nume- 
lor celor ce nu îşi mai plăteau abonamentul ”. 

La alegerile care urmează dizolvării vechii Camere, Boliac intră 
în luptă în mijlocul grupului său obișnuit, de centru, care se pare că 
sprijinea discret guvernul junimist. Astfel, numele lui Boliac se întîl- 
neşte pe manifestul electoral publicat de acest grup, alături de sem- 
năturile lui B. Boerescu, Chr. Tell, B. Vlădoianu, C. D. Aricescu, 
P. Grădișteanu etc., — împotriva liberalilor, cu parola : „Ordinea se 
află în luptă cu dezordinea, libertatea cu licenţa, stabilitatea cu spi- 
ritul de perturbațiune, legalitatea cu anarhia“ *. În alegeri, alături de 
junimișt: ca Iacob Negruzzi, reușesc foarte mulţi dintre candidaţii 
centrului. La Vlaşca se aleg obișnuiţii mari electori la cele patru 
colegii : Tătăranu, Lăzărescu, Gogoașă și Boliac “. Candidatul liberal 
la colegiul III, istoricul Al. Papiu-llarian, e înfrînt de Niţă Gogoaşă, 
după o luptă electorală plină de violente peripeții, în cursul căreia 
prefectul Pavel P. Peretz trebuise să intre cu forța armată în sala de 
alegeri şi să-l aresteze pe A. Lăzărescu, care se dăduse cu liberalii, 
deși fusese ales în ajun la colegiul II”. „Românul“ protestează vio- 
lent împotriva alegerii din Vlaşca. Afirmă bunăoară că, în plasa Caăl- 
niștea, s-au ales fără drept, ca delegaţi ai sătenilor, care urmau apoi 
să voteze în numele lor, — „nu numai membrii familiei Boliac, deară 
și întreg personalul redacţional al ,Trompettei Carpaţiloru“, și 
anume : Grigore Peretz, fratele d-lui Boliac și al d-lui prefect, apoi 
Polescu, administratorul, Bassarabescu, redactorele, şi însuși Boliac, 
directorele“ %. E drept că la „„Lrompetta Carpaţiloru“ exista de mai 


_31 Cabinetulu cellu nou, în „Trompetta Carpaţiloru“, 1870, nr. 817 din 23 
aprilie, p. 1. 
32 Către d-nii datornici ai Jurnalului Trompetta Carpațiloru, publicați mai 
jos, în „Trompetta Carpațiloru“, 1870, nr. 815 din 19 aprilie, p. 2—3. 

33 Către domnii allegători, în „Trompetta Carpațiloru“, 1870, nr. 822, 10 
mai, p. 1l. 

34 Deputaţii alleşi pentru Cameră, în „Trompetta Carpaţiloru“, 1870, nr. 827 
din 4 iunie, p 

35 Adevărulu în privința allegeriloru, în „Trompetta Carpaţiloru“, 1870, nr. 827, 
p. 1—2. 

3 „Românul“, 1870. nr. 518, din 8 iunie, p. 2. 

mulți ani acest obicei ca în timpul alegerilor să-și suspende cîteva 
zile apariția, anunțînd pe pagina întîi că redacția se duce să ia parte 
la lupta electorală. Și acum făcuse la fel”. Boliac se apără de acu- 
zaţiile „„Românului“, arătînd că în rîndul trecut se alesese în unani- 
mitate fără să fi fost fratele său prefect. La Mehedinţi, colegiul II 
alesese ca deputat pe fostul domnitor Al. Ioan Cuza, după ce, la ale- 
gerile parţiale din ianuarie 1870 îl alesese tot acolo colegiul IV, al 
ţăranilor, act pe care Boliac îl celebrase cu toată solemnitatea, cu tot 
elanul, în pofida „februariştilor“' *. Boliac comentează cu satisfacție 
acest fapt, căutînd să-i solidarizeze în recunoştinţa faţă de Vodă Cuza 
şi pe ţăranii împroprietăriți şi pe micii proprietari de moşii : „Numele 
lui Vodă Cuza iese acum din urna colegiului al II-lea, din urna cole- 
giului proprietarilor mici mehedinţeni. Cînd proprietarii plugari din 
Mehedinţi uniră voturile lor spre a-şi exprima iubirea şi recunoştinţa 
lor eternă către acela care le-a dat pămînt și i-a emancipat de sub 
servagiu, guvernul A. C. Golescu, printr-un comunicat în Monitor, 
a calificat alegerea lui Cuza drept o comediă, şi bietul ţăran. căruia 
nici recunoștință pentru binefăcătorul său nu i-e permis să aibe, a 
lătit apoi cu spinarea cutezanta sa, precum o tot plătește necontenit 
de la 11 februarie încoa' %. 

Nu numai prin această acţiune publicistică, ci şi prin cea politică 
pe teren — prefect al judeţului Mehedinţi în ianuarie 1870, cînd se 
alesese vodă Cuza în colegiul IV, fiind Costache Poteca, pe care libe- 
ralii îl calificau drept „copilul de suflet al d-lui Boliac“ “ —, scopul 
țintit de Boliac era înlesnirea întoarcerii fostului domnitor în patrie. 

Între timp se apropiase vara, anotimpul arheologic al lui Boliac. 
Acesta pleacă în munţi în 10 iulie”, întorcîndu-se după o lună *. În 


37 „Redacţiunea Trompettei. trebuind să se împrăștie în alegeri septămîna 
trecută, cere scuze că n-a putut da două numere abonaţilor...“. în „Irompetta Car- 
paţiloru“, 1870, nr. 827 din 4 iunie, p. 1. 

3% D. Bolliac și Rosetto-Brătianu, în „„Lrompetta Carpaţiloru“, 1870, nr. 832 
din 21 iunie, p. 1. 

% Un mare act de justițiă, în ,Trompetta Carpaţiloru”, 1870, nr. 801, din 
19 februarie, p. 1. Vezi. şi articolele: Primim lupta, în ,„Trompetta Carpaţiloru“, 
1870, nr. 802, p. 1; Binele ce face Cuza Vodă, în .„Trompetta Carpaţiloru“, 1870, 
nr. 803, p. 1, col. I; Respunsul nostru, în „Trompetta Carpaţiloru“, 1870, nr. 803, 

z 
i 4 Și; aceasta e comediă?. în ,,lrompetta Carpaţiloru“, 1870, nr. 828 din 
7 iunie, p. 1, col. I. 

41 dă perfidie fanariotă, în „Lrompetta Carpaţiloru“, 1870, nr. 796, din 
] februarie, p. 1 (Răspuns ziarului „Românul“ din 29 ianuarie). 

42 Trompetta Carpaţiloru“, 1870, nr. 838 din 12 iulie, p. 1, col. I. 

4 Ibidem, nr. 845 din 13 august, p. l, col. I | 

acest interval, N. Bassarabescu îi ţinuse locul, semnînd obișnuita 
Revistă politică internă, rezervată directorului. Rezultatul acestei 
excursii este o amplă şi frumoasă descriere a călătoriei prin munţi, 
în căutarea pioasă a vestigiilor dacice, şi a rezultatelor ei“. Pentru a 
da o idee clară despre preocupările arheologice și despre tehnica cer- 
cetărilor sale din această epocă, o vom prezenta aici pe larg, ea fiind 
și o remarcabilă operă de proză literară a lui Boliac. Își începe rela- 
tarea calatoriei prin lungi consideraţii asupra vechimii dacilor în 
aceste locuri, socotindu-i prezenţi în Carpaţi de la începuturile vieţii 
omenești acolo. El nu are o idee clară desore poporul dacic, atri- 
buindu-i orice urmă de viaţă pe care o afla în patria noastră înainte 
de epoca romană sau de pătrunderea influenţei grecești pe lîngă 
Dunăre. Astfel, sub numele de cultură dacică Boliac înţelege un com- 
plex eterogen, dată fiind imensitatea duratei pe care i-o atribuie. 
Acestei culturi, Boliac îi atribue o însemnată valoare: „,Reliefurile 
cele pre marmure, cele reprezentate pre bronzuri și pre plumburi 
turnate, mulţimea monetelor regilor din urmă a dacilor, Coloana Tra- 
iană și arcurile lui Septimiu Sever pînă la Constantin ne spun îndes- 
tul că aceşti daci ajunsese un popor cultivat, ager în resbeluri și min- 
tos în timp de pace, precum Xiphilin ne spune despre Decebal, cu 
o religiune cultă, cu industriă spre învestmîntare ; un popor agricol în 
fine, cu locuinţe, cu legi şi religiune, și încă cu o religiune în care 
domina nemurirea sufletului și respectul morţilor“. 

Abordează apoi problema periodizării preistoriei Daciei, subli- 
niind dificultățile ei și considerînd-o aproape dialectic, afirmînd că 
„osăria s-a perpetuat, întrebuințată în epoca de bronz, cu care iarăși 
împreună, s-a perpetuat întrebuințată și în epoca de fier“. 

De altfel, aceasta nu e singura dintre surprinzătoarele vederi 
progresiste manifestate de Boliac — e drept, în mod destul de ine- 
gal — în studiile sale arheologice. Bunăoară, el propune criteriul 
economic, al muncii, al ocupaţiei, ca bază pentru periodizarea pre- 
istoriei, pentru împărţirea ei în epoci. Bineînţeles, reversul teoriei 
sale formulate aici, că așezările cele mai vechi ar fi numai cele situate 
pe cele mai mari înălţimi ale munţilor, este greșit. 


De aici, Boliac intră în fond, povestind excursia. Pornise de la 
Tîrgovişte, pe Ialomiţa în sus, către Bucegi. A cercetat fugar Valea 
Caselor, constatînd că era o zidire preromană, constînd din pietriş de 


44 Cesar Bolliac. Pescera dela Obirşia Ialomiţei. Pescera cu 6lele. Comóra din 
cumpăna Ciocîrlanului. Valea caseloru; Mormintele de pre Vulcana Mare, în 
„Trompetta Carpaţiloru“, 1870, nr. din 20 august, p. 1—4: Archeologie. 

gîrlă frāmîntat în humă. De aici, prin satul Țîța, ajunge la Pietro- 
șiţa, unde evocă amintiri locale din anii 1821 şi 1848. De la Pietro- 
șiţa a suit să facă săpături la Cumpăna Ciocîrlanului, în locul numit 
„La comoară“. Aici crede a fi găsit o cetate dacică, judecînd numai 
după zidărie. Pasajul care credem că e necesar să fie subliniat e 
acela în care Boliac afirmă insistent că baza cercetărilor arheologice 
în patria noastră trebuia să fie epoca dacică: „Civilizaţiunea dacică 
şi diferitele vîrste ale acelei civilizaţiuni poate interesa lumea știin- 
țifică astăzi și ne-ar face pre moi interesanţi acestei lumi. Da, am zis-o 
și o voi repeta pînă cînd voi putea fi auzit, că misiunea noastră este 
să dăm istoriei timpii dacilor pînă unde ei pot intra în istoriă, și să 
dăm şi științelor archeologice pre omul Carpaţilor, preistoric, ante- 
istoric“. 

De aici, prin Moroieni, pe „Plaiul domnesc, d-a stînga lalomi- 
tet“, a suit muntele Priporul şi apoi muntele Brindușele. Prilej bine- 
venit pentru Boliac să repete teoria lui „celtică“, derivînd numele 
Brîndușelor, ca şi al pasului Bran, de la cuvîntul „Bran“, care ar fi 
însemnînd „rege, crai“ în limba celtă. A coborit iarăși și a urcat apoi 
pe Orzea, căci prin cheile Orzei, probabil, nu se putea răzbate ca 
astăzi. A ajuns din nou în valea lalomicioarei, ca iarăși să urce, pe 
muntele Lespedea, la locul zis „Peştera cu vale“. Aici Boliac e con- 
vins că a găsit resturile unui sanctuar dacic, în care crede că s-ar fi 
practicat ceremonia arderii morţilor, deoarece — pe o lespede mare, 
ce i se pare a fi fost altarul — gasise cenușă și cioburi de oale, iar 
tradiţia spunea că bătrinii ar fi apucat acolo oale întregi, mari, pline 
cu cenușă. 

Din muntele Brînduşele a trecut peste Munţi: Surlele, Dichiul, 
Oboarele, Nucetul, Blana, Lăpticiul, Cocora — cam pe unde trece astăzi 
funicularul care leagă staţiunea Bolboci de Bușteni — și a coborit, 
prin pădurea Cocorei spre valea lalomicioarei iarăşi, spre peşteră şi 
spre schitul care se află acolo. Aici studiul sever al arheologiei face 
loc pe nesimţite contemplării literare a naturii, a cărei măreață săl- 
băticie era şi mai impresionant conturată prin romantica oră nocturnă 
a sosirii. Cititorul află abia acum cu surpriză că excursia era punc- 
tată şi cu un amabil divertisment de societate: „Luna era splendidă 
precum nu se vede decît de pre munți, şi stincile pre care le despică 
Ialomița, zgomotoasă la obiîrşia ei, prin bolovani ca idoli monstruoşi 
de marmure şi graniţi, se ridicau în forma brazilor pre o lature şi alta 
a gîrlei, în săgeți de catedrale gotice imense pre cer. Pentru a treia 
oară mă vedeam sub această boltă înaltă, neagră și afundă, care 
recheamă interiorul catedralei Parisului, și în fundul căreia se pre- 

iungeşte, printr-o intrare strîmtă, altarul mistic al templului. Ora era 
zece, — și vreo patru-cinci călugărași, palizi și gîrboviți încă de juni 
în această umezeală aburoasă și în acest urlet etern al cataractelor 
Ialomiței, semănau cu nişte druizi surprinși în capiștea lor. Lumînări 
aprinse în toate părţile. Lăutarii, pre care îi luasem de la băi, ca să 
văd efectul lor pre aceste vîrfuri, cîntînd, trei doamne elegante și 
verio zece domni, care au voit să mă însoţească de la bäi în această 
escursiune, printre vreo treizeci de ţerani, primari și dorobanţi, ame- 
stecați, căutînd și cerînd fiecare cîte ceva, era negreşit pentru acești 
bieţi călugheri deșteptaţi la miezul nopţii în așa zgomot, o adevărată 
invaziune de spirite necurate“. 

A doua zi Boliac face operă de explorator, căutînd să vadă cum 
s-ar putea pătrunde în peștera cea mare, a cărei intrare se astupase 
de multă vreme. Starețul schitului îi arată două scobituri în stîncă, 
făcute altădată de „ingineri nemți“ — oricine se ocupa cu tehnica 
era socotit „neamţ“, pe atunci, de către simplitatea populară —, ingi- 
neri care încercaseră fără succes să spargă o intrare cu dinamită. 
Boliac observă că nu era nevoie de mijloace atît de violente, deoarece 
intrarea era blocată numai prin nisip și pietriș, adus de apele inte- 
rioare. Îndemnă deci 15 din ţăranii care îl însoţiseră împreună cu 
primarii să degajeze cu tirnăcoapele acest pietriș, astfel ca apele să se 
scurgă în voie. După 6—7 ore de lucru şi două de scurgere a apelor, 
intrarea era liberă. Boliac intră cu 7 oameni prevăzuţi cu făclii, mer- 
gînd ru toţii prin apă. Pe o terasă în interiorul peșterii, Boliac găseşte 
multe și variate oseminte, amestecate într-un noroi galben, prin care 
erau presăraţi cărbuni, ca urme ale unui foc. De la Peştera Ialomi- 
cioarei, după un ocol „pre la strungă“, adică pe partea din potcoava 
Bucegilor opusă celeia pe care veniseră, au scoborit iarăşi la Pietro- 
şița. Aici are loc un „bal“, cu participarea întregului sat. Boliac îl 
descrie cu oarecare întristare, dezamăgit fiind de ţinuta dansurilor şi 
cîntecelor văzute și auzite la petrecerea din curte, care însoțea „balul“. 
Relatînd despre încercările sale de a se informa de la oamenii locu- 
lui despre obiectele preistorice pe care le-ar fi găsit mai înainte, — 
Boliac încearcă să stabilească echivalente românești, o terminologie 
românească pentru epocile preistorice și vestigiile lor. 

Cu această sforțare de a găsi locul științei Daciei preistorice în 
cadrul disciplinei arheologice, în stadiul în care se afla ea pe atunci 
la alte popoare, se încheie complexa şi interesanta relatare de călăto- 
rie a lui Boliac. 

Din celălalt articol arheologic, publicat în acest an de către 
Boliac în ziarul său, aflăm că era preocupat și de formarea elemen- 
telor tinere pentru arheologie. Junele Dimitrie Butculescu, ale cărui 
descoperiri în importanta stațiune preistorică de la Piscul Crăsani le 
prezintă Boliac cu entuziasm în acest articol, era nu numai rubedenie 
de departe, ci și un fel de învățăcel al lui, „de curînd numit atașat pe 
lîngă Comitetul de arheologie“. Metodele de învățămînt arheologic ale 
lui Boliac erau însă cum nu se poate mai rapide, judecînd după pro- 
pria-i relatare. 

Către sfîrşitul anului 1870 — uzat de marile frămîntări interne 
care fuseseră accentuate prin ecourile războiului franco-german, deoa- 
rece Franţa se bucura de simpatii adinci în opinia publică românească 
de atunci, în amintirea sprijinului pe care îl dăduse Unirii — guver- 
nul lui Manolache Costache Epureanu, cu simpatii pentru Germania, 
căzu cu zgomot. Împotriva lui se coalizaseră toate fracţiunile libe- 
rale : rosetteştii, grupul Kogălniceanu și grupul lui loan Ghica. 
Lucrul de care se temea Boliac de atita vreme se întîmplă de astă 
dată : Ion Ghica vine preşedinte de consiliu. Gazeta lui Boliac înre- 
gistrează cu resemnată amărăciune : „Cum am zis, s-a și făcut! Boieri 
noi de Anul nou! Guvernul trecut a căzut mălăieţ şi guvernul actuale 
a luat puterea cu asalt. Așa se ia fata frumoasă: petţitorii nu stau 
mult la vorbă cînd lucrul e bun“ “. Într-adevăr, una dintre primele 
măsuri pe care le ia guvernul Ghica este aceea de a submina baza 
electorală a lui Boliac, prin demiterea prefectului de Vlașca, Pavel 
P. Peretz”. Mai tîrziu ceva, se începe ancheta asupra alegerii lui 
Boliac la colegiul IV &. 

Între timp, Boliac continuă a ţine legătura cu grupurile de afa- 
ceri ale capitalismului românesc. După ce primele două încercări — 
societatea pentru monopolul tutunului şi societatea pentru exploata- 
rea păcurei — nu izbutiseră, ziarul lui Boliac își acordă sprijinul unei 
a treia inițiative,’ de asta dată în domeniul asigurărilor pe viaţă, 
Societatea „Dacia“ : „Această a treia asociaţiune română credem că 
va izbuti, pentru că s-au grupat la direcţiunea ei cei mai mari capi- 
taliști români, cum și cei mai mari financiari asemenea“. Finalul arti- 


45 C. Bolliac, Pisculu Crassani, în „Irompetta Carpaţiloru“, 1870. nr. 860. 

46 Noulu ministeru. în „Trompetta Carpaţiloru“, 1870. nr. 880 din 24 decem- 
brie, p. 1. 

47 Pregătirile ministrului I. Ghica. în „Trompetta Carpaţiloru“, 1871, nr. 882 
din 6 ianuarie, p. 1. 

48 Bucureşti 17 fevruarie/ 1 martie, în „Trompetta Carpaţiloru“, 1871, nr. 893 
din 18 februarie, p. 1. 

colului cuprinde un îndemn categoric: „Să alergăm deară cu toții 
să împărțim între noi milioanele“ *. Societatea de asigurări „Dacia“ 
s-a dovedit, într-adevăr, foarte durabilă, existînd şi prosperînd 
aproape trei sferturi de secol. 

Apariția unei reviste cu titlul „Femeea“ îi dă prilej lui Boliac 
să-şi rememoreze generoasele idei asupra rolului civilizator al femeii 
din prefața volumului său de poezii din 1847. Atunci însă vedea pro- 
blema social, conturînd și exaltînd rolul propășitor al femeii în socie- 
tatea modernă prin poezie. Acum o privea arheologic, prin milenii, 
considerînd femeia ca principiu cosmogonic, ca poezia proiectată în 
univers. Atunci Boliac era sociolog vorbind despre poezie, acum e 
poet vorbind despre proza jurnalistică : „„Cosmogonia greacă, cea mai 
poetică, a făcut Terra femeie ; femeia din al cărui sin se naşte şi se 
nutreşte tot bunul. Iris este femeie ; ea încîntă, ea adoarme, ea deș- 
teaptă. Nimfele sînt femeie. Muzele sînt femeie. Universul văzut şi 
nevăzut, simţit şi închipuit, a trebuit să ia formă de femeie, să se 
reprezinte prin femeie, de toate imaginaţiunile, de toate raţiunile“ *. 

Guvernul acesta a lui lon Ghica fu însă de foarte scurtă durată. 
Liberalii rosettești se făcuseră ecoul ostilităţii faţă de tot ce era 
guvern, ecoul opiniei publice românești care simpatiza cu Franţa și 
care simţise dureros toate înfrîngerile ei din 1870. Comuna din Paris 
şi apor proclamarea republicii în Franţa crescuseră fermentul revo- 
luţionar şi în România ca pretutindeni. Masele se agitau puternic. În 
aceste împrejurări, grupul de liberali moderați al lui Ghica nu se mai 
poate menţine la guvern. Domnitorul face apel la grupul de centru, 
care acum își accentuase tendințele conservatoare prin despărțirea de 
Kogălniceanu, care, dimpotrivă, se îndrumează spre stînga. Guvernul 
se formează din „oameni ai lui 2 Mai“, sub preșşedenţia conservato- 
rului Lascăr Catargiu, care-și păstrează și cheia guvernului: Inter- 
neie ; la Justiţie şi Lucrări publice vine Nicolae Creţulescu ; la Răz- 
boi — generalul Tell ; la Externe şi Culte — G. Costaforu; la Fi- 
nanţe — Mavrogheni”! ; ulterior, la Război vine generalul Florescu. 
Prin aceasta, grupul de prieteni politici, în cadrul căruia activa 
Boliac de atîta vreme, se integrează de fapt în guvernul conservator. 
Boliac, în situaţia în care se afla, cu adversităţile crîncene pe care le 


49 Societatea Dacia, în „Trompetta Carpaţiloru“, 1871, nr. 893 din 18 fe- 
bruarie, p. i1. 

50 Cesar Bolliac, Către redactorii foici „Femeea", în .Trompetta Carpaţiloru”, 
1871, nr. 896 din 4 martie, p. 1. 

si Noulu ministeriu. în „Trompetta Carpaţiloru“. 1871, nr. 898 din 14 mar- 
tie, p. 1. 

avea printre liberali, cu legăturile pe care le avea probabil cu oamenii 
actualului guvern în culisele societăţii de asigurare „Dacia“, nu putea 
rămîne izolat. Aceasta ar fi însemnat distrugerea lui politică totală. 
Ancheta începută la Vlaşca de guvernul Ghica şi întreruptă prin 
căderea acestuia îl făcuse să simtă cu groază ce-l aștepta în cazul unei 
depline victorii a liberalilor, acum mai uniţi ca niciodată. 


De aceea gazeta lui Boliac se raliază acum categoric guvernului 
Lascăr Catargiu : „Astăzi „IL rompetta Carpaţiloru” este guvernamen- 
tale întocmai cum fusese înainte de 2 Mai, pentru că, după dinsa, 
bărbaţii ce compun guvernul actuale sînt aceia de la care spera ea tot 
binele pentru teară“. De altfel, succesul — deşi temporar — al 
Comunei din Paris și mai ales ecoul pe care-l avusese în mase stir- 
nise și în România profunda îngrijorare a burgheziei. O bună parte 
din această burghezie sprijinea guvernul lui Lascăr Catargiu, deși nu 
agrea în iond ideea conservatoare, numai pentru că îl credea pe şeful 
guvernului „mînă tare“, gata să facă „ordine“, aşa cum ştiau să facă, 
cu duritatea lor de veacuri, urmașii marii boierimi. Îngrijorarea 
aceasta în faţa primejdie: pe care o reprezenta pentru burghezie dez- 
voltarea uriașă a forţelor socialiste în ultimii ani: este exprimată și de 
gazeta lui Boliac, către sfîrşitul anului, în termeni profetici în ceea 
ce priveşte creşterea uriașă a revoltei maselor și a forțelor proletaria- 
tului, dar sumbri şi greșiţi în convingerea că va aduce o eră de bar- 
barie : „S-ar putea risipi oare aceşti nouri concentrați, care cresc Și 
se îndesează din zi în zi? Începem a crede că este cu neputinţă. 

Tiranii şi privilegiurile de toată natura fortifică pre Titanii pre 
care Jupiter nu-i va mai putea trăsni ; măresc cetele de Demoni pre 
care Arhanghelii nu-i vor mai putea învinge de la cotropirea cerului. 
Ce reclamare mai poate fi posibilă? Ce ameninţare mai poate fi 
eficace ?"* 

Owen şi Karl Marx sînt pomeniţi aici, sub aceeași eronată per- 
spectivă — explicabilă prin spaima burgheziei —, ca „precursori al 
Internaționalei %. 

Teama aceasta face ca în România instabilitatea guvernamen- 
tală să înceteze și guvernul Lascăr Catargiu să dureze — cu unele 


A 


52 Bucuresci 17/29 aprilie, în „„Lrompetta Carpaţiloru“, 1871, nr. 906 din 
18 aprilie, p. 1. 

5 Într-un articol polemic: Scrisórea de la 13 curent al d-lui C. A. Rosetti, 
în „Irompetta Carpaţiloru“, 1873, nr. 1084, din 16 septembrie, p. 2, col II—IV. 
Boliac pomenește, fără a-i diferenţia, pe Bakunin, Karl Marx şi Lasalle, pe răscu- 
latii tărani din Franţa, în 1793, şi pe comunarzii din 1871. 

remanieri — 5 ani, pînă în 3 aprilie 1876, adică pînă aproape de 
sfîrşitul vieţii de publicist a lui Boliac. 

În alegerile care se făcură în mai, nu reuşiră decît 8 dintre opo- 
zanţii liberali. La Vlaşca se alese iarăși echipa obișnuită, numai că la 
colegiul II a fost schimbat necredinciosul A. Lăzărescu prin Petrache 
Rădulescu. Pavel Peretz se alege în altă parte; Iacob Negruzzi şi 
V. Pogor — la lași; Titu Maiorescu — la Argeş și Mehedinţi; 
M. Kogălniceanu — la Fălciu %. În fierberea luptei electorale, Boliac 
— dacă uitase poezia — nu-i uită pe poeții prieteni. Ziarul său face 
un patetic apel pentru D. Bolintineanu, bolnav și în mizerie : „Poetul 
Bolintineanu este căzut în aşa slăbiciune de corp şi de minte, încît 
amicii lui — nu el — se simt datori a face apel la toţi cei pre care 
versurile şi proza poetului au desmierdat odată, la toţi cei care odată 
au admirat talentul și capacitatea, virtutea scrisului și virtuțile expri- 
mate prin scris ale neobositului scriitor român, a cărui viaţă întreagă 
a fost un șir de fapte bune, de patriotism, de abnegaţiune și de sacri- 
ficiu“. În ţara în care Bolintineanu fusese ministru și plecase din cabi- 
netul ministerial mai sărac decît intrase, în ţara în care Bolinti- 
neanu se consumase ca o flacără, înnegrind cu cărbune mii de pagini 
de versuri și proză, în epoca în care oamenii erau chemaţi prin ziar 
să alerge să-și împartă fabuloasele milioane ce li le vor aduce socie- 
taţi anonime ca „Dacia“ şi în care oamenii cu stare alergau într-ade- 
văr să-și depună banii — chiar dacă îi pierdeau, cum s-a întimplat 
cu Societatea anonimă pentru exploatarea păcurii —, ziarul priete- 
nului și deputatului Boliac nu poate găsi altă soluţie decît aceasta: 
„Noi facem apel la toţi românii simţitori să se grăbească să concure 
la o loteriă la care s-a pus mobilierul și biblioteca Bolintineanului“” *. 


În vară Boliac întreprinde obișnuita sa excursie arheologică. 
Pleacă mult mai tîrziu ca de obicei, în 28 iulie, din pricina îndato- 
ririlor sale ca deputat în noua Cameră. Pe la începutul lunii se repe- 
zise pentru cinci zile și săpase la ruinele preromane de la Slonul, din 
plaiul Teleajenului, loc pe care-l mai cercetase odată. Rezultatul il 
publică sub fonma unui raport către ministrul Cultelor şi Instrucţiei %, 
dînd alarma asupra rapidităţii neiertătoare cu care se distrugeau 
vechile urme ale trecutului din lipsa oricărei măsuri de pază. În 
excursia cea mare, Boliac a revenit la Slonul, fiindcă aici găsise nişte 


5 Deputaţii alleși, în „Lrompetta Carpaţiloru“, 1871, nr. 910 din 13 mai, p. 2. 

55 Poetulu Bolintineanu, în „Lrompetta Carpaţiloru“, 1871, nr. 902 din 4 apri- 
lie, p. 1. 

56 Cesar Bolliac, Comorarii și Archeologia, în „Trompetta Carpaţiloru“, 1871, 
nr. 928 din 18 iulie, p. 1. 

cărămizi cu figuri geometrice și de animale stilizate, în care vedea 
un fel de vechi alfabet dacic. Rezultatul cercetărilor sale îl comunică 
intr-un articol pe două pagini mari de ziar, căruia îi adaugă pagina 
a IV-a întreagă, cu 61 de desene după cărămizi, pietre şi monede. 
Opinia sa cu privire la alfabetul dacic şi-o bazează Boliac pe o teo- 
rie istoric-culturală cam nebuloasă, considerînd cultura dacică drept 
intersecţia a două culturi venind din sensuri opuse, deși înrudite: a 
„celto-grecilor““, nume sub care îi înţelege pe geţi, şi a „celto-iberie- 
nilor“, nume sub care îi înțelege pe daci. 

Justă este însă ferma critică adusă direcţiei excesiv latiniste a 
arheologiei române de pînă atunci ”. 

După întoarcerea lui Boliac din întreprinderea sa arheologică, 
dispare de pe frontispiciul ziarului numele redactorului, N. Bassara- 
bescu. Rămine numai cel al „gerantelu: respunsabile“* G. Marinescu. 
Plecarea lui Bassarabescu a stirnit oarecare vilvă în presă. Foaia 
„Orientul“, vorbind de Redactorul Trompettei %, afirma că doar scri- 
sul lui N. Bassarabescu „mai susţinea organul bătrînului proprietar 
și director al Trompettei“. 

Gazeta merge de altfel destul de prost. În pagina I, col. I, se 
anunță de vinzare 60 de tablouri originale de „mari maeștri : Dürer, 
Potter, Ribbera, P. Breughel, lordaens „pentru fondul „,Lrompet- 
tei...“ %. Amatorii le puteau vizita în strada Polonă, unde locuia pe 
atunci Boliac“%. În 1872, gazeta lui Boliac intră cu un deficit de 
2 000 galbeni. Pentru a-l acoperi, încearcă o loterie cu 1 000 bilete a 
1 galben, pentru trei obiecte donate de Boliac în acest scop : un tablou 
de Paul Potter, un tablou anonim și „o sabie din secolul al XV-lea 
dată de Mathias Corvinus spătarului Hizdeu“ “|. 

Atitudinea binevoitoare a lui Boliac faţă de guvern încetează. 
Crunta stoarcere a ţărănimii, represiunile fără de milă la care era 
supusă dacă îndrăznea să ridice glasul sau să se apere îl fac pe 
Boliac să vadă adevărata faţă a forţelor care îl sprijineau. 

Boliac pronunţă în Cameră o răsunătoare interpelare în privința 
aplicării legii rurale, criticînd fără menajamente guvernul. Această 
atitudine se reflectă şi în campania întreprinsă de gazeta sa în aceeaşi 


57 Cezar Bolliac, Archeologia. în „Trompetta Carpaţiloru“, nr. 939 din 9 sep- 
tembrie ; p. 2—3 + pag. planșe. 

58 An. I (1871). nr. 51 din 13 august. p. 2. 

59 Occasiune, în „„Lrompetta Carpaţiloru”, 1871. nr. 943 din 3 octombrie. 

do Trompetta Carpaţiloru“, 1871, nr. 945 din 17 octombrie. 

si Loteria Trompettei Carpatiloru. în ,Trompetta Carpaţiloru“, 1872, nr. 963 
din 27 ianuarie, p. 1. 

chestiune : „Fac rău cei ce împiedică aplicarea legii rurali în toată 
sinceritatea, în toate părţile ei! Face rău reacţiunea, lucrează contra 
ei, şi adevăr îi spunem, că în capul ei se va sparge răul !“ ?. 

Boliac avea dreptate să protesteze, fulgeriîndu-i pe conservatori, 
cu riscul de a rămîne izolat în Cameră. Majoritatea conservatoare 
din această Adunare a deputaţilor — reprezentind interesele proprie- 
tarilor de moșii — îşi impune punctul de vedere și obţine, în martie 
1872, modificarea legii învoielilor agricole, suprimînd art. 8, favo- 
rabil ţărănimii, și adăugînd la art. 13 un alineat care prevedea adu- 
cerea obligatorie la muncă, prin dorobanţi, a ţăranilor care nu vor 
executa învoielile. Prin această modificare, legea învoielilor agricole, 
care şi așa era o lege reacționară, anulînd aproape total principiul de 
bază al legi: rurale a domnitorului Cuza : libertatea muncii țărănești, 
devine acum un instrument de opresiune care aproape că readucea 
țărănimea în situaţia clăcăşiei. Gazeta lui Boliac înfierează cu toată 
energia această tristă victorie a conservatorilor *. 

În 1872 Boliac pleacă mai devreme ca de obicei în călătorie 
arheologică. Își propune să cerceteze valea Dunării, de la Tulcea pînă 
la Porţile de Fier, timp de vreo două luni. Se vede că nu prea avea 
încredere în forţele celui care-i ţinea locul, căci își previne cititorii 
că s-ar putea ca gazeta lui să nu poată apărea cu regularitate, de 
două ori pe săptămînă, în acest interval“. Cel care îi ţinea locul 
semnează cu inițiala A. E. Th. Augustin, pe care mai tîrziu îl vom 
regăsi menţionat ca redactor, într-o listă de subscripţie în care figura 
personalul gazetei. Călătoria e întreprinsă fără de ştirea ministrului 
de resort — cu care Boliac era acum în conflict, ca de altfel cu întreg 
guvernul — şi pe proprie cheltuială. De aceea, relatarea despre cală- 
torie şi rezultatele ei se face în mod ostentativ, sub forma unui raport 
către Comitetul arheologic, pe care îl prezida Boliac®. Se oprește în 
drumul său la cetatea Gherghina, la Igliţa, fostul Trosmis. Ma: mult 
lucrează la Zimnicea. Aici descoperă un cîmp-necropolă, pe care-l 
consideră dacic ; sapă timp de o săptămînă, dezgroapă urne funerare, 
o vatră pe care o presupune loc de incinerare etc. Pleacă de aici spre 
Vodastra, staţiune pe care o mai cercetase și în trecut și despre a 
cărei ceramică scrisese pe larg la începutul anului %. Se oprește la 


6&2 Bucuresci, 4/16 Martiu, în „,Lrompetta Carpaţiloru“, 1872, nr. 974, p. 1. 

63 Bucuresci 11/23 Martiu, în „„Lrompetta Carpaţiloru“, 1872, nr. 976, p. Ł. 

8 “Trompetta Carpaţiloru“, 1872, nr. 993 din 28 mai, p. 1, col. I. 

8 Cesar Bolliac, Domnilor membri ai Comitetului archeologicu din Bucuresci, 
în „Trompetta Carpaţiloru“, 1872, nr. 1010 din 20 august, p. 2—3: Archeclogiă. 

6 Cesar Bolliac, Ceramică, în ,Trompetta Carpaţiloru“, 1872, nr. 965 din 2 fe- 
bruarie, p. 2: Archeologiă. 

Nicopole, cercetind locuinţele primitive din stîncile de pe malul 
Dunării ; apoi întreprinde săpături în cetatea romană de la Celei. Se 
oprește la ţinta finală, Vodastra, unde sapă îndelung. 

Urmînd obiective atît de multe şi diverse, relatările de călătorie 
din acest an sînt interesante nu numai din punct de vedere strict 
arheologic, dar şi pentru întregirea figurii de scriitor al lui Boliac 
pe latura ei memorialistică. E de subliniat că prin acest articol începe 
polemica arheologică dintre Odobescu și Boliac. Odobescu îi făcuse 
anterior obiecţia că nu adincește lucrurile, că nu procedează riguros 
ştiinţific. Răspunzindu-i încă de la începutul raportului, Boliac se 
apără, afirmînd că însăși disciplina e nouă și deci fluidă: „Această 
imensă știință nu are 30 de ani de cînd a început să se pună pe picior 
de știinţă.... Aici se află şi începutul chestiunii „lulelelor preistorice“, 
de care s-a folosit mai tîrziu Odobescu spre a-l ridiculiza pe Boliac, 
cu o asprime mult mai mare decît o merita, căci dînsul, cel puţin la 
început, pusese chestiunea cu suficiente precauţii, cu multe semne de 
întrebare : „Două lucruri înaintez d-voastră cu mare sfială, pentru 
că va fi contrariu opiniunelor acelora care cercetează monumentele 
preistorice în Europa, mai 'de pre la începutul acestui seclu“. Natu- 
ral, aceasta nu absolvă întru totul eroarea. De altfel, Odobescu avea 
dreptate în obiecțiile lui fundamentale. Cît de uşor lua lucrurile 
Boliac se vede din felul cum caracterizează obiectele ” de pe planşa 
cu care însoţeşte acest articol, publicînd-o pe întreaga pagină a IV-a 
a ziarului: „Wo. 10. Topor negăurit de granit, dăruit d. Boliac de 
d. Odobescu, luat de dumnealui de la d. Papazoglu. No. 11 și 12. 
Magnific topor de silex vînăt, găsit de d. Sturza în Moldova și dat 
d. Boliac în schimb pentru alte antichități“. 

Precizia științifică lipseşte cu totul. Boliac contemplă obiectele 
cu satisfacţie de estet şi-l interesează mai mult istoria lor modernă — 
a miinilor prin care trecuseră — decît povestea lor atît de greu de 
descifrat din taina straturilor de pămînt în care stătuseră milenii, 
de la îngroparea lor odată cu a vieţii generaţiilor care le făuriseră. 

Puțin după întoarcerea lui Boliac la București, moare Bolinti- 
neanu. În revista politică a gazetei, care era rubrica rezervată lui, 
fără să o semneze pe vremea aceea, Boliac face o frumoasă caracte- 
rizare a firii poetului prieten: „Astfel deară n-am putut face alt 
decît a merge să dăm amicului nostru sărutarea cea de pe urmă, să 
punem agraful şirului de sărutări ce i-am dat totdeauna, de cînd 
muzele anunțau pre favoritul lor. Da ! toată viaţa poetului s-a petre- 


€7 Deslușirea planşei, în ,Trompetta Carpaţiloru“, 1872, nr. 1010, p. 3, col. VI. 

cut în amicia noastră fără precurmare. Bolintineanu n-a avut inimici, 
pentru că muza lui nu se gîlcevia pre nimic; Bolintineanu cînta, și 
era indiferinte la aprecierea notelor viersului său. Neobositul scriitor 
suriîdea și la critici ca și la laude, precum suridea și în ploile lui 
octombrie, culcat pre ghiulele pontoanelor turcești, și în splendoarea 
palatului, și exilat, şi ministru. Bolintineanu trecea din mizeriă în 
opulinţă și din opulință în mizeriă cu același suris, cu aceiaşi frunte 
pre care nici calomnia n-a cutezat vreodată să pună vreo pată“ &. 


Spre sfîrşitul anului, Boliac are iarăşi necazuri cu guvernul. Se 
întorcea încet la obișnuita lui situaţie de amar opoziţionist, care nu 
putea să tacă în faţa nedreptăţii şi a minciunii, fie ele săvîrşite sau 
rostite de cei mai buni şi mai tari prieteni. Aflăm despre aceste neca- 
zuri dintr-o scrisoare către redactorul gazetei, pe care Boliac o trimi- 
sese din Giurgiu, unde participa la ședințele consiliului judeţean, al 
cărui președinte era. Îi scrisese anume din Bucureşti fratele său Gri- 
gorie Peretz cum că în raportul asupra unei anchete întreprinse cu 
privire la administraţia celuilalt frate al său, Pavel Peretz, ce a fost 
prefect în Vlașca, se afirmase că ar fi obligat ţăranii să-i care „de 
beilic lemne lui Boliac“. E inutil să spunem că Boliac dezminte cu 
indignare. Prevederile referitoare la presă, din proiectul de lege 
pregătit de Costaforu, ministrul Justiţiei, prin caracterul lor reacţio- 
nar, îl fac de asemenea să protesteze cu violenţă : 


„Serviciile ce cere patria de la fiii ei şi omenirea de la om sînt 
varii şi în proporţiune cu facultăţile şi puterile lui. Am lăsat şcoala 
pentru armată, am lăsat armata pentru litere, am lăsat literele pentru 
publicitate ; voi lăsa publicitatea forţiat de această lege draconică şi 
imorală pentru ştiinţă. Mediocru în toate, nu-mi voi îngropa «talan- 
tul» pînă cînd voi putea face uz de dînsul“ ”. 

Proiectul de lege a fost totuși votat de Cameră în 1873. E drept, 
i s-au adus unele modificări care au mai atenuat asprimea dispozi- 
ţiilor cu privire la presă”. Astfel că Boliac nu a fost silit să-și ţină 
cu rigoare legămîntul, care de altfel fusese mai mult o figură de stil 
de mare efect, bună pentru finalul pateticului protest. 


63 Bucuresci 26 Augustu | 7 Septembrie. în ,,Trompetta Carpaţiloru“, 1872, 
nr. 1011 din 27 august, p. 1. 

6 Cesar Bolliac, Domnule redactoru, în „Trompetta Carpaţiloru“, 1872, nr. 1 025 
din 5 noiembrie, p. 1, col. I. 

10 Cesar Bolliac, D-lor publiciști şi confrați ai mei în pressă, în „Lrompetta 
Carpaţiloru“, 1872, nr. 1034 din 14 decembrie, p. 1. 

n Trompetta Carpaţiloru“, 1873, nr. 1041 din 18 ianuarie, p. 1. 

Pentru a evita rigorile ei probabil, Boliac întreprinde un adevărat 
joc de-a v-aţi ascunselea în acest an. Astfel, în martie, declară că 
pleacă pentru trei luni şi jumătate spre a-și căuta de sănătate. Lasă 
toată răspunderea unui redactor al cărui nume nu-l pronunță”. E 
probabil tot Th. Augustin, fiindcă ulterior vom reîntîlni semnătura A. 
Îi dă consilii cum să scrie cronica zilnică internă, consilii din care 
reiese încă o dată că aceasta era de obicei rubrica rezervată în între- 
gime lui Boliac. Dar nici nu trece o lună și Boliac începe să semneze 
frecvent — cum nu-i fusese pină acum obiceiul — fie cu numele 
intreg, fie cu inițialele C. B. Începînd cu nr. 1 063 din 29 august 1873 
dispare iarăşi cu totul semnătura lui Boliac. În schimb e frecventă 
semnătura A., chiar la cronica internă. În 15 iulie Boliac anunţă că 
s-a reîntors dintr-o excursie de două luni și jumătate și reia direcţia 
ziarului ”. În curînd se vestește că Theodor Augustin „nu mai este la 
Trompetta Carpaţiloru“ 1. Se vede că întoarcerile lui Boliac de la 
săpături nu priiau redactorilor. Probabil era nemulţumit de felul cum 
conduseseră gazeta în lipsa lui. Spre sfîrșitul anului iar anunţă că 
va dispărea din gazetă 5. 

Aceasta era viaţa unui gazetar în anul 1873. 

Cu toate acestea, Boliac continuă să facă din cînd în cînd acte 
de mare curaj ziaristic, pe linia vechilor sale convingeri politice. Ast- 
fe], sub proprie semnătură, salută cu entuziasm proclamarea repu- 
blicii în Spania: „Belă Espană, areată că parurele grele ascundeau 
frumuseţile tale naturali, că titlurile teale îți depărtau în loc să-ţi 
atragă adoratori, că dreptul tău divin te făcea să-ţi perzi drepturi 
în poporul tău !“ %. La moartea lui Alexandru loan Cuza, gazeta lui 
Boliac apare în chenar de doliu, cu portretul fostului domnitor, într-o 
gravură de mari proporţii, pe prima pagină, iar dedesubt articolul 
îndurerat al lui Boliac ” : 

„Ce ajunsese drapelul român în mînele demnului reprezentante 
ål lui Cuza-Vodă la Constantinopole, o ştiu cu toţii, şi eu nu voiu 

72 Cesar Bolliac, Domnule redactoru, în „Trompetta Carpaţiloru“, 1873, nr. 1 053 
din 13 martie, p. 1. 

73 „“Trompetta Carpaţiloru“, 1873, nr. 1075, p. l, col. I. 

74 Ibidem, nr. 1077 din 29 iulie, p. 1, col. |. 

75 Ibidem, nr. 1 092 din 11 noiembrie, p. 1l, col. |. 

76 Cesar Bolliac, Spania, în „Trompetta Carpaţiloru“, 1873, nr. 1046 din 8 fe- 
bruarie, p. 1. 

17 Cesar Bolliac, Bucuresci 19/31 Maiu, în „Irompetta Carpaţiloru“, 1873, 
nr. 1066 din 20 mai, p. l, col. I—V. 

să humilesc pre nimeni cu comparaţiunile mele ; mu voiu să imput 
nimului nimic, decit să amintesc cîteva fapte spre încuragiare, spre 
îndemn, spre împingerea celor sfiicioşi“. 

O aluzie respectuoasă la adresa lu: Kogălniceanu arată că Boliac 
il admira acum. Desigur că între motivele de admiraţie va fi fost şi 
acela că Boliac observa abia acum cît de înţelept fusese Kogălniceanu 
că stătuse în rezervă la formarea guvernului Lascăr Catargiu. Cînd îi 
vin veşti despre nedreptăţirea ţăranilor, „„Lrompetta Canpaţiloru“ 
zgîlţiie vehement guvernul : „Torturele au devenit stare normale în 
teară. Înfricoșate torture s-au făcut zilele acestea, în curs de zece zile 
întrege, de către un primar și un arendaș, în judeţul Vlașca, plasa 
Glavaciocul. În cursul acestor înfricoșate torture, s-au luat mai multe 
inscrisuri de la un sat întreg, ca să muncească arendașului mai multe 
zile de cîte sînt într-un an...“ 7. 


În literatură, Boliac începe să ia apărarea unui paradoxal nedrep- 
tățit : Vasile Alecsandri. Spunem „paradoxal“, referindu-ne la situa- 
ţia, nu la persoana lui Alecsandri. În culmea gloriei pentru marele 
public, Alecsandri începuse să fie violent contestat de către scriitorii 
tineri, care îi opuneau — mai ales în discuţiile orale — pe Eminescu. 
Vorbind cu căldură de Alecsandri, cu prilejul lecturii publice pe care 
acesta o făcuse poemei sale Dumbrava roşie, în sala Ateneului, Boliac 
observă cu multă justeţe : „Poetul Alecsandri își va avea criticii säi, 
precum și-i are de mult ; își va avea, sperăm, şi egalii săi ; va fi tot- 
deauna, ca şi acum, luceafăr pre cerul patriei sele. Poetul şi artistul 
în care a suflat creatorul geniu, întrecător nu are. Dante nu întrece 
pre Petrarca, Comeille nu întrece pre Voltaire, Schiller nu întrece pre 
Goethe, Milton nu întrece pre Shakespeare ; Alecsandri nu întrece 
pre nimeni, şi nu va fi întrecut de nimeni ; va fi şi va remînea Alec- 
sandri, precum este şi a remas Eliade, precum este şi a remas Alexan- 
drescu, precum este și va reminea Aman, precum este şi va reminea 
Grigorescu, — fiecare cu physiognomia sea, cu individualitatea sea, 
cu colorile seale, cu profumul său, cu perfecțiunile și defectele 
seale....“ ?. 


Aceste rînduri le scria Boliac în prima zi a anului în care avea 
să sufere o cruntă execuţie științifică din partea lui Al. Odobescu 
în domeniul arheologiei. 


18 Torturele, în „Trompetta Carpaţiloru“, 1873, nr. 1090 din 28 octombrie, 
p. 1, col. III. 

3 Cesar Bolliac, Atheneul de marţi sera, în „Lrompetta Carpaţiloru“, 1873, 
nr. 1037 din | ianuarie, p. 1. 

Reluînd problema acelor obiecte găsite de el la Vodastra, la 
Hunia de Sus şi la Piscul Crasanii, obiecte pe care le considera lulele, 
Boliac scrie cunoscutul articol care avea să fie atît de crunt ironizat 
de Odobescu %. Pornind de la un citat din Pomponiu Mela, care în 
compilaţia sa menţionase și informaţia că tracii aveau obiceiul să se 
delecteze aspirînd fumul unor plante narcotice, — Boliac deduce că 
dacii ar fi putut şi ei să întrebuințeze astfel de plante, poate macul, 
poate cînepa, şi le-ar fi fumat cu ajutorul acelor obiecte găsite de el, 
a căror ţeavă s-ar fi distrus cu timpul, fiind mai fragilă prin subțiri- 
mea ei. Odobescu nu întîrzie de loc să arate erorile făcute de Boliac, 
criticînd întreg stilul de lucru al acestuia ®. Boliac dă şi el replica 
fără întîrziere %. Recunoscînd că în unele locuri putuse greşi, căutînd 
să dovedească în alte lucruri că avusese dreptate, Boliac se așază față 
de Odobescu pe acea poziţie în care era într-adevăr superior fără 
discuție faţă de mai tînărul şi mai sever disciplinatul tînăr rival al 
său în știință. Se portretizează pe el ca arheologul trudnic săpător pe 
teren, omul practicii, faţă de imaginea lui Odobescu, elegant răsfoi- 
tor de tomuri în bibliotecă, pierdut în fumul erudiţiei : „D. Odobescu, 
în suficiența sa generoasă, își ia un aer doct și-mi dă poveţe. — Să-mi 
fie și mie permis, în modestia mea, să-i dau şi eu d-lui ceva poveţe: 
Va să fie arheolog ? — să iasă la practică, căci mai mult face ştiinţei 
o singură cănăţuică descoperită într-o localitate bine descrisă, nu 
numai în adincime — căci adînoimea nu însemnează nimic în natura 
stratelor ; mai mult face un ciob la locul său cuviincios, adus şi pus 
p-o etajeră în muzeu cu descripţia aflării lui, decît un volum întreg cu 
citaţiuni latine şi helene, hebraice şi feniciene, din care nu va afla 
nimeni Nimic. 

Ma: departe, precizează de pe aceeaşi poziţie raporturile sale 
personale cu Odobescu: „Eu am confiat d-lui Odobescu şi specimene 
în natură și i-am permis să-și ia și facsimile de pre obiectele aflate 
de mine, scoase cu minele mele, şi nici o dată nu m-am împotrivit a-i 
înlesni toată plăcerea ce are a ilustra, a edita lucrurile și operile 
altora ; ba încă, odată, a binevoit a mă însoţi pentru săpături la 
Tinosu, în Prahova. Gîndeam că o să-l atrag la asemenea lucrări; 
n-a mai venit însă altădată, căci este şi greu, ce e drept“. 


s3 Cesar Bolliac, Usul fumatului din timpii prehistorici, în „Trompetta Car- 
paţiloru“, 1873, nr. 1045. din 4 februarie, p. 1, col. V—VI. l 

81 A]. Odobescu, Fumuri arheologice scornite din lulele preistorice, Bucu- 
reşti, 1873. (Articolul apăruse mai întîi în „Columna lui Traian“, gazeta lui 
B. P. Hasdeu.) 

s2 C. Bolliac, Archeologia în ,,lrompetta Carpaţiloru“, 1873, nr. 1054 din 
1l martie, p. 1—2. 

Convins că îşi are şi el astfel dreptatea lui, Boliac își continuă 
netulburat cercetările şi relatările despre descoperirile făcute pe teren. 
Se duce încă o dată şi face săpături la Vodastra, Celei şi Cîmpul 
morţilor de la Zimnicea %. Se pare totuși că i-a folosit lecţia dată de 
Odobescu, nu mai tratează otova toate stațiunile cercetate drept 
„dace“, ci încearcă o clasificare ştiinţifică cît de cît, pe epoci: „Trei 
epoce anteromane am avut convincţiunea că au fost pe teritoriul 
Daciei. Cea ma: dezvoltată ne-o arată, mai ales, Zimnicea şi Cra- 
sanii, şi acum poate şi Izlazul; pre cea mediă ne-o arată Calom- 
fireştii, Zidina Dachilor, Cetatea Latinilor etc. ; iară pre cea mai 
primitivă, — cu hotănîre, Vodastra, pînă astăzi“. În mai 1873, ca un 
semn pipă:t, pentru posteritate, al muncii sale de săpător, donează 
Muzeulu: național din București 720 de obiecte %. Tot în mai “ii 
prinde săpături la locul numit ,,Mortalogi“, comuna Schimteşti, 
apa 'Iopolniţei, spre Turnu-Severin. Aici aflase un cerc de picta 
sepulcrale — pe care le consideră similare celor din Scandinavia, 
Islanda etc. — la capul cărora erau oale aşezate cu gura în Jos, 
închizînd în ele, fără excepţie, oasele unui liliac 5 

Oficialitățile îl preţuiesc totuşi ca om de ştiinţă. În 1873 Boliac 
face parte din comisia constituită pentru a aviza asupra realizării şi 
amplasării unei statui a lui Mihai Viteazul în capitală, alături de 
mari personalităţi din lumea artelor și a ştiinţei, ca: N. Grigorescu, 
C. Gr. Cantacuzino, Th. Aman, G. M. Tattarescu, D. Berindey. Totuşi, 
îngăduinţa cu care privise, la început, guvernul conservator al lui 
Lascar Catargiu îl discreditase în ochii opiniei publice. Boliac devine 
maj ales ţinta atacurilor „Ghimpelui“, foaia umoristică redactată în 
bună parte de folcloristul G. Dem. Teodorescu, la care colabora şi 
Caragiale, foaie pe atunci de nuanţă liberală. Într-un rînd, dezvăluie 
substratul unor campanii arheologice ale lui Boliac: „Printre mulţi 
favoriţi ai zilei, se făcu şi fratele (Chesarie, care-nţelege şiretenia, căci 
a-ncercat-o mai de mult, ş-astfel de unde era foc și pîrjol pe minister, 
puse cioburile de oale și ulcele la mijloc, și pacea se subscrise, luînd 
drept arvună din mâna Clistirescului, minima sumă de o mie de gäl- 
binași, cu care să-și ascuţă condeiele pentru lungirea zilelor, spre dra- 
gostea mironosiţelor. lar spre a agonisi pe viitor şi alte miișoare de 
galbeni pentru tinerețe, dumnealui mai aduse încă cîteva cioburi de 


83 Cesar Bolliac, A eli colaaia, în a Prompetta Carpaţiloru”, 1873, nr. 1 059 din 
l aprilie, p. 1, col. I—VI ; p. 2, col. 

m „Trompetta Carpaţiloru“, 1873, nr. 1062 din 22 aprilie, p. 3. 

85 Cesar Bolliac. Archeologia, în „Trompetta Carpaţiloru“, 1873, nr. 1066 din 
20 mai, p. 2. 

la Zimnicea“ *. Tot aici aflăm ironii pe seama lipsei de personal — 
care se reducea în fond la Boliac — la „„Trompetta“'%. Adversarii 
erau necruţători, dar nu greșeau cu totul. Din cauza cochetării cu 
conservatorii, în 1874 gazeta lu: Boliac începe să agonizeze. Pînă la 
l ianuarie reușește să-și menţină ritmul modest de apariţie — de 
doză ori pe săptămînă. De la întîi iunie pînă la 24 octombrie trebuie 
să apară numai o dată, sîmbăta. De la 24 octombrie i se mai adaugă 
iarăși un număr pe săptămînă, joia, însă neregulat. 

Dezvoltarea vieţii economice a României pe baze capitaliste con- 
tinuă să-l preocupe pe Boliac. Cere să se construiască o flotă comer- 
cială sub pavilion românesc, amintind de vaporul „Marița“, lansat de 
Vodă-Bibescu, la îndemnul lui Alecache „Vilara *. Cere construirea 
unui port la mare, inexistent pînă atunci”. Pentru proprietari, salută 
înfiinţarea Creditului fonciar rural pe calea inițiativei de stat % 
Pentru ridicarea economică şi culturală a satelor imaginează un plan 
destul de utopic, de construcţiuni de locuinţe la ţară, deși premisele 
de la care pornește sînt juste. Eroarea provine din faptul că cerca să 
rezolve prin mijloace tipic capitaliste o problemă care depășea enorm 
posibilitățile capitalismului de atunci în România şi chiar posibilită- 
tile capitalismului în general. Iată planul lui Boliac : „Comuna de o 
sută de familii se toomeşte cu un antreprenor să-i facă o sută de case 
de trei mîni, precum au fost împărțiți ŞI spre împroprietărire, pre un 
plan cu trei grade, adică: casă de fruntaș, casă de mijlocaş şi casă 
de codaciu, — care se vor începe toate deodată. ȘI într-o singură 
veară, casele, coşarele de vite şi pătulele vor fi gata în tot satul. Cu 


8 Ghimpări, în „Ghimpele“, XIV (1873), nr. 9, p. 
87 „Ghimpele“, XIV (1873), nr. 27, p. 3. În papa „Ghimpelui“ pe anul 
1873 întîlnim o parodie, în acelaşi sens, a uneia dintre celebrele poezii ale lui 
Boliac : 


Din zi în zi mai tristă sărmana mea lrompettă. 
Acum la bătrîneţe rușinea te-a-necat, 

Căci lumea sau te plînge, sau rîde și regretă 
Că-n şapte ani de zile trei domni ai tămiiat. 
Oh ! tristă-i meseria să scrii la bătrînețe 

Azi una, mîine alta şi poimîne nimic 

Să cînţi apoteoze, cu note lungi, lăiețe... 


sa C.B.: Doue vapóre Romăne pe mări. în „Trompetta Carpaţiloru“. 1874, 
nr. 1106 din 27 ianuarie, p. 1. 

3 C. B.: Port pe Marea Neagră. în „Trompetta Carpaţiloru“, 1874, nr. 1113. 
din 24 februarie, p. 1. 

w C. B.: Bucuresci. 16 Februariu 1874, în „„Trompetta Carpaţiloru“, 1874, 
nr. 1111 din 17 februarie. p. 1. col. I. 

ce bani? — Banii nimănui. — Banii antreprenorului, cu mici adju- 
toare de pădure din partea statului, și cu anuităţi plătite pe nesimţite 
de către fiecare locuitor în atîţia ani“. 

Între 25 mantie și 18 aprilie Boliac îşi întreprinde obișnuita 
călătorie arheologică — mai de vreme ca de obicei. Și de astă dată 
relatează conştiincios cititorilor gazetei sale rezultatele călătoriei. 
Lucrase tot la necropola din Zimnicea, dînd de astă dată cea mai 
mare atenție ceramicii. Era fericit să constate că interesul pe care-l 
proiectase de cîţiva ani asupra arheologiei preromane începuse să 
găsească înţelegerea meritată ?. În vară, Boliac pleacă la Paris”. La 
întoarcere face un popas lung în capitala Ungariei, iar de aici se 
îndreaptă spre Sibiu. Ziarul românesc ,„,Federaţiunea“ din Pesta, în 
numărul său din 15/27 septembrie, vorbește cu simpatie de Boliac 
și de amintirea pe care o lăsase românilor ardeleni %. De-abia la înce- 
putul lunii octombrie se afla din nou la Bucureşti, reluînd conducerea 
gazetei ”. 

La rîndu-i, Boliac vorbește cu admiraţie despre românii din 
Transilvania : „Acuma, ce am pre inimă a spune este că românismul 
pe care îl admirăm pe ici, pe colea, nepîngărit de cosmopolitism şi 
d-o filosofie desordonată, în junimea noastră de orașe, se întim- 
pină la tot pasul în poporul muncitor de sate, îndată ce treci Car- 
paţii... %. 

Tot cu simpatie se notează existenţa asociaţiei „Unirea lucrăto- 
rilor constructori din Bucureşti“, publicîndu-se Hora acestei asociaţii, 
cîntată de „fiii meseriașilor“. la întrunirea anuală a asociaţiei (ver- 
suri de N. V. Scurtescu și melodia de Flechtenmacher) ”. 

Între timp, cariera parlamentară a lui Boliac continuă. În noua 
ei sesiune din 1874, Camera deputaţilor îl alege, între alţii, în Comi- 
siunea pentru indigenat %. În acelaşi timp continuă ironiile „Ghimpe- 
lui“ la adresa lui. Tînărul I. L. Caragiale publică un acid portret 
caricatural al bătrînului gazetar, ridiculizind fervoarea acestuia 


a_a 


9 „Trompetta Carpaţiloru“, 1874, nr. 1121 din 31 martie, p. 1, col. I; 
nr. 1124 din 18 aprilie, p. 1, col. I. 

9% Cesar Bolliac, Ceramica Daciei, Cimpul morților de la Zimnicea, în „Lrom- 
petta Carpaţiloru“, 1874, nr. 1 157 din 20 iunie, p. 1—2+p. 4, planse. 

8 „Trompetta Carpaţiloru“, 1874, nr. 1147, din 25 august, p. l, col. I. 
9% „Trompetta Carpaţiloru“, 1874, nr. 1151 din 22 septembrie, p. l, col. V. 
%5 Ibidem, nr. 1 153 din 6 octombrie, p. 1, col. I. 
% C. B., Bucuresci, 3 octobre, în „Trompetta Carpaţiloru“, 1874, nr. 1153 


47 „Trompetta Carpaţiloru“, nr. 1131 din 23 mai, p. 3, col. V. 
9% Ibidem. nr. 1165 din 21 noiembrie. p. 1. 

pentru Napoleon al III-lea, împăratul Franţei : „Ştiţi ce este impe- 
rialist. Ştiţi de cine vreau să vorbesc. De bătriînul nostru redactore 
ebdomadar — scuzaţi-mi acest nou calificativ neuzitat pînă acum 
pentru persoane — ; de d. Cesar Boliac“ ”. 


În 1875, gazeta lui Boliac trebuie să se rezume iarăși să apară 
modest — doar o dată pe săptămînă. Nu știm cine îl ajuta pe Boliac 
la redacţie, după cum nu știm nici cine l-a ajutat în 1874. Gerant 
responsabil e tot Daniel Ionescu și administrator credincios tot loan 
Polescu. Totuși gazeta avea un redactor, fiindcă în aprilie Boliac îi 
adresează o scrisoare, după obişnuitul său procedeu, fără a-l numi, în 
care-și cere scuze că nu mai poate scrie nimic la gazetă, fiind ocupat 
cu alegerile pentru Camera deputaţilor, candidînd în Vlaşca 1%. 


În aprilie, expirînd mandatul de 4 ani al Adunării legislative, 
au loc noi alegeri. Lupta electorală e iarăși necruțătoare. Fracţiunile 
liberale se coalizează toate, atrăgînd și pe cîţiva conservatori mode- 
raji, în frunte cu Manolache Costache Epureanu, în așa-zisa „.coa- 
liţie de la Mazar-Pașa“. Guvernul Lascăr Catargiu nu se mai poate 
menţine împotriva asaltului acestor forţe unite decît printr-o cum- 
plită teroare în alegeri. În Vlașca, la colegiul IV se alege tot Boliac, cu 
unanimitatea celor 360 de voturi !!. E drept, Boliac nu avusese contra- 
candidat guvernamental, el prezentîndu-se alegătorilor ca indepen- 
dent. Nici opoziţia nu îi opusese vreun candidat!?. Spre sfîrșitul 
anului, gazeta lui Boliac începe în mod brusc o înverşunată campanie 
împotriva guvernului Catargiu, care se afla de cinci ani la cîrma 
ţării : „În staționarea noastră de cinci ani orăcăiesc broaștele pe între- 
cute, şi s-a infectat aerul cu desăvîrşire. Cu orice spirturi, cu orice 
săruri, acidurile cele mai tari, nu te poţi scăpa de greață : frigurile 
sînt continue și accesurile lor unu într-altu...'!%. Cauza era mai cu 
seamă convenţia economică cu Austro-Ungaria, pe care guvernul o 


% Car..., Istoria unei epigrafe, în „Ghimpele“, 1874, 16 iunie. Reprod. în: 
I. L. Caragiale, Opere, ediţie îngrijită de Șerban Cioculescu, vol. V, Bucureşti, 
1938, p. 343—345. B | 

100 'Trompetta Carpaţiloru“, 1875, nr. 1 196 din 27 aprilie, p. 1, col. I (cronica 
politică). ! 

101 Lista generală de deputaţi aleși pentru Legislatura acesta. în „Trompetta 
Carpaţiloru“, 1875, nr. 1197 din 4 mai, p. 1. Pentru peripeţiile luptei electorale, 
vezi „Trompetta Carpaţiloru“, nr. 1 198 din 11 mai, p. 2, col. I-II: Alegerile din 
Ulaşca. 

102 Apel la d. loan Ghica, în „Trompetta Carpaţiloru“, 1875, nr. 1202 din 8 
iunie, p. 1. 

p 103 Stabilitatea d-lui Catargiu, în „Trompetta Carpaţiloru“, 1875 din 9 noiem- 
rie, p. l. 

prezentase spre ratificare în iulie 1875 și care se dovedise în curînd 
a duce la înrobirea ţării faţa de capitalismul austro-german. 

Anul 1876 găseşte gazeta lui Boliac pe aceeaşi pantă a declinu- 
lui, a izolării de mase, pe care o împinsese fatal şovinismul furibund, 
profesat în paginile ei. De pe frontispiciu dispare și numele gerantului 
responsabil. Boliac semnează foarte rar. Lupta deschisă prin ziar 
împotriva guvernului şi desele procese de presă pe care le intenta 
acesta îl făceau pe Boliac să se ascundă cu prudenţă sub anonimat. 

De sub acest anonimat însă nu-l cruţă de loc pe şeful guver- 
nului 1%. 

Drept răspuns, P. Carp îi comunică prin adresă că a fost descăr- 
cat de îndatoririle postului onorific de membru în Comitetul teatrelor, 
pe ziua de 8 martie. La rîndu-i, Boliac publică, în același număr 
al gazetei, adresa prin care demisionează din Societatea geografică 
română, unde era membru, și din Comitetul arheologic. 

În 31 martie însă guvernul Lascăr Catargiu demisionează, în 
urma rezultatului nefavorabil avut în alegerile pentru Senat, pe care 
îl dizolvase, fiindcă îi era protivnic. După o încercare nereușită a lui 
G. Vernescu de a forma un guvern liberal, vine la putere tot un grup 
de centrişti, ca Tell şi Paul Vioreanu, în frunte cu generalul I. E. 
Florescu 1%. Ministrul Cultelor şi al Instrucțiunii publice din noul 
guvern îi acordă medalia „Bene Merenti“ clasa I — pentru „lucră- 
rile sale literare şi arheologice“ — deodată cu decorarea lui A. T. 
Laurian, B. P. Hasdeu, V. A. Urechia, a pictorilor Th. Aman și 
G. Tattarăscu, a actorilor M. Millo şi M. Pascally %. 

Orăscu dăduse astfel curs sugestiei făcute de B. P. Hasdeu, care 
protestase cînd P. Carp, ministrul de mai înainte, dăduse medalia 
aceasta unor tineri ca Al. Odobescu, T. Maiorescu şi N. Grigo- 
rescu 18. 

Dar cascada guvernelor începuse iarăși. Cade și guvernul gene- 
ralului Florescu şi vine la cîrma ţării Manolache Costache Epureanu, 
cu un guvern care era expresia coaliţiei liberal-conservatoare de la 
Mazar-Pașa !%. Noul președinte de consiliu era acela care, vorbind cu 
adversitate despre alegerea lui Al. loan 'Cuza ca deputat al colegiului 


104 Bucuresci, 31 ianuarie, în „lrompetta Carpaţiloru“, 1876, nr. 1235, p. 1. 

105 Cronica septămanei, în „Trompetta Carpaţiloru“, nr. 1241 din 14 martie, 
p. 1l, col. IV. 

106 „Trompetta Carpaţiloru“, 1876, nr. 1245 din 11 aprilie, p. 1, col. V. 

107 Ibidem, nr. 1246 din 18 aprilie, p. 1—2. 

108 Distribuirea medaliei „Bene Merenti“, în „Trompetta Carpaţiloru“, 1876, 
nr. 1241 din 14 martie. 

1% „Trompetta Carpaţiloru“, 1876, nr. 1248 din 2 mai, p. 1. 

ţăranilor din Mehedinţi, spusese că acest colegiu IV, în toată ţara, e o 
minciună. Boliac ştia că nu va fi cruțat de dînsul și se grăbeşte să-i 
arunce adevărul în faţă, reamintind ostilitatea acestuia faţă de țărani: 
„Poporul întreg va fi o minciună sub administraţiunea d-tale, d-le 
Epurene, şi faptele nu vor corespunde niciodată vorbelor ! Daţi-ne o 
dezminţire, d-le Epurene, și vom fi taburet la picioarele d-tale, spre 
a ușura poverile și spre a vindeca rănile acestui copil imens, pe care 
d-ta îl numea: altă dată o minciună” 1. 

Într-un asemenea climat politic instabil, cu o asemenea forță de 
lovire a cuvîntului care putea foarte ușor să trezească riposta pumnu- 
lui represiv al administraţiei, profesiunea de gazetar era primejdioasă. 
Boliac îşi ia măsurile de pază, dar totuși nu-l rabdă inima să rămi.ie 
cu desăvîrşire sub anonimat: „Sînt două-trei luni de cînd d. Cesar 
Boliac n-a iscălit mai nimic în Trompetta. Se ştie însă că toți arti- 
colii — articolii de fond mai ales — sînt de d. Boliac. Lectorii Trom- 
pettei cunosc stilul propriu al d-lui Boliac şi fără iscălitură. Cu toate 
acestea, ne-am crezut dator: să dăm această deslușire, ca răspuns la 
întrebările ce ni se faci. 

Lupta în alegerile noi, care se fixează pentru iunie, se anunţă 
extrem de grea pentru Boliac. Adversarii liberali îl acuzau că a fost 
solidar cu guvernul Lascăr Catargiu, prin urmare vinovat de erorile 
lui. Dezgropau păcatele mai vechi, amintind că Boliac luptase odi- 
nioară pentru monopolul tutunului, care lovise greu pe cultivatorii 
de tutun din Vlașca și din alte părţi. Boliac se apără printr-un lung 
manifest electoral 1, amintind tot ce făcuse pentru ţară în general, 
pentru judeţul Vlașca și pentru orașul Giurgiu în special. La atacu- 
rile ziarelor liberale, biata gazetă a lui Boliac, apārînd o dată pe 
săptămînă, abia mai poate prididi cu răspunsurile. Alegerea lui Boliac 
şi a lui Pavel Peretz ca delegaţi sătești este anulată. Se fac altele, 
din care ei sînt excluşi. Pînă și afacerea cu briliantele contelui Zichy 
este dezgropată, într-o formă fabuloasă, cu absolută rea-credinţă, de 
către maiorul Zalik, fiul adoptiv al lui Eliade. În ajunul alegerilor, 
în sala de restaurant a mnicului hotel din Giurgiu, acesta se jura pe 
copiii lui — stînd la masă cu prefectul și subprefecţii, în timp ce 
Boliac era la altă masă — că la Constantinopol, locuind el la parter, 
iar Boliac la etaj, ar fi auzit „cum cădeau pe scînduri pietrele pe 


Pi 


110 „Trompetta Carpaţiloru“, 1876, nr. 1258 din 2 mai. 
11 O deslușire, în „Trompetta Carpaţiloru“, 1876, nr. 1250 din 16 mai, p. 2, 
col. IV. 

112 Cesar Bolliac, Către delegații Collegiului IV electoral de Vlașca, în „Trom- 
petta Carpaţiloru“, 1876, nr. 1252 din 30 mai, p. 1. 

care le scotea d. Boliac din coroana Ungariei“. Aceste zvicnete de ură 
și vorbe fără frîu poate că tot nu și-ar fi ajuns efectul dacă Boliac 
nu ar fi pierdut într-adevăr și încrederea ţărănimii, lucru pe care îl 
mărturiseşte cu amărăciune însăşi gazeta lui după înfrîngere : „Ar fi 
prea lung să se spună diferitele 'conversaţiuni la care era provocat 
d. Boliac prin citeva sate pe unde trecea. La un loc, îi zicea un biet 
om matur, care cunoștea de mult pe d. Boliac în persoană: — Dom- 
nule Chesar, spune-ne şi nouă, d-ta la alb seau la roșu ești ? '®. 

— Ce sînt astea, prietene ? Eu sînt Cesar Boliac, amicul vostru, 
om al poporului, care am luptat toată viaţa mea pentru popor, răs- 
punse d. Boliac. — Aia o ştim, zice un altul; dear acuma eşti d-ta 
scris la roșii? — La roșiori ?... întreabă altul. — Ce rătăciri sînt 
acestea, fraţilor ? ce vorbe nesăbuite ? Eu sînt cel ce am luptat tot- 
deauna contra poverilor voastre, pentru binele vostru, pentru ușură- 
rile voastre.... — Mai pe scurt, adăugă un altul, ce zici d-ta despre 
zilele de șosele? — Dear monopolul tutunului pentru ce l-ai pus, 
de ne-ai sărăcit ?“ 1! 

În aceste împrejurări, rămas cu totui izolat, Boliac cade în ale- 
geri. „Gazeta Transilvaniei“ consideră această izolare ca firească în 
urma erorilor sale politice din ultimii ani!5. O revistă umoristică, 
intitulată „Cucurigu'*, comentează : „Mai bine mort între morți decit 
mort între vii“. 

În iulie e nevoit să întrerupă apariţia gazetei pe timp de o lună 
sub motiv că trebuie să meargă în cercetări arheologice. De altfel, 
însuși Boliac are convingerea că gazeta lui se mai ţinea numai prin 
interesul cu care puţinii cititori rămași credincioşi îi urmăreau cerce- 
tările arheologice '!€. 

Închipuirea lui Boliac nu e tocmai așa de exagerată. Cercetările 
lui arheologice stîrniseră un interes care depășise mult de tot cercul 
oamenilor cu cunoştinţe de specialitate. Una dintre cele mai bune 
nuvele ale scriitorului Gala Galaction, Gloria Constantini, porneşte 
de la descrierea frumoasei piese numismatice rămase de la împăratul 
Constantin al Bizanțului. Într-una din paginile nuvelei se evocă 
săpăturile lui Boliac la Celei, despre care acesta relatase în raportul 


113 În limbajul de presă al lui Boliac, albii erau conservatorii, iar roșii erau 
liberalii. , 

114 Bucuresci, 16 iunie, în „Trompetta Carpațiloru“, 1876, nr. 1254, p. 1, 
col. I—V. 


u5 Bucuresci, Diwa Sf. Diuene. în „Gazeta Transilvaniei“, XXXIX (1876), 
nr. 50 din 13/1 iulie, p. 2—3. 
118 Catra abonați, în „Trompetta Carpațiloru“, 1876, nr. 1258 din 18 iulie, p. I. 

său către Comitetul arheologic, publicat în „Trompetta Carpaţiloru“, 
în august 1872. Gala Galaction îşi reaminteşte în detaliu descrierea 
descoperirii făcută de Boliac, a sarcofagului unei patriciene creştine : 
„Și tot acum 30—40 de ani s-au găsit şi cîţiva cărturari care s-au 
dus la Celei şi-au dat cu tirnăcopul în masivul ruinelor. Unul din ei, 
Cezar Boliac, s-a oprit aici în citeva rînduri şi a făcut oarecare cer- 
cetări. Între altele, Cezar Boliac a găsit, sub prispa unui sătean, un 
sarcofag ermetic închis, care, cu învoirea ultimului său proprietar, 
a pus să-l deschidă. Lucrul n-a fost tocmai ușor, căci capacul era 
prins de sarcofag cu scoabe de fier, acoperite cu plumb, iar linia de 
închidere a celor două jgheaburi era cimentată. Dar la urmă sarcofa- 
gul a fost deschis şi, pe un pat de ramuri de foi de dafin, apăru un 
schelet aproape întreg. Mirosul foilor de dafin, acum galbene ca tutu- 
nul de Havana, se răspîndi puternic și plăcut și muri în aer după 
şeaptesprezece veacuri de recluziune. Cercei de aur, un ac de păr 
(de fildeș), două semilune de dinţi, toţi la număr și minunat de fru- 
moşi, spuneau că pe crengile și pe foile de dafin adormise o femeie, 
tînără și, desigur, mult iubită. Nici o inscripție, nici un nume! — 
pentru ca secretul durerii sfișiatului amant sau soţ, contimporan cu 
Caracalla, să rămînă indescifrabil în vecii vecilor“ 17. 

Gazeta reapare în 19 august. In curînd, Boliac își publică rapor- 
tul către Ministerul Cultelor şi Instrucţiei 15. 

Mai înainte, Boliac publicase un nou articol despre Vodastra 1%, 
un amplu studiu cu planșe. În acest lung articol întîlnim un frumos 
pasaj asupra rolului ştiinţei preistorie: de a descoperi și explica viaţa 
anonimă a oamenilor, munca lor trudnică ce stă la baza civilizaţiei 
de astazi : 

„Dar istoria ce dobîndeşte din aceste descoperiri mai mult închi- 
puite ? Ea dobîndește cunoștința că pe aceste locuri exista istorie și 
pe cînd nu era storia; că existau oameni pe aici, existau societăţi 
care trăiau și piereau pînă să nu afle nimic despre dinsele, pînă să 
nu știe că sînt, că au fost; că trăiau oameni cu industrie p-aici, mai 
nainte de toate datele şi pe cînd se numiau unii pe alţii prin cite o 
monosilabă ; că ei fasonau cremenea și piatra dură fără instrumente 
metalice, după metode pre care astăzi ştiinţa nu le poate înţelege ; 


117 Gala Galaction, Bisericuța din răzoare, p. 95—96. 
118 Cesar Bolliac, Archeologie, în „Trompetta Carpaţiloru“, 1876, nr. 1 261 din 


29 august, p. 1, col. VI, și p. 2, col. I. 
139? Cesar Bolliac, Ceramica Daciei, Vodastra, în „Irompetta Carpaţiloru“, 1876, 


nr. 1955 din 27 iunie, p. 1, col. I—VI, p. 4 cu 128 desene. În p. 2, col. I—IV : 
Explicarea planşei. 


RELUAREA ACTIVITĂȚII ARHEOLOGICE ŞI NUMISMATICE 345 


că din Oase știau să tragă profite utile și de agrement ; că din pămînt 
ştiau să facă toate uneltele casnice pre care le dau astăzi metalurile, 
sticlele şi lemnele ; că, în fine, toate ideile despre bunul trai, perfec- 
ţionate astăzi, existau în omenire mai nainte de a şti omul, cum se 
chiamă omul, ce este omul, de unde vine şi unde se duce'. 


Totuși interesul pe care îl stîrneau aceste articole arheologice nu 
era nici pe departe suficient ca să susţină apariţia gazetei, nici măcar 
o dată pe săptămînă. În septembrie 1876, gazeta anunţă că, la ban- 
cherul Alexianu, se aflau de vînzare antichităţi evaluate la 10 000 
franci, depuse acolo ca gaj, în diferite rînduri, de Boliac, pentru 
imprumuturi care, cu timpul, se adunaseră la suma respectabilă de 
800 de napoleoni !%. În acelaşi număr, Boliac, ca preşedinte al Comi- 
tetului arheologic, protesta printr-un articol din pagina I, că Minis- 
terul Cultelor şi Instrucţiei publice nu voise să-i aprobe nici un fond 
pentru a putea face deplasarea la Pesta, unde voise să prezinte arheo- 
logia românească la a VIII-a sesiune a Congresului internaţional de 
antropologie şi arheologie preistorică, ce urma să se întrunească 
acolo 17. Ín programul de comunicări al Societății geografice române, 
care începea prin conferința lui Odobescu, locul V era rezervat lui 
C. Boliac, cu subiectul: Studii arheologice privitoare la România !?. 
Boliac revenise dar la toate demnitățile sale științifice acum cînd le 
pierduse pe cele politice. 

Interesul său pentru industria naţională se menţine puternic. 
Într-un articol entuziast, aproape liric, comentează prima producție a 
fabricii de zahăr de la Chitila '”. 

La începutul anului 1877, bătrînul Boliac luptă mai departe din 
greu să-și menţină gazeta. Organizează o nouă loterie, iarăși pe baza 
unui fond din galeria sa de tablouri, care putea fi văzut de amatorii 
loteriei la domiciliul său, în strada Scaunelor, nr. 33, în toate zilele 
de la 1 la 3 după amiază !%. Prietenii admirau această neobosită ener- 
gie: „Vivacitatea sa era atît de mare, cu toate că ajunsese la vîrsta 
de 64 ani, înaintea boalei de care a suferit, încît nu îi venea să stea 
un moment la un loc şi să ia condeiul în mînă, ci dicta altuia ideile 


120 călăi în „Trompetta Carpaţiloru“, 1876, nr. 1262, din 9 septembrie, 
. 3, col. VI. 
P = ie „Trompetta Carpaţiloru“, 1876, nr. 1262, p. 1, col. V—VI. 

12? Ibidem, nr. 1265 din 10 octombrie, p. l, col. I. 

1% C. B., Zacharul nostru, în „Lrompetta Carpaţiloru“, 1877, nr. 1280 din 18 
ianuarie, p. 2. 

14 Loteria Trombpetiei Carpaților, în ,„Trompetta Carpaţiloru“, nr. 1280 din 
18 ianuarie, p. 1, col. I 

şi impresiunile sale. Chiar cînd vorbea seau discuta, el umbla necon- 
tenit prin casă“ 15. Atacul de paralizie l-a lovit în plină activitate. 
Am făcut socoteala articolelor semnate de el în ultimul număr. Sînt 
cinci, în afară de ceea ce, nesemnat, apare aproape sigur ca de mîna 
lui. Se pare că în ultimul timp scria aproape singur gazeta. Altfel nu 
se poate explica cum personalul redacţional nu a putut să scoată nici 
măcar încă un singur număr după îmbolnăvirea lui, ca să încheie în 
mod demn existenţa gazetei. | 


Despre motivul încetării ei şi despre boala lui Boliac aflăm din 
celelalte ziare. Cel dintîi anunţă vestea ziarul „Pressa“ : „Aflam cu 
multă părere de rău că distinsul publicist și eminentul arheolog şi 
numismat, d. Cesar Boliac, a căzut greu bolnav ieri-dimineaţă, într-un 
mod neprevăzut. Sperăm însă că o viaţă atît de utilă pentru publi- 
citate și pentru știință va fi conservată 1%. „Timpul“, scriind mai tîr- 
ziu, e mai explicit: „Sînt cîteva zile de cînd un rău, care ameninţă 
a fi incurabil, a lovit pe d-nul Cesar Boliac. Jumătate corpul i s-a 
paralizat. Chiar vorbirea i-a devenit neînţeleasă“ 17. La un moment 
dat apăruseră nădejdi de vindecare: „Aflăm cu multă bucurie că 
simptome bune încep a se vedea în starea sănătăţii d-lui Boliac. De 
vreo două zile, ameliorarea aceasta pare a creşte. Partea însă para- 
lizată a jumătăţii corpului continuă a mai fi în aceeaşi stare. Însă 
o îmbunătățire simţitoare arătîndu-se în restul corpului, aceasta poate 
exercita o bună influinţă și asupra părţii bolnave“ !%. Din nefericire, 
îmbunătăţirea nu a mai progresat. Timp de aproape trei ani, Boliac 
a mai trăit un fel de viaţă larvară, pe jumătate paralizat şi aproape 
mut, singur, fără nimeni din familie să-l îngrijească. 

Scriitorul I. A. Bassarabescu, nepot de frate al lui Nicolae Bassa- 
rabescu, redactorul ,„Trompettei Carpaților“, ne-a lăsat, într-un volum 
de evocări și amintiri, o imagine cutremurătoare a ultimilor ani ai 
vieții marelui gazetar: „Pe Cesar Boliac eu îl vedeam aproape în 
fiecare zi trecînd pe lîngă casa noastră, pe str. Rotarilor, dus într-un 
cărucior ca de copil, dar ceva mai mare, de cîte un flăcău voinic, 
purtînd cămașe de pînză albă, vestă neagră brodată și itari strîmţi. 


125 Paul Vioreanu, Discurs funebru, în „Pressa“, XIV (1881), nr. 50, p. 2—3. 
126 „Pressa“, X (1877), nr. l din 23 ianuarie, p. 2, col. ÎN. l 


127 „Timpul“, 1877, nr. 24 din 30 ianuarie. 
125 „Pressa“, 1877, nr. din 27 ianuarie, p. 2: Cronica interióra. 

Vipera asta de îngrijitor neconștiincios îşi bătea fără nici o milă stă- 
pînul, cărîndu-i ghionţi în ceafă ori de cîte ori tipa. Căci, pe la 1880, 
cînd l-am văzut pentru întîia oară, bătrînul era paralizat, o paralizie 
cumplită, care-i micșorase trupul de-l prefăcuse într-un fel de păpuşă 
cu bărbnţă albă, scoţînd din cînd în cînd nişte intonaţii triste de vaiet 
pătrunzător : A, aa, aaa !...“. 

Boliac locuia pe atunci „pe lîngă biserica Popa Rusu“ și, pe timp 
frumos, un servitor îl ducea la aer în grădina Icoanei, unde se juca 
și I. A. Bassarabescu, copil: „Nu o dată căruciorul lui Cesar Boliac 
era adus și oprit lingă o bancă din apropierea noastră. Parcă-l văd 
cu cîtă ispitire se uita spre noi cum jucam ţintar sau cum citeam cea- 
sornicul. Ochii lui mici, vioi și negri, jucau în orbite... La interven- 
ţia iui Nae Bassarabescu pe lîngă familia scriitorului, ticălosul îngri- 
jitor a fost îniocuit cu o femeie +”. 

Nenorocirea a făcut să dispară patimile politice din jurul lui. 
Prieteni şi foști adversari s-au grăbit să-l ajute. În Cameră, deputatul 
Al. Holban propune acordarea unui ajutor de +00 de lei pe an. Adu- 
narea, după un discurs al primului ministru I. Brătianu, trimite motiu- 
nea la secțiuni „cu urgenţă“''%. La 25 februarie 1881, Cezar Boliac 
își dă obştescul sfîrşit. Ziarul „Românul“ — care din 1863, în urma 
unei hotăniri a plenului societăţii anonime pe acţiuni care îl admi- 
nistra, nu-i mai pomenise niciodată numele !! — acum îl evocă cu 
sentimentul calm al dreptăţii postume : „Cesar Boliac s-a sfîrșit alal- 
tăieri. Sînt cîţiva ani de cînd o crudă boală îl luase deja dintre cei 
vii. Cesar Boliac a avut multe calităţi. El iubea şi simţea tot ce este 
frumos. Scrierile lui în versuri şi-n proză au multă vigoare şi multe 
calităţi. El își iubea ţara și cu pasiune lupta și scria. Acea pasiune 
o găsim necurmat în scrierile și-n viaţa lui ; ea îi dete multe calităţi, 
dar tot ea a trebuit să aducă şi multe slăbiciuni. 


129 J, A. Bassarabescu: Cesar Boliac. în volumul Lume de ieri, Bucureşti. 1943, 
p. 203—207. 
130 Cesaru Boliacu, în „Familia“, XIII (1877), p. 131: Ce e nou? 


13: Bucuresci. Diwa de St Diuene, în „Gazeta Transilvaniei“, XXXIX (1876), 
nr. 50 din 1 iulie, p. 2—3. 

Camera deputaților i-a fost acordat o pensiune și ieri a votat 
2 000 lei pentru înmormîntarea lui. Bine a făcut Camera. El merita 
această onoare, căci bine a luptat pentru patrie și pentru poporul 
român“ !?, 


132 Românul“, XXV (1881), nr. din,27 februarie, p. 1. Notiţe în legătură cu 
înmormîntarea în: „Românul“, XXV (1881), nr. din 27 februarie, p. 3, col. V (anun- 
tul familiei defunctului) ; „Resboiul român“, III (1881), nr. 286, din 27 februarie, 
pP. 4; „Pressa“, XIV (1881), nr. 50 din 5 martie, p. 2—3 ; „România liberă“, V 
(1881), nr. 1 din martie: Cronica. Necrologie ; Nicolae Bassarabescu, Cesar Boliac. 
în „Pressa“, XV (1881), nr. 1 din 1 martie; „România liberă“, V (1881), nr. din 28 
februarie ; „Resboiul român“, III (1881), nr. 287 din 28 februarie; „Timpul“, VI 
(1881), nr. 46, p. 1—2 ; Cr. H. Grandea : Bucuresci, 26 Februarie, în „Resboiul ro- 
man, IHI (1881), nr. 286 din 27 februarie, p. 1—2 ; Scipione Bădescu, Cesar Boliac, 
în „Timpul“, VI (1881), nr. 46 din 28 februarie, p. 1—2 ; (Anonim), în „Pressa“. 
XIV (1881), nr. 45, p. 1. 

